
Pratarmė 


Kaip mokymo dalykas viešasis administravimas per paskuti- 
nius viešojo sektoriaus tyrinėjimo dešimtmečius faktiškai su- 
iro. Kadaise buvęs pagrindinis būdas aiškinti valstybės ar val- 
dymo turinį, šis kursas dabar paseno ir ilgainiui ėmė prarasti 
savąjį statusą. Christoferis Hoodas (1990) tą viešojo administ- 
ravimo mokslo galvos skausmą gerai nusako pačiu savo straips- 
nio pavadinimu: „Viešasis administravimas: imperija praras- 
ta, vaidmuo dar nesurastas?“ 

Dabar šio mokslo vietoje radosi gausybė koncepcijų, sche- 
mų ir teorijų. Šiuolaikinėje valstybėje viešojo sektoriaus spren- 
dimų priėmimas bei įgyvendinimas nagrinėjami pagal dauge- 
l; modelių, naudojamų tokiose skirtingose srityse kaip viešoji 
politika, politikos įgyvendinimas, vadyba ir vertinimas, taip 
pat visuomeninis pasirinkimas ir neoinstitucionalizmas. Per- 
žvelgdami tą požiūrių įvairovę siekiame pateikti studentams 
politikos formavimo analizės, jos įgyvendinimo, taip pat vie- 
šojo sektoriaus vadybos bei administravimo įvadą. 

Šioje knygoje apibūdinant pagrindines politikos formavi- 
mo, įgyvendinimo ir vadybos modernioje valstybėje teorijas 
pateikiami teorinio pobūdžio argumentai „už“ ir „prieš“. Ne- 
siekiame siūlyti naujų sprendimų esminėms sprendimų pri- 
ėmimo ir įgyvendinimo valstybinėse institucijose modeliavi- 
mo problemoms. Mūsų tikslas yra supažindinti studentus, 
kurie tik pradeda studijuoti viešosios politikos formavimą, po- 
lirikos analizę ir viešąją vadybą ar viešąjį administravimą, su 

klausimų esme, kitaip tariant —- su pagrindinėmis koncepci- 
nėmis paradigmomis bei ryškiausiomis teorijomis arba teori- 
nių hipotezių rinkiniais. 

Politikos mokslų atstovui viešojo sektoriaus sąvoka apima 
tiek viešųjų institucijų veiklos rūšis, tiek ir sprendimų pri- 
ėmimą ir įgyvendinimą tose institucijose. Taigi pirmiausia tu- 
rime teoriją apie viešąjį sektorių kaip valdymo veiklos sritį, 
susijusią su išdėstymu, perskirstymu ir reguliavimu, taip pat 
įvairiausias tų trijų sričių analizę apibendrinančias sąvokas. Kita 
vertus, turime dinaminę viešojo sektoriaus politikos perspek- 
tyvą, apimančią įvairių sektorinių ir kitokių politikų kūrimą 
ir įgyvendinimą. Viešajam sektoriui reikalingos ir aprašomo- 
sios, ir norminės sąvokos, nes reikia suprasti ne tik tai, kas 
vyksta viešosiose institucijose, bet ir nustatyti, kiek veiksmin- 
gi ir pageidaujami yra jų veiklos tiesioginiai rezultatai bei ne- 
tiesioginiai padariniai. Iš esmės viešasis sektorius yra institu- 
cijų visuma, koordinuojanti skirtingų grupių, kurios įvairiais 
būdais prašyte prašosi vienokių ar kitokių viešųjų veiksmų, 
interesus. 

Šiek tiek pasinaudojau keletu straipsnių, kuriuos esu skel- 
bęs rinkiniuose arba tarptautiniuose žurnaluose. Be to, rėmiausi 
straipsniu „Neoinstitucionalizmas ir viešasis sektorius“ (Neo- 
institunalism and the Public Sector), kurį parašėme drauge su 
Torgeiru Nyenu Statsvetenskaplig Tidskrift, 95 4, 1992. Ta- 
čiau visą tekstą ir, žinoma, naują medžiagą, peržiūrėjau iš es- 
mės, kad jis tiktų vadovėliui žemesniųjų kursų studentams. 
Noriu padėkoti Andrew Dunsire'ui (Jorko universitetas), Edui 
Page ui (Halo universitetas) ir Richardui Rose'ui (Strarklaido 
universitetas) už naudingus komentarus pradiniam rankraš- 
čio variantui. Vienas kitas šios knygos skyrius radosi iš mano 
pranešimų, darytų COCTA (Sąvokų ir terminų analizės ko- 
miteto) remiamuose IPSA ir ISA konferencijų seminaruose. 
Tie pranešimai yra dalis Tarptautinės socialinių mokslų tary- 
bos (ISSC) remiamo projekto, skirto telkti dėmesį pagrindi- 
nėms socialinių mokslų sąvokoms ir ugdyti socialinių mokslų 
bendrijos atidą teoriniams klausimams. 

Pratarmė antrajam leidimui 


Šiame antrajame leidime padariau keletą svarbių papildymų. 
Įdėti trys visiškai nauji skyriai, du iš jų skirti viešojo sekto- 
riaus reformoms (6 ir 12 sk.), o vienas — naujosios vadybinės 
valstybės logikai aptarti lyginant su senąja administracine vals- 
tybe (8 sk.). Keliuose buvusiuose skyriuose apstu naujos me- 
džiagos — ypač Viešojo reguliavimo modelių (5 sk.) bei Viešo- 
sios politikos modelių (3 sk.) skyriuose. Be to, ištaisiau keletą 
pirmojo leidimo turinio ir korektūros klaidų. 

Dalis tos naujos medžiagos paimta iš mano per pastaruo- 
sius keletą metų skelbtų straipsnių. Esu dėkingas už leidimą 
naudotis šiais straipsniais: „Ar viešoji vadyba išstums viešąjį 
administravimą?“ (W1// Public Management Drive Out Public 
Administration), Asian Journal of Public Administration, 16: 
139-151; „Viešojo sektoriaus reformos tikslai ir būdai“ (Ends 
and Means of Public Sector Reform), Staatswissenschaften und 
Staatsspraxis, 1994, 5: 459-473; „Ekonominė organizacijos 
teorija ir viešoji vadyba“ (Economic Organization Theory and 
Public Management) knygoje K. Eliassen and J. Kooiman (eds.), 
Managing Public Organizations (London: Sage, 1993: 73-78). 
Šią knygą atnaujinau viešėdamas Roterdamo Erazmo univer- 
siteto Viešojo administravimo katedroje pagal vieną iš Nyder- 
landų tarpuniversitetinio Valdymo instituto (NIG) progra- 
mų. Esu dėkingas už galimybes išbandyti įvairias idėjas su 
mokslininkais, dalyvavusiais tame projekte Roterdame, Tven- 
tėje ir Leidene. 


Roterdamas 
1995 m. kovas 


Įvadas 


Viešosios institucijos 1r INteresA1 


Viešasis sektorius, kad ir kaip jį traktuotume, visiems mums 
daro didžiulį poveikį. Kaip galime spręsti, ar jis daro per daug, 
ar per mažai, ar savo funkcijas atlieka efektyviai ir tikslingai, 
ar taip jų neatlieka, ar tarnauja visuomenei, ar ne? Pagal tradi- 
cinį modelį viešasis sektorius tarnavo visuomenei per hierar- 
chinių struktūrų, atliepusių politikų nuostatas, sistemą. Pa- 
prastai kalbant, normine reikalų puse rūpinosi politikai, jie 
užsiėmė visuomenės interesais, o efektyviai veikianti biurok- 
ratija turėjo užtikrinti tikslų įgyvendinimą. Tokio modelio at- 
liepiamumas ir efektyvumas, jo tinkamumas realiam pasau- 
liui daugeliu tyrimų buvo kvestionuojamas. 

Liberalių demokratijų, arba vadinamųjų kapitalistinių de- 
mokratinių visuomenių, sąlygomis ekonomikoje ar visuome- 
nėje ryškiai skiriami du sektoriai — viešasis ir privatusis. Ši 
bazinė dichotomija naudojama ir nustatant institucinius skir- 
tumus, ir apibrėžiant interesus ar individualias preferencijas. 

Viešajame sektoriuje veikia politinės institucijos, vyriausy- 
bė bei įstaigos, tuo tarpu privačiajame įsikūrusios įvairiausios 
rinkos institucijos. Asmenys, jų grupės, elitas vadinamąjį vi- 
suomenės (viešąjį) interesą dažnai naudoja kaip kriterijų pro- 

blemoms spręsti viešajame sektoriuje, o privačiajame viešpa- 
tauja išimtinai privatūs interesai. Tradiciškai viešojo administ- 
ravimo mokslu laikoma ta akademinių studijų sritis, kuri nag- 
rinėja viešųjų institucijų sprendimų darymą ir vykdymą. 

Viešųjų institucijų sistema yra šalies turtas. Jos, deramai 
naudojamos apibrėžti atitinkamos veiklos srities politiką, ją 
įgyvendinti ir administruoti, viešosios institucijos nacionali- 
nei plėtotei yra tas pats, kas ir ekonomikos ištekliai. Ber tebėra 
problema, kaip reikia suformuoti viešųjų institucijų sistemas, 
kad administraciniu arba vadybiniu požiūriu jos veiktų „de- 
ramai . Peržvelgę viešųjų institucijų tyrimus pamatysime 
daugybę siūlomų įvairių teorijų, aiškinančių, kas sudaro „ge- 
rų“ arba „efektyvių“ viešųjų institucijų sistemą. 

Tradicinė viešojo administravimo samprata pateikia princi- 
pus, kuriuos pasitelkus suvokiamas viešasis sektorius ir kuriais 
remiantis galima imtis viešųjų institucijų reformų. Tačiau 
laikotarpiu po Antrojo pasaulinio karo kelių viešojo administ- 
ravimo suvokimo idėjų buvo visiškai ar iš dalies atsisakyta (Shaf- 
ritz, Hyde, 1978; Lynn, Wildavsky, 1990). Toliau apibūdin- 
sime kai kuriuos kritinius teiginius, nukreiptus prieš viešąjį 
administravimą kaip mokslo dalyką, nors šis dalykas, ko gero, 
niekada ir neegzistavo kaip griežtai suformuluotų principų arba 
tikslių sąvokų rinkinys (Shafritz, Ott, 1992). 


Viešojo administravimo principai 


Apibrėžti viešojo administravimo santykį su viešuoju sekto- 
riumi nera lengva. Negalime nurodyti kokio nors vienintelio 
teorinio šaltinio, pateikiančio fundamentalių teiginių rinkinį, 
nors kelis pagrindinius kūrinius įvardyti galima - pavyzdžiui, 
W. E. Willoughby'io Principles of Public Administration (1927), 
L. Gulicko, L. Urwicko Papers on the Science of Administration 
(1937), Dwighto Waldo The Administrative State (1948) bei 
Herberto A. Simono, Donaldo W. Smithburgo, Victoro A. 
Thompsono Public Administration (1950). Aiškų viešojo ad- 

ministravimo mokslo apibūdinimą savo darbe Administration 
(1973) yra pateikęs Andrew Dunsire'as. 

Viešojo administravimo kaip dalyko atsiradimą paskatino 
teorinių arba norminių principų rinkinys, suformuluotas to- 
kių mokslininkų, kaip Johnas Stuartas Millis (Representative 
Government, 1861, žr. Mill, 1964), Woodrowas Wilsonas 
(„The Study of Administration“, 1887, žr. Shafritcz, Hyde, 
1978), ir Maxas Weberis (Geselschbaft und Wirtschaft, 1922, 
žr. Weber, 1978). Viešojo administravimo mokslą taip par 
veikė XX a. pradžioje besiformuojanti „mokslinės vadybos 
mokykla (E. W. Taylor, H. Fayol), taip pat pagrindiniai orga- 
nizacijų teorijos darbai (Mintzberg, 1983; Morgan, 1986; 
Morgan, 1990). 

Pasicelkdami atitinkamus apibendrinimus galime sudary- 
ti vadinamąjį idealų bendrąjį viešojo administravimo mode- 
lį, tai yra apibrėžtu, kai ką paryškindami ir kai ką praleisda- 
mi, tai, kas yra tipiška viešojo administravimo sampratoje. 
Toliau pateikiame tuos pagrindinius viešojo administravimo 
principus, pagal kuriuos struktūruojamas arba turėtų būti 
struktūruojamas viešasis sektorius apimant jo institucinę 
struktūrą, valstybės tarnautojų motyvaciją bei viešųjų inte- 
resų statusą: 


1. Viešųjų institucijų uždavinius turi apibrėžti politikai, o vyk- 
dyti - administracijos darbuotojai, šitaip įgyvendindami ra- 
cionalaus sprendimų priėmimo modelio reikalavimus. 

2. Administravimas turi remtis rašytiniais dokumentais, ku- 
rių dėka įstaiga tampa šiuolaikinės valdžios šerdimi. 

3. Viešojo sektoriaus uždaviniai formuojami ir vykdomi kaip 
nepertraukiamas, taisyklėmis apibrėžtas procesas. 

4. Administravimo darbą reglamentuojančios taisyklės yra 
techninės arba teisinės. Abiem atvejais reikalinga tam tik- 
ra darbuotojų kvalifikacija. 

5. Užduotys arba funkcijos skirstomos į funkcionaliai skir- 
tingas sritis, kurių kiekvienai suteikta atitinkama valdžia 
ir sankcijos. 

6. Ir pareigūnai, ir uždaviniai išdėstomi hierarchine tvarka, 
apibrėžiamos kontrolės bei apskundimo teisės. Jei visos ki- 
tos sąlygos vienodos, pirmenybė teikiama centralizavimui. 

7. Organizacijos ištekliai yra visiškai atskirti nuo jos narių, 
kaip privačių asmenų, išteklių. 

8. Įstaigos vadovas negali naudoti savo įstaigos privatiems tiks- 
lams. 

9. Kad įvykdytų įsipareigojimus, valstybės tarnautojai atlie- 
ka viešųjų interesų užduotis priklausomai nuo savo profe- 
sinio pasirengimo ar pareigos įsisąmoninimo. 

10. Viešajame sektoriuje yra vienas vyraujantis interesas — Vi- 
suomenės (viešasis) interesas, kuris nustato politikų bei ad- 
ministracijos darbuotojų asmeninių interesų įtakos ribas. 


Toks viešojo administravimo modelis vertinamas trejopai. 
Dalis teoretikų traktuoja jį pirmiausia kaip norminį šiuolaiki- 
nės valstybės funcionavimo modelį. Kiti kritikuoja jį dėl ne- 
tikslumų. Pagaliau trečiuoju atveju jis kritikuojamas dėl to, 
kad neįstengia nustatyti tų mechanizmų, nuo kurių priklauso 
viešojo sektoriaus našumas ir efektyvumas, tai yra kaltinamas 
dėl to, kad jis menkai tinka paaiškinti, kaip iš tukrųjų funk- 
cionuoja viešasis sektorius. Naujos viešojo sektoriaus teorijos 
orientavosi į tam tikrą poveėberinę ar povilsoninę viešojo ad- 
ministravimo sampratą, siekdamos sukurti iš esmės kitokius 
nei klasikinis modelius. 

Norint išplėtoti naują požiūrį į viešąsias institucijas —- spren- 
dimų priėmimą, įgyvendinimą, vadybą jose — pabrėžiami kiti 
nei klasikinio viešojo administravimo modelio požymiai. Nau- 
jieji viešosios politikos kūrimo ir įgyvendinimo principai savo 
esme yra daugiau nei vien bandymas tiksliau modeliuoti esa- 
mas liberaliosios demokracijos viešąsias institucijas, kadangi 
jie apima ir kitokią teoriją apie žmonių motyvus ir viešojo sek- 
toriaus efektyvumą arba našumą. Šioje naujoje sampratoje ra- 
sime, be kitų, tokius principus: 


1. Skirtumas tarp politikos ir administravimo yra nereikšmin- 


gas ir miglotas (Appleby, 1949). 

2. Viešosiose institucijose racionalaus sprendimų darymo nėra, 
yra tik ribotas racionalumas (Simon, 1947; Lindblom, 
1959; Wildavsky, 1984). 

3. Politikos įgyvendinimas nuo viršaus iki apačios neveikia, to- 
dėl viešajame sektoriuje neįmanomas ir automatinis tikslų įgy- 
vendinimas (Wildavsky, 1979; Pressman, Wildavsky, 1984). 

4. Viešajame administravime geriausiai tvarkosi pačios sau va- 
dovaujančios grupės (Argyris, 1960). 

5. Viešojo administravimo pareigūnų negalima varžyti pro- 
cedūrų taisyklėmis, nes svarbiausia, ko iš jų laukiame, — 
tai, kad jie įgyvendintų keliamus tikslus ir deramai atliktų 
savo pareigas (Novick, 1965). 

6. Del centralizavimo viešajame sektoriuje gali rastis sustabarė- 
jimas, o dėl hierarchijos viešajame administravime — realaus 
įgyvendinimo stoka (Crozier, 1964; Hanf, Scharpf, 1978). 

7. Viešųjų institucijų sistemos efektyviausiai veikia tada, kai 
jos esti decentralizuotos (Williams, Elmore, 1976). 

8. Viešajame administravime galimos iracionalumo tenden- 
cijos arba nemaža vadinamųjų šiukšliadėžių procesų rizika 
(March, Olsen, 1976). 

9. Valstybės tarnautojai neturi specialaus motyvacijos tipo, 
jie veikia siekdami maksimizuoti savo interesus — pajamas, 


prestižą ir galią (Downs, 1967; Tulock, 1970). 


Nors šias idėjas nuodugniau nagrinėsime tolesniuose sky- 
riuose, dabar jas tik trumpai aptarsime, kad išryškėrų skirtu- 
mas tarp tradicinio viešojo administravimo modelio ir vėles- 
niųjų modelių. 

Interpretuodamas viešojo administravimo modelį Weberis 
tvirtino, kad viešoji administracija, arba biurokratija, įstengia 
pasiekti „aukščiausią racionalumo laipsnį“ (Albrow, 1970). An- 
tivėberinė pozicija leidžia teigti, kad tikrovėje racionalus elge- 
sys nėra tipinis modernių organizacijų, 0 ypač viešųjų įstaigų, 
veiksenos bruožas (March, Simon, 1958). 

Pirmiausia, kaip teigiama, „administracinis žmogus“ gali 
pasiekti tik ribotą, bet ne visišką racionalumą (Simon, 1947). 


Įvadas 15 


Pašalinant tam tikras alternatyvas ir pasekmes veiksmų kryptis 
pasirenkama ir apribojama vienu kuriuo apibrėžtų galimy- 
bių rinkiniu. Antra, tvirtinama, kad viešosios institucijos gali 
operuoti tik nedidelio masto sprendimais socialinio povei- 
kio paribyje (Braybrooke, Lindblom, 1963; Lindblom, 
1965). Trečia, naujosios viešųjų institucijų teorijos teigia, 
kad racionaliosios Weberio modelio prielaidos neturi jokio 
ryšio su viešųjų organizacijų veiklos stiliumi. Antai jose ne- 
rasime nuoseklių preferencijų funkcijų, nėra jose ir patiki- 
mų žinių apie administravimo technologijas (Rose, 1984; 
March, 1988). 

Viešieji tikslai yra neapibrėžti ir besikeičiantys, priemonės 
nepatikimos ir prieštaringos; sprendimų taisyklės įvairioms si- 
tuacijoms gali gerokai skirtis. Vietoj racionalių viešosios poli- 
tikos kūrimo ir įgyvendinimo procesų viešajame sektoriuje ga- 
lime susidurti su iracionaliais elementais: problemų ieškančiais 
sprendimais, dalyviais, nerandančiais galimybių rinktis, ir pa- 
sekmėmis, kurių ryšys su organizaciniais tikslais niekaip ne- 
nustatomas (Hogwood, Peters, 1985). 

Viešojo administravimo modelio šalininkai aktyviai pasisa- 
kė už padalinių ir personalo specializavimą administracinėse 
sistemose. Įvairių padalinių funkcinė specializacija valdymo 
įstaigose, taip pat darbuotojų veiklos sričių pasidalijimas yra 
absoliuti efektyvaus ir patikimo viešosios administracijos vei- 
kimo sąlyga. Tuo tarpu modernioji organizacijų teorija iškelia 
kontrargumentą — žmonės vaidina didesnį vaidmenį nei for- 
mali struktūra (Argyris, 1960). 

Organizacijos veiklos rezultatas nėra didžiulės visa apiman- 
čios organizacinės schemos, apibrėžiančios atliktinas funkci- 
jas 1r koordinuojančios kiekvieno darbuotojo įnašą griežtu darbo 
pasidalijimu, funkcija. Vadinamieji klasikiniai vadybos prin- 
cipai užtikrina administracinio darbo standartizavimą ir ruti- 
nizavimą; tokiu darbu neįmanoma pasiekti tikslų viešajame 
sektoriuje. Žmogiškųjų santykių mokykla tvirtina, kad funk- 
cinė specializacija ir veiklos diferencijavimas pakerta įstaigų 
efektyvumą ir našumą. 

Viešųjų institucijų struktūrizavimas turi remtis veiksniais, 
kurie formuoja pasitenkinimą darbu. Griežtai apibrėžtų vie- 
šojo administravimo darbo pasidalijimo sistemų alternatyva 
yra visiškas jų pertvarkymas, kuris leistų darbuotojams prisi- 
imti įvairius vaidmenis ir individualiai prisidėti prie galuti- 
nių rezultatų; taigi vietoj mechaninio būtų įgyvendintas ho- 
listinis požiūris. 

Standartinis viešojo administravimo modelis teikia pirme- 
nybę hierarchijai ir centralizavimui. Tuo tarpu realų įgyven- 
dinimą iškelianti analizė pirmenybę teikia iniciatyvai iš apa- 
čios, o ne nurodymams „iš viršaus“ vykdyti; tam reikalingas 
platus viešojo sektoriaus decentralizavimas (Williams, 1982). 
Decentralizuota strategija yra priimtinesnė už centralizuotą 
struktūrą, nes jai esant sustiprėja adaptyvumas, skatinama vie- 
tinė iniciatyva ir padidėja lankstumas. 

Kuo labiau centralizuota administracinė struktūra, tuo di- 
desnė veiksmų nesėkmės tikimybė dėl struktūroje slypinčių 
sprendimų įgyvendinimo sunkumų. Sėkmingas įgyvendini- 
mas — tai įgyvendinimas „iš apačios“, kada vyrauja įsitikini- 
mas, jog bazinės vykdančiosios grandys savarankiškai perpras 
viešosios politikos tikslus ir novatoriškai naudosis reikalingo- 
mis priemonėmis (Elmore, 1982). 

Be to, viešosios politikos sprendimai ir jų įgyvendinimas 
nėra kokios nors aiškiai apibrėžtos tikslo funkcijos realizavi- 
mas, nes tobulas administravimas tikrovėje neegzistuoja (Hood, 
1976; Dunsire, 1978). Realiame gyvenime vyksta viešosios 
politikos kaita, tekmė, kurioje tikslai ir priemonės nuolat su- 
sikeičia vietomis (Pressman, Wildavsky, 1984). 


Motyvacija viešajame administravime 


Viešojo administravimo modelis viešąjį sektorių traktuoja rem- 
damasis viešosios tarnybos kaip profesijos suvokimu. Administ- 
ratorius turi būti visiškai užsiėmęs atitinkamo administraci- 
nio vaidmens užduočių vykdymu. Tokio specializavimosi 


Įvadas LZ 


tikslas — užtikrinu, kad iš tikrųjų išryškėtų svarbus skirtumas 
tarp viešojo sektoriaus darbuotojo privataus ir viešojo vaidme- 
nų. Vienas iš viešojo administravimo modelio kritikų argu- 
mentų yra tvirtinimas, jog taip griežtai atskirti nei įmanoma, 
nei reikia. Viešojo sektoriaus administratorių elgesys, teigia- 
ma, iš esmės nėra orientuotas į privatumo ir viešumo dichoto- 
miją (Niskanen, 1971; Breton, 1974; Stevens, 1993). 

Viešojo pasirinkimo požiūris leidžia laikytis nuostatos, kad 
viešojo sektoriaus darbuotojai maksimizuoja privataus nau- 
dingumo funkciją, kuri priklauso nuo jų įstaigos dydžio bei 
nuo jų vykdomo viešojo vaidmens galios ir prestižo. Įstaigų 
darbuotojai realiai nėra nesavanaudiški savo politinių šeimi- 
ninkų tarnai, atsidavę neutraliam ir objektyviam profesinės 
pareigos vykdymui. Anaiptol, viešieji administratoriai vyk- 
do savo pareigas skatinami savanaudiškumo, o įstaigos vie- 
šuosius tikslus redukuoja iki priemonių, reikalingų pasiekti 
jiems svarbesnius asmeninius tikslus — tokius kaip atlygini- 
mas, asmeninė valdžia ir prestižas bei darbo vietos garantija 
(Mueller, 1989). 

Viešojo administravimo požiūris elgesį viešajame sektoriuje 
interpretuoja atsižvelgdamas į administracinio tikslingumo nor- 
mą, — reikalaujama, kad administratoriaus vaidmuo būtų svar- 
besnis už samdomo darbuotojo statusą. Tuo tarpu viešųjų ins- 
titucijų sistemos struktūrą traktuojant dalyvavimo požiūriu, 
viešojo administravimo modelis nebepritaikomas viešosios 
įstaigos steigėjui. Administratorių kaip samdomų darbuotojų 
dalyvavimas priimant įstaigos sprendimus galėtų būti ir pats 
sau tikslas, ir efektyvaus administravimo priemonė. 

Darbuotojų dalyvavimas valdymo tarybose arba jungtinėse 
sprendimų priėmimo struktūrose, įskaitant viešųjų įstaigų dar- 
buotojams atstovaujančias profesines sąjungas, padidintų jų 
įsitraukimą į viešosios įstaigos veiklą, o tai didintų jų pasiten- 
kinimą darbu ir jo efektyvumą. Tradiciniam viešojo administ- 
ravimo modeliui pripažinti privačios motyvacijos aspektus vie- 
šajame sektoriuje yra „tabu“, nes tai kertasi su viešojo intereso 
sąvokos buvimu ar vyravimu. Tačiau gerai žinoma prielaida, 

jog racionalus elgesys — tai savus interesus maksimizuojantis 
elgesys, turėtų būti naudojama ir didžiajai valdžiai, nes tik 
tada viešąjį sektorių išvysime naujomis akimis. 


Visuomenės (viešasis) interesas 


Svarstant viešojo administravimo modelio ir jo šiuolaikinių 
konkurentų pagrįstumą bei pritaikomumą, esminę reikšmę turi 
visuomenės (viešojo; public) intereso sąvoka. Ji vartojama api- 
būdinant institucijas ir tikslus, kurie padeda daryti ir įgyven- 
dinti viešuosius sprendimus. Antai standartiniuose politikos 
mokslų ir viešojo administravimo vadovėliuose teigiama: vie- 
šojo sektoriaus išlaidos skirtos visuomenės interesui patenkin- 
ti. Ar tai teisinga? O gal pirmiausia derėtų paklausti: ką, tiesą 
sakant, tai reiškia? 

„Visuomenės interesas“ susideda iš dviejų dalių: „visuome- 
nės“ ir „intereso“. Abi sąvokos svarbios, tačiau labai nelengva 
jas apibūdinti. Jei matome gausybę įvairių interesų, tai kaip 
atskiriame iš jų „visuomenės“ interesus? Pačioje intereso sąvo- 
koje slypi individualistinis elementas, nes „interesas“ iš esmės 
nusako tai, ko geidžia įvairūs žmonės. 

Nesunku kalbėti apie asmeninių interesų, savanaudiškų ar 
altruistinių, įvairovę. Tuo tarpu visuomenės sąvoka turi holis- 
tinį atspalvį, mat žodis „visuomenė“ („publika“) nurodo į ko- 
lektyvinę visumą. Todėl egzistuoja nuolatinė įtampa tarp in- 
dividualistinės ir holistinės „intereso“ kilmės. 

Priimant ir vykdant viešosios politikos sprendimus visada 
netiesiogiai sprendžiama subjekto ir vykdytojo problema. Paci 
viešosios institucijos veiklos esmė yra supratimas, kad su poli- 
tikais, valdininkais ir specialistais, kaip su vykdytojais, suda- 
romos sutartys veikti atsižvelgiant į piliečių, kaip subjektų, 
interesus. Pagal tokią schemą subjekto pastangos tikrinti vyk- 
dytoją turi svarbią reikšmę. Ar galima šioje schemoje sukurti 
atlyginimo sistemą (sutartis), kuri priverstų vykdytoją veikti 
pagal subjektų interesus vadovaujantis savais interesais? Be to, 

ir santykius tarp politikų vienoje pusėje bei įvairių tipų viešo- 
jo sektoriaus darbuotojų kitoje pusėje taip pat apsunkina to- 
kios tipinės subjekto ir vykdytojo problemos, kaip antai bihe- 
vioristinis oportunizmas, moralinė rizika, mažųjų skaičių 
problema bei asimetrinė informacija (Williamson, 1986). 

Vienas iš naujųjų požiūrių į viešojo sektoriaus modelius — 
visuomeninio pasirinkimo mokykla — kvestionuoja visuomenės 
intereso sąvokos vartojimą subjekto ir vykdytojo santykiams vie- 
šajame sektoriuje pagrįsti (Buchanan, 1986). Šios mokyklos kon- 
cepcijos viešojo sektoriaus ekspansiją turtingose šalyse mode- 
liuoja kaip procesą, kurį skatina fiskalinės iliuzijos, atskirų 
interesų grupių savanaudiškas elgesys ir viešojo sektoriaus ins- 
titucinės nesėkmės (Tarschys, 1975; Larkey et al., 1981; Wil- 
davsky, 1985). Teigiama, kad viešajame sektoriuje egzistuoja 
vien ordinariniai, savanaudiški interesai ir daugiau ar mažiau 
siauri kolektyviniai interesai (Olson, 1965, 1982). 

Bazinio viešojo administravimo modelio šalininkai tvirtina, 
kad visuomenės intereso sąvoka turi prasmę — savo turiniu ar- 
ba procedūrine prasme. Jie teigia, jog visuomenės interesas 
akivaizdžiai iškyla aikštėn, jei viešųjų institucijų procedūros 
yra teisingos; arba nurodo, kad visuomenės interesas yra koks 
nors apibrėžtas tikslas, kurį reikia pasiekti (Leys, Perry, 1959; 
Schubert, 1960; Downs, 1961). 

Visuomenės arba viešojo intereso kategorija viešojo admi- 
nistravimo modelyje yra vienusyk ir deskriptyvinė, ir vertina- 
moji sąvoka su labai svariu vertybiniu krūviu. Visuomenės in- 
teresai gali būti suvokiami kaip egzistuojantys norminiu 
pavidalu, kurį ram tikru būdu galima atskleisti. Arba juos ga- 
lima traktuoti kaip viešosios veiklos moralines gaires. Visuo- 
menės intereso aprašomoji bei norminė prasmės yra taip glau- 
džiai susipynusios, kad atskirti jas tikrai būtų nelengva. 

Gali rastis pagunda išvengti sumaišties diskusijoje apie vi- 
suomenės intereso turinį paprasčiausiai teigiant, kad ši sąvoka 
neturi savarankiško turinio arba kad tai tėra žodis, siūlantis 
kokį nors veiksmą, ar tiesiog pacituoti žodyną: „Visuomenės 
intereso sąvoka pavartota kai kuriuose nacionalizavimo įstaty- 

muose. Juose buvo paskelbta, kad nacionalizuota pramonės 
šaka bus valdoma paisant „visuomenės interesų“, tačiau šiam 
terminui neįmanoma suteikti jokio konkretaus turinio (Han- 
son, 1974: 394). 

Bet tai tas pat, kas perkirsti Gordijaus mazgą kardu neban- 
dant rimtai tyrinėti tų kertinių problemų, kurios glūdi painio- 
je maišalynėje skirtingų interesų, susidariusių moderniosios mo- 
kesčių valstybės politikos, administravimo ir vadybos atžvilgiu. 

Jei gerovės valstybėje žmonių interesai yra prieštaringi arba 
žmonės laikosi skirtingų nuomonių apie tikslus, kurių turi 
siekti vyriausybė, tai koks tada yra tas visuomenės interesas? 
Visuomenės intereso traktavimas kaip kažko, ko žmonės šiuo 
metu geidžia, turi būti patikslintas pripažįstant tą fundamen- 
talų faktą, jog visuomeniniame gyvenime egzistuoja vieni ki- 
tiems prieštaraujantys interesai bei vertybės (Thompson et al., 
1990). Visuomenės interesas galėtų būti tai, ko visuomenės 
dauguma nori ar laiko esant reikalinga. Deja, toks apibrėži- 
mas visuomenės intereso sąvoką iškart įvels į visus sprendimo 
balsų dauguma taisyklės sunkumus, kurie aptariami literatū- 
roje apie visuomeninį pasirinkimą (Riker, 1982; Kelly, 1986). 

Visuomenės interesų identifikavimas naudojant kokį nors 
individualių reikmių ar preferencijų agregavimo būdą dažnai 
atmetamas remiantis idealo arba vertybės komponentu visuo- 
menės intereso sąvokoje. Interesai yra visuomenės ne todėl, 
kad tiesiog dauguma taip mano, bet dėl to, jog kiekvienas no- 
rėtų, kad valstybė vadovautųsi būtent šiais interesais, dėl to, 
kad jie yra racionalūs arba visų pripažįstami. 

Racionalumo reikalavimą galima suvokti nevienodai. Racio- 
nalūs interesai gali būti paprasčiausiai tokie, kuriais vadovau- 
jasi asmenys, racionaliai apskaičiavę, kaip jiems pasiekti savų 
tikslų. Kita vertus, racionalūs interesai gali būti tokie orienty- 
rai, kurių žmonės sieks, jei susitelks ties visuotiniu ar nešališ- 
ku požiūriu laikomais esminiais dalykais — tokiais kaip, pa- 
vyzdžiui, gelbėjimasis nuo nežinojimo (Rawls, 1971). 

Visuomenės intereso sąvoka standartiniame viešojo admi- 
nistravimo modelyje apibrėžiama pasitelkus specialų raciona- 

lumo tipą — nešališkumą. Visuomenės interesai gali būti tik 
tokie, kuriais vadovaujasi asmenys, ne tik atmetantys iracio- 
nalius ar neracionalius interesus, bet ir ignoruojantys savo pa- 
čių interesus. Visuomenės intereso samprata verčia įsisąmo- 
ninti, kad asmuo turėtų atsižvelgti tik į tuos siekius ar reikmes, 
kuriuos norėtų įgyvendinti tuo atveju, jei nepuoselėtų intere- 
sų atitinkamoje veikloje. Walteris Lippmanas teigia: 
Reikia tikėti, jog suaugę žmonės turi vienodą visuomenės interesą. Tačiau 
visuomenės interesas jiems susipynęs su privačiais arba grupiniais intere- 
sais, o dažnai jiems ir prieštarauja. Jei taip, tai, manau, galime teigti, jog 
visuomenės interesas yra tas, kurį žmonės pasirinktų, jei jie žvelgtų aiškiai, 
galvotų racionaliai, elgrųsi nesuinteresuotai ir geranoriškai (1955: 42). 


Visuomenės interesas galėtų būti tam tikri labai pageidau- 
tini dalykai, interpretuojami neformaliu būdu, kuris veda į 
gerai žinomus valstybės ir politikos kūrimo modelius. Visuo- 
menės interesas taip pat galėtų atsirasti atliekant tam tikrą 
etiškai priimtiną sprendimą, kuriuo procedūrine prasme kaž- 
kaip būtų agreguojamos individualios socialinės bendrijos pre- 
ferencijos (Mueller, 1989). 

Visuomenės interesas yra painus reiškinys, dėl kurio iškyla 
keletas suvokimo sunkumų. Tradicinio viešojo administravi- 
mo susitelkimą ties visuomenės interesais reikia vertinti kri- 
tiškai ir praplėsti pripažįstant, jog viešosiose institucijose gali 
rastis interesų įvairovė, pasireiškianti politikos kūrimu, jos įgy- 
vendinimu arba vien administravimu ir vadyba. Visuomenės 
intereso sąvokos neapibrėžtumą dar padidina labai neryškus 
jos atribojimas nuo kitų agreguotų interesų rūšių. 

Pirma, valstybės interesų sąvoka gali būti interpretuojama 
kaip deskriptyvi arba norminė. Valstybės interesai gali būti 
tai, ko siekia valstybė, arba tokie interesai, kurie išreiškia vals- 
tybės esmę. Antra, yra oficialiai deklaruojamų interesų rinki- 
nys, kuris gali sutapti ar nesutapti su valstybės interesais. Ne- 
reikia pamiršti, kad gali egzistuoti neoficialūs valstybės 
interesai, kurių pavyzdys — geopolitiniai samprotavimai. Nie- 
kaip nėra nuspręsta, ar galima valstybės arba oficialiuosius in- 
teresus vadinti visuomenės interesais. 


22 VIEŠASIS SEKTORIUS 


Trečia, yra marga grupinių interesų visuma. Minimalistine 
prasme grupinio intereso sąvoka apsiriboja kolektyviniu inte- 
resu, kuris vienija didesnį ar mažesnį žmonių sambūrį. Gru- 
piniai interesai gali būti egoistiniai arba altruistiniai. Jie gali 
būti valstybės arba žinybų interesai, oficialūs ir neoficialūs. 
Valdžios institucijos ir žinybos turi ir oficialių, ir neoficialių 
interesų; vieni ir kiti gali būti valstybės arba vien tos žinybos 
interesai. 

Privačių interesų terminas turi daugybę prasmių. Juo gali 
būti apibūdinami egoistiniai interesai arba tiesiog individua- 
lūs interesai. Savanaudiškų interesų rinkinys gali apimti egois- 
tinius interesus — ir asmeninius, ir grupinius. Visuomenės in- 
tereso sąvoka taip pat interpretuojama kaip paprasta privačių 
interesų, suprantamų tiesiog kaip individualių interesų, san- 
kaupa. 

Tokia daugialypė intereso sąvoka reiškia, kad visuomenės inte- 
reso sąvoka nėra labai paranki, kai bandoma sukurti konceptualų 
karkasą, kuriuo būtų galima modeliuoti politikos formavimą ir 
administravimą viešajame sektoriuje. Kaip atrodo, motyvacijos 
teorija, būdama visuomeninio pasirinkimo mokyklos šerdis, yra 
labiau priimtina nei visuomenės intereso koncepcija. Tačiau tu- 
rime atsižvelgti ir į tai, kad savanaudiškų interesų raišką viešaja- 
me sektoriuje apriboja instituciniai veiksniai, — tai pabrėžia nau- 
jasis institucionalizmas (Bromley, 1989). 


Informacija 


Naujasis institucionalizmas politikos bei ekonomikos moks- 
luose iškelia lemiamą institucijų vaidmenį koordinuojant el- 
esį ir sąveikavimą tiek viešajame, tiek privačiame sektoriuose. 
Šioje knygoje labai dažnai bus diskutuojama dėl viešųjų ins- 
titucijų apibrėžimo. Neoinstitucionalistai, pabrėždami insti- 
tucijas arba taisykles, atsveria tą stiprų orientavimąsi į paska- 
tas bei savanaudiškus interesus, kuris būdingas visuomeninio 
pasirinkimo arba racionalaus pasirinkimo koncepcijoms. Ta- 

čiau tas, kuris siekia suprasti, kaip veikia viešasis sektorius, 
turi skirti dėmesį ne tik institucijoms ir interesams, bet ir 
informacijai. Naujoji informacijos ekonomika teikia naujų 
įžvalgų apie sprendimų ir jų įgyvendinimo problemas viešaja- 
me sektoriuje (Milgram, Roberts, 1992). 

Viešojo sektoriaus programose informacija atlieka svarbiau- 
sią vaidmenį. Nuo jos tikslumo bei sunkumų gauti atitinka- 
mą informaciją priklauso, kaip veiks programos, jų įgyvendi- 
nimo ir efektyvumo laipsnis. Informacija įeina į gamybos ir 
sandorių sąnaudas bei visuomenines išlaidas. Pirmuoju atveju 
turime apčiuopiamas sąnaudas, kuriomis apmokami viešaja- 
me sektoriuje naudojami gamybos veiksniai, antruoju atveju — 
visas neapčiuopiamas sąnaudas, kurios panaudojamos suda- 
rant ir įgyvendinant sutartis, trečiuoju — visuomenės patiria- 
mas išlaidas dėl neefektyvių viešųjų programų. 

Theodore'as Lowi knygoje The End of Liberalism (1979) 
viešojo sektoriaus programas skirsto į tokias tris kategorijas: 
paskirstymo, reguliavimo ir perskirstymo. Kad ir kokios po- 
litikos būtų laikomasi, programų veikimui lemiamą reikšmę 
turės galimybė naudotis pakankama informacija. Jei infor- 
macija, kuria remiantis kuriama programa, yra nepakanka- 
ma, viešoji politika pasireikš iškreiptai, programa veiks ne- 
tinkamai. Tinkama informacija atsieina brangiai, čia 
sąveikauja trijų rūšių išlaidos - gamybos, sandorių ir visuo- 
meninės. Tinkamesnės informacijos, naudojamos kaip vie- 
šųjų programų pagrindas, paieškų išlaidos bus sudedamoji 
dalis sandorių išlaidų, kurios veikia tiek gamybos, tiek ir vi- 
suomenės sąnaudas. Informacija yra lemiamas visų viešųjų 
programų veiksnys, kad ir kaip jos būtų klasifikuojamos ana- 
lizės tikslais. 

Viešajame sektoriuje informacija yra vienusyk ir individua- 
laus racionalumo, ir kolektyvinės išminties funkcija. Veikla 
viešajame sektoriuje apima abi sritis — tiek individualių atli- 
kėjų veiksmus ieškant informacijos, tiek ir kolektyvinį tokios 
informacijos apdorojimą ir saugojimą. Siekdamos palengvinti 
jų programoms reikalingos informacijos paiešką ir kaupimą 

viešosios įstaigos sukuria informacines sistemas. Tokios vieša- 
jame sektoriuje sukauptos informacinės sistemos darosi vis to- 
bulesnės, tačiau abejojama, ar jos kada nors sukurs sąlygas iš- 
samiai ir tobulai informacijai. 

Informacijos viešajame sektoriuje problemą sudaro du klau- 
simai: (1) ar apskritai individualūs atlikėjai, dalyvaudami po- 
litikos formavimo ir įgyvendinimo procesuose, gali gauti to- 
bulą informaciją? (2) ar agreguoto lygio vienetai — ministerijos, 
viešosios žinybos bei viešosios įmonės — pajėgūs surinkti išsa- 
mią ir patikimą informaciją? Tobulos informacijos individų 
lygiu problema nagrinėjama socialiniuose moksluose — kaip 
sprendimų teorijos dalis, o kolektyvinė informacija yra naujo- 
sios informacijos ekonomikos tyrimo dalykas. Abi šias temas 
aptarsime vėlesniuose skyriuose, dabar svarbu pažymėti, kad 
individuali ir kolektyvinė informacija — tai skirtingi dalykai. 

Individualiam atlikėjui informacijos prigimtis suvokiama 
kaip diskusijos dėl dviejų sprendimų teorijų, racionalaus pa- 
sirinkimo ir riboto racionalumo dalykas. Racionalaus pasirin- 
kimo pozicija remiasi aksioma, kad atlikėjai turi tobulą infor- 
maciją, o riboto racionalumo pozicija pasitelkia tikroviškesnę 
prielaidą, esą atlikėjo informacija nėra išsami, tačiau kai kurių 
reikalingų sprendimo parametrų požiūriu esti pakankama. Savo 
ruožtu kolektyvinio lygio informacijos prigimtis priklauso ne 
tik nuo to, kaip traktuojama individo gaunama informacija 
(kaip tobula ar pagal riboto racionalumo požiūrį), bet ir nuo 
to, kaip sąveikaudami individai operuoja ta informacija, nuo 
ko priklauso kolektyvinis pasirinkimas. 

Naujoji informacijos ekonomika atkreipė dėmesį į asimet- 
rinės informacijos padarinius atlikėjams bendraujant kolek- 
tyvinio pasirinkimo proceso metu. Netgi jei darysime prie- 
laidą, jog individualūs atlikėjai stengiasi gauti tobulą 
informaciją, reikia pripažinti, kad ji bus daug mažiau įma- 
noma individui bendraujant su kitais individais. Viešojo sek- 
toriaus programose apstu asimetrinės informacijos, skatinan- 
čios įvairaus pobūdžio oportunistinį elgesį. Tai pasakytina 
tiek kalbant apie vidinius įstaigos veiksmus, tiek jos išori- 

nius veiksmus, tai yra — jos efektyvumą siekiant visuomenei 
reikšmingų rezultatų. Asimetrinė informacija kyla iš subjek- 
to ir vykdytojo santykio dvilypumo viešajame sektoriuje: san- 
tykio tarp piliečių ir politikų bei santykio tarp politikų ir 
viešųjų žinybų ar viešųjų įmonių. Tokią informaciją kore- 
guoti galima tik sandorių išlaidų didinimo būdu. 


Valdymo formos 


Viešojo sektoriaus ir viešojo administravimo teorijoms tenka 
integruoti institucijų, paskatų arba interesų ir informacijos 
modelius. Šių trijų elementų susikirtimo židinys yra valdy- 
mas, tai yra įvairūs mechanizmai, kuriais viešosios programos 
valdomos ir koordinuojamos. Tradicinės valdymo formos vie- 
šajam sektoriui struktūrizuoti — institucijų, kurios atskiria po- 
litiką nuo administravimo — buvo atsisakyta, nes paaiškėjo, 
jog toks atskyrimas neįmanomas. Bet ar yra patrauklesnių val- 
dymo modelių (March, Olsen, 1995)? 

Remiantis politikos ir administravimo dichotomija buvo 
bandyta sukurti vieną sferą politikams ir visai kitą — viešojo 
sektoriaus darbuotojams. Politikai svarstytų vertybes ir tiks- 
lus, administratoriai tvarkytųsi su faktais ir priemonėmis. Po- 
litiniai viešojo sektoriaus aspektai būtų valdomi demokratinė- 
mis sprendimų darymo procedūromis, o administraciniai 
aspektai sprendžiami biurokratiniais mechanizmais. Abi val- 
dymo sistemos — tikslai versus technologija —- kažkokiu būdu 
turėtų sietis ir pintis tarp savęs, del šios priežasties greičiau- 
siai išnyktų delikati pusiausvyra, kai politika ir administravi- 
mas susilydytų perdėm sudėtingoje organizacinėje struktūro- 
je (Hanf, Scharpf, 1978; Aldrich, Whetten, 1981; Benson, 
1978, 1982; Kingdon, 1984; Kaufman et al., 1986). 

Kad ir kokius privalumus bandytume įžiūrėti politikos ir 
administravimo dichotomijoje, vienas yra akivaizdus — dėl jos 
daugelio šalių viešuosiuose sektoriuose iškerojo vienas specifi- 
nis valdymo mechanizmas - įstaiga (bureau). Įstaigą galima 

traktuoti kaip instituciją, kurios analogas privačiame sekto- 
riuje yra įmonė (frm) (Barney, Ouchi, 1988). Viešojo admi- 
nistravimo bei organizacijų teorijoje geroka dalis diskusijų apie 
viešąjį sektorių aptaria argumentus „už ir „prieš įstaigos mo- 
delį. Įstaiga sukuria tam tikrus valdymo mechanizmus, kurie 
nebūtinai gerai veiks pagal politinės atskaitomybės arba ad- 
ministracinio ar ekonominio efektyvumo kriterijus, jiems vei- 
kiant biurokratija gali užgožti demokratiją. Ypač pažymėtina 
tai, kad įstaigos modelis yra tokia valdymo schema, kuri leng- 
vai pasiduoda oportunizmui arba energingam ir suktam sava- 
naudiškų interesų įgyvendinimui viešajame sektoriuje, taip pat 
asimetrinei informacijai. Įstaigos modelis gali nebūti tinka- 
mas išreikšti geriausią institucijų visumą, reikalingą tvarkyti 
dualistinius subjekto ir vykdytojo santykius viešajame sekto- 
riuje, nes jis neskatina suderinamumo, taip pat neprisideda 
prie simetrinės informacijos. Tačiau kas tie alternatyvieji vie- 
šojo sektoriaus valdymo modeliai? Sektorinių politikų tinklai? 
Vidaus rinkos? Viešoji vadyba vietoj administravimo? Lemia- 
mas klausimas yra toks: ar naujosios valdymo formos, arba ins- 
titucijos, sudaro sąlygas siekti geresnių rezultatų (Weaver, Rock- 


man, 1993)? 


Išvados 


Viešasis sektorius apima įvairias institucijas, kurias pasitelkus 
daromi ir įgyvendinami sprendimai įvairių rūšių interesų at- 
žvilgiu. Kaip elgiamasi su tais interesais — priklauso tiek nuo 
interesų prigimties, tiek nuo angažuotų institucijų tipo. Vie- 
šojo sektoriaus institucijos neapibrėžia interesų ir neįgyven- 
dina jų automatiškai. 

Valstybė yra ypatingas institucijų darinys; priimdamos spren- 
dimus, vykdydamos administravimą ir vadybą, tos institucijos 
atsižvelgia į įvairius interesus. Valstybės viešosios institucijos daro 
poveikį tiek interesų traktavimo būdui, tiek politikos įgyvendi- 
nimo rezultatams, kurie interesų įvairovei labai reikšmingi. 

Valstybę galima laikyti institucinių mechanizmų, kurių dėka 
interesai koordinuojami arba agreguojami į kolektyvinius 
sprendimus ir rezultatus, sistema. Esant demokratijai reika- 
laujama, kad, Abrahamo Lincolno žodžiais tariant, būtų „žmo- 
nių vykdomas žmonių valdymas žmonių labui“. Kadangi lai- 
kytis taisyklės rengti nepaliaujamus referendumus kiekvieno 
visuomeninio pasirinkimo atveju reikštų stulbinančias sando- 
rių sąnaudas, jei išvis tai būtų įmanoma, tai moderni demok- 
ratinė valstybė remiasi subjekto ir vykdytojo santykių viešaja- 
me sektoriuje sistema. Tie subjekto ir vykdytojo santykiai 
apima tiek santykį tarp gyventojų ir jų išrinktų lyderių, tiek 
santykius tarp vyriausybės ir jos žinybų bei įstaigų. 

Privačiame sektoriuje mechanizmus interesams koordinuo- 
ti pasiūlo rinkos institucijos, o viešosios institucijos derina in- 
teresus formuodamos ir įgyvendindamos vienokią ar kitokią 
politiką. Ši knyga skirta nagrinėti kai kurias problemas, su 
kuriomis susiduria tokių institucijų modeliavimas. 

Nors bendroji viešojo administravimo koncepcija yra pase- 
nusi, ji tebelieka reikšminga aptariant abstrakčias sąvokas, rei- 
kalingas vertinant ir interpretuojant viešąsias institucijas, ku- 
rių politika viešajame sektoriuje pasireiškia atitinkamais 
socialiniais padariniais. Tolesniuose skyriuose apžvelgsime, 
kaip galima nagrinėti politikos kūrimą, jos įgyvendinimą ir 
jos vadybą alternatyviomis koncepcinėmis schemomis, nau- 
dojamomis viešajam sektoriui modeliuoti — ypač atsižvelgiant 
į liberalių demokratijų ar išplėtotos ekonomikos visuomenių 
problemas (Hill, 1992). 

Šios knygos struktūra tokia. Iš pradžių nagrinėjame viešojo 
sektoriaus sąvoką norėdami išsiaiškinti, ar įmanoma atskleisti 
tokio sudėtingo termino turinį. Gal gerai žinomi viešųjų fi- 
nansų modeliai patars, ko tikėtis iš viešojo sektoriaus? Paskui 
tiriame biurokratijos reiškinį aiškindamiesi, kaip viešųjų ins- 
titucijų modeliavimas gali sukelti skirtingus viešojo sektoriaus 
įvaizdžius. Trečias žingsnis — kad ir kokia būtų viešojo sekto- 
riaus sudėtis, bent iš dalies jis tikrai bus viešųjų institucijų, 
atsirandančių iš viešosios politikos kūrimo, dinamikos rezul- 

tatas. O kaip vykdomas politikos kūrimas? Apžvelgsime keletą 
politikos kūrimo modelių klausdami, kiek tokie alternatyvūs 
sprendimų priėmimo modeliai iš tiesų prieštarauja vienas ki- 
tam. Kervirta, imsimės vadinamosios trūkstamos grandies tra- 
dicinėje viešojo administravimo struktūroje — įgyvendinimo mo- 
delių. 

Dar vienas apleistas viešojo sektoriaus aspektas — nemato- 
ma valstybė — nagrinėjamas naudojant kontrastinio reguliavi- 
mo modelius 5 skyriuje, 6 skyriuje aptariant pasekmes viešojo 
sektoriaus reformai. 7 ir 8 skyriuose pateikiami vadybos mo- 
deliai svarstant lyderystę viešajame sektoriuje, taip pat ir dėl 
privatizavimo klausimo. 9 skyriuje aptariami visuomeninio pa- 
sirinkimo sąrangos pagrindai, nors keletas visuomeninio pasi- 
rinkimo modelių apibūdinti, progai pasitaikius, ir kitose kny- 
gos dalyse. Toliau gvildenamas naujasis institucionalizmas — 
jo sociologinis ir ekonominis variantai. Galiausiai 11, 12 ir 
13 skyriuose pereiname prie norminių problemų viešojo sek- 
toriaus efektyvumo ir teisingumo modeliuose, kuriais siekia- 
ma nustatyti gero arba teisingo politikos kūrimo galimybes. 


| 


Viešojo sektoriaus išskyrimas 


Iki šiol didžioji literatūros apie gerovės valstybę dalis daugiausia 
dėmesio skyrė aplinkosaugos, institucinių, kultūrinių veiks- 
nių plėtrai, su kuria susijęs viešųjų išlaidų didėjimas (Tars- 
chys, 1975; Frey, 1976; Tufte, 1978; Whiteley, 1980; Lar- 
key et al., 1981; Hibbs ir Fassbender, 1981; Castles, 1982; 
Wildavsky, 1985; Lybeck, 1986). Dabar vis daugiau publi- 
kacijų skiriama pasekmių problemai, kitaip tariant — valdymo 
išsiplėtojimo ir didelių viešųjų biudžetų pasekmėms tyrinėti. 
Teigiama, kad nevaržoma viešojo sektoriaus plėtotė galop virsta 
viešosios politikos žlugimu, nes iškyla komunikavimo proble- 
mų, pritrūksta koordinavimo arba patikimų „priemonių ir tiks- 
lo“ technologijų, ima nepakakti viešųjų pajamų (Rose, 1980, 
1984). 

Minėti leidiniai siūlo spręsti viešojo sektoriaus sumažini- 
mo problemą dviem būdais. Vienu atveju nurodomi alterna- 
tyvūs būdai teikti paslaugas, pabrėžiant privatizavimą bei vie- 
šųjų ir privačių įstaigų partnerystės tinkamumą, kai išteklių 
naudojimą susipindamos lemia rinkos ir biurokratijos spren- 
dimų formos (Bridge, 1977; Ostrom, Ostrom, 1977; Savas, 
1982), kitu atveju iš naujo analizuojama sprendimų, lemian- 
čių valdymo plėtojimąsi, technika (Wildavsky, 1980). Tei- 
gimas, kad vyriausybė, arba viešasis sektorius, liberaliose de- 
mokratijose yra per didelė, turi remtis idėja apie priimtiną 
vyriausybės dydį; iš čia išplaukia mintis, kad egzistuoja gali- 
mybė rinktis, kurią literatūra apie struktūrines jėgas, vedan- 

čias į valdymo plėtojimąsi, paprastai ignoruoja (Borcherding, 
1984; Wildavsky, 1985). 

Kai Anthony Downsas (1960) tvirtina, kad vyriausybės biu- 
džetas iš tikro yra per mažas, arba kai Jamesas M. Buchananas 
teigia, kad viešasis sektorius yra per didelis, kad vyriausybės 
biudžeto ekspansija nebekontroliuojama (Buchanan, Wagner, 
1977; Brennan, Buchanan, 1980), dera paklausti, kokiais nor- 
miniais kriterijais tokie teiginiai yra paremti. Netgi buvo tei- 
kiama mintis, kad viešasis sektorius neturėtų viršyti kokio nors 
magiško skaičiaus - 1945 m. Colino Clarko pasiūlytų 25 pro- 
centų arba 1976 m. Miltono Friedmano pasiūlytų 60 pro- 
centų (Rose, 1981). 

Dažnai literatūroje apie beatsirandančią naują politinės eko- 
nomijos sritį, užsiimančią viešųjų išlaidų trumpu ir ilgu lai- 
kotarpiais veiksnių nustatymu, iškyla viena skubiai spręstina 
problema — aiškiai apibrėžti viešojo sektoriaus sąvoką. Šiame 
skyriuje aptarsime įvairias „viešojo sektoriaus“ prasmes, dau- 
giau dėmesio skirdami kriterijų, naudojamų skirti viešąjį sek- 
torių nuo privataus, pagrįstumui. Taigi bandysime išsiaiškin- 
ti, del kokių priežasčių politiniame biudžete turi atsirasti vieni 
ar kiti išlaidų straipsniai. 

Pagrindinė problema yra vadinamoji „demarkacijos proble- 
ma'; čia tenka svarstyti, kam priskirtinos „viešumo“ ir „priva- 
tumo“ sąvokos, taip par aptarti kriterijus, kurie gali būti tin- 
kami identifikuoti viešuosius, privačius ar mišrius (viešus ir 
privačius) reiškinius ir kaip tokie sprendimai įgyvendinami. 
Viešojo ir privataus sektorių atskyrimas (demarkacija) apima 
semantinius klausimus, taip pat klausimus, kylančius siekiant 
rasti optimalų ar praktišką privatumo ir viešumo problemos 
sprendimą bei apibrėžiant būdus, kuriais būtų įvertinamas to 
ar kito sprendimo praktiškumas (Margolis, Guitton, 1969). 

Neįmanoma pagrįsti kokio nors dydžio viešąjį sektorių neap- 
sisprendus, kokį įvairios apimties nacionalinių, regioninių ir 
vietinių gėrybių derinį turėtų teikti vyriausybė apskritai ir kon- 
kretūs jos lygiai konkrečiai (Tiebout, 1956; Buchanan, 1965; 
Oates, 1972). Viešojo sektoriaus dydžio problemos sprendi- 

mas yra fiskalinio federalizmo modelio parinkimo funkcija, t. y. 
reikiamų nacionalinės vyriausybės, regioninės vyriausybės ir 
vietinės valdžios biudžetų dydžių parinkimo funkcija. Šiame 
skyriuje pagrindinį dėmesį skirsime vadinamiesiems viešųjų 
finansų modeliams, kuriais bandoma apibrėžti viešąjį sekto- 
rių daugiausia remiantis ekonominiais kriterijais. Ar yra tokių 
prekių ir paslaugų, kurių prigimtinės savybės „natūraliai“ da- 
ro jas viešosiomis prekėmis ir paslaugomis? 


Viešojo sektoriaus sąvokos 


Pirmiausia aptarkime, ką apibūdina „viešojo sektoriaus“ sąvo- 
ka. Dažnai laikoma savaime suprantama, kad viešasis sekto- 
rius yra politinių susirinkimų įteisintas biudžetas (arba biu- 
džetai). Cia turima omeny politinis biudžeto sudarymas, įvairių 
valdžios lygmenų politinių institucijų surenkami ir naudoja- 
mi ištekliai. Tai tik vienas iš kelių galimų apibrėžimų. 

Tokiu apibrėžimu ignoruojamas kitas svarbus valdžios po- 
veikio visuomenei šaltinis — įstatymų leidimas. Deja, įsta- 
tymų leidimo poveikį apčiuopti sunku. Ar visada valdžios 
paskelbtas teisės aktas vienodai suvaržo piliečių laisvę, ar 
visada naujas teisės aktas padidina individo santykines iš- 
laidas, palyginti su išlaidomis esant laisvam pasirinkimui? 
Juk kartais gali būti, kad valdžios įstatymai tiktai pripažįs- 
ta savaime susiklosčiusią tvarką (Hayek, 1973), nors tai įro- 
dyti nelengva. 

Patį bendriausią „viešojo sektoriaus“ apibūdinimą forma- 
liai galima pavaizduoti šitaip: 


(AP1) „Viešasis sektorius“ = apibr. „Vyriausybės 
veikla ir jos pasekmės“ 


Čia pateikiama viešojo sektoriaus samprata išreiškia tradici- 
nį požiūrį į viešąjį sektorių kaip į viešojo administravimo arba 
viešosios valdžios sektorių (Ostrom, Ostrom, 1971); AP1 ga- 
lime pakeisti kita formule: 

(AP1) „Viešasis sektorius“ = apibr. „Valstybės 
bendrieji sprendimai ir jų pasekmės“ 


Reikia pasakyti, kad AP1' definicija labiau pabrėžia įstaty- 
mų leidimą ir valdžią, o ne biudžetą ir paskirstymą; galima 
manyti, jog viešasis sektorius AP1 prasme galėtų būti visa ap- 
imantis, jei vyriausybė visais savo lygmenimis paskelbtų išsa- 
mius nurodymus, ką piliečiai turi daryti, remdamasi įsitikini- 
mu, kad valdžia yra legitimi, arba iš baimės, kad nepaklusnumo 
sąnaudos bus labai didelės (Eckstein, Gurr, 1975). Apibrėži- 
mus AP1 ir AP1' galėtume laikyti viešojo sektoriaus apibūdi- 
nimu pagal valdžios kriterijų. 5 skyriuje atidžiau pažvelgsime 
į kai kurias sąvokas, tinkamas modeliuoti viešojo įstatymų lei- 
dimo, ypač vyriausybės atliekamo privataus sektoriaus regu- 
liavimo, tikslus ir būdus. 

Jei remsimės biudžetu, viešąjį sektorių sudarys vyriausybės 
vartojimas, investicijos ir išmokos. Taigi: 


(AP2) „Viešasis sektorius“ = apibr. „Vyriausybės 
vartojimas, investicijos ir išmokos“ 


Apibrėžimas AP2 yra gerai pagrįstas, nes šiuo atveju ne- 
būtų neįveikiamų sunkumų apibūdinti kurios nors šalies vie- 
šąjį sektorių. Tačiau AP2 yra ganėtinai amortfiškas, nes trys 
jo elementai gali labai keistis vienas kito atžvilgiu. Skirtu- 
mas tarp, viena, viešojo vartojimo ir investicijų bei, kita ver- 
tus, viešųjų išmokų apibrėžiant viešojo sektoriaus dydį yra 
labai svarbus; vyriausybės vartojimo ir investicijų atžvilgiu 
galima norėti, remiantis samprotavimais apie vartotojo pasi- 
rinkimo principą, vienokio viešojo sektoriaus dydžio, o iš- 
mokų atžvilgiu, remiantis samprotavimais apie socialinį tei- 
singumą pasiskirstant turtą, pageidautinas to sektoriaus dydis 
jau būtų kitoks. Todėl praverstų AP2 keisti tikslesniu api- 


brėžimu: 


(AP3) „Viešasis sektorius“ = apibr. „Valstybės 


vartojimas ir investicijos“ 

Apibrėžimas AP3 reikštų viešojo sektoriaus nusakymą pagal 
išteklių išdėstymą, tai yra pagal reiškinio esmę. Šiuo atveju 
argumentus apie reikiamą viešojo sektoriaus dydį tektų papil- 
dyti teiginiu apie reikiamą išmokų dydį. Liekana, gauta iš AP3 
atėmus AP2, būtų pagrindas kalbėti apie paskirstomąjį viešo- 
jo sektoriaus interpretavimą. Iš to fakto, kad vyriausybė išdės- 
to prekes ir paslaugas, dar neišplaukia išvada, kad ji pati tu- 
rinti jas gaminti. Ketvirtoji „viešojo sektoriaus“ definicija galėtų 
būti tokia: 


(AP4) „Viešasis sektorius“ = apibr. „Viešoji gamyba“ 


Šitą AP4 reikia paaiškinti, nes ji tinka naudoti dviem skir- 
tingiems atvejams: kai vyriausybė teikia gamybos priemones 
ir kai vyriausybei jos priklauso. Būtina skirti pateikimą nuo 
nuosavybės, nes pirmajam atvejui antroji sąlyga nebūtina. Be 
to, dar yra ir interpretavimas pagal užimtumą, nes vyriausybė 
gali teikti daug paslaugų anaiptol nebūtinai įdarbindama daug 
žmonių, lygiai kaip ir priešingai — įdarbinti daug žmonių ne- 
būdama didelio kapitalo kiekio savininkė. 

Taigi AP4 nėra vienareikšmiškai apibrėžtas, nes jis tinka ir 
vien teikiančiai prekes ir paslaugas vyriausybei (AP4'), ir di- 
delio kapitalo nuosavybę turinčiai vyriausybei (AP5), ir už- 
imtumu (darbuotojų skaičiumi) pasižyminčiai vyriausybei 
(AP6). Aukštą gyvenimo lygį pasiekusiose kapitalistinėse de- 
mokratijose būdingos viešojo sektoriaus plėtros kryptys buvo 
prekių ir paslaugų teikimas ir darbuotojų skaičiaus jame di- 
dėjimas (Rose, 1985). Kai 7 skyriuje nagrinėsime menkai api- 
brėžtą privatizavimo sąvoką, šie skirtumai vėl iškils į paviršių. 

Atsižvelgti į tuos skirtumus prireikia todėl, kad būtina pa- 
brėžti, jog viešąjį ir privatų sektorius padalija ne vienas, bet 
keli skirtumai. Ieškodami viešojo sektoriaus priešybės turime 
tikėtis rasti daug įvairių visumų. 

Pirmojo viešojo sektoriaus apibrėžimo — vyriausybės val- 
džios — atžvilgiu tąja priešybe turime privačią laisvę; antro- 
jo apibrėžimo — viešojo vartojimo ir investicijų — atžvilgiu 
privatų sektorių paprasčiausiai sudarys privatus vartojimas 

ir investicijos arba grynosios pajamos, liekančios po to, kai 
vyriausybė pasiima savo dalį mokesčiais ir dalį gautų paja- 
mų perskirsto gyventojams išmokų pavidalu. Čia ra visuo- 
menės išteklių dalis, kurią vyriausybė teikia viešajam var- 
tojimui beveik nemokamai arba naudoja investicijoms, yra 
vyriausybės pasirinkimo sritis, likusioji dalis tada yra pri- 
vataus pasirinkimo sritis. Trečiasis apibrėžimas — viešasis 
perskirstymas — paveikia privatų pasirinkimą, bet visiškai 
jo nepakeičia. Ketvirtame, penktame ir šeštame apibrėži- 
muose antonimu būtų privatus prekių ir paslaugų teiki- 
mas, pavyzdžiui, sudarant sutartis arba įgaliojant, turint 
privačią gamybos priemonių nuosavybę arba dirbant priva- 
čiose organizacijose. 

Viešojo sektoriaus dydžio klausimas susideda iš kelių skir- 
tingų problemų; klausti apie reikiamą viešojo sektoriaus dydį 
reikštų pateikti mažiausiai šešis klausimus: 


1. Kokia yra tikroji vyriausybės valdžios vieta visuomenėje? 
Kitaip tariant, kiek privačios autonomijos patartina palik- 
ti? (Individo laisvės problema.) 

2. Kokią visuomenės išteklių dalį reikėtų palikti vyriausybei 
pasirinkti organizuojant viešąjį vartojimą ir investicijas? Ir 
kiek tų išteklių turėtų atitekti privačiam pasirinkimui? (Iš- 
dėstymo (alokacijos) problema.) 

3. Kokio dydžio turėtų būti vyriausybių biudžetas? Arba ki- 
taip — kokia privačių pajamų dalis turėtų būti sukuriama 
nesikišant vyriausybei išmokomis? (Paskirstymo problema.) 

4. Kiek vyriausybės teikiamų prekių ir paslaugų turėtų būti 
vyriausybės ir sukuriama? (Gamybos problema.) 

5. Kiek gamybos priemonių turėtų priklausyti vyriausybei? 
(Nuosavybės problema.) 

6. Kiek visuomenės darbo jėgos turėtų dirbti vyriausybės or- 
ganizacijose? (Biurokratijos problema.) 


Imdamiesi viešojo sektoriaus sąvokos susiduriame su virtine 
esminių klausimų, kuriuos turime išnagrinėti vieną po kito. 

Rinkos ir įstaigos 


Galima, žinoma, teigti, jog privačios ir viešosios veiklos išskyri- 
mas įvairiausiose srityse — tokiose kaip išteklių išdėstymas (alo- 
kacija), pajamų paskirstymas, gamyba ir užimtumas — nėra svar- 
biausias dalykas. Išskyrimo (demarkacijos) problema, siekiant 
apibrėžti deramą viešojo ir savo ruožtu privataus sektoriaus dy- 
dį, iš tikro yra pasirinkimas tarp dviejų iš esmės skirtingų socia- 
linio sąveikavimo modelių. Kaip skelbia klasikinis tekstas, „žmo- 
nių visuomenėje, tai yra taikiame individų bendradarbiavime, 
reikalai tvarkomi dviem būdais. Vienas iš jų — biurokratinė va- 
dyba, antras — pelnui gauti vadyba“ (Mises, 1962). 

Vadinamajai Austrijos mokyklai, apimančiai, tarp kitų, Lud- 
wigą von Mises'ą ir Friedrichą von Hayeką, išskyrimo proble- 
ma yra klausimas apie tai, kaip turi būti organizuota visuo- 
menė — privačios gamybos priemonių nuosavybės pagrindu 
(kapitalizmas, rinkos sistema) ar viešosios (visuomeninės) ga- 
mybos priemonių kontrolės pagrindu (socializmas, komuniz- 
mas, planinis ūkis) (Schumpeter, 1965). Kapitalizmas reiškia 
laisvą verslininkystę, vartotojų suverenumą ekonominiais klau- 
simais. Socializmas reiškia vyriausybės kontrolę keletui indi- 
vido gyvenimo sričių ir nevaržomą vyriausybės viršenybę at- 
liekant jai centrinio ūkio valdymo institucijos funkcijas. 
Neįmanomas joks šių dviejų sistemų kompromisas (Mises, 
1935). 

Mises'as sudeda draugėn skirtumus tarp privačios ir visuo- 
meninės nuosavybės bei skirtumą tarp planinės ekonomikos 
ir vartotojų suverenumo į vieną bendrą rinkos ir valstybės prieš- 
priešą. Reikia betgi pabrėžu, kad skirtumas tarp rinkos ir biu- 
rokratijos jokiu būdu nesutampa su kitais tiek pat svarbiais 
skirtumais. 

Žengtelti didesnio konceptualaus aiškumo link aiškinantis 
fundamentalias sąvokas, reikalingas išskyrimo problemai su- 
voku, padėtų sąveikavimo sąvokų, vartojamų skiriant privačią 
sritį nuo viešosios, įvairovės identifikavimas. Čia būtų tokios 
sąvokos: mainai ir valdžia, konkurencija ir hierarchija, laisvė 

veikti ir planavimas, rinkos ūkis ir komandinis ūkis, kapitaliz- 
mas ir socializmas, laisvė ir valdžia. 

Surašykime tuos skirtumus į kryžmines lenteles, kad pama- 
tytume, kokie jų tarpusavio santykiai analitine prasme. Pa- 
grįstai galime manyti, kad kai kurios iš tų sąvokų yra logiškai 


1.1 lentelė. Nuosavybė ir išdėstymo (alokacijos) mechanizmas 


Rinka Viešasis 
biudžetas 


Privati sritis 


Viešoji sritis 


susijusios ir priskirtinos tam tikriems privačios ir viešosios sričių 
išskyrimo aspektams, tačiau vargiai tikėtina, kad visas tas są- 
vokų poras galima būtų subendravardiklinti į vieną pagrindi- 
nę priešpriešą, tokią, pavyzdžiui, kaip rinka ir biurokratija. 
Greičiau manytina, jog patį Mises'o rinkos ir biurokratijos 
išskyrimą reikėtų paaiškinti anksčiau išvardytų sąvokų sąvei- 
kavimu. 

Dažnai tvirtinama, kad iš esmės tėra du mechanizmai iš- 
tekliams išdėstyti — rinka ir viešasis biudžetas. Kaip apibū- 
dintume jųdviejų skirtumą? Nuosavybės išskyrimas — privati 
arba viešoji (visuomeninė) gamybos priemonių nuosavybė — 
yra ne tas pars, kas skirtumas tarp rinkos ir viešojo biudžeto. 
Šių dviejų sąvokų porų sąryšį galima pavaizduoti 2x2 tipo len- 
telėje (1.1 lentelė). 

Nors idealaus tipo kapitalizmas gravituoja atitinkamai į I ir 
IV lentelės laukelius, logiškai yra įmanomi ir II bei III deri- 
niai. II derinys yra realus, o III derinys — ginčytinas variantas. 
Kai kurie socializmo teoretikai įtikinėja, kad rinkos mecha- 
nizmas išteklių išdėstyme galimas net ir tuomet, kai gamy- 
bos priemonės nėra privati nuosavybė (Lange, Taylor, 1964; 
Le Grand, Estrin, 1989), o rinkos ūkio šalininkai tai neigia 

(Hayek, 1944). I derinys galėtų būti apibūdintas kaip de- 
centralizuotas kapitalizmas, o IV derinys — kaip hierarchinis 
socializmas. 

Kad ir kaip būtų, skirtumas tarp nuosavybės tipų nesutam- 
pa su skirtumais tarp konkurencijos ir hierarchijos (Demsetz, 


1.2 lentelė. Nuosavybės ir sąveikavimo tipai 


Konkurencija Hierarchija 


Pumus | 


1982). Privati gamybos priemonių nuosavybė nebūtinai yra 
susieta su konkurenciniu sąveikavimo tipu, nors gerovės eko- 
nomika tvirtina, kad toks konkurencinis sąveikavimas veda į 
socialinį optimumą (Rowley, Peacock, 1975). 1.2 lentelė ro- 
do įmanomus derinius. 

Hierarchijos galimybę privačiame sektoriuje liudija tenden- 
cijos link monopolijos ar oligopolijos, kurios tradiciškai laiko- 
mos valstybinio reguliavimo objektu (II). Tačiau naujoji ins- 
titucinė ekonomika gina privataus sektoriaus firmų hierarchiją 
teigdama, kad atsižvelgus į sandorių išlaidas hierarchija daž- 
nai racionalesnė negu rinka (Williamson, 1975; Coase, 1988). 
Maža to, yra tvirtinimų, jog moderniosios visuomenės raidos 
struktūra veda į tam tikrą kapitalizmo su išplėtota hierarchija 
rūšį (Schumpeter, 1965). 

Logikos požiūriu sistemoje su visuomenine gamybos prie- 
monių nuosavybe taip pat galima konkurencija. III derinio 
galimybė, žinoma, tebėra diskutuotina, bet pats faktas, kad 
gamybos priemonės priklauso vyriausybei, dar neleidžia da- 
ryti išvados, jog esant hierarchijai konkurencija negalima 
(IV). Labai svarbu atskirti gamybos priemonių nuosavybės 
klausimą nuo klausimo apie sąveikavimo tipus, lygiai taip 
pat, kaip, galima manyti, svarbu, kad du pagrindiniai iš- 

dėstymo (alokacijos) mechanizmai būtų nepriklausomai de- 
rinami su abiem sąveikavimo tipais. 1.3 lentelė rodo tuos 
galimus derinius. 

Nelengva nustatyti, kokiu laipsniu rinkos atitinka tobulos 
konkurencijos modelį, juolab sunku pagrįsti hipotezę, kad ap- 


1.3 lentelė. /šdėstymo (alokacijos) mechanizmas ir 
sąveikavimo tipas 


Rinka Viešasis 
biudžetas 


Hierarchija 


skritai rinkos linkusios nukrypti nuo tobulos konkurencijos 
sąlygų. Kad ir kaip būtų, I ir III deriniai yra ne tik teoriškai 
galimi, bet egzistuoja iš tikrųjų. 

Hierarchinis sąveikavimas tarp prašančiųjų pinigų ir juos ski- 
riančiųjų yra tipiškas viešojo biudžeto atveju, tačiau ir jis neeli- 
minuoja konkurencijos elementų. Paslaugų teikimas gali būti 
perleistas geriausias sąlygas pasiūliusiam konkurso dalyviui, tarp 
įstaigų taip pat gali būti įdiegta konkurencija - naudojant efek- 
tyvumą skatinančius mechanizmus, kurie leidžia rizikuoti įstai- 
gas pagal jų veiklos rezultatus (Mierlo, 1985; Jonsson, 1985). 

Jei viešojo biudžeto sudarymas yra tas pats, kas planavi- 
mas, tada, ko gero, rinkos alokacija yra planavimo priešybė — 
tai, ką galima vadinti /aissez-faire. Anaiptol nėra visiškai aiš- 
ku, ką galima vadinti planavimu (Wildavsky, 1973), bet ga- 
lima apibrėžti dvi kraštutines socialinės kontrolės formas. Api- 
bendrintai kalbant, gamyba ir vartojimas gali būti arba 
planuojami, arba palikti gamybos ir vartojimo dalyviams sa- 
varankiškai pasirinkti. Kaip šie du socialinės kontrolės tipai, 
planavimas ir /aissez-faire, gali būti gretinami su alokacijų 
tipais (1.4 lentelė)? 

Kadangi rinkos alokacijos metu vykstantys mainai remiasi 
sprendimų išskaidymu, o viešasis biudžeto vykdymas reali- 
zuoja politinių sprendimų darytojų valdžią, tai tektų daryti 
išvadą, jog galimi tera I ir IV deriniai. Racionalus biudžeto 
tvarkymas, kaip tvirtinama, turi remtis planavimu, o plana- 


1.4 lentelė. Kontrolės formos ir išdėstymo (alokacijos) 
mechanizmo tipai 


Rinka Viešasis 
biudžetas 


ini KET 


vimas yra laisvų rinkų spontaniškumo ir neprognozuojamu- 
mo pakaitas. 

Tačiau postulatai, kuriais rinka sulyginama su veikimo lais- 
ve (/aissez-faire), o viešojo biudžeto formavimas — su planavi- 
mu, susilaukė kvestionavimo. Viena, PPB! sistema buvo kriti- 
kuojama už tai, kad netiksliai aiškina, kaip veikia viešojo 
biudžeto formavimas (Wildavsky, 1986; Gunsteren, 1976). 
Kita vertus, III derinys gali būti visai tinkamas moderniai vi- 
suomenei suvokti. Charlesas Lindblomas (1977, 1988) įrodi- 
nėja, jog galima naudoti planuotojo suverenumo terminą, ku- 
riuo būtų nusakoma tokia visuomenės būsena, kai planuotojai 
daro pasirinkimą rinkos sąlygomis (III). Kaip atrodo, šis Lind- 
blomo modelis skiriasi nuo jo bendrojo konkurencinio socia- 
lizmo modelio, kuriame viešajam sektoriui priklausytų visas 
kapitalas, bet išteklių išdėstymą lemtų rinka. 

Apibendrindami pasakytume, kad skirtumas tarp viešojo ir 
privataus sektorių nėra tas pats, kas skirtumas tarp visuomeni- 
nės ir privačios nuosavybės ar skirtumas tarp planinės ekono- 


"Programa - planas - biudžeras (planavimo modelis) — Vert. past. 


40 VIEŠASIS SEKTORIUS 


mikos ir 2issez-faire sistemos. Privačios ir viešosios sričių išsky- 
rimo problema nesutampa su problema, kaip suderinti konku- 
renciją ir hierarchiją. Didelis viešasis sektorius gali veikti su pa- 
sirinkimo elementais ir konkurencija, nustatydamas mokėjimus 
už tai, kam namų ūkiai reiškia paklausą, ir kainų siūlymus už 
tai, kas būtų teikiama namų ūkiams iš pasiūlos pusės. Be to, 
dideliame privačiame sektoriuje gali būti nemenka hierarchija. 

Biudžeto požiūriu viešojo sektoriaus dydis yra vyriausybės 
atliekama išdėstymo (alokacijos) arba perskirstymo funkcija; 
nei vienam, nei antram iš šių procesų nereikalinga išsamiai 
planuojama ekonomika arba visuomeninė gamybos priemo- 
nių nuosavybė. Šiuo požiūriu viešasis sektorius ne tiek neigia, 
kiek sąveikauja su rinka, kuri remiasi daugiausia privačios ga- 
mybos priemonių nuosavybės sistema. 

Tradiciniame globėjiškos valstybės modelyje tam tikro dy- 
džio viešasis sektorius yra būtina rinkos mechanizmo egzista- 
vimo sąlyga. Vyriausybės reguliavimas veikiau padeda nei kliu- 
do rinkos mechanizmui veikti. Lygiai taip pat teisinga ir tai, 
kad biudžete mobilizuojamų bendrų išteklių ekspansija ne- 
būtinai reiškia rinkos mechanizmo silpninimą. Jei tie ištekliai 
pervedami atgal piliečiams, prekių ir paslaugų rinkoms gali 
nebūti jokios žalos. 

Pats savaime vyriausybės vartojimas ir investicijos nereiškia 
komandinės ekonomikos. Pirma, viešojo išdėstymo padidėjimas 
reikš vartojimo ir investicijų sprendimų priėmimo perkėlimą iš 
privataus sektoriaus — piliečių ir organizacijų — į valdžios insti- 
tucijas tik tuo atveju, jei taip išdėstomos gėrybės tikrai gali bū- 
ti išdėstomos rinkos mechanizmu. Antra, net jei viešajame var- 
tojime viešasis biudžeto tvarkymas pakeičia rinką, tai savaime 
dar nepašalina rinkos iš gamybos. Daryti skirtumą tarp vartoji- 
mo ir gamybos nepaprastai svarbu (1.5 lentelė). 

Nors rėmimasis viešojo biudžeto tvarkymu gamybos ir 
vartojimo srityse gali susiaurinti rinkos srių, vis dėlto rei- 
kėtų pažymėti du momentus. Kai planavimo procedūros su- 
kuria hierarchiją arba komandinius santykius, jos faktiškai 
gali ir nepašalinti rinkos veikimo, bet tik užimti jau buvu- 

sios privačiame sektoriuje hierarchijos vietą arba užsiimti 
tokių gerybių teikimu, kurių rinka negalėjo teikti (Holler, 
1984). Vienoje ekonomines veiklos srityje gali būti derina- 
ma rinka ir viešojo biudžeto tvarkymas (Grant, 1985; Ko- 
nukiewitz, 1985). 


1.5 lentelė. Gamyba ir vartojimas versus rinka ir 
viešasis biudžeto tvarkymas 


Gamyba Vartojimas 


Privati sritis 


Viešoji sritis 


Tie du kolektyvinio pasirinkimo mechanizmai — viešasis 
biudžeto tvarkymas ir rinka — kiekvienas turi savas sritis, ku- 
rias galima derinti be jokio konflikto. Pasirinkimo tarp pla- 
ninės ekonomikos ir rinkos ūkio problema neaprėpia visų ga- 
limybių derinti viešąjį ir privatų sektorius. Galima teikti 
pirmenybę dideliam viešajam sektoriui anaiptol nepasisakant 
už griežtą planavimą. Dabar pažvelkime į tuos kriterijus, ku- 
rie lemia viešojo sektoriaus dydį, ir visai nebūtina planavi- 
mui teikti pirmenybę rinkos atžvilgiu. Tai darydami sutelk- 
sime dėmesį ties vyriausybės vykdomu išdėstymu (alokacija) 
ir perskirstymu, o ne planavimo procedūrų ar plačios vyriau- 
sybės nuosavybės naudojimu, jomis pakeičiant rinką, pasi- 
rinkimą ir konkurenciją. 


Gėrybių prigimtis 


Koks nors visuomeninio pasirinkimo mechanizmas parūpina 
piliečiams prekes ir paslaugas, kurių jiems, jų įsitikinimu, rei- 
kia; tas pasirinkimo mechanizmas turi užtikrinti ir priešingų 
interesų ginčų sprendimo taisykles, nes piliečiai gali nesutar- 

ti, kiek ir kokių gėrybių jiems reikia. Tačiau, kaip galima spręs- 
ti, yra tokių gėrybių, kurių tik vienas kitas pilietis nelaikytų 
būtinomis: vidaus ir išorės taikos palaikymas, lygybė pagal 
įstatymus ir derama teisėtvarka, sutarčių vykdymo užtikrini- 
mas. Tokios prekės ir paslaugos turi būti teikiamos viešosios 


1.6 lentelė. Gėrybių tipai 


Vientisumas Konkurencija 


Neatskiria- Viešosios Bendros nuosa- 

mumas gėrybės vybės gėrybės 

Atskiriamumas Į Mokamos Privačios 
gėrybės gėrybės 


politikos priemonėmis, nes del jų savybių - jos nedalomos — 
rinka negali jų pateikti. 


Rinkos mechanizmo ašis yra savanoriški mainai tarp pilie- 
čių; Mainų pritaikymo sritį riboja išsisukinėjimo reiškinys (Bu- 
chanan, 1968). Išvada yra ta, jog egzistuoja tam tikras prekių 
ir paslaugų rinkinys, kurį turi teikti valdžia; mat savanoriškų 
mainų principas, kai piliečių grupė didėja, atveda prie kalinio 
dilema nusakomos padėties (Mueller, 1989). Taigi turi būti 
viešoji politika — kaip įvairaus tipo rinkos ydų funkcija (Lay- 
ard, Walters, 1978). Šio argumento bendresnis naudojimas 
politikos labui ir rinkos atžvilgiu yra grynoji viešųjų gėrybių 
teorija (Samuelson, 1954). 

Kaip dėstoma pagrindinėje ir tradicinėje viešųjų finansų kur- 
so temoje (Musgrave, Peacock, 1967), egzistuoja toks rinki- 
nys gėrybių, kurioms būdinga neatskiriamumas ir vientisu- 
mas; jų rinkos mechanizmas pateikti negali, o piliečiai jų nori. 
Atsižvelgiant į tokių gėrybių technines ir ekonomines savybes 
paprastai padaromas sprendimas naudoti kolektyvinio pasi- 
rinkimo mechanizmą (Ostrom, Ostrom, 1977) (1.6 lentelė). 

Neatskiriamumas numano rinkos ydą, nes tai — viena ben- 
dresnės sąvokos, nepriskiriamumo (Head, 1974), arba ekscer- 
nalumo (Pigou, 1962), pusė, kuri reiškia, kad čia kainų me- 

chanizmas negali būti panaudotas visai visuomeninei naudai 
išreikšti arba visoms visuomeninėms sąnaudoms padengti. Kita 
vertus, vientisumas taip pat numano rinkos ydą, - jei kiekvie- 
nas gali naudoti kurią nors prekę ar paslaugą, tai kodėl nusta- 
tinėti tai gėrybei kainą, jei jos ribinės sąnaudos lygios nuliui? 

Viešoji politika todėl ir būtų atsakinga už to specifinio gėry- 
bių rinkinio išdėstymą (alokaciją); tai būtų viešosios gėrybės, nu- 
sakomos neatskiriamumo ir vientisumo deriniu, tokios, pavyz- 
džiui, kaip gynyba ir teisėtvarka, o rinka tuo metu pasirūpintų 
kitokio pobūdžio prekėmis. Pasirinkimas tarp tų dviejų institu- 
cijų — balsavimo ir biurokratijos iš vienos pusės ir rinkos mecha- 
nizmo iš kitos — tiesiai išreikštų piliečių pirmenybines nuostatas 
dėl galimų viešųjų gėrybių bei kitokių gėrybių derinių. 


Kolektyvinio veiksmo logika 


Viešųjų gėrybių išdėstymo (alokacijos) problema yra tik vie- 
nas bendros kolektyvinio veiksmo problemos variantas (Ol- 
son, 1965, 1982). Kolektyviniame veiksme, kuriuo pareikia- 
mos kokios nors viešosios gėrybės, - pavyzdžiui, kolektyvinės 
derybos dėl atlyginimų arba ekonominis augimas, - yra dvi 
fundamentinės problemos. 

Pirma, egzistuoja išsisukinėjimo problema: kiekvienas, net- 
gi ne profesinės sąjungos narys, gali pasinaudoti ta gėrybe, 
nors jis neprisideda prie jos išlaidų padengimo. Šis nepatogu- 
mas galėtų būti vadinamas N-1 problema: jei N asmenų gru- 
pė pasirūpina viešąja gėrybe, tada N-1 gali išsisukinėti tiek 
laiko, kiek bent vienas asmuo teiks tą gėrybę. Bet jei kiekvie- 
nas vadovausis tokia logika, jokios gėrybės išvis nebus. 

Antra, egzistuoja ir 1/n problema — ta prasme, kad jei keli 
asmenys pasirūpina viešąja gėrybe, tada kiekvienas asmuo gali 
gauti tik 1/n-ąją jos dalį, nes ta gėrybe galės naudotis n asme- 
nų arba visi tos visuomenės asmenys. Vadinasi, jei iš dešim- 
ties didelių profsąjungų viena atsisako reikalauti bent nedide- 
lio atlyginimų padidinimo, norėdama pristabdyti infliaciją arba 

paskatinti ekonomikos augimą, tai jai teks tik 1/10 tų viešųjų 
gėrybių dalis. Jei toji profsąjunga nedidelė, jos siekis suma- 
žinti atlyginimų didinimą, kad pažabotų infliaciją ar paska- 
tintų ekonomikos augimą, išvis neturės visuomenėje kokios 
nors reikšmės, nes 1/n-oji dalis bus be galo maža. 


Visų globėja ar naktinis sargas 


Buvo manoma, jog tokia pozicija apibrėžiant institucijų mas- 
tą pagal gėrybių prigimtį sutampa su klasikine minimalios vals- 
tybės teorija — Mančesterio /aissez-faire liberalizmo valstybe 
kaip naktiniu sargu. Tačiau nėra argumentų, kurie sutrukdy- 
tų skirti daugumą visuomenės išteklių viešosioms gėrybėms 
teikti — paneigti maksimalios valstybės teorijos, tokios, pa- 
vyzdžiui, kokia būna tikro karo metu. 

Viešųjų gėrybių teorijoje sunkumas yra tai, kad jos pagrindinė 
sąvoka — nepriskiriamumas — nėra labai preciziška. Beveik visų 
prekių gamyboje ir vartojime galima nustatyti esant šalutinės tei- 
giamas arba neigiamas pasekmes; nėra taip, kad vieną gėrybių 
grupę galėtume kuo tiksliausiai apibūdinti kaip esant neatskiria- 
mo vartojimo, o likusias — kaip išskiriamo vartojimo. Jei šalutinė 
pasekmė yra savybė, didesniu ar mažesniu laipsniu būdinga vi- 
siems gėrybių tipams, tai, vadinasi, vargiai galima rasti kokias 
nors ribas viešajai politikai jos santykyje su rinka. Reikalingas 
nepriklausomas kriterijus, pagal kurį galima būtų spręsti, kuri 
šalutinė pasekmė turi tapti viešosios politikos tikslu. 

Toks kriterijus turėtų ne tik leisti identifikuoti geras ar blo- 
gas šalutinės pasekmes, bet ir įvertinti vyriausybės gebėjimus 
imtis veiklos (Coase, 1960; Buchanan, Stubblebine, 1969). 
Pavyzdžiui, nepriskiriamumo buvimas savaime niekada negali 
būti pakankama sąlyga viešajai politikai; reikia ne tik žinoti 
apie piliečių preferencijas neatskiriamo vartojimo gėrybėms 
ar socialinėms reikmėms, bet ir viešosios politikos su tam tik- 
ra institucine sąranga įgyvendinimo sąnaudas. Vadinasi, bus 
sunku griežtai skirti gėrybių prigimtį ir jų išdėstymo (aloka- 

cijos) mechanizmą. Jei neatskiriamumo ir vientisumo derinys 
yra viešosios politikos argumentas, tai ką tada pasakytume apie 
neatskiriamumo ir varžybiškumo derinį? 


Bendruomeninės nuosavybės drama 


Jei kolektyvinio pasirinkimo mechanizmo atrankos kriterijus yra 
gėrybių prigimtis, tai nusakant gėrybių būdingąsias savybes var- 
totini instituciniai apibendrinimai. Tačiau bendro naudojimo 
gėrybių pavyzdys rodo, koks menkas yra techninių apibūdini- 
mų ir iš institucinės sąrangos kildinamų savybių skirtumas. Buvo 
teigiama, kad viešosios politikos reikia imtis tada, kai vartotojų 
išskyrimas neįmanomas, tačiau ką reiškia „neįmanomas“? Ne- 
galimas esamų technologijų sąlygomis ar negalimas ekonomiš- 
kai, esamų ekonominių institucijų sąlygomis? 

Jei suvoksime, kad gėrybių apibūdinimas fundamentine 2x2 
lentele nėra padarytas kartą ir visiems laikams, bet priklauso 
nuo technologijos ir institucijų evoliucijos, tada idėją apie glau- 
dų ryšį tarp gėrybių ir išdėstymo (alokacijos) mechanizmų teks 
modifikuoti. Neatskiriamumas gali būti viešosios politikos prie- 
žastis, bet lygiai taip pat tai gali būti argumentas už techno- 
logijų ir institucijų tobulinimą — iki tol, kol prekė ar paslauga 
taps atskiriamo vartojimo gėrybe. 

Daug išteklių visuomenė valdo bendrai, kada atskiriamu- 
mas neįmanomas, bet tie ištekliai negali būti apibūdinti Sa- 
muelsono (1954) pateikta vientisumo prasme: „kiekvieno as- 
mens tokių gėrybių vartojimas nė kiek nesumažina bet kurio 
kito asmens šitos gėrybės vartojimo“ (1954: 387). Problema 
čia yra ne gėrybių pateikimas, bet gėrybių išsaugojimas. Kaip 
teikti tą apsaugą? Jei apsauga, tai yra išskiriamumas, neveikia, 
juolab neveiks rinkos mechanizmas. Mainų kalinio dilemos 
problema netgi dar sudėtingesnė bendro aruodo gėrybių at- 
vėju nei viešųjų gėrybių atveju, kadangi bendro naudojimo 
gėrybių atveju vieno asmens vartojimas atveda prie kito as- 
mens vartojimo sumažinimo. 

Taigi individų racionalumas vers sparčiai sunaudoti ben- 
dro aruodo turtą, nes išsisukinėtojas ne tik pasinaudotų juo 
mainais už nieką, bet ir sumažintų naudą kitiems. Vienas ki- 
tas pilietis gali susitaikyti su išsisukinėtojo reiškiniu grynųjų 
viešųjų gėrybių atveju, jei jis pars labai vertina tą viešąją gėry- 
bę — pavyzdžiui, vargingųjų naudojimąsi gaunamomis paja- 
momis (Olson, 1965), tačiau tai neįmanoma bendro aruodo 
gėrybių atveju. Čia kiekvienas asmuo turės stiprių paskatų nau- 
dotis bendrąja nuosavybe, tačiau jų neturės, kad tartųsi dėl 
tokio turto apsaugos. 

Vadinasi, bendro aruodo gėrybės yra viešosios politikos pa- 
teisinimas? Jei mainų principas neveikia, pradės veikti valdžia; 
arba greičiausiai tinkamas sprendimas būtų pakeisti kalbamų 
gerybių prigimtį (Hardin, Baden, 1977)? Užuot griebusis vie- 
šosios politkos priemonių, bendro aruodo gėrybių problemą 
būtų galima išspręsti pakeičiant atitinkamų išteklių naudoji- 
mo technologiją ir institucijas ir šitaip padarant išskyrimą ne- 
galimą, o išdėstymą (alokaciją) rinkos principais — galimą. Jei 
tokios gėrybės gali būti apibrėžtos privačios nuosavybės insti- 
tucijų terminais, tada išskyrimas tampa įmanomas ir kalinio 
dilema pasidaro nebeaktuali. 

Bendro aruodo gėrybes pertvarkant į privačią nuosavybę gali 
prireikti papildomų sąnaudų, tačiau tokia galimybė aiškiai pa- 
rodo, kad neatskiriamumas nėra pakankama sąlyga turėti vie- 
šąją politiką. Lemia ne tai, kad viešoji politika turi padaryti, 
ko nepadaro rinka, bet santykinė pusiausvyra tarp tų dviejų 
sistemų institucijų, nusistovinti pagal kiekvienos institucijos 
„už“ ir „prieš . Užuot sprendę pagal galimumą, turime spręs- 
ti pagal efektyvumą. 


Nesumažintumas 
Tas faktas, kad piliečiai gali būti atriboti nuo kokios nors 


gerybės vartojimo, nereiškia, jog rinkos būdas nekelia pro- 
blemų. Egzistuoja gėrybių rinkinys, vadinamas mokamo- 

mis gėrybėmis, kurių vartojimui būdingas vientisumas, ta- 
čiau kartu įmanomas ir visiškas atskiriamumas. Visuome- 
ninio pasirinkimo problema mokamų gėrybių atveju yra ras- 
ti tokį pasirinkimo mechanizmą, kuris pripažįsta viešąją 
tokių gėrybių prigimtį, kai panaudojamas atskiriamumo 
principas: kodėl yra prasmė atriboti piliečius nuo tokių gė- 
rybių vartojimo, jei tų gėrybių vartojimas nemažina jų ver- 
tės kitiems vartotojams? 

Taigi mokamų gėrybių - tokių, kaip keliai, parkai ir kai 
kurios komunikacijų rūšys — teikimas yra paradoksalus: ki- 
taip nei grynųjų viešųjų gėrybių atveju atskiriamumas čia 
nėra techniškai ar ekonomiškai negalimas, kitaip tariant, 
tų gerybių teikimo išlaidos gali būti padengiamos ir kali- 
nio dilema neiškyla; tačiau, kita vertus, socialine prasme 
nėra tinkamas dalykas atskirti prie išlaidų padengimo ne- 
prisidedančius piliečius, kadangi tokių gėrybių vartojimo 
ribinės sąnaudos labai nedidelės. Naudoti atskiriamumo 
principą mokamų gėrybių atveju reikštų tai, kad tokių gė- 
rybių yra teikiama nepakankamai. Kiltų rizika, jog nepasi- 
naudojama visa ta nauda, kurią duoda masto ekonomija; 
tiesą sakant, vientisumas yra kraštutinis nesumažintumo va- 
riantas, kurį galima modeliuoti kaip su masto ekonomija 
susijusį reiškinį. 

Koks trad išdėstymo (alokacijos) mechanizmas yra tinka- 
miausias nesumažintumo atveju, jei norima jį derinti su 
atskiriamumu? Norint pasistūmėti diskutuojant apie dvie- 
jų pagrindinių alokacijos mechanizmų - viešosios politikos 
ir rinkos — privalumus ir trūkumus, reikėtų skirti du nesu- 
mažintumo tipus. 


1. Masto ekonomija vartojant. Vientsumas reiškia tai, kad kiek- 
vienas pilietis vartoja tą pačią gėrybę, ir piliečių preferencijų 
tos gėrybės atžvilgiu įvairovę išreiškia jų ribinio noro mokėti 
už ją (Lindahlo mechanizmas) skirtumai. Taigi socialinės pa- 
klausos kreivė bus individualių paklausos kreivių vertikali su- 
ma, o teikiamą tos gėrybės kiekį apibrėš pasiūlos kreivės susi- 

kirtimo su vertikalaus sumavimo būdu išvesta paklausos krei- 
ve taškas (1.1 pav.). 

Kai yra varžybiškumas, paklausos kreivė bus horizonta- 
laus individualių paklausos kreivių sumavimo rezultatas; 
kaina bus vienoda visiems individams, tačiau vartojamas kie- 

1.1 pav. Viešosios gėrybės, privačios gėrybės ir optimalumas 


kis skirtingas (1.1 b pav.). Tai yra bus priešingai negu vien- 
tisumo atveju, kada skirtingos yra Lindahlo kainos, bet visi 
vartoja vienodą kiekį (1.1 a pav.). 

Kad mokamas gėrybes tinkamai išdėstytume pagal rin- 
kos principus, reikia, kad būtų skirtingų kainų sistema, kuri 
atitiktų skirtingas individualias paklausos kreives. Ar įma- 
noma tokia kainų diskriminavimo sistema? Buvo teigiama, 
jog vienas iš rinkos išdėstymo (alokacijos) mechanizmų - 
tobula konkurencija — šios problemos negali išspręsti, nes 
esant tobulai konkurencijai kaina nėra pavaldi nei gamin- 
tojams, nei vartotojams (Head, 1974: 79). Tačiau Harol- 
das Demsetzas išsakė kitokią nuomonę: 


Tos pačios gėrybės skirtingos kainos privačių prekių pasaulyje nesuderina- 
mos su tobula konkurencija. Tačiau tai galėtų būti suderinama, jei firma, 
savo prekę parduodama už R2 ar RI rinkose D2 ir D1, neatsisako parduoti 
tos prekes rinkoje D3 už kainą R3 (1970: 302). 

Sunkumas dėl mokamos gėrybės išdėstymo (alokacijos) nau- 
dojant rinkos mechanizmą yra, matyt, ne tiek nustatyti, kuris 
tipas jai yra tinkamiausias — tobula konkurencija ar monopo- 
linė konkurencija. Abiem atvejais išliks ta pati problema, ypač 
pasunkėjanti, kai tos gėrybės norinčių piliečių grupė padidė- 
ja: kaip užsitikrinti žinojimą apie piliečių preferencijų įvairo- 
vę vientisai teikiamoms gėrybėms, kad galima būtų įvesti skir- 
tingų kainų, atspindinčių tą įvairovę, sistemą? Ar išvis galima 
sukurti tokią informacijos bazę, kuri leistų nustatyti vadina- 
mąsias Lindahlo kainas ir įvesti atitinkamas rinkliavas ar mo- 
kesčius? 

Kai piliečių grupė viršija tam tikrą ribą, neabejotinai pri- 
reikia mokamų gėrybių atveju turėti viešąją politiką ar tiesiog 
jas viešai teikti, nes teikiant jas rinkos principais diferencijuo- 
tomis kainomis atsirastų nemenkų visuomeninių išlaidų. Jei 
kaina įvairioms piliečių grupėms varijuoja kitaip nei tų gru- 
pių preferencijos, privačios išlaidos bus didesnės arba mažes- 
nės už visuomenines išlaidas. Be to, jei kaina įvairioms pilie- 
čių grupėms varijuoja atspindėdama skirtingas jų paklausos 
lenteles, tada kiekvienas pilietis turi paskatų iškraipyti savo 
preferencijas. Lygiai kaip išsisukinėjimo problema yra pagrin- 
dinis galvosūkis išdėstant viešąsias gėrybes bei bendros nuosa- 
vybės gėrybes rinkos mechanizmu, taip ir preferencijų iškrai- 
pymų problema yra esminė mokamų gėrybių teikimo rinkos 
principais kliūtis. 

Tiesą sakant, pati idėja turėti diferencijuotų kainų sistemą 
kartu vartojamoms gėrybėms yra akivaizdžiai nereali. Kai to- 
kias mokamas gėrybes, kaip teatrai, kabelinė televizija arba 
telefono paslaugos, teikia rinka, tada arba naudojamasi vieno- 
da kaina, arba ta gėrybė yra transformuojama į daugiau ar ma- 
žiau panašių gėrybių įvairovę, realizuojamą įvairiose rinkose. 


2. Masto ekonomija gamyboje. Mokamų gėrybių teikimas gali 
sukurti ir dar vieną problemą, imantis jas teikti rinkos mecha- 
nizmu — tai susiję su tuo, kad kai kurioms mokamų gėrybių 
rūšims būdingos mažėjančios ribinės sąnaudos (Musgrave, 


50 VIEšASIS SEKTORIUS 
1959; 137). Net jei principingai išskiriamumas yra įmano- 
mas, tobula konkurencija gali būti praktiškai nepriimtina, tar- 
kim, dėl elektros energijos generavimo sąlygų. Pakanka prisi- 
minti standartinį monopolijos atvejį (Bilas, 1971). Jei gamybos 
apimtis išteklių vienetui didėja augant gamybos mastui, tada 
ilgo laikotarpio ribinės sąnaudos gali būti mažesnės už ilgo 
laikotarpio vidutines išlaidas, o tai reiškia, kad tobula konku- 
rencija čia nepasiteisins (Layard, Walters, 1978). 

Šiuo atveju jau monopolijos, o ne tobulos konkurencijos 
mechanizmas sudaro galimybę teikti tokias mokamas gėrybes, 
nes tada kainą galima padaryti lygią ilgo laikotarpio viduti- 
nėms išlaidoms, šitaip išvengiant gamintojo nuostolių (Ram- 
sey'io optimali kaina). Tačiau visuomenės požiūriu tai nebus 
optimalus sprendimas. Kadangi kaina nebus lygi ribinėms s4- 
riausybė gali imtis diegti reguliavimą, mokėdama monopoli- 
jai už tai, kad ji išplėstų gamybą, iki kaina taps lygi ribinėms 
sąnaudoms, arba ji gali įkurti kokią nors viešąją įstaigą, kuri 
kontroliuotų kainą ir kiekį. 

Taigi mažėjančių sąnaudų reiškinys gali būti viena iš prie- 
žasčių viešajai politikai, nes rinka — tobula konkurencija ar 
monopolija — gali nevykdyti standartinės efektyvumo sąly- 
gos; bet reikia griežtai pabrėžti, kad esant nesumažintumui 
viešoji politika nėra pakankama sąlyga socialiniam efektyvu- 
mui. Žinoma, iš to fakto anaiptol dar neišplaukia išvada, kad 
esant rinkos ydai problemą išspręs viešoji politika. Viešasis 
įsikišimas viena ar kita forma pagerins mokamų gėrybių tei- 
kimą palyginti su rinkos tvarkomu jų teikimu, tik jei trūku- 
mai, būdingi teikiant tą gėrybę viešąja gamyba, yra menkes- 
ni nei standartinės rinkos ydos (per maža apimtis esant per 
didelei kainai). Kokie sunkumai kyla teikiant gėrybes viešo- 
sios politikos principais? Pažvelkime į argumentus, pateikia- 
mus vyriausybės organizuojamo privačių gėrybių teikimo nau- 
dai; tai yra į didįjį ginčą tarp socializmo ir kapitalizmo 


(Bergson, 1982). 

Barone 0 teorema 


Privačios gėrybės yra viešųjų gėrybių priešybė — jos atitinka iš- 
skiriamumo kriterijų. O nauda, gaunama jas vartojant, yra jas 
vartojančių piliečių internalizuojama. Daroma prielaida, kad 
kaip tik privačios gėrybės yra tas gėrybių tipas, kuris tinka būti 
išdėstomas rinkos alokaciniu mechanizmu: čia nėra šalutinių 
pasekmių ir yra visiškas sumažintumas, tai yra kiekvienas pilie- 
tis gali veikti nepriklausomai nuo kitų. Kokios tad yra tokių 
gėrybių efektyvaus išdėstymo (alokacijos) sąlygos? Ar viešoji po- 
litika ir/ar rinka tas sąlygas tenkina? Išdėstymo (alokacijos) efek- 
tyvumas susideda iš dviejų komponentų, atsirandančių dėl ba- 
zinės nuostatos gerovės ekonomikoje: mainų efektyvumo ir 
gamybos efektyvumo (Bergson, 1969; Lange, 1969). 

Mainų efektyvumas nusako būseną, kai bet kokie tolesni 
mainai nebegali padidinti kurio nors vieno piliečio gaunamos 
naudos nesumažindami kito piliečio gaunamos naudos, tai yra 
kai ribinės substitucijos normos bet kuriai gėrybių porai yra 
visiškai vienodos visiems tas gėrybes vartojantiems individams. 
Atitinkamai gamybos efektyvumas reiškia, kad joks tolesnis 
gamybos veiksnių sąnaudų pakeitimas negali padidinti vienos 
gėrybės apimties nesumažindamas kitos gėrybės apimties, tai 
yra ribinės transformacijos normos kuriai nors gėrybių porai 
tampa vienodos visiems tų gėrybių gamintojams. Absoliutus 
optimumas pasiekiamas tada, kai ribinė substitucijos norma 
yra lygi ribinei transformacijos normai visoms visuomenėje var- 
tojamų gėrybių poroms. 

Galima įrodyti, kad esant tobulai konkurencijai kainų sis- 
tema pasiekia tokį maksimumą, jei gamybos galimybių rinki- 
nys nustatytas teisingai. Ar tokiu atveju galime daryti išvadą, 
kad privačių gėrybių teikimas turi būti paliktas rinkos, kaip 
efektyvaus išdėstymo (alokacijos) mechanizmo, sprendimams 
ir kad viešoji politika nepajėgi patenkinti individualių porei- 
kių privačioms gėrybėms? Privačių gėrybių atveju tobula kon- 
kurencija tarp rinkos institucijų yra pakankama sąlyga sociali- 
niam efektyvumui. 

Iš Barone'o teoremos galime padaryti išvadą, kad viešoji 
politika taip pat pajėgi tenkinti efektyvumo sąlygas (Baro- 
ne, 1935). Gamybos ministerija socialistinėje valstybėje ga- 
li pasiekti tokio pat laipsnio, kaip ir rinka, ir mainų efektyvu- 
mą, ir gamybos efektyvumą, ir maksimalų bendrąjį 
efektyvumą, jei vyriausybė turi tokią pačią informaciją, ko- 
kią apdoroja rinka. Ir kaip tik čia yra vienas iš kiečiausių viso 
reikalo riešutėlių — ar praktiškai įmanoma surinkti tokį mil- 
žinišką kiekį žinių apie piliečių preferencijas ir gamybos ga- 
limybes (Hayek, 1935)? 

Kontroversija tarp planinio ūkio ir rinkos ūkio tampa infor- 
macijos ir paskatų problema. Ar viešosios politikos priemonė- 
mis galima surinkti ir apdoroti tokį pat informacijos kiekį, 
koks egzistuoja decentralizuotoje rinkos sistemoje? Ar gali vie- 
šosios institucijos motyvuoti dalyvius rasti visuomeniškai ra- 
cionalius sprendimus? Anot socialistinių ekonomistų, tai esą 
įmanoma, ir ne tik teoriškai, bet taip pat ir praktiškai (Lange, 
Taylor, 1964). Tačiau tokį požiūrį energingai neigia tie auto- 
riai, kurie yra įsitikinę, kad planavimas privačių gėrybių iš- 
dėstymo (alokacijos) prasme nesudaro prielaidų efektyvumui 
(Caiden, Wildavsky, 1974). 

Kai kurie autoriai gerovės ekonomikos teoremą apie būti- 
nas išdėstymo (alokacijos) efektyvumo sąlygas nukreipė prieš 
rinką bei jos institucijas ir pajungė argumentuoti viešosios po- 
litikos, vyriausybės vykdomo planavimo bei valstybinės ga- 
mybos priemonių nuosavybės naudai (Lerner, 1944; Rado- 
mysler, 1969; Little, 1973). Teigiama, kad rinka, kokia ji 
realiai yra su savo monopolijomis, oligopolijomis ir monopo- 
linės konkurencijos reiškiniu, toli gražu neatitinka tobulos kon- 
kurencijos modelio (Chamberlain, 1988). Tai reiškia, jog pri- 
vačių gėrybių išdėstymas rinkos priemonėmis neįvykdo 
efektyvumo sąlygų, kurias vis dėlto būtų galima įvykdyti vie- 
šosios politikos ir planavimo priemonėmis (Bohm, 1976). Va- 
dinasi, kalbant socialistinės ekonomikos terminais, Barone'o 
apibrėžta gamybos ministerija galėtų pakeisti rinką netgi ir 
dalomoms prekėms. 

Darsyk dera priminti, kad rinkos ydos faktas yra pakanka- 
ma sąlyga pakeisti ją viešąja politika tik tada, jei galima įrody- 
ti, jog viešosios politikos arveju jos ydos pasireiškia rečiau ne- 
gu esamose rinkose pasireiškia rinkos ydos. Dar niekada 
nepavyko to įrodyti, o jau turimas empirinis patyrimas apie 
planinio ūkio efektyvumą taip par bejėgis tai patvirtinti. 

Samprotavimai apie efektyvumą kaip esminį kriterijų ren- 
kantis tarp viešosios politikos ir rinkos implikuoja išvadą, kad 
būtina daugiau atsižvelgti į piliečių suverenumo principą. Fun- 
damentalus klausimas yra toks: kuris iš išdėstymo (alokacijos) 
mechanizmų yra tinkamiausias, jei atsižvelgsime į demokrati- 
nės visuomenės piliečių preferencijas? Dabar atėjo laikas pa- 
žvelgti į tas pozicijas, kurios sprendžia viešosios politikos klau- 
simą apeidamos piliečių suverenumo principą. 


Rekomenduotinos gėrybės 


Kiek kolektyvinio pasirinkimo mechanizmas turi atspindėti 
piliečių preferencijas? Kai kas teigia, kad negalima pažeisti pi- 
liečio suverenumo principo, o visuomeninis pasirinkimas turi 
būti procedūra sumuoti ar apibendrinti individualias prefe- 
rencijas. Anot tokios pozicijos, gyvybiškai svarbu nustatyti, 
kiek rinkos pasirinkimas ar viešoji politika atitinka daugumos 
piliečių preferencijas ir ar ji yra visuomeniškai pagrįsta. 

Visai kitokios pozicijos laikomasi teigiant, kad visuomeni- 
nis pasirinkimas turi būti norminis, tai yra atitikti etinius rei- 
kalavimus, kad ir kokios būtų piliečių preferencijos. Pagal vieną 
šios doktrinos variantą viešoji politika reikalinga paskirstant 
rekomenduotinas gėrybes, tai yra tokias gėrybes, kurios yra 
teiktinos pagal tam tikrus viešosios politikos standartus (Mus- 
grave, 1959). Rekomenduotinų poreikių identifikavimas at- 
veria galimybes plačia viešosios politikos formavimo veikla pa- 
keisti rinkos elgseną ir rinkos pasekmes. 

Nėra kokių nors ribų nustatant, kiek rekomenduotinų gė- 
rybių turėtų būti, išskyrus patį norminį standartą. Kita ver- 

tus, pati rekomenduotinų gėrybių sąvoka nužymi esminę so- 
cialinės valstybės ar kolektyvinio sprendimo dimensiją — tą 
faktą, kad mes, kaip piliečiai, galime būti linkę individualų 
racionalumą laikyti kitokiu nei kolektyvinis racionalumas 
(Hardin, 1982). Net jei ne visi individualūs piliečiai vertina 
išsilavinimą, kultūrą ir meną, bet tik jų dauguma, - to pa- 
kaks, kad bus manoma, jog šie dalykai yra svarbūs visai vi- 
suomenei ir dėl to turi būti teikiami viešosios politikos prie- 
monėmis. 

Problema yra apibrėžti individualių reikmių arba preferen- 
cijų sąvoką; ar kolektyvinį pasirinkimą reikia pagrįsti faktiško- 
mis, ar idealiomis piliečių preferencijomis privačių bei viešų- 
jų gerybių atžvilgiu? Kai į sceną greta pozityvistinių svarstymų 
išeina norminiai samprotavimai, rinkos ir viešosios politikos 
demarkavimo problema pereina į etikos arba socialinio teisin- 
gumo plotmę. Paprastai tie norminiai samprotavimai demar- 
kavimo tema iškyla kaip perskirstymo kriterijai arba teisingu- 
mo principai. 


Viešojo išteklių išdėstymo (alokacijos) 
pagrindimas 


Viešųjų finansų tradicijos dėka viešasis sektorius turi savo vietą 
visuomenėje — vietą, kurią galima vienareikšmiškai apibrėžti ty- 
rinėjant sudėtines technines bei ekonomines gėrybių savybes. 
Jei tos savybės visuomenei yra žinomos, tai žinomas ir biudžeto 
dydis. Tai tam tikras „valstybės teorijos“ variantas, kuriuo ban- 
dome nustatyti, kokiomis aplinkybėmis žmonės nusprendžia, 
kad išplėsti vyriausybės valdžią yra būtina dėl jų pačių ekono- 
minių interesų geresnio įgyvendinimo (Baumol, 1965: 51). 

Taigi turime išsiaiškinti, ar yra toks savybių rinkinys, kurį 
būtų galima panaudoti kaip kriterijų sprendžiant, kokį gėry- 
bių rinkinį turi pateikti vyriausybė pagal vartotojų preferen- 
cijas. Ankstesnis tyrimas teigia, kad čia tiks tokie sprendimo 
kriterijai: nepriskiriamumas ir nesumažintumas. 

Principingai žiūrint, kokiai nors gėrybei neatskiriamumas 
būdingas tuomet, kai potencialūs jos vartotojai negali būti 
atskirti nuo naudojimosi ja. Tačiau jei nors truputį pakeisi- 
me, tas kriterijus gali būti grynai ekonominės prigimties: bū- 
tent ekonomiškai gali būti nepriimtina atskirti kitus vartoto- 
jus, jei kokia nors gėrybė teikiama vienam vartotojui. Čia tik 
svarbu, ar tą atskiriamumą galima įgyvendinti techniškai arba 
ekonomiškai. Jei techninis kriterijus iš tiesų apibrėžia tokį gė- 
rybių rinkinį, kuris pamatuotai gali pasižymėti neatskiriamu- 
mu, tai, kita vertus, ekonominis kriterijus gali būti pritaiky- 
tas visai ne taip griežtai: kada ekonomiškai nepagrįsta atskirti 
žmones nuo kokios nors gėrybės vartojimo? 

Ekonominį kriterijų panaudojant lyg ir reikėtų papildomo 
kriterijaus, pagal kurį nustatytume, koks potencialių vartoto- 
jų atskyrimas leistinas išlaidų požiūriu. Kokių gėrybių atžvil- 
giu vartotojai yra griežtai neatskiriami, jei pasikliausime at- 
skiriamumo principo kaip „naudojimosi preke sumokėjus jos 
savininko nustatytą kainą“ (Musgrave, 1959: 9) apibrėžimu? 
Ostrom ir Ostrom mini tokias gėrybes: taika ir bendruome- 
nės saugumas, šalies gynyba, uodų naikinimas, oro teršimo 
kontrolė, apsauga nuo gaisrų, gatvių priežiūra, orų progno- 
zės, viešoji televizija (1977: 12). 

Galima būtų ginčytis teigiant, jog kai kurių paminėtų gė- 
rybių — gatvės, viešoji televizija ir orų prognozės — atvėju anaip- 
tol nėra aišku, ar besinaudojantys jomis vartotojai atskiriami 
pagal techninį, ar pagal ekonominį atskiriamumo principo in- 
terpretavimą. Tačiau — ir čia yra viso reikalo esmė — ar neat- 
skiriamumas yra būtinas ir/ar pakankamas kriterijus imtis vie- 
šojo išteklių išdėstymo (alokacijos)? 

Daugelis šiandien viešojo sektoriaus biudžetuose išvardytų 
dalykų vargiai tenkintų techninį neatskiriamumo kriterijų — 
iš to darytina išvada, kad jis iš tikro nėra būtinas kriterijus 
viešajam išteklių paskirstymui. Jis greičiausiai negalėtų būti 
pakankamas kriterijus, kadangi yra daug gėrybių, kurioms bū- 
dingas neatskiriamumas, jei jos paskirstomos rinkos mecha- 
nizmo būdu; dėl to ir reikalingas kriterijus, pagal kurį nu- 

spręstume, kurias iš tokių gėrybių turėtų skirstyti vyriausybė 
ir kokiomis jų apimtimis. 

Galima manyti, kad neatskiriamumas paprasčiausiai yra gry- 
noji šalutinės pasekmės sąvokos išraiška (Head, 1974: 51). Jei 
taip, tai norėdami panaudoti neatskiriamumo kriterijų kaip 
argumentą vyriausybės vykdomo išteklių išdėstymo (alokaci- 
jos) naudai, turime turėti naują kriterijų, kuris papildomai 
nurodys, kuri šalutinė pasekmė bus pagrindas atitinkamo masto 
vyriausybės įsikišimui. Pats vienas neatskiriamumo kriterijus 
čia nepagelbės, kadangi jo panaudojimui reikalingas kriteri- 
jus, kurio mes ir ieškome. 

Pasiūlos ir paklausos vientisumas, kaip atrodo, yra rinkos 
ydos pasekmė, nes jis numano skirtingas kainas vienai ir tai 
pačiai prekei, tuo tarpu kai tobula konkurencija numano vie- 
nodas kainas skirtingiems prekių kiekiams, teikiamiems kon- 
kuruojančių gamintojų. Vadinasi, vientisumas nusako antrą 
rinkos ydos tipą. Bet ar vientisumas yra būtina arba pakanka- 
ma viešųjų išteklių išdėstymo sąlyga? 

Labai nedaug gėrybių pasižymi vartojimo neatskiriamu- 
mu arba nulinėmis ribinėmis sąnaudomis. Iš tikro daug gė- 
rybių, dažnai skirstomų per viešąjį sektorių, pasižymi tik tam 
tikru neatskiriamumu arba mažėjančiomis ribinėmis sąnau- 
domis: tai sveikatos apsauga, elektros ir dujų tiekimas, van- 
dens ir nuotėkų šalinimo sistemos, švietimas ir pan. Dėl var- 
totojų pertekliaus galimybės visų tokių gėrybių vartojimas 
yra neatskiriamas tik iki tam tikros ribos. Todėl reikalingas 
kažkoks naujas kriterijus, kuriuo nustatytume, kada neatski- 
riamumo mastas jau yra toks, jog reikalingas viešasis išteklių 
išdėstymas (alokacija). 

Vien tik neatskiriamumas vargiai bus būtina sąlyga vieša- 
jam išteklių išdėstymui, nes tokių gėrybių pernelyg reta. Netgi 
tokioms Samuelsono kriterijų atitinkančioms gėrybėms, kaip 
krašto apsauga ar švarus oras, yra tam tikri mainų ekvivalen- 
tai: vienai šalies daliai tokios gėrybės gali būti pateikta tiek, 
kad kitoje šalies dalyje jos sumažės arba padaugės. Tas faktas, 
kad viena piliečių dalis naudojasi apibrėžtu tokios gėrybės kie- 


Viešojo sektoriaus išskyrimas 57 
kiu, gali turėti aiškias pasekmes toms gėrybėms pareikti kitai 
piliečių daliai. 

Gali pasirodyti sunku, jei išvis įmanoma, įrodyti, kad vien- 
tisumas yra pakankama viešojo išteklių išdėstymo sąlyga, nes 
esama netgi labai daug gėrybių su neatskiriamumo ar mažė- 
jančių sąnaudų savybėmis, kurias visai gerai gali išskirstyti rin- 
kos mechanizmas: baseinai ir kitokie sporto įrenginiai, aukš- 
tasis mokslas, sveikatos apsauga ir pan. Akivaizdžiai tad būtinas 
naujas kriterijus, pagal kurį spręstume, kada vientisumo laips- 
nis pasiekė tokį lygį, jog jau esti reikalingas viešasis išteklių 
išdėstymas (alokacija). 

Ner jei dėl kurios nors gėrybės neatskiriamumo arba mažė- 
jančių sąnaudų egzistuoja rinkos yda ir gėrybė turi būti skirs- 
toma viešojo išteklių išdėstymo (alokacijos) priemonėmis, vis 
tiek reikia žinoti, kiek tos gėrybės reikia teikti vyriausybės vei- 
kimu. Vientisumo kriterijus yra kriterijaus tipas, bet ne kie- 
kio kriterijus. Jis gali padėti suvokti, kurios gėrybės tinkamos 
būti vyriausybės teikiamomis, bet niekuo negali pagelbėti nu- 
statyti, kiek tų gėrybių reikėtų teikti. Trūkstama grandis čia, 
žinoma, yra vartotojų preferencijos. 

Griežtai kalbant, neatskiriamumo ir nepriskiriamumo cha- 
rakteristikų vargiai pakanka siekiant apibrėžti konkretų pre- 
kių ir paslaugų rinkinį, kuris atitenka viešojo biudžeto kūri- 
mo sričiai, kadangi tos charakteristikos geriau suvokiamos jų 
didėjimo ar mažėjimo tvarka nelyginant kelintiniai skaitvar- 
džiai. Tai reiškia, kad galime prekes ir paslaugas surikiuoti 
pagal šalutinių pasekmių laipsnį ir vientisumo laipsnį. Kokios 
tada kyla implikacijos viešajai politikai dėl skirtingų šalutinių 
pasekmių laipsnių ir skirtingų vientisumo laipsnių? 

Viešųjų finansų literatūra teigia, kad vyriausybė privalo 
neutralizuoti neigiamas šalutines pasekmes ir realizuoti dėl 
masto didėjančią grąžą. Kalbėdami apie neatskiriamumo ir vien- 
tisumo laipsnius galime atsiriboti nuo supaprastintos idea- 
laus vyriausybės parūpinamo gėrybių rinkinio koncepcijos. 

Gerovės ekonomikos tradicijose šalutinės pasekmės yra 
tipinis argumentas pagrindžiant vyriausybės veiksmus. Bau- 

molis (1965: 52) vien tik šalutines pasekmes ir telaiko vie- 
šojo išteklių išdėstymo (alokacijos) kriterijumi. Kas yra ša- 
lutinės pasekmės? Jomis paprastai laikomas skirtumas tarp 
gamybos arba vartojimo privataus ribinio maudingumo (s3- 
naudų) ir visuomeninio ribinio naudingumo (sąnaudų). Ša- 
lutinės pasekmės gali būti (1) teigiamos, jei privatus ribi- 
nis naudingumas mažesnis nei visuomeninis ribinis 
naudingumas, arba (2) neigiamos, jei privatūs ribiniai nuos- 
toliai yra mažesni nei visuomeniniai ribiniai nuostoliai (ne- 
atmestinumas). 

Vyriausybė naudoja daugelį priemonių, siekdama sukur- 
ti lygybę tarp privataus ir visuomeninio naudingumo bei 
privačių ir visuomeninių sąnaudų (Johansen, 1978 a: 178- 
184). Ar galime daryti išvadą, kad šalutinės pasekmės yra 
pakankama sąlyga viešajam išteklių išdėstymui (alokacijai)? 
Čia didžiausias kontrargumentas būtų tai, kad vyriausybė 
turi imtis kitų kriterijų norėdama nuspręsti, kaip tvarkytis 
su šalutinių pasekmių įvairove. Kaip ji gali nustatyti visuo- 
meninio naudingumo arba visuomeninių sąnaudų, susiju- 
sių su kuria nors gėrybe, lygį, jei nepasitikima rinkos me- 
chanizmu? 

Problemos esmė yra ta, kad rinkos mechanizmas leidžia 
agreguoti individualius sprendimus į visuomenines pasek- 
mes, o vyriausybė arba biurokratija neturi savo rankose jokio 
analogiško institucinio mechanizmo. Norėdama padaryti iš- 
vadas apie ribinio visuomeninio naudingumo lygį, vyriausy- 
bė turi žinoti ne tik tai, kiek vertina atitinkamą gėrybę kiek- 
vienas atskiras asmuo, bet ir kaip agreguoti tuos skirtingus 
individualius vertinimus. Jeigu ji žino piliečių preferencijas 
įvairių šalutinių poveikių atžvilgiu tiek pat gerai, kiek ir tai, 
kaip jas kartu sudėti, gali galutinai nuspręsti, kiek tokių gė- 
rybių ji turinti teikti. 

Taigi ir vėl baigiame išvada apie būtinumą turėti naują 
kriterijų — preferencijas, kurios leistų klasifikuoti šalutinių 
pasekmių poveikį viešajai politikai. Jei rinką valdo vartotojų 
preferencijos, tai piliečių preferencijos valdys viešąjį sekto- 

rių tik tuo atveju, jei veiks institucijos, gebančios jas atskleisti 
ir agreguoti: „sprendimas patenkinti tą ar kitą visuomeninį 
poreikį kažkokiu būdu turi išplaukti iš atitinkamos grupės 
individualaus nario preferencijų, sąlygotų jo skonio ir jo „de- 
ramos“ dalies pajamose visiško užimtumo sąlygomis. Politi- 
nis mechanizmas turi pakeisti rinkos mechanizmą“ (Mus- 
grave, 1959: 10-11). 

Norėdami nustatyti viešojo sektoriaus dydį turime greta eko- 
nominių ir techninių kriterijų turėti ir politinius, kuriuos pa- 
sitelkę galėtume agreguoti į kolektyvinį sprendimą svarstyda- 
mi piliečių preferencijas tų gėrybių atžvilgiu, kurios patenkina 
šalutinių pasekmių bei vientisumo kriterijus, tai yra apskai- 
čiuoti, kaip ekonomistai sako, visuomenės gerovės funkciją (Mis- 
han, 1981). 

Rinkos yda pasireiškia paskirstant tokias gėrybes, kurioms bū- 
dingi du skirtingi žmonių sąveikavimo, arba abipusės priklauso- 
mybės, tipai: šalutinių pasekmių atveju ta abipusė sąveika reiš- 
kia, kad vieno asmens veiksmai paveikia kito asmens veiksmus; 
vientisumo atveju — kiekvieno asmens gaunamas naudingumas 
priklauso nuo kitų asmenų tos pačios gėrybės vartojimo. 

Bet kuri visuomenė turi rinktis tų dviejų abipusės sąveikos 
tipų atvejais: kiek kokios sąveikos ji pageidauja turėti? Jeigu 
visuomenė teikia pirmenybę vientisumu grindžiamai sąveikai, 
tada viešasis sektorius neabejotinai turi būti didelis. Taip pat 
didelio masto viešasis išteklių išdėstymas bus ir tada, jei vi- 
suomenei rūpi šalutinės pasekmės. Bet jei svarbesnėmis bus 
laikomos sąveikos tarp nepriklausomų naudingumo maksima- 
lizuotojų, tada viešasis sektorius bus mažas. 

Viešojo sektoriaus dydis yra ne šiaip gėrybių savybių funk- 
cija ir ne piliečių preferencijų funkcija, bet visuomenėje vy- 
raujančių vertybių arba kultūros funkcija, nustatanti, kas yra 
šalutinės pasekmės ir kas yra vientisumas. Kaip tvarkytis su 
abipusės sąveikos ir vartotojų nepriklausomumo ar autono- 
mijos priešpriešos problema, yra ideologijų uždavinys; vien 
„ekonominių“ klausimų tyrinėjimai nepadės išspręsti šios 
problemos. 

Fiskalinis federalizmas 


Klasikinis viešųjų finansų modelis vyriausybės alokacinę veik- 
los sritį apriboja tomis prekėmis ir paslaugomis, kurios turi 
akivaizdžiai viešą pobūdį — pavyzdžiui, išorės ir vidaus gyny- 
ba (Musgrave, 1959; Buchanan, 1968; Tullock, 1970). Nau- 
jausieji viešųjų finansų modeliai išplėtė teorijos lauką pažy- 
mėdami, jog viešųjų gėrybių savybės gali būti paverstos 
viešosios politikos veiksmų kriterijais, kadangi daugybei pre- 
kių ir paslaugų būdingas didesnis ar mažesnis atskiriamumas 
bei vientisumas (Baumol, 1965; Prest, Barr, 1979). Vadinasi, 
pagrindinis kriterijus būtų tai, ar su šalutiniais poveikiais ir 
masto ekonomija geriau tvarkosi vyriausybės, ar rinkos insti- 
tucijos (Bohm, 1976). 

Be to, viešųjų finansų koncepcija naudoja keletą paprastų 
ekonominių principų visai valstybei struktūrizuoti, tai yra fis- 
kalinio federalizmo teoriją (Oates, 1972). Siekiant optimalios 
institucinės centrinės, regioninės ir vietinės valdžios sanda- 
ros, kiekvienam vyriausybės lygmeniui turi būti aiškiai api- 
brėžti jų uždaviniai ir funkcijos. Šie principai taikytini ne tik 
federalinėms valstybėms, bet ir formuojant unitarinių valsty- 
bių centralizavimo ir decentralizavimo derinį. Tačiau būtina 
pabrėžti, kad šios ekonominės sveiko proto taisyklės gali prieš- 
tarauti galios interesams, kurie taip pat valdo viešojo sekto- 
riaus struktūrizavimą. 

Fiskalinio federalizmo idėja glaudžiai susijusi su klubinių 
gėrybių kategorija (Buchanan, 1965). Vietinė vyriausybė 
turi susitelkti ties tų prekių ir paslaugų išdėstymu (aloka- 
cija), kurioms būdingas vientisumas ar masto ekonomija, 
tačiau kurios nėra grynos viešosios gėrybės. Imkime, pa- 
vyzdžiui, kokią nors nedalomą gėrybę, kuria galėtų naudotis 
keletas žmonių, gyvenančių apibrėžto ploto kaimynystėje. 
Tokiu atveju jie galėtų sukurti klubą šitai gėrybei, apskai- 
čiuodami optimalų tos gėrybės dydį kaip žmonių, mokan- 
čių už ją, ir žmonių, besinaudojančių ja, skaičiaus funkciją 
(1.2 a pav.). Taip pat būtų galima nustatyti priimtiną klu- 

bo dydį remiantis tuo, kad jis valdys apibrėžto dydžio in- 
frastruktūros vienetą, arba priešingai — nustatyti atitinka- 
mą vietinės bendruomenės dydį, žinant, kokio dydžio yra 
tas infrastruktūros vienetas, kaip yra parodyta 1.2 b 
paveiksle. 

1.2 pav. Vietinės gėrybės ir optimalumas 


1.3 pav. sujungdami abu brėžinius į vieną gauname optimalų 
vadinamųjų vietinių viešųjų gėrybių išdėstymą (alokaciją); ki- 
taip tariant, tokių gėrybių, kurios yra nedalomos, tačiau jų nau- 
dingumas pamažu nyksta ir jas vartojant galimas vartotojų susi- 
grūdimas. Vietinės vyriausybės ekonominė teorija, kaip galima 
manyti, teigtų, kad vietos valdžia turi būti formuojama atsižvel- 
giant į tokių vietinių viešųjų gėrybių poreikių mastą. 

Pirma, iš fiskalinio ekvivalentiškumo principo išplaukia iš- 
vada, kad nauda ir išlaidos turi būti jungiami draugėn kiek 
įmanoma glaudžiau, o tai reikštų, jog turėtų būti nustatomi 
mokesčiai už naudojimąsi vietinėmis viešosiomis gėrybėmis 
(Cornes, Sandler, 1986). Antra, teisingumo kriterijus turėtų 
būti įgyvendinamas centrinės vyriausybės bendrųjų perskirs- 
tymo programų priemonėmis. Galiausiai vietos vyriausybių 
naudojamos mokesčių sistemos neveiksmingumo apraiškos tu- 
rėtų būti koreguojamos centrinės vyriausybės subsidijomis. 

Tačiau dabar veikiančios institucijos šių ekonominio efek- 

tyvumo ir socialinio teisingumo tinkamo suderinimo princi- 
pų neįgyvendina. Centrinės ir vietinių vyriausybių sąveika dau- 
giausia grindžiama praktinėmis aplinkybėmis, kuriose apsi- 
keitimas politine galia ir ekonominiu efektyvumu vyksta ne 
pagal fiskalinio federalizmo modelį. 


Kiekis 


N N Asmenų 
skaičius 


1.3 pav. Optimalūs vietiniai klubai 


Rinkos yda ar politikos yda? 


Viešųjų finansų mokslo atstovų požiūriu rinkos turi ydų dėl 
prekių prigimties — jų nepriskiriamumo bei nesumažintu- 
mo, o planinės ekonomikos šalininkai rinkos ydas mato jos 
institucijų iškrypimuose — monopolijų, oligopolijų ir mo- 
nopolinės konkurencijos susidaryme. Abi pozicijos turi sil- 
pną vietą — jose neatsižvelgiama į viešosios politikos ydų ga- 
limybę. 

Negalime teoriškai palyginti rinkos ydos tikimybės su ide- 
aliu viešosios politikos kūrimo ir įgyvendinimo modeliu. Vie- 
toj to turime sąlygiškai lyginti abiejų išdėstymo (alokacijos) 
mechanizmų argumentus „už“ ir „prieš“; vadinasi, pasirinki- 
mą tarp rinkos ir valstybės turėsime grįsti tam tikrais teori- 
niais samprotavimais apie politikos ydų tikimybę. 

Atsižvelgiant į kolektyvinio pasirinkimo tikslą, ar jis būtų 
gamybos arba vartojimo efektyvumas, ar išteklių paskirstymo 
teisingumas, rinkos ydos tikimybė turėtų išlaikyti pusiausvy- 
rą su politikos ydos tikimybe - kaip ieškomo pasirinkimo me- 
chanizmo įvertinimo pagrindas. Rinkos ydos egzistavimas pats 
savaime nėra pakankama sąlyga imtis viešojo sektoriaus pro- 
gramų, nes galima susidurti ir su politikos ydomis. 

Argumentai viešojo sektoriaus naudai dažnai grindžiami ide- 
alia prielaida apie tobulą fiskalinę sistemą, kurios išlaidomis pa- 
siekiama tai, ko rinka negali atlikti, kai reikiamų gėrybių finan- 
savimas rinkos procesų atžvilgiu yra neutralus (Buchanan, 
1967). Naujausia literatūra yra nemažai pasidarbavusi griau- 
dama tokį supaprastintą suvokimą. Tas institucines problemas 
išsamiai aptarsime paskesniuose skyriuose apie politikos forma- 
vimo (3 skyrius) ir įgyvendinimo (4 skyrius) modelius. 

Rinkos privalumai viršija finansavimo per viešąjį biudžetą 
privalumus, jei tikėtinas jos teikiamos naudos ir išlaidų skir- 
tumas bus didesnis už analogišką viešojo biudžeto rodiklių 
skirtumą. Labai tikėtina, kad vyriausybė pateiks kurią nors 
gėrybę, kurios nepajėgia pateikti rinka; rinkos yda gali būti 
ypač didelė tokių prekių ir paslaugų atžvilgiu, kurios yra pi- 
liečių plačiai vartojamos, o tai reiškia, jog egzistuoja viešosios 
politikos būtinybė. Viešasis šeimininkavimas neabejotinai ga- 
li būti racionalus; ir daugelis teisybės delei pritars viešosios 
politikos vykdomam perskirstymui. 


Mokesčių politikos dilemos 


Viešasis šeimininkavimas kainuoja. Kaip už jį mokame? Rin- 
kos turi savo pajamų logiką, kuri reikalauja nustatyti biudže- 
tinius apribojimus teikiant gėrybes, taip pat parūpina natū- 
ralų būdą atmesti viską, kas neatitinka fiskalinio mokumo 
kriterijaus. Nors viešosios išlaidos gali būti daromos dėl rin- 
kos ydos egzistavimo, vis dėlto viešojo šeimininkavimo paja- 
mų aspektas nėra toks efektyvus. Iš esmės vyriausybė dengia 

išlaidas mokesčiais, nustatomais pagal gaunamą naudą, mo- 
kesčiais, nustatomais pagal pajėgumą mokėti, arba deficitinė- 
mis biudžeto išlaidomis, daromomis greta bendrųjų mokes- 
čių įplaukų (Musgrave, Musgrave, 1980; Buchanan, 1967; 
Brennan, Buchanan, 1980). 

Mokesčiai už gaunamą naudą galimi tik ribotu mastu, ka- 
dangi pritaikius visuotinį tokio apmokestinimo už viešąją po- 
litiką principą būtų reikalinga sudėtinga informacinė siste- 
ma, kuri nustatytų kiekvieno piliečio norą mokėti už kiekvieną 
atskirą gėrybę. To neįmanoma padaryti dėl preferencijų at- 
skleidimo problemos, tokiam mokesčių principui esant nega- 
lima įgyvendinti ir perskirstymo politikos. Vietoj šio principo 
pasitelkus pajėgumo mokėti principą, viešojoje politikoje pa- 
sidaro nebeaiškus ryšys tarp aukos ir naudos. O didelio masto 
deficitinis finansavimas atveria landą didelių matmenų vyriau- 
sybei, išsiplėtojusiai toli virš to dydžio, kuriam esant ribinės 
sąnaudos būtų lygios ribinei jos programų naudai. Iš tikro 
esamos mokesčių sistemos dažniausiai priklauso nuo mokes- 
čių politikos (Peters, 1991) labiau, negu skelbia viešųjų fi- 
nansų rekomendacijos efektyvių mokesčių struktūrų klausi- 
mu (Atkinson, Stglitz, 1980). 

Įvairiais valdžios lygmenimis formuojant mokesčių politiką 
strateginiu požiūriu svarbu tas faktas, kad apmokestinimo spren- 
dimai daromi atsižvelgiant į efektyvumą ir teisingumą, t. y. į 
tikslus, kurie dažnai vienas kitam prieštarauja. Mokesčių insti- 
tucijų logika sukelia oportunistinį įvairių grupių elgesį, kuriuo 
siekiama maksimizuoti savo naudą. Kadangi nėra natūralaus ryšio 
tarp tų, kurie gauna naudą iš viešojo šeimininkavimo, ir tų, 
kurie už jį moka, mokesčių politika turi savas esmines proble- 
mas, egzistuojančias skyrium nuo viešosios politikos kūrimo ir 
įgyvendinimo politinių principų (Fenno, 1966). 

Efektyvumo kriterijus reikalauja, kad grynasis nuostolis ir 
statinės bei dinaminės efektyvumo sąnaudos būtų minimizuo- 
tos — kiek tai leidžia visi netikrumai dėl mokesčių naštos bei 
vartotojų reakcijos į įvairaus pobūdžio mokesčius (pajamų, tur- 
to, bendrovių pelno, kapitalo bei įvairius netiesioginius mo- 

kesčius). Teisingumo kriterijus gali būti interpretuojamas įvai- 
riai, nelygu pozicija, pasirinkta nevienareikšmės visuomeni- 
nio teisingumo sąvokos atžvilgiu. 

Nors progresinių mokesčių atžvilgiu plačiai naudojami uti- 
litarinio pobūdžio argumentai (žr. 13 skyrių), dabar nesyk 
pabrėžiama, kad visuomenė su tokiomis mokesčių schemomis 
gali patirti nemenkus efektyvumo nuostolius. Iš tikro tik vie- 
nas specialus mokestis — vadinamasis bendrasis mokestis — pa- 
tenkina efektyvumo kriterijų, tačiau bendrasis mokestis ne- 
tinka perskirstymo funkcijai vykdyti. Bet kuris bendrasis 
mokestis yra apibrėžto dydžio, ir jo pobūdis toks, kad mokes- 
čio mokėtojas iš tikrųjų negali daryti įtakos savo įsipareigoji- 
mams mokėti. 

Vidinis prieštaringumas tarp tikslų, kurių atžvilgiu bet ku- 
ri mokesčių sistema turi būti įvertinta, apsunkina tokios sis- 
temos kūrimą ir įgyvendinimą, ypač vertinant ją pagal neo- 
klasikinį tokios sistemos modelį (Musgrave, 1959). Bet šis 
neatitikimas tarp mokesčių realijų ir idealių mokesčių atveria 
plačias erdves politinei strategijai, kai formuojama viešoji po- 
litika šioje srityje, renkantis iš įvairių mokesčių instrumentų. 

Norminėje mokesčių teorijoje naudotini keli tikslai. Pirma, 
mokesčių sistema viešojo šeimininkavimo sąnaudų pusėje turi 
surinkti pakankamai pajamų, kad apmokėtų programas to šei- 
mininkavimo išlaidų pusėje. Antra, mokesčių sistema turi bū- 
ti ekonomiška tuo požiūriu, kad švaistymai tegali būti mini- 
malūs per didelės mokesčių naštos bei grynųjų nuostolių 
prasme. Trečia, ji turi būti tinkama naudoti ūkio stabilizavi- 
mo politikoje, prisidėdama prie ekonomikos augimo ir išorės 
ryšių subalansavimo. Ketvirta, tam tikra prasme ji turi būti 
teisinga. 

Kai naudojama daug įvairių apmokestinimo formų ir kai 
kurios iš jų yra mokėtojų išvengiamos, atsiranda paskata opor- 
tunistiniam elgesiui kuriant ir įgyvendinant mokesčių politi- 
ką. Atskiros interesų grupės gali būti netgi labai sėkmingos 
padėdamos atsirasti mokesčių „skylėms“, kai parlamentas imasi 
daryti vieno ar kito mokesčio pakeitimus. 

Perskirstymo pagrindimas 


Viešųjų finansų modelį galima interpretuoti Knuto Wicksel- 
lio (1967) koncepcijos sąvokomis, ieškant pusiausvyros tarp 
Pareto optimumo biudžeto formavime ir konsensuso sprendi- 
muose taisyklės. Jį reikėtų papildyti teorija apie vyriausybės 
paskirstomąsias funkcijas. Efektyvumo kriterijų tektų papil- 
dyti teisingumo argumentais, ex ante ir ex post skaičiavimais 
apie viešosios politikos efektyvumo rezultatus. Tačiau viešųjų 
finansų modelis, pripažindamas paskirstymo kriterijų būti- 
numą, ne ką tegali pasakyti apie visuomeninio teisingumo kri- 
terijų, įgyvendinamą viešojoje politikoje. 

Bandymas daryti sprendimus dėl viešojo išteklių išdėstymo 
(alokacijos), remiantis argumentais apie viešųjų gėrybių savy- 
bes, grindžiamas individualių preferencijų agregavimo idėja. 
Bet kuris optimalus išteklių išdėstymas veda į tam tikrą paja- 
mų paskirstymą. Tačiau atsirandantis pajamų paskirstymas gali 
nebūti teisingas, kadangi nebuvo teisingas pradinis jų pasi- 
skirstymas. Nors efektyvumo kriterijaus naudojimas yra neut- 
ralus, tai, kas įvyksta paskiausiai, gali būti nepriimtina visuo- 
menės požiūriu. Pritaikant alokacijos principus reikia turėti 
omenyje, kad teisingumo reikalai būtų nukreipti paskirstymo 
institucijoms, kurios užtikrintų teisingą pradinį pajamų pasi- 
skirstymą dar prieš prasidedant mainams ir viešajam gėrybių 
teikimui (Musgrave, Peacock, 1967). 

Išankstinio (ex ante) gerovės paskirstymo kriterijaus idėja 
atlieka tokią pačią funkciją, kaip ir bendroji visuomenės gero- 
vės funkcijos idėja, kuri yra būtinas efektyvumo sąrangos pa- 
pildymas (Bergson, 1954, 1969; Bator, 1957 a, b). Tai, ką 
ekonomistai vadina visuomenės gerovės funkcija, yra perspek- 
tyva, apimanti norminių principų rinkinį arba teisingumo kri- 
terijų, kuriais galima naudotis, ex ante arba ex post renkantis 
perskirstymo modelį. Tai išsamiau aptarsime skyriuje apie nor- 
minius modelius. Headas yra pažymėjęs: 


Gerovės maksimizavimo analizėje, tiek privačių gėrybių pasaulio, tiek vie- 
šųjų gerybių pasaulio atžvilgiu, mes nustatome naudingumo galimybių lini- 

ją arba begalinę Pareto optimumo taškų aibę, rodančią skirtingus gerovės 
paskirstymus. Abiem atvejais vienintelio optimalaus arba optimaliausio iš 
optimalių taško parinkimas neįmanomas be griežto vertybinio visuomenės 
gerovės funkcijos įvertinimo (1974: 94). 


Kada reikia panaudoti visuomenės gerovės funkciją — ex an- 
te ar ex post alokacinių principų įgyvendinimo atžvilgiu — yra 


1.4 pav. Ex ante ir ex post teisingumas 


ginčytinas klausimas; svarbu tai, kad efektyvumo argumentu 
tikimasi apibrėžti viešojo sektoriaus dydį jo alokacinėse funk- 
cijose, 0 teisingumo argumentas, išreikštas visuomenės gero- 
vės funkcija, turėtų padėti išspręsti viešųjų išmokų apimties 
problemą. Kalbant labiau techniškai, teisingumo suderinimo 
su efektyvumu problema paprastai sprendžiama naudojantis 
naudingumo galimybių kreive (U) ir jai pritaikoma visuome- 
nės gerovės funkcija (W) (1.4 pav.). 

Tai reiškia, kad problemos sprendimas pradedamas nuo ex 
post procedūros, o teisingumo kriterijus įvedamas jau po to, 
kai ištekliai yra išdėstyti (alokuoti) ir pajamos paskirstytos ko- 
kiu nors mechanizmu, kuris buvo priimtas kaip efektyvus (T). 
Visos diskusijos apie teisingumo ir efektyvumo derinimą vyksta 
remiantis prielaida, kad privačių gėrybių pasaulį turi regu- 
liuoti rinka, o viešąsias gėrybes teikti vyriausybė. Akivaizdu, 

kad jei yra žinoma gerovės funkcija, galime ją panaudoti ex 
ante, taip užsitikrindami, kad, įgyvendinus efektyvumo prin- 
cipą, pradinė nelygybė (S) nepadidės. 

Panaudojant visuomenės gerovės funkcijos mechanizmą kaip 
priemonę susieti viešajame biudžete nesiderinančias išdėsty- 
mo (alokacijos) funkcijas ir paskirstymo funkcijas, iškyla svar- 
būs teoriniai klausimai apie santykį tarp visuomeninio teisin- 
gumo principo ir kolektyvinio pasirinkimo prigimties. 

Pirma, pasinaudojimas efektyvumo principu analizuojant 
daugiausia vartotojų preferencijas privačių gėrybių ir viešųjų 
gėrybių atžvilgiu savo galutiniais rezultatais priklausys nuo 
pradinio pajamų paskirstymo. Jei tas pradinis pajamų paskirs- 
tymas neatitinka teisingumo principo, tai kaip galime panau- 
doti visuomenės gerovės funkciją ex posP Jei pradinis pajamų 
paskirstymas visuomeniškai yra teisingas, tada visuomenės ge- 
rovės funkcijos ex post nebereikia. Jei iš to išplaukiantis paja- 
mų paskirstymas neatitinka teisingumo principo, tada kokia 
bebus nauda iš ex ante kriterijaus? 

Problema čia ta, kad ieškant deramo pajamų perskirstymo 
masto nėra galimybių atskirti visuomenės gerovės funkcijos pa- 
naudojimo ex ante nuo panaudojimo ex post. Kai vyriausybė ap- 
sisprendžia, kokio masto pajamų paskirstymo lygybės ji nori, 
jai tenka susidurti su faktu, jog dažniausiai rezultatas yra efek- 
tyvus tik sąlygiškai, atsižvelgiant į pradžioje buvusį pajamų pa- 
skirstymą; maža to — perskirstydama pajamas vyriausybė neiš- 
vengiamai keičia efektyvumo realizavimąsi. Objektyvumo dėlei 
pasakysime, kad, apimant situacijas ex ante ir ex post, eftektyvu- 
mo ir teisingumo jau negalima atskirti. 

Tarkime, yra dviejų individų, A ir B, visuomenė; tų indivi- 
dų naudingumo situacijos ex ante ir ex post apibūdintos 1.4 
paveiksle. Jei A ir B yra taške S ir ex ante teisingumo kriterijus 
laikomas įvykdytu, tuomet nebereikia ex pos: daryti naujų 
sprendimų siekiant teisingo paskirstymo (T). O jeigu A ir B 
nera taške S, o kuriame nors kitame, neatitinkančiame teisin- 
gumo kriterijaus (taigi negeras startas), tada efektyvumo prin- 
cipo panaudojimo pasekmės gali suvaržyti ex pos: pasirinki- 

mus tokiu būdu, kad optimali ex post padėtis neįmanoma. Ta- 
čiau kaip vyriausybė gali sužinoti, kas bus, pradedant nuo S ir 
pradedant ne nuo S? Ar gali ji pasirinkti kokį nors susikeiti- 
mą, pavyzdžiui, taške R? 

Be to, ex ante ir ex post kriterijai neturi būti tie patys, nes mes 
galime nuspręsti naudotis Rawlso maksimizavimo taisykle ver- 
tindami pradinės paskirstymo padėties keitimo rezultatus. Bet 
velgi — jei norime pasinaudoti iškart dviem teisingumo kriteri- 
jais, kodėl tada turėtume rūpintis ex ante teisingumu? Antra, 
yra dar fundamentalesnė problema — atsirandanti siekiant pir- 
miausia konkrečiai apibrėžti teisingumo principą. Taigi kas yra 
visuomeninis teisingumas? 


Teisingumas 


Tipinė nuostata teisingumo atžvilgiu yra teigti, kad efektyvu- 
mo kriterijus yra svarbus, tačiau nepakankamas formuojant 
socialinę valstybę. Išdėstymo (alokacijos) efektyvumas pasiūlo 
daugybę efektyvumo taškų; pasirinkti vieną iš jų reikia remian- 
tis perskirstymo arba visuomeninio teisingumo kriterijais (Gra- 
aff, 1957; Samuelson, 1965; Mishan, 1981). Kaip galėtume 
identifikuoti visuomeninio teisingumo principus visuomenės 
gerovės funkcijoje? 

Jei teisingumą suvoksime kaip lygybę, gausime gerai žino- 
mą skirtumą tarp lygybės ex ante ir lygybės ex post (Thurow, 
1980). Žinoma, rinka negali įgyvendinti šių teisingumo prin- 
cipų, nes jie priklauso kolektyvinio pasirinkimo - prieš įvyks- 
tant rinkos procesams arba po jų (arba abiem atvejais) — sri- 
čiai. Pasirinkimas tarp rinkos ir vyriausybės įgyvendinant 
visuomeninį teisingumą yra susijęs su pasirinkimu tarp nuo- 
pelnų įvertinimo ir rezultatų paskirstymo lygybės. Teisingu- 
mo ir efektyvumo susikeitimu modeliuojama, kokio masto pa- 
jamų ir turto perskirstymą visuomenė bus pasirengusi 
apmokėti atitinkamu paaukojamų nacionalinių pajamų kie- 


kiu (Okun, 1975). 

Tačiau visa tai nereiškia, kad teisingumas nesuderinamas 
su rinkos principais. Galima suformuluoti tokius teisingumo 
principus, kurie rinką pateisins. Jei nustatyta teisių ir pareigų 
tvarka akceptuojama kaip pradinė padėtis ieškoti efektyvumo 
taško, tada viešoji politika gali būti nereikalinga. Galima įro- 
dyti, jog esant tobulai konkurencijai pajamos paskirstomos 
pagal gamybos veiksnių ribinio produkto vertę (Varian, 1987). 
Taip pat galima teigti, kad rinkos sandoriais gaunamas pelnas 
gali būti laikomas pateisinamu, kadangi jį galima naudoti ri- 
zika gresiančioje veikloje (Schumpeter, 1989). 

Bet kuri visuomenės gerovės funkcija (VGF) apima teisin- 
gumo principus, kurie atspindi žmonių aprobuotus moralės 
principus. Tokie principai gali reikalauti tiesiogiai ginti rin- 
ką arba siūlyti Buchanano „kontraktinį žmogų (1977) ar 
Nozickio minimalią valstybę (1974), arba jie siūlys toli sie- 
kiantį įsikišimą arba į rinkos prielaidas, arba į jos veikimo 
pasekmes — kaip tai yra daroma Rawlso maksimino ir skirtu- 
mo principais (Rawls, 1971). 

Visuomenės gerovės funkcija į pastangas apibrėžti vyriau- 
sybės dydį pagal vartotojų/piliečių preferencijas įveda politi- 
nę nuostatą. Tokią nuostatą galima kvestionuoti remiantis įvai- 
riais ideologiniais principais. Tik jei visuomenės gerovės 
funkcija yra išvesta, pasitelkus tam tikras agregavimo taisyk- 
les, iš individualių gerovės funkcijų, viešųjų finansų reikalavi- 
mas išlaikyti vartotojų suverenumą yra patenkinamas (Mus- 
grave, 1959: 13). 

Net jei būtų galima paskirstyti viešąsias gėrybes griežtai pa- 
gal individualių preferencijų įvairovę — naudojant kokią nors 
sofistikuotą skirtingų kainų sistemą (Lindahlo kainas), paskirs- 
tymo principo, kuriuo gėrybių išdėstymas (alokacija) keičia- 
mas išmokų mokėjimu, panaudojimas atves prie nulinės su- 
mos. Visuomenės gerovės funkcija turi turėti kriterijus, pagal 
kuriuos būtų galima suderinti prieštaringus interesus. 

Reikalingi politiniai kriterijai, kurie padėtų nuspręsti, kada 
piliečių daugumai dera imtis įgyvendinti visuomenės gero- 
vės funkciją prieš mažumos valią. Tokie piliečių preferencijų 

agregavimo kriterijai negali būti grindžiami remiantis vien 
vartotojo suverenumo principu. Iš tikro idėja apie funkcinį 
ryšį tarp privačių ir viešųjų gėrybių — pasiūla eina paskui 
paklausą — atmesta jau nuo to momento, kai buvo aprobuo- 
ta trečia gėrybių kategorija — rekomenduotinos gėrybės. Pa- 
sak Musgrave'o: „Jos [visuomenės reikmės] tampa viešosio- 
mis reikmėmis, kai imamos laikyti tiek rekomenduotinomis, 
kad jų patenkinimas vykdomas per viešąjį biudžetą, aplen- 
kiant ir viršijant tai, kas teikiama rinkos mechanizmu ir ap- 
mokama privačių pirkėjų“ (1959: 13). 

Rekomenduotinomis gėrybėmis galima vadinti tai, kas tei- 
kiama perskirstymu. Perskirstymas gali vykti pinigais arba na- 
tūra. Perskirstymo būdai gali būti įvairūs: platus horizontalu- 
sis, gyvenimo ciklo ir draudimo tipo, vertikalusis, taip pat 
išskirstytas horizontalusis perskirstymas mažumų grupėms gre- 
ta perskirstymo organizuotoms interesų grupėms (Lindbeck, 
1984: 1). Teisingumo pagal gyventojų kategorijas egzistavi- 
mas taip pat turi įtakos skirstymui į tai, kas yra vieša ir kas 
privatu. 

Viešųjų finansų mokykla skiria vyriausybės alokacines ir per- 
skirstomąsias funkcijas bei institucijas; laikoma, kad pirmuoju 
atveju prekės ir paslaugos teikiamos pagal šalutinių pasekmių ir 
vientisumo kriterijus, tuo tarpu antruoju atveju veikla susitel- 
kia ties ex ante ir ex post išmokomis. Jei perskirstoma natūra, 
tada nebegalėsime lengvai, kaip norėtume, atskirti efektyvumo 
nuo teisingumo, viešojo išteklių išdėstymo (alokacijos) nuo vie- 
šojo išteklių paskirstymo. Jei prekės ir paslaugos teikiamos per 
viešąjį sektorių, tuomet paskirstomosios pasekmės bus nepri- 
klausomai nuo to, kokio pobūdžio gėrybes paskirstome. 

Ne vien tik privačių bei pusiau privačių gėrybių išdėstymas 
(alokacija) viešosios politikos priemonėmis sukelia perskirsty- 
mo pasekmes; grynų viešųjų gėrybių perskirstymą taip pat ga- 
lima panaudoti perskirstymo tikslams (Tullock, 1959). Jei vei- 
kia daugumos taisyklė, nėra jokios garantijos, kad žmonių 
grupės, gaunančios naudą dėl atitinkamos biudžeto sudėties, 
bus tos pačios grupės, kurios moka už tai arba kurių gaunama 

nauda lygi jų aukai. Paprastą efektyvumo ir teisingumo sąran- 
gą, kuri padėtų užtikrinti reikiamą viešojo sektoriaus dydį, 
suardo faktas, kad viešoji išteklių alokacija nėra neutrali sam- 
protavimams apie socialinį teisingumą. 

Nelengva išvesti visuomenės gerovės funkciją iš individua- 
lių preferencijų; joje, tiksliai šnekant, gali būti daugiau nei 
vien individualios vertybės ir kokia nors agregavimo taisyklė, 
tai yra teisingumo maksima. Jei esminis naudingumo agrega- 
vimas neįmanomas, kadangi individų naudingumai tarpusa- 
vyje negali būti tiksliai palyginti ir atitinkamai surikiuoti (Sa- 
muelson, 1965), ir jei politinis sprendimų procesas, apskritai 
paėmus, negali sukurti kokios nors agregavimo taisyklės, kuri 
patenkintų keletą elementarių pasirinkimo kriterijų, tai kaip 
mes tą būtiną kriterijų apibrėšime? 

Ar čia pakaks įprastų politinio proceso procedūrų? Ne, 
visuomeninės pasekmės gali neatitikti etinių kriterijų, ku- 
rie užtikrina, kad kolektyvinis pasirinkimas yra individua- 
lių vertybių funkcija. Eugene'as Mishanas apie tai rašo ne- 
dvejodamas: 


VGF visai visuomenei, išreiškianti paskirstymo eilės tvarką, neturi būti 
laikoma kokia nors individualių VGF'jų ekonominių žmonių arba politi- 
nių Žmonių visuomenėje sinteze; ... visos visuomenės VGF turi būti laiko- 
ma sinteze individualių VGF tokioje visuomenėje, kurioje žmonės veikia 
kaip etinės būtybės, savo samprotavimuose vadovaudamosi išimtinai tik 
tuo, kas yra teisėta ir teisinga (1981: 130). 


Taigi vėl grįžtame prie idealaus interpretavimo, tačiau vie- 
šojo sektoriaus dydžio problemos sprendimo negalima ati- 
dėlioti, kol etinis argumentavimas nuves prie tokio teisingu- 
mo principo, kurį aprobuotų ir racionalūs žmonės, ir 
sutartinių principų šalininkai, ir neidentifikuoto nežinoji- 
mo asmenys. 

Viešųjų finansų modelyje naudojamas 44 boc sprendimas. 
Sakykim, kad yra visuomenės gerovės funkcija, kuri, būda- 
ma individualių preferencijų funkcija, atitinka etikos reika- 
lavimus ir patenkina Pareto principą. Kokia turėtų būti ge- 
riausia arba ideali būsena tokiai paprastai sistemai? Tai 

paaiškina Samuelsonas: „Norint atsakyti į šį etinį norminį 
klausimą, reikia turėti normų rinkinį, pateiktą tarpasmeni- 
nius vertinimus įgyvendinančios visuomenės gerovės funkci- 
jos pavidalu“ (1955: 351-352). 

Galima, žinoma, klausti — kaip gausime visuomenės ge- 
rovės funkciją ir kaip ji tvarkysis su nulinės sumos poky- 
čiais. Tai norminės politikos modelių problema, nagrinė- 
jama 13 skyriuje. 


Makro- ir mikrosričių atskyrimas 


Jei negalima pasinaudoti gėrybių savybėmis kaip išeities taš- 
ku ir jeigu žinoma, kad vartotojo atskyrimo bei vientisumo 
egzistavimo galimybė yra lemiama išdėstymo (alokacijos) me- 
chanizmų naudojimo sąlyga, tai demarkavimo problemos 
sprendimą nulems pačių išdėstymo mechanizmų savybės. Jei 
viešajai politikai būdingos savybės, kurias jai priskiria Tulloc- 
kas (1965) — biurokratinis švaistymas, ir Buchananas — paja- 
mas maksimizuojantis Leviatanas, tai kodėl neišspręsti demar- 
kavimo problemos apribojant viešosios politikos erdvę, kiek 
tai galima (Tullock, 1965; Brennan, Buchanan, 1980)? 
Tradicinis požiūris į demarkavimo problemą įgyvendina- 
mas pagal mikroperspektyvos dėsnius, kiekvieną prekių ir pa- 
slaugų rūšį imant kaip yra ir nagrinėjant kiekvieno iš dviejų 
išdėstymo (alokacijos) mechanizmų santykinius privalumus — 
siekiant rasti efektyvumo ir teisingumo kriterijus atitinkantį 
sprendimą. Mikrosprendimų silpnoji vieta yra tai, kad jie tei- 
kia pirmenybę viešosios politikos veiksmams; jei viešoji poli- 
tika reiškia prima facie [iš pirmo žvilgsnio — vert. past.) daryti 
tai, ko rinkos daryti negali, tai vargiai ar bebus galima nu- 
brėžti ribą, už kurios liks tai, ko viešajai politikai nederėtų 
patikėti atlikti. Rezultatas bus tas, jog viešoji politika apskri- 
tai išstums rinką, jei nebus suvokiamas politikos ydų pavojus 
arba bus silpnas finansinis politikos veiksmų ribojimas. 
Vienas iš galimų makrosprendimų galėtų būti susieti viešąjį 

sektorių su ekonomikos augimu — kad privačios ir viešosios sri- 
čių pusiausvyra nebūtų pažeidžiama. Jei išteklių kiekis visuo- 
menėje didės, tai viešoji politika galės plėstis, bet tik tada, jei 
rastųsi ypatinga padėtis visam kraštui (Wildavsky, 1980). De- 
markavimo problemos makrosprendimo jėga yra tai, kad jis iden- 
tifikuoja kitą problemos dimensiją — sistemos lygmenį. 

Išdėstymo (alokacijos) mechanizmų naudojimas sistemos 
lygmens požiūriu turi didžiules pasekmes visuomenės esmi- 
nėms vertybėms, įskaitant ir individualizmo bei kolektyvizmo 
priešpriešą. Pasisakantieji už makrosprendimą, kuriuo kartą ir 
visiems laikams būtų apibrėžtas viešosios politikos sektorius, 
teigia, jog rinka yra esminis laisvos visuomenės komponentas, 
nes ji remiasi galimybe atsisakyti. 

Žiūrint iš esmės, viešoji politika yra grindžiama ne mai- 
nais, o valdžia, ir toji valdžia gali būti palaikoma jėga ir prie- 
varta, kad ir kokios didelės būtų alternatyvos. Maža to, kolek- 
tyviniai išdėstymo (alokacijos) mechanizmai - tokie kaip viešoji 
politika —- minta fiskelinėmis iliuzijomis, kurios piliečių žvilgs- 
niui užmaskuoja biurokratų strategijas ir politikų finansinius 
pereikvojimus (Buchanan, Wagner, 1977). Konstitucinis iš- 
laidų apribojimas supančiotų tas jėgas, linkusias pernelyg iš- 
siplėtoti viešajame sektoriuje. 

Makrosprendimo trūkumas yra tas, kad jame nėra jokio bū- 
do nustatyti, ar viešosios politikos masto fiksavimas pageidau- 
tinas efektyvumo atžvilgiu. Galbūt esamos vartotojų preferen- 
cijos drauge su tam tikru alokacijos kriterijumi leidžia daryti 
išvadą, jog reikia plėsti rinką ir siaurinti viešąją politiką, o gal 
viešosios politikos reikia dar daugiau. 

Ar politikos ydų sumažės, jei viešosios politikos plėtojimosi 
tempai bus sumažinti? Matyt, svarbu ne šiaip nustatyti tam 
tikrą bendrą pageidaujamą viešosios politikos mastą, bet iden- 
tifikuoti politikos ydos priežastis kiekvienu atveju — siekiant 
nustatyti, ar rinka negalėjo veikti geriau. Jei viešojoje politi- 
koje pagrindinė problema yra mokesčiai arba neefektyvumas, 
tai negalima absoliučiai būti tikram dėl to, jog nusprendus 
apriboti išlaidas pavyks rasti reikiamą atsakymą. 

Nergi pataisius konstituciją, kuri apribotų parlamentų 
sprendimų priėmimo galimybes tokiu būdu, su kuriuo gal sun- 
ku būtų sutikti, vis tiek tektų ieškoti būdų demarkavimo pro- 
blemai spręsti - tam, kad būtų galima pačiu efektyviausiu bū- 
du naudoti išdėstymo (alokacijos) mechanizmus teikiant 
piliečiams prekes ir paslaugas. 

Makrosprendimas gali būti svarbus žingsnis ieškant būdų 
išsaugoti rinką, bet jis neišsprendžia demarkavimo proble- 
mos. Be to, jo siūlomas demarkavimo būdas neduoda gali- 
mybės apibrėžti reikiamą šalies ekonomikos dydį ir neoficia- 
liosios ekonomikos, kuri kartkartėmis gali pakeisti oficialiąją, 


dydį (Rose, 1989). 


Išvados 


Neretai teigiama, kad turtingų šalių su atstovaujamomis vy- 
riausybėmis mišrios ekonomikos skirtumas tarp viešojo ir pri- 
vataus sektorių sumenko. Vyriausybės išstumia rinką, keliais 
skirtingais būdais įsikišdamos į rinkos išdėstymo (alokacijos) 
mechanizmų veikimą ir pasekmes. 

Nėra kokio nors vieno būdo atskirti privačią ir viešąją sritis. 
Viešąjį sektorių galima apibūdinti keleriopai: (a) biurokratija, 
(b) planinė ekonomika, (c) valdžia, (d) viešasis išteklių išdėsty- 
mas (alokacija), (e) viešasis pajamų paskirstymas, (f) visuome- 
ninė (viešoji) nuosavybė, (g) užimtumas viešajame sektoriuje. 

Vien rinkos ydos nepakanka, kad vietoj rinkos atitinkamoje 
veiklos srityje geriau tiks vyriausybės veikla; viešoji politika 
taip pat gali pasirodyti esanti ydinga, tačiau ar įmanoma ap- 
skaičiuoti laukiamą rinkos bei viešosios politikos vertę siekiant 
padaryti priimtiną sisteminį sprendimą? Matyt, turėtume pa- 
bandyti spręsti demarkavimo problemą konstitucijos pakeiti- 
mu, kokiu nors būdu visam laikui įtvirtindami viešosios poli- 
tikos ir rinkos santykinius dydžius. 

Vyraujanti viešųjų finansų koncepcija tvirtina, kad alokaci- 
nių funkcijų mastas priklauso nuo prekių ir paslaugų techni- 

nių bei ekonominių savybių ir nuo piliečių preferencijų. Re- 
miantis visuomenės gerovės funkcija, išreiškiančia piliečių pre- 
ferencijas teisingumo atžvilgiu, analogiškai paskirstymo funk- 
cijų mastas turėtų papildyti, bet ne pakeisti rinkos 
funkcionavimą. 

Viešųjų finansų koncepcija yra ir paprasta, ir gausi įdomių 
įvertinimų sąvokų. Tačiau ja pasinaudoti galima nedaug, nes 
viešoji politika anaiptol neapsiriboja vartotojų neatskiriamu- 
mo ir gėrybių vientisumo argumentais. Ar nepertraukiamas 
politikos formavimas tikrai yra bandymas rasti veiksmingą vi- 
suomenės poreikių patenkinimo problemos sprendimą? Ar mes, 
kviesdami atkreipti dėmesį į išsisukinėjimo problemą arba į 
racionalius siekius pasinaudoti masto ekonomija, esame gerai 
susipažinę su kurios nors viešosios programos struktūra arba 
viešuoju biudžetu? Kokią vietą viešojoje politikoje užima žmo- 
nių motyvavimas? 

Atrodo, kad viešųjų finansų modelyje, kai bandoma nu- 
statyti viešojo sektoriaus dydį, yra praleidžiamas vienas svar- 
bus elementas — politiniai kriterijai. Nesant kriterijų, ku- 
riais vadovaudamasi vyriausybė apibrėžia savo elgesį įvairaus 
laipsnio šalutinių pasekmių ir vientisumo atžvilgiu, neįma- 
noma nustatyti techninių ar ekonominių prekių ir paslaugų 
savybių įtakos viešajam išteklių išdėstymui (alokacijai). No- 
rint apibrėžti tuos kriterijus remiantis kokia nors piliečių 
preferencijų agregavimo taisykle, tenka susidurti su funda- 
mentaliu instituciniu klausimu: kaip daromi kolektyviniai 
sprendimai viešajame sektoriuje? Teks atsigręžti į instituci- 
nius modelius. Be to, esant privalomiems teisingumo prin- 
cipams naudotini ir etiniai kriterijai, kurie nepatenka į vie- 
šųjų finansų sąrangą. 

Mes peržvelgėme viešųjų finansų modelius, kurie nubrėžia 
gaires demarkavimo linijai tarp viešojo ir privataus sektorių 
išvesti. Nustatėme tam tikrą pagrindimą viešajam sektoriui — 
tai viešųjų gėrybių išdėstymas (alokacija). Tačiau kokio dy- 
džio turi būti viešasis sektorius toje ar kitoje šalyje, priklausys 
nuo veiksnių, kurie formuoja platųjį viešąjį išteklių išdėstymą 

(alokaciją), viešąjį paskirstymą ir viešąjį reglamentavimą. To- 
dėl prieš imdamiesi politikos modelių peržvelgsime biurokra- 
tijos modelius, kad galėtume susidaryti objektyvų vaizdą apie 
vieną labai svarbią viešąją instituciją — įstaigą. 

Jei siekiame suvokti viešojo ir privataus sektorių skirtumą, 
orientuotis vien pagal demarkavimo liniją nepakanka. Taip ne- 
pamatysime interesų, besispiečiančių apie viešąjį sektorių, l0- 
gikos. Anthony Downsas savo žinomame straipsnyje (1960) 
įrodinėjo, kad demokratijos sąlygomis vyriausybės biudžetas 
turi tendenciją būti per mažas, nes racionaliai besielgiančių 
piliečių informavimo apie galimą naudą išlaidos yra tiesiog 
stulbinančios. Kai imsimės nagrinėti viešųjų institucijų vaid- 
menį įvairių interesų grupių atžvilgiu, pamatysime, kad tyri- 
nėjant įstaigas ir viešosios politikos formavimą iškeliamas visai 
priešingas argumentas. 


Ž 


Biurokratijos sąvokos 


Visuomeninis šeimininkavimas apskritai ir viešasis išteklių 
išdėstymas (alokacija) skyrium imant būtų negalimi be įstai- 
gų struktūros įvairiais vyriausybės lygmenimis; tos įstaigos 
daro ir įgyvendina sprendimus, kurias prekes ir paslaugas ir 
kokiomis apimtimis teikti vienoms ar kitoms piliečių/varto- 
tojų grupėms. Viešąjį išteklių perskirstymą atliktų administ- 
racinis personalas, kuris tvarkytų pervedamųjų išmokų rei- 
kalus pagal viešai paskelbtą taisyklių sistemą. Įstaigų vaidmuo 
gerovės valstybėse yra labai iškerojęs, kadangi gana didelė 
visų išteklių dalis yra skirstoma per biudžetą (Dunleavy, 
1985, 1991). 

Viešasis reguliavimas vykdomas per įstaigas, prižiūrinčias 
tuos subjektus, kurių elgseną valstybė nori kontroliuoti arba 
valdyti. Įstaigos sąvoka tikriausiai yra pati viešojo sektoriaus 
šerdis, kaip įtikinėja Jamesas Wilsonas knygoje Bureaucracy: 
What Government Agencies Do and Why They Do It (1987), 
tačiau didžiausia problema yra pateikti įtikinamą teoriją apie 
įstaigos veikimo logiką, kuri empiriškai pasitvirtintų (Aber- 
bach et al., 1981). 

Nors visuotinai sutinkama, kad gerovės valstybėje įstaigos 
yra būtinos, tačiau stinga nuomonių vienybės apie pagrindi- 
nes įstaigų elgsenos — tai yra biurokratijos — savybes. Pripažįs- 
tama, jog „įstaiga“ ir „biurokratija“ nėra sinonimai; „įstaigos“ 
sąvoka ganėtinai nedviprasmiška, o „biurokratija“ turi nemenką 
semantinį krūvį. 

Britų Oxford English Dictionary kaip vieną iš „įstaigos“ reikš- 
mių pateikia tokią: „biuras viešiesiems reikalams tvarkyti; at- 
skiras viešosios administracijos padalinys“. Kartais ir „biurok- 
ratija“ apibūdinama lygiai taip pat. Tačiau dažnai 
„biurokratija“ reiškia ne kokį nors objektą ar kitokią visumą — 
tarkim, žmonių grupę, bet kokią nors instituciją ar organiza- 
cijos savybių rinkinį. 

Gausioje literatūroje apie viešąsias valdžios institucijas arba 
žinybas galima aptikti vienas kitam prieštaraujančių įstaigų 
veiklos apibūdinimų: 


1. Biurokratija pajėgi pasiekti aukščiausią racionalumo arba 
efektyvumo lygį (Weber, 1978). 

2. Įstaigų elgsenai būdinga ekonominis neefektyvumas ir ad- 
ministracinis bergždumas (Tullock, 1965; Niskanen, 1971). 

3. Įstaigos veiklos logika —- iracionalumas (March, Olsen, 


1976; Hogwood, Peters, 1985). 


Pagrindinis nesutarimų klausimas — kiek efektyvi linkusi 
būti arba gali būti įstaiga. Kaip galėtume patikrinti išvardy- 
tus teiginius ir nustatyti, kuriuos iš jų lengviausia empiriškai 
patvirtinti (Goodsell, 1983)? Aiškinanus, kaip veikia įstaiga, 
empirinė analizė greičiausiai yra labai svarbi, tačiau neįmano- 
ma apeiti ir teorinių problemų —- tarkim, kaip konceptuali- 
zuojama biurokratija viena kitai oponuojančiose teorijose. Koks 
turinys teikiamas esminėms sąvokoms — „įstaiga“, „biurokra- 
tijos elgsena“ ir „efektyvumas“? 

Žvelgdami į biurokratijos sąvoką, numanomą apibendrin- 
tuose teiginiuose apie įstaigos savybes, pamatysime ne tik tai, 
kaip apibrėžiami pagrindiniai terminai, bet ir išsiaiškinsime, 
kokio pobūdžio testas būtų tinkamiausias tokiems teiginiams. 
Būtų klaidinga iškart pripažinti, jog tie terminai naudojami 
artimomis prasmėmis. 

Visus skirtingus požiūrius į biurokratiją galime suskirstyti į 
du tipus: pagal organizacinę sąrangą ir pagal visuomeninio pa- 
sirinkimo sąrangą. Įstaigų ir biurokratijos elgsenos teorijos, ki- 
lusios iš viešpataujančios visuomeninio pasirinkimo teorijos, turi 

tendenciją savo prielaidomis būti individualistinės, atomisti- 
nės ir ekonominės (McLean, 1987); tuo tarpu organizacinis po- 
žiūris iškelia struktūrą, visumą ir galią (Benson, 1982). Integ- 
ruoti šias abi tyrimų tradicijas yra pagrindinis įstaigų tyrinėjimų 
uždavinys, kadangi viena tradicija remiasi individo naudingu- 
mo maksimizavimo prielaida, o antroji pabrėžia sudėtingumus 
ir nenumatytas funkcijas (Chisholm, 1987). 


Semantinis biurokratijos traktavimas 


Jau pirmas žvilgsnis į vartoseną bei definicijas atskleidžia dau- 
giaprasmiškumą ir painiavą tarp deskriptyvinio ir norminio 
„biurokratijos“ sąvokos vartojimo, kaip parodyta Martino Alb- 
rowo knygoje Bureaucracy (1970). Fredas W. Riggsas (1979) 
ištyrė visą „biurokratijos“ reikšmių įvairovę ir padarė išvadą, 
kad ši sąvoka apibūdina, ištisai arba dalimis, visumas arba sis- 
temas, taip pat įvairias jų savybes su joms būdingomis įvairio- 
mis antrinėmis emocinėmis prasmėmis. Vargu bau tokių skir- 
tingų prasmių rinkinį galima redukuoti iki bendros 
konceptualios esmės. 

Galima teigti, kad „biurokratija“ yra tai, kas vadinama „te- 
orine kategorija“; tai reiškia, jog jos reikšmė kildintina iš 
teorinio konteksto, kuriame ji naudojama. Todėl jai, kaip abst- 
rakčiai sąvokai, būtina apibrėžti indikatorius, kuriais vertin- 
tume stebimus reiškinius (Kaplan, 1964). Teorinė biurokra- 
tijos sąvokos prigimtis reiškia, kad būtina atsižvelgti į specifinį 
kontekstą, kurio terpėje formuluojami biurokratijos elgsenos 
apibūdinimai. Pradėkime nuo klasikinio biurokratijos tyri- 


mo - Weberio „idealtypus“. 


Biurokratija kaip racionalumas 


Pagrindiniu teorijos apie biurokratiją kaip efektyvumo iš- 
raišką skelbėju laikomas Maxas Weberis. Knygoje Economy 

and Society jis tai nesyk tvirtina, drauge kurdamas tam tik- 
rą teoriją apie įstaigos racionalumą ar efektyvumą. Pavyz- 
džiui, jis teigia: 
Mūsų visuotinė patirtis praktiškai moko, kad grynai biurokratinis admi- 
nistravimo organizacijos tipas - kitaip tariant, monokratinis biurokratijos 
variantas, grynai techniniu požiūriu yra pajėgus pasiekti aukščiausią efek- 
tyvumo laipsnį ir šia prasme esti racionaliausias žmonių valdymo būdas. 


(Weber, 1978: 223). 


Weberio administravimo teorijoje biurokratijos asocijavimas 
su efektyvumu visai aiškus; betgi ką tik pacituotame ceiginyje 
yra keletas svarbių interpretavimo problemų, kurias reikia iš- 
spręsti (Rudolph, Rudolph, 1979). Kokia prasme vartojamos 
„biurokratijos“, „patirties“ ir „gebėjimų“ sąvokos? Atkreipki- 
me dėmesį į tai, kad Weberis netvirtina, jog biurokratija yra 
pajėgi būti efektyvi; frazė „mūsų visuotinė patirtis praktiškai 
teigia“ rodo, kad jo teorija sumanyta kaip empirinis įvairių 
administravimo formų įnašo į efektyvumą apibendrinimas. 

Weberis naudojasi ne absoliučia, bet sąlygine efektyvumo 
sąvoka, jis lygina istorinius faktus apie įvairių valdžios struk- 
tūrų (Herrschaft) tipus, siekdamas surikiuoti tris tokius tipus 
pagal jų santykinį efektyvumą (tradicinę, charizmatinę ir tei- 
sinę valdžią). 

Weberio teiginys apie įstaigos efektyvumą grindžiamas jo 
garsiuoju biurokratijos modeliu — idealiu biurokratijos tipu, 
pasižyminčiu tokiomis savybėmis (Weber, 1978: 220-221): 
beasmenė valdžios struktūra, valdžios institucijų hierarchija 
apibrėžtų kompetencijos sričių subordinuotoje sistemoje, lais- 
vas darbuotojų parinkimas pagal apibrėžtas taisykles, pinigi- 
nis atlyginimas pagal aiškias sutartis, institucijos elgsenos dis- 
ciplina ir kontrolė. Formaliame biurokratijos modelyje nieko 
nėra pasakyta apie biurokratijos motyvaciją, tačiau šiuo atveju 
numanoma Weberio mintis apie Beruf - profesiją. 

Žinoma, biurokratijos efektyvumas negali būti tiesiog for- 
maliosios įstaigos struktūros funkcija, jis gyvybiškai priklau- 
sys nuo biurokratų veiklos tikslų bei nuo jų naudojamų prie- 
monių. Jokių reikalavimų biurokratų motyvacijai nebuvimas 

Weberio modelyje, ko gero, ir paaiškina frazę „sugeba“, ka- 
dangi tai suponuoja galimybę, jog Weberio idelaus tipo savy- 
bėms artimos biurokratijos vis tiek veiks blogai paprasčiausiai 
dėl to, kad įstaigos pareigūnai per daug nesirūpina efektyvu- 
mu arba produktyvumu. 

Įstaigų veiklos rezultatai priklausys nuo daugiau veiksnių 
nei tie, kurie išvardyti modelyje, nors ir nepasakoma, kokie 
yra tie kiti veiksniai. Formalios biurokratinės struktūros pagal 
tą modelį padaro įstaigas tik pajėgias „pasiekti aukščiausią efek- 
tyvumo laipsnį“. Tai, ko čia trūksta, pateikiama Weberio biu- 
rokratijos teorijoje kaip profesija: 


Įstojimas į įstaigą, įskaitant ir įstaigą privačioje ekonomikoje, laikomas 
apibrėžtu ištikimybės įstaigos tikslams (Amtstrewe) įsipareigojimu mainais 
už užtikrintą egzistavimą. Lemiama moderniosios ištikimybės įstaigai sąly- 
ga yra tai, kad savo grynuoju pavidalu ji nesukuria santykio su asmeniu, 
koks yra vasalo ar drausme pagrįstas atsidavimas esant feodalo ar patrimo- 
ninei valdžiai; moderni ištikimybė įstaigai — tai greičiau atsidavimas beas- 
meniams ir funkciniams tikslams (Weber, 1978: 959). 


Weberis moderniąją biurokratiją istorinės perspektyvos po- 
žiūriu palygino su kitais vyriausybės arba valdžios tipais; ver- 
tinama lyginant su kitais vyriausybės arba valdžios tipais mo- 
dernioji biurokratija yra efektyvesnė, tačiau tai nereiškia, kad 
ji yra efektyvi pagal kitus kriterijus. Taigi Weberis gali būti 
išsyk ir teisus, ir neteisus: santykinis efektyvumo vertinimas 
gali būti teisingas, jei remsimės patyrimu, bet kategoriškas 
efektyvumo vertinimas teigiant, jog modernioji biurokratija 
yra pajėgi „pasiekti aukščiausią efektyvumo laipsnį — abso- 
liutus efektyvumo įvertinimas — iš patirties neišplaukia. 

Pagrindinė Weberio idėja yra ta, kad perėjimas nuo asme- 
ninio santykio prie beasmenio sukuria įstaigos sąvoką; įstaigos 
tarnautojas yra labiau atsidavęs įstaigai negu kuriam nors as- 
meniui (Bervf etika). Tai gali būti žingsnis į efektyvumą, ca- 
čiau tai nedaro moderniosios biurokratijos efektyvia absoliu- 
čia prasme. Čia susiduriame su klaidingo argumentavimo 
atveju: tas faktas, kad biurokratas yra atsidavęs savo įstaigai, 
nereiškia, jog motyvacijos problema išspręsta; vis tiek išlieka 

galimybe, jog įstaigos tarnautojas atsidavęs todel, kad taip jis 
maksimizuoja savo asmeninį naudingumą arba kad jis/ji sie- 
kia maksimizuoti įstaigos naudingumą. Abu šie tikslai gali būti 
įgyvendinami be ryšio su efektyvumu. 

Weberio tyrime per daug iškeliama istoriškai atsirandanti 
formali institucinė struktūra; biurokratijos elgsenoje lemiamą 
reikšmę turi įstaigos elgsenos tikslai ir priemonės. Iš to, kad 
biurokratai daugiausia orientuoti į savo įstaigą, '0 ne į asmeni- 
nį lojalumą kam nors, dar negalima daryti išvados, kad jie 
įgyvendina visuomenės interesus. 

Weberio idealusis biurokratijos tipas tiesiogiai nepretenduo- 
ja į deskriptyvinį realizmą. Tektų gerokai pasvarstyti, kaip jis 
siejasi su realybe. Šį modelį galima būtų naudoti esamai prak- 
tikai įvertinti dviem skirtingomis prasmėmis: jį pasitelkus ga- 
lima nustatyti nukrypimus nuo racionalumo ar efektyvumo 
reikalavimų arba jį galima panaudoti kaip etinį iššūkį, tinka- 
mą imantis keisti esamą praktiką. Pats modelis tikrai nėra re- 
alistinis ir netvirtina, jog viešosios administracijos institucijos 
dažniausiai turi nurodytas savybes. 

Weberio modelis taip pat tinka lyginamajai analizei — kada 
norima nustatyti biurokratijos reiškinio variacijų diapazoną, 
lyginant jo pagrindinių savybių kaitą įvairiose šalyse (Page, 
1985). Net jei tiesa yra tai, kad viešosios žinybos nėra Webe- 
rio modelyje aprašytos biurokratijos, realybės neatitikimas 
anaiptol nesumenkins to modelio tinkamumo. Kaip idealusis 
tipas jis gali nukreipti reformų pastangas viešajame sektoriu- 
je, jei jis iš tikro teisingai identifikuoja efektyvumo mechaniz- 
mą viešojoje valdžioje. 


Įstaigos iškrypimai 


Pagal Weberio modelį buvo atlikta daugelis įstaigų ir biurok- 
ratijos tyrimų. Jis buvo pradžios taškas gausiems viešojo ad- 
ministravimo ir organizacinės sociologijos tyrinėjimams. Nors 
juo naudotasi kaip teorine tyrimo struktūra, vis dėlto jis ne- 

susilaukė visų pritarimo, nes po vieno kito tyrimo paaiškėjo, 
jog jame teorija ir praktika prasilenkia. Keletas mokslininkų, 
nekvestionuodami pagrindinio Weberio modelio mechaniz- 
mo - biurokratijos kaip neutralios ir racionalios mašinos — 
atskleidė tai, kad biurokratija gali pasireikšti ir kitais nei ra- 
cionalumas ir efektyvumas bruožais. Įstaigos veiksmuose buvo 
atrasta vadinamųjų iškrypimų (disfunkcijų) rizika. 

Robertas K. Mertonas teigė, kad Weberio modeliui būdin- 
gas ryškus skirtumas tarp tikslų ir priemonių veikiančioje įstai- 
goje turi tendenciją sunykti. Kuo senesnė biurokratija, tuo 
stipresnė tendencija tikslus ir priemones sukeisti vietomis. Iš 
pradžių įstaiga buvo priemonė siekti išorinių visuomeninių 
tikslų, tačiau dėl organizacinės inercijos pačios įstaigos inte- 
resai ima atsirasti vietoj siekiamų išorinių tikslų. Pati įstaiga 
tampa savo veiksmų tikslu. Knygoje Social! Theory and Social 
Structure (1957) Mertonas pabrėžė, kad įstaigos neįmanoma 
suprasti, jei neatkreipiamas dėmesys į nenumatytas biurokra- 
tijos elgsenos pasekmes — iškrypimus. 

Panašią išvadą padarė Philipas Selznickas knygoje TVA and 
the Grass Roots (1949). Jis parodė, jog demokratinėje organi- 
zacijoje turi tendenciją išsirutulioti biurokratinis aparatas. Ju- 
dėjimas biurokratijos autonomijos link kyla iš to, kad ji, kaip 
teigia Selznickas, turi specializuotų žinių apie organizacijos 
funkcionavimą. Techninė patirtis ir specializuotos žinios apie 
organizaciją yra tipiška kiekvienai įstaigai, o tai gali vesti į 
užburtą ratą, kuriame organizacijos biurokratija linkusi per- 
vertinti poreikį turėti patyrimą. Ateina laikas, kai ekspertai 
paima viršų organizacijoje — tai ir bus vienas iš biurokratijos 
iškrypimų. Selznickas pasiūlė keletą būdų, kaip su tuo kovoti, 
įskaitant plačios sudėties organizacijos tarybą ir tiesioginį or- 
ganizacijos demokratinės ideologijos akcentavimą. 

Apskritai galima teigti, kad Weberio modelyje nepakan- 
kamai įvertinama patirties reikšmė biurokratijų struktū- 
roms. Būtina įvesti dar vieną skirtumą tarp dviejų įstaigos 
personalo rūšių: administracinio personalo ir specialistų 


(Parsons, 1947). 

Knygoje Organizational Intelligence (1967) Haroldas Wilens- 
ky'is parodė, kad įstaiga negali tvarkytis be stipraus specialistų 
ir patirties komponento, kuris veikia kaip užkarda biurokratijų 
polinkiui į centralizavimą ir homogeniškumą. Įstaigoje visada 
rusena prigimtinis konfliktas tarp specialistų, kurių padėtis re- 
miasi ekspertinių žinių monopoliu, ir, kita vertus, administra- 
cinio personalo, kuris vadovauja įstaigai remdamasis jam su- 
teikta valdžia. Kadangi naudojimasis specialiomis žiniomis 
įstaigai darosi vis svarbesnis, įtampa tarp administracinės galios 
ir ekspertų žinių taip pat gali vesti prie iškrypimų. 

Savo darbe Patterns of Industrial Bureaucracy (1954) Alvinas 
Gouldneris kritikavo subordinacijos pabrėžtinumą Weberio 
modelyje. Gouldnerio nuomone, šitaip apeinamas klausimas 
apie pavaldinių elgesio kontrolės neigiamus padarinius. Dėl 
griežtos biurokratinėje organizacijoje dirbančių žmonių prie- 
žiūros gali atsirasti itin sunkių iškrypimų: tokia kontrolė su- 
stiprina jau egzistuojančią įtampą, kurią priežiūra kaip tik tu- 
rėtų mažinti. Gouldneris teigė, kad neįmanoma orientuoti 
organizaciją link tikslų, dėl kurių visi sutartų. Organizacijas 
sudaro skirtingos individų grupės su skirtingais interesais ir 
tikslais, kurie tik iš dalies papildo vienas kitą. 

Iškrypimų tema išsirutuliojo į apibendrintą reakciją prieš 
Weberio administravimo teoriją žmogiškųjų santykių mokyk- 
loje. Kritikuodami įvairias organizacijos teorijas — mokslinės 
vadybos, darbo pasidalijimo teorijas ir Weberio administraci- 
nę perspektyvą - įvairūs autoriai išplėtojo keletą hipotezių apie 
individą organizacijoje, kurios atskilo nuo viešpataujančių idėjų 
apie racionalumą ir mechanizavimą. 

Vietoj hierarchijos tos teorijos pabrėžė neformalią organi- 
zacijos struktūrą ir individo poreikį integruotis į organizaciją. 
„Biurokratijos“ sąvoka reiškė nuasmenintą, formalią išorinę or- 
ganizacijos sąrangą, tuo tarpu organizacijoje, kaip buvo imta 
teigti, egzistuoja tai, ko neįžvelgė Weberis: neformalios tai- 
syklės, asmeninė individuali motyvacija ir pasitenkinimas, vie- 
nijimasis į grupes ir tapatinimasis su jomis (Likert, 1961; Pfef- 


fer, 1982; Morgan, 1986). 

Mintis, kad biurokratinėms struktūroms būdingi iškry- 
pimai — tai mažesnioji Weberio pateiktos perspektyvos kri- 
tikos dalis. Idėja apie tai, kad biurokratija yra prognozuo- 
jama mašina, normaliomis sąlygomis veikianti racionalumo 
principais, turėjo būti peržiūrėta. Įstaigos aiškiai rodo įgim- 
tas tendencijas veikti suboptimaliu lygmeniu, nes sudėtin- 
gose struktūrose atsiranda neketintos ir neatpažįstamos elg- 
senos padarinių. Tačiau žmogiškųjų santykių mokyklos tema 
atveda prie kur kas rimtesnės Weberio modelio kritikos, nes 
ji neigia esminį Weberio modelyje numanomą mechaniz- 
mą. Kaip teigia Chrisas Argyrisas knygoje Understanding 
Organizational Bebavior (1960), organizacijos gebėjimas pa- 
siekti savo tikslus iš esmės priklauso nuo jos neformaliosios 
struktūros. 

Anot Argyriso, egzistuoja nepaneigiamas konfliktas ir įram- 
pa tarp formalios organizacijos poreikių ir teisėtų individo reik- 
mių. Tai, kas būdinga biurokratijoms — darbo pasidalijimas, 
subordinacija, hierarchinė struktūra ir kontrolė, nesutampa 
su individo reikmėmis jam veikiant organizacijoje. Neforma- 
lios elgesio sistemos kompensuoja tą nehumanistinę ir me- 
chaninę organizacijos prigimtį. Neformalios elgsenos struk- 
tūros yra kur kas svarbesnės nei Weberio modelio formaliosios 
charakteristikos organizacijos gebėjimui sėkmingai veikti (Ar- 


gyris, 1964). 


Biurokratija kaip nelankstumas 


Priešingai nei teigė Weberis, biurokratija dažnai tapatina- 
ma su nelankstumu. Tiems tyrinėtojams, kurie „biurokra- 
tiją traktuoja niekinamai, skiriamasis biurokratijos ir įstai- 
gos elgsenos bruožas yra nelankstumas. Keletas toliau 
pateikiamų citatų iliustruoja, kad biurokratijos elgsenai bū- 
dingas sustabarėjimas — ar būtų kalbama apie biurokratiją 
kaip tam tikrą prasminę sąvoką, ar apie tai, kaip apskritai 
veikia įstaigos: 

Biurokratijos linkusios redukuoti administravimą iki tam tikro nesikei- 
čiančių taisyklių ir formulių rinkinio naudojimo ir reikalauti vergiško atsi- 
davimo rutinai, šitaip suerzindamos žmones ir vilkindamos viešuosius rei- 


kalus (Smith, Zurcher, 1944). 


Biurokratizmas paprastai apibūdinamas atsidavimu rutinai, praktiškai ne- 
lanksčioms taisyklėms, formalumams, vilkinimui, nenoru imtis atsakomy- 
bės ir atsisakymu eksperimentuoti (Fairchild, 1955). 


Trečioji prasmė nusako populiarų ir dažną žodžio „biurokratija“ turinį. Ji 
žymi lėtumą, gremėzdiškumą, rutiną, procedūrų sudėtingumą ir „biurok- 


ratinių“ organizacijų reakcijos į reikmes, kurias jos privalo patenkinti, 
neatitikimą (Crozier, 1964: 3). 


Knygoje /nside Bureaucracy (1967) Anthony'is Downsas iš- 
plėtojo visuomeninio pasirinkimo teoriją apie biurokratijos elg- 
seną, kurioje nelankstumas yra vyraujanti charakteristika. Jis 
nustatė du nelankstumo įstaigose šaltinius: „normalųjį“ ir „ne- 
normalųjį'. „Normaliai“ nelankstumas įstaigoje padidėja jai 
senstant ir plečiantis; bet nelankstumas gali padidėti sparčiai 
ir „nenormaliai“, kai įstaiga atsiduria nelankstumo cikle ir de- 
monstruoja suragėjimo sindromą. 

Prigimtinį įstaigos polinkį plėstis stabdo, anot Downso, prie- 
šinga jėga — lėtėjimo efektas. Kai nauja įstaiga pasiekia bran- 
dos amžių, toliau plėstis jai darosi sunku, nes prarandama da- 
lis pradžioje jai suteiktų funkcijų, padidėja kitų įstaigų 
priešiškumas, susikaupia sunkumai palaikant efektyvų funk- 
cijų vykdymą, atsiranda vidaus problemų pasitelkiant gabius 
darbuotojus ir sprendžiant konfliktus. 

Kai augimo laikotarpiu įstaiga susiduria su „neišvengiama“ 
stagnacija, jos reakcija yra griebtis įvairių nelankstumo formų, 
kad išlaikytų status guo ir apsaugotų organizaciją nuo įstaigos 
mirties grėsmės. Tas pasislinkimas nelankstumo link vyksta įvai- 
riomis formomis: pavyzdžiui, sukuriant labiau formalizuotas tai- 
syklių sistemas; perkeliant pastangas nuo įstaigos užduočių vyk- 
dymo prie jos dydžio ir autonomijos gynimo; skiriant mažiau 
pajėgumų inovacijoms ir daugiau — rutinai ir administravimui. 

Bendra tokių nelankstumo tendencijų pasekmė yra sieki- 
mas padaryti įstaigą „konservatyvią“ (Downs, 1967: 5-23), o 

tai reiškia, jog didelės įstaigos retai būna naikinamos, ir juo 
įstaiga senesnė, juo mažiau tikėtina, kad jos neliks. Šią teoriją 
apie normalią nelankstumo raidą biurokratijos elgesyje, be abe- 
jo, dar reikia empiriškai patikrinti. 

Įstaigos raidos atžvilgiu turėtume pasirinkti longitudinę per- 
spektyvą, kad būtų galima ištirti, kiek įstaigos tikslais pasi- 
slenkama nuo išorinių tikslų link vidinių tikslų, taip pat no- 
rint pažvelgti į inovacijų ir administravimo santykį įstaigoje. 
Tokiam tyrimui dar reikia sukurti empirinius rodiklius, bet 
pats empirinis tyrimas turėtų būti įmanomas. Literatūroje apie 
administravimą yra studijų apie inovacijas, formalizavimą ir 
administravimo rutinas (Blau, 1955; Blau, Scott, 1963; Kaut- 
man, 1976; Hogwood, Peters, 1983; Kaufman, 1985; Mer- 
ritt, Merritt, 1985; Hill, 1992). 

Kol kas neaišku, ar toks nelankstumo hipotezės patikrini- 
mas apimtų ir hipotezę apie nenormalų nelankstumą. Kai ku- 
rios įstaigos yra linkusios atsidurti vadinamajame nelankstu- 
mo cikle. Iš hipotezės apie tokį ciklą išplaukia išvada, kad 
biurokratijos elgesio nelankstumo didėjimas gali būti toks smar- 
kus, kad įstaiga galop iš viso nieko nepateikia išorėn, ir todėl 
jai bus iškelti griežti reikalavimai reorganizuotis arba ją gali 
net panaikinti. Downso nuomone, atsakymas į nelankstumo 
ciklą yra reorganizavimo ciklas. Kadangi įstaigos reorganizavi- 
mas gali turėti ir kitų nei sustabarėjimas priežasčių, tai dėl to 
sunku pasakyti, kada nelankstumo didėjimo procesas yra nor- 
malus ir kada nenormalus. 

Galima būtų patyrinėti konkrečius įstaigų raidos atvejus aiš- 
kinantis, kaip vyksta įstaigos augimas: ar ji plečiasi tik kieky- 
biškai, ar didėja jos nelankstumas, ar drauge vyksta ir jos su- 
stabarėjimas. Pagrindinė problema čia būtų atskirti tą 
formalizavimo ar nelankstumo kiekį, kuris yra neutralus ar netgi 
teigiamas kai kurių įstaigos vykdomų užduočių atžvilgiu, nuo 
tokio rutinizavimo, kuris įstaigos veiksmams yra disfunkcio- 


nalus (Stahlberg, 1987). 

Biurokratija kaip „beamtenherrschaft“ 


Svarbu nepamiršti to, ką Weberis laikė įgimtu pavojumi biu- 
rokratijos sistemoje — valdininkų polinkį darytis savo pačių 
viršininkais. Konfliktas tarp politikų ir valdininkų yra visuo- 
tinė moderniosios visuomenės administravimo savybė (Peters, 
1987). Kaip teigia ortodoksinė biurokratijos teorija, biurok- 
ratijos autonomija yra efektyvaus administravimo įrankis, 
tačiau biurokratijos tikslai turi būti apibrėžiami už biurokra- 
tijos ribų. Bet kaip galima būtų apriboti valdininkų savaran- 
kiškumą darant sprendimus tik viešosios politikos priemonių 
parinkimu, bet ne jos tikslų formavimu? Kaip galima atskirti 
politiką nuo administravimo, jei iš tikrųjų nėra jokios aiškios 
ir apibrėžtos skiriamosios linijos tarp viešosios politikos tikslų 
ir priemonių? 

Didėjantis moderniosios visuomenės sudėtingumas ir smar- 
kus įstaigų plėtojimasis visais valdžios lygmenimis, kaip atrodo, 
sustiprino biurokratijos galias. Literatūra apie vyriausybės per- 
krovimą (Rose, 1980), organizuotą demokratiją (Olsen, 1983), 
taip pat apie įvairių valdžios lygmenų tarpusavio priklausomumą 
(Hantf, Scharpt, 1978) bei apie santykį tarp demokratijos ir biu- 
rokratijos (Etzioni-Halevy, 1983; Saltzstein, 1985) teigia, jog 
šiuolaikinei biurokratijai būdinga smelktus į politinių galių sri- 
tis. Vienoje biurokratijos koncepcijoje pažymima, kad tai nėra 
atsitiktinis raidos tarpsnis, būdingas vienam istoriniam laikotar- 
piui, tai kyla iš biurokratijos elgesio esmės. 

Naujos politikos proceso teorijos modeliuoja tai kaip vie- 
šųjų ir privačiųjų organizacijų tinklą, kuriame svarbus vaid- 
muo tenka biurokratijai (Jordan, 1981, 1990; Rhodes, 1981, 
1990). Didelės vyriausybės viduje politikos formavimas vyksta 
įstaigų ir privačių organizacijų sąveikos priemonėmis, tiek 
formuojant viešąją politiką, tiek ją įgyvendinant. Taigi įstai- 
gos ima darytis priklausomos nuo kitų organizacijų visuo- 
menėje ir sąveikauti su jomis, o tokios sąveikos sandara tuo 
pačiu metu stiprina biurokratijos nepriklausomybę nuo vy- 
riausybės. 

Vadinamosiose mišriose ekonomikose viešojo sektoriaus pro- 
gramos atsiranda sąveikaujant įstaigoms ir interesų grupių or- 
ganizacijoms, jos dažnai ir įgyvendinamos bendradarbiaujant 
viešajam ir privačiajam sektoriams (Hernes, 1978). Del didė- 
jančio visuomenės sudėtingumo viešosios valdžios institucijų 
ir privačių organizacijų tarpusavio priklausomybė ir sąveika 
darosi būtina, norint sėkmingai įgyvendinti viešąsias progra- 
mas (Richardson, Jordan, 1979). Stiprios įstaigos įeina į vadi- 
namuosius politinius ryšių tinklus, atsakingus už įvairias vie- 
šąsias programas. 

Viešųjų ir privačių organizacijų susipynimas gali sustiprin- 
ti Beamtenberrschbaft! vyriausybės atžvilgiu, bet kartu yra ir aiš- 
kus pavojus, jog gali susidaryti tai, ką Weberis pavadino Sat- 
rapenberrschaft“ 11 ką mes galėtume apibūdinti kaip lobizmo 
ar interesų grupių politiką (Hogwood, Peters, 1985; Page, 
1985). Kita vertus, Jimas Sharpe as (1985) pabrėžia, kad įstai- 
gos kaip organizacijų tinklų dalys gali daryti teigiamą poveikį 
viešųjų programų funkcionavimui. 

Tą patį tvirtina neokorporatizmo literatūra (Schmitter, 
Lehmbruch, 1978; Lehmbruch, Schmitter, 1982). Įvairios 
korporatizmo formos įvairiais valdžios lygmenimis naudoja- 
si viešųjų ir privačiųjų organizacijų tarpusavio priklausomy- 
be vienos ar kitos sektorinės ar horizontalios politikos srityje 
(Cawson, 1985; Streeck, Schmitter, 1985). Vadinamojo tre- 
čiojo — tarp viešojo ir privataus — sektoriaus, „privačiųjų in- 
teresų vyriausybės“ (PIV), susikūrimas yra dar vienas rodik- 
lis, bylojantis apie tai, kad įstaigų nepriklausomumas gali 
tapti būtina viešųjų ir privačių organizacijų vaisingo ben- 
dradarbiavimo sąlyga (Hood, Schuppert, 1987). Bet visada 
reikia būti atidžiam valdžios pasiskirstymo koalicijų galios 
keliamai grėsmei (Olson, 1982); Beamtenberrschaft arba Sat- 
rapenberrschaft sąlygomis tokios koalicijos gali veikti nevar- 
žomai. 


"Pažodžiui: valdininkų valdžia (vokiečių k.) — Vert. pasr. 
"Pažodžiui: autokracinė vietininkų valdžia (vokiečių k.) — Vert. past. 

Biurokratija kaip chaosas 


Racionalaus pasirinkimo modelių kritikai yra pasiūlę naują 
principų rinkinį organizaciniam pasirinkimui modeliuoti 
(March, Olsen, 1976, 1989). Jų siūlomas organizacinis spren- 
dimų darymo supratimas labai skiriasi nuo to, kurį teikia ra- 
cionalusis modelis: 
Tarkim, kad pasirinkimo galimybę regime kaip šiukšliadėžę, kurion dalyviai 
sumneta įvairias problemas ir sprendimus. Siukšlių sudėtis kurioje nors atski- 
roje šiukšliadėžėje iš dalies priklauso nuo etikečių apie paskirtį, užklijuotų 
ant kitų šiukšliadėžių; bet ji taip pat priklauso nuo to, kokios šiukšlės susi- 
daro tuo momentu, nuo realiai esamo šiukšliadėžių pasirinkimo ir nuo to, 
kaip dažnai surenkamos ir pašalinamos šiukšlės (Cohen er al., 1976: 26). 


Šis modelis buvo panaudotas bendrajam viešosios politi- 
kos formavimui, kurį aptarsime 3 skyriuje, ir pirmiausia vie- 
šojo sektoriaus organizacijoms - įstaigoms, kurias nagrinėja- 
me dabar. Šiukšliadėžės modelis identifikuoja keturis 
sprendimų darymo „srautus“: (a) problemas, (b) sprendi- 
mus, (c) dalyvius ir (d) pasirinkimo galimybes. Modelyje 
daroma prielaida, jog padaryti sprendimai bus kuri nors (a)- 
(d) funkcija: „Nors beveik viso tyrimo metu tuos keturis srau- 
tus laikėme esant egzogeniniais, neturi kilti abejonių, jog 
teisėtų procesų, lemiančių tų srautų tėkmę, supratimą lai- 
kome esminiu, kai siekiama suvokti, kas vyksta organizaci- 
nio pasirinkimo situacijose“ (Cohen et al., 1976: 36). 

Mūsų nuomone, šiukšliadėžės modelis vargiai tinka būti ben- 
drąja biurokratijos sistemų teorija. Tačiau jis leidžia įstaigų 
veikloje identifikuoti kai kurias tendencijas, vedančias į tų įstai- 

ų neefektyvumą ir net kartais galintį suvešėti iracionalumą. 
Šito modelio tinkamumas įstaigų elgsenos procesams aiškinti 
priklauso nuo to, ar juo teikiama chaoso hipotezė atspindi 
kažką tipiška įstaigų elgsenos mechanizme — tai yra ar ji ap- 
čiuopia kurias nors jėgas, kurios priklauso įstaigų esmei, bet, 
nepaisant to, neša joms nelaimę. 

Šiukšliadėžės modelį galima išvesti iš bendresnio organi- 
zacinio pasirinkimo modelio, remiantis Thompsono (1967) 

pateiktomis preferencijų ir technologijos kategorijomis. Biu- 
rokratijos elgesys, kaip ir kiekvienu organizacinio pasirinki- 
mo atveju, yra esamų preferencijų ir naudojamos technolo- 
gijos funkcija. Kolektyvinės preferencijos gali būti daugiau 
ar mažiau neapibrėžtos, technologijos — daugiau ar mažiau 


2.1 lentelė. Organizacijų tikslai ir priemonės 


Tikslo funkcija 
Apibrėžta Neapibrėžta 


Kai a M 


nepatikimos. Tai galima parodyti 2x2 pavyzdžio lentele (2.1 
lentelė). 

Racionalių sprendimų modeliai tiktų būti naudojami I ir 
III sprendimų situacijoms, bet jie nepasiteisintų II ir IV situ- 
acijose. Jei įstaigos nuolatos susidurtų su II ir IV situacijų 
sudėtingumais, jos pasirodytų prastai pagal bet kurį efekty- 
vumo kriterijų. Jei tikslai neapibrėžti arba technologija nepa- 
tikima, tai iš kur rasis įstaigos efektyvumas? Tačiau truputį 
perdėtume tvirtindami, kad visi biurokratijos elgesio tipai 
sprendimų sudėtingumo požiūriu gali būti apibūdinti šiukš- 
liadėžės modeliu, tai yra būti IV situacijoje. Trumpai kalbant, 
šiukšliadėžės modelis parodo, kaip įstaiga žlugs, jei nežino, 
ko norinti arba kaip tvarkyti reikalus. 

Weberio biurokratijos modelis susidūrė su įvairaus pobū- 
džio kontrargumentavimu. Vienas iš tokių buvo teigimas, kad 
modelis ignoravo vadinamuosius iškrypimus, atsirandančius 
iš idealizuoto abstrakčių savybių ir jų sąveikos modelio. Rei- 
kėjo tikėtis atsirandant ir nenumatytų pasekmių bei neatpa- 
žintų funkcijų. Dar griežtesnė kritika buvo pareikšta iš žmo- 
giškųjų santykių mokyklos pusės, kvestionuojant pagrindinį 
Weberio modelio mechanizmą. Weberio schemoje organiza- 


Technologijos 

cinis efektyvumas arba našumas nėra abstrakčiųjų modelio sa- 
vybių funkcija. 

Pagaliau ir pats šiukšliadėžės modelio įdiegimas biurokrati- 
jai tyrinėti reiškia radikalų Weberio administracijos traktavi- 
mo atmetimą. Įstaigos, kaip ir visos organizacijos, iš esmės 
negali pasiekti kolektyvinio pasirinkimo racionalumo, kadan- 
gi šiukšliadėžės tipo procesai yra anaiptol ne tokie jau reti. 

Povėberinėje administravimo teorijoje matome tendenciją vis 
daugiau atmesti tikrojo Weberio modelio savybes. Dar daugiau 
klasikinio biurokratijos modelio kritikos rasime, jei pasisuksi- 
me prie biurokratijos traktavimo visuomeninio pasirinkimo po- 
žiūriu. Visuomeniniu pasirinkimu pagrįstame biurokratijos trak- 
tavime iš tikro telkiasi keletas biurokratijos modelių. Prieš 
imdamiesi juos apžvelgti aptarsime, kodėl viešasis sektorius or- 
ganizuoja daug sandorių hierarchine forma kaip įstaiga ir ma- 
žiau naudojasi alternatyvia forma — pavyzdžiui, kokiu nors su- 
tarties būdu, kaip esti mainų institucijose. 


Įstaigos ekonominėje organizacijos teorijoje 


Dėl ko egzistuoja viešosios įstaigos? Kaip gali įstaiga suma- 
žinti sandorių sąnaudas daugiau, nei tai padarytų alternaty- 
vūs būdai — pavyzdžiui, sutartys tarp vyriausybės ir privačių 
subjektų dėl viešųjų paslaugų teikimo (Moe, 1984: 759- 
762)? Naujosios ekonominės organizacijos teorijos (William- 
son, 1985, 1986) pritaikymas parodytų, jog viešoji įstaiga 
yra geresnis būdas mainų tarp vyriausybės ir viešųjų paslau- 
gų teikėjų problemoms spręsti, kai paslaugų apimties įverti- 
nimo išlaidos yra didelės, kai investicijos į naudojamo turto 
specifikai pritaikytas kvalifikacijas ir kapitalą vieną privatų 
sutarties vykdytoją padaro nenušalinamu monopolininku ir 
kai netikrumas neleidžia pasirašyti ilgalaikių nuo daug ko 
priklausančių sutarčių. 

Iš viešųjų įstaigų laukiama, kad jos įgyvendins atitinkamą 
politiką tiksliai pagal išrinktųjų politikos kūrėjų sumanymą. 


94 VIEšASIS SEKTORIUS 


Politikų požiūriu svarbu tik sukurti paskatų struktūrą, kuri 
užtikrintų jų sumanymus atitinkančią įstaigos elgeseną. Visa 
hierarchinės kontrolės problemos esmė gali būti analizuojama 
subjekto ir vykdytojo modelio priemonėmis. Teks susidurti ir 
su informacijos asimetrija, kada politikos vykdytojas turi ati- 
tinkamą informaciją, bet ji neprieinama jos subjektui arba yra 
jam per brangi gauti. 

Informacijos asimetrija neišvengiama bet kurioje organiza- 
cijoje. Imkime paprastą grupinės gamybos situaciją (Alchian, 
1950; Demserz, 1967). Kiekvieno individualaus įnašo savi- 
ninkas žino, kokia yra jo dalis bendrajame produkte, bet nė 
vienas neturi paskatos atskleisti tos informacijos kitiems gru- 
pės nariams. Todėl grupės narys, žinodamas, jog jo ribinis 
produktyvumas nėra išmatuojamas, yra skatinamas simuliuo- 
ti veiklą. Bet kadangi tai pasakytina apie kiekvieną grupės na- 
rį, grupės veiklos rezultatas nepasieks to lygio, kuris būtų įma- 
nomas, jei nebūtų simuliuojama. Šioje kalinio dilemos 
situacijoje sprendimas būtų sukurti institucinius apribojimus, 
tai yra pasamdyti prižiūrėtoją. 

Priežiūra organizacijoje nebus tobula, jei kiekvieno įnašo 
ribinio produktyvumo tikrinimas brangus. Jei organizacijo- 
je yra minimalus decentralizavimas ir darbo pasidalijimas, 
joje, organizacijos padaliniams įgyjant specifinių žinių ir įgū- 
džių, plėtojasi informacijos asimetrija. Padaliniai turės gali- 
mybę naudoti susidariusią asimetriją savo naudai, ir visos 
organizacijos efektyvumo požiūriu tai dažnai gali reikšti tam 
tikrus nuostolius. 

Subjektai viešajame sektoriuje patiria tą pačią asimetriją 
kaip ir jų kolegos privačiame sektoriuje, nes abiejuose sek- 
toriuose egzistuoja tokio pat pobūdžio problemos (Moe, 
1984: 757). Tačiau viešojo sektoriaus hierarchijų teorija 
iškelia keletą specifinių problemų (Moe, 1984: 761-769). 
Pirma, rūpestis dėl efektyvumo čia negali būti pagrindinis 
subjekto motyvas. Firmoje, atliekančioje visus mokėjimus, 
likutinio atlyginimo gavėjas (savininkas) siekia didinti efek- 
tyvumą, nes tada jam liekantis atlyginimas didės. Vyriau- 

sybės sektoriaus teikiamų paslaugų efektyvumas akivaizdžiai 
nėra teisiogiai susietas su atlyginimu subjektams, t. y. po- 
litikams. Efektyvumo stoka ilgu laikotarpiu gali būti pra- 
laimėjimo rinkimuose veiksnys, tačiau rūpinimasis intere- 
sų grupėmis ir simbolinė politikos pusė greičiausiai 
padidins perrinkimo galimybę daugiau nei griežtos prie- 
monės efektyvumui didinti. 

Priešingai nei privataus sektoriaus firmos savininko atveju, 
politikai viešajame sektoriuje neturi stiprių paskatų remti efek- 
tyvumą, nes jų interesai nėra susieti su įstaigų efektyvumu. 
Kadangi čia nera konkurencijos su jos „nematoma ranka“, pa- 
šalinančia neefektyvias įstaigas, viešosios hierarchinės sistemos 
negali būti laikomos efektyviausia priemone tvarkyti sandorių 
problemas, susidarančias teikiant viešąsias paslaugas, arba di- 
dinti efektyvumą. 

Antra, viešajame sektoriuje subjekto galimybės sukurti pa- 
skatų struktūras yra ribotos. Firmos vadybininkas gali pasilik- 
ti sau dalį pajamų likučio, paprastai liekančio savininkui — 
toks yra vienas iš mechanizmų, pasktinančių valdytoją veikti 
savininko interesų naudai. O viešosios įstaigos negauna priva- 
čioms firmoms būdingo pelno, todėl viešųjų įstaigų subjek- 
tams tokia galimybė nėra tiek pat prieinama. Subjektas moka 
vykdytojui už produkciją, ir vienintelis pelnas, kurį įstaiga 
gali gauti, yra skirtumas tarp jo biudžeto ir faktiškų jos teikia- 
mų viešųjų paslaugų kainų. Jei subjektas leis įstaigai pasilai- 
kyti sau skirtumą tarp jos biudžeto ir kainų, kai visos numa- 
tytos paslaugos buvo pateiktos mažesnėmis išlaidomis, ir 
atidedant į šalį išmaravimo problemas, tai įstaiga turės intere- 
są mažinti išlaidas, bet tik tam, kad gautų naudą iš biudžeti- 
nio palengvėjimo, o subjekto požiūriu tai nereikš jokio efek- 
tyvumo padidėjimo. 

Viešajame sektoriuje taip pat yra kitų ribojančių veiksnių — 
daugybė įstatymų dėl valstybės tarnautojų administracinių 
procedūrų ir biurokratijos atvirumo, kurie suvaržo paskatų 
struktūrų kūrimą. Vadovams nustatyti suvaržymai yra labai 
svarbūs veiksniai, į juos būtina atsižvelgti modeliuojant įstai- 

gų elgseną. Visuomeninio pasirinkimo modeliai yra linkę iš- 
kelti įstaigos strateginį pranašumą, kurį galima panaudoti opor- 
tunistinio elgesio tikslams. 


Biurokratija kaip perteklinė pasiūla 


Net jei būtų tiesa, jog įstaigose biurokratai yra atsidavę savo 
institucijai ir jos esminiams tikslams, tokį moderniųjų biu- 
rokratų atsidavimą savo funkcijoms galima realizuoti kitų kri- 
terijų sąskaita. Ir atsidavimas įstaigai gali būti toks didelis, 
kad įstaigos išplėtimas tampa vieninteliu įstaigos vadovo rū- 
pesčiu. Toks susitelkimas tikrai nėra palankus efektyvumui; 
priešingai, tokia motyvacija gali baigtis biurokratija jos nei- 
giama šio žodžio prasme, kokios išvardijamos greta kitų pra- 
smių populiariuose žodynuose: „Biurokratija: 1. Valdymas pa- 
sitelkus įstaigas 2. Tarnautojai, dirbantys įstaigose. 3. Perdėtas 
administracinių įstaigų skaičiaus ir galios išsiplėtimas. 4. Per- 
dėtai iškerojusios valdžios formalistinės procedūros ir rutina“ 
(American College Dictionary). 

Williamas Niskanenas savo knygoje Bureaucracy and Rep- 
resentative Government (1971) pateikė ištobulintą teoriją, kil- 
dintą iš biurokratijos elgesio traktavimo viešojo pasirinkimo 
kontekste; joje daroma išvada, kad pačios įstaigos maksimi- 
zavimas yra tipiška valdininkų savybė. Akivaizdu, kad hipo- 
tezė apie tai, jog valdininkai maksimizuoja savo biudžetus, 
orientuota būti fundamentalia biurokratijos elgesio charak- 
teristika. Niskanenas mažai dėmesio teikia tokiai biurokrati- 
jos sampratai, kuri apibrėžta pirmosiomis dviem anksčiau pa- 
teiktos citatos sąvokomis. Kuri nors organizacija yra įstaiga 
tik tuo atveju, jei ji turi dvi viešąsias savybes: „Įstaigos spe- 
cializuojasi teikti tas paslaugas, kurių apimtį kuri nors ko- 
lektyvinė organizacija nori padidinti virš rinkos teikiamos 
apimties ir nėra pasiruošusi tam papildomam kiekiui suda- 
ryti sutartį su kuria nors pelno siekiančia organizacija“ (Nis- 


kanen, 1971: 20). 

Vadinasi, tipinis įstaigos bruožas yra jos viešasis pobūdis, 
granto ar biudžetinių asignavimų gavimas per vyriausybės biu- 
džetą kaip pagrindinis jos pajamų šaltinis. Niskaneno biurok- 
ratijos modelis susideda iš kelių lygčių, modeliuojančių įstai- 
gos ir vyriausybės (rėmėjo) sąveiką, — tai leidžia padaryti keletą 

2.1 pav. Niskaneno biudžetą maksimizuojantis modelis 


skrupulingų išvadų apie biurokratijos veiklos rezultatus ir ne- 
efektyvumą. Modelis pavaizduotas 2.1 paveiksle. 

Pagrindinė pagal šį modelį daroma išvada yra susijusi su 
dėl rėmėjo (paklausos) ir įstaigos (pasiūlos) sąveikos susida- 
rančios pusiausvyros pobūdžiu formuojant biudžetą, kai įstaiga 
turi strateginį pranašumą dėl informacijos asimetrijos. Kokio 
dydžio bus įstaigos biudžetas? Žinant ypatingą įstaigos eko- 
nomikos pobūdį — biudžetinis apribojimas čia esti toks, kad 
veiklos bendrąsias išlaidas savo asignavimais padengs rėmėjas 
(2.1 pav.), - Niskanenas daro išvadą, kad tokios įstaigos veik- 
los apimtis visada bus didesnė už optimalų dydį. Tai akivaiz- 
du, nes veiklos apimtis apibrėžta plotu, kuriame minimalios 
pasiekiamos ribinės išlaidos yra gerokai didesnės nei rėmėjo 
gaunama ribinė nauda (Niskanen, 1971: 47-488). Taigi įstai- 
gos veiklos apimties dydis yra visada didesnis už visuomeniš- 
kai efektyvų veiklos dydį, kai pusiausvyrą lemia ribinių sąnau- 
dų ir ribinės naudos lygybė (2.1 pav.). 

Išvada čia ta, kad biurokratijos elgesys yra iš esmės neefek- 
tyvus, kadangi įstaigos veiklos apimties nelemia sąlyga, jog 
ribinė nauda lygi ribinėms sąnaudoms, t. y. apimties, kuri 
maksimizuotų rėmėjo grynąją vertę (Niskanen, 1971: 50). Ka- 
dangi rėmėju galime laikyti vyriausybę ir, esant atstovaujamai 
sistemai, elektoratą, biurokratijos elgesys pasireikš visuome- 
niniu švaistymu, tai yra neefektyviu visuomenės išteklių iš- 
dėstymu atsižvelgiant į tai, kokias preferencijas turi piliečiai. 

Tačiau socialinis neefektyvumas savaime nereiškia įstaigos 
neefektyvumo. Niskanenas nepamiršta atkreipti dėmesį į tai, 
kad jo biurokratijos elgesio modelis neteigia, jog įstaigos vei- 
kia švaistydamos joms suteiktus išteklius, tai yra tokiomis ga- 
mybos funkcijomis, kurios leidžia tą patį veiklos apimties lygį 
pasiekti mažesnėmis sąnaudomis. Bus ar nebus įstaigos ne- 
efektyvumas greta visuomeninio neefektyvumo, priklauso nuo 
kitų dalykų, ir negalima paneigti egzistuojant visuomeninį 
neefektyvumą drauge su įstaigos efektyvumu. Jei biurokrati- 
jos elgesys sukelia visuomeninį švaistymą, kokios priemonės 
galėtų ištaisyti padėtį? 

Niskanenas siūlo nemažai įstaigų struktūros reformų; visos 
tos reformos orientuotos į įstaigų pranašumo informacijos sri- 
tyje panaikinimą. Taip būtų siekiama įstaigų konkurencijos dėl 
panašių paslaugų teikimo, privačių skatinamųjų mechanizmų, 
skirtų remti efektyvumo siekianų elgesį, pripažinimo, plates- 
nio privačių firmų užangažavimo teikti viešąsias paslaugas, taip 
pat kontrolės ir pertvarkymų procesų stiprinimo. 

Tokios reformos pagerintų visuomeninį biurokratijos elge- 
sio efektyvumą, tačiau dėl jų įstaigos nebetektų vėberiškojo 
modelio savybių. Iškyla esminis klausimas — ar tokie drastiški 
biurokratijos keitimai atves į išteklių išdėstymą, kuriam esant 
ribinė nauda taps lygi įstaigų teikiamų prekių ir paslaugų ri- 
binėms sąnaudoms. Niskaneno modelio vertingumą galima pa- 
tikrinti dviem skirtingais aspektais. 

Teoriškai galima suabejoti, ar modelis, žinant dabartinį biu- 
džetinį elgesį viešajame sektoriuje (Eavery, 1984; Bender, Moe, 
1985; Moene, 1986; Sorensen, 1987), sudarytas teisingai, mat 

gali egzistuoti sisteminiai biurokratijos elgesio apribojimai, 
kurių Niskanenas nepripažino. Ko gero, santykis tarp politi- 
kų ir valdininkų yra simetriškesnis, nei pripažįstama Niska- 
neno modelyje. Prieštaraujant Niskanenui jau buvo rašoma, 
kad iš principo sunku patikrinti biudžetą maksimizuojančios 
įstaigos teoriją. Kokios tad bus empirinės pasekmės? 

Niskaneno biurokratijos modelis tiesiogiai neteigia, kad įstai- 
gos biudžetas bus didelis - kad ir ką tai reikštų; jis taip pat nėra 
longitudinis modelis, tvirtinantis, jog įstaigos metiniai biudže- 
tai kasmet didės tam tikru tempu. Niskaneno tyrimu daroma 
išvada, kad įstaigos yra visuomeniškai neefektyvios, o tai reiš- 
kia, jog jų biudžetai yra per dideli, jei lyginsime su veiksmin- 
g3ja paklausa; taigi Niskaneno tyrimas yra visiems sektoriams 
taikytina hipotezė apie įstaigų teikiamų prekių ir paslaugų pa- 
klausos ir pasiūlos santykį. Mikroekonomikos teorijoje įmonės 
dydžio kriterijus yra standartinė efektyvumo sąlyga, skelbianti, 
kad ribinė vertė turi būti lygi ribinėms sąnaudoms. 

Vienintelis būdas išsiaiškinti, ar įstaiga yra per didelė, per 
maža ar kaip tik reikiamo dydžio, yra nustatyti ir palyginti 
paklausą ir pasiūlą, bet kaip tai galima padaryti tokio pobū- 
džio produktams? Niskaneno biurokratijos modelio patikri- 
nimo sunkumai iš tikro yra fundamentalūs. Juk dažnai toli 
gražu nera aišku, koks galėtų būti ribinis papildomo įstaigos 
teikiamo vieneto įvertinimas (Miller, Moe, 1983). 

Niskaneno modelis nenumato, kad įstaigos neetektyvumas 
gali būti pašalintas, jei bus sustiprintas kontrolės ir pertvar- 
kymo procesas, nes tai yra teorija ne apie švaistymą įstaigose, 
bet apie tai, kaip atsiranda įstaigų paslaugų pasiūlos pertek- 
lius. Taigi iš modelio išplaukia mintis, kad rėmėjui turint pa- 
kankamai tikslios informacijos jis įstaigos veiklos apimtį su- 
mažins iki dydžio, kuriam esant pasiekiamas visuomeninis 
efektyvumas. Vienintelis būdas patikrinti šią išvadą yra atlikti 
eksperimentus realiame gyvenime, kaitaliojant politinę siste- 
mą gan drastiškais būdais. Be įstaigų paslaugų pasiūlos per- 
viršio, dar gali būti ir X neefektyvumas pagal Leibensteino 
traktuotę (1966), kai išlaidos neminimizuojamos. 

Niskaneno modelis numato, kad poslinkis link mažiau biu- 
rokratijos ir daugiau rinkos sandorių galėtų padidinti visuo- 
meninį efektyvumą. Kadangi vargiai galima tikėtis, jog Nis- 
kaneno siūlomos reformos — tokios kaip konkurencija tarp 
įstaigų neapibrėžiant jų funkcijų, įvairaus pobūdžio priva- 
čios paskatos valdininkams, mažinančios įstaigų veiklos s4- 
naudas, įstaigų funkcijų privatizavimas, įskaitant netgi kai 
kurias karinės tarnybos paslaugas — būtų įgyvendintos, mums 
sunku buvo rasti duomenų, kurie tokią teorinę išvadą pa- 
tvirtintų arba paneigtų. 

Yra šiek tiek empirinių tyrimų, palyginančių biurokratijos 
ir rinkos veiklą, teikiant kai kurias prekes ir paslaugas (Bor- 
cherding, 1977; Borcherding et al., 1982; Mueller, 1989), 
bet jų išvados nėra vienareikšmės; kad ir kaip būtų, tokie pa- 
lyginimai yra galimi tik išėjus už viešųjų gėrybių, kurias tei- 
kia įstaigos, srities ribų. Todėl būtina atsargiai priimti tą be- 
sąlygišką pirmenybės teikimą rinkai, netiesiogiai egzistuojantį 
Niskaneno modelyje. Juk, be efektyvumo, turi reikšmę dar ir 
atskaitomybė, o šiuo požiūriu rinkos ne visada pasireiškia ge- 
riau už įstaigas (Rose, 1987). 


Biurokratija kaip dydžio maksimizavimas 


Augimas ir dydis dažnai siejami su biurokratija. Visai ne- 
atsitiktinai Websters Dictionary teikiamame savybių sąraše 
yra tokios: 


Biurokratija: (a) nerenkamų vyriausybės pareigūnų visuma; (b) administ- 
racinė politikos formavimo grupė bet kurioje didelėje organizacijoje; (2) 
sisteminė administracija, apibūdinama funkcijų specializavimu, įstaigos 
tikslų apibrėžimu, veikla pagal apibrėžtas taisykles ir valdžios hierarchi- 
ja; (3) administravimo sistema, pasižyminti nuolatiniu siekimu turėti 
funkcijas ir galią, iniciatyvos ir lankstumo neturėjimu, abejingumu žmo- 
nių poreikiams ar visuomenės nuomonei ir polinkiu perleisti sprendimus 
aukštesniesiems pareigūnams arba trukdyti procesus formaliomis proce- 
dūromis. 

„Nuolatinis siekimas turėti funkcijas ir galią“, kaip tipiš- 
kas biurokratijos elgesio bruožas, buvo pažymėtas keleto 
mokslininkų (Parkinson, 1957; Starbuck, 1965; Downs, 
1967). Hipotezė, kad valdininkai maksimizuoja savo pačių 
gaunamą naudingumą ir kad tas jų asmeninis naudingumas 
yra tiesioginė įstaigos dydžio funkcija, nėra sudėtinga. Ne- 
sudėtingas ir kitas tas variantas, teigiantis, jog augimas yra 
organizacijų esmė, įskaitant ir tą jų rūšį, kuri vadinasi įstai- 
gomis: „Visos organizacijos iš tikro turi įgimtą savybę plės- 
tis. Įstaigų specifika čia yra ta, kad nei jos turi daug suvaržy- 
mų savo plėtojimesi, nei tie suvaržymai veikia automatiškai“ 
(Downs, 1967: 16-17). 

Ne visi dydžio maksimizavimo teigimo variantai tvirtina, 
jog dydis yra nesudėtinga įstaigos savybė. Williamas Starbu- 
ckas (1965) įrodinėjo, kad augimas būdingas organizacijoms 
dėl to, jog dydžio dėka galimas visas pluoštas atskirų pasek- 
mių: masto ekonomija, geresnės išlikimo galimybės, stipres- 
nis pasipriešinimas išorės spaudimui, didesnis stabilumas ir 
mažesnis netikrumas. 

Jei teisinga, kad įstaigos turi vieną vyraujantį tikslą — or- 
ganizacijos augimą, tai turėtų būti teisingos ir tokios išva- 
dos: naujos įstaigos auga greitai; senos įstaigos išlieka, jei 
toliau nebeauga; kuo įstaiga senesnė, tuo ji didesnė; naujos 
įstaigos auga vidinio diversifikavimosi būdu arba išoriniais 
susiliejimais; įstaigos auga nuolat, išskyrus atvejus, kai jos 
susijungia. 

Šias hipotezes galima patikrinti empiriškai (Meyer, 1985). 
Ilgą laiką trunkantys įstaigų raidos tyrimai nepatvirtina teigi- 
nio apie dydžio maksimizavimą (Kaufman, 1985; Mueller, 
1989). Žingsnis link biurokratijos teorijų empirinio įvertini- 
mo yra atsirandanti biurometrika. Jau ne sykį buvo įrodinėja- 
ma, kad biudžeto išlaidų apkarpymų metais įstaigų skaičius ir 
dydis gali būti gerokai sumažinti (Hood, Dunsire, 1981; Dun- 
sire, Hood, 1989). 

Galima tvirtinti, kad įstaigų plėtojimasis nėra visiškai įro- 
dytas faktas. Kaip teigia Herbertas Kaufmanas knygoje Are 

Government Organizations Immortal? (1976), kai valstybės 
tarnautojai rikiuoja savo asmeninius tikslus, saugumas yra 
vienas iš svarbiausiųjų. Augimas yra rizikingas, jis gali įstai- 
gai prišaukti nelaimę. 


Biurokratija kaip nekontroliavimas 


Biurokratijos terminas dažnai apima koncentracijos arba galios 
siekimą. Dictionary of the Social Sciences veikia tokį apibrėžimą: 
Biurokratija, suvokiama kaip idealus tipas, yra organizacijos principai, ku- 
rie realizuojasi didele organizacijų įvairove. Idealiojo tipo bruožai yra 


sprendimų darymo racionalumas, socialinių santykių nuasmeninimas, už- 
duočių rutinizavimas, valdžios centralizavimas (Stone, 1969). 


Ta būdingoji įstaigų savybė — valdžios centralizavimas — 
gali būti traktuojama dvejopai: centralizavimo tendencija ap- 
ima visą hierarchiją, kurioje įstaiga veikia — tai sistemos cen- 
tralizavimas; arba centralizacija yra būdinga tik vidiniam val- 
džios pasidalijimui įstaigoje. 

Kaip teigiama Oxford English Dictionary, „biurokratas“ yra 
„pareigūnas, kuris stengiasi sutelkti administracinę galią savo 
įstaigoje“. Ber tokio vidinio įstaigos proceso rezultatas gali būti 
visai priešingas sistemos centralizavimui — įstaigos autonomi- 
ja arba jos neatsakingumas. Gordonas Tullockas knygoje The 
Politics of Bureaucracy (1965) įstaigos autonomiją laiko bū- 
dingu moderniosios biurokratijos elgesio bruožu, o tokios „lais- 
vosios biurokratinės iniciatyvos“ pasekmė yra neefektyvumas, 
neatsakingumas ir švaistymas. Pirma: 


Galima be dvejonių daryti išvadą, kad tokio tipo labai didelėje organizaci- 
joje didesniajai jos veiklos daliai biurokratija bus „laisva“ nuo bet kokios 
valdžios, kuriai ji formaliai turėtų būti subordinuora. „Ji“, biurokratija, 
tvarkys reikalus ir atlikinės veiksmus ne dėl to, kad tokių veiksmų pagei- 
dauja aukščiausioji valdžia, organizacijos galios centras, bet todėl, jog to- 
kie reikalai ir tokie veiksmai atsiranda kaip pačios biurokratijos procesų 


pasekmės. (Tullock, 1965: 168). 

Biurokratijos laisvosios iniciatyvos fenomeno šaltinis — įstai- 
gų hierarchinė struktūra, dėl kurios prarandamas komunika- 
vimo patikimumas ir tikslumas, o aukščiausieji pareigūnai ne- 
begali kontroliuoti žemesniųjų. Antra: 

Mus yra pažabojusi didžiulė ir iš esmės neefektyvi biurokratija. Žiūrint į 

reikalą ekonomiškai, jei efektyvumas šiame sektoriuje būtų padidintas, 

išaugtų mūsų nacionalinės pajamos ir paspartėtų ūkio augimo tempai. Žiū- 
rint politiškai, tai leistų padidinti kontrolę, kurią pilietis, kaip rinkėjas, 
turi daugelio mūsų šalies gyvenimo sričių atžvilgiu, ir išplėsti jo asmeninę 
laisvę. Šis tariamas paradoksas atsiranda dėl to, kad biurokratinės laisvo- 
sios iniciatyvos neefektyvumas įgyja ypatingą formą (Tullock, 1965: 221). 


Nuolat daugėja literatūros apie biurokratijos polinkį nusi- 
statyti savo pačios tikslus ir didinti savo neformalią valdžią 
savojo suvereno, politinių institucijų, sąskaita. Tradicinis pa- 
prastas viešojo administravimo modelis, skiriantis politiką ar- 
ba vertybes nuo administravimo arba faktų, su savo naivia vie- 
šojo administravimo kaip mechaniško ir nuasmeninto vykdymo 
koncepcija maža turi bendro su politikos ir biurokratijos rea- 
lijomis (Dunsire, 1973, 1978; Hood, 1976). 

Nekontroliavimo hipotezę galima patikrinti empiriškai, da- 
rant keletą loginių formulavimų. Turėtume skirti du teigi- 
nius nekontroliavimo hipotezėje: viena, teiginį, kad įstaigos 
linkusios darytis autonomiškos arba kad biurokratijos proce- 
sai linkę būti panašūs į šiukšliadėžės procesus, ir, kita vertus, 
teiginį, jog tokios įstaigų tendencijos veda į neefektyvumą. 
Biurokratija kaip laisvoji iniciatyva yra viena situacija, kaip 
neefektyvumas - jau kita, nes neefektyvumas galimas ir dėl 
kitų nei įstaigos autonomija priežasčių. 

Norint patyrinėti produktyvumą viešajame sektoriuje, rei- 
kia išspręsti nemažai sudėtingų teorinių ir empirinių pro- 
blemų (Murray, 1987). Pirma, turime išsiaiškinti, ar tikrai 
įstaigų darbuotojai yra linkę turėti daug arba vis daugiau 
valdžios; jei tai tiesa, turėtume išnagrinėti ir tokios padė- 
ties pasekmes. Savaime neišplaukia išvada, kad esant kon- 
trolės problemai, dėl kurios kiekviena įstaiga turi daugiau 
valdžios nei buvo ketinta jai duoti, ta jos autonomija bus 

panaudota kitiems tikslams, o ne oficialioms įstaigos už- 
duotims vykdyti. Maža to, viena įgyvendinimo teorija tei- 
gia, kad autonomija yra sėkmingo užduočių vykdymo sąly- 
ga (žr. 4 skyrių). Vadinasi, lieka neatsakyta į klausimą, 
kokios bus įstaigos veiklos pasekmės dėl jos įgytos didelės 
autonomijos. 

Antra, siekiant padaryti išvadą, kurią padarė Tullockas — 
kad biurokratijos elgesys yra neefektyvus, nes valdininkų ne- 
įmanoma kontroliuoti, netiesiogiai daroma prielaida, kad val- 
dininkai nesirūpina jiems pavestais viešosios politikos tikslais. 
Tokią prielaidą reikia patikrinti atskirai. 


Biurokratija kaip privatus pasirinkimas 


Nors įprasta teigti, kad egzistuoja ypatingas elgesio ar moty- 
vacijos tipas — valdininko pašaukimas ar profesija, tačiau mo- 
derniojoje administravimo teorijoje bei sprendimų darymo 
koncepcijose dažnai tvirtinama, kad daryti skirtumą tarp vie- 
šojo ir privataus pasirinkimo nėra prasmės. Andrė Bretonas 
savo knygoje The Economic Theory of Representative Govern- 
ment rašo: 


Šios hipotezės, net pateikiant ją supaprastinta forma (valdininkai siekia mak- 
simizuoti santykinį savo įstaigų dydį), pagrindu daroma išvada, kad maksi- 
mizuodami šį tikslą valdininkai įstengia pasiekti aukščiausias įmanomas sau 
pajamas ir prestižą, atitinkančius jiems nustatytus apribojimus (1974: 162). 


Tokia tikslo funkcija, galima manyti, neveda prie viešojo 
intereso ar netgi prie žemiškesnių tos įstaigos viešųjų tikslų 
vykdymo. Tačiau toks valdininkiškas mentalitetas, arba jo ne- 
buvimas, nebūtinai veda į neefektyvumą. Jei sėkminga įstai- 
gos veikla tapo privačių valdininkų paskatų funkcija, tada pri- 
vačios tikslo funkcijos maksimizavimas biurokratinėje aplinkoje 
neišsirutulios į išteklių švaistymą arba biurokratijos laisvąją 
iniciatyvą. Įstaigose iš tiesų gali būti įdiegiami tokie efektyvu- 
mą remiantys mechanizmai, kurie veiklos rezultatus susieja 
su privačiomis pareigūnų paskatomis (Jonsson, 1985). 

Galima identifikuoti du privačios tikslo funkcijos hipotezės 
variantus. Pagal silpnesnįjį variantą biurokratijos elgesį veikia 
ne tik viešasis interesas, bet ir privatūs motyvai, o stipresnia- 
jame variante tokio dalyko- kaip viešasis interesas išvis nėra. 
Atsargiai įrodinėdamas Downsas išdėsto silpnesnįjį variantą: 


Apskritai biurokratijos darbuotojai (visi esantys visuomeninėje tarnyboje) 
turi sudetingą tikslų rinkinį, į kurį įeina galia, pajamos, prestižas, saugu- 
mas, patogumas, lojalumas (idėjai, institucijai arba tautai), didžiavimasis 
puikiu darbu ir troškimas tarnauti viešajam interesui... Bet nepaisant to, 
kokie yra konkretūs tikslai, ... kiekvienas valstybės tarnautojas yra stipriai 
motyvuojamas savo ... paties nuosavo intereso, net kai jis veikia grynai 


vykdydamas oficialias pareigas (1967: 2). 


Nors Downso teorijoje pagrindinių prielaidų skaičius ne- 
didelis, jose tiek maža turinio, kad jomis remiantis galima iš- 
vesti ką panorėsi. Jei nustatėme įstaigos neefektyvumą, tai ga- 
li būti dėl jos darbuotojų privačių motyvų, bet jei nustatėme 
efektyvumą, tai čia gal veikia kitas motyvas, viešasis interesas? 
Downso prielaida apie biurokratijos motyvaciją yra tiek ben- 
dra, kad ja remiantis vargiai būtų galima pasakyti ką nors kon- 
kretaus apie biurokratijos elgesį. 

Stipresnysis privataus pasirinkimo biurokratijos aplinkoje 
argumentavimo variantas specifiškesnis; jis teigia, kad viešųjų 
įstaigų pareigūnai maksimizuoja savo pačių interesus, kad ir 
kokie jie būtų, ir kad įstaigos dydis priklauso nuo to maksi- 
mizavimo. Kaip galėtume patikrinti hipotezę, kad biurokrati- 
jos elgesys yra privačios naudos maksimizavimas? Ir kokios būtų 
tokio elgesio pasekmės? 

Vienas iš patikrinimo rezultatų būtų paprasčiausi viešųjų ir 
privačiųjų vaidmenų painiojimo faktai, tradiciškai interpre- 
tuojant tai, kas yra viešoji srius. Vargiai tikėtina aptikti masi- 
nę privačią veiklą biurokratijos elgesyje, - pavyzdžiui, įstaigos 
išteklių naudojimą privatiems tikslams arba manipuliavimą tais 
ištekliais siekiant visai kitokių, nei numatyta, tikslų. Sudėtin- 
gesnis patikrinimo rezultatų rinkinys leis padaryti išvadą, kad 
tuo pat metu, kai pasiekiama viešiųjų tikslų, realizuojami ir 
privatūs, ypač susiję su įstaigos išplėtimu. 

Kalbant apie įstaigų motyvacijos pagrindus neturėtų būti 
lengva viešojo intereso hipotezę skirti nuo privačių interesų 
hipotezės. Jei sėkmingai įgyvendinus oficialiuosius įstaigos tiks- 
lus jos darbuotojams bus užtikrinta maksimali jų pačių gau- 
nama nauda, tai nebus jokio nesuderinamumo. Įrodymų neva 
nereikalaujančią aurą, gaubiančią privataus pasirinkimo hipo- 
tezę, reikėtų pakeisti empiriniais biurokratijos motyvacijos ty- 
rinėjimais, tuo būdu atrandant, jog tie motyvai yra gana su- 


dėtingi (Dunsire, 1987; Peters, 1987). 


Išvados 


Tarp to, kaip biurokratijos sąvoka yra referuojama, ir to, kas 
sudaro jos tikrąjį turinį, yra specifinis prieštaravimas. Viena, 
jei priimama be įrodinėjimo, kad „įstaigos“ (bureau) termi- 
nu nusakomi viešajame sektoriuje iš tikro egzistuojantys or- 
ganizaciniai vienetai, tai vargu ar rasime nors vieną atskirą 
teoriją, kuri apibūdintų skiriamuosius tokių vienetų bruo- 
žus. Kita vertus, pradėję nuo griežčiau apibrėžto biurokrati- 
jos termino turėsime pabandyti apibrėžti jo galimo pritai- 
kymo sritį. Visai galimas daiktas, jog anksčiau aptartos 
savybės, apskritai paėmus, nėra būdingos iš tikro egzistuo- 
jančioms įstaigoms. 

Iš tikrųjų yra sunku, jei išvis įmanoma, padaryti kokius nors 
prasmingus apibendrinimus apie įstaigų arba biurokratijos ski- 
riamuosius bruožus. Čia norėtume pabrėžti tą faktą, kad įstaigų 
veiklos viešajame sektoriuje reiškinys yra multidimensinio po- 
būdžio (Warwick, 1975; Jenkins, Gray, 1983). Tuo pat metu 
svarbu pažymėti ir tai, kad visi biurokratijos modeliai, prieš- 
priešinami vėberiškajam racionalumo modeliui, neigia egzis- 
tuojant tokį esminį įstaigų bruožą kaip efektyvumas. 

Reikia pripažinti, kad pagrįstai gali būti naudojamos alter- 
natyvios biurokratijos koncepcijos arba teorijos — pritaikant 
jas skirtingoms veiklos sritims. Visiškai akivaizdu, kad nė vie- 
na iš čia aptartų teorijų nebus tinkama paaiškinti įstaigų elge- 

s; milžiniškose viešojo sektoriaus sistemose, kurios būdingos 
išsivysčiusioms kapitalistinėms demokratijoms. Įstaigos yra 
smarkiai užangažuotos į viešosios politikos formavimą ir įgy- 
vendinimą. O kaip šį faktą atskleidžia politikos formavimo ir 
jos įgyvendinimo modeliai? 

Biurokratijos elgesį aiškinantys viešojo pasirinkimo mode- 
liai turi vieną privalumą - jie yra paprasti: juose daroma prie- 
laida, kad įstaigos maksimizuoja vieną tikslą — dydį (Dow- 
nsas) arba biudžetą (Niskanenas). Tačiau realizmo praradimo 
išlaidos čia didelės, nes įstaigos, nelygu aplinkybės, gali turėti 
skirtingus tikslus. Patrickas Dunleavy savo knygoje Politicians, 
Bureaucrats and Democracy (1991) teigia, jog įstaigos yra dau- 
giau suinteresuotos joms pavesto darbo pobūdžiu nei savo veik- 
los mastais. Jo įstaigos formavimo modelis rodo, jog įstaigos 
didelę pirmenybę teikia tam, kokias užduotis joms skiria vy- 
riausybė — koordinavimas, planavimas ir vertinimas laikomi 
prestižiškesnėmis funkcijomis negu tiesiog prekių ar paslaugų 
teikimas. 

Kad ir kaip būtų, kad ir kokią įstaigos tikslo funkciją api- 
brėžtume, išlieka vis ta pati subjekto ir vykdytojo problema. 
Pradėti galima nuo skirtingų prielaidų apie biurokratijos el- 
gesį: (a) vieno tikslo maksimizavimas, remiantis visapusiška ir 
išsamia informacija arba priešingai — pasiekiant tam tikrą pro- 
tingą tikslo įgyvendinimo lygį, atsižvelgiant į ribotą raciona- 
lumą; arba (b) orientavimasis į kompleksinį tikslų rinkinį, kai 
įstaigoms renkantis, kuris tikslas tuo metu yra svarbiausias, 
atitinkamą vaidmenį vaidina išorės ar vidaus sąlygų aplinky- 
bės. Kuo sudėtingesnė įstaigos tikslo funkcija, tuo realistiš- 
kesnis darosi modelis, bet tuo pat metu jo dėka bus padaro- 
mos kaskart vis mažiau įdomios ir mažiau stebinančios išvados. 

Įstaigos veiklai, kad ir kokie būtų jos tikslai, būdingi su 
grupine produkcija susiję sunkumai (Alchian, Demsetz, 1972). 
Įstaigos atsakingos už tas užduotis, kurioms reikia aukšto laips- 
nio specializavimosi ir koordinavimo. Įstaiga sukaupia savo pro- 
fesinę patirtį per ilgą veiklos laikotarpį vykdydama apibrėžtą 
užduočių ratą. Įstaigų paskirtis — teikti prekes ir paslaugas 

prognozuojamu būdu tiek nekintančioje, tiek ir besikeičian- 
čioje aplinkoje. Dėl tokių jų veiklos ypatybių egzistuoja po- 
reikis naudoti ilgo laikotarpio sutartis tarp politikų ir įstaigų, 
taip pat ir įstaigos viduje. Tačiau kaip subjektas gali užtikrin- 
ti, kad įstaigos veiksmai bus efektyvūs? 

Kartu su tuo iškyla bendroji įstaigų priežiūros problema, 
nepriklausomai nuo to, ar įstaiga maksimizuoja, ar tik vykdo 
kurią nors paprastą arba sudėtingą tikslo funkciją. Subjektas 
turi išspręsti, Armeno Alchiano ir Haroldo Demsetzo žodžiais 
tariant, „matavimo problemą“: „Ekonominei organizacijai tai- 
komi du pagrindiniai reikalavimai — matuoti sąnaudų pro- 
duktyvumą ir matuoti gamybos veiksnių atlyginimą“ (1972: 
778). Maravimo problema iškyla tiek politikų ir įstaigų san- 
tykiuose, kasmetiniame biudžeto sudarymo procese, kai įstai- 
ga teikia paraišką, o parlamentas skiria asignavimus, tiek ir 
įstaigos viduje, kur vadybininkai prižiūri vidines procedūras 
ir paslaugų teikimą. Ir išoriniame, ir vidiniame matavime gausu 
vietos oportunizmui. Kokio pobūdžio priežiūros mechaniz- 
mas būtų įstaigai tinkamiausias, siekiant sumažinti moralinę 
riziką? Weberio racionalios įstaigos modelis pateikė vieną val- 
dymo organizavimo formą, tačiau vėlesnė diskusija organiza- 
cijų teorijoje iškėlė abejones, ar toks valdymas tikrai leidžia 
pasiekti maksimalų efektyvumą. Prie šių klausimų dar grįšime 
6, 8 ir 12 skyriuose. 


3 


Viešosios politikos modeliai 


Kodėl egzistuoja keletas konkuruojančių viešosios politikos 
kūrimo modelių? Kokie būdingi kolektyvinio pasirinkimo 
ir viešojo sektoriaus politikos įgyvendinimo bruožai? Ke- 
liant klausimą apie realybės logiką, dėmesio centre patenka 
esminiai elementai, taip pat teoriniai principai, nulemian- 
tys elementų kompoziciją. Kokie yra pagrindiniai viešosios 
politikos kūrimo principai ir kurie iš jų lemia politikos pa- 
sirinkimą? Čia analizuosime viešosios politikos kūrimo mo- 
delius, o 4 skyriuje panagrinėsime viešojo jos įgyvendini- 
mo modeliavimą ar pasiaiškinsime, kas vyksta politikos ciklo 
metu, įsigaliojus kolektyvinio pasirinkimo principui (Ash- 
ford, 1978; May, Wildavsky, 1978; Hogwood, Peters, 
1983). 

Pagrindinė problema yra palyginti alternatyvius viešosios 
politikos kūrimo modelius. Kaip turėtume vertinti priešingus 
politikos modelius? Viešojo sektoriaus sprendimų priėmimo 
modeliai gali būti vertinami pagal jų pačių kriterijus arba ly- 
ginant juos su privataus sektoriaus pasirinkimo modeliais. Ne 
visada aišku, ar sprendimo schema turėtų modeliuoti visas pa- 
sirinkimų situacijų rūšis, ar pritaikymo sritį reikėtų apriboti 
viešuoju sektoriumi. Kiek įvairūs modeliai pajėgūs vienas kitą 
išstumti? Tai yra skirtingų teorinių kalbų pasirinkimo pro- 
blema. 

Modelio pasirinkimas ir jo įvertinimas 


Susidurdami su daugybe painių politikos modelių, mes ieš- 
kome kriterijų tinkamam modeliui parinkti, paremtų mode- 
lio įvertinimu pagal aiškiai apibrėžtus metodologinius reika- 
lavimus. Kurie iš jų būtų reikšmingi? 

Vien empirinio modelio testo nepakanka; šalia reikalavimo 
patvirtinti faktais ar patikrinti, kaip tai būtų iš tikrųjų, mo- 
deliai vykdo ir žinių integravimo funkciją. Jie sistemina žinias 
sukurdami tvirtinimų tinklą. Modelių numanomoji reikšmė 
yra tiek pat svarbi, kaip ir tikslus jų turinys. Viešųjų sprendi- 
mų priėmimo modeliams, turintiems daug numanomų reikš- 
mių, turėtų būti teikiama pirmenybė palyginti su modeliais, 
nepajėgiančiais integruoti atskirų informacijos dalių, kai kiti 
dalykai yra lygiaverčiai (Popper, 1972). 

O kaip teisingumas ar empirinio patvirtinimo laipsnis 
(Scheffler, 1967a; Glymour, 1980)? Ar mums reikia rinktis 
modelius pagal tokius kriterijus kaip paprastumas (Ouine, 
1960; Goodman, 1965; Ouine, Ullian, 1970) ar estetišku- 
mas (Kuhn, 1962; Feyerabend, 1975)? Galbūt derėtų pasi- 
naudoti dedukcijos jėga ar teorinio suderinamumo kriteriju- 
mi (Nagel, 1961; Hempel, 1965), o galbūt supratimas ateis, 
kaip tai būna socialinių mokslų modeliuose, interpretuojant 
pavyzdinį modelį (Kaplan, 1964)? 

Kai kas įrodinėja, kad modelio testavimas yra falsifikacija, 
priešpriešinimas faktams (Popper, 1959, 1963), nors abejoti- 
na, kaip teorija gali vienu metu patenkinti abstraktaus visuoti- 
numo ir deskriptyvaus realizmo kriterijus (Krupp, 1966). Gal- 
būt mums reikia viešųjų sprendimų teorijas įvertinti jų prielaidų 
realumo požiūriu (Simon, 1957); tikriausiai geriau būtų sekti 
tais, kurie modelių prielaidas, realaus pasaulio abstrakčius at- 
vaizdus, laiko potencialiai naudingomis kuriant galią turinčias 
pranašystes (Friedman, 1953; Blaug, 1980; Caldwell, 1984). 

Įvairūs politikos ciklo modeliai gali vaidinti skirtingus vaid- 
menis, nelygu kokie vertinimo kriterijai yra naudojami. Tada 
modelių vertinimas tampa užduotimi išvardyti įvairių požiū- 

rių argumentus už ir prieš. Lygiaverčiai, teisingi, skirtingi mo- 
deliai įvairiose situacijose gali veikti skirtingai. Kai kurie mo- 
deliai tinka vienokiems situacijų tipams, kiti — kitokiems. 
Užuot priėmę kokį nors viešosios politikos modelį ar jo atsisa- 
kę, galime nurodyti tokias situacijas, kurioms tas modelis pui- 
kiai tinka, ir tokias, kurioms jis neadekvatus. 

Modelis vertinamas kompleksiškai pagal tai, kaip jis atitin- 
ka tokius kriterijus kaip dedukcijos galia, klaidingumas, pa- 
tvirtinimo laipsnis, dermė, paprastumas ir praktinis naudin- 
gumas. Vertinimo kriterijų atranka anaiptol nėra paprasta. Argi 
moralės dalykai neturėtų būti svarbūs vertinant viešųjų spren- 
dimų priėmimo ir įgyvendinimo modelius socialinio teisin- 
gumo ar bendros naudos požiūriu? 

Viešosios politikos modelių funkcijos yra išaiškinti, supras- 
ti, interpretuoti ir tvarkyti duomenis apie viešosios instituci- 
jos — vyriausybės — sprendimų priėmimą. Kaip duomenys be 
modelio yra pakrikę, taip ir modeliai be duomenų esti tušti. 
Taigi vertinant modelius reikėtų atkreipti dėmesį į tai, kaip 
jie tenkina duomenis, t. y. atitinka faktus, taip pat kokią įtaką 
tvarkant duomenis turi modelio prielaidos, jo vidinis nuosek- 
lumas, dedukcijos galia ir modelio paprastumas. Politikos mo- 
deliai tikriausiai pernelyg orientuoti į valstybės galutinį pro- 
duktą ir linkę ignoruoti įdėtas sąnaudas. Taigi mums reikia 
daugiau išmanyti sprendimų, susijusių su pajamomis, politi- 
ką (Manley, 1975; Peters, 1991). 

Modelius galima suskirstyti į tokius, kurie sprendimų pri- 
ėmimą ir įgyvendinimą laiko aplinkos ar išorinių veiksnių funk- 
cija, ir tokius, kurie politikos kūrimą pripažįsta esant vidinių 
procesų rezultatu. 


Demografinis požiūris 
Politikos kūrimo kaip aplinkos atspindžio idėja jau seniai eg- 


zistuoja politikos analizėje. Demografinis požiūris iš tikro tu- 
rėjo daug rėmėjų iki aštuntojo dešimtmečio vidurio, mat anks- 

tyvosios aplinkos studijos buvo grindžiamos vienu iš modelio 
vertinimo kriterijų — empirinio patvirtinimo laipsniu (Dye, 
1966; Sharkansky, 1969; Hofferbert, 1974; Wilensky, 1975). 

Pastaruoju metu ši idėja vis labiau kritikuojama. Atnaujin- 
ta aplinkos rodiklių įtakos politikos rodikliams analizė neįsten- 
gė tapti priimtina (Danziger, 1978; Sharpe, Newton, 1984). 
Demografinis modelis būdavo pripažįstamas tinkamu tiriant 
vietinę ir regioninę valdžią, tačiau atliekant nacionalinių vy- 
riausybių politikos tyrimus jis pasirodydavo ginčytinas. Vis 
dar nenuspręsta, kiek nacionalinės politikos kūrimas yra to- 
kių aplinkos kintamųjų dydžių, kaip gausumas, socialinė struk- 
tūra ir profesinių sąjungų bei politinių partijų pozicijos, funk- 
cija (Castles, 1982; Alt, Chrystal, 1983; Schmidt, 1982). 

Nors demografinis modelis tinka pagal vieną iš vertinimo 
kriterijų — pagal tai, ar atitinka faktus, - vis dėlto kitų krite- 
rijų požiūriu jis daug problemiškesnis. Bandymas rasti poli- 
tikos variacijų determinantes erdvės rodikliuose, apibūdinan- 
čiuose politikos kūrimo aplinką, turi visus primityvaus 
empirizmo trūkumus: mažą dedukcinę galią, silpną teiginių 
dermę ir naivią modelio specifikaciją. Tyrimo strategija pa- 
grįsta neteorine idėja maksimizuoti nepriklausomų ir pri- 
klausomų kintamųjų skaičių ir apsiriboti mechanišku papras- 
tų koreliacijų skaičiavimu kaip priemone regresijos modelių 
specifikacijai. 

Šiame požiūryje liko nemažai neišspręstų teorinių proble- 
mų, susijusių su priklausomų ir nepriklausomų kintamųjų in- 
terpretavimu. Nedaug pastangų buvo skirta suprasti atradi- 
mus, kaip ir nedaug padaryta, kad būtų integruotas didelio 
skaičiaus demografinių modelių įvertinimas. Įvairių ryšių tarp 
kintamųjų dydžių interpretavimas nėra labai nuoseklus, dėl 
to negalime daug tikėtis iš dedukcijos. Kadangi visa procedū- 
ra grindžiama empirine strategija, skirta maksimizuoti kinta- 
mųjų įvairavimą, teorinė struktūra lieka skurdi. 

Kad ir kaip būtų, negalima paneigti, kad pripažindamas 
savo silpnumą teoriniu požiūriu demografinis požiūris nusta- 
tė vieną kai kurių politikos kūrimo tipų aspektą. 

Demografinis modelis, kaip atrodo, yra tinkamas duome- 
nims apie sektorines ir longitudines politikos kūrimo variaci- 
jas, susijusias su dalomomis prekėmis ar paslaugomis. Jo aiš- 
kinamasis tinkamumas yra minimalus klasikinių viešųjų 
gėrybių, tai yra nedalomų dalykų, atžvilgiu. Be abejo, būtų 
keista, jei viešosios politikos kūrimas nebūtų susijęs su aplin- 
ka, tačiau pagrindinė problema yra aplinkos veiksnių ir spren- 
dimų priėmimo kolektyvinio pasirinkimo sąlygomis sąsajų pri- 
gimtis ir tvirtumas. 

Būtų mažų mažiausiai keista, jei viešoji politika neturėtų 
sąryšio su aplinka, ir lygiai taip pat neįtikėtina, jei politikos 
kūrimą aplinka lemtų besąlygiškai. Galbūt svarbu tai, kiek 
priimantieji sprendimus atsižvelgia į aplinkos veiksnius ir ko- 
kią teikia jiems reikšmę. Tore as Hansenas, Jimas Sharpe'as ir 
Kenas Newtonas parašė apie tai veikalą, kuriame demografinį 
požiūrį interpretavo vidinių politikos kūrimo perspektyvų pras- 
me (Hansen, 1981; Newton, 1981; Sharpe, Newton, 1984). 


Inkrementalizmas 


Inkrementalistinis požiūris į viešųjų sprendimų priėmimą de- 
rina išorinius ir vidinius kintamuosius dydžius; inkrementa- 
listiniai politikos proceso modeliai ryšius tarp aplinkos ir spren- 
dimų priėmimo traktuoja sudėtingiau nei demografinis 
modelis. Teoriniu požiūriu inkrementalizmas yra tinkames- 
nis, nes jis daug geriau atitinka dermės ir paprastumo kriteri- 
jus. Išorinės perspektyvos požiūriu inkrementalizmas teigia, 
kad sprendimų priėmimą apskritai ir ypač viešajame sektoriu- 
je lemia laikas. Anksčiau padaryti sprendimai yra lemiamos 
esamos politikos determinantės. 

Tokia paprasta idėja, kad politika — tai savo pačios funkci- 
ja laiko atžvilgiu, yra integruota kaip išvada išplėtotoje spren- 
dimų teorijoje, susidedančioje iš daugelio teiginių apie ver- 
tybes, pažinimą ir koordinavimą (Lindblom, 1959, 1965; 
Braybrooke, Lindblom, 1963; Wildavsky, 1984). Ši teorija 

buvo patikrinta sudarant biudžeto modelius (Wildavsky, 
1972, 1986). 

Inkrementalizmas turi ir teorinį turinį, ir empirinį patvir- 
tinimą, o tai paaiškina šio metodo patrauklumą politikos ana- 
lizei. Tačiau inkrementalistinis metodas gerai vertinamas ne 
pagal visus vertinimo kriterijus. Pagrindinė problema yra prie- 
augio (žncrement - anglų k.) sąvokos interpretavimas; tai kliū- 
tis, turinti toli siekiančių implikacijų inkrementinio mode- 
lio dedukcijos galiai, taip pat ir jo patvirtinimo laipsniui 
(Hyde, 1992). 

Inkrementinių modelių numatymo galia būtų įspūdinga, 
jei modelis galėtų tiksliai apibrėžtu, kiek kuri nors programa 
turėtų pasikeisti, kad tai būtų pavadinta „prieaugiu“. Analo- 
giškai ir pati teorija galėtų būti formaliai pakankama, jei ji 
tiksliai apibrėžtų stabilaus ryšio tarp šių ir praėjusių metų 
politikos svarbą. Tačiau, atrodo, teoriškai yra labai sudėtinga 
apibrėžti teigiamo arba neigiamo papildymo mastą (Demps- 
ter, Wildavsky, 1979). 

Atrodo, kad leidžiamo prieaugio dydžio konkreti išraiška 
priklauso nuo analizuojamų sprendimų priėmimo lygio ir kad 
inkrementinis modelis gali nusakyti būsimą politiką papras- 
čiausiai todėl, kad agregavimo pasekmės aukštesniame spren- 
dimų priėmimo lygmenyje pašalina daugybę teigiamų ir nei- 
giamų pasekmių. Pokyčius, kurie nereiškia prieaugio, tada 
paslepia natūralus plėtimo ir mažinimo sumavimo procesas 
(Wanat, 1974). 

Kad ir koks būtų pokyčių mastas, svarbiausia yra pats spren- 
dimo priėmimo modelis. Inkrementiniai modeliai atitinka 
sprendimų priėmimo procesus, kurie yra pastovūs laike, jei 
turėsime omeny tai, kad ateitis yra linijinė praeities funkci- 
ja. Iš pirmo žvilgsnio atrodo, jog biudžeto procesui pritaiky- 
ti inkrementiniai modeliai, vertinami empiriškai, sulaukė ne- 
mažo palaikymo. Vėliau buvo suprasta, kad įvertinant 
pirmojo laipsnio inkrementines lygtis kyla nemažų ekono- 
metrinių problemų. Sudėtingesnių inkrementinių modelių 
panaudojimas buvo nebe toks sėkmingas kaip ankstesnieji 

inkrementinio modeliavimo bandymai. Dabartinėje litera- 
tūroje kalbama apie posūkius politikoje, kurie ginčija inkre- 
mentinį modeliavimą ir smarkiai sumažina inkrementinių 
modelių pasiteisinimo laipsnį. 

Taip inkrementalistinis požiūris į politikos kūrimo proce- 
są susiduria su dilema: jo dedukcijos galia varžoma sunku- 
mo apibrėžti, kas yra prieaugis, o jo patvirtinimo laipsnį ma- 
žina tipiški politikos proceso posūkiai, ginčijantys 
inkrementinių lygčių, kaip nekintamų linijinių augimo mo- 
delių, interpretaciją. Jeigu politikos procesas modeliuojamas 
kaip struktūriškai nestabilus (Westlund, Lane, 1983), lei- 
džiantis atsirasti lūžiams, tada dedukcinė inkrementalizmo 
galia pastebimai sumažėja, nes bent jau dabar labai mažai 
žinoma, kada ir kaip įvyksta lūžiai. 

Būdamas labai paprastas, inkrementalizmas galbūt yra per daug 
tiesmukas, jei lyginsime su politikos proceso sudėtingumu. 
Idėja apie politiką, smarkiai suvaržytą praeities įsipareigoji- 
mų, politikos kūrimo prilyginimas mechaninių taisyklių — stan- 
dartinių veikimo būdų - pritaikymui, sumažinančiam sudė- 
tingumą, skaičiavimus ir netikrumą, ir nuomonė, kad 
politikos kūrimas nieko bendro neturi su jos programų es- 
me, gali būti taikoma tam tikrose šalyse, kuriose esti tam 
tikri sprendimų priėmimo proceso duomenys. Tačiau visuo- 
tinis šio metodo tinkamumas yra abejotinas, o jo teorinis 
patrauklumas sumažėja dėl akivaizdaus voliuntarizmo povei- 
kio, įskaitant kolektyvinį poveikį. Tai gali būti įrodymas, 
kad viešoji politika negali svarstyti visų alternatyvų ir klasi- 
fikuoti visų rezultatų, kaip teigia inkrementalizmas, bet tai 
nereiškia, kad sprendimų priėmimas turi būti limituota pa- 
ribio veiklos sritis. 

Sprendimų priėmimas netikrumo akivaizdoje, susitelkiant 
tik ties keliomis alternatyvomis ir vertybėmis, pačiu faktu (/p- 
so facto) neturi būti ribinis. Numatomų daryti pokyčių atžvil- 
giu jis gali būti išsamus. Jei struktūriniai lūžiai konfrontuoja 
su inkrementiniu modeliavimu, tad kaip paaiškinti tokio tipo 
politikos pokyčių atsiradimą? 

Jei aplinkos ir jos vietos bei laiko dimensijų nepakanka po- 
litikai paaiškinti, tada turime ieškoti tokių požiūrių, kurie nau- 
doja tik vidinius kintamuosius — vidinę perspektyvą. Yra dau- 
gybė sprendimų priėmimo proceso modelių, kurie pabrėžia 
įvairių tipų vidinių veiksnių svarbą. Pradėkime nuo klasikinio 
racionalaus pasirinkimo modelio. 


Racionalus sprendimų priėmimas 


Racionalaus sprendimo modelio stiprumas kyla iš jo parrauk- 
lių teorinių galimybių. Jo prielaidoms būdinga dermė ir pa- 
prastumas: 1) jo įvertinimo funkcija yra nuosekli ir integruo- 
ta; 2) modelis apima visas žinias apie alternatyvas ir aplinką; 
3) jis naudoja paprastas sprendimų taisykles, tokias kaip nu- 
matomos vertės maksimizavimą arba mini-makso ar mi- 
nimalaus apgailestavimo taisykles (Simon, 1957: 244-245). 

Racionalaus sprendimo modelio silpnybė - elgsenos rea- 
lizmo trūkumas. Kadangi jo prielaidos retai būna patenki- 
namos, modelio pasitvirtinimo laipsnis gan žemas. Tai pasa- 
kytina ne tik apie individualaus pasirinkimo elgesį, bet ir 
apie kolektyvinį pasirinkimą nustatant politiką. Vyriausybė, 
kaip ir kiekviena kita organizacija, veikia vadovaudamasi ra- 
cionalumo prielaida, kaip pažymima ir Thompsono veikale 
Organizations in Action (1967), tačiau kiek konkreti veikla 
atitinka racionalaus sprendimų modelio lūkesčius — tai jau 
empirinis klausimas. 

Organizacijoje pasirinkimas yra tikslų nustatymo ir esamos 
technologijos funkcija. Darydamas išskirtines prielaidas apie 
tikslų funkciją ir elgsenos technologijos pažinimo lygį, racio- 
nalaus sprendimo modelis maksimizuoja dedukcijos galią, nu- 
matydamas unikalius sprendimus, įmanomus iki tam tikros 
ribos, kai veiksmų tarpusavio sąveika, kaip parodyta dviejų ar 
N asmenų lošimo teorijoje, unikalius sprendimus padaro ne- 
įmanomus. Tuo pačiu metu modelio realistiškumas yra mini- 
mizuotas, nes organizacijos retai turi susijusias ir tranzityvias 

tikslų funkcijas kiekvienam galimam rezultatui ir paprastai su- 
siduria su netikrumu, kildinamu iš veiksmų alternatyvų, taip 
pat ir iš elgsenos aplinkos. 

Šie tikslai gali nebūti nei tikslūs, nei aiškūs, o naudojama 
technologija būti netobula ar nepatikima. Jei tikslų ir techno- 
logijos funkcijos yra tokios, rada akivaizdu, kad racionalaus 
sprendimo modelio išrastos taisyklės nėra labiausiai priimti- 
nos. Panašiose situacijose reikėtų tokių sprendimo taisyklių 
kaip marginalizmas (Lindblom, 1965) ar patenkinantys kri- 
terijai (Simon, 1947; March, Simon, 1958). 

Viešoji politika gali būti modeliuojama pagal „priemonių 
ir tikslų“ schemą. Vyriausybė paprastai apibrėžia savo progra- 
moms daug tikslų ar užduočių, kai kurie iš jų turi būti pa- 
siekti nepriklausomai ir vienalaikiškai, o kitų įgyvendinimas 
priklauso vienų nuo kitų ar turi būti nuoseklus. Kai įvairūs 
tikslai yra tarp savęs susiję tokiu būdu, kad vieną tikslą pasie- 
kus yra implikuojamas kito įgyvendinimas, turime priemonių 
ir tikslų grandinę ar priemonių ir tikslų hierarchiją. 

Racionalaus sprendimo modelis reikalauja, kad veikianti or- 
ganizacija šiuos įvairius tikslus ir priemones apibrėžtų verty- 
biniu požiūriu — tada esant tikslų konfliktui organizacija ga- 
lėtų pasakyti, kokiems tikslams ir priemonėms teikiami 
prioritetai. Apeinant metodologinį ginčą tarp kardinalistų ir 
ordinalistų vis tiek tenka pažymėti, kad racionalaus sprendi- 
mo modelis būtų nerelus, jei reikalautų iš organizacijų nusta- 
tyti susietą ir tranzityvinę vertės funkciją visoms įmanomoms 
priemonėms ir tikslams bei pačioms nustatyti tas vertybes pa- 
gal santykių ir intervalų skalę. 

Vertybės yra būtina, bet nepakankama sąlyga viešosios po- 
litikos sprendimams priimti. Šalia priemonių ir tikslų hierar- 
chijos viešoji politika gali apimti priemonių ir tikslų techno- 
logijas, pagrįstas žiniomis apie priežastinį ryšį tarp veiksmų ir 
rezultatų. 

Nors organizacijos veikia tipiškai vadovaudamosi prielai- 
da, kad jų priemonės padeda pasiekti tikslus, reikia pabrėž- 
ti, kad tikėjimas tuo gali rastis vien iš žinojimo apie raciona- 

laus sprendimo modelį. Jei viešajai politikai būtų žinomos 
puikios ir patikimos programos, kurias pasitelkus galima pa- 
siekti trokštamų rezultatų, technologijos problema būtų iš- 
spręsta. Esant aiškiai ir tiksliai tikslų funkcijai, tam tikromis 
technologijomis būtų įmanoma apskaičiuoti techninį ir eko- 
nominį racionalumą. 

Tačiau egzistuoja keletas viešųjų technologijų nepatikimu- 
mo šaltinių. Esamas žinių lygis dėl įvairių priežasčių gali būti 
nepakankamas — tada priežastiniai ryšiai liks nežinomi, arba 
kitu atveju realybė gali būti tokia, jog dėl atsitiktinumų ne- 
galima tomis programomis pasitikėti. 

Sudėtinga ne tai, kad priimantysis sprendimus svyruoja 
dėl žinių stokos ar apskritai neryžtingumas esti būdingas 
sprendimų priėmimo situacijai; viešosios politikos kūrimo 
problemiškumas pasireiškia tuo, kad gali būti labai sunku 
įveikti netikrumo būseną nepriklausomai nuo to, dėl ko ji 
būtų kilusi. Dažnai technologijos nesudaro galimybių atpa- 
žinti visus tarp savęs susijusių priemonių ir tikslų ryšius, ar- 
ba priemonių ir tikslų priežastinių ryšių interpretavimas ne- 
atitinka tikrovės. 

Nors vyriausybės gali turėti aiškių ketinimų žinodamos, ką 
jos nori įgyvendinti panaudodamos pripažintas priemones, ta- 
čiau dažnai santykis tarp programos ir rezultato yra proble- 
miškas. Jei organizacijos veiklos racionalių priemonių ir tikslų 
hierarchijos idėja yra nereali vyriausybės aplinkoje, tada ir ra- 
cionalias technologijas reikia pripažinti nerealiomis. Tikslo 
funkcijos dviprasmiškumas ir technologijų funkcijos nepati- 
kimumas smarkiai apriboja racionalaus sprendimų modelio 
tinkamumą, nes šis modelis tinka pasirinkimo situacijoms su 
nedviprasmiškais tikslais ir ukėtinomis technologijomis (žr. 2 
skyrių, 2.1 lentelę). 

Taigi darydamas griežtas teorines prielaidas, racionalaus 
sprendimo modelis apriboja savo tinkamumą. Egzistuoja ste- 
bėtinas kontrastas tarp modelio paprastumo ir jo nepriimti- 
numo. Galimybė panaudoti jį ne vietoje (falsifikabilumas 
Popperio prasme) yra pernelyg maža, nes iš tikro jis mažai 

ką draudžia. Galima manyt, kad susidūrus su kokiu nors 
falsifikuotu spėjimu visada įmanoma laikytis išankstinės hi- 
potezės, jog nebuvo įvykdytos viena ar dvi prielaidos (ceteris 
paribus atvejis). 

Racionalaus sprendimo modelis gali būti patrauklesnis kaip 
reglamentuojanti sąvoka nei kaip priemonė, padedanti su- 
prasti realų viešosios politikos sprendimų priėmimo vyks- 
mą. Tam tikrose pasirinkimo situacijose tai gali būti norma- 
tyviai svarbu politikos kūrėjams; tačiau modelis negalės 
paaiškinti politikos kūrimo pasirinkimo tokiose situacijose, 
kurioms būdingi daugialypiai neapibrėžti tikslai ir plataus 
masto netikrumas. 

Be to, racionalių sprendimų modelio prielaidos nėra ne- 
abejotinos kolektyvinio pasirinkimo atveju. Iš tikro raciona- 
laus sprendimo modelio tinkamumas organizacijos elgsenai ke- 
lia daug naujų problemų, susijusių su vertinimo funkcija ir 
politikos kūrimo technologija. Jei racionalumo koncepcija yra 
problemiška individualaus pasirinkimo atveju, tada taip pat 
tiesa, kad kolektyvinis racionalumas turi savo problemų (Ri- 
ker, 1982). 

Norėtume žinoti ne tik tai, ar prielaidos tinka ar netinka, 
bet ir tai, kaip jos gali tikti. Jei organizacijos veikia vadovau- 
damosi racionalumo prielaida, tai kaip jos sukuria priemonių 
ir tikslų hierarchijas? Kaip renkama ir panaudojama informa- 
cija apie technologijas? Organizacijos gali imtis veiksmų, kad 
patobulintų savo technologijas, tačiau racionalaus sprendimo 
modelis mažai ką tepasako, kaip tai daroma. 

Ner jei racionalaus sprendimo modelis veikė skirtingai em- 
pirinio tinkamumo ir pasitvirtinimo laipsnio prasme, vis tiek 
reikėtų modelių, kurie paaiškintų, kaip kolektyvinio pasirin- 
kimo metu panaudojama vertinimo funkcija. Prieš pradėdami 
nagrinėti grupinio pasirinkimo modelius, kurie papildo ra- 
cionalaus sprendimo modelį, kad ir koks būtų jo tinkamu- 
mas, turėtume palyginti jį su šiukšliadėžės modeliu, kuris čia 
taikomas politikos sprendimų priėmimui, o ne įstaigos elgse- 
nai kaip 2 skyriuje. 

Šiukšliadėžės modelis 


Vadinamasis šiukšliadėžės modelis turėjo tikroviškiau atspin- 
dėti organizacijos pasirinkimą nei racionalaus sprendimo mo- 
delis, kuris iš pradžių buvo sukurtas asmeninio pasirinkimo 
elgsenai. Kaip ir racionalaus sprendimo modelis, šiukšliadė- 
žės modelis patrauklus savo teoriniu paprastumu: 1) vertini- 
mo funkcija neapibrėžta; 2) žinios apie pasirinkimo situaciją 
nepatikimos; 3) sprendimo taisyklės sudėtingos ir simboliš- 
kos (Cohen et al., 1972). 

Šiukšliadėžės modelis buvo taikomas priimant sprendimus 
įvairių tipų organizacijose, ir nė kiek neperdėsime teigdami, 
kad tinkamiausias jis buvo valstybinio tipo organizacijoms 
(March, Olsen, 1976; Cohen, March, 1974; Clark, 1983; 
Olsen, 1983). Literatūra apie vadinamuosius politikos sti- 
lius gali būti laikoma šiukšliadėžės modelio papildymu (Ri- 
chardson, 1982). 

Kalbant apie vertinimo kriterijus, modelio empirinio patvir- 
tinimo laipsnis nėra didelė problema. Be abejo, yra nemažai 
duomenų, atitinkančių šiukšliadėžės modelį, apie politikos kū- 
rimą, kadangi viešųjų sprendimų priėmimas dažnai pasižymi 
neapibrėžtumu, nepatikimumu ir politiniu simbolizmu. 

Empirinio pagrindimo laipsnis yra ginčų objektas, nes šiukš- 
liadėžės modelis itin pabrėžia iracionalų organizacijos elgse- 
nos komponentą, netgi jei kalbėsime apie jo tipiškiausią em- 
pirinį atvejį — universitetinį sprendimų priėmimą (Trow, 
1984). Bet didžiausias modelio trūkumas yra dedukcinės ga- 
lios stoka. 

Vertinant pagal dedukcinės galios kriterijų, racionalaus 
sprendimo modelis, be abejo, yra labai stiprus. Vietoj jo buvo 
pasiūlytas šiukšliadėžės modelis, — mat ne visai aiškios buvo 
jo išvados. Kokią išvadą apie organizacijos elgseną galėtume 
padaryti iš prielaidų apie vertinimo neapibrėžtumą, techno- 
logijos nepatikimumą ir politinį ritualizmą? 

Racionalaus sprendimo modelio trūkumas yra per didelis 
jo teoriškumas, o šiukšliadėžės modelis pernelyg sureikšmina 

aprašomąjį realizmą. Teigimas, kad organizacijos pasirinkimas 
esti iracionalus, kad sprendžiant ieškoma problemų, o ne ki- 
tokių sprendimo būdų, kad biudžeto sudarymas yra ritualas 
ir kad technologija yra kvailystė, būtų efektyvus kritikuojant 
racionalaus pasirinkimo modelį, bet tai taip pat parodytų šio 
modelio griežtai ribotą pritaikymą. 

Tačiau kaip elgesio teorija, naudojanti savus terminus, šiukš- 
liadėžės modelis sukelia tiek pat klausimų, kiek ir atsakymų. 
Čia iškart kyla klausimas, ar racionalus organizacijos elgesys iš 
viso yra galimas ar netgi trokštamas, jei jis pagal šiukšliadėžės 
modelį, kaip atrodo, yra neįmanomas. Be to, toli gražu nėra 
taip akivaizdu, kad realybė turi tik dvi alternatyvas: racionalų 
ar iracionalų elgesį. Įrodymas gali būti ir tai, kad organizaci- 
jos, veikdamos pagal racionalumo prielaidas, atitinka ne ra- 
cionalaus sprendimo modelį, o kurį nors kitą, neturintį tokių 
griežtų prielaidų, kartu apeidamos amorfinę politikos kūrimo 
prigimtį, teigiamą šiukšliadėžės modelyje. 

Viešosios politikos kūrėjai turi tikslus, kurie yra susiję su jų 
programomis, ir įvertinimo bei įgyvendinimo akcentavimas lei- 
džia manyt, kad programos gali būti įgyvendintos, net jei 
sprendimų priėmimas neatitiktų racionalaus sprendimo mo- 
delio reikalavimų. Nesunku nurodyti daugelio viešosios poli- 
tikos tikslų netikslų ir neapibrėžtą pobūdį — dažnai buvo at- 
kreipiamas dėmesys į technologijų stoką viešajame sektoriuje 
(Rose, 1981), - ir nesunku aptikti viešosios politikos proce- 
sus, labiau orientuotus į sprendimų vengimą nei į jų priėmi- 
mą ar patvirtintus ritualiniu veiksmu to, kas buvo kažkur nu- 
spręsta ar nenuspręsta iš viso. 

Tačiau kaip mes nustatome, kada tikslo funkcija yra dau- 
giau ar mažiau neaiški ir netiksli, kada technologija yra dau- 
giau ar mažiau nepatikima, ir kada politinis simbolizmas sugy- 
vena su realiu sprendimų priėmimu? Velgi jei sisteminiai 
kriterijai pasirenkami taip, kad leidžia mums klasifikuoti pasi- 
rinkimo situacijas kaip daugiau ar mažiau racionalias, tai paaiš- 
kėja, kad šiukšliadėžės modelis aiškina kraštutinį sprendimų pri- 
ėmimo atvejį — priešingybę racionaliam sprendimų priėmimui. 

Jei bet koks nukrypimas nuo griežtų racionalaus sprendi- 
mų modelio reikalavimų reikštų, kad duomenys atitinka šiukš- 
liadėžės modelį, tada šis iš tikro labai daug ką aprėptų. Jei, 
kita vertus, jo pritaikymo laukas būtų kur kas ribotesnis, tada 
norėtume žinoti apie daugelį pasirinkimo tarp racionalumo ir 
iracionalumo situacijų. 

Šiukšliadėžės modelis iškelia keletą sunkiai išsprendžiamų 
problemų apie praktinę teorijų, modeliuojančių viešojo sek- 
toriaus sprendimų priėmimą, naudą. Racionalių sprendimų 
modelis ilgą laiką buvo naudinga viešojo sektoriaus problemų 
sprendimo priemone. Planavimo, programavimo ir biudžeto 
formavimo (PPB) šalininkai modeliavo viešojo sektoriaus fi- 
nansavimą remdamiesi visapusiško racionalių sprendimų mo- 
delio įvaizdžiu (Novick, 1965, 1973), tuo rimtai perdėdami 
racionalumo reikšmę organizacijai (Wildavsky, 1986). 

Vis dėlto atrodo, kad pagal šiukšliadėžės modelį daromos 
praktinės išvados geriausiu atveju nėra jokios išvados, o blo- 
giausiu atveju apibūdintume jas kaip visiškai bergždžias. Jei 
organizacijos pasirinkimą prilygintume dviprasmiškumui ir 
kvailystei, tai kaip keičiame sprendimų priėmimą viešajame 
sektoriuje? O gal šiukšliadėžės modelis yra tinkamas atskiriems 
viešojo sektoriaus segmentams skirtingais laiko tarpais? Jei taip, 
reikia papildomų kriterijų, kurie leistų suprasti, kada ir kodėl 
kai kurios organizacijos ar organizacijų elgesys yra patologiški 
(Hogwood, Peters, 1985). 

Reziumuokime: šiukšliadėžės modelis stiprus savo papras- 
tumu, bet silpnas dedukcijos ir falsifikabilumo prasme. Jo em- 
pirinio pasitvirtinimo laipsnis yra ginčytinas, o praktinis nau- 
dingumas neaiškus. 


Mokesčių politikos kūrimas 
Literatūroje dažnai galima rasti šiukšliadėžės proceso sprendi- 


mų pavyzdžių, paimtų iš viešojo šeimininkavimo išlaidų sri- 
ties. Reikėtų taip pat pasidomėti ir pajamų srities sprendi- 

mais, ypač mokesčių. Čia naudojami įvairūs mišrūs kriterijai, 
jungiami kažkiek klaidinančia maniera, todėl sprendimų pri- 
ėmimas atrodo sudėtingas ir dviprasmiškas. 

Optimalaus apmokestinimo teorija pateikia racionalius vie- 
šosios politikos modelius viešajam šeimininkavimui pajamų 
srityje aprašyti. Tai yra bandymas integruoti principus, kaip 
turi būti apmokamos viešosios išlaidos iš įvairių rūšių paja- 
mų, įskaitant įvairias apmokestinimo rūšis, remiantis dviem 
svarbiausiais tikslais — efektyvumu ir teisingumu. Tačiau op- 
timalaus apmokestinimo teorija yra ne tik komplikuota, bet 
ir pripažįsta efektyvumo ir teisingumo susikeitimo būtinybę. 
Tikrovėje apmokestinimo politika atskleidžia politikos kūrėjų 
trumparegiškumą ir oportunistinį jų elgesį. 

Pagrindiniai apmokestinimo politikos klausimai yra, pa- 
vyzdžiui, tiesioginio ir netiesioginio apmokestinimo pasirin- 
kimas, vartotojų proporcinio ir progresinio apmokestinimo 
derinimas, taip pat sprendimai apie viešojo sektoriaus skoli- 
nimąsi ir valstybės skolą. Svarbūs objektai — kapitalas, tur- 
tas, pajamos, suvartojimas — gali būti apmokestinami įvai- 
riais tarifais, gaunant įvairius rezultatus priklausomai nuo 
įvairių mokesčių kilnojimosi, dėl to realus mokesčių veiki- 
mas skiriasi nuo įstatymu nustatytojo. Šalia to fundamenta- 
lūs teiginiai, kuriais grindžiama apmokestinimo teorija, daž- 
nai nurodo nesuderinamas kryptis. Didelė apmokestinimo 
teorijos dalis skirta perskirstymui, kai teisingumas kaip tiks- 
las vaidina pagrindinį vaidmenį (žr. 13 skyrių). Kitas esmi- 
nis apmokestinimo politikos tikslas — efektyvumas, kurį ga- 
lima traktuoti dviem būdais. 

Pirmiausia apmokestinimo efektyvumas visada suvokiamas 
kaip reikalaujantis minimizuoti grynuosius nuostolius. Mo- 
kesčių nustatymas kainuoja ūkiui daugiau nei vien tos paja- 
mos, kurias jie atneša vyriausybei. Standartinis perteklinės pre- 
kių apmokestinimo naštos atvejis pavaizduotas 3.1 paveiksle. 
Šalia vyriausybei teikiamų pajamų tO dar yra papildoma kai- 
na visuomenei už prarastą produkciją — užtušuotas trikampis 
3.1 paveiksle. Grynųjų nuostolių mastas apmokestinimo sis- 

temoje priklauso nuo keleto aplinkybių, tarp jų, — nuo to, 
kokios rūšies mokesčiai naudojami ir kokie mokesčių tarifai. 
Jei perteklinė našta didelė, mokestis duos vyriausybei mažai 
pajamų. Grynieji nuostoliai yra ir pajamų mokesčiuose (žr. 
13 skyrių). Iš ukrųjų tik pagalvės mokestis nesukelia jokios 
perteklinės naštos. Jis taip pat atitinka neutralaus mokesčio 
kriterijų — tai mokestis, kuris nedaro įtakos išteklių išdėsty- 
mui — nei apmokestinamiems objektams bei jų ryšiui su kitais 
objektais, nei neapmokestinamai veiklai. 

Norėdama sukurti efektyvią prekių apmokestinimo siste- 
mą, vyriausybė turi atsižvelgti į pakeičiamumo, taip pat pa- 
pildomumo reikalavimus bei išplėsti mokesčių bazę taip, kad 
ji apimtų kiek įmanoma visus apmokestinamų prekių ir pa- 
slaugų pakaitus. Be to, vyriausybė turi žinoti paklausos elas- 
tingumą, nes kuo nelankstesnė prekių ar paslaugų paklausa, 
tuo mažesnė perteklinė mokesčio našta. 

Vadinamoji Ramsey'io netiesioginių mokesčių efektyvumo 
taisyklė nusako, kad prekės mokesčiai turi būti nustatomi taip, 
jog mokestis kaip kainos dalis būtų atvirkščiai proporcingas 
paklausos elastingumui. 

Skirtingų mokesčių tarifų pagal vertę sistema sumažintų vi- 
sų prekių gamybą lygia dalimi, tačiau ji prieštarauja kitam 
siekiamam apmokestinimo kriterijui — vienodumui. Be to, ji 
gali būti priešinga horizontalaus teisingumo reikalavimui, kad 
visi asmenys būtų traktuojami vienodai, kad ir kokie būtų jų 
pomėgiai. Panaši problema iškyla kuriant efektyvią pajamų 
mokesčių sistemą — vyriausybei reikia informacijos apie lais- 
valaikio poreikio lankstumą, nes apmokestinimas slopina dar- 
bo pasiūlą ir yra esminė pajamų apmokestinimo problema. 
Ribinės mokesčių normos turi būti mažinamos arba keičia- 
mos atsižvelgiant į tai, kaip asmuo keičia savo veiklą pereida- 
mas nuo smarkiai apmokestinamos iki mažai apmokestinamos 
veiklos. Toks efektyvus pajamų apmokestinimas neatitiktų tei- 
singumo reikalavimų. 

Antra, apmokestinimo efektyvumas kartais traktuojamas taip, 
lyg mokesčiai turėtų padengti išlaidas, kurios susidaro visiems 

naudojantis visuomeninėmis paslaugomis. Vartotojų mokėjimas 
už paslaugas iš tikro sujungtų viešojo sektoriaus naudą ir išlaidas, 
tačiau jis prieštarauja teisingumo principui - mokesčiai turi reikšti 
auką. Vienodos aukos principas apmokestinime teigia, kad žmo- 
nės, turintys dideles pajamas, gali duoti daugiau nei turintieji 


D - paklausa 
S - pasiūla 
t - mokestis 


S' 


perteklinis prekės mokestis 


a, a, Kiekis 


3.1 pav. Perreklinė mokesčio našta (prekių mokestis) 


mažas pajamas, nes nevienodas absoliutus mokesčio dydis gali 
reikšti vienodą auką. Mokesčių aukos kriterijus priklauso nuo prie- 
laidos apie ribinį pinigų naudingumą (13 skyrius). 

Valstybės skolos principas nesupaprastina reikalo. Kada vy- 
riausybė gali ar turi skolintis pinigų savo išlaidoms apmokėti? 
Klasikinė valstybės skolos teorija tapo kontroversiškumo šalti- 
niu ekonomikos mokslo raidoje. Čia irgi yra susikeitimo ryšys 
tarp ginčytinų racionalumo principų ir politinio tikslingu- 
mo, leidžiančio vyriausybėms gan plačiai taikyti deficitinį iš- 
laidų finansavimą. 

Kadangi tiek daug kriterijų yra svarbūs apmokestinimo po- 
litikos kūrimui, nenuostabu, kad atsiranda šiukšliadėžės pro- 
cesų pavojus. Gali būti neaišku, kaip įvairūs mokesčiai vei- 
kia efektyvumą ir teisingumą. Esant tikslų konfliktui, sunku 
tiksliai apibūdinti efektyvumo ir teisingumo susikeitimo po- 
būdį, turintį įtakos kiekvienai alternatyviai mokesčių siste- 

mai. Viešosios politikos kūrimo racionalumas reikalauja ne- 
dviprasmiškų tikslų ir patikimų technologijų, tačiau apmo- 
kestinimas dažnai yra kitoks, nes sunku pasakyti, kokie op- 
timalios apmokestinimo teorijos kriterijai iš tikro naudojami 
ir kokios jų pasekmės. Jei sunku nustatyti tikslius ir neprieš- 
taringus apmokestinimo tikslus, tai racionaliai spręsti apie 
tą ar kitą politiką, apimančią ir išlaidas, ir pajamas, yra ne 
mažiau sudėtinga. 


Kolektyvinio pasirinkimo teorija 


Sunku paneigti, kad viešojoje politikoje pagrindinę vietą už- 
ima tikslai. Kad viešosios politikos sprendimai būtų priimami 
tinkamai, svarbiausia yra pasirinkti vertybes, kurios lems pro- 
gramos struktūrą. Tikslai ar tikslų funkcija — tai kolektyvinio 
pasirinkimo procesų pagrindas, kuris yra viešosios politikos 
kūrimo esmė. Ne vienas iš čia iki šiol pristatytų modelių ne- 
paaiškino, kaip nustatomos kolektyvinės vertybės ar sociali- 
niai tikslai. 

Inkrementinis požiūris teigia, kad tikslų funkcija pasikeis 
neženkliai, demografinis modelis nustato, kad tikslai varijuos 
kaip aplinkos variacijų funkcija, o racionalaus sprendimo mo- 
delis paprasčiausiai konstatuoja egzistuojant tikslo funkciją. 
Ypač įdomus yra metodas, modeliuojantis viešosios politikos 
tikslų atsiradimą — vadinamąsias socialinės gerovės funkcijas, 
jei vartotume ekonomikos terminą. 

Galima paprieštarauti, jog socialinės gerovės funkcijos mo- 
deliai priklauso matematinei sprendimų priėmimo teorijos sri- 
čiai, iš esmes besivadovaujančiai norminiais principais, nepa- 
aiškinančiais vykstančio politikos kūrimo proceso. Šie modeliai 
sudarytų abstrakčią kolektyvinio pasirinkimo teoriją kaip ge- 
rovės ekonomikos išplėtojimą, neturintį reikšmės empiriniam 
viešųjų sprendimų priėmimo tyrimui. 

Iš tikro buvo teigiama, kad įžymioji Arrowo negalimumo 
teorema neprieina prie reikalo esmės ir kad pati racionalių ko- 

lektyvinių sprendimų idėja nepadeda suprasti politikos kryp- 
čių (Buchanan, 1960). Tačiau galima nesunkiai įrodyti, kad 
socialinės gerovės metodas tinkamas naudoti aiškinantis poli- 
tikos kūrimą (Sen, 1970). 

Kadangi socialinės gerovės funkcijų (SGF) pasirinkimo ob- 
jektas yra socialinė padėtis (Arrow, 1963: 17) ir svarbu api- 
būdinti priimtiną galimų socialinių padėčių tvarką, SGF yra 
viešosios politikos šerdis. Paciruokime Ezrą Mishaną: „SGF 
(...) yra laisvo pobūdžio kriterijus, kurį galima panaudoti ri- 
kiuojant alternatyvias situacijas, prieinamas visuomenei atsi- 
žvelgiant į ekonominius apribojimus (1981: 114). 

SGF teorija nagrinėja įvairius politikos kūrimo tikslo funk- 
cijų nustatymo būdus — tai, ką racionalaus pasirinkimo mo- 
delis paliko nepaaiškinta. Iš esmės čia svarbios dvi SGF inter- 
pretacijos: išvestoji ir norminė. 

Gerovės valstybėje viešoji politika negali būti diktatoriška — 
ji vienaip ar kitaip turi būti funkcija to būdo, kuriuo įvairūs 
dalyvaujantys individai užsako tinkamas socialines būsenas. 
Kolektyvinio pasirinkimo mechanizmai įeina į viešojo sekto- 
riaus sprendimų priėmimo sistemą įvairiais lygmenimis, ir įvai- 
riose pasirinkimo situacijose dalyvaujantys individai gali keis- 
tis, — ar tai būtų referendumo, ar komiteto, savivaldybės ar 
parlamento sprendimo reikalas, viešosios politikos kūrimas de- 
mokratinėje visuomenėje eina nuo tam tikro individualių so- 
cialinės padėties užsakymų kaupimo mechanizmo prie socia- 
linio sprendimo. 

Šalia nediktatoriškų santykių reikalavimo tokie pasirinki- 
mo mechanizmai gali turėti įvairių savybių, kurios padėtų 
suprasti viešosios politikos kūrimą, jos procesus, taip pat ir 
pasekmes. Individualistinis SGF traktavimas teoriškai paro- 
do, kaip galima derinti įvairias socialinių mechanizmų savy- 
bes; nėra jokios priežasties, del kurios sprendimų priėmimo 
savybių galimų ar negalimų derinių analizė negalėtų būti 
panaudota empiriniame politikos tyrime. Kolektyvinio pasi- 
rinkimo galimybės, tinkamos SGF modeliuose, įdomios prak- 
tinei politikos perspektyvai: racionalumas, Pareto optimu- 

mas, neribota sritis, nepriklausomumas nuo netinkamų al- 
ternatyvų, nediktatoriškumas, necikliškumas, anonimišku- 
mas, neutralumas ir pozityvus atliepimas (Riker, 1982; Kel- 
ly, 1986; Nurmi, 1987). 

Būtų labai įdomu ištirti empiriškai, kiek politikos kūrimas 
įvairiose srityse neatitinka kiekvieno iš šių atskirų socialinio 
pasirinkimo mechanizmo kriterijų. Kad joks socialinis mecha- 
nizmas negali atitikti visų šių kriterijų, žinome dėka Arrowo 
atradimų, tačiau klausimas, kokie kriterijai turi būti panau- 
doti, o be kokių apsieita, vis dar neišspręstas (Arrow, 1963; 
Kelly, 1986). 

Norminis SGF metodas kreipia dėmesį ne į politikos kūri- 
mo tikslo funkcijos išvedimą iš dalyvaujančių individų teikia- 
mų preferencijų, bet į kriterijų, kurie leistų visuomenei pada- 
ryti teisingus norminius sprendimus apie galimą socialinę 
padėtį, identifikavimą. Todėl šie politikos kūrimo modeliai 
parodo, kurie viešųjų sprendimų priėmimo tikslai yra tikrieji. 
Tokie modeliai — tai Rawlso maksimino modelis (Rawls, 
1971), Buchanano kontraktinis modelis, taip pat Harsanyi o 
(1977) beasmeniškumo modelis. 

Nors šie modeliai veikiausiai perteikia daugiau nurodymus 
nei politikos kūrimo sampratą, taip patenkindami praktinės 
naudos kriterijų, jie nėra nesvarbūs esamo visuomeninio spren- 
dimų priėmimo analizei. Norminis metodas bus aptariamas 
10 skyriuje, tačiau sprendimų sąvoka turi apimti ir tai, kaip 
politikos kūrėjai, priimdami sprendimus, atsižvelgia į teisin- 
gumo ir doros aspektus. 

Viešoji politika įvairiems piliečiams naudinga įvairiai, ir bū- 
tina atskleisti prekių ir paslaugų teikiamą naudą įvairiems pi- 
liečiams ir išsiaiškinti, ar įmanoma ją padidinti kai kuriems iš 
jų, o kitiems išlaikyti nekintamą. Galbūt per daug dėmesio bu- 
vo skiriama išorinėms politikos determinantėms įvairiuose vy- 
riausybės lygmenyse, o efektyvumo svarba ignoruota. Netenka 
abejoti, kad geriau suprastume politikos kūrimo principus, jei 
žinotume, kaip politikai, remdamiesi efektyvumo ir teisingu- 
mo reikalavimais, palygina alternatyvius paskirstymus. 

Mes mažai žinome apie socialinės gerovės funkcijos metodo 
falsifikabilumą ir empirinio patvirtinimo laipsnį. Tačiau jo pa- 
prastumas ir dedukcinė galia yra tokie, kad šis metodas daug 
plačiau turėtų būti taikomas empiriniuose politikos tyrimuo- 
se. Kadangi gana gerai žinome, kaip galėtų ar negalėtų būti 
derinamos sprendimų mechanizmo galimybės, įdomus ir gan 
sudėtingas uždavinys būtų ištirti esamas politikos kūrimo ins- 
titucijas kolektyvinio pasirinkimo galimybių požiūriu. 

Socialinės gerovės funkcijų modeliams būdinga tai, kad jie 
visi apima visas socialinio pasirinkimo mechanizmų rūšis. Pri- 
taikant šiuos modelius empiriškai, jie turi būti susieti su spe- 
cialiomis institucijomis, kurios vyrauja priimant socialinius 
sprendimus. Turėtų būti pateikti esminiai skirtumai tarp įvai- 
rių kolektyvinio pasirinkimo mechanizmų tipų, tokie kaip skir- 
tumai, aptarti 1 skyriuje: balsavimo ir rinkos, valdžios ir mai- 
nų, biurokratijos ir konkurencijos, planavimo ir nesikišimo. 

Kaip teigiama traktuojant vieną viešosios politikos mode- 
liavimą, egzistuoja natūralūs objektyvios viešųjų sprendimų 
priėmimo funkcijos apribojimai, kylantys iš skirtumo tarp po- 
litikos ir rinkos. 


Viešojo pasirinkimo modeliai 


Kylantis viešojo pasirinkimo metodo politikos tyrime popu- 
liarumas atspindi jo teorinę struktūrą, kildintiną iš raciona- 
laus pasirinkimo teorijos. Egzistuoja visa grupė teorijų, ku- 
riose naudojamas viešojo pasirinkimo metodas — „ekonominis 
ne rinkos sprendimų priėmimo tyrimas“, kaip jį apibūdina 
Muelleris (1979: 1). Tos teorijos skirtos įvairiems politikos 
aspektams, analizuojamiems iš pozityvios ir norminės perspek- 
tyvos pozicijų, remiantis bazine ekonomine privataus intereso 
maksimizavimo prielaida. Sekant politikos ciklą, du viešojo 
pasirinkimo modeliai aiškiai tinka esamos politikos kūrimo ir 
įgyvendinimo analizei: politikų motyvacijos ir jų strateginio 
oportunizmo modeliai. 

Kodėl esamos politikos programos demonstruoja tokios 
apimties, formos ir turinio viešąją politiką? Tikriausiai to- 
kia politika atspindi visuomenės interesą, kurį politikai nu- 
stato būdais, artimais altruizmui? Politikos formavimo pa- 
gal visuomeninį pasirinkimą teorijos tikslas yra atmesti bet 
kokią tradicinę politikos sampratą — pavyzdžiui, politikos 
kaip siekimo realizuoti visuomenės interesą. Politikai nesi- 
skiria nuo privačių įmonininkų ir jų teikiama viešoji poli- 
tika motyvuota privačių interesų tiek par, kiek ir privataus 
pelno maksimizuotojų (Frohlich et al., 1971, 1978; Bre- 
ton, 1974). 

Viešojo pasirinkimo modeliai yra paprasti, jų didelė deduk- 
cinė galia, kartais jie atveda prie netikėtų pasekmių; tačiau jų 
pagrindinės prielaidos kažkiek skiriasi nuo viešųjų finansų tra- 
dicijų ar socialinės gerovės ekonomikos. Jiems pirmiausia bū- 
dinga savanaudiškumo aksioma nagrinėjant visuomenės vei- 
kėjų motyvus. 

Kokia yra tikslo funkcija, kurią politikas maksimizuoja, ir 
kokios išvados padeda politikos kūrimo supratimui? Pagal ge- 
rai žinomą Hotellingo-Downso modelį politikas maksimizuo- 
ja funkciją, susidedančią iš perrinkimo tikimybės ir tokių as- 
meninių kintamųjų, kaip galia, pajamos, prestižas ir politiniai 
idealai (Hotelling, 1931; Downs, 1957). 

Knygoje An Economic Theory of Democracy (1957) Ancho- 
ny Downsas pritaikė šią hipotezę politikui kaip individua- 
liam veikėjui ir taip pat organizuotai grupei — politinei par- 
tijai. Pereinant nuo vieno politiko prie politikų grupės, 
daroma prielaida, kad grupė jau rado individų motyvavimo 
mechanizmą. Politikų tikslų maksimizavimo pasekmės yra 
tai, kad dalis politikų rinkimų laikotarpiu renkasi tokią po- 
litiką, kuri sumažina politikos atstumą, esantį tarp piliečių 
ar balsuotojų lūkesčių ir vyriausybės žadinamų lūkesčių, at- 
sižvelgiant į piliečių atminties funkciją. 

Downso modelis numato, kad kiekvienas politikas ar poli- 
tinė partija pasirenka tokias politikos kryptis, kurios kaip tik 
sumažina tą politikos atstumą. Šis modelis gali būti panaudo- 

tas pripažinti konkurenciją tarp vyriausybės ir opozicijos, da- 
rant prielaidą, kad opozicija primena rinkėjams apie politikos 
atstumo dydį. 

Opozicijos pastangų pokyčiai turi įtakos vyriausybei ir 
jos viešosios politikos pasirinkimui. Bazinis Hotellingo- 
Downso modelis galėtų būti plėtojamas lyginant politinių 
partijų politikos pasiūlą su rinkėjų paklausa politikai, ši- 
taip pakylėjant ją iki erdvinio modeliavimo (Mueller, 1979, 
1989). Kita modelio plėtojimo linija siejasi su politinio ver- 
slo ciklo tema. 

Jei politikai maksimizuoja tikimybę laimėti rinkimus, ca- 
da tikriausiai manipuliavimas ekonomika galėtų būti lemia- 
mas būdas pasiekti pergalę rinkimuose. Garsusis politinio 
verslo ciklo modelis numato, kad esamoji vyriausybė finan- 
siškai skatins ekonomiką prieš rinkimus ir defliacinėmis prie- 
monėmis slopins ją po rinkimų. Dažniausiai ji padidina iš- 
laidas aiškių piliečiams programų vykdymui prieš rinkimus, 
bet vien tik tam, kad padidintų mokesčius ar sumažintų de- 
ficitą po rinkimų. Toks oportunistinis elgesys, jei jis sėk- 
mingas, skatina ekonomikos ciklą, orientuotą į rinkimus, o 
ne į tikrąsias krizes. Politinis verslo ciklas numato, kad kai- 
riosios vyriausybės labiausiai stengsis sumažinti nedarbą, o 
dešiniosios bandys mažinti infliaciją. Gausioje literatūroje, 
kurioje analizuojamas politinių verslo ciklų modelis, nėra aiš- 
kesnės išvados apie jo empirinę reikšmę (Whiteley, 1986; 
Mueller, 1989). 

Brennanas ir Buchananas (1980) modeliuoja natūralią vy- 
riausybę kaip pajamas maksimizuojantį Leviataną. Dalis visų 
vyriausybės pajamų išleidžiama viešosioms gėrybėms, vyriau- 
sybei paliekant likutį. Vyriausybės bandys pasirinkti tokį mo- 
kesčių tarifą ir mokesčių bazę, kad pajamos būtų maksimi- 
zuojamos paprasčiausiai siekiant maksimizuoti vyriausybei 
liekančią dalį. Tuo metu kiekvienas pilietis stengsis pasirinkti 
tokį viešųjų gerybių teikimą, kuris minimizuotų vyriausybei 
liekantį perviršį. Taigi apmokestinimas yra kova tarp Leviata- 
no ir piliečio dėl Leviarano modelio parametrų: bendro mo- 

kesčių lygio ir dėl lėšų paskirstymo į viešosioms gėrybėms ten- 
kančią dalį ir vyriausybės dalį. 

Dėl pagrindinių prielaidų brutalumo imta kritikuoti viešo- 
jo pasirinkimo modelius teigiant, kad jiems trūksta moralinio 
patrauklumo, nes viešoji politika įsivaizduojama kaip tam tik- 
rų specialių interesų grupių naudos siekimas (Buchanan et 
al., 1980). 

Kai kurie viešojo pasirinkimo modelio propaguotojai patei- 
kia kontrargumentą, kad, jei bus palaikomi pagrindiniai inte- 
resai, neišvengiamai teks reformuoti viešosios politikos prin- 
cipus (Brennan, Buchanan, 1985). 

Viešojo pasirinkimo modelių, aiškinančių politikos kūrimą, sa- 
vybės gana patrauklios. Jų pagrindinis trūkumas glūdi empirinė- 
je modelio esmėje, kadangi jų įrodymas painus ir sunku parinkti 
tinkamus testus (Dunsire, 1987; Hood, 1987). Kai viešojo pasi- 
rinkimo metodas pasuka į erdvinį modeliavimą ar politinio ciklo 
modelį, modelio sandaros sudėtingumas smarkiai padidėja. Ban- 
dant apžvelgti šių dviejų tyrimo sričių būklę, į galvą ateina gar- 
sus Occamo skustuvo principas — nedaryti dalykų sudėtingesnių 
nei jie jau yra. Be to, viešojo pasirinkimo modeliai linkę itin pa- 
brėžti pasiūlos aspektą viešosios politikos kūrime. 

Viešosios politikos kūrimas dažnai apima viešojo sektoriaus 
biudžeto klausimus, telkiant išteklius ir transformuojant juos 
į prekes, paslaugas ir pinigus. Vienas iš pagrindinių viešojo 
sektoriaus valdymo mechanizmų yra nacionalinis biudžetas, 
papildytas regioninės ar vietos savivaldos biudžetais. Šie vi- 
suomeniniai biudžetai yra toje geografinėje zonoje gyvenan- 
čių Žmonių grupių kolektyviniai biudžetai. 

Biudžeto mechanizmui būdingos savybės, kurioms priski- 
riama išteklių paskirstymas ir pinigų perskirstymas, atriboja 
viešąjį sektorių nuo rinkos paskirstymo. Visuomeniniams biu- 
džerams irgi būdinga pasiūla ir poreikiai. Pagal viešojo pasi- 
rinkimo metodą sąveika tarp pasiūlos ir poreikių visuomeni- 
niame biudžete yra asimetriška, pakrypusi į pasiūlos pusę. 
Biudžetas yra per didelis pasiūlos kiekybės prasme, bet jis taip 
pat per daug brangus kokybės prasme. 

Priimant sprendimus apie biudžeto lėšų paskirstymą ir per- 
skirstymą, siauri interesai aprobuoti įvairias biudžeto progra- 
mas, kurios duos naudos vieniems kitų sąskaita, yra pranašes- 
ni didelių grupių piliečių interesų atžvilgiu, kuriais siekiama 
apsirūpinti visiems naudingomis prekėmis ir paslaugomis. Di- 
videndai iš keleto biudžeto straipsnių yra svarbūs atskiroms 
interesų grupėms, o tuo tarpu bendrieji interesai išsklaidyti, 
tad sunku yra motyvuoti žmones paremti, nes nauda nebus 
paskirstyta diferencijuotai. 

Viešajam sektoriui teikiant prekes ir paslaugas, biudžetas 
pripažįsta tik išlaidas, kadangi nėra procedūros, efektyviai nu- 
statančios paklausą. Kas galėtų pasakytu, kada kurio nors biu- 
džeto lėšomis teikiamo objekto kokio nors kiekybinio ar ko- 
kybinio vieneto ribinė vertė tampa lygi jo ribinėms sanaudoms? 
Tai reiškia, jog gamintojai visada gali tvirtinti, kad gana yra 
negana ir kad daugiau išteklių turės didžiulę įtaką efektyvu- 
mui, ir kad visada bus prašoma didinti asignavimus, kad ir 
kokios būtų biudžeto išlaidos. Kadangi viešajame sektoriuje 
sukuriamas prekes ir paslaugas dažnai sunku įvertinti kieky- 
biškai, tai nėra natūralaus būdo nustatyti, ar viešojo sekto- 
riaus sąnaudos yra vertos juos daryti. 

Apmokėjimas už biudžetinių programų vykdymą remiasi 
formule, kad visas biudžetas turi kažkaip padengti savo išlai- 
das, kad ir kokios finansinės priemonės būtų naudojamos. Ka- 
dangi kiekviena programa savo procentine išraiška sudaro la- 
bai nedidelę biudžeto dalį, tai kiekvienai biudžeto pozicijai 
bus perviršinė paklausa. Tačiau kadangi bendras biudžeto iš- 
laidas dengia labai daug žmonių, tai maža paskatų kiekvie- 
nam iš jų priešintis bendram finansavimo didinimui. Aksti- 
nas ieškoti sau naudingų gėrybių, paslaugų ir pinigų yra 
stipresnis nei bendras interesas neleisti pūstis bendram biu- 
džetui; čia priežastis yra ta, kad gamintojų grupės turi stip- 
rias pozicijas daugumos vartotojų interesų sąskaita. 

Tačiau viešojo pasirinkimo teorija per daug orientuota į 
pasiūlą. Aiškinant politikos kūrimą, paklausos pusės hipote- 
zę paremia teiginys, kad visapusišką viešųjų išteklių išdėsty- 

mą, taip pat ir perskirstymą socialinėmis išmokomis nule- 
mia poreikių įvairovė. Reikia pažymėti, kad egzistuoja vie- 
nas žinomas viešojo pasirinkimo modelis, pabrėžiantis pilie- 
čių interesų pirmenybę — balsavimo populiarumo modelis. 
Jis numato, kad vyriausybės populiarumas priklauso nuo to, 
kaip rinkėjai vertina ekonomiką, ypač nuo jų reakcijos į in- 
fliacijos ir nedarbo lygį. Kairiosios orientacijos vyriausybės 
būtų pažeidžiamos, jei būtų didelis ar didėjantis nedarbas, 
o dešiniųjų vyriausybių Achilo kulnas — infliacijos lygis. Kaip 
ir politinio verslo ciklo atveju, čia nesutariama dėl balsavi- 
mo populiarumo modelio empirinio pasitvirtinimo stipru- 
mo (Hibbs, 1987). 

Viešojo pasirinkimo mokykla teigia, kad moderni valstybė 
remiasi esmine dviejų pagrindinių biudžeto funkcijų painia- 
va: išteklių išdėstymu (alokacija) ir perskirstymu. Gerovės vals- 
tybė ir jos programos neturi kokio nors racionalaus pagrindi- 
mo naudoti biudžetą, tai yra teikti tikrąsias viešąsias gėrybes 
ir ištaisyti rinkos ydas. Gerovės valstybė yra didelė vyriausy- 
bė, nes ji bando vykdyti perskirstymą natūra, o ne pinigais. 
Pasirinkimas turi būti vyriausybės pasirinkimas, grindžiamas 
prielaida, kad kiekvienas gautų tokias pačias paslaugas už to- 
kią pat kainą — tai būtų kategoriška lygybė. 

i įtampa tarp į paklausą orientuotų ir į pasiūlą orientuotų 
viešosios politikos modelių nuolat pasireiškia aršiomis disku- 
sijomis apie esminį viešųjų išlaidų augimą dvidešimtojo šimt- 
mečio aukštą gyvenimo lygį pasiekusiose visuomenėse. Trum- 
pai apžvelkime kai kuriuos plačiai žinomus viešojo sektoriaus 
augimo logikos modelius. 


Viešojo sektoriaus augimo modeliavimas 


Pirmieji bandymai aprašyti ypatingą viešojo sektoriaus augi- 
mą turtingose šalyse priklausė į paklausą orientuotoms hipo- 
tezėms. Paklausos teorijos šalia kitų dalykų teigė, kad sociali- 
nė ekonominė plėtra numato ir viešąjį išteklių išdėstymą 


Viešosios politikos modeliai 1225 


(Wagnerio dėsnis), kad dėl didėjančios gausos turi didėti ir 
biudžetai (Wilensky'io dėsnis), kad kairiųjų vyravimas visuo- 
menėje ar vyriausybėje reiškia biudžeto išplėtimą, pakeičiantį 
rinkos mechanizmus (Castles'o dėsnis), kad kolektyvinės ide- 
ologijos palaiko viešojo sektoriaus plėtrą (Wilensky'io dėsnis), 
kad staigūs socialinio gyvenimo šokai verčia pakeisti biudžetą, 
skiriant daug didesnį viešąjį finansavimą (Peacocko ir Wise- 
mano desnis), kad kaimyninės valstybės išlaidos socialinei ge- 
rovei turi įtakos socialinių programų poreikiui savo šalyje (Pry- 
oro dėsnis) ir kad didėjantis turtingų pasaulio šalių ekonomikos 
atvirumas sukūrė poreikį stabilizuoti biudžetą apsaugant jį nuo 
rinkos svyravimų (Camerono dėsnis). 

Šias paklausos hipotezes galima klasifikuoti ir kaip ekono- 
mines, ir kaip politines. Jos neturi jokių empirinių įrodymų 
iš politikos kūrimo turtingose šalyse. Jos arba visiškai stokoja 
esminio empirinio pagrindimo, arba ryšius tarp determinan- 
čių ir biudžeto sprendimų priėmimo modeliuoja nekompe- 
tentingai, kadangi paklausos modeliams trūksta lemiamo kin- 
tamojo dydžio — institucinio konteksto politikos kūrimui. 

Antroji debatų apie viešojo sektoriaus augimą pakopa buvo 
pasiūlos pakraipos. Cia aptinkame hipotezę, kad viešosios iš- 
laidos apima ir biurokratinį švaistymą (Tullocko dėsnis), kad 
viešojo sektoriaus augimas yra įstaigos dydžio maksimizavimo 
funkcija (Downso dėsnis), kad viešojo sektoriaus produktyvu- 
mas yra neigiamas, kiekvienais metais savo veiklos rezultatams 
reikalaujantis vis daugiau išteklių (Baumolio dėsnis), kad biu- 
džetas sudaromas remiantis fiskalinėmis iliuzijomis apie san- 
tykį tarp sąnaudų ir naudos (Buchanano dėsnis), kad nemato- 
ma mokesčių struktūra ir didelis mokesčių elastingumas 
palaiko dideles išlaidas (Oateso dėsnis); prie šių hipotezių pri- 
dėtume dėsnį, kad viešojo sektoriaus pagrindinė struktūra są- 
lygoja tokį biudžeto sudarymą, kuris favorizuoja prekių, pa- 
slaugų ir pinigų pasiūlą tikro jų poreikio sąskaita (Niskaneno 
dėsnis ir Kristenseno dėsnis). 

Pasiūlos metodas iš esmės susijęs su viešojo ūkio paklausos 
ir pasiūlos interesų logika. Kaip ir Mancuro Olsono paskirs- 

tymo koalicijų dėsnis, jame nepasitikima interesų organizaci- 
jų vaidmeniu biudžeto kontekste; šis metodas sutinka su Bre- 
tono dėsniu, kad valstybės tarnautojai, ar jie būtų valdinin- 
kai, ar specialistai, yra motyvuojami asmeninių interesų, 
susijusių su biudžeto dydžiu, ir pritaria Wicksellio dėsniui, 
kad biudžeto sudarymo efektyvumas numato, jog sąnaudos ir 
nauda tarp savęs kažkaip artimai esti susijusios. 

Jei paklausos hipotezės ar į pasiūlą orientuoti modeliai iš 
esmės yra teisingi, tai kodėl dabar viešasis sektorius nustojo 
augęs? Kaip, be to, mes aiškinsime skirtingus augimo tempus, 
viena, tokiose šalyse, kaip JAV ir Šveicarija, kita vertus, kaip 
Nyderlandai ir Švedija? Trečiojoje viešojo sektoriaus augimo 
teorijos pakopoje vėl pasirodė daug sudėtingesnių modelių, 
pristatančių kultūrinį politikos kūrimo kontekstą, tokį kaip 
vertinimo ir pasitikėjimo sistemos (Wildavsky, 1985, 1987). 

Sudėtingiausia moderniosios politinės ekonomijos proble- 
ma — paaiškinti viešojo sektoriaus ekspansiją aukštą gyvenimo 
lygį pasiekusiose valstybėse. Dabartiniu metu literatūra apie 
vyriausybės augimo determinantes tikrai įspūdinga. Teorinio 
išradingumo nestokota, nes pasiūlyta daug skirtingų hipote- 
zių, tarp jų — ir labai drąsių prielaidų. Nors ir nebuvo empiri- 
nio darbo trūkumo, nes didžiuliai informacijos kiekiai buvo 
smulkiai išnagrinėti daugelyje EBPO šalių, įvairiausiais bū- 
dais sujungiant ir vėl išskaidant informaciją apie viešuosius 
finansus. Tai kodėl gi rezultatai tokie menki? 

Bedugnė tarp mokslinių pastangų ir gautų rezultatų yra to- 
kia stulbinanti, kad, matyt, atėjo laikas atidžiau pažvelgti į 
metodologines viešosios politikos, viešųjų finansų bei viešojo 
pasirinkimo metodų, interpretuojančių vyriausybės augimą, 
prielaidas. Jei problema yra sunkiai suvaldoma, tada greičiau- 
siai ją reikia kitaip išdėstyti. Aiškinamieji viešojo sektoriaus 
plėtros metodai turi būti sektoriniai ar longitudiniai, institu- 
ciniai ar neinstituciniai, orientuoti į paklausą ar į pasiūlą, rem- 
tis pusiausvyra ar nepusiausvyra. 

Viešojo sektoriaus plėtra yra kompleksinis reiškinys, kurį 
galima apčiuopti įvairiais rodikliais. Kaip pažymėjo Bruno 

Frey'us (1988), literatūra apie viešąją politiką per daug su- 
sitelkė ties išteklių išdėstymo ir pajamų perskirstymo duo- 
menimis paprasčiausiai todėl, kad jais buvo galima kiekybiš- 
kai manipuliuoti. Jei pridursime valdžios atliekamą 
reguliavimą, tada viešojo sektoriaus augimo modeliavimas 
tampa netgi sudėtingesnis. 

Analizuojant viešųjų finansų duomenis, viešojo sektoriaus 
augimo teorijos turi paaiškinti reikšmingą jų įvairovę sektori- 
niu ir longitudiniu požiūriais turtingų šalių grupėje po Ant- 
rojo pasaulinio karo. 1960 m. vyriausybės išlaidų dalies vi- 
durkis tarp 20 EBPO šalių buvo 27 proc. BVP, o 1985 m. jis 
padidėjo iki stulbinančio dydžio — 47 proc. Skirtumas tarp 
1960 m. minimumo - Šveicarijos 17 proc. ir 31 proc. 1985 m., 
bei maksimumo 1985-aisiais - Švedijos 64,5 proc., kai 1960 
m. buvo 31 proc. — rodo didelę įvairovę tiek tarp atskirų lai- 
kotarpių, tiek tarp atskirų valstybių. 

Būdingi viešojo sektoriaus įvairavimo modeliai yra arba sek- 
toriniai, arba longitudiniai. Sektorinis modeliavimas esti pa- 
sirenkamas, kai lyginama tarptautiniu mastu, o laiko tarpsnių 
modeliavimas — kai atliekamas kurios nors valstybės tyrimas. 
Retai galime rasti kombinuotą sektorinį ir longitudinį mode- 
l;, kuriamą sudedant duomenis draugėn. Tokia gautų duo- 
menų įvairovė galbūt yra todėl, kad paprasčiausiai tie patys 
veiksniai, kurie tolydžio skatina viešojo sektoriaus augimą, ne- 
paaiškina nacionalinių skirtumų. 

Johanas Lybeckas išanalizavo dvylika žinomų hipotezių apie 
viešojo sektoriaus plėtros determinantes sektorinio ir longitu- 
dinio įrodymo požiūriu, ir jam nepavyko patvirtinti nė vienos 
iš jų. Logišką dingstį susitelkti ties laiko tarpsnių modeliavi- 
mu davė argumentas, kad Castles'as, Schmidras ir Cameronas 
naudojo pagrindinį sektorinį modelį ir nesugebėjo idenuiti- 
kuoti pagrindinių visose sistemose veikiančių veiksnių. Tikė- 
tina, kad nacionalinės specifikos duomenų tyrimais pagrįsti 
metodai gali atskleisti daugiau apie atskiros valstybės institu- 
cinę viešųjų išlaidų kilmę, nei tai įmanoma pasitelkus ben- 


drąsias kategorijas (Lybeck, 1986). 

Daug pastangų buvo skirta techninėms problemoms, ka- 
dangi laiko tarpsnių modelių įvertinimas susijęs su esamais 
rimtais metodologiniais sunkumais. Turint omeny tai, kad val- 
džios augimas gali būti išreikštas daugybe būdų, nenuostabu, 
kad panaudojus sudėtingus ekonometrinius būdus gaunami 
rezultatai, kurie negali būti kildinami iš vienos teorijos. Nors 
visi atskirų valstybių tyrimai pateikia gan įspūdingus para- 
metrų apskaičiavimus, palyginę gautus duomenis matome ryš- 
kių skirtumų. Ar galime būti tikri, kad tam tikri nežinomi 
veiksniai — tokie kaip specifinės tos valstybės institucijos — yra 
priežastis, dėl kurios taip keistai skiriasi įvairių šalių rezulta- 
tai. Esminis skirtumas tarp institucinio ir neinstitucinio me- 
todų yra ginčytinas, nes jis atveria kelią specialiems (šiam tiks- 
lui skirtiems) aiškinimams. 

Tikriausiai įprasčiausia vyriausybių augimo hipotezių kla- 
sitikacija yra paklausa ir pasiūla grindžiami modeliai. Pirma- 
jai kategorijai priklauso hipotezės, kurios sutelkia dėmesį į pi- 
liečių poreikių išreiškimą ir politikų teikiamas preferencijas. 
Pasiūlos modelių kategorijai priklauso valdininkų elgsena ir 
institucinės produkcijos veiksniai. Gerai žinomos medianinio 
balsuotojo hipotezės yra kažkur viduryje, kaip ir korporatizmo 
tema. Kuo paremiami įvairūs paklausos ir pasiūlos modeliai 
atskirų valstybių studijose? (Lybeck, Henrekson, 1988). 

Paklausos ir pasiūlos modeliai kyla iš dviejų alternatyvių 
koncepcijų apie vyriausybę atstovaujamoje demokratijoje. Tra- 
dicinis demokratijos modelis traktuoja vyriausybę kaip neut- 
ralų ir nešališką piliečių valios reiškėją — tai prielankaus sub- 
jekto ir vykdytojo modelis. Naujasis viešojo pasirinkimo 
metodas traktuoja vyriausybę kaip potencialių iškraipymų šal- 
tinį palaikant santykius tarp valdomųjų ir valdančiųjų, kai įvai- 
rios interesų grupės turi strategines pozicijas išreikšti savo sa- 
vanaudiškus interesus, įskaitant politikus ir biurokratus — tai 
ekonominio gyvenimo modelis. 

Ekonominio gyvenimo modelio veiksniai gerai paaiškina 
Švedijos duomenis, ypač pasiūlos pusėje. Galima abejoti dėl 
bendro politikos modelių tinkamumo, kadangi, pavyzdžiui, 

Norvegijos duomenys vargiai patvirtina politinius-ekonomi- 
nius ar politinius-institucinius modelius. Suomija patvirti- 
na medianinio balsuotojo modelį apie teigiamą pajamų elas- 
tingumą viešosiose programose. Panašiai ir Prancūzijos 
duomenys paremia medianinio balsuotojo modelį, nors šiuo 
atveju empiriškai pasitvirtina ir viešojo pasirinkimo modelis 
apie tiekėjų logiką. Wagnerio dėsnį patvirtina Danijos, Švei- 
carijos, Anglijos ir Austrijos duomenys, nors įvairūs institu- 
cinės ar politinės pasiūlos pusės veiksniai turi būti pridėti 
visais keturiais atvejais. Italijos 17 Danijos atvejai telkiasi ties 
viešųjų išlaidų perskirstomosiomis pasekmėmis, pažymint es- 
minį stiprių interesų grupių vaidmenį siekiant plačiai frag- 
mentuoto horizontalaus perskirstymo. Gauti duomenys, nors 
ir labai skirtųsi kiekvienoje šalyje, labiau atitinka ekonomi- 
nio gyvenimo modelį nei palankaus subjekto ir vykdytojo 
modelį (Lybeck, Henrekson, 1988). 

Skirtumas tarp paklausos ir pasiūlos modelių nebūtinai nu- 
lemia pusiausvirojo metodo pasirinkimą. Viešojo sektoriaus 
išlaidų logika krypsta į kitą pusę, būtent į nepusiausvirojo me- 
todo naudojimą, nes nėra mechanizmo, kuris akimirksniu ko- 
reguotų perteklinę paklausą ar pasiūlą. Perteklinė pasiūla ir 
paklausa kažkaip neutralizuojama, įskaitant tiesioginį viešųjų 
išlaidų suvaržymą pajamomis. Tik Prancūzijos ir Vokietijos 
duomenys rodo pajamų apribojimų svarbą apibrėžiant viešą- 
sias išlaidas, o Didžiosios Britanijos duomenys rodo, kad iš- 
laidų kontrolę ne taip lengva įvesti. Pusiausvirasis modelis tik- 
riausiai turėtų būti panašus į konkuruojančių siekiamų lygių 
strategiją, kai pusiausvirosios jėgos modeliuojamos išreiškiant 
sąveiką tarp skirtingų interesų veikėjų. 

iuo metu yra daug literatūros apie vyriausybės dydį, kurį 
lemia viešoji politika, viešieji finansai ar viešasis pasirinkimas. 
Tai labai informatyvus šaltinis dabartinėms diskusijoms, nag- 
rinėjančioms, kaip aukštą gyvenimo lygį pasiekusiose kapita- 
listinėse šalyse vyriausybinis biudžeto sudarymas išstūmė rin- 
ką. Sunku rasti radikaliai naują sprendimą esminei politinės 
ekonomijos problemai: valstybė ar rinka. 

Kolektyvinis veiksmas ex ante ir ex postatveju 


Viešosios politikos kūrimas yra susijęs su valstybe. Kol ne- 
įkurtos valstybės struktūros, turinčios apmokestinimo galią, 
turime tipiškas kolektyvinio veikimo problemas, kylančias ne- 
sant optimalių sąlygų išdėstyti programas, kurios tvarko šalu- 
tines pasekmes arba reiškinius, atsirandančius dėl masto ekono- 
mijos nepasitvirtinimo —- apie tai buvo rašyta aptariant N-1 ir 
1/n problemas 1 skyriuje. Tam, kad būtų galima valdyti gry- 
nąsias viešąsias gėrybes, mokamas gėrybes ir bendros nuosa- 
vybės gėrybes, visų asmenų, dalyvaujančių kolektyviniame var- 
tojime, ribinio pasiryžimo mokėti suma turi būti lygi ribinei 
prekių kainai, tai yra 


n 
Smw, = mc (1) 
Principinis sudėtingumas yra sukurti institucijas, kurios galė- 
tų susidoroti su ribinių pasiryžimų mokėti sumavimu tokiu 
būdu, kad visos išlaidos būtų padengtos, o individai neturėtų 
paskatų klaidingai pateikti savo preferencijas arba išsisukinė- 
ti. Šios kolektyvinio veikimo problemos nekyla paskirstant gry- 
nąsias privačias gėrybes, kai optimalumas reikalauja, kad 


mw. = MC. (2) 


Iki valstybės įkūrimo ex ante atveju viešųjų gėrybių būdavo 
teikiama nepakankamai dėl laisvų mainų mechanizmo ne- 
efektyvumo. Tačiau jei valstybė, kaip ypatingų institucijų 
tinklas, jau veikia, atsiranda priešingų problemų: kaip apri- 
boti viešųjų programų dydį. Ex posr atveju bus stipri ten- 
dencija rastis per daug programų, ypač demokratinėse vals- 
tybėse. Kol valstybinė struktūra neįkurta, sunku rasti 
agregavimo mechanizmą, kuris galėtų spręsti tipines kolek- 
tyvinio veikimo problemas. 

Elinoras Ostromas Governing the Commons (1990) atsklei- 
dė, kad grupės gali spręsti kolektyvinės veiklos problemas, bū- 
dingas viešųjų ar pusiau viešųjų gėrybių paskirstymui, — to- 

kias kaip šalutinių pasekmių, pavyzdžiui, aplinkos teršimo ar- 
ba bendros nuosavybės išteklių (natūralių ganyklų ar šviežio 
vandens) sunykimo prevencija, nekurdamos valstybei būdin- 
gų institucijų. Savanoriškas viešųjų gėrybių teikimas taip pat 
tikėtinas ir režimų valdomose valstybėse (Young, 1989). Ta- 
čiau dalyvių skaičiui grupėse didėjant, savanoriškų mainų me- 
todas tampa vis mažiau patrauklus, o viešosios politikos kūri- 
mas ir įgyvendinimas — vis mažiau patikimas. 

Ex ante atveju principinė viešųjų ar pusiau viešųjų gerybių 
teikimo problema yra efektyvumo problema, arba kaip koor- 
dinuoti individus, kad jų tikrieji tokių gėrybių poreikiai būtų 
atskleisti. Ex post atveju įkūrus valstybę pagrindinė problema 
yra perskirstymo problema, ypač demokratinėse santvarkose, 
paremtose paprastu daugumos balsavimu. Valstybės apmokes- 
tinimo galia gali būti panaudota atskirų interesų grupių kon- 
centruotai naudai, tuo metu kai sąnaudos paskirstomos vi- 
siems piliečiams. Po valstybės struktūros įkūrimo sunku rasti 
agregavimo mechanizmą, kuris generuotų nekintamus ir ra- 
cionalius kolektyvinius sprendimus, išreiškiančius piliečių pre- 
ferencijas. Taip mažuma gali nugalėti daugumą darbotvarkės 
galia ar strateginiu elgesiu. Viešoji politika gali būti traktuo- 
jama kaip „gėrybė“, kurios siekia gerai organizuotos grupės, 
tuo metu kai sąnaudas turinti padengti visa bendruomenė. 
Taigi biudžeto augimą didinančios jėgos bus stipresnės už jė- 
gas, kurios prilaiko viešojo sektoriaus plėtrą. 

Taigi paradoksalu, tačiau valstybė ne tik sprendžia kolekty- 
vinio veikimo problemas, egzistuojančias ex ante, bet ir pati 
generuoja naujas kolektyvinio veikimo problemas po jos struk- 
tūros įkūrimo ex post. 


Išvados 
Kadangi politikos analizė buvo pripažinta savarankišku tyri- 


mo objektu, ieškota bendros politikos proceso teorijos, kuri 
galėtų pakeisti esamą skirtingų ir specifinių modelių gausėji- 

mą. Jei būtų buvęs nors mažiausias susitarimas, kaip interpre- 
tuoti politikos ciklą — kaip buvo Weberio politikos ir admi- 
nistravimo koncepcijoje (Page, 1985), - dabar neturėtume to- 
kio griežto nesutarimo dėl politikos kūrimo modeliavimo. 

Šie įvairūs sprendimo modeliai pagal daugelį modelių 
apibūdinimo metakriterijų vertinami skirtingai. Itin didelis 
skirtumas egzistuoja tarp racionalistų politikos proceso in- 
terpretacijų — kai kurie racionalaus pasirinkimo modeliai — 
ir realistų dabartinės politikos kūrimo supratimo — riboto 
racionalumo sprendimo modelio, nekalbant jau apie šiukš- 
liadėžės modelį. 

Viešosios politikos kūrimą galima traktuoti kaip apibrėžtą 
struktūros, tarkim, demografiniame ir inkrementiniame mo- 
deliuose. Arba politikos kūrimą galima analizuoti veikėjų po- 
žiūriu, pabrėžiant sąmoningus aspektus, panaudojant tikslus 
ir priemones (Parsons, 1968; Barry, 1971). Struktūriniai mo- 
deliai empirinių įrodymų bei teorinio supratimo lygio, į kurį 
yra orientuoti, požiūriu atrodo esą per daug neapdoroti. Pa- 
naudojant vidinio pasirinkimo kintamuosius dydžius, išreiš- 
kiančius veikėjų orientacijas, padidėja empirinis patvirtinimas 
ir teorinė darna, tačiau kokios rūšies pasirinkimo teoriją rei- 
kėtų pasirinkti? 

Atrodo, kad egzistuoja praraja tarp modelio paprastumo ir 
realistiškumo. Realistiniai politikos kūrimo modeliai neriboja 
sudėtingumo dydžio ir kintamųjų skaičiaus, į kuriuos reikėtų 
atsižvelgti. Kita vertus, paprasti racionalaus politikos kūrimo 
modeliai, regis, yra tik įrankiai, kurie politikos analitikui su- 
teikia krypų, kur ieškoti paaiškinimų, jei politikos kūrimas 
nukrypsta nuo modelio pranašavimų. 

Vargiai galima teigti, kad vienas iš šių keturių politikos pro- 
ceso traktavimų yra pranašesnis už kitus. Pagal įvairius meta- 
teorinius kriterijus jie vertinami skirtingai. Ieškojimas vieno 
teisingo viešosios politikos proceso metodo pasmerktas žlugti. 
Pasirinkti modelį galima dviem iš esmės skirtingais būdais. O 
gal reikia pabandyti sukurti kiekvienam politikos ciklui tei- 
singą pagrindinį modelį, interpretuojantį sprendimų priėmi- 

mą ir įgyvendinimą, ir atsisakyti įvairių nuosaikių modelių, 
kurie buvo iškreipti dėl duomenų. Arba galima imtis reliaty- 
vistinio būdo operuojant daugeliu apribojančių modelių, bet 
griežtai nubrėžti jų tinkamumo ribas. 

Yra ir daugiau problemų. Viešosios politikos likimas pri- 
klauso nuo to, kaip ra politika yra įgyvendinta, bei nuo orga- 
nizacijų, kurios yra politikos įgyvendinimo taikinys, prigim- 
ties. Tam, kad padarytume išvadas apie politikos kūrimo logiką, 
turime įtraukti ir įgyvendinimo stadiją: kokios yra sėkmingo 
įgyvendinimo sąlygos? Reikia kreipti dėmesį ir į įgyvendini- 
mo strategijas, ir į institucijų, prisidedančių prie politikos įgy- 
vendinimo, ypatumus, nekalbant jau apie politikos kūrimo 
stadijos analizę. 

Taigi stengiantis suprasti politikos procesą reikia pasitelkti 
ne tik tinkamą teorinį modeliavimą, bet ir geras politikos įgy- 
vendinimo teorijas. Deja, kaip paaiškės kitame skyriuje, jos 
sunkiai aptinkamos. 


4 


Įgyvendinimo modeliai 


Įgyvendinimo modeliai buvo pasiūlyti kaip trūkstamoji 
grandis, kai paaiškėjo, kad ir vyriausybės lygiu priėmus po- 
litikos kryptis buvo ignoruojami įvairūs politikos proceso 
etapai. Naudojant įgyvendinimo modelius, pagrindinė pro- 
blema yra numatyti tokius institucinius mechanizmus, ku- 
rie padėtų vykti įgyvendinimui, jei iš viso juo galima pasiekti 
tikslų. 

Paulas A. Sabatier, pirmasis analizavęs įgyvendinimą, iške- 
lia kai kuriuos esminius klausimus apie įgyvendinimo prigim- 
tį, apžvelgdamas esamą įgyvendinimo teorijos padėtį (Saba- 
tier, 1986). Nors Sabatier atlikta dviejų konkuruojančių 
įgyvendinimo modelių analizė — įgyvendinimas „iš viršaus Že- 
myn“ prieš „iš apačios aukštyn“ — taip pat jo bandymas „pa- 
leisti“ trečią modelį — savotišką rūšies koalicijos modelį — yra 
pagavi ir drąsi, vis dėlto galima teigtu, kad ji nesprendžia es- 
minės problemos, susijusios su viešosios politikos įgyvendini- 
mo prigimtimi. 

Reikia pripažinti, kad viešosios politikos proceso vykdymo — 
įgyvendinimo proceso — modeliavimas skiriasi nuo tikslų įgy- 
vendinimo masto nustatymo - įgyvendinimo vertinimo. Anali- 
zuojant daugybę įgyvendinimo modelių gali išryškėti kai ku- 
rios įgyvendinimo analizės aplinkos problemos. Jos kyla iš 
skirtingumo tarp įgyvendinimo kaip rezultato ir įgyvendinimo 
kaip proceso. Nepaaiškinus įgyvendinimo sąvokos, neįmanoma 
apibrėžti sėkmingų įgyvendinimo sąlygų teorijos. 

Įgyvendinimo sąvoka 


Įgyvendinimo sąvokai būdinga problemiška struktūra. Webster s 

Dictionary ši sąvoka aiškinama kaip įgyvendinimo veiksmas ar 

būsena; žodžiui „įgyvendinti“ pateikiami tokie raktažodžiai: 
įvykdyti: atlikti, užbaigti; duoti praktinį rezultatą ir užtikrinti baigtų kon- 
krečiomis priemonėmis, - panaudoti praktinės išraiškos instrumentus ar 
priemones. 


„Įvykdyti kažką“ ar „atlikti kažką“ skamba suprantamai ir 
telieka pridurti keletą paaiškinimų. Formalus apibrėžimas ga- 
li būti: 

(AP1) Įgyvendinimas = F (ketinimas, išeiga, 


rezultatas), 


kur įgyvendinimas nurodo, kad išeigos (produkto) priemonė- 
mis gaunami rezultatai, kurie atitinka pradinį(ius) ketini- 
mą(us). Aiškiai matome, kad „įgyvendinimas“ turi dvejopą 
prasmę: „viena, sukelti praktines pasekmes“ ar vykdyti, ir, ki- 
ta vertus, „įvykdyti“ arba atlikti. Jei politika vykdoma, jai nė- 
ra reikalo pasibaigti jos tukslų įgyvendinimu. 

Taigi turime esminį įgyvendinimo sąvokos dviprasmišku- 
mą: įgyvendinimas kaip galutinė būsena arba politikos tikslo 
pasiekimas ir įgyvendinimas kaip procesas ar politikos vykdy- 
mas. The Oxford English Dictionary pažymi tokią pat dvigubą 
reikšmę: „užbaigti, atlikti; vykdyti“. 

Veiksmų vykdymas neturi baigtis tikslų įgyvendinimu. Įgy- 
vendinimo analizė gali būti laikoma viešojo administravimo 
plėtojimu, o politikos vykdymas yra paremiamas papildomu 
vertinimo tyrimu. Įgyvendinimo analizė neapsiriboja tuo, kas 
atsitiks įvedus politines reformas, nes ji nesusitelkia ties vie- 
šojo administravimo programos vykdymu, kaip tai buvo su- 
prantama tradiciškai. 

Įgyvendinimo sąvoka apima vertinimą; reikšmingą vaidmenį 
atlieka įgyvendinimo proceso veikėjai, ir viena iš pagrindinių 
įgyvendinimo analitiko užduočių yra vertinti įgyvendinimą. 
Turėdamas politikos tikslus ir priemones, analizuojantysis ne- 

gali apsiriboti konstatuodamas tai, kas atsitiks vėliau. Jis turi 
naudotis tiriamosiomis vertinimo tyrimo priemonėmis, kad 
galėtų spręsti, ar įgyvendinimas sėkmingas, o tai yra pagrin- 
dinė įgyvendinimo analizės užduotis. Sėkmė ar nesėkmė nėra 
vienintelės viešosios politikos įgyvendinimo galimybės. Poli- 
tikos įgyvendinimo procesas turi savo logiką, kurią perprasti 
yra antroji įgyvendinimo analitiko užduotis. 

Analitiko dėmesio centre yra ne tik tai, kaip pasiekti politikos 
tikslų, bet ir kiti įgyvendinimo proceso aspektai: įgyvendinimo 
žaidime įvairių partijų naudojamos strategijos ir taktikos, vilki- 
nimo mechanizmas kaip sprendimų parametras, dalyvaujančių 
veikėjų motyvų įvairovė bei būtinybė burtis į koalicijas ir gali- 
mybės slapta susitarti lošimuose. Įgyvendinimas reikalauja dau- 
giau nei tokia padėtis, kai yra politikos tikslas ir rezultatas (ar 
keletas tikslų ir rezultatų), kadangi, be to, įgyvendinimo sąvoka 
numato, kad šie du dalykai — tikslas ir rezultatas — atitinka du 
skirtingus santykius: priežastinę funkciją ir atlikimo funkciją. 

Įgyvendinimo sąvokai svarbiausios dvi idėjos: kad politikos 
programa yra produktas, kuris duoda rezultatą tokiu būdu, jog 
šis įvykdo politikos tikslus. Vertinant įgyvendinimą dėmesys 
kreipiamas į viešosios politikos vykdymą ir jo pasekmes. Jis ap- 
ima tris logiškai atskiras veiklas: (a) esamų tikslų išaiškinimą 
(tikslo funkcija); (b) santykio tarp priemonių ir rezultatų, iš- 
reiškiamo priežastiniu efektyvumu, konstatavimą (priežastinė 
funkcija) ir (c) santykių tarp tikslų ir rezultatų išaiškinimą sie- 
kiant patvirtinti tikslo pasiekimo mastą (įvykdymo funkcija). 

Kiekviena iš trijų užduočių turi savų specifinių problemų. 
Visos drauge jos numato, kad gali būti sunku nustatyti įvykdy- 
mo efektyvumą. Politikos tikslai ir priemonės - ketinimai — yra 
formuluojami ir įvykdomi vairių politikos proceso veikėjų. Kas 
yra tikslas ar priemonė - lemia apgalvotas kurio nors veikėjo 
pasirinkimas, o tai reiškia, kad nusakant įgyvendinimą būtina 
detaliai apibūdinti į procesą įtrauktus veikėjus. Šie veikėjai gali 
būti skirstomi į dvi grupes — formuotojus ir įgyvendintojus. 

Įgyvendinimo teorija numato, kad veikėjai, kurie nustato po- 
litiką, skiriasi nuo veikėjų, atsakančių už politikos įgyvendini- 

mą. Nors taip yra ne visada, įgyvendinimo procesas apima asi- 
metriškus santykius tarp politikos formuotojų ir politikos įgy- 
vendintojų. Formuotojai nebūtinai turi būti politikos iniciato- 
riai; kad ir kaip būtų, įgyvendinimo teorija daro prielaidą, kad 
viešoji politika tampa teisėtu reikalu įgyvendinantiesiems, kai 
apie tai yra nutarta formaliai nustatytais būdais. Kurdami origi- 
nalią įgyvendinimo formulę, dabar esame tokioje stadijoje, kai 
galime pateikti stipresnę ir sudėtingesnę įgyvendinimo sąvoką: 


(AP2) Įgyvendinimas = F (Politika, Rezultatas, 
Formuotojas, Įgyvendintojas, Iniciatorius, Laikas). 


Įsivaizduokime, kad kas nors paklaustų, ar politika buvo įgy- 
vendinta. Reiktų suteikti informaciją apie politikos tikslų ir re- 
zultatų atitikimo laipsnį, bet šito toli gražu nepakaktų. Dar 
svarbu nusakyti laiką, kurio reikia, kad įgyvendinimas nebūtų 
nei priešlaikinis, nei pavėluotas. Kada dera klausti, ar progra- 
mos tikslai įgyvendinu? Visa tai svarbu įgyvendinimo sąvokai. 
Įsigilinus į įgyvendinimo procesų teoriją, išryškėja prieštaringi 
požiūriai. Lengviau pristatyti formalią įgyvendinimo sąvoką nei 
modeliuoti evoliucionuojantį įgyvendinimo procesą. 

Jei pats įgyvendinimas kaip rezultatas yra nedviprasmiš- 
kas — pasiekti politikoje numatytus tikslus, tai įgyvendini- 
mo procesas yra kompleksiškesnis reiškinys. Jis apima koali- 
cijas, mokymąsi, politinį simbolizmą, įgyvendinimo 
perspektyvas, taip pat kontrolę. Tačiau nepakanka apskritai 
tvirtinti, kad įgyvendinimas yra koalicijų propagavimas, evo- 
liucinis mokymasis ar hierarchinė kontrolė. Kiekvienas me- 
chanizmas gali būti panaudotas įgyvendinimo procese, nes 
ryšys tarp įgyvendinimo kaip rezultato ir įgyvendinimo kaip 
proceso yra „silpnas“. 


Įgyvendinimo procesų modeliavimas 


Vadinamųjų įgyvendinimo modelių, palyginti su standarti- 
niais viešosios politikos modeliais, statusas yra gerokai men- 

kesnis (Dunsire, 1978). Jie laikomi būtinu politikos mode- 
lių papildu, nes, kaip yra teigiama, modeliuoja tik sprendi- 
mų priėmimo procesą numatydami, kad politikos vykdymas 
reiškia politikos programų vykdymą, taip pat politikos tiks- 
lų įgyvendinimą (Meter, Horn, 1975). Arba dar blogiau: 
anksčiau minėti politikos modeliai laikosi naivių prielaidų 
apie viešąjį administravimą —- esą tos politikos kryptys, dėl 
kurių kartą buvo nuspręsta, automatiškai pasieks savo tiks- 
lus, naudodamos tiesioginius tos politikos vykdymo produk- 
tus, tarsi įgyvendinimas būtų labai paprastas ir automatiš- 
kas procesas. 

Po diskusijos apie įgyvendinimo deficitą buvo radikaliai atsi- 
sakyta šios hipotezės. Įgyvendinimo etapo ignoravimas nega- 
lėtų būti laikomas blogesniu nei laikymasis naivios teorijos 
apie viešąjį administravimą ir įgyvendinančiųjų elgesį. 

Taigi įgyvendinimo modeliai sudaro, viena, trūkstamą gran- 
dį tarp politikos sprendimų priėmimo, ir, kita vertus, politi- 
kos vykdymo bei politikos įgyvendinimo (Hargrove, 1975). 
Argumentas apie trūkstamą grandį gali pasirodyti atradimu 
tiems, kurie suprato, kad politika gali vienaip atrodyti pa- 
skelbta, ir visai skirtingai — panaudota praktiškai. Pagrindinė 
problema tikriausiai buvo paaiškinti, kodėl šis neatitikimas 
pasireikšdavo daugiau nei dažnai — kaip mums suprasti, kas 
atsitiks suformulavus ir suformavus politikos kryptį? Ši hipo- 
tezė apie atitikimo trūkumą tarp politikos tikslų ir rezultatų 
paprastai yra teisinga, ji atvedė prie griežtos kritikos, jei ne 
prie standartinių politikos modelių atmetimo. 

Pagrindiniai politikos modeliai buvo apkaltinti politikos 
procesų problemų fazės ignoravimu arba laikymusi naiviaus 
įgyvendinimo modelio: formuluoti tikslus, nustatyti prie- 
mones, vykdyti programas ir gauti rezultatus. Pradedant la- 
bai originalia Pressmano ir Wildavsky'io analize knygoje /m- 
plementation (1984), pirmą kartą išleistoje 1973 m., gausybė 
literatūros šaltinių paskleidė perspėjimus prieš bet kokį vie- 
šosios politikos modelį, kuris įgyvendinimą laikė paprastu 
ar tuojau pat įvykdomu dalyku. 

Kiekvienas politikos modelis geriausiu atveju buvo laiko- 
mas neužbaigtu ar blogiausiu atveju nepakankamu, nes jie sto- 
kojo įgyvendinimo mechanizmo teorijos, — kaip programos 
turi būti vykdomos, kad iškelti tikslai būtų pasiekti. Ši 1EY- 
vendinimo mechanizmo nustatymas — raktas į sėkmingą įgy- 
vendinimą — tapo daugelio naujų politikos modelių tikslu, 
sutelkiant dėmesį į tai, kas atsitinka po sprendimų etapo. 

Tuo pat metu šiuos naujus modelius galima buvo kritikuo- 
ti tuo pačiu aspektu, - jie aplenkė pradines politikos proceso 
fazes — tai yra jie buvo vienpusiai. Bandymai išplėsti įgyven- 
dinimo modelius, kad apimtų visą politikos ciklą, vargiai bu- 
vo sėkmingi. Viešosios politikos tyrimuose vis dar egzistuoja 
didelis plyšys tarp sprendimų priėmimo modelių ir įgyvendi- 
nimo modelių (Sabatier, 1986). 

Įgyvendinimo modeliai skiriasi pagal mechanizmų, vartoti- 
nų kontroliuojant programų vykdymą, prigimtį: „iš viršaus 
žemyn“ modeliai ir „iš apačios aukštyn“ modeliai. Toliau pa- 
teikiama trumpa įvairių įgyvendinimo modelių apžvalga. 


Įgyvendinimas kaip tobulas administravimas 


Hoodas pasiūlė įgyvendinimo modelį, kuris „užtikrintų to- 
bulą politikos įgyvendinimą“ (1976: 6). Toks modelis apim- 
tų vientisą administracinę sistemą su viena valdžios linija, vie- 
nodų taisyklių ar tikslų įgyvendinimą, aiškių ir autoritetingų 
tikslų kompleksą, įgyvendinamą remiantis visišku paklusimu 
ar tobula administracine kontrole, tobulu koordinavimu ir to- 
bula informacija tarp administracinių vienetų ir jų viduje, ne- 
ribojant laiko, nelimituojant materialinių išteklių iškeltai pro- 
blemai spręsti ir nustačius nedviprasmiškus bendrus tikslus 
bei visišką politinį siekiamos konkrečios politikos priimtinu- 
mą (Hood, 1976: 6-8). 

Tobulo administravimo modelis yra idealaus tipo konstruk- 
cija, sukurta siekiant nustatyti įgyvendinimo nesėkmių prie- 


žastis (Hood, 1976: 190-207). Modelyje įgyvendinimas trak- 

tuojamas siauru požiūriu į grynųjų valdžios santykių charak- 
teristikas — hierarchiją, paklusnumą, kontrolę ir tobulą koor- 
dinavimą, kurios suvokiamos kaip mechanizmas sėkmingam 
įgyvendinimui pasiekti. 

Kad ir kaip būtų, empirinis įgyvendinimo tyrimas pateikė 
įvairių atradimų: buvo nustatyta, kad simetriškesni savo pri- 
gimtimi mechanizmai, tokie kaip mainai ir derybos, labiau 
tinka įgyvendinimo procesui nei valdžia ir jos savybės (Lips- 
ky, 1980; Barret, Fudge, 1981). Šie derėjimosi mechanizmai 
yra tokie pat svarbūs politikos įgyvendinimui, kaip ir valdžios 
struktūros (Bardach, 1977; Pressman, Wildavsky, 1984: 87- 
124). Abejotina, ar išvardytos modelių sąlygos veda į tobulą 
įgyvendinimą; pavyzdžiui, „iš viršaus žemyn“ įgyvendinimo 
varianto modelio sąlygos retai pritaikomos dėl vidaus arba tar- 
porganizacinio sudėtingumo (Hantf, Scharpf, 1978). 


Įgyvendinimas kaip politikos vadyba 


Įgyvendinimo modelis gali apimti sėkmingo įgyvendinimo gai- 
rių paiešką. 1979 m. straipsnyje „Efektyvaus įgyvendinimo 
sąlygos: gairės politikos tikslams pasiekti“ Sabatier ir Mazma- 
nianas rašė: 
Programa remiasi pagrįsta teorija apie tikslinės grupės elgesio pasikeiti- 
mus, kad būtų pasiekta pageidaujama būsena (tikslai). Įstatuose (ar kita- 
me esminiame politikos sprendime) nusakomos aiškiai apibrėžtos politi- 
kos kryptys ir įgyvendinimo proceso struktūra, siekiant maksimizuoti 
tikimybę, jog tikslinės grupės elgsis taip, kaip yra numatyta. Įgyvendinimo 
žinybų vadovai turi esminius vadybos ir politinius sugebėjimus ir yra atsi- 
davę įstatuose suformuluotiems tikslams. 


Šios sąlygos iš pirmo žvilgsnio gali pasirodyti nekontrover- 
siškos, bet pamąsčius apie „pagrįstas“ priežastines hipotezes 
ar apie aiškius tikslus ir priemones, taip pat apie galingas va- 
dybos strategijas aiškiai išryškėja įrodymų tautologijos rizika: 
kas veikia įgyvendinimo procese yra tai, kas atlieka įgyvendi- 
nimą. Be to, yra ir daugiau tiek pat griežtų reikalavimų. 

Programa yra aktyviai remiama organizuotų rinkėjų grupių ir kelių įtakin- 
gų įstatymų leidėjų (arba žinybų vadovų) viso įgyvendinimo proceso metu, 
o teismai yra neutralūs ar taip pat palaikantys. Nepasakytume, kad priešin- 
gos viešosios politikos kryptys ilgainiui kiek ryškiau pažeistų santykinį 
nustatytų tikslų prioritetą, to nevyksta ir pasikeitus atitinkamoms socioe- 
konominėms sąlygoms, kurios kenkia įstatų nustatytai „rechninei“ teorijai 


ar politinei paramai (Sabatier, Mazmanian, 1979: 484-485). 


Šios spėjamai pakankamos sėkmingo įgyvendinimo sąly- 
gos įvardija esminius veiksnius, kurie veikia politikos įgy- 
vendinimą: tai technologija, tikslų nedviprasmiškumas, kva- 
lifikacija, parama ir sutarimas. Tačiau ši teorija laiko išspręstu 
ginčytiną klausimą, - kas yra „pagrįsta“ politikos technolo- 
gija? Be to, kas yra „esminis“ politinis gebėjimas ir „pakan- 
kama“ politinė pagalba? Ir kada politikai „ženkliai“ paken- 


kia konfliktas? 


Įgyvendinimas kaip evoliucija 


Wildavsky'is įvedė įgyvendinimo proceso teoriją, teigiančią, 
jog įgyvendinimo procesas nebūtinai pasibaigia įgyvendini- 
mu, tai gali būti tikslų performulavimas ir nauja rezultatų 
interpretuotė, kitaip tariant, evoliucija. Jei įgyvendinimo pro- 
cesas baigiasi tikslų performulavimu ir rezultatų perinterpre- 
tavimu, tai kaip įgyvendinimas gali būti sėkmingas? Evoliuci- 
nė įgyvendinimo koncepcija numato, kad įgyvendinimo 
procesas gali nebūti aiškiai atskirtas nuo politikos formulavi- 
mo etapų, painiojant tikslus ir rezultatus. Ji taip pat numato, 
kad įgyvendinimas nėra baigtinis: „Įgyvendinimas visada bus 
evoliucinis; jis neišvengiamai ir vykdys politiką, ir performu- 
luos ją“ (Majone, Wildavsky, 1984: 116). Tai yra empirinis 
argumentas, kurį galima atmesti, kol bus atliktas pagrindinis 
programos įvykdymo tyrimas (žr., pavyzdžiui, George, Wil- 
ding, 1984 — apie socialinės politikos įtakos britų bendruo- 
menei pokario metais analizę). 

Įgyvendinimas kaip mokymasis 


Wildavsky'is trumpai aprašė ir dar vieną įdomią įgyvendini- 
mo proceso prigimties interpretaciją (Browne, Wildavsky, 
1984). Įgyvendinimas modeliuojamas kaip nesibaigiantis mo- 
kymosi procesas, kai įgyvendinantieji nenutrūkstamo paieš- 
kos proceso dėka patikslina tikslų funkcijas ir sutvirtina pro- 
gramų technologijas. Nėra natūralaus politikos įgyvendinimo 
proceso pabaigos, nes kiekvienas etapas yra patobulintas, pa- 
lyginti su ankstesniais, kai, praėjus tam tikram laikui, pradi- 
niai tikslai turi transtormuotis ir pradinės priemonės turi bū- 
ti pakeistos. 

Įgyvendinimo kaip mokymosi teorija gali būti laikoma op- 
timistiniu įgyvendinimo hipotezės paaiškinimu, teigiančiu, 
kad įgyvendinimas yra evoliucija. ši įgyvendinimo proceso 
rūšis įvairiuose metodo „iš viršaus žemyn“ variantuose vadi- 
nama naiviuoju įgyvendinimu, tobulu administravimu, hie- 
rarchiniu modeliu, sėkmingo įgyvendinimo sąlygomis, lai- 
komomis suboptimaliomis, nes ji įgyvendinimo procesą 
traktuoja kaip vienkartinį. 


Įgyvendinimas kaip struktūra 


Įvykiai, sudarantys įgyvendinimo procesą, paprastai laikomi 
dalimis, formuojančiomis visumą. Kaip galima atskirti, kas yra 
įgyvendinimo proceso dalis, o kas nėra (ribų nustatymas)? Ko- 
kie yra pagrindiniai įgyvendinimo proceso komponentai (iden- 
tifikavimas)? Veikale „Įgyvendinimo struktūros: naujas viene- 
tas administracinei analizei“ (Implementation Structures: A New 
Unit for Administrative Analysis Hjernas ir Porteris teigia: „Įgy- 
vendinimo struktūra susideda iš mažesnių struktūrų, telkian- 
čių organizacijų narius, kuriems programa yra svarbiausias jų 
interesas (ar svarbi kaip įrankis)“ (1981: 216). 

Ar aišku, kad įgyvendinimo struktūra susideda iš keleto vei- 
kėjų grupių, bet šios veikėjų grupės sudaro vieną ir tik vieną 

įgyvendinimo struktūrą? Ar užtenka to, kad šie veikėjai yra or- 
ganizacijų nariai ir programa esti jų „svarbiausias interesas.? Ar 
nebūtina žmonėms, kurie turi „svarbiausią“ interesą kurioje nors 
politikos srityje, taip pat norėti ar bandyti jį įgyvendinti? 
Įgyvendinimo struktūros metodas pabrėžia kitokias įgyven- 
dinimo proceso galimybes nei metodas „iš viršaus žemyn“: or- 
ganizacijos sudėtingumą, dalyvių saviatranką, tikslų ir moty- 
vų gausą, vietinio veikimo laisvę. Hjernas ir Porteris teigia: 


Įgyvendinimo struktūros nėra organizacijos. Jos apima daugelio organiza- 
cijų dalis; organizacijos apima daugelio programų dalis. Būdamos analiti- 
nės konstrukcijos, įgyvendinimo struktūros konceptualizuojamos siekiant 
identifikuoti tikslinių veiksmų vienetus, kurie įgyvendina programas. Jie 
yra „fenomenologiniai administraciniai vienetai“, iš dalies nustatyti juose 
dalyvaujančių narių (1981: 222). 


Įgyvendinimo struktūrų apibūdinimas kaip apimančių vie- 
netus, kurie įgyvendina programas, nedaug tepadeda, nes yra 
tautologinis. Arba įgyvendinimo struktūra yra konstrukcija — 
paprasčiausias „vienetas administracinei analizei“, arba „įgy- 
vendinimo struktūros yra administraciniai dariniai (Hjern, 
Porter, 1981: 219), bet ne abu iš karto. 

Įgyvendinimo struktūros sąvoka svarbi įgyvendinimo pro- 
cesų analizei, bet reikia turėti omenyje sudaiktinimo klaidą 
ar ne vietoje panaudotą konkretumą. Nenuostabu, kad 
kalbame apie įgyvendinimo sudėtingumą, nes sunku atrasti 
būdą įgyvendinimo struktūrai identifikuoti ir nustatyti jos 
riboms (Hjern, Hull, 1982). 


Įgyvendinimas kaip rezultatas 


Fudge'as ir Barrettas teigia, kad įgyvendinimo proceso teorija 
kildinama iš ypatingos įgyvendinimo sąvokos. Jei įgyvendini- 
mas nėra „politikos paleidimas veikti“, teigia Fudge as ir Ba- 
rettas, tada: „akcentas ... nuo valdantysis/pavaldinys santykio 
perkeliamas į tokį, kai politikos kūrėjai ir įgyvendintojai yra 
lygesni ir santykis tarp jų tampa analizės objektu“ (1981: 258). 

Įgyvendinimo sąvoka ir įgyvendinimo proceso sąvoka turi 
būti analizuojamos atskirai. 

Kodėl organizacijos sudėtingumas ar autonomiškumas, ly- 
giai kaip mainai ir derybos, negalėtų būti suderinami su įgy- 
vendinimu kaip „politikos įvykdymu“ arba vesti prie to? Pa- 
prasčiausiai tai galėtų būti įrodymas, kad tobulo 
administravimo modelis galėtų pasiekti būseną, apibūdinamą 
kaip „pasiekti, kad kažkas būtų įvykdyta“. Analizuoti tai, ką 
būtina turėti, norint, kad tiktų įgyvendinimo sąvoka, yra ne 
tas pats, kas sukurti paties įgyvendinimo - ypač sėkmingo įgy- 
vendinimo — modelį. 


Įgyvendinimas kaip perspektyva 


Walteris Wiliamsas (1982) tvirtai pasisakė už specialios per- 
spektyvos suradimą kaip išeities tašką politikai vykdyti. Ar ši 
vadinamoji įgyvendinimo perspektyva yra tam tikra praktinio 
administravimo mokslo atmaina, žinių sistema, kuria politi- 
kos kūrėjai ir įgyvendintojai galėtų remtis politikai įgyven- 
dinti? Wiliamsui įgyvendinimo perspektyva yra praktikos per- 
spektyva. 

Tas faktas, kad veikėjai dalyvauja procese, kurį jie vadina 
„Įgyvendinimai“, dar nereiškia, kad jis vyksta realiai. Kaip pa- 
rodė keletas įgyvendinimo studijų, veikėjai gali vykdyti poli- 
tiką tikėdami, kad jų veiksmai pagaliau suponuos įgyvendini- 
mą, bet jie gali ir klysti. Norint nustatyti laipsnį, kuriuo 
įgyvendinimo perspektyva sutaps su sekmingu įgyvendinimu, 
reikia turėti ir kitokią perspektyvą — teoretiko. 


Įgyvendinimas kaip atgalinis planavimas 
Įgyvendinimo procesas įtraukia daug dalyvių — ar vieni svar- 


besni už kitus? Elmore'as (1978) įukinamai argumentuoja, 
kad daugelis įgyvendinimo analizių telkė dėmesį į užiman- 

čiuosius aukštus postus valdžios struktūrose, tuo tarpu kai įgy- 
vendinimo analizei iš tikro reikalinga dėmesį sutelkti į tuos, 
kurie diena po dienos atsako už rezultatus. 

Esminę reikšmę įgyvendinimo procesui turi elgesys tų, ku- 
rie labiausiai priartėja prie rezultatų suformavimo - paprastai 
šie Žmonės esti gan žemai pagal hierarchiją (Lipsky, 1980). 
Elmore as teigia: 

Prisiminkite argalinio planavimo logiką, aprašytą anksčiau: pradėkite kon- 

krečiu teiginiu apie elgesį, kuris sukuria galimybę politikos intervencijai, 

aprašykire organizacijos veiksmus, kurie, tikėtina, paveiks tą elgesį, apra- 
šykite tikėtinas šių veiksmų pasekmes, o tada kiekvienam įgyvendinimo 
proceso lygiui aprašykite tą efektą, kurio galima tikėtis iš šio lygio tiksli- 

niam elgesiui, ir kokių išteklių reikia šiam efektui pasireikšti (1982: 28). 


Net jei įgyvendinimo analizės didžioji dalis buvo nuošir- 
džiai sutelkta į politikos formuotoją ir net jei naivi prielaida 
apie hierarchinės kontrolės galimybę sekino viešosios admi- 
nistracijos daugumą (anot Elmore'o), - kažin ar vaisinga atsi- 
sakyti šio hiperbolizavimo, pavadinant įgyvendintoją vienin- 
teliu esminiu įgyvendinimo vyksmo veikėju. 

Neaišku, ką reiškia „elgesys, sukuriantis galimybę politikos 
intervencijai ; praktiškai tyrinėtojas gali rasti be galo daug to- 
kio elgesio instancijų, bet kaip jas reikėtų atrinkti, jei negali- 
ma visų jų išstudijuoti? 

Atgalinio planavimo perspektyvos tikslas yra [apgręžt; ap- 
sukti] įgyvendinimo modelių tendenciją naudoti „iš viršaus 
žemyn“ metodą ar, pasak Elmore'o: „Pradėję nuo konkretaus 
elgesio ir susitelkę ties pateikimo lygio mechanizmu veikdami 
šį elgesį, turime tą pranašumą, kad sutelkėme dėmesį į tarpu- 
savio sąveiką ir veikimo laisvę“ (Elmore, 1982: 28). 

Būtinas įgyvendinimo perspektyvos komponentas yra ati- 
tinkamos sprendimų priėmėjų grupės tikslų rinkinio priėmi- 
mas. Politikos formuotojo tikslai gali nebūti nei tikslūs, nei 
aiškūs, ilgainiui jie gali keistis ar prieštarauti įgyvendintojo 
tikslams. Tačiau be formuotojo įtraukimo ir tikslų nustatymo 
įgyvendinimas neturi apibrėžtumo. Jei nėra nustatytų tikslų, 


kaip kas nors gali būti įgyvendinta? 

Įgyvendinimas kaip simbolizmas 


Fudge'as ir Barettas teigia, kad įgyvendinimo perspektyva ne- 
gali būti laikoma savaime suprantama. Įgyvendinimo proceso 
studijos rodo ne tik tai, kad įgyvendinantieji gali priešintis 
pasikeitimams ar savaip interpretuoti tikslus bei programas, 
bet ir kad politikos kūrėjai gali laikyti būtinu ar naudingu 
dalyku ignoruoti politikos vykdymą (Edelman, 1971). 
Faktas, kad įgyvendinimo procesas eksponuoja politinį sim- 
bolizmą — apeidamas nuoširdžias pastangas įgyvendinant rea- 
lią politiką, — netrukdo įgyvendinimo sąvokos tinkamumui; 
tikslai gali būti pasiekti, nes jie buvo susipynę su kitais tiks- 
lais, derinosi su pseudopolitiniu elgesiu, taip pat buvo įgy- 
vendinami remiantis išplėtotu dalyvių netikrumu. Laipsnis, 
iki kurio kiekvienas įgyvendinimo procesas turi daugiau ar ma- 
žiau simbolinių elementų ir kokios gali būti tikslų įgyvendi- 
nimo galimybės pasekmės, — išimtinai empirinis klausimas. 


Įgyvendinimas kaip dviprasmiškumas 


Politikos dviprasmiškumas gali būti ne tiek politikų naudoja- 
mas strateginis instrumentas, kiek būtinas politinio proceso ša- 
lutinis produktas (Baier et al., 1986). Laikomasi nuomonės, 
kad įgyvendinimas nebūna sėkmingas, jei biurokratija nėra ga- 
na sumani arba pernelyg autonomiška. Tačiau sunkumai, neiš- 
vengiami siekiant sėkmingo įgyvendinimo — būtent vadinama- 
sis įgyvendinimo deficitas, gali reikšti daug didesnį pavojų 
politikos įgyvendinimo idėjai. Politikos procesas gali būti toks, 
kad dviprasmiškumas tampa sisteminis visose politikos krypty- 
se. Taigi politikos įgyvendinimas gali būti nesėkmingas ne dėl 
prarajos tarp racionalaus politikos kūrimo ir netobulo politikos 
įgyvendinimo, bet dėl politikos neapibrėžtumo. 

Radikalesniu atveju teigiama, kad politika negali būti atskir- 
ta nuo įgyvendinimo, kad, priešingai, politika gali būti identi- 
fikuota tik įgyvendinimo procese (Ham, Hill, 1984). Jei tai 

būtų tiesa, tai visa požiūrio į politiką idėja būtų suvesta į orga- 
nizacijos analizę ar viešojo administravimo tyrimą. Bet ar tikrai 
tiesa yra tai, kad socialinės reformos negali būti išreikštos ir 
reziumuotos politiniame dokumente? Vėlgi jei politikos dvi- 
prasmiškumas taip paplitęs, kaip tikinama, jei politika kildina- 
ma iš įgyvendinimo, tai kaip politikos analizė gali patobulinti 
politikos kūrimą (Meltsner, 1976)? Kai kurios politikos neabe- 
jotinai yra dviprasmiškos, bet ar visos jos turi būti tokios? 


Įgyvendinimas kaip koalicija 


Sabatier, buvęs įgyvendinimo modelio „iš viršaus žemyn“ va- 
rianto šalininkas, įrodinėja, kad įgyvendinimo procesai susi- 
deda iš vadinamųjų palaikymo koalicijų, tai yra iš „veikėjų iš 
įvairių viešųjų ir privačių organizacijų, turinčių bendrą po- 
žiūrį ir siekiančių įgyvendinti bendrus tikslus per tam tikrą 
laiką“ (Sabatier, 1986: 100). Šis naujas hibridinis modelis kil- 
dinamas iš dviejų šaltinių: politikos krypčių tinklo sąrangos 
(Richardson, Jordan, 1979; Dunleavy, 1985; Sharpe, 1985) 
ir hipotezės, kad įgyvendinimas iš esmės yra mokymasis (Brow- 
ne, Wildavsky, 1984). 

Naujoji Sabatier teorija, kaip atrodo, sutelkia dėmesį į pradi- 
nius įgyvendinimo proceso etapus. Galima net suabejoti, ar ji 
nėra artimesnė bendro politikos ciklo modeliui, ypač politikos 
įvykdymo fazei. Sabatier teigia: „Šie rezultatai vykdymo lygiu, 
paveikti daugelio kitų veiksnių (svarbiausia, programos priežas- 
tinio pagrindimo galiojimo), įvairiai veikia pasirinktos proble- 
mos parametrus, taip pat šalutines pasekmes“ (1986: 40). Kaip 
mes galime tuo įsitikinti? Ar galėtume iš to daryti išvadą, kad 
bet kokia įgyvendintojų koalicija — privati ar viešoji — yra suda- 
ryta produkuoti rezultatus, kurie pasibaigia sėkmingu įgyven- 
dinimu? O gal poveikis tikslams yra disfunkcinis? 

Kitas naujos įgyvendinimo teorijos komponentas — ilga- 
laikio mokymosi šiose propagavimo koalicijose pabrėžimas. 
Skirtumas yra tarp pagrindinių ir antrinių politikos aspek- 

tų, kai mokymasis remiasi antriniais aspektais: „Tuo tarpu 
kai politikos esmės pasikeitimai paprastai įvyksta del išori- 
nių priežasčių, antrinių vyriausybės veiksmų programos as- 
pektų pokyčiai dažnai įvyksta dėl įvairių koalicijų ar politi- 
kos tarpininkų į politiką orientuoto mokymosi“ (Sabatier, 
1986: 43). 

Jei įgyvendinimą traktuotume kaip ilgalaikį procesą, kai 
politinės koalicijos sąveikauja ir susipažįsta su programų 
technologijomis ir rezultatais, tada tikriausiai įgyvendini- 
mas yra viskas ir bet kas? Kodėl reikia daugiau mokytis? 
Greičiausiai dėl to, kad įgyvendinimas nepavyksta. Bet ar 
visada tai yra nepakankamo išmokimo funkcija, kurią pa- 
lankiai nusiteikusios koalicijos gali ištaisyti? Vien tik poli- 
tinių koalicijų egzistavimo nepakanka įgyvendinimui, juo 
labiau sėkmingam įgyvendinimui; per daug veikėjų ar per 
daug koalicijų gali blokuoti įgyvendinimo procesą. Ir kaip 
mes galėtume padaryti naudingą prielaidą apie tikimybę, 
kad vadinamieji politiniai tarpininkai įves taiką tarp vadi- 
namųjų politinių koalicijų ir jų viduje? 


Dvi įgyvendinimo problemos 


Nėra vieno politikos vykdymo modelio, kuris garantuotų po- 
litikos įgyvendinimą. Įgyvendinimo teorija iki šiol ieškojo 
sąveikos modelių ar įgyvendinimo proceso struktūrizavimo 
būdų, kad pasiektų tikėtiną politikos įgyvendinimą. Paieš- 
kos baigėsi, viena, kontroversija tarp pasitikinčiųjų kontro- 
le, planavimu ir hierarchija, ir kita vertus, pasitikinčiųjų 
spontaniškumu, mokymusi ir adaptavimusi kaip įgyvendi- 
nimo metodais. Įgyvendinimo teorijos reorientacija būtų pa- 
sidomėti, kokia turi būti atskaitomybė įgyvendinant politi- 
ką ir kiek galima būtų pasitikėti įgyvendintojais, jei jie vis 
dar turi būti atsakingi. 

Anksčiau aptartus įgyvendinimo modelius galima suskirs- 
tyti į dvi grupes. Viena grupė — modeliai „iš viršaus žemyn“, 

kurių privalumai yra paprastumas ir suderinamumas, tačiau 
jie stokoja esminio patvirtinimo. Kita grupė — „iš apačios 
aukštyn“ modeliai, kurių privalumai yra jų realistiškumas ir 
pritaikomumas. Skirtumas tarp šių grupių labai išryškėja per- 
einant prie praktinių ar norminių dalykų. „Iš viršaus žemyn“ 
modeliai pabrėžia atsakomybę, o „iš apačios aukštyn“ — pa- 
sitikėjimą. Kas svarbiau: žinybos atsakomybė ar pasitikėji- 
mas žinybos autonomiškumu? 

Įgyvendinimo koncepcijos objektas yra politikos, pasekmių 
rinkinio ir santykių tarp jų nustatymas. Įgyvendinimo proce- 
so sąvoka skirta aiškinti, kaip vykdomos politikos kryptys ap- 
linkoje, skatinančioje politikos vykdymą ar turinčioje įtakos 
jos nesėkmei — tai paprastai siejama su įgyvendinimo stadijo- 
mis (Mazmanian, Sabatier, 1983). 

Tai nereiškia, kad įgyvendinimas egzistuoja tik todėl, kad 
galima nusakyti, kuo įgyvendinimas pasibaigtų, jei jis įvyktų. 
Galime turėti aiškią ir apibrėžtą įgyvendinimo sąvoką, bet ne- 
sugebėti nustatyti įgyvendinimo proceso. Iš tikro literatūroje 
esama įvairių įrodinėjimų, kurie teigia, kad įgyvendinimo, ar 
sėkmingo įgyvendinimo, nebūna, nes nė vienas įgyvendinimo 
procesas nepasiekia savo tikslo. 

Jei įgyvendinimas yra neįmanomas ar sudėtingas, tai ne to- 
dėl, kad neturime tinkamos įgyvendinimo sąvokos, o todėl, 
kad ryšys tarp politikos ir veikimo yra toks, jog įgyvendinimo 
procesai turi tokių sąvybių, kurios neprisideda prie sėkmingo 
įgyvendinimo. 

Pasak Sabatier, tokie modeliai gali būti klasifikuojami kaip 
„Iš viršaus žemyn“ įgyvendinimo modeliai ar „iš apačios aukš- 
tyn“ modeliai. Nors šis skirtumas yra esminis įgyvendinimo 
teorijose, tačiau tai, žinoma, nėra vienintelė ar pagrindinė ski- 
riamoji riba tarp alternatyvių metodų. Nėra akivaizdu ir tai, 
kad „iš viršaus žemyn“ ir „iš apačios aukštyn“ modeliai buvo 
sukurti istoriškai nuosekliai, kaip rašo Sabatier, kadangi buvo 
nepakankamai įvertinta Presmano ir Wildavsky'io knyga /m- 
plementation (1984; iš pradžių išleista 1973). 

Atsakomybė ir pasitikėjimas 


Aišku, kad įgyvendintojas suteikia kuriai nors politikai prak- 
tinę išraišką imdamasis veiksmų, susijusių su politikos tiks- 
lais. Tikriausiai įgyvendintojas anksčiau ar vėliau susidurs su 
rezultatais, kurie yra pozityviai susiję su tikslų įgyvendinimu. 
Jei šie rezultatai atitinka tikslus, įgyvendinimas bus sėkmin- 
gas. Jei rezultatų ir tikslų santykis yra toks, kad kiekvienam 
tikslui yra atitinkamas rezultatas ir atvirkščiai — santykis vie- 
nas ir vienas, — tada turime politikos įgyvendinimą pagal pir- 
menybę. Tačiau tai tik teorija. 

Praktiškai tikslai ne visada turi savo rezultatus, esama ir re- 
zultatų, neturinčių tikslų. Rezultatai turi būti interpretuoja- 
mi lyginant su tikslais; vienas tikslas gali būti iš dalies įvyk- 
dytas keliais skirtingais rezultatais arba įvykdytas vienu 
rezultatu, bet priešingas kitam rezultatui. Jei politika turi daug 
tikslų — tikslai ir priemonės susijusios su įvairiais politikos 
aspektais, — kai kurie iš šių tikslų gali turėti savo rezultatus, 
tuo tarpu kai kiti rezultatai gali būti priešingi šiems tikslams. 

Įgyvendinimo negalima vertinti mechaniškai. Vertinimas 
priklauso nuo įgyvendinimo aplinkos interpretavimo. Jei po- 
lirika nuo pat pradžių gali būti įgyvendinama iš dalies, į šį 
faktą, matyt, vertėtų atkreipti dėmesį vertinant. Įgyvendini- 
mo analizei gali reikėti vertinimo kriterijų, kurie nėra griežtai 
intersubjektyvūs!. Ar tikslas įgyvendintas, ar ne, priklauso nuo 
to, kaip tikslą ir rezultatus vertina įgyvendinimo proceso da- 
lyviai. Ar politika sėkminga, ar ne, priklauso nuo to, kaip da- 
lyviai vertina aplinką ir politikos įgyvendinamumą bei nau- 
dotinas priemones. 

Kas vienai grupei yra sėkmingas įgyvendinimas, kitai gali 
būti nesėkmė, nes šios grupės skirtingai vertina tikslus, prie- 
mones ir rezultatus. Nėra paprasto šių problemų sprendimo, 
ir jos visos priklauso nuo įgyvendinimo kaip politikos įvykdy- 


"Intersubjektyvus - suprantamas dviejų ar daugiau asmenų; pavyzdžiui, kalba. — 
Vert. past. 

mo ar nuo laipsnio, kuriuo rezultatai atitinka tikslus nepri- 
klausomai nuo įgyvendinimo proceso struktūrizavimo. 

Pirmasis įgyvendinimo aspektas yra santykis tarp tikslų ir 
rezultato: tai atsakomybės pusė. Viešosios politikos įgyvendi- 
nimas vyksta pagal atsiskaitomybės normą, kuri apriboja vie- 
šųjų programų įgyvendinimą. Politinė atsiskaitomybė, arba 
administracinė bei profesinė atsakomybė, neįmanomos be vie- 
šosios politikos įgyvendinimo sąvokos. Jei neįmanoma įver- 
tinti laipsnio, kuriuo rezultatas atitinka tikslus, viešoji atsa- 
komybė tampa beprasmė. Tai, kad tikslai kartais nepasiekia 
rezultatų, o rezultatai neturi tikslų, nereiškia, kad atsiskaito- 
mybė yra neįmanoma. Įgyvendinimas pagal šį aspektą yra pa- 
prasčiausiai tikslų ir rezultatų atitikimas, tobulas įgyvendini- 
mas yra tobulas jų atitikimas. 

Kad ir kokiu būdu vyktų įgyvendinimas, visada galima aiš- 
kintis, kiek tikslai buvo įvykdyti ir kiek rezultatai yra nutolę 
nuo tikslų. Tai yra pagrindas vertinti įgyvendintojų atsiskai- 
tomybę ir politikų bei tarnautojų atsakomybę. Vis daugiau 
ir daugiau literatūroje ginčijamasi įrodinėjant, kad nėra sėk- 
mingo įgyvendinimo, nes joks įgyvendinimo procesas nėra 
nuspėjamas. 

Įgyvendinimas yra sudėtingas, nes santykis tarp politikos ir 
rezultatų yra toks, jog įgyvendinimo procesai baigiasi netik- 
rumu, dviprasmiškumu ir painiava. Jei sėkmingas įgyvendini- 
mas visada neįmanomas, tai kaip tada dėl atsakomybės? Ant- 
rasis įgyvendinimo aspektas susijęs su politikos įvykdymo 
procesu, tai — pasitikėjimo pusė. 

Įgyvendinimas demokratinės valdžios sistemoje paremtas 
visuomenės galia, patikėta politikams ir valstybės tarnauto- 
jams, — administratoriams arba specialistams. Politikai ir tar- 
nautojai turi pateikti politikos kryptis; tai yra pagrindinis 
sprendimų priėmėjų ir įgyvendintojų laisvės laipsnio apribo- 
jimas jiems sąveikaujant su savo subjektais — piliečiais. Kaip 
įgyvendinimas turi vykti — užduotis įgyvendintojams, jie turi 
būti atsakingi už ją, ir autonomiškumas čia yra gyvybiškai svar- 
bus dalykas. Nesuteikus veiksmų laisvės, įgyvendintojai nega- 

li panaudoti savo sugebėjimo vertinti, kokios priemonės ge- 
riausiai tinka tikslams įgyvendinti, ir prisitaikyti prie aplin- 
kos reikalavimų, užtikrinančių lankstumą. 

Tačiau visiška įgyvendintojų autonomija reikštų visišką jų 
elgesio nevaržomumą, taip būtų paneigta esminė santykių tarp 
piliečių ir įgyvendintojų atsiskaitomybės prigimtis. Kita ver- 
tus, per daug apribojimų kaip nepasitikėjimo įgyvendintojais 
išraiška sumažintų sėkmingo įgyvendinimo galimybę, kadan- 
gi neįmanoma kartą ir visiems laikams nustatyti detalų planą, 
pagal kurį tikslai turi būti įgyvendinti. 

Pasitikėjimas yra įgyvendinimo proceso pagrindas, bet įgy- 
vendinimas negali išsiversti be atsakomybės. „Iš viršaus žemyn“ 
modeliai per daug pabrėžia atsakomybę, bandydami įveikti bū- 
dingą įgyvendinimo procesams netikrumą griežtu planavimu 
ar nustatyta kontrolės struktūra. „Iš apačios aukštyn“ modeliai 
pernelyg pabrėžia pasitikėjimą, bandydami garantuoti įgyven- 
dintojams kiek įmanoma daugiau laisvės kaip priemonę paža- 
boti netikrumą lankstumu ir mokymusi. Jei atsakomybė per 
daug pabrėžiama, įgyvendintojai turės per daug apribojimų pa- 
sirinkdami alternatyvias technologijas tikslams pasiekti. 

Viena, jei pasitikėjimas yra vienintelis įgyvendintojų veik- 
los pagrindas, jie turės per mažai apribojimų ir net galės pra- 
dinius tikslus pakeisti naujais. Įgyvendinimo procesas yra at- 
sakomybės ir pasitikėjimo derinys nustatant santykius tarp 
piliečių ir viešojo sektoriaus, taip pat ir santykius tarp politi- 
kų ir pareigūnų. Be įgyvendinimo kaip politikos įvykdymo 
supratimo nėra pagrindo vertinti politiką ir užtikrinti politi- 
kų, administratorių ir specialistų atsiskaitomumą. 

Kita vertus, įgyvendinimas kaip politikos vykdymas parem- 
tas pasitikėjimu politikais ir įgyvendintojais ar tam tikru jų 
laisvės laipsniu pasirenkant alternatyvias priemones tikslams 
įgyvendinti. Nera kokio nors vieno politikos vykdymo mode- 
lio, garantuojančio politikos įvykdymą. 

Įgyvendinimo teoretikai ieškojo tokio įgyvendinimo proce- 
so, kuris apimtų politikos įvykdymą. Vieni tiki kontrole, pla- 
navimu ir hierarchija, kitu — spontaniškumu, mokymusi ir 

adaptacija kaip problemų sprendimo būdais. Įgyvendinimo 
teorija galėtų patyrinėti, kaip įgyvendinimo procese galima 
derinti atsiskaitomybę ir pasitikėjimą. 

Įgyvendinimo dinamikos logika verčia tyrinėtojus atkreipti 
dėmesį į įvairius įgyvendinimo procesų tipus: tęstinį įgyven- 
dinimą ir žingsnių taktikos, pasikartojantį ir unikalų, inova- 
cinį ir tradicinį, trumpalaikį ir ilgalaikį. Įgyvendinimo proce- 
sai gali neatitikti paprastos įgyvendinimo proceso kaip 
unikalaus tęstinio socialinių inovacijų įgyvendinimo per trum- 
pą laiką sąvokos. Skirtumas tarp tęstinio ir žingsnių taktikos 
įgyvendinimo procesų parodo, kad analizuojant įgyvendini- 
mo tipus reikėtų vengti suboptimizavimo pinklių. 

Politika gali turėti daugybę smulkesnių tikslų, kurie dėl tar- 
pusavio priklausomybės gali būti įgyvendinti tik paskirai: po 
to, kai įgyvendintas vienas tikslas, gali būti įgyvendintas kitas 
ir taip toliau. Šis laiko skirtumas verčia atkreipti dėmesį į tai, 
kad kai kurios programos yra ilgalaikiai įsipareigojimai. Tai, 
kad tokios programos ilgainiui turi keistis iš esmės, nebūtinai 
reiškia, kad jų ir tikslai pasikeis ir kad atsiskaitomybė yra ne- 
įmanoma; jei laiko dimensija bus ignoruojama, gali būti at- 
liktas priešlaikinis politikos vykdymo įvertinimas. 

Ne visos įgyvendintinos programos yra vienarūšės. Pagal tai, 
ar jos turi būti tik pradedamos, ar jau tvirtinamos ir vykdo- 
mos, programos gali būti vertinamos skirtingai. Panagrinėki- 
me įgyvendinimo analizės vykdymo skirtumus, viena, tarp 
standartinės eismo taisyklių priežiūros programos ir, kita ver- 
tus, unikalios naujo universiteto įkūrimo programos. Pirmo- 
sios tikslai gali būti tokie aiškūs, kad atrodys trivialūs, o ant- 
rosios tokie sudėtingi, kad apims ir tikslų konfliktą, ir nerealius 
tikslus. Pirmuoju atveju turime standartines vykdymo proce- 
dūras, kurios orientuotos į tam tikrų būsenų palaikymą, o ant- 
ruoju atveju programa siūlo inovacijas ir socialinį eksperimentą. 

Galimas dalykas, kad programa, kuriai reikia pasikartojan- 
čio palaikomojo įgyvendinimo, turi būti vertinama skirtingai 
nuo programos, kuriai reikia esminio novatoriškumo, kai tiks- 
lai gali būti pakeisti ir rezultatai peržiūrėti. Taip pat verti- 

nant svarbu atkreipti dėmesį ir į tai, kodėl inovacinė progra- 
ma yra performuluota į konsoliduojančiąją, kuriai reikės įgy- 
vendinimo analizės, kaip tai, kas jau įgyvendinta, dabar bus 
palaikoma. 

Skirtumas tarp įgyvendinimo kaip baigtinės būsenos ir kaip 
proceso yra svarbus, kai žinoma įgyvendinimo reiškinių įvairo- 
vė. Įgyvendinimo sąvoka tinka nustatyti tikslų pasikeitimą, pro- 
gramos performavimą, prieštaravimus tarp inovacinių uždavi- 
nių ir konsoliduojančių tikslų, trumpalaikių tikslų ir ilgalaikių 
uždavinių — visi šie reiškiniai, interpretuojami įgyvendinimą 
suvokiant kaip evoliuciją, mokymąsi, perspektyvą ar koaliciją, 
atsiskaitomybę apie įgyvendinimą daro iš esmės nerealią. 


Politikos bendruomenės 


Literatūroje apie politikos struktūras daugiausia modeliuoja- 
ma, kaip tvarkomasi su įvairiomis politikomis viešajame sek- 
toriuje. Tai gali būti laikoma reakcija į sprendimų priėmimo 
perspektyvą, ypač racionalaus pasirinkimo metodą. Kuo poli- 
tikos kūrimui ir jos įgyvendinimui yra racionalus pasirinki- 
mas, tuo nėra politikos tinklo schema. Pasinaudoję plačiais 
darbais apie politikos bendruomenes (Klijn, 1995; Klijn et 
al., 1995), galime sugretinti dvi modelių grupes, atskleisda- 
mi jų skirtumus (4.1 lentele). Politikos tinklo metodas atsisa- 
ko tradicinio skirtingumo tarp politikos ir administracijos, siek- 
damas apimti politikos kūrimą ir jos įgyvendinimą. 
Racionalaus pasirinkimo metodas daro iš tikrųjų paprastas, 
glaustas ir abstrakčias elgsenos prielaidas apie pagrindinius vie- 
šojo sektoriaus veikėjus, kai prieinama prie politikos kūrimo. 
Naudojantis naudingumo maksimizavimo sąvoka daroma prie- 
laida, kad veikėjai turi visą informaciją ir suderintas preferenci- 
jas nepriklausomai nuo to, ar jie veikia skyrium vienas nuo kito, 
ar kaip vienas veikėjas organizuoto kolektyvo pavidalu. Politi- 
kos kūrimo procesas modeliuojamas kaip sprendimų priėmimo 
procesas, kai individulaūs veikėjai arba organizuoti kolektyvai 

maksimizuoja tam tikrą tikslo funkciją. Viešoji politika gali bū- 
ti įvertinta pagal tai, ar spėjimai, daromi remiantis paprastu ir 
abstrakčiu modeliu, pasirodys esą teisingi. 

Politikos tinklo schema atmeta tokius išeities taškus. Vietoj 
to ji modeliuoja politikos kūrimą ir įgyvendinimą kaip sąvei- 


4.1 lentelė. Racionalus pasirinkimas ir politikos tinklo schema 


Racionalus pasirinkimas Politikos tinklas 


Paprastumas Sudėtingumas 


Ekonomiškumas Turtingumas 
Abstrakčios prielaidos Realistinės prielaidos 
Maksimizavimo elgesys Tarpusavio priklausomybė 


kaujančius modelius, kurie gali būti skirtingos formos priklau- 
somai nuo pasirinktos politikos srities. Suprasti politikos pro- 
cesą — tai reiškia subtiliai ir detaliai aprašyti ir analizuoti to- 
kių sąveikų modelius, kurių veikėjai, tikėtina, neturi visos 
informacijos ir suderintų preferencijų. Modelio realizmui tei- 
kiamas pranašumas modelio paprastumo atžvilgiu. 

Veikėjų sąveikavimo sudėtingumas labiau apibūdina poli- 
tikos kūrimą nei veikėjų tikslų maksimizavimą. 

Šios dvi paradigmos politikos kūrimo analizei iškelia nema- 
žai klausimų apie dviejų alternatyvių modelių charakteristi- 
kas, pateiktas 4.1 lentelėje. Tikriausiai juos galima nagrinėti 
tik metodologiniame kontekste; jie plačiai aptariami dabarti- 
nėje socialinių mokslų filosofijos literatūroje (Boman, 1994). 
Dabar pakaks paminėti keletą politikos tinklo schemos pro- 
blemų, nagrinėtų anglosaksų bei Europos žemyno literatūro- 
je (Nystrom, Starbuck, 1981; Rogers, Whetten, 1982; Ma- 
rin, Mayntz, 1991; Marsh, Rhodes, 1992). Visos jos siejasi 
su klausimu apie bendruosius politikos tinklus ir jų pagrindi- 
nius skiriamuosius bruožus. 


1. Gyvavimas. Kuria „gyvavimo“ prasme egzistuoja politikos 
tinklai ir bendruomenės? Viena, politikos tinklas gali būti bū- 
das kalbėti apie žmones, įtrauktus į politikos kūrimą, tai yra 

analitinė priemonė apibūdinti sąveiką ir tarpusavio ryšius tarp 
veikėjų. Kita vertus, politikos tinklai gali būti realios bendruo- 
menės su savomis institucijomis ir specifika. Jei pasirenkamas 
antrasis variantas, tuomet gyvybiškai svarbu nubrėžti tam tik- 
rą skiriamąją liniją tarp tų, kurie yra dalis politikos bendruo- 
menės, ir tų, kurie neįeina į ją. Ar politikos bendruomenei 
privalu vadovautis kokia nors bendra samprata, ar ji turi turė- 
ti tam tikrus bendrus interesus, jungiančius dalyvius į sąvei- 
kos tinklą, ar pakanka, kad dalyviai tiesiog bendrauja kurda- 
mi ir įgyvendindami politiką? 


2. Viešumas ir privatumas. Jei politikos tinklai jungia ir forma- 
lius, ir neformalius darinius, koks tada yra vyriausybės veikė- 
jų vaidmuo? Ar politikos bendruomenes sudaro visi žmonės, 
kažkaip susiję ar besidomintys kuria nors politikos programa 
nepriklausomai nuo jų vaidmens, kaip, pavyzdžiui, interesų 
organizacijos, ar tie tinklai daugiausia yra tarpvyriausybinės 
institucijos? Egzistuoja politikos bendruomenės narystės pro- 
blema, kuri nėra lengvai išsprendžiama. Gali būti vartojama 
labai plati bendruomenės samprata, į kurią įtraukiamas kiek- 
vienas besidomintysis, arba ją galima gana siaurai apibūdinti 
taikant tam tikrus institucinius kriterijus, pagal kuriuos poli- 
tinės bendruomenės dalyviai patys nusprendžia, kas jai pri- 
klauso ir kas ne. 


3. Koordinavimas. Jei poliukos bendruomenės yra sąveikos pro- 
cesai, kokiu mastu valdymo mechanizmai yra įtraukti į politi- 
kos tinklus? Šis klausimas apie tai, ar yra koks nors prievaizdas 
politikos bendruomenėje ir ar viešoji valdžia atlieka pagrindi- 
nį vaidmenį palaikydama veikėjų tarpusavio priklausomybės 
santykius, kai jie kuria politiką ir ją įgyvendina. Kai politikos 
tinklai apibūdinami kaip sąveika ar struktūruoti lošimai, kur 
tada dera viešųjų organizacijų valdymo savybės? Ar politikos 
bendruomenės neturi valdymo ir hierarchinio koordinavimo? 
Atrodo, kad politikos tinklai dažnai disponuoja vyriausybės 
ištekliais, tačiau jie nėra įstaigos. Ar politikos bendruomenės 

visada yra konkrečiai užduočiai suburtos veikėjų ir organizaci- 
jų konsceliacijos matricos tipo institucijose, ar tipiškiausi po- 
litikos tinklų pavyzdžiai yra trečiojo sektoriaus organizacijos? 


4. Atlikimas. Ką dar, be sąveikavimo, veikia politikos tinklai? 
Teorija apie politikos tinklus kilo iš kritikos, skirtos idėjai apie 
atvirą politikos ciklą, kuris prasideda socialinės problemos iden- 
tifikavimu, tęsiamas alternatyvių priemonių paieška bei spren- 
dimais, kurios iš jų bus įgyvendinamos, ir pagaliau baigiasi 
problemos išsprendimu. Šio naivaus politikos ciklo modelio 
atsisakymu remiasi politikos tinklo schemos realizmas: realia- 
me gyvenime politika kuriama visiškai kitais būdais, esant di- 
deliam veikėjų skaičiui, sudėtingai jų tarpusavio sąveikai, il- 
gam mokymosi laikotarpiui ir vadinamajam „įgyvendinimo 
deficitui“. Tačiau jei politikos kūrimas yra tai, kuo užsiima 
politinės bendruomenės joms būdingu ypatingu būdu, tai ko 
jos pasiekia? Klausimas apie efektyvumą, vidinį ar išorinį, ne- 
vaidina svarbaus vaidmens literatūroje apie politikos tinklus. 
Kokie yra politikos tinklų veikimo rezultatai? 

Įtampa tarp racionalaus pasirinkimo schemos ir politikos 
tinklo metodo atspindi sunkumus derinant teorinio mode- 
lio elegantiškumą su aprašomuoju realistiškumu, apie tai bu- 
vo kalbėta 3 skyriaus įvade. Tuo par metu reikia atminti, 
kad egzistuoja svarbūs niuansai tarp įvairių racionalaus pasi- 
rinkimo modelių ir politikos tinklo modelių. Antai klasiki- 
niame racionalaus politikos kūrimo modelyje valdžia trak- 
tuojama kaip unifikuotas veikėjas, kuris maksimizuoja 
visuomenės interesą, tuo tarpu viešojo pasirinkimo modeliai 
politikos kūrimą laiko kovos tarp naudą maksimizuojančių 
lošėjų rezultatu. Kai kuriuose politikos tinklo modeliuose 
pabrėžiami formalus ir hierarchinis politinės bendruomenės 
aspektai, o kiti modeliai iškelia neformalų ir tarpusavio są- 
veikos politinio tinklo aspektus. 

Dar kitu atveju, kai imamės nagrinėti viešosios politikos kū- 
rimą ir įgyvendinimą, susiduriame su sunkumais derindami 
modelio paprastumą ir modelio realistišikumą (4.1 pav.). 

Pasitelkiant racionalaus pasirinkimo metodą pasirenkamas 
modelio paprastumas, nes daroma tik keletas abstrakčių prie- 
laidų (A), o politikos tinklo schema, tirdama sudėtingumą (B), 
pirmenybę teikia modelio realistiškumui. Buvo bandoma de- 
rinti modelio paprastumą ir realistiškumą, įvedant į politikos 


Modelio paprastumas 


Modelio realizmas 


4.1 pav. Modelio paprastumas ir modelio realizmas 


tinklo schemą lošimų teoriją (Scharpf, 1993), drauge maži- 
nant atstumą tarp A ir B. 

Norint užbaigti šią diskusiją apie politikos tinklus, tektų pa- 
brėžti norminės problemos svarbą, tai yra išsiaiškinti, ar politi- 
nės bendruomenės veikia pagal įvairius atlikimo kriterijus. Vie- 
na mokykla teigia, kad politikos tinklai stengiasi transformuotis 
į geležinius trikampius, o kita mano, kad jie gali ginti specia- 
lius interesus. Jei iš esmės tai būtų tiesa, politikos tinklai būtų 
netinkami naujojo viešojo administravimo tikslų požiūriu, kai 
pabrėžiamas vyriausybės etosas pagal visuomeninio intereso su- 


pratimą (Fredriksen, 1971; Wamsley et al., 1990). 


Išvados 


Kad būtų išvengta aklavietės tarp „iš viršaus žemyn“ ir „iš apa- 
čios aukštyn“ metodų, dabar bandoma integruoti dvi pagrin- 

dines įgyvendinimo teorijos mokyklas (Sabatier, 1986), ku- 
rios yra labai svarbios sprendžiant esmines įgyvendinimo pro- 
blemas. Siūlomas sprendimas — neišskirti įgyvendinimo iš ben- 
dro politikos ciklo ir identifikuoti jį su ilgalaikiu mokymusi, 
vykstančiu grupėse, kurios domisi politikos kūrimu. 

Žodynuose rašoma, kad įgyvendinimas — tai tikslų įvykdy- 
mas. Kontroversija negalima. Įgyvendinimo teorijose apstu gin- 
čų dėl įgyvendinimo proceso prigimties. Kaip viešojo sekto- 
riaus veikėjai gali pasiekti sėkmingą įgyvendinimą? 

Viena įrodinėjimų kryptis remiasi teiginiu, kad sekmin- 
gas įgyvendinimas neįmanomas, nes pati įgyvendinimo są- 
voka paremta klasikiniu viešojo administravimo modeliu, ne- 
tinkančiu tyrinėti įgyvendinimo problemas išsiplėtojusios 
valdžios epochoje. 

Kira kryptis tvirtina, kad įgyvendinimas negalimas, kadan- 
gi visi politikos procesai sudaro nenuspėjamą įvykių voratin- 
klį, kuriame įvykiai yra evoliucijos proceso, atmetančio bet 
kokius specifinius tikslus ar rezultatus, dalys. 

Trečiasis įrodinėjimų būdas sutelkia dėmesį į aktualias pro- 
gramas ir rezultatus gatvės lygiu. Įgyvendinimas yra tai, kas 
vyksta apačiose, tai yra įgyvendinimas yra politikos vykdymas, 
ir nieko daugiau ar mažiau. 

Verta skirti įgyvendinimą ar sėkmingą įgyvendinimą kaip re- 
zultatą nuo įgyvendinimo kaip proceso arba to, kaip įgyvendi- 
nimas vyksta. Sąsaja tarp įgyvendinimo kaip rezultato ir kurio 
nors ypatingo įgyvendinimo proceso modelio — „iš viršaus že- 
myn“, „iš apačios aukštyn“ ar kaip kitaip — nėra būtina. Kartais 
kontrolė ir hierarchija gali skatinti sekmingą įgyvendinimą, o 
kartais įgyvendinimo sėkmę lemia mainai ir sąveika. 

Atsisakius „iš viršaus žemyn“ ir „iš apačios aukštyn“ meto- 
dų priešpriešos, politikos įgyvendinimo tyrimą galima nukreip- 
ti į aprašymo tikslumą arba norminį efektyvumą. Kitaip ta- 
riant, nauji įgyvendinimo modeliai gali būti sukurti tam, kad 
pagilintų mūsų supratimą apie tai, kas iš tikro vyksta vykdant 
ir įgyvendinant viešąsias programas — tokie, pavyzdžiui, kaip 
Sabatier palaikymo koalicijų schemoje (Sabatier, Jenkins-Smith, 

1993). Arba galima sutelkti analizę į politikos vertinimą sie- 
kiant patobulinti esamų viešųjų programų kritikos būdus ir 
pasiūlyti patobulinimus. Tokia įtampa tarp to, kas iš tikro 
vyksta įgyvendinant politiką aprašomųjų interpretacijų ir iš- 
tiso įvertinimo kriterijų arsenalo pasitelkimo, yra tipiška da- 
bartinei įgyvendinimo studijų kebliai padėčiai. 

Tradicinio įgyvendinimo varianto, kuriame griežtai pabrė- 
žiamas institucinis skirtumas tarp įstatymų leidėjų parlamen- 
te, vadovų ministrų kabinetuose ir pačių įgyvendintojų įstai- 
gose, buvo atsisakyta; tokia schema paremta nepagrįstu 
politikos ir administravimo atskyrimu. Vietoj to naudojami 
metodai, kuriais įgyvendinimo procesas analizuojamas kaip są- 
veika tarp įvairių institucijų veikėjų, sutelktų į vadinamuo- 
sius politikos tinklus (Klijn, 1995). Politikos įgyvendinimą 
(Hanf, Scharpf, 1978; Hesse, 1989; Hesse, Benz, 1989) api- 
būdina tarporganizaciniai savitarpio ryšiai, kai politikos tar- 
pininkai tarpininkauja įvairioms palaikymo koalicijoms, mai- 
nikaudami įvairių grupių abipusiškais interesais, ir įgydami 
žinių, kai įvykdomos programos performuojamos ar keičiamos 
naujomis. Lyginamieji įvairių šalių programų įgyvendinimo 
tyrimai atskleidžia įdomius institucinius skirtumus, kada kai 
kurios šalys, pavyzdžiui, Skandinavijos, bando institucionalizuo- 
ti valstybinio mokymosi procesą, panaudodamos specialius me- 
chanizmus, tokius kaip „mėlynųjų kaspinų“ komitetai. Tačiau 
toks aprašomasis metodas yra ribotas, nes įgyvendinimo ana- 
lizė taip pat apima esmines normines problemas, susijusias su 
atlikimu ir efektyvumu: cui bono? Viešosios programos nėra 
pačios savęs priežastis, jos neturi teisės gyvuoti pačios sau. Jos 
prisideda prie tikslų įgyvendinimo. Programų įvertinimas ga- 
li būti institucionalizuotas formaliomis audito procedūromis 
arba tai gali būti daroma 44 hoc pagrindu. Kad ir kaip būtų, 
įgyvendinimo priemonių vertinimo tobulinimas siekiant at- 
sakyti į klausimus apie rezultatus ir efektyvumą yra toks pat 
svarbus, kaip ir supratimas, kas iš tikrųjų vyksta sąveikaujant 
įvairių sektorių politikos tinklams. 


2 


Viešojo reguliavimo modeliai 


Kaip jau rašėme 1 skyriuje, viešasis sektorius gali būti api- 
brėžtas skirtingais būdais. Pirmoji koncepcija pateikė teisinį, 
racionalųjį viešojo sektoriaus interpretavimą. Grįžkime prie šios 
klasikinės valstybės ir viešojo sektoriaus koncepcijos. Viešasis 
sektorius kaip valstybės priimtų įstatymų ir elgesio taisyklių 
sistema viešosioms ir privačioms organizacijoms bei namų 
ūkiams nebuvo toks dažnas interpretavime, kaip kad išteklių 
išdėstymas (alokacija) arba išteklių perskirstymas. Kai valsty- 
bė ar nacionalinės ir vietinės valdžios sistema traktuojama kaip 
institucijų su savo tarnautojais kompleksas, viešasis sektorius 
yra labai matomas. Tačiau kai valstybė laikoma norminių sis- 
temų —- taisyklių — kūrėja, tada daug sudėtingiau identuifikuo- 
ti didžiulę įstatymų ir direktyvų sistemą —- xematomąją valsty- 
bę, kuri valdo visas elgesio rūšis. Taisyklės nėra vienarūšės. 
Kodel valstybė taip aktyviai leidžia įstatymus, reglamentuo- 
jančius įvairias žmogaus veiklos sritis? 


Viešojo reguliavimo tipai 


Reikia skirti dvi pagrindines viešojo reguliavimo rūšis. Pirmo- 
ji — tai senas ekonominio reguliavimo tipas, apimantis įėjimo 
į rinką sąlygas bei kainų kontrolę. Pagrindą kurti institucijas, 
kuriomis sukuriamos teisinės monopolijos, suteikė, kaip tei- 
giama komunalinių paslaugų teorijoje, natūralios monopoli- 


172 VIEšŠASIS SEKTORIUS 


jos teorija (Earwell er al., 1987). Belieka įvertinu, ar iš ukro 
yra koks nors ekonomikos reguliavimo pateisinimas. 

Antra, daugybė taisyklių, skirtų gaminiams, nustato sąly- 
gas, kaip įvairios prekių rūšys turi būti pagamintos ir pateik- 
tos. Į jas įeina ir tiesioginiai nurodymai, kuriais draudžiama 
vartoti tam tikras žalingas medžiagas ar parduoti potencialiai 
pavojingus vartotojams produktus. Anot vieno viešųjų taisyk- 
lių paplitimo tyrimo, gaminių reguliavimo taisyklių skaičius 
viršija ekonomikos reguliavimo taisykles, nors suskaičiuoti vi- 
sus viešuosius įstatymus ir direktyvas būtų sudėtinga (žr. Dert- 
hick, Ouirk, 1985). 

Dažnai teigiama, kad nematoma valstybė milžiniška — ar 
yra kokie nors asmeninio ar viešojo gyvenimo aspektai, kurie 
nebūtų kokio nors reguliavimo tipo objektas? Viešasis regu- 
liavimas gali būti nukreiptas į pačią nacionalinę ar vietos val- 
džią, į privačias organizacijas (firmas ar ne pelno organizaci- 
jas), bankus ir finansų rinkas, santykius tarp viešosios valdžios 
ir piliečių ar į saveiką tarp privataus sektoriaus individų, ga- 
mybos, užimtumo ir tiekimo apmokėjimų procesų, taip pat 
teismų ir teisinių institucijų elgseną. 

Toli gražu nėra aišku, kaip išmatuojamas viešojo sektoriaus 
reguliavimo mastas, tačiau visuotinai sutariama, kad šiuolai- 
kinė visuomenė yra per daug reguliuojama. Būtų reikalinga 
reguliavimo reforma, - tokia kaip rinkų dereguliavimas — pa- 
vyzdžiui, įvairių transporto sistemų atveju (pervežimai sunk- 
vežimiais ar lėktuvais ir pan.). Tačiau pasirodė esą labai sun- 
ku sustabdyti didėjantį reguliavimo procesą (Mitnick, 1980; 
Wilson, 1980; Noll, Owen, 1983; Weiss, Klass, 1986). Tai 
ypač susiję su gaminių reguliavimu, tuo tarpu įvairiais pavi- 
dalais besireiškiantis reguliavimo reformos judėjimas buvo sėk- 
mingesnis, įstengdamas pašalinti arba sumažinti ekonomikos 
reguliavimą rinkos struktūros ir kainų nustatymo srityse. 

Pagrindą viešajam reguliavimui suteikė gerovės ekonomika 
ir jos teorijos apie šalutines pasekmes ir masto ekonomiją (1 
skyrius). Ekonomikos reguliavimo pagrindimą galima rasti na- 
tūralios monopolijos teorijoje, susijusioje su gamybos masto 


Viešojo reguliavimo modeliai 173 


ekonomija ir gamybos diapazono ekonomija (Berg, Tschirhart, 
1988; Sherman, 1989). Kai yra ženkli prekių gamybos masto 
ir diapazono ekonomija, gaunama gaminant prekes, kurioms 
reikia didelių pastoviųjų sąnaudų - vadinamųjų negrįžtančiųjų 
sąnaudų - tada iškyla rinkos ydos grėsmė (1 ir 8 skyriai). Pro- 
duktų reguliavimas pagrindžiamas šalutinių pasekmių atsira- 
dimu; jos neatsispindi rinkos kainoje ir todėl turi būti inter- 
nalizuojamos, pavyzdžiui, mokesčiu, sulyginančiu ribines 
sąnaudas su visuomeninėmis sąnaudomis arba ribinę vertę su 
visuomenine verte (Spulber, 1989). 

Judėjimas už reguliavimo reformą paprastai sutelkia dėme- 
sį į privataus sektoriaus gamybos ir rinkų viešąjį reguliavimą. 
Šis reguliavimas atneša dviejų rūšių sąnaudas, kurias galiau- 
siai turi padengti vartotojai ar piliečiai. Tiesioginės sąnaudos 
paprastai būna nedidelės, nes kokios nors reguliavimo komi- 
sijos išlaikymas nera labai brangus, tačiau netiesioginės są- 
naudos gali būti labai didelės, nes reguliavimas gali sukelti 
tiek gamybos, tiek ir vartojimo neefektyvumą. Tačiau ne ma- 
žiau būtina paties viešojo sektoriaus reguliavimo reforma, jei 
tik panagrinėtume viešojo reguliavimo sistemą efektyvumo po- 
žiūriu. Savivaldybės dažnai varžomos gausybės valstybės di- 
rektyvų — įstatymų ar sąlygojimų, apibrėžtų pervedant pro- 
gramose numatytas lėšas iš centrinės valdžios savivaldybėms. 
Tas pat pasakytina ir apie įvairių lygių valstybės institucijų 
struktūrą, kai biurokratiniai subordinacijos principai gali są- 
lygoti žemesniųjų valstybės valdymo lygių lankstumo ir prisi- 
taikymo gebėjimų stoką. 


Norminio reguliavimo modelis 


Rinkos alokacinio mechanizmo viešojo reguliavimo reikalin- 
gumas glaustai išdėstytas monopolijos teorijoje. Standartinė 
monopolijos situacija susidaro tuomet, kai yra gamybos mas- 
to ar diapazono ekonomija. Esant masto ekonomijai, atsiran- 
da antrinio adityvumo fenomenas, pasireiškiantis tuo, kad vie- 

nos firmos, gaminančios prekių rinkinį, sąnaudos yra mažes- 
nės nei kelių firmų, gaminančių tokį pat produktų rinkinį, 
bendrosios sąnaudos. Esant diapazono ekonomijai, viena fir- 
ma gali gaminti įvairių produktų rinkinį pigiau nei visas bū- 
rys firmų, pagaminančių tiek pat tos pačios produkcijos. A. 
E. Kahnas veikale The Economics of Regulation teigia, kad vie- 


šasis reguliavimas reikalingas, kai: 


natūrali monopolija yra šaka, kurioje masto ekonomija — tai yra vidutinių 
sąnaudų tendencija mažėti firmai didėjant — yra tęstinė iki tol, kol viena 
bendrovė parenkina visą paklausą ... sąnaudos bus žemesnės, jei bus tik 
vienas tiekėjas (1988: 123-4, 11). 


Natūralios monopolijos situacija skatina valstybės aktyvu- 
mą, nes šiuo atveju gaminama per mažai ir per didelėmis są- 
naudomis (5.1 pav.). Didindama visuomeninę gerovę, valsty- 
bė gali nuspręsti pertvarkyti natūralią monopoliją į teisinę 
monopoliją, nulemdama ir apimtį, ir kainą. 

Kaip matome paveiksle, nustatydami kainą, lygią ribinėms 
sąnaudoms, gamybos apimtį padidinsime nuo ą" iki ą“, ir var- 
totojų naudos perviršis išaugs pridėjus grynuosius nuostolius 
dėl monopolinės alokacijos, tai yra plotu ceg. Tiek gamindama 
firma patirs nuostolių, kadangi, nors vidutinės sąnaudos te- 
bemažėja, šiuo atveju ribinės sąnaudos bus mažesnės už vidu- 
tines sąnaudas. Kainų reguliavimo ir produkcijos nustatymo 
nepakaks, jei bandysime įvesti teisinę monopoliją kliūčių įeiti 
į rinką priemonėmis. Sąnaudas firmai taip pat būtina kažkaip 
kompensuoti — būdais, kuriais nukrypstama nuo efektyvios 
kainos, sulyginančios ribines sąnaudas su paklausa, arba fi- 
nansinių įnašų būdu, padengiančiu nuostolį, susidarant nu- 
statant kainą pagal ribines sąnaudas. 

Visa tai yra ekonomikos teorija, parodanti, kaip viešosios 
intervencijos dėka maksimizuojama gerovė. Čia ne tik daroma 
švelni prielaida, kad abi sąveikaujančios šalys, reguliuojančio- 
ji ir reguliuojamoji, elgiasi racionaliai; šalia to čia dar yra ne- 
kalta prielaida, kad abi šalys veikia nuoširdžiai visuomenės ar- 
ba vartotojų naudai. Viešasis reguliavimas remiasi palankaus 

suvereno, besiimančio reikiamų žingsnių padidinti vartotojų 
gerovę valdžios autoriteto priemonėmis, valdžiai dirbant vi- 
suomenės labui, sąvoka. Tačiau kas atsitinka, kai šios lemia- 
mos visuomenės intereso hipotezės atsisakoma ir į viešojo re- 
guliavimo modelį įtraukiamas ribotas racionalumas, 
oportunistinis elgesys ir strateginis sprendimų priėmimas sie- 
kiant patenkinti savanaudiškus interesus (Posner, 1974)? 

Naujieji reguliavimo modeliai pradeda nuo prielaidos apie 
tai, kad sąveikaujančios šalys iš anksto nesprendžia, kiek būsi- 
mas rezultatas atitiks gerovės ekonomikos idealą. Modeliuo- 
dama reguliuojančiųjų ir reguliuojamųjų elgesį pagal standar- 
tinės ekonomikos prielaidas Čikagos mokykla išplėtojo visą 
idėjų rinkinį apie tai, kaip gali būti modeliuojama nematoma 
valstybė (žr. George'o Stiglerio redaguotą leidinį Chicago Stu- 
dies in Political Economy (1988). 


Pozityvūs reguliavimo modeliai 


Standartiniai ekonomikos vadovėlių reguliavimo modeliai siūlo 
daugybę prekių ir paslaugų paskirstymo monopolinėje rinkoje 
problemos sprendimo būdų. Nors ir nėra vieno geriausio bū- 
do, reguliavimo teorija teikia nemažai siūlymų, kaip sumažinti 
efektyvumo praradimus ir padidinti vartotojų naudos perviršį. 
Tačiau reguliavimo teorija truputį naivokai daro prielaidą, kad 
visi šie patobulinimai bus automatiškai įgyvendinti, kai tik jie 
taps žinomi reguliavimo lošimo veikėjams. Čia ir yra išeities 
taškas vadinamajai pozityviajai reguliavimo teorijai, modeliuo- 
jančiai realų reguliuojančiųjų ir reguliuojamųjų elgesį. Egzis- 
tuoja keletas skirtingų pozityvių teorijų, modeliuojančių regu- 
liavimo lošimą remiantis ekonominio gyvenimo prielaidomis. 
Pozityvūs reguliavimo modeliai labai svarbūs politikai, nes 
tai, kas reikšminga viešosios politikos vyksme, yra realaus gy- 
venimo galimybės, o ne idealūs sprendimai. Didelės nema- 
tomos valstybės privataus ir viešojo sektoriaus reguliavimo 
praktiškumas priklauso nuo to, kaip gali būti sukuriamos 

institucijos, kurios kartu su reguliavimo vykdytojų motyva- 
vimo struktūra sudaro mechanizmus, leidžiančius pasiekti 
pageidaujamų, bet realistinių galutinių rezulcatų. 

Kaip Vickersas ir Yarrowas įrodė knygoje Privatization: An Eco- 
nomic Analysis (1989), reguliavimo strategija turi lemiamą reikš- 


AC vidutinės sąnaudos 
MC ribinės sąnaudos 
MR nbinės pajamos 


g“ ą“ Kiekis 


5.1 pav. Monopolija, kainos ir kiekiai 


mę priimant sprendimus apie privataus ir viešojo sektoriaus ski- 
riamąsias ribas privatizavimo klausimais. Viešųjų įmonių išpar- 
davimas turi remtis derama rinkos struktūros, konkurencijos ir 
paklausos politika. Dažnai viešosios įmonės nacionalinės valdžios 
ar komunalinių paslaugų įmonės savivaldybių lygiu teikia pa- 
slaugas, kurių paklausos elastingumas nedidelis. Dėl to reikėtų 
reguliavimo metodo, kuriuo būtų panaikintos neigiamos privati- 
zavimo pasekmės, tokios kaip monopolinis elgesys. Taigi vėl grįž- 
tame prie pagrindinės nematomos valstybės problemos: ar gali 
būti sukurta veikianti reguliavimo politika? 


Patraukimo į savo pusę modelis 


Knygoje The Citizen and the State Siūgleris kėlė klausimą, kaip 
galima būti tikriems, kad viešasis reguliavimas veikia visuo- 

menės labui. Samprorauti apie optimalų viešojo monopolijos 
reguliavimo problemos sprendimą nepakaks, dar reikia teorijos 
apie motyvaciją, skatinančią reguliuotojus ir reguliuojamuo- 
sius įgyvendinti visuomenės interesams tinkamus sprendimus. 
Jei daroma prielaida, kad ir reguliuotojai, ir reguliuojamieji 
veikia vadovaudamiesi savo pačių nauda, kodėl optimalų spren- 
dimą reikėtų paversti reguliavimo lošimo strategija? 

Patraukimo į savo pusę modelis teigia priešingai - esą ga- 
lima tikėtis, jog reguliuotojai ir reguliuojamieji sutars dėl 
bendros strategijos keletą kartų padalyvavę reguliavimo loši- 
me. Abi šalys priimtų reguliavimo politiką, kuri nesikeistų 
bėgant laikui ir maksimizuotų jų bendrą interesą gauti 
nekintamus ir nuspėjamus rezultatus. Šiuo atveju būtų links- 
tama prie sprendimo turėti natūralią monopoliją, sukelian- 
čią nemažus grynuosius nuostolius ir didžiulį monopolinį 
pelną. Kaip galėtų reguliuotojas išstumti reguliuojamuosius 
Iš jų geriausių pozicijų, kai egzistuoja asimetrinė informaci- 
ja, veikianti reguliuojamųjų naudai? Kas žino tikslią sąnau- 
dų kreivės konfigūraciją konkrečioje šakoje? O kaip dėl pa- 
klausos elastingumo? Jei naudojamos vadinamosios Ramsey'io 
kainos ir kartu pripažįstama, kad kainų nustatymas pagal ri- 
bines sąnaudas netinka, tada kas galės apskaičiuoti optima- 
lias Ramsey'io kainas? 

Nustatyti rezultatą ir kainą reguliavimo priemonėmis — 
sunki užduotis, nes reguliuotojas gali naudoti tik tuos indi- 
katorius, kurie geriausiu atveju yra ganėtinai patikimi įran- 
kiai, bet blogiausiu atveju jie teikia paprasčiausiai visiškai 
klaidingą informaciją. Reguliuotojas priklauso nuo reguliuo- 
jamųjų, kuriems jis teikia pagrindinę informaciją, nes jie vei- 
kia vadovaudamiesi riboto racionalumo principais. Nėra ga- 
rantijų, kad nebus oportunistinio elgesio ir strateginių 
žingsnių sąveikos procese tarp reguliuotojų ir reguliuojamų 
jų. Siekiant minimizuoti šias griaunančias tendencijas, re- 
guliuojantiesiems būtų naudinga priimti mažiau nei opti- 
malius sprendimus nustatant gamybos apimtį ir kainas. 
Pacituokime Stiglerį: 


178 VIEŠASIS SEKTORIUS 


Kol politinio gyvenimo logika nebus sukurta, reformatoriai menkai galės 
pasiruošę panaudoti valstybę savo reformoms, ir visa apimančios valstybės 
pagalbos specialioms grupėms aukos negalės savęs apsaugoti. Ekonomistai 
turėtų nedelsdami įvesti licenciją praktikuoti racionalią politinio elgesio 


teoriją (1975: 132-134). 


Williamsonas (1975) identifikavo daug problemų, kylančių 
sudarant ekonominius sandorius, kurie naudojami reguliavi- 
mo lošime, kai valstybė patiki kuriai nors žinybai ar tarybai 
kontroliuoti privačių firmų grupę. Williamsono išvardytos 
kliūtys — ribotas racionalumas, mažų skaičių problema, opor- 
tunistinės strategijos — pasireiškia tiek santykiais tarp vyriau- 
sybės ir reguliuojančios tarybos, tiek ir reguliuotojo bei regu- 
liuojamų firmų sąveika. Viešasis reguliavimas paprastai vyksta 
koncesijos forma, kai firmoms suteikiamos juridinės monopo- 
lijos teisės — kliūtys įeiti į rinką — mainais į visuomenės įtaką 
pagrindiniams ekonomikos parametrams, tokiems kaip teikia- 
mos produkcijos kiekis ir vieneto kaina. Siekdamas susidoroti 
su kliūtimis, atsirandančiomis sudarant ekonominius sando- 
rius, Williamsonas siūlo pirmenybę teikti hierarchijai savano- 
riškų mainų atžvilgiu. 

Hierarchija, pakeičianti savanoriškus mainus pramoninėje 
organizacijoje, atvėrė kelią naujam požiūriui į firmos struk- 
tūrą, pateiktą Ronaldo Coase'o knygoje The Nature of the 
Firm (1937). Norėdama sumažinti sandorių išlaidas, būdin- 
gas savanoriškiems [laisviems] mainams, firma, užuot suda- 
riusi sutartis, kad pasiektų savo tikslus, pasinaudoja valdžia. 
Vertikali integracija galėtų būti tinkamas būdas sėkmingai 
veikti ekonominėje organizacijoje (Williamson, 1986) ir mo- 
dernioje korporacijoje (Mueller, 1986), bet ji nepadėtų su- 
rasti patį geriausią (optimalų pagal Paretą) viešojo reguliavi- 
mo sprendimą. 

Patraukimo į savo pusę modelis numato, kad reguliuotojų 
ir reguliuojamųjų specialūs interesai aiškiai vyraus visuome- 
nės interesų atžvilgiu. Be to, jis taip pat numato, kad šių 
dviejų grupių interesai priartės prie tam tikro pastovaus 
sprendimo, nedaug nutolusio nuo monopolinio. Reguliuo- 

tojai yra paprasčiausiai nustelbti reguliuojamųjų, nes pasta- 
rieji turi sisteminės informacijos privalumą, o reguliuotojams 
trūksta patikimos motyvacijos panaikinti asimetrimę infor- 
maciją, kad būtų galima pasiekti rezultatus, kuriems regu- 
liuojamieji priešintųsi. 

Viešasis reguliavimas įvairiais būdais — kainų kontrole, sub- 
sidijomis, produkcijos detalizavimu, visuomenės paslaugos sta- 
tuso suteikimu, viešąja valdžia — skatina oportunistinį regu- 
liuojamųjų elgesį. Kadangi visi sąnaudų skaičiavimai atliekami 
reguliuojamos firmos ar įstaigos, ji visada gali paprašyti kai- 
nų, kurios padengtų visas sąnaudas. Teisinė monopolija paša- 
lina bet kokius konkurencinio kainų nustatymo pėdsakus, to- 
dėl reguliuotojai turėtų labai atidžiai peržiūrėti sąnaudas, 
kurias reguliuojamieji prašo padengti. Tačiau kaip turėtų bū- 
ti surinkta tokia informacija, kai tarp reguliuotojų ir regu- 
liuojamųjų egzistuoja asimetrinė informacija jau pačioje jų 54- 
veikoje? Kodėl reguliuotojai turėtų pradėti traktuoti 
reguliuojamą ūkio sektorių taip, kad galėtų demaskuoti ir už- 
drausti visas oportunistinio elgesio rūšis? Informacijos ir mo- 
tyvacijos problemos prieštarauja vadinamųjų natūraliųjų mo- 
nopolijų transformacijai į teisines monopolijas, nes „antrojo 
geriausio“ sprendimus, siūlomus reguliavimo teorijos, vieša- 
jame sektoriuje labai sunku įgyvendinti. Esant monopolijai ar 
stipriam kainų lyderiui tarp oligopolistų labai nelengva kon- 
troliuoti kainas ir kiekius. 

Vyriausybė, tiesą sakant, turėtų turėti geresnių variantų 
nei teisinės monopolijos priemonė, pasiūlyta norminėje mo- 
nopolijos teorijoje. Rinkai gyvybiškai svarbu ne pats daly- 
vių skaičius, o realios ar potencialios konkurencijos tarp jų 
mastas. Rinka gali būti labai konkurencinga esant tik dviem 
pagrindiniams veikėjams. Ir rinka gali būti konkurencinga 
netgi esant vienam veikėjui, jei yra tikimybė įžengti į rinką 
ir antrajam veikėjui. Esmė yra sugebėjimas varžytis. Tai 
reiškia, kad vyriausybė, užuot slopinusi konkurenciją įves- 
dama teisines monopolijas, galėtų panaudoti viešąjį sekto- 
rių įvairių ūkio sektorių lenktyniavimui sustiprinti. Jei kal- 

bėsime apie infrastruktūrą, kurioje viešasis sektorius linkęs 
būti labai aktyvus įvairiose institucijose, tai reikštų konku- 
rencingų pasiūlos formų paiešką, tokių kaip kainų siūly- 
mas, rangovinių sutarčių sudarymas, frančizė, perdavimo, 
gamybos ir paskirstymo atskyrimas elektros energijos ir ge- 
ležinkelių sistemose. Dauguma to, kas atrodo panašu į na- 
tūralią monopoliją, - pavyzdžiui, elektros energijos paskirs- 
tymas, gali būti paversta konkurencine pasiūla, leidžiant 
įvairiems veikėjams nuomoti vieną ir tą pačią perdavimo sis- 
temą. Net viešasis tiekimas gali tapti konkurencinis esant 
tokiai strategijai: pavyzdžiui, pakvietus keletą veikėjų siūlyti 
kainas už geležinkelių linijų sistemos naudojimą. Vyriausy- 
bė turėtų palengvinti įėjimo į sektorių sąlygas ir neuždaryti 
jo teisinės monopolijos priemonėmis, kaip, pavyzdžiui, tele- 
komunikacijų sektoriuje. 

Empiriniai patraukimo į savo pusę modelio testai pateikė 
nevienareikšmį atsakymą. Kai kurie ekonomistai teigia, kad 
grynieji nuostoliai išlieka dideli net jei viešasis reguliavimas 
nukreiptas į kokį nors infrastruktūros sektorių. Jie taip pat 
teigia, kad reguliavimo schema esanti neefektyvi, turint ome- 
ny tai, kad reguliuojančios institucijos egzistavimas neturi įta- 
kos kainai ir kiekybei (Stigler, 1988). Kai kurie politikos moks- 
lų atstovai, taip pat ir ekonomistai, abu šiuos tvirtinimus 
neigia teigdami, kad viešasis reguliavimas gali šį ir tą pakeisti 
(Wilson, 1980). Vertindami viešojo reguliavimo institucijas 
matome, kad vienas iš dviejų viešojo reguliavimo būdų - eko- 
nominis reguliavimas, tai yra laisvo įėjimo į šaką uždarymas 
teisinės monopolijos priemonėmis — yra ne toks efektyvus nei 
paprastas produkto reguliavimas. 

Parraukimo į savo pusę modelį galima apibendrinti ben- 
drąja subjekto ir vykdytojo schema, modeliuojančia sąveikos 
sunkumus, kai dvi šalys sudaro sutartį gan ilgam laiko tar- 
psniui, tačiau neapibrėžia veiksmų kilus nenumatytoms ap- 
linkybėms, veikėjų strategijoms ir atsitiktinumams. Apibū- 
dinkime kai kuriuos subjekto ir vykdytojo modelio ypatumus, 
susijusius su viešuoju reguliavimu. 

Subjekto ir vykdytojo santykių 


problemos reguliavime 


Viešasis reguliavimas, arba privataus sektoriaus veiklos taisyk- 
lių nustatymas, apima tipiškas ekonominių santykių privačia- 
me sektoriuje problemas. Viešojo reguliavimo dėmesio centre 
yra subjekto siekimas srebėti vykdytojų pastangas įgyvendinti 
tikslus, nustatytus tam tiktoje privataus sektoriaus sutartyje. 
Esant ekonominei sąveikai tarp dviejų šalių pobūdžio bei dėl 
kolektyvinių veiksmų koordinavimo sudėtingumo susidaro ga- 
na didelės sandorių išlaidos, — tai svarbi priežastis, dėl kurios 
kyla subjekto ir vykdytojo santykių problemų. 

Subjekto ir vykdytojo problema sudarant sutartį ar sutar- 
čių sistemą, kuri motyvuotų vykdytoją veikti subjekto nau- 
dai, taip pat kontroliuojant vykdytojo elgesį pagal sutartį, nė- 
ra apribota privačių draudimo institucijų, kurioms subjekto 
ir vykdytojo modelis buvo pritaikytas pirmiausia. Subjekto ir 
vykdytojo problemos yra susijusios su viešojo sektoriaus insti- 
tucijomis, politikos kūrimu bei viešuoju reguliavimu. 

Naudojant subjekto ir vykdytojo schemą vyriausybės 
veiksmų analizei, aiškiai atsisakoma visuomenės intereso, 
kaip viešojo sektoriaus motyvacijos pagrindo, sąvokos. Vie- 
ninteliai interesai, esantys viešosios politikos kūrimo ir vie- 
šojo reguliavimo subjekto ir vykdytojo schemoje, yra arba 
subjekto, arba vykdytojo interesai. Tai būtų egoistiniai, al- 
truistiniai, asmeniniai ir socialiniai interesai, bet čia neat- 
sirastų vietos visuomenės interesui kaip varomajai viešojo 
sektoriaus jėgai. Subjekto ir vykdytojo schemoje vykdytojo 
veiklą sąlygoja vykdytojo pastangos ir neapibrėžiamas atsi- 
tiktinumo veiksnys. 

Stengdamiesi, kad vykdytojas politinėje sistemoje tarnautų 
gyventojų norams, susiduriame su problemomis, kylančiomis 
vykdytojui tarnaujant subjektui. Demokratijai būdingas at- 
stumas tarp rinkėjų ir vyriausybės, sukeliantis visų rūšių sub- 
jekto ir vykdytojo sąveikas, kurias randame analizuodami pri- 
vatų sektorių (Ross, 1973; Ricketts, 1987). Rinkimų metu 

gyventojams kaip subjektui sąveikaujant su partijomis ir poli- 
tikais susidaro netikrumas dėl to, kokių veiksmų subjektas ti- 
kisi iš vykdytojo, lygiai taip pat iškyla ir problemų dėl 
vykdytojo veiksmų kontroliavimo be sąnaudų. 

Viešojo pasirinkimo metodas siūlo daug sąveikos tarp rin- 
kėjų ir politikų modelių iškeldamas pagrindinę problemą — 
kaip viena grupė gali apžvelgti kitos grupės veiksmus, kai są- 
veikai būdingas esminis neaiškumas, neapibrėžtumas, ribotas 
racionalumas ir asimetriniai strateginiai poslinkiai (Mueller, 
1989). Kaip reikėtų palaikyti santykius tarp rinkėjų ir politi- 
kų atsižvelgiant į sandorių išlaidas, susidarančias politikams 
priimant sprendimus ir įgyvendinant viešąją politiką apibrėž- 
tų institucijų sąrangoje, kai egzistuoja dviprasmiškumas, su- 
sijęs su atsilyginimu vykdytojams atsižvelgiant į tai, kad būtų 
atliekami pageidaujami veiksmai, taip pat ir į priežastinį ryšį 
tarp veiksmų ir aplinkos? 

Pagrindiniame politiniame rinkėjų ir politikų susitarime glū- 
di asimetrinė informacija, moralinė rizika ir atvirkštinė atran- 
ka. Pirmiausia neaišku, ar vykdytojų veiksmai yra teisingi ir 
siektini esamomis aplinkos sąlygomis, taip pat kada subjektui 
derėtų paprašyti vykdytojo imtis alternatyvių veiksmų. Poli- 
tikai gali įrodinėti, kad subjekto trokštami veiksmai nebuvo 
įvykdomi esant toms sąlygoms ar kad vieninteliai įvykdomi 
tomis sąlygomis veiksmai buvo pasirinkti vykdytojo. Arba po- 
litikai gali teigti, kad esamų rezultatų nukrypimas nuo trokš- 
tamųjų nepažeidžia rinkimų susitarimų. 

Egzistuoja moralinė rizika pasirenkant veiksmus pagal 
duotus rinkimų pažadus. Be to, egzistuoja galimybės sava- 
naudžiams politikams interpretuoti politinius susitarimus 
pagal savo norus ir užsiimti neatsakingu veiksenos simbo- 
lizmu, o tai reiškia, kad egzistuoja politikų atvirkštinės ar- 
rankos pavojus. 

Politikos kūrimas apima daugiau nei sprendimus apie poli- 
tiką ar programos tikslus ir priemones, kadangi reikia turėti 
omenyje ir svarbų įgyvendinimo etapą, tai yra viešųjų admi- 
nistratorių, specialistų ir reguliavimo žinybų veiksmus. Įgy- 

vendinimo etape kyla tipiška dviguba subjekto ir vykdytojo 
problema viešajame sektoriuje, kartais laikoma klasikiniu, ta- 
čiau nebetinkamu politikos ir administracijos skyrimu. Poli- 
tikai vyriausybėje turi įgyvendinti rinkimų susitarimą, kad ir 
koks neaiškus jis būtų, įstaigų struktūros bei reguliavimo po- 
litikos komplekso priemonėmis. 

Politikos įsigaliojimas reiškia, kad vyriausybė tampa sub- 
jektu, o įstaigos ir žinybos — vykdytoju. Taigi vykdydama 
politiką ir reguliavimą vyriausybė susiduria su tomis pa- 
čiomis subjekto ir vykdytojo problemomis, kaip ir anksčiau 
aptartosios: asimetrine informacija, moraline rizika ir at- 
virkštine atranka. Viešojo reguliavimo palenkimo savo pu- 
sėn modelio išvada yra ta, kad, esant ekonominiam regulia- 
vimui, reguliuojamos firmos bus daug stipresnės negu 
reguliuojančioji žinyba, kuri savo ruožtu bus palyginti su 
vyriausybe strategiškai palankesnėje pozicijoje. 

Vadinasi, kieno interesams bus tarnaujama viešajame re- 
guliavime, paaiškės tik po ilgo daugelio veiksnių sąveikos 
proceso. Maksimizuoti vartotojų gerovę — tai tik skambi 
bendra frazė, galinti pasirodyti per daug neįpareigojanti rin- 
kimų susitarime, tačiau ją reikia patikslinti, kai reguliuo- 
jančios žinybos pradeda įgyvendinti reguliavimo politiką. 
Nėra jokios garantijos, kad vėlesni interesų, kuriems turi 
būti tarnaujama, apibrėžimai reguliavimo schemoje nepa- 
sislinks siaurų ypatingų interesų link, pirmiausia ir dau- 
giausia — savanaudiškų reguliuojančių firmų ir reguliavimo 
žinybų interesų link. 

Bendrą efektyvumo sąvoką susieti su reguliavimu, maksi- 
mizuojant vartotojų naudos perviršį ir produkciją, labai sudė- 
tinga trumparegiškoje ir inertiškoje reguliuotojų ir reguliuo- 
jamųjų veiksmų realybėje. Kas gali nuspręsti, kokia kaina yra 
pateisinama ir kokia gamybos apimtis yra optimali? Visos re- 
guliavimo schemos pataria reguliuotojams naudoti indikato- 
rius reguliuojamųjų firmų veiklai kontroliuoti, tačiau tie in- 
dikatoriai gali būti įvairiausi, bet niekada nebus tikslūs ir aiškiai 


apibrėžti (Berg, Tschirhart, 1988; Sherman, 1989). Viešojo 

reguliavimo tendencija atmesti idealią monopolinio modelio 
schemą glausčiausiai išdėstyta specialiame viešojo pasirinki- 
mo modelyje, kurį dabar aptarsime užbaigdami šį skyrių apie 
viešąjį reguliavimą. 


Rentos siekimo modelis 


Visuomenės interesų reguliavimo modelis yra sukurtas siekiant 
apsaugoti vartotojus nuo grynųjų nuostolių monopoliniame 
paskirstyme. Plačiai diskutuojama, kokio dydžio yra šios są- 
naudos ūkiui. Palenkimo teorija, panaudota visuomeninių in- 
teresų schemoje, teigia, kad bet kokia nepasiekusi savo tikslų 
reguliavimo schema pati savaime atneštų ženklų grynąjį nuos- 
tolį ūkiui, transformuodama narūralią monopoliją į teisinę. 
Tada tik reikėtų nustatyti, kaip turėtų būti įvertintos visos 
monopolijos ir reguliavimo sąnaudos (Posner, 1974, 1988; 
Rowley et al., 1988). 

Visuomeninių interesų teorija siekė pagrįsti reguliavimą ma- 
žėjančiomis vidutinėmis sąnaudomis ir vadinamosiomis negrįž- 
tančiosiomis sąnaudomis. Didžiulių investicijų ir mažų sąnau- 
dų išplečiant paslaugų teikimą dar vienam vartotojui derinys 
reiškė, kad yra natūralios kliūtys įeiti į šaką, kurių nepaisyti 
būtų ekonomiškai neišmintinga. Taigi nebuvo prasmės palai- 
kyti standartinį konkurencinės rinkos modelį, kadangi galų ga- 
le tik viena firma galėjo pajėgti ilgą laikotarpį prisiimti negrįž- 
tančiųjų sąnaudų. Tačiau buvo tvirtinama, kad nėra tokio dalyko 
kaip natūrali monopolija, kad reikšmingas turi būti tik varžy- 
biškumas, o ne vien tiekiančių firmų skaičius. O varžybiškumas 
pasiekiamas netgi tada, jeigu yra tik viena veikianti firma - jei 
tik valstybė neįveda teisinės monopolijos, sužlugdančios bet kokį 
varžybiškumo laipsnį. Varžybiškumui būtinas tik potencialus 
įėjimas į šaką, galimas net tada, jei joje yra tik viena veikianti 
firma (Demsetz, 1988; Peltzman, 1988). 

Opoziciją viešajam reguliavimui sustiprino Tullockas 
(1965), pateikęs rentos siekimo teoriją kaip pagrindinį pri- 

vačių įmonininkų, prašinėjančių iš vyriausybės teisinių nuo- 
laidų, kuriomis sudaromos kliūtys įeiti į šaką, duodančios 
tiems įmoninkams naudos, modelį. Kaip pozityvi monopo- 
linio elgesio teorija rentos siekimo modelis parodė, kad vi- 
suomeninės sąnaudos būtų didesnės už grynuosius nuosto- 


D- paklausa 
Vartotojo naudos perviršis MC - ribinės sąnaudos 
MR - nibinės pajamos 
O.„„— Monopolinė pusiausvyra 
O.„- optimali pusiausvyra 


Rentos siekimo sąnaudos 
Grynieji nuostoliai 


G. a Kiekis 


5.2 pav. Rentos siekimo modelis 


lius, nes įmonininkai tam, kad gautų nuolaidą, turėtų pada- 
ryti išlaidų (5.2 pav.). 

Pagal standartinę monopolijos teoriją konkurenciniame pa- 
skirstyme dalis potencialios vartotojų gerovės —- P., P, Cir F — 
galop virstų gamintojo pelnu. Tačiau, kaip rodo rentos siekimo 
modelis, net ir šie ištekliai gali būti iššvaistyti, kadangi šiuo 
atveju būtų konkuruojama siekiant lengvatų iš vyriausybės. Kraš- 
tutiniu atveju visos gamintojo pajamos iš jo monopolinės padė- 
ties prekių ar paslaugų gamyboje virstų išlaidomis siekiant gau- 
ti nuolaidas — oO tai reiškia, kad teisinė monopolija socialine 
prasme būtų dar brangesnė, nei monopolinis prekių ar paslau- 
gų teikimas be vyriausybės įsikišimo. 

Rentos siekimo modelis iš tikro gali būti pritaikytas bet 
kuriai situacijai, kai vyriausybė suvaržo įėjimą į šaką ar suku- 
ria jam kliūtis (Buchanan et al., 1980; Tollison, 1982). Visa 
vyriausybės politika - paskirstymo (alokacijos), perskirstymo 

ar reguliavimo — turi įtakos konkurencijos lygiui privačiame 
sektoriuje. Tiek, kiek politika baigiasi palankumu firmoms, 
organizacijoms ar verslininkų grupėms, turėtų būti įvairių gru- 
pių bandymai užtraukti ją ant savo kurpalio. Visiems šiems 
manevrams daroma išlaidų, nepridedančių ūkiui jokios ver- 


5.1 lentelė. Viešosios politikos nauda ir sąnaudos 


Nauda 
Išsklaidyta Koncentruota 


L Lt 


tės, kadangi rentos siekimas yra paprasčiausias nulinės sumos 
lošimas. Rentos siekimas platesniu mastu naudojamas vadi- 
namosiose paskirstymo koalicijose (Olson, 1982), kur jo pa- 
sekmė yra institucinės sklerozės tinklas. Rentos siekimo są- 
naudos matuojamos įvairiais būdais (Mueller, 1989). 

Rentos siekimo modelis gali būti laikomas pritaikymu ben- 
dresnės teorijos, teigiančios, kad didelėje vyriausybėje yra asi- 
metriškų sąnaudų ir naudos paskirstymo tendencija. Kiekvie- 
na viešoji programa įvairioms įvairaus dydžio grupėms atneša 
ir naudos, ir sąnaudų. Visa esmė — ar naudos gaunančioji gru- 
pė sutampa su grupėmis, turinčiomis padengti programos są- 
naudas (5.1 lentelė). 

Asimetriškų išlaidų ir naudos modelis teigia, kad kai ku- 
rioms viešosioms programoms būdinga tai, kad jos linkusios 
sutelkti naudą atskiroms interesų grupėms, kartu versdamos 
daugumą žmonių prisiimti tų programų sąnaudas. Pozityvios 
reguliavimo teorijos tikina, kad ekonominis reguliavimas ga- 
lėtų labai gerai tikti III tipui lentelėje. Reguliuojamieji turi 
strateginį privalumą reguliuotojų atžvilgiu dėl asimetriškos in- 
formacijos apie reguliavimo schemų sąnaudas ir naudą. 


Sąnaudos 


Koncentruotos 

„Antrasis geriausias“ sprendimas 


Diskusija apie vyriausybės vaidmenį valdant komunalines pa- 
slaugas atspindi netikrumą apibūdinant viešosios politikos tiks- 
lus ir priemones rinkos negalios atveju. Optimistinė viešojo 
reguliavimo teorija — vadinamoji Harvardo mokykla — teigia, 
kad valstybė gali panaikinti negatyvaus monopolinio elgesio 
rezultatus: per mažą gamybos apimtį ir per dideles sąnaudas. 
Vadinamoji Čikagos mokykla pateikia kontrargumentą, — esą 
transformuojant natūralią monopoliją į teisinę iškyla politi- 
kos negalios grėsmė. 

ia turime tai, kas susiję su diskusija apie vadinamąjį ant- 
rąjį geriausią sprendimą, kurį galima pabandyti įgyvendinti 
tuo atveju, jei žlugo pirmas geriausias sprendimas (Narh, 1969: 
48-55). Taigi gali egzistuoti tam tikri problemos sprendimai 
vyriausybės įsikišimu nustatant gamybos kiekį ir kainą, ku- 
rios artimos optimaliam sprendimui, — kai ribinė vertė lygi 
ribinėms sąnaudoms. Kai infrastruktūros pasiūloje yra ženkli 
masto ekonomija, tada taip pat bus situacija, kai kainą nusta- 
čius pagal ribines sąnaudas, gamintojai patirs nuostolių, nes 
vidutinės sąnaudos nebus padengiamos. 

Tikriausiai vyriausybė turėtų paremti optimalaus kiekio 
tiekimą vienkartinėmis subsidijomis arba leisti firmoms nu- 
statyti kainas, kurios padengtų visas sąnaudas — vadinamą- 
sias Ramsey'io kainas? Tačiau Lipsey ir Lancasteris dar 1956 
metais išaiškino, kad sprendžiant antrą geriausio tipo paskirs- 
tymo problemą gali prireikti pažeisti visas ekonominio efek- 
tyvumo sąlygas. Jei pažeidžiama viena iš Pareto optimumo 
sąlygų, tai labai galimas daiktas, jog ekonominis efektyvu- 
mas padidės neįgyvendinant likusių Pareto optimumo sąly- 
gų — taip skelbia antrojo geriausio sprendimo teorema (Lip- 
sey, Lancaster, 1956). 

Vadinasi, jei vyriausybė imasi reguliuoti firmą, kol ji vie- 
naip ar kitaip pradės tiekti optimalų kiekį optimaliomis kai- 
nomis, tai gali sukelti tik naujas neefektyvumo formas. Re- 
guliavimo problema iš esmės susijusi su oportunistinio elgesio 

mastu ir stiprumu, kuris kyla dėl asimetrinės informacijos 
tos firmos ar šakos naudai egzistavimo. Jei valstybė bandytų 
subalansuoti asimetrinę informaciją, ji patirtų milžiniškas 
sandorių išlaidas. Priežastis, dėl kurios sunku apibrėžti ir įgy- 
vendinti antrojo geriausio tipo sprendimus, yra paprasta — 
gana didelę dalį sandorių išlaidų gamintojas perduoda vals- 
tybei, jei ji bando sumažinti firmos perviršinį pelną ar eko- 
nominę rentą. 

Kitas komunalinių paslaugų viešojo reguliavimo meto- 
das gali būti kainų siūlymo procesas, kai alternatyvūs ga- 
mintojai siūlo kainas infrastruktūros naudojimui. Tada įvai- 
rūs gamintojai būtų skatinami didinti vartotojų naudos 
perviršį ir mažinti grynuosius nuostolius, nes niekas iš jų 
negali nuspėti, kokias kainas pasiūlys kiti. Tačiau tokia pro- 
cedūra negali panaikinti visų neigiamų kainų nustatymo 
pagal ribines sąnaudas pasekmių, ypač jei reguliuotojai ir 
reguliuojamieji tyliai bendradarbiauja jau po konkurso mo- 
nopolinei sutarčiai. 

Naivioji visuomeninio reguliavimo teorija, teigianti, kad 
vyriausybė gali lengvai palaikyti visuomenės interesą pa- 
prasčiausiai nustatydama kiekį ir kainas, vargiai yra reali. 
Viešojo reguliavimo sistemos privalo būti palyginamos pa- 
gal paskatas, o tai reiškia, kad jos turi naudoti tokius kon- 
trolės būdus, kurie neprieštarauja pagrindinėms reguliuo- 
jamų sistemų veikėjų paskatoms. Vadinasi, turi būti 
įgyvendinamos tik tokios reguliavimo sistemos, kurios opor- 
tunistinio elgesio susilpninimą ir asimetrinės informacijos 
apie susidarančias sąnaudas atskleidimą padaro šalių sava- 
naudišku interesu. 

Politika, kuria siekiama pakeisti prekių ir paslaugų paskirs- 
tymą tam tikruose sektoriuose, neįvykdo idealių ekonominio 
efektyvumo sąlygų, nes prielaidos apie interesus ir institucijas 
yra per daug primityvios. Pareto optimalus vartojimas ekono- 
mikos paklausos pusėje ir Pareto optimali gamyba pasiūlos 
pusėje, taip pat bendrojo Pareto optimumo pasiekimas suly- 
ginus ribinę vertę su ribinėmis sąnaudomis lieka idealaus tipo 

modeliu. Ekonominės politikos kūrimo politika nepateikia 
priemonių tiksliam ir sėkmingam ekonominio efektyvumo įgy- 
vendinimui, analizuojant pasitaikančias rinkos ydas (Grant, 
Nath, 1984), tai patvirtina diskusija apie vyriausybės regu- 
liuojančią veiklą tarp Harvardo ir Čikagos mokyklų. 


Viešojo reguliavimo paklausa ir pasiūla 


Iki šiol diskusijos objektas buvo viena viešojo reguliavimo 
rūšis — ekonominis reguliavimas arba įėjimo į šaką regulia- 
vimas. Paprastai jis pasireiškia teisinių nuolaidų ar licenci- 
jų išdavimu firmoms, kartu nustatoma reguliavimo sche- 
ma, vykdoma atitinkamos žinybos. Iš esmės nustatomas 
režimas yra derybų rezultatas, kai firma sutinka su viešuo- 
ju kiekio ir kainos reguliavimu mainais už apsaugą nuo kon- 
kurencijos. Reguliavimo schemos vyksmas paprastai apima 
kasmetines firmos ir žinybos derybas dėl kainų ir kiekių. 
Firma gali būti privati, bet gali būti ir viešoji įmonė ar 
akcinė bendrovė, daugiau ar mažiau priklausanti valstybei. 
Kaip jau rašėme, viešasis reguliavimas susiduria su subjek- 
to ir vykdytojo problemomis — moraline rizika, slepiama 
informacija, atvirkštine atranka arba paslėprais veiksmais 
(Rasmussen, 1994). 

Viešojo reguliavimo koncepcija gali būti papildyta kitomis 
ekonominio reguliavimo rūšimis, tokiomis kaip produktų tai- 
syklės ar mokesčių reguliavimas. Privatus sektorius labai pri- 
klauso nuo to, kaip toks reguliavimas apipavidalinamas ir vyk- 
domas. Antai produktų reguliavimas turėjo įtakos prekių ir 
paslaugų gamybos sąnaudoms devintąjį dešimtmetį, o prasi- 
dėjus dešimtajam dešimtmečiui vyriausybėms bandant apsau- 
goti vartotojus nuo įvairių pavojų, atsirando daugybė naujų 
produktų reguliavimo atvejų. Produktų reguliavimo plėtoji- 
mosi nepaveikė viešojo reguliavimo ir jo tariamo neefektyvu- 
mo kritika, kaip buvo su ekonominiu reguliavimu. Merai po 
metų produktų taisyklių kiekis vis didėjo. Aaronas Wildav- 


190 VIEŠASIS SEKTORIUS 


sky'is aiškino didžiulį produktams skirtų direktyvų skaičiaus 
augimą tiek JAV, tiek Europos Sąjungoje, esmingai keičiančių 
visuomenės požiūrį į saugumą. Veikale Searcbing for Safety 
(1988b) jis teigė, kad santykis tarp rizikos ir galimybių dabar 
materialistinėje visuomenėje vertinamas kitaip nei anksčiau — 
labiau pabrėžiama rizika nei galimybės. 

Kai į viešojo reguliavimo sąvoką įtraukiamas produktų 
reguliavimas, ji tampa iš tikrųjų plati, nes produkto regu- 
liavimas apima visus rūšių standartus visiems produktams — 
tiek galutiniams, tiek ir tarpiniams. Standartų parengimas 
ir įgyvendinimas daro ženklų poveikį ekonominiam gyve- 
nimui, todėl tai domina privatų sektorių ir jo pagrindinius 
veikėjus — verslą ir profsąjungas. Apmokestinimą taip pat 
galima traktuoti kaip standartus ta prasme, kad ir čia 
pravartu naudoti reguliavimo paklausos ir pasiūlos analizę. 
Mokesčių taisyklės apima darbo ir kapitalo panaudojimo 
standartus, kurie natūraliai stipriai paveikia privatų sekto- 
rių. Taip pat galima skirti įstatymo nustatytą ir žinybinį 
reguliavimą pagal tai, ar reguliavimą inicijuoja ar sankcio- 
nuoja parlamentas, ar pati žinyba savarankiškai gali inici- 
juoti ir įgyvendinti reguliavimą. 

Reziumuokime: greta viešųjų išteklių paskirstymo, pasireiš- 
kiančio tuo, kad vyriausybė teikia daug prekių ir paslaugų, 
egzistuoja ir viešasis reguliavimas, kuris pačia bendriausia pras- 
me apima visus vyriausybės standartų tipus, turinčius įtakos 
firmoms ir privačiam sektoriui. Kas lemia bendrą reguliavimo 
lygį visuomenėje? 

Samas Peltzmanas ir Gary'is Beckeris, abu atskirai, sufor- 
mulavo modelius, kurie viešąjį reguliavimą traktuoja kaip nu- 
lemiamą sąveikos tarp legislatyvinių veiksmų paklausos ir pa- 
siūlos (Peltzman, 1976, 1989; Becker, 1983). Jų modeliai 
iš tikro yra tokie bendri, kad apima visas viešosios politikos 
rūšis. Peltzmanui esminis dalykas yra tai, kad galima atskirti 
gaunančiuosius naudos iš viešųjų programų nuo jos negau- 
nančiųjų, kai pirmoji grupė remia įstatymų leidimo institu- 
ciją ar partiją, 0 antroji grupė priešinasi jiems. Peltzmanas 

išskiria tris negaunančiųjų naudos grupes: paveiktus iš es- 
mės, paveiktus neženkliai ir iš viso nepaveiktus. Manoma, 
kad įstatyminis reguliuotojas maksimizuoja grynojo palai- 
kymo maržą, tai yra skirtumą tarp bendro palaikymo ir ben- 
dros opozicijos, o įstatymų leidėjas (JAV) ar įstatymų leidė- 


h(t) 


Palaikymo tikimybė (f) 
Pasipriešinimo tikimybė (h) 


Grynoji nauda asmeniui (g) 
Numanomi mokesčiai (t) 


5.3 pav. Peltzmano modelis 


ja — partija ar partijos (Europoje) — naudoja apmokestinimą 
kaip priemonę gauti pinigų, kurių dėka jis (jos) gali kreiptis 
į naudą gaunančias ir jos negaunančias grupes tuo pat metu, 
kai didesni mokesčių tarifai išprovokuoja pasipriešinimą. 
Kadangi palaikymo funkcija laikoma esanti išgaubta paly- 
ginti su paskirstoma nauda, o pasipriešinimo funkcija — 
įgaubta palyginti su surenkamais mokesčiais, tai Peltzma- 
nas išveda reguliuotojo viešosios politikos pusiausvyros kiekį 
(5.3 pav.), derindamas palaikymo ir pasipriešinimo funk- 
cijas. Ta pati analizė gali būti pakartota ne vienai politikos 
sričiai, bet kelioms. 

Tokiame bendrame viešosios politikos kūrimo modelyje 
galima įžvelgti daug problemų. Pirma, reguliavimo paklausa 
suponuoja tai, kad grupės atsimoka viena kitai politiniu pa- 
laikymu už gautą naudą iš viešųjų programų. Tačiau neaišku, 
ar reikalas susijęs su balsais, ar su pinigais. Mažos, gerai orga- 

nizuotos grupės gali būti įtakingos politikos procese, kaip nu- 
manoma korporaciniame ir rentos siekimo modeliuose, tačiau 
įstatymų leidėjams gali nepakakti organizuotų grupių morali- 
nio ar materialinio palaikymo, nes pabaigoje viską lemia bal- 
sai. Peltzmano įstatymų leidėjas ar įstatymų leidžiamoji šalis/ 
šalys turi nuspręsti, koks rėmimas yra lemiamas — daug tylios 
daugumos balsų ar labai specifinė organizuotų interesų gru- 
pių parama. Jei galima būtų nustatyti reguliavimo paklausos 
kreivę, įstatymų leidėjas galėtų apskaičiuoti savo ribinių poli- 
tinių laimėjimų kreivę. 

Antra, reguliavimo pasiūla susijusi su sąnaudomis. Tačiau 
ne visai aišku, apie kokias sąnaudų rūšis čia kalbama. Pelt- 
zmanas teigia, kad naudos skirstymas viešųjų programų prie- 
monėmis apima apmokestinimą, kuris, pradėjus didėti mo- 
kesčiams, sukels negaunančiųjų naudos nepasitenkinimą. 
Šiuo atveju pasireiškia ir piniginės sąnaudos, ir politinės — 
tokios, kaip balsų netekimas; čia vėlgi neaišku, ar ši teorija 
yra apie ekonominius, ar apie politinius kintamuosius. Įsta- 
tymų leidėjas gali sušvelninti neigiamą tam tikros politikos 
įvaizdį, skirdamas lėšų rinkėjų švietimui, tai yra politinei pro- 
pagandai. Tai gali sumažinti pasipriešinimo lygį, tačiau pa- 
didins sąnaudas, o tai reikš, kad įstatymų leidėjui vel iškils 
susikeitimo problema. Pasiūlos funkcija laikoma sudarančia 
sąlygas įstatymų leidėjui apskaičiuoti savo ribinių politinių 
sąnaudų kreivę. 

Įstatymų leidėjo pusiausvyra būtų toks mokesčių tarifas, ku- 
riam esant ribinis politinis laimėjimas lygus ribinėms politi- 
nėms sąnaudoms. Beckerio viešojo reguliavimo modelis siekia 
vienu žingsniu toliau, modeliuodamas optimalų viešojo regu- 
liavimo paskirstymą visai visuomenei (Becker, 1985). Becke- 
rio modelyje yra dvi pagrindinės grupės: gaunantieji iš vy- 
riausybės subsidijų ir mokantieji atitinkamus mokesčius. 
Kiekvienos grupės poveikio įstatymų leidėjams lygis atspin- 
dės grupių dydį ir jų konfliktinių interesų laipsnį. Viešasis 
reguliavimas ar viešosios programos pagal Beckerio modelį ap- 
ima, viena, palankumo paskirstymą subsidijomis, ir kita ver- 

tus, mokesčius. Kol kiekviena grupė gali „spausti“ vyriausybę, 
tai bus Pareto apibrėžtas efektyvus atlygio ir sąnaudų paskirs- 
tymas abiem grupėms. Kai kurios grupės reikalaus papildomo 
reguliavimo, kol jų sąnaudos dėl mokesčių padidėjimo bus 
mažesnės nei nauda iš reguliavimo, o kitos grupės elgsis ant- 
raip. Politikos kūrimo proceso teikiamas reguliavimas gali bū- 
ti optimalus ta prasme, kad paklausa ir pasiūla yra subalan- 
suota es į spaudimą, kurį kiekviena iš dviejų grupių 
gali daryti. 

Kad ir kaip būtų, tai gali atrodyti per daug optimistiškas 
ir, ko gero, rožinis požiūris į viešąjį reguliavimą. Kaip Franci- 
sas teigė veikale The Politics of Regulation: A Comparative Per- 
sbective (1993), reguliuojantysis politikos kūrimas yra politi- 
kos proceso šerdis, jis pritraukia atskirų interesų grupių 
ypatingą dėmesį; turint esamą reguliavimo paklausą ir pasiū- 
lą, čia sunku pasiekti ar apskaičiuoti optimalaus reguliavimo 
masto problemos skaidrų sprendimą. Mažos, gerai organizuo- 
tos grupės gali turėti naudos daugiau nei didelės ir neorgani- 
zuotos, nes jos turi ypatingą padėtį vadinamuosiuose politi- 
kos tinkluose ar geležiniuose trikampiuose. Gyventojams 
apskritai dažnai sunku apskaičiuoti viešojo reguliavimo naudą 
ir sąnaudas, tuo pasinaudodamos organizuotos interesų gru- 
pės ima praktikuoti išsisukinėjimą. Kai kas reguliavimo poli- 
tiką vadina „lobizmu“ ar „korporatizmu“, atsižvelgdamas į tai, 
kas joje dalyvauja: politikai ir biurokratai, verslo bendruome- 
nė ir/ar profsąjungos. 

Politikos mokslo atstovai tikriausiai sutiks su Francisu ir 
jo viešojo reguliavimo koncepcija, kurioje šis apibrėžiamas 
kaip „valstybės įsikišimas į privačios veiklos sritis siekiant 
įgyvendinti visuomenės tikslus“ (1993: 3); tuo tarpu eko- 
nomistai linkę priimti tokius bendrus viešojo reguliavimo 
modelius, kurie apima visas viešąsias programas, suteikian- 
čias grupėms naudos. Tokie „saldainiukai“ gali apimti regu- 
liavimą, apribojantį įėjimą į šaką, išskiriant tam tikrus pro- 
duktus, užtikrinantį sutartis su tam tikrų regionų firmomis, 
suteikiantį grupėms galimybę išsisukti nuo mokesčių ir t. t. 

Politikai suteikia grupėms tokius „saldainiukus“ už politinį 
palaikymą. Rinkos ekonomikoje reguliavimo reikalauja kiek- 
viena grupė, galinti gauti naudos iš valstybės įsikišimo. Ka- 
dangi viešasis reguliavimas pats savaime riboja konkurenci- 
ją, įvairios interesų grupės jį labai vertina, nes konkurencijos 
rezultatą labai sunku numatyti ir dar sunkiau kontroliuoti. 
Ištisi šalies regionai gali priklausyti nuo viešojo reguliavimo, 
kurio dėka regionas, tikėtina, susilauks palankumo vyriausy- 
bės rangovinių sutarčių forma. 

Kaip parodo Peltzmanas, viešojo reguliavimo pasiūloje ir 
paklausoje veikia išlyginančiosios jėgos. Politikai negali pa- 
tenkinti visų ir kiekvieno reikalavimo reguliuoti. Kai kurios 
politikos rūšys paprasčiausiai turi per mažai balsų, kad nuga- 
letų, arba gali kainuoti per daug, kad galima būtų surinkti 
pakankamai mokesčių joms apmokėti. Beckeris teigia, kad vie- 
šojo reguliavimo apimtis ir orientacija atspindės apskritai visų 
gyventojų norus, nes politikai, teikiantys nederamą pasiūlos 
kiekį, bus pašalinti. Kad ir kaip būrų, viešasis reguliavimas 
gali būti traktuojamas kaip labai didelė veiklos mozaika, ku- 
riai padedant privatų sektorių smarkiai veikia viešoji politika. 
Reguliuojanti valstybė gali būti tokia pat svarbi, kaip ir pa- 
skirstanti valstybė. 

Lieka pasakyti keletą žodžių apie tai, kaip dereguliavimas 
siejasi su kitomis viešojo sektoriaus reformos temomis - to- 
kiomis kaip privatizavimas ir antimonopolinė politika. Reikia 
aiškiai skirti šias tris viešojo sektoriaus reformos temas, nes jos 
neturi eiti drauge. Pirmiausia turime reikalą su dereguliavi- 
mu ir privatizavimu, atvedančiu mus prie diskusijos apie vie- 
šųjų įmonių privalumus ir trūkumus. Vienas iš būdų vyriau- 
sybei išvengti subjekto ir vykdytojo problemų viešajame 
reguliavime yra integruoti vykdytoją į savo komandinę gran- 
dį, leidžiant viešajai įmonei gaminti reguliuojamas prekes ar 
teikti paslaugas. Ar viešosios įmonės išvengia moralinės rizi- 
kos ir atvirkštinės atrankos? 

Dereguliavimas ir privatizavimas 


Lygiai kaip gali egzistuoti viešojo reguliavimo paklausos ir pa- 
siūlos kreivės, taip gali būti ir dereguliavimo paklausa ir pa- 
siūla. Politikai gali teikti dereguliavimą vartotojams, jei to- 
kios schemos mažins sąnaudas ir didins vartotojų naudos 
perviršį, už kurį politikai gali mainais gauti politinį palaiky- 
mą. Kai reguliavimo ir dereguliavimo politiką formuoja poli- 
tikai, besidominčios šalys nėra paprastos atskiros interesų gru- 
pės. Verslas ir organizuotas darbas gali kovoti prieš 
dereguliavimą, nes padidėjus konkurencijai gali atsirasti dar- 
bo vietų ir pajamų stygius. Tačiau politikai tarnauja dauge- 
liui klientų, viena jų grupė — rinkėjai — yra labai svarbi. Dere- 
guliavimas tapo labai populiaria politikos kūrimo forma nuo 
devintojo dešimtmečio pradžios. Kita politikos forma, apie ku- 
rią daug diskutuojama — privatizavimas. Kartais dereguliavi- 
mas ir privatizavimas tarnauja tai pačiai viešojo sektoriaus re- 
formos politikos krypčiai. Ką, detaliau panagrinėjus, apima 
toks politikos derinimas? 

Reguliavimo schemos neturi apimti privačių firmų, veikian- 
čių natūralios monopolijos sąlygomis, tai yra esant milžiniš- 
koms negrįžtančiosioms sąnaudoms kaip masto ir diapazono 
ekonomijos rezultatui. Tarp reguliuojamų firmų gali būti ir 
viešųjų firmų, taip pat susiduriančių su negrįžtančiosiomis są- 
naudomis arba milžiniškomis fizinio kapitalo investicijomis. 
Viešųjų firmų teorija nėra labai išplėtota, tačiau pateikia dvi 
skirtingas valdymo schemas. Pirmojoje — viešoji firma gali bū- 
ti pačios valstybės dalis, finansuojama netiesiogiai per biu- 
džetą, jos darbuotojai tada yra valstybės tarnautojai. Dauge- 
lyje šalių ši valdymo schema naudojama įmonėms, valdančioms 
infrastruktūras, tokias kaip paštas, telekomunikacijos ir elek- 
tros tiekimas. Šios viešosios įmonės paprastai veikia atskirai 
nuo įgaliotos ministerijos ir finansuoja savo veiklą apmokes- 
tindamos savo paslaugas ir visiškai padengdamos einamąsias 
išlaidas. Tačiau pagrindiniai investiciniai sprendimai turi bū- 
ti suderinti su ministerija ir parlamentu, kuris leidžia viešo- 

sioms įmonėms imti paskolas, o valstybei įsiskolinti ryšium 
su jos santykiu su ta viešąja įmone. Viešosios firmos viešųjų 
įmonių ar akcinių bendrovių pavidalu paprastai yra didžiuliai 
darbdaviai, turintys tūkstančius ar šimtus tūkstančių darbuo- 
tojų, kaip antai Jungtinių Valstijų pašto tarnyba. 

Antroji viešosios firmos valdymo schema yra akcinė ben- 
drovė, kurioje valstybei (ar savivaldybei) priklauso daugiau nei 
31 procentas akcijų. Tokios viešosios firmos iš tikrųjų yra pri- 
vačios, turinčios visuomeninį savininką, todėl jos priklauso pri- 
vačiam sektoriui ir jų personalas laikomas privačiais darbuo- 
tojais. Santykis tarp valstybės ir valdytojų pagal tas dvi valdymo 
schemas skiriasi — akcinės bendrovės schema suteikia valdyto- 
jams daug daugiau veikimo laisvių. Akcinės bendrovės veikia 
pagal bendrovių įstatymą ir jų pagrindinis tikslas yra apsau- 
goti savininkų įdėtą kapitalą. Kita vertus, viešosios įmonės greta 
ekonominio efektyvumo yra linkusios turėti daug kitų tikslų, 
tokių kaip regioninės politikos siekiai, užimtumas bei tokie 
nacionaliniai tikslai, kaip ekonominis nepriklausomumas ar 
visuomeninė kontrolė. Valstybei priklausančios akcinės ben- 
drovės yra dažnai naudojama valdymo forma tuomet, kai yra 
didelės negrįžtančiosios sąnaudos, tačiau pelno tikslas labiau 
matomas nei kiti tikslai. Čia kaip pavyzdį reikėtų paminėti 
valstybės valdomas naftos gavybos bendroves. 

Šios dvi valdymo schemos — viešosios įmonės ir viešosios 
priklausomybės akcinės bendrovės — yra skirtingai paplitusios. 
Kai kuriose šalyse yra ir trečia forma — vadinamosios „kvan- 
gos“ ar pusiau valstybinės struktūros; tai ne pelno bendrovės, 
jos nepriklausomos nuo vyriausybės — tokios kaip St/fžung. Butų 
ūkį dažnai valdo būsto asociacijos, kurios valdo kapitalą tokiu 
režimu, kuriame pabrėžiami socialiniai tikslai, pavyzdžiui, 
žmonių aprūpinimas pigiu būstu. Kvangos gali veikti regu- 
liuojamos, panašiai kaip kontroliuojama butų nuoma. 

Dabartinis politikos posūkis į privatizavimą susijęs ne tik su 
pagrindine valdymo schema viešajame sektoriuje — įstaiga. Jei 
pagrindinė privatizavimo prasmė yra išsklaidyti, tai viešasis sek- 
torius gali būti apkarpytas pakeitus viešųjų įmonių ar valstybės 

valdomų akcinių bendrovių statusą. Viešoji įmonė gali būti pa- 
versta akcine bendrove, valdoma visuomenės, tai yra valstybės 
ar savivaldybės arba privataus sektoriaus. Valstybės valdoma ak- 
cinė bendrovė gali būti išparduota, kai jos akcijos atsiranda bir- 
žos sąraše ir paleidžiamos į apyvartą. Taigi viešųjų firmų priva- 


5.2 lentelė. Dereguliavimo ir privatizavimo būdai 


Privati akcinė Viešoji akcinė bendrovė Viešoji įmonė 
bendrovė 


Reguliuojama Komunalinių Elektros tiekimas, 


struktūra paslaugų geležinkeliai, pašto 
bendrovės paslaugos, vandentiekis 


Nereguliuojama | British Airways Renault, Lufthansa 
struktūra British Telecom Vattenfall, KLM 


tizavimas gali reikšti du skirtingus dalykus: viešosios įmonės 
specialios valdymo schemos atsisakymą arba valstybei priklau- 
sančios akcinės bendrovės akcijų išpardavimą. Kai kuriose šaly- 
se privatizuojant viešąsias firmas taikomi abu būdai, — pirmiau- 
sia viešoji įmonė pertvarkoma į akcinę bendrovę, esančią valstybės 
nuosavybėje, o paskui nemaža akcijų dalis parduodama. Kar- 
tais vyriausybė paleidžia į apyvartą visas akcinės bendrovės ak- 
cijas, bet pasilieka sau esminę dalį, tikriausiai 49 ar 51 procen- 
tą; akcijų buvimas biržos sąraše padeda vyriausybei gauti 
informacijos apie tai, kaip bendrovė valdoma, - šitaip neutrali- 
zuojama moralinė rizika ir asimetrinė informacija. 

Knygoje Privatization Vickersas ir Yarrowas (1989) užbai- 
gia savo sujungtos dereguliavimo ir privatizavimo politikos 
Jungtinėje Karalystėje analizę darydami išvadą, kad deregu- 
liavimas ir privatizavimas išpardavimo būdu gali neduoti tei- 
giamų rezultatų. Dereguliuojant kurią nors šaką ir tuo pačiu 
metu privatizuojant viešąją įmonę, veikusią toje pramonėje, 
galima sulaukti to, ko bijojo Harvardo mokykla: natūralios 
monopolijos su privačia firma, besinaudojančia išsiplėtusia rin- 
kos galia, kurios dėka ji semia ekonominę rentą perviršinio 
pelno pavidalu. Viena, reikia aiškiai skirti dereguliavimą, ir 

kita vertus, valdymo schemą, kuri bus naudojama dereguliuo- 
jamoje firmoje (5.2 lentelė). 

Tai, ką iškelia Vickersas ir Yarrowas, remdamiesi, ko gero, 
ambicingiausiu bandymu derinti dereguliavimą ir privatiza- 
vimą, yra klausimas, ar privatizuojamai šakai nereikės naujos 
reguliavimo schemos. Čia mes vėlgi grįžtame prie to, nuo ko 
pradėjome analizuodami viešąjį reguliavimą — prie privačių 
firmų tendencijos panaudoti natūralią monopoliją monopoli- 
niam elgesiui arba apriboti produkcijos kiekį ir kelti kainas. 

Tačiau reikia pažymėti, kad yra ir kita privatizavimo poli- 
tikos pasekmių rūšis. Jei vyriausybė tik performuoja viešąją 
įmonę į valstybinę akcinę bendrovę, išskirstydama kapitalą, 
bet jo neišparduodama, tada reguliavimo ar dereguliavimo 
klausimas yra svarbus politikos pasirinkimas. Kartais viešo- 
sios įmonės pertvarkomos į viešąsias akcines bendroves be 
jokių palydimųjų reguliavimo schemos pakeitimų. Ar tokį 
valdymo schemos pakeitimą galima vadinti privatizavimu — 
ginčytinas klausimas, nes nėra jokių būsimų privačių savi- 
ninkų. Reguliuojanti žinyba dabar susidurs su valstybės ar 
savivaldybės akcine bendrove, kurios vadovai turės daugiau 
laisvės manevruoti, padidės moralinė rizika ir atvirkštinė at- 
ranka. Naujosios akcinės bendrovės vadovai gali reikalauti 
išlaikyti teisinį monopolį, nes jis padidina oportunistinio el- 
gesio perspektyvas. 

Kartais, kai viešosios įmonės pertvarkomos į valstybės val- 
domas akcines bendroves, atliekamas ir dereguliavimas; tada 
pašalinama reguliavimo schema iš tos pramonės šakos. Bet jei 
dėl negrįžtančiųjų sąnaudų negalima tikėtis jokios privačių 
verslininkų konkurencijos, valstybės akcinių bendrovių padė- 
tis gali pakliūti į nemalonią situaciją, dėl kurios buvo perspė- 
ję Vickersas bei Yarrowas: dereguliavimas podraug su vienos 
firmos rinkos galia. Viešųjų firmų vadovams tai gali būti iš 
tikrųjų geriausias iš galimų atvejų, nes bus rizikuojama; mat 
galutiniai neaišku, kad tokia firma naudos savo rinkos galią 
generuoti sąstingį organizacijoje. Viešosios firmos, tiek būda- 
mos viešosiomis įmonėmis, tiek akcinėmis bendrovėmis, turi 


Viešojo reguliavimo modeliai 199 


tendenciją reikštis su X-neefektyvumu, nes joms mažai paska- 
tų mMinimizuoti sąnaudas. Ar tokiam oportunistiniam elgesiui 
bus pasipriešinta nustačius naują reguliavimo schemą ar pa- 
siūlius kainas natūraliai monopolijai, priklausys nuo to, kaip 
vertinami ilgalaikio ir trumpalaikio susitarimo privalumai ir 
trūkumai (Williamson, 1986, 1990). Vyriausybė, parduoda- 
ma akcijas privatiems savininkams, gali susidoroti su oportu- 
nistiniu elgesiu valstybės valdomoje akcinėje bendrovėje, ta- 
čiau privati firma tada įgytų monopolinės galios. 

Viešųjų firmų valdymo schemų teorija yra labai susijusi 
su esminiais viešojo reguliavimo klausimais. Abiem esminės 
yra problemos, susijusios su subjekto ir vykdytojo santykiais 
siekiant pačių geriausių arba „antrojo geriausio“ tipo kon- 
traktų. Jei pirmenybė teikiama trumpalaikiams kontraktams 
ir rinkoms, bus nemenkos sandorių sąnaudos, tokios kaip 
pakeitimo sąnaudos, kai vienas rangovas pakeičiamas kitu. 
Jei pirmenybę gavo ilgalaikiai kontraktai, tada dėmesio cen- 
tre bus hierarchija ryšium su mažų skaičių problema ir spe- 
cifiniai sandorių aktyvai (Williamson, 1975). Dabartinis po- 
litikos perorientavimas nuo viešųjų įmonių ir reguliavimo 
schemų link kainų siūlymo ir frančezės bei viešųjų firmų pri- 
vatizavimo reiškia politikos pirmenybės teikimą trumpalai- 
kiams kontraktams. Tačiau čia gali didėti sandorių sąnaudos 
ir rastis naujų oportunistinio elgesio apraiškų, reiškiančių, 
kad minimizuojant sąnaudas, panaikinant grynuosius nuos- 
tolius ir nustatant kainą, lygią ribinėms sąnaudoms, nebus 
pasiektas pirmas geriausias (alokacijos) rezultatas. Viešojo re- 
guliavimo teorija taip .-pat susijusi su kita esmine politikos 
problema — antimonopoline, arba kaip vyriausybė gali padi- 
dinti konkurenciją privačiame sektoriuje. 


Antimonopolinė politika 


Egzistuoja speciali politikos kūrimo rūšis, apimanti privataus 
sektoriaus reguliavimą, tačiau ne dėl to, kad būtų siekiama 


200 VIEšASIS SEKTORIUS 
apriboti įėjimą į šaką išduodant licencijas. Šiuo atveju anti- 
monopolinės politikos kūrimo tikslas yra reguliavimo priemo- 
nėmis, šalinančiomis konkurenciją varžančius veiksmus, padi- 
dinti konkurenciją ūkyje. Vyriausybė gali įkurti žinybą, kuri 
stebi ekonomiką, siekdama nustatyti, ar firmos nėra slapta su- 
sitarusios kontroliuoti kainas ir nustatyti produkcijos kiekius. 
Dažnai tokia žinyba vadinama konkurencijos ar kainų įstaiga, 
ir ji gali būti įgaliota išardyti monopolijas, jei jos pasinaudoja 
per didele rinkos galia. Taigi antimonopolinis reguliavimas 
tam tikru mastu yra priešybė ekonominiam reguliavimui, ku- 
riuo siekiama sukurti teisinę monopoliją. Tačiau pagrindinis — 
efektyvumo —- klausimas yra toks pat, kaip teigia Haroldas 
Demsetzas savo veikaluose Ownersbip, Control and the Firm 
(1990a) bei Efžciency, Competition and Policy (1990b). Ar an- 
timonopolinis reguliavimas veiksmingas? 

Demsetzas teigia, kad esminė filosofija, pagrindžianti anti- 
monopolinio reguliavimo idėją, yra klaidinga. Kaip ir argu- 
mentas apie natūralią monopoliją, ji nepakankamai įvertina 
rinkos galias, skatinančias konkurenciją, bent jau ilgu laiko- 
tarpiu. Monopolijos įtaka kainoms ir kiekiams tikėtina tik 
trumpu laikotarpiu, kadangi perviršinis pelnas paskatins nau- 
jų varžovų atėjimą į šaką. Rizika, susijusi su antimonopoline 
veikla, yra ta, kad tokia veikla panaikina efektyvumo laimėji- 
mus, kuriuos vienintelė šakos firma gali būti pasiekusi kaip 
savo laikinos galios rinkoje pagrindą. Monopolijos panaikini- 
mas, kuris yra efektyvesnis minimizuojant jos sąnaudas, pa- 
prasčiausiai gali reikšti didesnes kainas vartotojui. Tačiau Dem- 
setzas, kurio skeptiškumas atitinka jo neigiamą požiūrį į 
ekonominį reguliavimą ir sutampa su pagrindiniais Čikagos 
mokyklos ekonominės teorijos teiginiais, konkurencijos žiny- 
bai skiria vaidmenį stebėti ir užkirsti kelią suokalbiui, tačiau 
jis nepasako, kodėl ši reguliavimo veikla turi geresnes perspek- 
tyvas nei visos kitos. 

Viešojo reguliavimo antimonopolinė teorija remiasi struk- 
tūros-atlikimo-pelno hipoteze, pagal kurią didelis pelnas ku- 
rioje nors šakoje atspindi koncentraciją, kuri yra pagrindas 

rinkos galiai, dar padidinamai esant galimybei pasirinkti įvai- 
rias strategijas. Tokia yra Baino ir Masono organizacijos pa- 
radigma šakos struktūrai analizuoti, apimanti struktūros- 
strategijos-atlikimo tipologiją. Didelio pelno marža 
(įvykdymas) bus būdinga firmoms, veikiančioms labai su- 
telktose pramonės šakose, kai kelios firmos turi monopolinę 
galią savo elgesio (strategijos), apimančio kainą, reklamą, ga- 
mybinius pajėgumus ir kokybę, dėka. Ir atlikimas, ir elgsena 
traktuojami iš esmės kaip nulemti šakos struktūros, kuri pri- 
klauso nuo firmų skaičiaus ir jų paskirstymo pagal dydį, pro- 
duktų diferenciacijos bei paklausos elastingumo (Barney, Ou- 
chi, 1998: 6 skyrius). 

Struktūros-strategijos-atlikimo paradigma mokslininkų bu- 
vo naudojama reikalaujant antimonopolinės politikos, kad 
koncentruotos šakos būtų išskaidytos į daugelį firmų; taip, 
pavyzdžiui, teigė J. K. Galbraightas knygoje The New Indust- 
rial State (1967). Tačiau didelis pelnas gali būti interpretuo- 
jamas ir kaip firmų efektyvumo rezultatas, o tai reiškia, kad 
antimonopolinis reguliavimas veda prie socialinio neefekty- 
vumo. Vyraujanti konkurencijos žinybų patirtis rodo, kad jos 
negali nei panaikinti kainų suokalbio, nei apsaugoti nuo kai- 
nų padidėjimo, jei vyriausybė prašo jų imtis kainų kontrolės 
kaip antiinfliacinės politikos dalies. Kita vertus, yra sėkmingo 
antimonopolinio reguliavimo pavyzdžių, nors dėl to, ar 
„ATėT“ išardymas buvo būtent toks, galima ginčytis. 

Antimonopoliniai klausimai apima ir tai, kaip vyriausy- 
bė turi reaguoti į integraciją kurioje nors šakoje. Yra du 
integracijos tipai — vertikalioji ir horizontalioji. Nuo rin- 
kos procesų vertinimo priklauso, ar horizontalioji firmų, 
gaminančių tokius pačius produktus ar paslaugas, integra- 
cija, ar vertikalioji firmų, gaminančių skirtingus produk- 
tus bei paslaugas, kurios yra kaip nors susijusios, integraci- 
ja turi būti paskelbta neteisėta. Iš tikro reikėtų skeptiškai 
vertinti antimonopolinės politikos galimybes, — nepaisant, 
ar tikima trumpalaikėmis sutartimis, ar labiau pasitikima 
ilgalaikėmis. Pabrėždamas rinkos varžybiškumo tendenci- 

ją, bent jau ilgu laikotarpiu, Demsetzas kvestionuoja anti- 
monopolinio reguliavimo įgyvendinimą, tačiau tą patį da- 
ro ir Williamsonas, iškeldamas ilgalaikių kontraktų ir fir- 
mų integracijos efektyvumą. Bet kuriuo atveju didelė vienos 
ar dviejų kurios nors šakos firmų pelno marža gali atspin- 
dėti dvi labai skirtingas sąlygas: arba šios firmos turi kon- 
kurencinį pranašumą kitų atžvilgiu (elgsena), arba jos pa- 
sinaudoja rinkos galia ryšium su įėjimo į šaką kliūčių 
buvimu (struktūra). Kadangi sunku pasakyti, kuri hipote- 
zė teisinga vienai ar kitai pramonės šakai, antimonopolinė 
politika vyriausybei yra nepatikimas įrankis. 

Viešajį reguliavimą ir antimonopolinę politiką jungia esmi- 
nis paradoksas. Abiem šiais atvejais valstybės intervencijos tiks- 
las yra neutralizuoti firmų koncentracijos konkrečioje šakoje pa- 
sekmes, nes koncentracija veda į monopolinį elgesį, ribojantį 
gamybą ir keliantį kainas. Šiuo atveju veikia du vienodi dalykai. 
Pirma, kadangi rinkos didėja, firmų koncentracijos laipsnis ma- 
žės. Antra, padidėjusi konkurencija tarp firmų veda prie dides- 
nio koncentracijos laipsnio. Užuot naudojusi viešąjį reguliavi- 
mą, kuris mažina įėjimą į šaką, vyriausybė gali išplėsti rinkos 
dydį, pašalindama natūralios monopolijos apraiškas. Tačiau šiuo 
atveju konkurencija didės, dėl to koncentracijos lygis pakils, 
kad ir kokio dydžio rinka būtų (Sutton, 1991), o tai savo ruož- 
tu paskatins monopolinį elgesį. Kita vertus, jei vyriausybė im- 
sis antimonopolinės politikos ir išskaidys labai konkurencingą 
ir efektyvią firmą, turėsime rinkos struktūrą, kai tik viena firma 
bus pajėgi veikti dėl natūralios monopolijos, o tai pareikalaus 
reguliavimo. Viešasis reguliavimas ir antimonopolinė politika 
gali prieštarauti vienas kitam. 


Išvados 
Viešasis sektorius — abstrakti sąvoka. Ji gali būti aiškinama 


įvairiomis dimensijomis. Vyriausybė būna labiausiai matoma, 
kai samdo žmones gaminti prekes ir teikti paslaugas. Mažiau- 

siai matoma vyriausybė, kai ji reguliuoja privataus sektoriaus 
veiklą. Greta to, kad turime skirti viešąjį išteklių paskirstymą 
(alokaciją) ir viešąjį išteklių perskirstymą, dar reikia pridėti 
trečią labai svarbią kategoriją — viešąjį reguliavimą. 

Valstybei kaip valdžiai, įstatymų leidėjai, nebuvo skiriama 
reikiamo dėmesio, kurio ji nusipelno analizuodama viešąjį sek- 
torių. Ji beveik buvo ignoruojama, jei lyginsime su visais po- 
žiūriais į viešąjį išteklių paskirstymą ir perskirstymą. Tai juo- 
lab keista, nes klasikinė politikos teorija jau maždaug XX a. 
pradžioje pabrėžė valstybės, kaip kuriančios ir palaikančios vi- 
suomenės normas, modelį. Tokiems teoretikams kaip Jelline- 
kas, Austinas, Weberis ir Kelsenas teisinė tvarka ir valstybė 
buvo neatsiejamai susiję dalykai. 

Tačiau viešojo reguliavimo modeliai analizavo nematomos 
valstybės problemas. Egzistuoja gili properša tarp norminio ir 
pozityvinio ekonominio reguliavimo modelių, kai pastaruoju 
metu specialių interesų grupių teorija ir viešojo pasirinkimo 
mokykla sumodeliavo reguliavimo veiklą būdu, kuris labai ski- 
riasi nuo visuomenės interesų teorijos. Tas būdas atveria kelią 
teorijai apie viešąjį sektorių kaip institucinį direktyvų — įsta- 
tymų ir taisyklių — tinklą, kuris gali priglobti įvairių grupių 
interesus, jei nekalbėsime apie specialius interesus. 

Vienas reguliavimo tipas, apie kurį čia nebuvo plačiau kal- 
bėra — produktų taisyklės. Jų poveikis ūkiui gali būti mode- 
liuojamas standartiniu būdu - traktuojant jas kaip sąnaudas, 
kurios gali arba pabranginti pasiūlą, arba sumažinti paklausą; 
be to, gali būti daromas poveikis užsienio prekybai, kuris pri- 
klausys nuo to, kaip importas ir eksportas veiks reguliuojamą 
produktą. Tai nereiškia, kad produktą reguliuoti yra papras- 
ta. Netgi atvirkščiai, vis dar turi būti paaiškinta, kodėl pro- 
duktą reguliuoti tebėra labai populiaru ir jiems skirtų taisyk- 
lių skaičius visąlaik didėja. Atrodo, kad čia turime atvejį, kai 
poreikis reguliuoti produktus nėra nekintamas, tačiau yra vy- 
raujančios visuomenėje kultūros funkcijos. Produktų taisyk- 
lės atsiranda vertinant ekonominio gyvenimo riziką ir galimy- 
bes, kai naujas rizikos peržiūrėjimas gali atvesti prie naujų 

produktų taisyklių paprasčiausiai todėl, kad vertinant siekia- 
ma vengti rizikos. 

Viešojo reguliavimo modeliai iškelia klausimą apie institu- 
cijas, kurios nepajėgė padaryti pačių geriausių sprendimų. Čia 
svarbiausia yra veikėjų tendencija pagal įvairias reguliavimo 
schemas apriboti gamybos kiekį ir nustatyti per dideles kai- 
nas. Ar vyriausybė gali surasti ir įgyvendinti „antrojo geriau- 
sio“ tipo sprendimus, kurie būtų artimi optimaliems kiekiui 
ir kainoms? Esant viešajai politikai, monopolijos daro alokaci- 
nius sprendimus, kurie yra į kairę nuo optimalaus sprendimo 
taško, tuo metu Niskaneno biudžetą maksimizuojanti įstaiga 
siekia alokacinių sprendimų, esančių dešiniau paties geriausio 
sprendimo. Kadangi teisinės monopolijos rezultatas gali būti 
per mažas kiekis produktų per didelėmis kainomis, Niskane- 
no įstaiga paskirsto per daug viešųjų paslaugų didesnėmis są- 
naudomis nei jų vertė. Taigi Niskaneno įstaiga nėra tikra mo- 
nopolistė, nors yra vienintelis tiekėjas (2.1 ir 5.2 pav.). 

Pagaliau galima mėginti derinti viešąjį reguliavimą su vie- 
šąja gamyba. Tai yra toks atvejis, kai vadinamosios natūralios 
monopolijos būna organizuotos kaip viešosios turto valdymo 
bendrovės viešajame sektoriuje ar už jo ribų ir taip pat gali 
būti reguliuojamos, kaip, pavyzdžiui, pašto paslaugos. Tokios 
viešosios turto valdymo bendrovės paprastai turi labai daug 
darbuotojų ir todėl yra aiškiai matomos. 

Nagrinėjant iki šiol vyriausybes atšakų tipus — viešąjį ištek- 
lių paskirstymą (alokaciją) ir viešąjį reguliavimą — iškyla klau- 
simas apie lyderiavimą viešajame sektoriuje. Politikos įgyven- 
dinimui bei reguliavimo elgsenai reikia viešojo sektoriaus 
vadybininkų. Todėl turime panagrinėti vadybos ir lyderiavi- 
mo logiką viešajame sektoriuje žemiau vyriausybės lygmens. 


6 


Viešojo sektoriaus reformos 


logika 


Viešojo sektoriaus reformos vykdomos nuo septintojo dešimtme- 
čio vidurio, kai brandžios gerovės valstybės ėmėsi vienos ar kitos 
reformos strategijos. Dabar jau sukaupta pakankama viešojo sekto- 
riaus reformų patirtis, kad galima būtų vertinti, ką reikėtų atlikti 
ir kaip. Kokie yra viešojo sektoriaus reformos tikslai ir priemonės? 

Viešojo sektoriaus reformų kūrimo ir įgyvendinimo objek- 
tas gali būti arba viešasis išteklių paskirstymas (alokacija), ar- 
ba viešojo sektoriaus išteklių perskirstymas. Pirma, šalia pre- 
kių ir paslaugų pasiūlos reformavimo, ir antra, pajamų 
perskirstymo išmokų programomis pertvarkymo dar yra vie- 
šasis reguliavimas, kuris irgi gali būti reformuotas įvairių de- 
reguliavimo schemų priemonėmis. 

Trys pagrindiniai viešojo sektoriaus reformos tikslai yra: (a) 
efektyvumas; (b) lygybė; (c) taupymas. Tuo tarpu kai efektyvu- 
mas yra pagrindinis tikslas reformuojant valdžios paskirstymo ir 
reguliavimo atšakas, lygybė yra tikslas, kai prireikia keisti val- 
džios perskirstymo vaidmenį. Tačiau dėl efektyvumo ir teisingu- 
mo samprotavimų susipynimo kuriant viešąsias programas abu 
tikslai paprastai iki tam tikro laipsnio pasireiškia vienu metu. 


Reformų politikos paklausa ir pasiūla 


Viešojo sektoriaus reforma iškelia nemažai kritinių klausimų 
apie viešosios politikos kūrimą ir įgyvendinimą. Kokie yra jos 


206 VIEŠASIS SEKTORIUS 


tikslai? Ar reformų politikos vadyba gali būti sėkminga? Ar 
specifinės strategijos pasiekia nustatytus rezultatus? Viešojo 
sektoriaus reformų racionalumas yra svarbus aspektas, nes to- 
kia politika vykdoma pagal planus, kurie tolydžio keičiasi. 

Viešojo sektoriaus reforma yra politinė veikla. Ji niekuo ne- 
siskiria nuo kitų politinės veiklos rūšių. Kova dėl viešojo sek- 
toriaus, jo reformos ir būsimų kontūrų yra iš esmės kova dėl 
pergalės, kuri teikia daug erdvės įvairių veikėjų taktikos ir sa- 
vanaudiškų interesų sąveikai. Viešojo sektoriaus reforma tapo 
klausimu, beveik nuolat išliekančiu darbotvarkėje. Reikalau- 
jama, kad kiekviena valdžia ištirtų savo tvarkomą sritį atlikda- 
ma tai, kas kartais vadinama „administracinės“ ar „instituci- 
nės“ politikos kūrimu. Bet ar valdžia pajėgi apsaugoti naujas 
institucijas, o kartu ir geresnius rezultatus? 

Visuomenėje, turinčioje didžiulį viešąjį sektorių, jo refor- 
mų paklausa ir pasiūla gali sąveikauti paskatindamos sukurti 
atskirą politikos sektorių. Viešojo sektoriaus reformos porei- 
kis gali kilti dėl požiūrių į visuomenės interesus įvairovės, o 
viešojo sektoriaus reformų pasiūla gali rastis siekiant efekty- 
vesnio viešojo išteklių paskirstymo arba didesnio teisingumo 
perskirstant pajamas. Lygiai taip ir įvairios grupės gali reika- 
lauti ar siūlyti viešojo sektoriaus reformas skatinamos savų in- 
teresų. Viešojo sektoriaus reformų politikoje galima tikėtis 
oportunistinio elgesio. 

Bet kokios viešosios politikos, įskaitant ir viešojo sektoriaus 
reformų politiką, lemtis priklauso nuo jos technologijos ir ap- 
linkybių, kuriomis ji vykdoma. Viešojo sektoriaus reformų 
kryptis gali būti labai pažangi, bet aplinka tokia, kad jos įtaka 
gali būti nulinė ar netgi priešinga lauktajai. Viešojo sekto- 
riaus reforma gali būti orientuota į specifinių paskirstymo ar 
perskirstymo problemų sprendimą arba ji gali būti nukreipta 
į; konstitucinius klausimus. 

Ar viešojo sektoriaus reforma būtinai susijusi su sąnaudų 
sumažinimu? Vargiai. Ji gali būti vykdoma dėl dviejų priežas- 
čių: norint atlikti institucijų reformą arba mažinti išlaidas. 
Sekmingai sumažinus išlaidas, galima sutaupyti lėšų, o įvairių 

valdymo sričių institucijų reformos yra neutralios taupymo 
atžvilgiu, nes jos gali būti vykdomos siekiant mažinti arba di- 
dinti viešųjų programų apimtį (6.1 lentelė). 

Viešojo sektoriaus reformos dažnai susitelkia į institucijų 
reformas ketinant padidinti išteklius įvairioms viešosioms pro- 


6.1 lentelė. Viešojo sektoriaus reformų tikslai ir priemonės 
Taupymas Išlaidų 


didinimas 


Institucijų 
reforma 


Išlaidų maži- 
nimo vadyba 


gramoms (II tipas). Kadangi valstybės deficitas didėja, augan- 
tis fiskalinis spaudimas sąlygoja tai, kad tinkamiausias darosi 
III tipas, tiek atsižvelgiant į paskirstymo, tiek ir į perskirsty- 
mo tikslus. 

Iš dviejų susijusių galutinių viešojo sektoriaus tikslų (Mus- 
grave, 1959) - efektyvumo paskirstant (alokuojant) išteklius 
ir teisingumo skirstant pajamas — pirmasis buvo kur kas dau- 
giau matomas kaip viešojo sektoriaus reformų loginis pagrin- 
das nei antrasis. Tačiau derėtų paklausti, ar daug viešojo sek- 
toriaus reformų iš tikrųjų turėjo aiškią efektyvumo ir jo 
reikalavimų koncepciją. 

Nors teises į išmokas suteikiančios programos plėtėsi be- 
veik automatiškai, užmojai didinti lygybę turi ribas. Perskirs- 
tančioje valstybėje taupymas apima didžiules pinigų sumas, 
bet kartu su tuo ir įtaka piliečiams yra apčiuopiama. Netgi 
kai šiuolaikinės didžiulės socialinių išmokų programos refor- 
muojamos, siūlomi pakeitimai dažnai motyvuojami paskatų 
neefektyvumu, kurį gali sukelti tos programos. Tačiau taupy- 
mo politikos aktualumas šiandien vis didėja. 

Du ryškūs viešojo sektoriaus reformų gerovės valstybėse ti- 
pai buvo decentralizavimas ir privatizavimas. Pirmasis įvedė 


2068 VIEŠASIS SEKTORIUS 


pakeitimus viešojo sektoriaus politinėse institucijose, o antra- 
sis sukėlė ekonominių institucijų pokyčius. Abu buvo surelk- 
ti vien į viešąjį sektorių. 

Tačiau viešojo sektoriaus reformos taip pat gali būti orien- 
tuotos ir į privatų sektorių, pavyzdžiui, keičiant viešojo regu- 


6.2 lentelė. Strategijos ir rezultatai 


Viešojo sektoriaus rezultatai 
Sumažėjimas Padidėjimas 


Decentrali- 
zavimas 


Privatizavimas 


Deregulia- 
vimas 


liavimo schemas, valdančias įvairias rinkas. Dereguliavimas bu- 
vo pripažintas lemiama reformos strategija daugelyje rinkos 
ekonomikos šalių, turinčių išplėtotus viešuosius sektorius. Tam 
tikra prasme dereguliavimas reiškia viešojo sektoriaus mažėji- 
mą, tačiau pagrindinis jo tikslas yra padidinti konkurenciją 
ūkyje. Decentralizavimo, privatizavimo ir dereguliavimo stra- 
tegijos gali baigtis tiek viešojo sektoriaus išplėtimu, tiek jo 
sumažinimu. Kalbant teoriškai, čia turime tris įrankius ir du 
rezultatus (6.2 lentelė). 

II tipas apima užduočių iš centrinės valdžios perdavimą 
regioninei arba vietinei valdžiai, numatant viešųjų paslaugų 
plėtimą ar to nenumatant. IV tipas yra specialus atvejis, kai 
valdžia pertvarko viešąsias įmones į akcines bendroves ir turi 
kaip savo nuosavybę visas jų akcijas. III tipas tapo aktualus, 
kai gerovės valstybėse radosi ekonominių sunkumų ir prirei- 
kė perduoti centrinės valdžios funkcijas privačiam sektoriui. 
Plataus masto dereguliavimo reformos buvo pradėtos devin- 
tąjį dešimtmetį, ir nelauktai pasirodė, kad dažnas jų rezulta- 
tas — padidėjusios sąnaudos (IV tipas), kaip atsitiko deregu- 

liuojant finansų rinkas keliose šalyse, kuriose iki tol valstybė 
buvo paskutinis skolintojas, o dabar mokesčių mokėtojai tu- 
rėjo padengti bankų nuostolius dėl nesėkmingo finansinio 
sektoriaus dereguliavimo. 

Viešojo sektoriaus reforma gali būti mikro- arba makroo- 
rientacijos. Makroorientacija remiasi svarstymais apie viso vie- 
šojo sektoriaus dydį, o mikroorientacija kreipia dėmesį į at- 
skirų programų vykdymą. Viešojo sektoriaus reformos 
makrostrategijos yra politinės pagal savo prigimtį, tuo tarpu 
mikrostrategijos kuriamos remiantis techniniais administra- 
ciniais kriterijais. Tačiau reformų politikos įvairovė negali 
būti redukuota iki paprasto kairiosios ar dešiniosios ideolo- 
gijos skirtumo. 

Viešojo sektoriaus reforma yra orientuota į du tikslus, kurie 
nebūtinai turi sutapti: geresni rezultatai ir sąnaudų mažini- 
mas. Jei pabrėžiami rezultatai, tada gali būti priimtina diegti 
naujas programas, technologijas ir steigti institucijas. Jei tiks- 
las yra taupymas, tada tinkamiausia priemonė bus paprasčiau- 
sia mažinti sąnaudas. Institucijų reforma viešojo sektoriaus pa- 
didėjimo ar sumažėjimo atžvilgiu yra neutrali. 


Politinės ar ekonominės reformos? 


Viešojo sektoriaus reformos siekia remtis decentralizavimo me- 
todu. Viešojo išteklių paskirstymo efektyvumas turi būti su- 
stiprintas išplečiant valdymo žemesniųjų lygių funkcijas, ga- 
lias ir išteklius. Buvo tikima, kad viešosios programos vyks 
efektyviau ir bus paslankesnės, jei joms vadovaus regioninio ar 
vietos lygmens valstybinės institucijos — vadinamoji dekon- 
centracija, arba vien vietos valdžios sistema — vadinamoji de- 
centralizacija. 

Pagrindinis modelis, į kurį buvo nukreiptos politinės re- 
formos strategijos, buvo labai centralizuota gerovės valsty- 
bė, vadovaujama pasitelkus tvirtų planinių sistemų prie- 
mones. Viešojo sektoriaus plėtojimas pabrėžė vienodumą ir 

standartizavimą, nukreiptą į viešojo vartojimo ir pajamų pa- 
skirstymo lygybę. 

Keliose gerovės valstybėse decentralizavimo strategija pla- 
navimą pakeitė įvertinimu, išlaidų straipsniais sudarytą biu- 
džetą — biudžetu pagal atlikimo kriterijus, kontrolę — vadyba 
pagal tikslus, smulkmenišką taisyklių sistemą — teisine sche- 
ma, priežiūrą — veikimo laisve. Kai kuriose šalyse decentrali- 
zavimo strategija taip pat smarkiai išplėtė savivaldybių sekto- 
rių. Tuo pat metu bendra viešojo sektoriaus plėtotė tęsėsi 
sparčiu tempu. Kai nacionalinė valdžia sutelkė dėmesį į dide- 
les socialinių išmokų programas, savivaldybės tapo atsakingos 
už gausybę paskirstymo (alokacinių) užduočių. 

Įpusėjus devintajam dešimtmečiui paaiškėjo, kad politinės 
strategijos viešojo sektoriaus reformai įvykdyti gali nepakaktu. 
Duomenys apie našumą nacionalinės valdžios ir savivaldybių 
sektoriuose atskleidė, kas iš tikrųjų vyksta. Viešojo išteklių pa- 
skirstymo efektyvumas turi dvi puses — vidinį efektyvumą ir 
išorinį (11 skyrius). Tuo metu, kai vidinis efektyvumas ar našu- 
mas gali būti aiškiai apibrėžtas, išorinis našumas ar efektyvu- 
mas yra kur kas painesnė sąvoka. Iki pat aštuntojo ir devintojo 
dešimtmečių, kai viešojo sektoriaus našumas buvo išmatuo- 
tas, viešojo sektoriaus efektyvumo sudėtingumas taip ir nebu- 
vo įS1sąmonintas. 

Našumo problema pasirodė besanti tiek par fundamentali 
nacionalinės valdžios lygmeniu, kiek ir savivaldybių lygme- 
niu. Kai kuriuose dideliuose savivaldybių sektoriuose našumo 
raida gali būti neigiama, lygiai kaip ir funkcijų, už kurias yra 
atsakinga nacionalinė valdžia, — tokių, kaip policija ir tvarka, 
atveju. Vadinasi, perduodant išteklius žemesniems valstybės 
valdymo lygmenims, nebūtinai padidėja efektyvumas. Iškel- 
dama į dienos šviesą Baumolio ligos atvejį (kad viešojo sekto- 
riaus augimas tik atspindi neigiamą našumo tendenciją) arba 
ekstensyvius šiukšliadėžės procesus, tie našumo apskaičiavi- 
mai sukėlė intensyvią diskusiją. 

Atrodė, sunku išvengti išvados, kad biudžeto paskirstymas 
rinkos ekonomikos sąlygomis gali sukelti rimtų efektyvumo 

problemų. Biudžeto paskirstymo ir rinkos paskirstymo paly- 
ginimas dažnai būna pirmojo nenaudai (žr. empirinių tyrimų 
apžvalgą knygoje Mueller, 1989: 14 skyrius). 

Atskleidus našumo problemas, pradėta ieškoti kitų viešojo 
sektoriaus reformų, vadinamų privatizavimu. Nors vertinimo 
tyrimai buvo institucionalizuoti visais valdžios lygmenimis 
biudžeto procesuose ir nors biudžeto procesai buvo reformuo- 
ti, siekiant padaryti vertinimo ataskaitas svarbia sprendimų 
priėmimo proceso dalimi, buvo nuspręsta, kad vertinimo toli 
gražu nepakanka. 

„Privatizavimas“ buvo pagrindinis terminas Vakarų Euro- 
poje, kai devintąjį dešimtmetį pradėta vykdyti viešojo sekto- 
riaus makroreformas. Bet privatizavimas mikrolygiu gali reikšti 
įvairius dalykus. Keletas mokslininkų atkreipė dėmesį į tai, 
kad šia etikete urmu pridengiamos labai skirtingos reformos. 
Privatizavimo variantai gerovės valstybėse apima didelę strate- 
gijų įvairovę (Vickers, Wright, 1988). 

Privatizavimas gali apimti viešosios nuosavybės perdavimą į 
privačias rankas; vienos viešosios nuosavybės formos pertvar- 
kymą į kitą — pavyzdžiui, sukūrus akcinę bendrovę, valdomą 
valstybės ar savivaldybės; ilgalaikį viešosios infrastruktūros iš- 
nuomojimą privačioms įmonėms, įskaitant frančizę; tokių 
sprendimų priėmimo procesų, kaip rangovinių sutarčių suda- 
rymas ar kainų siūlymas, panaudojimą; valdžios kaip koordi- 
navimo mechanizmo pakeitimą rinkos mechanizmais; rinkoje 
veikiančių paskatų įjungimą į valstybės tarnautojų atlygini- 
mų sistemą. Įdiegiant su paskatomis suderintas motyvacijos 
schemas, buvo pripažinta asmeninių interesų svarba. Pagaliau 
privatizavimas gali reikšti dereguliavimą ar, tiksliau, teisinių 
schemų, valdančių skirtingas rinkas, reguliavimo reformą. 

Taigi privatizavimas gali reikšti skirtingus dalykus skirtin- 
gu laiku ir skirtingose šalyse. Alternatyvių politinių sudėčių 
vyriausybės vykdė skirtingas privatizavimo strategijas. Antai 
nesocialistinės vyriausybės rodė stiprų susidomėjimą privati- 
zavimu išpardavimo ar turto išskaidymo pavidalu, o socialde- 
mokratinės vyriausybės buvo linkusios naudoti artimesnės per- 

spektyvos strategijas, pavyzdžiui, pertvarkydamos viešąsias įmo- 
nes į akcines bendroves ar apskritai imdamos naudoti daugiau 
rinkos paskatų. 

Visame viešajame sektoriuje buvo išbandytos įvairios priva- 
tizavimo strategijos. Jos atspindėjo norą subalansuoti stiprų 
gerovės valstybių palinkimą link viešojo sektoriaus, įterpiant į 
jį daugiau rinkos tipo sprendimų mechanizmų. Buvo ieškoma 
didesnės konkurencijos pasiūloje ir didesnio pasirinkimo pa- 
klausoje. Tačiau visos šios reformos apskritai vargiai sumažin- 
davo viešąjį sektorių. 

Negalima neigti, kad kai kurios privatizavimo strategijos pa- 
didino našumą ir efektyvumą. Esminis klausimas yra toks — ar 
ištekliai, išlaisvinti pagerinus efektyvumą, buvo panaudoti pri- 
stabdyti viešojo sektoriaus augimą, ar jie paprasčiausiai buvo 
perkelti iš vienos programos į kitą. Dažnai buvo siekiama pa- 
daryti programų pakeitimus nekeičiant bendro viešojo sekto- 
riaus dydžio. 

Tuo tarpu kai nacionalinės vyriausybės atsargiai panau- 
dojo rinkos tipo sprendimų mechanizmus siekdamos padi- 
dinti pajamas, kai kur regioninė ar vietos valdžia pradėjo di- 
džiules viešojo sektoriaus reformas, pavadintas „vidaus rinkų“ 
įdiegimu. Daugelis savivaldybių pakeitė mokesčių už paslau- 
gas skaičiavimo metodus, pertvarkė viešąsias įmones į akci- 
nes bendroves ir dereguliavo rinkas, šitaip dažnai sekmingai 
padidindamos ekonominį efektyvumą. Tačiau vidinių rinkų 
strategijos sukeliami pakeitimai yra daug platesni nei vien 
kainų siūlymų, rangovinių sutarčių sudarymų ir naujų eko- 
nomiškai teisingų rinkliavų apskaičiavimo metodų akcenta- 
vimas (žr. 8 skyrių). 


Išlaidų mažinimo strategijos 
Politinės ir ekonominės strategijos buvo naudojamos paskirsty- 


mu (alokacija) užsiimančioje vyriausybės atšakoje siekiant sustip- 
rinti paskirstymo efektyvumą. Nors išlaidų mažinimo politika 

gali būti naudojama viešojo prekių ir paslaugų teikimo atžvilgiu, 
ji, atrodo, dar labiau patikima priemonė gali būti norint pasiekti 
ženklios ekonomijos socialinio saugumo programose. Tokiu at- 
veju tikslas vargiai bus efektyvumas, greičiau — tiesiog išlaidų su- 
mažinimas dėl to, kad valstybė turi finansinių sunkumų. 

Išlaidų mažinimo strategijas gerovės valstybėse ėmėsi įgy- 
vendinti ir centrinė valdžia, ir savivaldybės. Ypač kai finansi- 
nės problemos maždaug 1990 m. tapo visuotinės, buvo dau- 
giau kalbama apie nedelsiamą išlaidų mažinimą nei apie 
institucines reformas efektyvumui didinti. Iš esmės ginčyti- 
na, ar tas mažinimas gali būti atliktas taip, kad būtų teikia- 
mos tokios pačios paslaugos ar kad paslaugų kokybė nenuken- 
tetų. Išlaidų mažinimo vadyba yra neutrali viešojo sektoriaus 
efektyvumo ar neefektyvumo atžvilgiu. 

Išlaidų mažinimo strategijos mažina viešojo sektoriaus iš- 
laidas. Jei bendras tikslas yra sumažinti vyriausybės dydį, ta- 
da reikia pasitikėti išlaidų mažinimu vyriausybės perskirsty- 
mo atšakoje. Galima ginčytis, ar socialinių išmokų mažinimas 
reiškia viešojo sektoriaus reformą. Čai iš dalies atsispindi ter- 
mino „viešojo sektoriaus reforma“ dviprasmiškumas. Ar bet 
koks ir kiekvienas viešojo sektoriaus pakeitimas yra reforma? 
Tai taip pat parodo socialinio saugumo sistemų matavimo vie- 
netų suradimo sudėtingumą. Jei pagrindinis tikslas yra socia- 
linis teisingumas, ar bet koks išlaidų mažinimas visada suma- 
žins socialinį teisingumą? 

Viešojo sektoriaus reformos vyriausybės perskirstymo atša- 
koje gali atspindėti besikeičiantį teisingumo supratimą. Kai 
valstybė turi daug pajamų, rezultatų lygybei gali būti atiduo- 
dama pirmenybė galimybių lygybės atžvilgiu. Tačiau finansi- 
nių sunkumų metu lygybės siekimas galėtų būti silpnesnis. 
Bet kuriuo atveju socialinių išmokų mažinimas gali būti mo- 
tyvuotas tiesiog išteklių stoka. Ką gali padaryti gerovės valsty- 
bė, kai deficitinės išlaidos ir konsoliduotas valstybės biudže- 
tas pūste pučiasi? 

Bendras argumentas išlaidų socialinio saugumo sistemose 
mažinimo naudai yra tai, kad bendrasis ekonominis produk- 

tas padidės, jei socialinės išmokos bus dalijamos ne taip dos- 
niai. Jei valstybė teikia beveik šimtaprocentines garantijas pi- 
liečiams laikinai sumažėjus įvairių rūšių jų pajamoms, tai ar 
tikrai gali ekonomika normaliai veikti? Perskirstymo valstybė- 
je išlaidų mažinimai turi vieną privalumą dar iki viešojo su- 
vartojimo sumažinimo, - netgi neženklus socialinio saugumo 
išmokų sumažinimas virsta didžiulėmis santaupomis. Tikriau- 
siai visos gerovės valstybės turės pereiti prie bendro 70 pro- 
centų lygio savo įvairiose pajamų palaikymo programose. 


Nuo exanteiki ex postvaldymo 


Beveik visose Vakarų Europos šalyse dabartiniu metu vyksta 
viešojo sektoriaus reforma. Kiekviena vyriausybė kruopščiai for- 
muoja vadinamąją administravimo politiką, tai yra politiką, 
kuri apibrėš, kaip turi būti parengtos ir įgyvendintos viešojo 
sektoriaus reformos. Labiausiai diskutuojamos viešojo sekto- 
riaus reformos politikos kryptys apima du skirtingus meto- 
dus: (1) išorinį privatizavimą, tai yra viešojo sektoriaus veiklos 
išskaidymą privačiam sektoriui; (2) vidinį privatizavimą, tai 
yra rinkos tipo sprendimų mechanizmų panaudojimą viešaja- 
me sektoriuje. Šie du metodai, nors labai skirtingi savo strate- 
gija ir pasekmėmis, turi tą patį šaltinį — to, ką galima būtų 
pavadinti ex ante valdymo schema, kritiką. 

Tvirtinama, kad vadybos metodai turėtų pakeisti tradici- 
nes vyriausybės priemones, tai yra viešąjį administravimą. Iš 
tikro tas vadinamasis vadybinis metodas apima įvairius bū- 
dus, kurie nebūtinai yra vienodos vertės ar praktinės reikšmės 
(Eliassen, Kooiman, 1993). 

Toks pat pastebėjimas gali būti padarytas ir apie visuo- 
tinį posūkį į privatizavimą, kuris taip pat apima daug įvai- 
rių elementų (Wright, 1994). Tuo tarpu kai privacizavi- 
mas susitelkia ties valstybės dydžio sumažinimu privataus 
sektoriaus naudai, valstybinis metodas tiria viešojo sekto- 
riaus reformą iš vidaus, pakeisdamas tradicinio viešojo ad- 

ministravimo priemones viešąja vadyba arba rinkos tipo 
sprendimų mechanizmais. 

Privatizavimo metodo ir vadybos perspektyvos patrauklu- 
mas kyla iš bendro valstybinio negalios reiškinio. Sunkumus, 
susidarančius dėl išplėtoto viešosios politikos kūrimo ir įgy- 


6.3 lentelė. Ex ante žrex post valdymas 


Ex ante modelis Ex post modelis 


Planavimas Įvertinimas 

Kontrolė Veikimo laisvė 

Tikslus reguliavimas Įstatyminis įrėminimas 
Biudžetas pagal išlaidų straipsnius Programinis finansavimas 


Susitelkimas į priemones Vadyba pagal tikslus 

Vadovavimas Produkcijos ir rezultatų matavimas 
Kolektyvinės paskatos Individualios paskatos 
Apmokestinimas Mokesčiai už naudojimąsi 

Valdžia Mainai 


vendinimo, patyrė kelių tipų šalys. Ryškiausios problemos bu- 
vo pastebimos komandinės ekonomikos šalyse, kurios apskri- 
tai labiausiai pasikliauja valstybe. Tačiau labai rimtų proble- 
mų kildavo ir gerovės valstybėse bei šalyse, praktikuojančiose 
vadinamąjį ekonominį steitizmą. Rinkos vertybių atgimimas 
pastebimas dešimtąjį dešimtmetį ir turtingose, ir vargingose 
šalyse, taip pat ir išplėtotos ekonomikos šalyse, kurios vykdė 
keinsistinę makroekonomikos politiką. 

Vidinis privatizavimas ar vadybinio metodo panaudojimas 
viešojo sektoriaus valdyme kildintinas iš keleto šaltinių — to- 
kių kaip Weberio viešojo administravimo modelio atsisaky- 
mas, planinio modelio politikos kūrime atmetimas, taip pat 
nepasitikėjimas įgyvendinimo metodu „iš viršaus žemyn“. Iš 
tikro daugelis administravimo teorijos ir realaus gyvenimo 
tendencijų nulėmė tai, kad buvo atsisakyta bendrojo viešojo 
sektoriaus valdymo modelio, čia vadinamo „ex ante perspek- 
tyva“. Vietoj jo viešojo sektoriaus reformų įvairovė suponuo- 
ja visai skirtingą valdymo modelį, kurį reikėtų vadinti „ex 
post perspektyva . 

Pabandykime susisteminti, nors gal kiek ir schemiškai, skir- 
tumus tarp €x ante ir ex post modelių (6.3 lentelė). Kiekvienai 
ex ante modelio rekomendacijai yra kontrrekomendacija ex post 
perspektyvos požiūriu. Šiedu modeliai visiškai skiriasi, kai jie 
struktūrizuoja viešojo sektoriaus darbuotojų darbą, ir viešojo 
sektoriaus reformai tai yra iš esmės reikšminga. 


Ex ante modelis 


Viešojo sektoriaus valdymo ex ante modelis formuojasi iš 
daugelio įvairių šaltinių. Pirmiausia į galvą ateina klasiki- 
nis Weberio viešojo administravimo modelis. Diskusija apie 
viešojo administravimo mokslą gali būti laikoma Weberio 
modelio kritika — tiek jo teorinių sąsajų, tiek praktinio tin- 
kamumo. Weberio modelio kritika išsirutuliojo nuo teigi- 
nių apie smulkius netikslumus, vadinamąsias disfunkcijas, 
ir baigėsi visišku atmetimu, - tai padarė viešojo pasirinki- 
mo mokykla. 

Antra, stipri ex ante modelio atrama yra planavimo teorija. 
Planavimo modelis savo bendrąja forma apima labai skirtin- 
gas planavimo rūšis — nuo makroekonominio planavimo iki 
detalaus programų planavimo. Buvo bandyta suformuluoti ben- 
drą planavimo modelį, kuris visapusiškai apimtų nacionalinės 
vyriausybės planavimą, regioninį planavimą, savivaldybių pla- 
navimą ir sektorių planavimą. Kaip ir Weberio modelis, pla- 
navimo modelis buvo bandomas plačiu mastu vykstančiuose 
viešojo sektoriaus procesuose. 

Trečia, ex ante modelis puikiai tiko politikos požiūriu, ypač 
kol buvo atskleistas ir teoriškai suformuluotas įgyvendinimo 
deficitas. Ankstesniame politikos modeliavime buvo implici- 
tiškai pabrėžiama kontrolė ir vadovavimas, kurie smarkiai rė- 
mėsi viešojo sektoriaus valdymo ex ante perspektyva. Ex post 
perspektyvos privalumai kyla tiek iš informacinių, tiek iš mo- 
tyvacinių aplinkybių. 

1. Informacija. Ex ante modelis grindžiamas sunkiai įveikiamais 
žinojimo reikalavimais, tuo tarpu ex post modeliui tereikia tik 
įvertinimo. Ex ante modelis remiasi plano kaip tikros projekci- 
jos apie tai, kaip valstybės tarnautojai tvarkys konkrečiai apibū- 
dintus reikalus, sąvoka. Taigi ex ante modeliui būtinas progno- 
zuojamumas, numatymas, orientavimasis į taisykles ir 
formalizavimas, kad vadovavimas būtų įmanomas. Tuo tarpu ex 
post modeliui tereikia sekti viešojo sektoriaus produkciją ir re- 
zultatus, nevaržant lankstumo, adaptavimosi ir nešablonišku- 
mo. Ex ante modelis kupinas netikėtumų, o ex post modelis pa- 
žaboja netikėtumus, gyvuodamas tarp nepastovumo. 


2. Motyvacija. Ex ante modelis daro stiprias prielaidas apie vals- 
tybės tarnautojų ketinimus ir pasiryžimą ne tik vadovautis juo 
ir įgyvendinti planą, bet ir jį tobulinti. Šis modelis reikalauja 
arba išplėtotos valstybės tarnautojų kontrolės užtikrinant, kad 
jie laikytųsi centralizuotai nustatytų direktyvų ir taisyklių, ar- 
ba reikia tikėti darbuotojų profesine orientacija. Ex ante mode- 
lis paprasčiausiai ignoruoja sunkias problemas, visada kylančias 
subjekto ir vykdytojo santykių plotmėje. 

Ex post modelis susitvarko su visomis subjekto ir vykdy- 
tojo santykių viešajame sektoriuje problemomis paprasčiau- 
siai orientuodamasis į efektyvumą. Reikšminga tik tai, kas 
iš tikrųjų įgyvendinta, o ne tai, ar buvo sekta planu. Vals- 
tybės tarnautojų motyvacija įvykdyti jų sutarties su valsty- 
bės subjektu sąlygas negali būti niekas kita, kaip savanau- 
diški jų interesai. Ex post modelyje yra daug pasirengimo 
leisti veikti visa apimtimi rinkos tipo paskatoms, tokioms 
kaip individualiai išsiderėti atlyginimai ar pelno pasidaliji- 
mo schemos. 


Ex post modelio privalumai dėl lemiamo informacijos ir mo- 
tyvacijos vaidmens viešajame sektoriuje lėmė tai, kad trans- 
formuojant šiuolaikinį viešąjį sektorių naudojama arba ex 
ante modelio derinys su ex post schemos elementais, arba 
tiesiog ex ante modelis pakeičiamas ex pos: modeliu. Tačiau 

vadybos schemai nugalėjus tradicinę viešąją administravi- 
mo schemą, turime paklausti: kokie yra ex pos: modelio trū- 
kumai, jei išvis jų yra? 

Reikia pabrėžti, kad du anksčiau aprašyti valdymo mode- 
liai turi būti traktuojami kaip idealūs tipai. Tikrovėje daž- 
niausiai sutinkame įvairių ex ante ir ex post schemų derinių. 
Antai efektyvumo idėja jau buvo pabrėžiama Weberio mo- 
delyje. Efektyvumo sąvoka vaidino pagrindinį vaidmenį pla- 
navimo modelyje, o planavimo schemoje svarbi reikšmė bu- 
vo teikiama rezultatams, bent jau po to, kai buvo aptikta 
įgyvendinimo spraga. Ir antraip — praktiškai, kaip atrodo, 
neįmanoma pašalinti visų ex an:e metodo elementų sudari- 
nėjant viešojo sektoriaus struktūrą pagal ex post modelį. Svar- 
biu valstybės tarnautojų veiklos aspektu išlieka pats deramas 
procesas, kadangi taisyklės ir teisėtumas vis dar vyrauja vie- 
šajame sektoriuje, nors jų vaidmuo kažkiek sumažėjo, —- mat 
apibendrintų įstatymų leidybos bei programinio subsidija- 
vimo principų pokyčiai padidino valstybės tarnautojo spren- 
dimų priėmimo laisvę. Nepaisant to, jau bandyta visiškai įgy- 
vendinti ex post modelį, pirmiausia ir labiausiai Jungtinėje 
Karalystėje ir Šiaurės šalių savivaldybėse (Maidment, Thomp- 
son, 1993). 

Ex ante modelio trūkumais abejoti negalima. Jo prielaidos 
apie valstybės tarnautojų motyvaciją, taip pat spėjimai apie 
racionalumą viešajame sektoriuje yra nerealūs, o gal net išvis 
nepagrįsti ir klaidingi. Šiandien ex post modelio efektyvumo 
pabrėžimas susilaukia plataus dėmesio, tačiau ar efektyvumas 
yra svarbiausias viešojo sektoriaus dalykas? 

Viešojo sektoriaus sąvoka turi ryškių privalumų valsty- 
bės sąvokos atžvilgiu. Kai kalbama apie viešąjį sektorių, tu- 
rima omenyje, koks įvairus ir sudėtingas yra šis reiškinys. 
Tuo tarpu kai sąvoka „viešasis sektorius“ iškart primena, 
jog kalbama apie dalykus, kurie neveikia tokiu pačiu būdu, 
valstybės sąvoka tebekenčia nuo subjektyvaus vienamačio 
traktavimo. Kai kalbama apie viešąjį sektorių, norima griežtai 
skirti centrinę valdžią ir regioninę ar savivaldybes, valsty- 

bės biurokratiją ir tikras valstybines įmones, administrato- 
rius ir samdomus specialistus, valstybės valdžią ir trečiojo 
sektoriaus struktūras. 

Įvairiose šalyse viešasis sektorius skiriasi forma ir dydžiu. 
Realiai matome didžiulę įvairovę pradedant minimaliu vals- 
tybės aparatu nevaržomos ūkinės iniciatyvos šalyse ir baigiant 
maksimaliu valstybės aparatu buvusiose komandinės ekono- 
mikos šalyse. Bet jei atidžiau pažvelgsime į bet kurios šalies 
viešąjį sektorių, aptiksime mažiausiai trijų valstybių tipų ele- 
mentų, nors jie gali labai skirtis dydžiu ir struktūra: (a) sau- 
ganti valstybė, tai yra palaikanti įstatymus ir tvarką; (b) pro- 
dukuojanti valstybė, tai yra priėmusi atsakomybę už gėrybių 
teikimą —- tokių kaip infrastruktūra ar socialinės paslaugos, nors 
nebūtinai pati jas teikianti; (c) perskirstanti valstybė, tai yra 
tvarkanti socialines išmokas bei socialinę apsaugą, pavyzdžiui, 
tam tikromis skurdo mažinimo programomis. 

Čia reikėtų atkreipti dėmesį į tai, kad vadybos perspektyvos 
pritaikymas yra labiau ribotas nei dabar pripažįstama viešojo 
sektoriaus reformos kampanijoje. Vadybos modelis tinka tik 
produkuojančiai valstybei. Saugančiai valstybei yra akivaizdus 
ex ante modelio tinkamumas. 

Viešasis sektorius turi keturis esminius tikslus: (a) atsiskai- 
tomybę; (b) teisėtumą; (c) efektyvumą; (d) teisingumą. Pir- 
mieji du tikslai kyla iš saugančios valstybės, efektyvumo tiks- 
las kyla iš produkuojančios valstybės, ir pagaliau teisingumo 
tikslas yra perskirstančios valstybės pagrindas. Šie tikslai ne- 
gali būti kažkokiu būdu redukuoti į kompaktiškesnį kompleksą, 
taip pat neįmanoma išvengti tarp jų kylančių konfliktų. Pa- 
grindinis viešojo sektoriaus reformos klausimas yra rasti tokį 
institucijų rinkinį, kuris sustiprintų šiuos keturis tikslus ge- 
riausiu įmanomu būdu. 

Ex ante ir ex post modeliai viešojo sektoriaus institucijoms 
kurti pateikia dviejų skirtingų tipų mechanizmus. Šių dviejų 
modelių institucijų apribojimai kyla iš to, kad ex ante kom- 
pleksas gali įgyvendinti tik atsiskaitomybę ir teisėtumą, 0 ex 
post kompleksas gali užtikrinti tik efektyvumą. Nė vienas iš jų 

nepateikia jokių gairių ketvirtajam pagrindiniam viešojo sek- 
toriaus tikslui — socialiniam teisingumui. 

Paskirstanti valstybė turi savo logiką, kadangi ji nėra orien- 
tuota į teisinės valdžios palaikymą ar efektyvų prekių ir pa- 
slaugų teikimą. Jos pagrindinė veikla yra organizuoti pinigų 
srautus iš vienos piliečių grupės kitai. Jei ekonomika yra iš- 
plėtota, techniškai tai nėra sunku atlikti. Problemų kyla tik 
dėl to, kiek pinigų turi būti pervesta ir tarp kurių grupių. £x 
post modelis negali išspręsti esamų paskirstančios valstybės pro- 
blemų, ypač kai kuriose gerovės valstybėse susidariusių sun- 
kių valstybės deficito problemų. Vyriausybės perskirstančioji 
atšaka, matyt, turi būti reformuota, nes einamųjų įmokų sis- 
temos turi išlaidų problemų. 


Ex post modelio link 


Jei ex ante modelis turi didelių apribojimų, tai greičiausiai 
turime padaryti išvadą, kad vadybos modelis nurodo į kelią, 
paženklintą nuoroda „viešoji vadyba“? Kaip tiksliau galėtų būti 
apibūdinta viešosios vadybos specifika? 

Išorinio ir vidinio privatizavimo racionalumas kyla iš tų pa- 
čių viešojo sektoriaus ištakų, būtent iš planinio modelio arba 
centralizavimo negalių. Planas kaip tiesioginis viešojo sekto- 
riaus veiklos valdymo instrumentas nebuvo labai sėkmingas. 
Planinio modelio kritika, pasirodžiusi jau tarpukario metais 
remiantis teoriniais Austrijos mokyklos svarstymais, visiškai 
pasitvirtino įvairiose srityse, ypač nuo aštuntojo dešimtmečio 
vidurio. Planinio modelio naudojimo patirtis dabar yra dau- 
giausia neigiama, kad ir kokią jo apraišką paimtume: (a) mak- 
roekonominį planavimą; (b) politikos sektoriaus planavimą; 
(c) regioninį planavimą; (d) savivaldybių planavimą; (e) atski- 
rų programų planavimą. Ex ante perspektyva, paremta plana- 
vimo modeliu, negali išspręsti alokacinių problemų, susida- 
rančių dideliu mastu teikiant dalomas prekes ir paslaugas 


(McKevitt, Lawton, 1994). 

Klasikinis Weberio viešojo administravimo modelis taip 
pat atrodo ne toks tinkamas produkuojančios valstybės reik- 
mėms nei kada nors anksčiau. Jo pagrindinė orientacija yra 
į institucijas, kurios užtikrina teisėtumą, o ne efektyvumą. 
Todėl jame turime: (a) griežtą darbo pasidalijimą; (b) su- 
dėtingą valdymo hierarchiją; (c) aiškias atsakomybės tai- 
sykles; (d) aiškias taisykles neutraliam ir objektyviam vei- 
kimui. 

Weberio perspektyva turi polinkį į administracinę teisę, ku- 
rios reikšmė kai kurių dalomų prekių ir paslaugų teikimui toli 
gražu nėra akivaizdi. Ar daugelio visuomeninių paslaugų, to- 
kių kaip švietimas, sveikatos bei socialinė apsauga, infrastruk- 
tūra ir aprūpinimas būstu, teikimui taip svarbu atitinkamos 
procedūros? Visiškai suprantama, kad saugančios ir paskirs- 
tančios valstybės taisyklės yra gyvybiškai svarbios šių viešojo 
sektoriaus darbams vykdyti, tačiau produkuojančiai valstybei 
svarbiausia yra tikslai ir jų pasiekimas. 

Kas atsitiktų, jei planavimas būtų pakeistas spontanišku- 
mu, o taisyklės — tikslais? Tai yra kelias link ex post modelio, 
kuris gali pasireikšti įvairiais tipais, grynais arba 6.3 lentelėje 
pateiktais hibridiniais variantais. Pagrindinis ex am:e valdymo 
modelis derina ekstensyvų planavimą su detaliomis taisyklė- 
mis, tačiau kai kuriose gerovės valstybėse nuo septintojo de- 
šimtmečio įvairiose administracinės politikos kryptyse mato- 
me polinkį į tikslesnį ir indikatyvinį planavimą. Tokių 
tendencijų pavyzdžiai yra ir PPB (planavimas, projektavimas, 
biudžetas) biudžeto formavimo sistemos ir rėminio reguliavi- 
mo principas įstatymų leidyboje. 

Didžioji viešojo sektoriaus reformos pastangų dalis buvo skir- 
ta, pirma, susitelkti ties vertinimu, o kita vertus — teikti pirme- 
nybę decentralizacijai. Derindami šias dvi tendencijas, gauna- 
me savivaldybių modelį, kuris daugiausia tinka produkuojančiai 
valstybei ir kuris buvo reorganizuotas iš valdymo pagal planavi- 
mą ir detalias taisykles į valdymą įvertinimo ir vietos bei regio- 
nų veikimo laisvės priemonėmis. Radikaliausias ex post modelio 
variantas yra reforma įvedant rezultatų vienetą, kuris priklauso 

nuo išorinės ir vidinės sąveikos mainų. Toks radikalus ex pos: 
modelis aptinkamas kai kuriose gerovės valstybėse, kai jose ap- 
tariamos toli siekiančios viešojo sektoriaus reformos. Tai būtų 
paskutinis žingsnis pakeičiant valdžią kainų siūlymu ir rango- 
vinių sutarčių sudarymu. 


Decentralizavimas ir vertinimas 


Ex ante modelio dažnai buvo laikomasi, kai valstybės imda- 
vosi veiklos, tai yra kai kuri nors šalis bandydavo sutvarkyti 
savo valstybę tuo metu, kuris vadinamas modernizuoto va- 
dovavimo atsiradimo laikais. Tuo tarpu dešimtąjį dešimtmetį 
vyko priešingai — visapusiškos reformos pasiūlymai rengiami 
ex post modeliu. 

Tačiau perėjimas nuo ex ante modelio prie ex post modelio 
vyko lėtai. Septintąjį dešimtmetį pradėtos viešojo sektoriaus 
reformos turėjo aiškią ex post orientaciją. 

Paveiktos naujų iš JAV plintančių idėjų, daugelis Vakarų 
Europos šalių įdiegė naujus vadovavimo metodus, kurie pa- 
brežė realiai įgyvendintų dalykų, tokių kaip PPB (planavi- 
mas, programavimas ir biudžetas) sistemos ir nulinis biu- 
džetas, įvertinimą. Paskui atėjo eilė socialinio poveikio 
analizei ir MBO (įmonė, nuperkama jos valdančiojo perso- 
nalo). Visi šie nauji vadovavimo būdai išlaikė didelę ex anre 
modelio dalį, nes jie buvo įdiegti siekiant palengvinti kon- 
trolę, paremtą vadovavimu. 

Daugelyje šalių stipriausia polinkio į ex post modelį ins- 
titucinė išraiška buvo decentralizavimo reformos. Aštuntąjį 
dešimtmetį ir prasidėjus devintajam dešimtmečiui dauge- 
lis šalių ėmėsi restruktūrizuoti valstybę, galią ir kompeten- 
ciją perduodamos vietinei ir regioninei valdžiai. Vienintelė 
išimtis buvo Didžioji Britanija, pasukusi priešingu keliu. 
Decentralizavimas apėmė ir unitarines valstybes, ir federa- 
lines, — tai buvo atsakas į reikalavimą padidinti efektyvumą 
ir teisėtumą. 

Decentralizavimo reformos pakeitė vyriausybės priemones 
(Hood, 1983), nes sudėtinga teisės aktų visuma buvo pertvar- 
kyta pagal apibrėžtą įstatymų formą ir tuo pat metu detali- 
zuotos valstybės subsidijos pakeistos programinėmis. Tai pa- 
rėmė vyriausybę iš apačios, kadangi įgaliojimai ir kompetencija 
buvo perduoti demokratiškai išrinktoms savivaldybėms ar re- 
gioninei valdžiai. Pagrindinis rūpestis buvo teisėtumas. £x ante 
modelis linkęs pagrįsti labai centralizuotą unitarinę arba fe- 
deralinę valstybę, šitaip sukeldamas demokratijos stoką. T'a- 
čiau visišką ex post modelio įgyvendinimą daugiausia moty- 
vuoja efektyvumas. 

Vertinimą pradėta pripažinti beveik tuo pat metu, kaip ir 
decentralizavimą. Tiesą sakant, pirmieji ex ante modelio varian- 
tai vertinimą smarkiai ignoravo, ypač „iš viršaus žemyn“ įgy- 
vendinimo metodas, taip pat ir visų rūšių planinė schema. Išsi- 
aiškinus igyvendinimo spragas atsirado paskatų imtis visiškai 
naujo politikos kūrimo metodo, tai yra „iš apačios aukštyn“ įgy- 
vendinimo modelio, kuris turėjo aiškiai decentralistinį pobūdį. 

Decentralizavimas geriausiu atveju yra tik žingsnis viešojo 
sektoriaus reformoje. Tos pačios informacijos ir motyvacijos 
problemos pasikartoja, kai veikla perduodama žemesnėms val- 
dymo grandims. Kaip pasiekti produktyvumą ir efektyvumą 
regioninės ir vietinės valdžios lygmeny? Nenuostabu, kad visa 
apimantis ex post modelio tyrimas buvo atliktas žemesniuose 
valdžios lygiuose. Vietoj valdžios autoriteto tie ex post mode- 
lio bandymai kaip išteklių paskirstymo mechanizmą naudoja 
konkurenciją. 

Tuo tarpu kai decentralizavimo tendencija perkėlė valdžią 
viešajame sektoriuje žemyn, naujasis kainų siūlymo metodas 
panaudojo mainus kaip sąveikos mechanizmą. Tai beveik pri- 
lygsta totalinei revoliucijai viešajame sektoriuje, nes mainai 
visada buvo tipinė sąveikos priemonė privačiame sektoriuje. 
Kiek mainai tinka prekėms ir paslaugoms teikti? Pirmiausia 
nustatykime, kur jie tiktų viešajame sektoriuje. 

Vien padidėjęs informuotumas apie viešojo sektoriaus pa- 
slaugas gali padidinti efektyvumą. Tačiau apie įvertinimo ir 

decentralizavimo strategijas nebuvo deramai pagalvota, kai na- 
cionalinė, vietinė ir regioninė valdžios dešimtojo dešimtme- 
čio pradžioje pradėjo vidinį privatizavimą. 


Nuo valdžios prie mainų 


Vėliausia viešojo sektoriaus reformos pakraipa — vidinis priva- 
tizavimas — yra radikaliausias žingsnis tolyn nuo tradicinio 
viešojo sektorius pertvarkymo būdo. Pabrėždamas rangovinių 
sutarčių sudarymą bei kainų siūlymą, jis dideliu mastu pakei- 
čia valdžią mainais, hierarchiją — tarpusavio sąveika, o subor- 
dinaciją — mainais tarp paklausos ir pasiūlos. Tipinė vidinio 
privatizavimo forma yra vadinamasis paklausos ir pasiūlos mo- 
delis, arba vidaus rinkų įvedimas, tai yra kai administracinė 
vyriausybės struktūra ir viešosios įstaigos pertvarkomos pagal 
vidaus rinkų sistemą. 


1. Paklausos pusė: atstovaujamoji institucija turi suteikti savo 
vykdomajam komitetui bendrą finansinę subsidiją, kurią 
politikai galėtų laisvai naudoti pagal trumpalaikes rango- 
vines sutartis paslaugoms pirkti iš visų, galinčių jas teiku:. 

2. Pasiūlos pusė: valstybės tarnautojai turi būti įtraukti į re- 
zulratų grupes, kurios konkuruotų del trumpalaikių su- 
tarčių su politikais remdamiesi kainų siūlymu. Jokių už- 
imtumo garantijų nebūtų, nes paklausos pusei 
atstovaujantys politikai gali sudaryti sutartį su kiekvienu 
pasiūlos pusės partneriu. 


Tipiškas įstaigos bruožas — valdžia nurodinėti ilgalaikės su- 
tarties pagrindu — bus pakeistas konkurenciniu kainų siūly- 
mu ir trumpalaikių sutarčių sudarymu. Automatiškai į kainų 
siūlymo procesą bus įtrauktas vertinimas, nes kiekvieno naujų 
sutarčių sudarymo raundo metu bus apsvarstyti praėjusių metų 
rezultatai ir jie palyginti su alternatyvių tiekėjų siūlymais. Gali 
kilti klausimas, ar toks viešųjų institucijų pakeitimas priva- 
čiomis yra politiškai įgyvendinamas, turint omeny stiprią prof- 

sąjungų poziciją keliose Vakarų Europos šalyse. 6.1 pav. pa- 
teiktas vidaus rinkos institucijų modelis. 

Kai viešojo sektoriaus reformų tikslas yra efektyvumas, jos 
gali būti orientuotos arba į paklausos, arba į pasiūlos pusę. 
Pirmuoju atveju reformos sustiprina individualaus pasiryži- 


Vietinės valdžios 
atstovų susirinkimas 


Vietinės valdžios 
taryba 


Pirkėjų taryba Paklausos taryba 
Pardavėjų taryba Pasiūlos taryba 


Gamybos 
vienetai 
6.1 pav. Pagrindinė vidaus rinkos modelio struktūra 


mo mokėti aiškumą. Antruoju atveju padidinamas sąnaudų 
efektyvumas. Dauguma viešojo sektoriaus reformų labiau 
orientuojasi į pasiūlos pusę. Decentralizavimo strategijos per- 
tvarkė gamybos technologijas viešajame sektoriuje. Iš dalies 
panašiai veikė ir privatizavimo strategijos. 

Netgi vidaus rinkos modelyje viešojo sektoriaus reformos 
akivaizdžiai pabrėžia pasiūlos vaidmenį. Jei pasiryžimą mo- 
kėti už individualias viešojo sektoriaus programas pavyktų 
labiau atskleisti, tada viešojo sektoriaus reformos būtų ge- 
riau informuotos. Tačiau didžiumoje dabartinės vadinamo- 
sios administracinės politikos krypčių paklausos pusės matai 
beveik neegzistuoja. Tikriausiai išradingumas ieškant keleto 
tokių matų, kurie galėtų padėti atskleisti tikruosius ketini- 
mus mokėti už viešojo sektoriaus paslaugas, neprilygo efek- 

tyvumo ir produktyvumo matavimo priemonių rafinuotumui. 
Šalia pasikliovimo beveik išimtinai vien įvairiais apmokesti- 
nimo būdais tik keletas priemonių buvo pripažintos tinka- 
momis atskleisti piliečių paklausą ištekliams paskirstyti (alo- 
kacijai) ir socialinėms išmokoms: kainų nustatymui, 
vaučeriams ir individualaus draudimo schemoms. Tomis 
priemonėmis nelabai buvo pasitikima reformuojant viešąjį sek- 
torių, ir tame nepasitikėjime atsispindėjo savotiškas derinys, — 
intensyvi viešojo sektoriaus reformos veikla ir tuo pačiu me- 
tu piliečių preferencijų nepaisymas. 

Decentralizavimo reformos sumažino administracinio darbo 
krūvį pagrindinių paslaugų sukūrimo įvairiuose politikos sek- 
toriuose naudai. Centrinės valdžios kontrolės sumažinimas pa- 
didino lankstumą ir adaptavimąsi. Privatizavimo reformos gali 
padidinti konkurenciją, ir jos tikrai pašalino pasenusias regu- 
liavimo schemas. Kai tam tikros veiklos rūšys išsklaidomos ne- 
priklausomoms įmonėms, sąnaudos pradedamos skaičiuoti daug 
racionaliau, nors tuo atveju, jei rinkos spaudimas taptų per sil- 
pnas, tebėra X-neefektyvumo ir Y-neefektyvumo rizika. 

Dereguliavimo reformų rezultatai mišrūs. Jie pasirodė menki 
finansiniame sektoriuje, tačiau komunikacijų sektoriuje sulauk- 
ta įspūdingo kainų sumažėjimo, ypač oro linijose. Dar bus 
matyti, ar elektros tiekimo sektoriaus ir telekomunikacijų de- 
reguliavimas taip pat naudingas vartotojams. 


Išvados 


Viešojo sektoriaus reforma gali būti analizuojama kaip judėji- 
mas žingsnis po žingsnio nuo ex ante perspektyvos prie ex post 
metodo. Nebūtina nueiti visą atstumą, galima žengti kelis 
žingsnius ir tada sustoti. Naujausias mėginimas yra pakeisti 
valdžią ir ilgalaikes sutartis kainų siūlymu ir trumpalaikėmis 
sutartimis. Viešasis sektorius turi būti pertvarkytas į grupę 
vidaus rinkų, kur politikai sudaro sutartis su paslaugų teikė- 
jais. Ankstesnieji žingsniai ex post modelio link, kaip atrodo, 

sutampa su organizacijų tyrimo išvadomis, o valdžios pakeiti- 
mas mainais, kaip regis, prieštarauja sandorių išlaidų teorijai. 
Ir jis neišsprendžia amžinos problemos — kaip pagrįsti viešųjų 
paslaugų paklausą piliečių teikiamomis pirmenybėmis. 

Trys pagrindiniai viešojo sektoriaus reformos tikslai — efek- 
tyvumas, lygybė ir taupymas — smarkiai susiję, nors jie kon- 
ceptualiai skirtingi. Tuo metu, kai du pirmieji tikslai gali rei- 
kalauti padidintų viešųjų išlaidų, paskutinis tikslas pabrėžia, 
kad viešosios išlaidos privalo sumažėti. Tačiau tai, kas dabar 
vyksta po viešojo sektoriaus reformos iškaba, yra pirmiausia ir 
pagrindinai institucinė reforma, o ne išlaidų mažinimo vady- 
ba. Tai daugiau susiję su vyriausybės veiklos paskirstymo (alo- 
kacijos) atšaka, nei perskirstymo funkcijomis, iš kurių taupy- 
mas dabar laikomas svarbiausia, net jei jis prieštarauja lygybės 
principui. 

Viešojo sektoriaus reformos gali apimti ir institucinę refor- 
mą, ir išlaidų mažinimo vadybą, tačiau toks derinys nėra bū- 
tinas. Viešojo sektoriaus reformų rezultatas gali būti padidė- 
jusios viešosios išlaidos. Į efektyvumą orientuotos reformos gali 
nevesti prie mažesnių visuminių išlaidų, kadangi vienoje pro- 
gramoje sutaupyti ištekliai gali būti perduoti kitai programai. 
Tik išlaidų mažinimo politika sumažina viešojo sektoriaus dydį, 
ypač jei ji vykdoma socialinio saugumo sistemoje. 8 skyriuje 
dar bus analizuojama vidinės rinkos strategija. Ji rodo esant 
didelį nepasitenkinimą viešojo sektoriaus politinėmis refor- 
momis ir išreiškia dalį to bendro poslinkio viešosios vadybos 
link, kurį aptarsime 7 skyriuje. 


/ 


Viešoji vadyba, vadovavimas 


17 privatizacija 


Politikos formavimas ir jos įgyvendinimas neabejotinai užima 
svarbią vietą viešajame sektoriuje. Visos viešajam sektoriui pri- 
klausančios institucijos turi veikti efektyviai ir spręsti būtinas 
problemas. Kaip tai daroma? Dažniausiai tarptautinėje litera- 
tūroje sutinkamas klausimas — kas yra viešoji vadyba (Kooi- 
man, Eliassen, 1987; Metcalfe, Richards, 1987)? Jeigu tai ne 
tie patys tradiciniai viešojo administravimo principai (žr. įžan- 
gą) ar įprastas viešųjų gėrybių teikimas, kurį propaguoja vals- 
tybės finansų modelis, tada kas? Dideliame viešajame sekto- 
riuje lyderio vaidmuo tampa esminis, tačiau kaip apibrėžti 
„vadovavimą“ viešosioms institucijoms? 

Daugelyje šalių valstybės sektoriaus plėtra prasidėjo šiame 
amžiuje. Mišrios ekonomikos modelis — be išlygų pripažintas 
kaip EBPO modelis, nubrėžiantis ateičiai santykius tarp vie- 
šojo ir privataus sektoriaus — stabilizavosi viešajam sektoriui 
apėmus apie 50 proc. visų išteklių, iš kurių maždaug 50 proc. 
atitenka viešajam vartojimui bei investicijoms, o likusius 50 
proc. sudaro socialinės išmokos bei valstybės skolos aprarnavi- 
mas; tokia, vidutiniškai imant, yra struktūra kiekvienoje iš dvi- 
dešimt keturių EBPO priklausančių šalių!. 

Pradinė viešojo sektoriaus plėtra išplėtotos ekonomikos ša- 
lyse jau baigėsi, nusistovėjo ir valdžios mastas, apimantis di- 

delį visuomenės išteklių kiekį. Bet lieka neišspręsta pagrin- 
dinė problema - kaip tvarkyti viešąjį sektorių? Kai milžiniš- 
kos lėšos yra skirstomos per valstybės biudžetą, neišvengia- 
mai būtina pasirinkti tinkamus viešosios vadybos modelius. 
Taip pat būtina priimti teisingus sprendimus, suplanuoti 
jų įgyvendinimo schemas bei nustatyti santykių su privačiu 
sektoriumi ribas. 

Taigi susiduriame su paprastu klausimu: kokie yra viešo- 
sios vadybos ypatumai? Esama dviejų požiūrių, kaip vykdyti 
nusistovėjusias ir įprastas viešųjų institucijų funkcijas. Pirmuo- 
ju atveju manoma, jog egzistuoja viešojo administravimo moks- 
las, aiškiai ir tiksliai apibrėžiantis veiklos procedūras. Vadyba 
yra tinkama privačioms institucijoms, ypač pelno siekiančioms 
organizacijoms, o administravimas pagal tradicinius viešojo ad- 
ministravimo principus yra tinkamiausias modelis viešajam 
sektoriui priklausančioms institucijoms tvarkyti. 

Antruoju atveju teigiama, jog valstybės institucijų veiklos 
nuostatai turėtų apibrėžti vadybos bei vadovavimo principus, 
kurie iš pagrindų skirtųsi nuo principų, taikomų privačiame 
sektoriuje, t. y. privačių lyderių vadybos principų ir veiksmų 
laisvės tam tikrų pelno maksimizavimo tikslų atžvilgiu (žr. 
Dunsire, Hood, 1989). Kokie yra šių dviejų nuomonių apie 
viešojo sektoriaus institucijų valdymą privalumai ir trūkumai? 

Esama nuomonės, jog vadybos sąvoka yra tik platesnės ad- 
ministravimo sąvokos dalis, nors tokiu atveju lieka visiškai 
neaišku, kokio tipo administravimas yra vadyba. Toks pasi- 
naudojimas per genus proximum ir differentia specifica' požiū- 
riu visiškai nepaaiškina, kas yra vadyba, nes administravimo 
sąvokai, kaip ir vadybos sąvokai, būdingos beveik tos pačios 
semantinės žabangos. Savo knygoje Administration (1973) 
Dunsire'as pateikia keturiolika „administravimo“ reikšmių — 
taigi kuri (kurios) būtų arčiausia(ios) vadybos sąvokai? Jei žo- 
džio „biurokratija“ semantinės vingrybės salygoja ypatingas 


"Genus proximum — artimiausia gentis; differentia specifica — rūšies skirtumas 

dviprasmybes ir terminologinius prieštaravimus, o kitos pla- 
tesnės sąvokos čia niekuo padėti negali, tuomet neišvengiamai 
turime sunkumų vertindami įvairius teiginius apie vadybos 
veiksmų prigimtį. 

Anksčiau buvo gan tvirtai tikėta, jog išteklių paskirstymas 
per biudžetą yra pranašesnis, jei lyginsime su jų paskirsty- 
mu per rinkos mechanizmą, o pastaruoju metu vis daugiau 
dvejojama, kaip turėtų būti tvarkomos viešosios institucijos. 
Koks yra geriausias tokių didelių žmogiškųjų bei kapitalo 
išteklių vadybos modelis? Pirmiausia pažvelkime į keletą li- 
teratūroje siūlomų modelių, tuomet aptarsime, ar vadovavi- 
mas viešosioms institucijoms skiriasi nuo vadovavimo priva- 
čioms organizacijoms ir kaip. 


Viešoji vadyba kaip viešasis administravimas 


Vyravo nuomonė, jog mokslas apie viešąjį administravimą 
turėjo suformuluoti viešųjų žinybų bei įstaigų veiklos prin- 
cipus — žr. tokios nuomonės klasikinius teiginius tokiuose 
vadovėliuose, kaip Simono, Smithburgo ir Thompsono Pu6- 
lic Administration (1950) (Willoughby, 1927; Waldo, 1948, 
1971; Hyneman, 1950; Thompson, 1964; Charlesworth, 
1968; Marini, 1971; Benveniste, 1972). Vis dėlto aiškini- 
masis, kas yra viešoji vadyba, remiantis viešojo administravi- 
mo metodu, gali būti ne pati tinkamiausia išeitis, nors Char- 
lesas T. Goodsellas knygoje The Case for Bureaucracy būtent 
taip ir daro, tik savaip interpretuoja kai kurias viešojo admi- 
nistravimo maksimas. 

Viešajam sektoriui esant mažam, daugmaž buvo laikomasi 
tradicinio viešojo administravimo modelio, kurio, pavyzdžiui, 
laikėsi Woodrowas Wilsonas (1887) ar Maxas Weberis 
(1978). Tačiau susiformavus didelėms valstybės valdymo 
struktūroms, mokslas apie viešąjį administravimą nebepajė- 
gė tiksliai apibrėžti įvairių viešojo sektoriaus sluoksnių san- 
daros ir veiklos bei pateikti išsamių siūlymų, kaip praktiškai 

reikėtų spręsti pasirinktos veiklos politikos problemas (Ho- 
od, 1990; Hill, 1992). 

Viešojo administravimo metodas nustatė principus, kurių 
daugiau ar mažiau laikytasi valstybės valdymo struktūrose, 
antrinėse ir vietos valdžios institucijose. Todėl viešosios tei- 
sės sistema ypač pabrėžė administracinio proceso taisyklių ir 
procedūrų svarbą. Viešųjų sprendimų priėmimas rėmėsi vie- 
šojo sektoriaus elementais, kitaip dar vadinamais situacijo- 
mis, kurios turėjo būti tvarkomos pagal standartizuotas pro- 
cedūras, iš jų pagal teisės normas. Situacijos turėjo savo logiką, 
kuri ir sudarė administracinį procesą, kaip antai inicijavimą, 
paruošimą, sprendimą, įgyvendinimą. Reikalas turėti griež- 
tas taisykles radosi iš siekimo užtikrinti teisėtumą ir teisinį 
lygiateisiškumą. 

Valstybės tarnautojas buvo laikomas valdininku (biurokra- 
tu). Darbo sutartis grįsta viešosios vadybos filosofija, reika- 
laujančia atsidavimo visuomenės interesams. Atlyginimas ret- 
sykiais būdavo nedidelis, tačiau valstybės tarnautojas buvo 
samdomas visam savo darbingo amžiaus laikotarpiui, nors strei- 
kuoti jam drausta. Paaukštinimo tarnyboje sąlygos aiškios ir 
iš esmės priklausė nuo darbo stažo, o jam keliami uždaviniai 
rėmėsi objektyviais kriterijais, daugiausia kildinamais iš teisės 
mokslų. Viešasis administravimas hierarchinis, visa atsakomybė 
tekdavo aukščiausiajai vadovybei, vyravo griežtas darbo pasi- 
dalijimas, o kiekvienas valstybės tarnautojas turėjo itin siau- 
ras veiklos funkcijas. 

Valstybinio tarnautojo sąvoka pabrėžė atsakomybę ir parei- 
gą. Vadinamųjų „tarnybinių pareigų“ vykdymas buvo priva- 
lomas visiems valstybės tarnautojams — tiek šalies, tiek ir vie- 
tos valdžios struktūrose su kai kuriomis nedidelėmis išimtimis 
(raštvedžiai, pagalbinis personalas). Buvo baudžiama už tyči- 
nes ar netyčines klaidas, padarytas valstybinėje tarnyboje. 

Remiantis baudžiamuoju kodeksu, tarnybinių pareigų 
nuostatus buvo galima papildyti tiek vidiniais drausminės 
atsakomybės nuostatais, kurių reikalauta laikytis kiekvieno- 
je viešosios valdžios institucijoje, tiek ir fiskaline valstybės 

tarnautojo atsakomybe už žalą, padarytą valstybinėje tarny- 
boje. Todėl vadovaujantis drausminės atsakomybės nuosta- 
tais buvo baudžiama dažniausiai ne tik už klaidas tarnyboje, 
bet ir už menkiausius nusižengimus, kuriuos padarius grėsė 
įspėjimas, laikinas nušalinimas ar pašalinimas iš pareigų ar- 
ba atlyginimo sumažinimas. Tarnybos metu padaręs klaidą, 
valstybės tarnautojas turėdavo atlyginti nuostolius. Del pa- 
reigos ir atsakomybės akcentavimo orientavimasis į taisyklių 
laikymąsi buvo svarbiausias viešojo administravimo darbuo- 
tojų rūpestis. 

Laikytis taisyklių buvo lengva tol, kol valstybės valdymo 
struktūra nebuvo didelė. Viešajame sektoriuje egzistavo tai- 
syklių sistema, reguliuojanti tiek valstybinės valdžios, tiek vie- 
tos savivaldos veiklą. Viena, administracinę sistemą sudarė ben- 
drosios taisyklės, kuriomis valstybinės valdžios institucijos 
vadovavosi ir sprendė įvairius uždavinius. Kira vertus, kiekvie- 
na valstybinės valdžios institucija turėjo tik jai vienai pritai- 
kytas vidaus taisykles, kurios tiksliai apibrėžė jos funkcijas ir 
struktūrą. 

Vietos valdžios institucijos —- municipalitetai bei apygar- 
dų tarybos — dažniausiai buvo nedidelės, jų veikla galėjo bū- 
ti reglamentuojama šalies valdžios ne tik bendruoju vietos 
valdžios įstatymu, bet ir specialiosios paskirties įstatymais, 
kurie įpareigoja vietos valdžią vykdyti šalies valdžios jai pa- 
vestas funkcijas bei pareigas, galbūt mainais už valstybines 
subsidijas. Be to, vietos valdžios autonomiją galėjo riboti ir 
teismo sprendimai. 

Dar besikuriant administracinei sistemai Weberio idėjų 
kryptimi, manyta, jog biurokratija susimaišys su politine va- 
dovybe, sudaryta laikantis atstovaujamosios demokratijos prin- 
cipų. Santykiai tarp biurokratijos ir demokratijos turėjo būti 
grindžiami tradiciniu politinių/administracinių funkcijų pa- 
sidalijimu, o politinei vadovybei palikta sprendimų priėmi- 
mo, biurokratijai — jų vykdymo funkcija (Page, 1985). 

Esant nedidelėms valstybės valdymo struktūroms, viešoji 
vadyba buvo iš esmės apibrėžiama kaip administravimas, ki- 

taip tariant, viešosios valdžios vykdymas pagal griežtai api- 
brėžtas taisykles. Daugiausia dėmesio buvo skiriama administ- 
racinei veiklai, formaliam sprendimų priėmimui ir jų įgyven- 
dinimui nustatyta tvarka. Administraciniai klausimai laikyti 
svarbiausiais, nes siekta maksimaliai sustiprinti numatomu- 
mą bei teisinį teisingumą. 

Tačiau viešojo administravimo modelis neberiko ėmus aug- 
ti valstybės valdymo struktūroms, kai jų paslaugų funkcijos 
pasidarė svarbesnės už administracines. Tad kaip tvarkyti 
dideles valstybės valdymo struktūras? Be to, išaugus vieša- 
jam sektoriui ir jo struktūrai tapus sudėtingesnei padaugėjo 
viešojo administravimo kritikos, kuri tam tikru mastu jau 
sutinkama ir Herberto Simono knygoje Administrative Beha- 
vior (1947) bei Paulo Appleby'io veikale Policy and Admi- 
nistration (1949). 


Viešojo administravimo modelis ir 
ekonomikos teorija 


Remiantis bendrąja organizacijos teorija galima teigti, jog 
Weberio ar Woodrowo Wilsono viešojo administravimo mo- 
delis geriausiai tinka stabiliai aplinkai, kai patikimais bū- 
dais siekiama konkrečių tikslų (Thompson, 1967; Mintz- 
berg, 1979, 1983). Visa tai pirmiausia ir labiausiai tinka 
tik tai viešojo sektoriaus daliai, kurioje skirstomos vadina- 
mosios viešosios gėrybės. Jei kalbėsime apie paslaugų teiki- 
mą, viešojo administravimo modelio prielaidos pasidaro ne- 
betinkamos. Priemonių ir tikslų grandys gerovės valstybėje 
neatitinka Weberio teorijos reikalavimų. Tuo tarpu išplė- 
tota valstybės valdymo struktūra užsiima ne tik viešųjų gė- 
rybių paskirstymu, bet taip pat ir pusiau viešųjų arba pri- 
vačių prekių ir paslaugų paskirstymu. Klasikinės viešosios 
gėrybės — tai tokios nedalomos gėrybės, kaip įstatymas ir 
tvarka, gynyba ir bendrasis šalies administravimas. Kai vals- 
tybinio valdymo struktūros buvo nedidelės, viešosios gėry- 

bės sudarė beveik pusę viešojo sektoriaus vartojimo, dabar 
jos yra tik nedideli vienetai valstybės valdymo struktūrų 
skirstomose dalomose gėrybėse. 

Lygiai kaip viešasis administravimas pateikė vieną išgrynin- 
tą pasiūlymą, kaip tvarkyti viešąją valdžią — idealų Weberio 
biurokratijos modelį, taip ekonomikos mokslas papildė klasi- 
kinę viešojo administravimo teoriją, €są yra vienintelis spren- 
dimas, padėsiąs išspręsti, kiek didelis gali būti viešasis sekto- 
rius — tai valstybės finansų modelis. 


Viešoji vadyba kaip valstybės finansai 


Klasikinė rinkos teorija teigia, jog egzistuoja natūralios viešo- 
jo valdymo ribos. Remdamasi efektyvumo kriterijais ekono- 
mikos teorija numato, kad valstybė didžiausią dėmesį skirs 
ypatingų prekių ir paslaugų — viešųjų gėrybių — skirstymui. 
O valstybės veiklos mastai priklausys nuo į gerovę orientuotų 
vertinimų, atliekamų nagrinėjant vartotojų preferencijas: nau- 
dojantis Wicksellio bendrąja taisykle arba vadinamosiomis 
Lindahlo mokestinėmis kainomis. Lygiai kaip Weberio viešo- 
sios vadybos modelis veda prie vadybos procedūrų racionalu- 
mo, taip valstybės finansų modelis — prie racionalaus viešojo 
sektoriaus dydžio. Pripažįstant viešosios vadybos būtinumą - 
nes rinka nesusitvarko su išorinėmis pasekmėmis bei masto 
ekonomija, kartu pripažįstamos valstybės veiklos mastų natū- 
ralios ribos, nustatomos remiantis efektyvumo sąvoka (Bucha- 
nan, 1967). 

Vykstant didelio potencialo viešojo sektoriaus plėtros pro- 
cesui vadinamosiose kapitalistinėse šalyse, valstybės finansų 
modelis paseno. Viešųjų gėrybių sąvoka neturi jokios aiškina- 
mosios galios nagrinėjant valdžios, centrinės ar vietinės, biu- 
džetinę veiklą. 

Viešųjų gėrybių sąvoka paaiškina tik kokius 10 procentų 
vidutinio EBPO valstybės biudžeto straipsnių, pačiam biu- 
džetui paskirstant trečdalį šalies išteklių. Vis dėlto kadaise įti- 

kinamomis laikytos teorijos miršta iš lėto. Savo autoritetingo- 
je valstybės finansų studijoje Musgrave'as ir Musgrave'as 
(1989) teigia, jog viešoji vadyba racionaliai papildo paskirs- 
tymą rinkos mechanizmu. Kad ir kas greta viešųjų gerybių 
sudarytų biudžetą, tai visada bus pajamų perskirstymas, kuris 
yra teisingumo funkcija. Viešoji vadyba — tai arba viešųjų gė- 
rybių paskirstymas pagal esamas ir atskleistas preferencijas, 
arba pajamų perskirstymas keičiantis tiek rinkų, tiek ir biu- 
džetų veiklos premisoms. 

Taigi socialinių išmokų straipsnių atsiradimas viešojoje va- 
dyboje modelio neišgelbsti, nes skirti efektyvumą ir teisingu- 
mą viešojoje vadyboje nėra naudinga. Juk didesnę valstybės 
skirstomų išteklių dalį sudaro pajamų perskirstymas. Vyriau- 
sybė imasi viešosios vadybos, siekdama pateikti kiekvienam 
piliečiui tokias pačias prekes arba paslaugas vienodomis są- 
naudomis ne todėl, kad tai efektyvu, bet todėl, kad teisinga. 
Be to, keletas biudžeto straipsnių yra skirta prekėms ir pa- 
slaugoms, kurių piliečiai nereikalauja arba kurios turi atvirkš- 
tinį poveikį pajamų perskirstymui. Ekonominis viešosios va- 
dybos modelis — valstybės finansų tradicija — gali būti taip 
pat teoriškai patrauklus kaip ir Weberio biurokratijos mode- 
lis. Tačiau viena ir kita jau atgyveno. 


Viešojo administravimo sąrangos saulėlydis 


Tradiciniai viešosios vadybos modeliai — Weberio biurokraci- 
jos modelis ir valstybės finansų modelis — teigia, jog valstybės 
valdymo struktūros turėtų būti mažos ir sudarytos laikantis 
aiškiai apibrėžtų taisyklių, kurios garantuoja numatomumą ir 
teisėtumą. Tačiau valstybės valdymo struktūros jau nebėra ma- 
žos, o didelių valstybės valdymo struktūrų veikla negali būti 
paremta į taisykles orientuota elgsena — tradicinį viešąjį ad- 
ministravimą. Keletas pokario laikotarpio administracinių re- 
formų susilpnino tradicinio viešojo administravimo modelio, 
kaip viešojo sektoriaus tvarkymo metodo, pozicijas. 

Dabartinis viešasis sektorius yra ypač sudėtinga išteklių 
paskirstymo sistema, veikianti nuolat kintančioje aplinkoje, 
tad valdymas turi itin lanksčiai spręsti sudėtingiausius klau- 
simus. Valstybės valdymo struktūros yra ne tik didelės, bet 
sunku nustatyti ir jų ribas (Hanf, Scharpf, 1978; Hood, 
Schuppert, 1987). 

Greta standartinių biudžetinių operacijų įvairiais vals- 
tybės valdymo struktūrų — šalies, regioninės ir vietos val- 
džios — lygmenimis viešosios institucijos skirsto gana dide- 
lius išteklius ir už įprastinių biudžetinių operacijų ribų. 
Valstybei priklausančių akcinių bendrovių ar valstybinės val- 
džios institucijų, kurios laikosi iš mokėjimų už paslaugas, 
didžiulės pinigų sumos paskirstomos ne per biudžetą, taip 
pat ne per vietos savivaldos įmones. Niekas tiksliai nežino, 
kokio dydžio yra viešasis sektorius vidutinėje EBPO šalyje 
(Rose, 1984), nors kiekvienam piliečiui tai aktualu žinoti 
(Rose, 1989). 

Viešojo sektoriaus reformų esmę galima apibūdinti patei- 
kiant skirtumą tarp taisyklių ir tikslų. Būta įvairių bandymų 
sumenkinti taisyklių svarbą, mėginta pabrėžti, kad tikslas svar- 
biau už viską. Neklauskite, ką galite daryti, klauskite, kokiam 
tikslui tai jau padaryta. Ir nesvarbu, ar kuris nors sprendimas 
arba veiksmas atitinka vienokį ar kitokį tam tikros teisinės siste- 
mos paragrafą — svarbu jo funkcija ir tikslai. Taigi ketinimai — 
tikslai ir priemonės — viešajame sektoriuje dažnai yra dvipras- 
miško pobūdžio (Wildavsky, 1979). 

Jeigu taisyklės buvo įprasta viešojo sektoriaus valdymo prie- 
monė, kuri, kaip manyta, varžė tam tikrų technologijų įvai- 
riems tikslams siekti taikymą, tai visos dabartinės reformos — 
biudžetinės, teisinės ir decentralizacinės — reiškia vieną ir tą 
patį: ne procedūros svarbiausia, bet tikslai, kurie yra gyvybiš- 
kai svarbūs visų piliečių gerovei. 

Perėjimas nuo taisyklėmis pagrįsto valdymo prie valdymo 
formos, orientuotos į tikslus viešajame sektoriuje, pirmiausia 
turėjo įtakos biudžetinėms procedūroms — atsisakyta biudže- 
to straipsnių ir pereita prie tikslinių programų. Šiam perėji- 

mui valstybės biudžete, prasidėjusiam septintąjį dešimtmetį, 
prireikė ne vienerių metų, o vietos valdžios biudžetuose jis 
prasidėjo aštuntąjį dešimtmetį ir vyko daug greičiau. Užmo- 
jai buvo dideli, tačiau praktika tik patvirtino teorinę raciona- 
lių priemonių, būtinų formuojant biudžetą, kritiką (Wildaw- 
sky, 1986, 1988a). Daug dirbta keičiant veiklos rūšių 
įvardijimą, tačiau biudžetinis procesas liko nepakitęs — dėme- 
sys buvo sutelktas ne į tikslus, o į realiąsias sąnaudas. Antrąją 
inovacinės strategijos pakopą kai kuriose šalyse sudarė ben- 
drųjų įstatymų leidyba. 

Trečioji pakopa, papildanti programinio biudžeto ir ben- 
drųjų įstatymų įvedimą, buvo decentralizacijos procesas, kuris 
Vakarų Europoje apėmė daugelį veiklos aspektų: valdžios įga- 
liojimų perkėlimą iš sostinės; valstybinės valdžios funkcijų 
perdavimą vietos valdžios institucijoms; sprendimų priėmi- 
mo kompetencijos patikėjimą žemesnėms valstybinėms val- 
džios institucijoms; vietos valdžios restruktūrizavimą siekiant 
sustiprinti šią valdžios grandį, ypač reformų įgyvendinimo 
metu; privačios vadybos metodų įdiegimą į viešųjų institu- 
cijų valdymą. 

Fundamentalus viešojo sektoriaus valdymo perorientavimas 
kai kuriose turtingose šalyse de facto patvirtino, kad tradicinis 
viešasis administravimas nebetiko. Taisyklių laikytis gali ad- 
ministracinis personalas, o tikslus įgyvendinti turi specialis- 
tai. Tokio atskyrimo Weberio modelyje nėra. 

Didelėms valstybės valdymo struktūroms nebūtina turė- 
ti daug administracijos darbuotojų; užtat joms reikalingos 
įvairaus profilio specialistų grupės, kurios vykdytų savo 
funkcijas vadovaudamosi profesionalia patirtimi. Jos turi ži- 
noti, kas turi būti padaryta, o ne kaip tai turi būti atlieka- 
ma, nes veiksmų logika bus grindžiama ne tarnybos nuo- 
statais, bet profesiniais kriterijais apibrėžtomis žiniomis. 
Didelis specialistų skaičius valstybės tarnyboje turėjo es- 
minės įtakos valstybės tarnautojo sampratos formavimui, 
taip pat jų profesinių sąjungų statusui bei viešųjų institu- 
cijų vadybos pobūdžiui. 

Viešoji vadyba kaip planavimas 


Esant didelėms valstybės valdymo struktūroms būtina pasiti- 
kėti specialistais, kurie susiję su prekių ir paslaugų teikimu. 
Ne tiek svarbu griežtai laikytis taisyklių sprendžiant įvairius 
klausimus, kiek efektyviai tvarkytis kuriant ir teikiant prekes 
ir paslaugas. Kaip valdyti viešąjį sektorių kada itin sureikšmi- 
namas profesionalumas? Atsakymas būtų vienareikšmis — pla- 
nuojant. Kas iš viso yra planavimas (Wildavsky, 1973)? 

Būta nuomonių, kad planavimas yra vienintelė išeitis. 
Aštuntąjį dešimtmetį viešoji vadyba daugelyje šalių virto pla- 
navimu. Planuota visais valdžios lygmenimis: žemiausioje pa- 
kopoje planavo vietos valdžia, tarpinėje — regiono valdžia, o 
aukščiausioje pakopoje - šalies valdžia. Planuota ir vieneriems, 
ir penkeriems metams į priekį. Užsimota daug, kiekvienas po- 
litiką formuojantis sektorius turėjo trumpalaikius ir ilgalaikius 
planus, tačiau rezultatai pasirodė esą gana prieštaringi arba 
visiškai nuviliantys. Išsamaus programinio planavimo priemo- 
nėmis turėjo būti numatomi teminiai procesai viešajame sek- 
toriuje, įgyvendinami specialistų jėgomis. 

Planavimo teorija paremta vadinamąja Barone'o teorema 
(1 skyrius). Ji teigia, kad egzistuoja du esminiai paskirstymo 
mechanizmai — planuojančios ministerijos biudžetas ir priva- 
taus sektoriaus rinka. Barone'o teorema taip pat teigia, kad 
abu mechanizmai gali atitikti standartines efektyvaus išteklių 
paskirstymo sąlygas tiek iš vartotojų pusės, tiek ir gamyboje, 
taip pat ir bendrojo socialinio efektyvumo sąlygas, kurios reiš- 
kia, jog paskirstant kiekvieną prekę ir paslaugą ribinė vertė 
prilygsta ribinėms sąnaudoms. 

Vis dėlto teorema yra tik teorema. Ji nepateikia jokios ins- 
titucinės teorijos apie tai, kaip esant dabartinei planavimo sis- 
temai reikėtų įgyvendinti bendrąsias optimalumo sąlygas. Ga- 
liausiai nėra ir tokios planavimo sistemos, kuri padėtų 
įgyvendinti Barone'o idėjas. 

Planuotojai neturi tiek žinių, kad galėtų konkretizuoti 
visas Barone o lygtis, kuriose ištekliai siejami su gamybos 

galimybėmis, o prekės ir paslaugos — su poreikiais. Be to, 
planuotojai arba vykdytojai neturi jokio akstino vykdyti Ba- 
rone'o modelio sąlygas, nes planinėje ekonomikoje paska- 
toms vietos nėra. 

Siekdami sukurti efektyvią planavimo sistemą, planuoto- 
jai plačiai išbandė indikatyvųjį planavimo metodą. Jie norė- 
jo numatyti daugiau ir neapsiriboti tik galimų įvykių kon- 
trole. Tačiau didelių valstybės valdymo struktūrų aplinka 
esti itin nepastovi ir planingam darbui nepalanki. Teko su- 
prasti, kad planavimas nėra tas modelis, kuris tiktų valdyti 
viešąjį sektorių. 

Pirma, prognozuojant buvo daromos didelės ir besikarto- 
jančios klaidos. Antra, laikas ir vėlgi kasdienės situacijos vertė 
sprendimus priimančius asmenis daryti išimtis numatytuose 
planuose. Abiejų rūšių nukrypimai nuo plano vienodai veikė 
planavimą mažindami entuziazmą. Šiandien mažiau kalbama 
apie planavimą, o daugiau dėmesio skiriama lanksčių ir galin- 
čių prisitaikyti kintamomis sąlygomis ar aplinkybėmis struk- 
tūrų kūrimui, t. y. tokių struktūrų, kurios galėtų greitai rea- 
guoti. Viešosios institucijos turėtų priminti ne pilis, o 
palapines, kurias prireikus galima greitai sulankstyti (Hed- 
berg et al., 1976; Starbuck, 1976). 

Planavimo strategija puikiai atitiko tikslinių programų biu- 
džeto ir bendrųjų įstatymų idėją. Planuoti, jei tai įmanoma, 
turi aukščiausio lygio viešosios valdžios institucijos. Vis dėl- 
to lieka neaišku, ar planavimas, kaip valstybės valdymo ben- 
drasis modelis, tinka decentralizuotų organizacijų sistemai. 
Jei planavimas kaip išteklių paskirstymo mechanizmas ne- 
tinka, galbūt tuomet viešoji vadyba turėtų būti pertvarkyta 
į kvaziprivačią vadybą? 


Viešoji vadyba kaip kvaziprivati vadyba 


Kai kuriose šalyse politinė valdžia pritarė platesnio privati- 
zavimo reikalavimui, tuo pačiu metu dažnai teigdama, kad 

socialinės gerovės paslaugos turėtų būti teikiamos visiems pi- 
liečiams vienodai neatsižvelgiant į jų perkamąją galią. 

Devintąjį dešimtmetį privatus sektorius kai kuriose šaly- 
se sustiprino savo pozicijas sveikatos apsaugos sistemoje. 
Tai galėjo atsitikti kilus nepasitenkinimui sveikatos apsau- 
gos sistemos sudėtingumu, dydžiu ir biurokratija viešaja- 
me sektoriuje. Atsiradus poreikiui pajvairinti sveikatos ap- 
saugos paslaugų pasiūlą bei norui grįžti prie senosios 
sistemos, kur vyravo asmeniškesni paciento ir gydytojo san- 
tykiai, privatizacijos procesas pagreitėjo: įsisteigė nedideli 
sveikatos apsaugos centrai, atsirado daugiau privačia prak- 
tika besiverčiančių gydytojų, imta bendrai siūlyti tiek vals- 
tybines, tiek ir privačias paslaugas, atsidarė naujos priva- 
čios ligoninės. 

Gerovės valstybės ideologija, pabrėžusi standartizavimą ir 
lygių paslaugų lygiomis kainomis principą, dabar nebepirmau- 
ja kaip anksčiau, kada gerovės valstybė greitai ir be atvangos 
augo. Centrinės ir regioninės planavimo institucijos ėmė atsi- 
žvelgti į tokias rinkos vertybes kaip vartotojo suverenumas, 
efektyvumas ir produktyvumas bei pasiūlos įvairovė. Devintą- 
ją dešimtmetį daug municipalitetų ir apygardos tarybų pasi- 
rinko privatizaciją kaip vieną iš alternatyvų padengti daug iš- 
laidų reikalaujančias programas. 

Kai kurios vietos valdžios institucijos disponuoja nemaža 
turto dalimi. Ar juos tvarkytų pati administracija, ar vieti- 
nės akcinės bendrovės, municipalitetai yra atsakingi už mil- 
žiniškas kapitalo investicijas įvairiose infrastruktūros, staty- 
bos bei įrangos srityse. Siekdami didesnio efektyvumo ir 
produktyvumo viešajame sektoriuje, municipalitetai ir apy- 
gardos tarybos pradėjo ieškoti strateginių būdų savo kapita- 
lo vadybai pagerinti. 

Viešoji kapitalo vadyba visada buvo orientuota į teisines nor- 
mas, kurių tikslas — užkirsti kelią išeikvojimui, spekuliavimui 
ir lėšų panaudojimui ne pagal paskirtį. Municipalitetų bei 
apygardų tarybų turimų pagrindinių fondų vertei rinkos kai- 
nos nedaro jokios įtakos, o jų naudojimas apskritai nėra susie- 

tas su gaunamomis klientų įmokomis, susiklostančiomis rin- 
kos metodais. Kai kurios vietos valdžios institucijos inicijavo 
naujas kapitalo vadybos strategijas, kad gautų naudos iš turi- 
mų pagrindinių fondų pagal jų rinkos vertę. 


Viešoji vadyba kaip privatizavimas 


Viešoji vadyba tradiciškai pasireiškia tuo, kad vyriausybė, jos 
žinybos ir jos bendrovių vadybos teikia didelį prekių ir pa- 
slaugų kiekį, norėdamos patenkinti, tarkim, sveikatos apsau- 
gos, švietimo, socialinės rūpybos, geriamo vandens, atliekų ša- 
linimo, energijos bei infrastruktūros poreikius. 

Didžiąją dalį infrastruktūros prekių bei socialinės gerovės 
paslaugų parūpina šalies arba vietos valdžios institucijos, ku- 
rios steigia gamybos padalinius, nustato gamybos technologi- 
ją ir siūlo tas paslaugas iš esmės nemokamai. Vis dėlto lieka 
neaišku, ar valstybės valdymo struktūros tikrai visada turėtų 
būti pagrindinės šių prekių gamintojos ir paslaugų teikėjos? 
Viena alternatyva vietos valdžios institucijoms — pasinaudoti 
privačių rangovų paslaugomis skelbiant paraiškų konkursus, 
kur galės pasireikšti rinkos dėsniai. Nors paslaugų teikimas 
būtų viešas, produkcija būtų privati. Kai kuriose valstybėse 
tiek šalies, tiek ir vietos valdžios institucijos jau ėmė daugiau 
domėtis privatizavimu arba kvaziprivatizavimu, kai į pagalbą 
pasitelkiami rangovai. 

Daugeliu atvejų sutarčių sudarymo, kaip alternatyvos pa- 
tiems gaminti produkciją, imamasi daugiau dėl personalo trū- 
kumo, o ne ideologiniais ar efektyvumo sumetimais. Kadangi 
sutartys dažniausiai sudaromos techninių paslaugų teikimui, 
nereikėtų manyti, jog tai pagrindinė alternatyva tobulinant 
viešąją vadybą. Tiesa, viešajame sektoriuje bus einama privati- 
zavimo link, bet tai vyks įvairiomis formomis, kurios bus ap- 
tartos vėliau. Privatizavimas yra sudėtinga sąvoka, apimanti 
visą alternatyvių strategijų įvairovę. 

Viešoji vadyba kaip nusivylimas 


Prieš pradedant konkretizuoti viešosios vadybos modelį, ku- 
ris tiktų didelėms valstybės valdymo struktūroms, veikian- 
čioms neapibrėžtoje aplinkoje, būtina iškelti esminį klau- 
simą — ar adekvati viešoji vadyba yra iš viso įmanoma? Nauji 
apibendrinimai administravime, veiklos ir politikos įgyven- 
dinimo tyrimuose, taip pat organizacijos teorijoje leidžia 
teigti, kad viešųjų institucijų veiklos tikslai nėra sistemiš- 
kai apibrėžti, o veikimo priemonės — visiškai nepatikimos 
(March, Olsen, 1976; Pressman, Wildavsky, 1984; Hog- 
wood, Peters, 1985). 

Taigi ištyrus įvairias veiklos kryptis paaiškėjo, kad visapu- 
siškų ir racionalių sprendimų priėmimas neteko prasmės, nes 
priimant plataus masto politinius sprendimus paprasčiausiai 
neįmanoma pasiekti visų numatytų tikslų. Viešosios institu- 
cijos nėra pritaikytos didelio masto reformoms. Pertvarkai rei- 
kia kitų būdų, o ne kardinalių politinių reformų, paremtų 
didelio masto esminiais sprendimais. Tikslų įgyvendinimo pla- 
navimas tolydžio darosi sunkesnis. 

Visapusiškas politikos formavimas jau nebėra parankus vie- 
šosios vadybos modelis viešajame sektoriuje. Jei racionalių 
sprendimų modelis nėra alternatyva, o riboto racionalumo 
modelis taip pat ne išeitis, tuomet tikriausiai galėtume 
daryti išvadą: viešoji vadyba dideliame viešajame sektoriuje 
reiškia tai, jog žinant sprendimą ieškoma problemų, vado- 
vavimas atiduodamas į likimo rankas, dalyvavimas sprendi- 
muose — nenusakomas. 

Nors priimant sprendimus ir juos įgyvendinant egzistuo- 
ja vadinamoji šiukšliadėžės procesų rizika, kelianti tikrą pa- 
vojų dideliame viešajame sektoriuje, iracionalus modelis yra 
nepageidaujamas. Vis dėlto viešosios vadybos perspektyvos 
nera jau tokios apgailėtinos. Kai kuriose šalyse didžiausi iš- 
bandymai viešajai vadybai kyla ne dėl nesistemingos politi- 
kos bei chaotiško jos įgyvendinimo, bet paprasčiausiai dėl 
produktyvumo trūkumo. Dideli viešieji sektoriai dešimtyje 

EBPO šalių serga vadinamąja Baumolio liga. Kitaip nei pri- 
vačiame, viešajame sektoriuje neigiamas produktyvumo au- 
gimas gali tęstis ne vieną dešimtmetį. 


Viešoji vadyba kaip vertinimas 


Viešojo sektoriaus duomenys rodo ryškius išlaidų svyravimus 
tarp įvairių panašaus profilio viešųjų organizacijų, vertinant 
jas pagal standartinius kriterijus. Šie išlaidų skirtumai pa- 
stebimi tiek makro-, tiek ir mikrolygmenyje. Kodel? Nevie- 
nodos gamybos sąlygos? Nevienodi paslaugų kokybės stan- 
dartai? O gal neefektyvumas? Administracinės išlaidos tarp 
įvairių valstybinių institucijų gali skirtis 2 ar 3 kartus, o tai 
reiškia, jog daugiau išleidžiančios galėtų pasimokyti, kaip 
pagerinti savo veiklą iš tų, kurios turi nedidelius administ- 
racinius personalus. 

Be to, viešajame sektoriuje reikia konkurencijos, o tam visai 
nebūtina imtis stambaus masto privatizavimo. Tiesiog užtenka 
pasistengti suprasti, kaip įvairios organizacijos skiriasi savo pro- 
dukcija bei sąnaudomis ir kodėl taip yra. Daugelyje šalių visa- 
pusiškai praktiškos valdymo filosofijos formavimasis valstybės 
sektorių pasuko nuo ex ante perspektyvos ex post kryptimi. Pasi- 
baigus Antrajam pasauliniam karui šalių vyriausybės pareiškė, 
jog tik planuojant galima tinkamai naudoti milžiniškus viešojo 
sektoriaus išteklius. Tačiau devintąjį dešimtmetį naujoji valdy- 
mo filosofija skelbė, kad geriausias valstybinių valdžios institu- 
cijų bei valstybinių įstaigų valdymo būdas — jų veiklos rezulta- 
tų matavimas ir vertinimas. 

Pradėjus taikyti įvairius planavimo technikos būdus, imta 
tolti nuo ex ante ir artėti prie ex post valstybinio valdymo 
formos. Todėl galima daryti prielaidas, jog viešojo sektoriaus 
darbo kokybę galima vienaip ar kitaip įvertinti. Laikantis šio 
požiūrio būtina nustatyti vertinimo kriterijus, kurie padėtų 
analizuoti viešųjų institucijų veiklą ir rezultatus. Vertinimo 
kriterijams priklauso ne tik standartiniai veiksmingumo ir 

efektyvumo indikatoriai, bet ir tokie rodikliai, kurie mažiau 
paklūsta kiekybiniam apibrėžimui — tai vartotojo ir tarnau- 
tojo pasitenkinimas, teisinių procedūrų numatomumas bei 
lankstumas (11 skyrius). Pabaigoje derėtų pridurti, kad pri- 
vatus ir viešasis sektoriai iš esmės yra skirtingi savo veiklos 


logika (Lawton, Rose, 1994). 


Vadovavimas 


Devintojo dešimtmečio pradžioje viešajame sektoriuje išaugo 
stipraus vadovavimo ir vadybos poreikis. Tai ryškus kontras- 
tas aštuntąjį dešimtmetį vyravusiai darbuotojų dalyvavimo 
sprendimuose nuostatai. Nėra abejonių, jog stipraus vadova- 
vimo formų paieškos viešajame sektoriuje sietinos su valstybių 
fiskaline krize, kilusia apie 1975 metus. Jos taip pat gali būti 
sietinos ir su pastangomis viešajame sektoriuje diegti kuo dau- 
giau privataus sektoriaus principų. Vadovavimas privačioms 
organizacijoms dažnai laikomas ne toks dviprasmiškas ir prieš- 
taringas kaip vadovavimas valstybinėms institucijoms. 

Laikysimės nuomonės, kad egzistuoja skirtumas tarp va- 
dovavimo privačiam sektoriui ir vadovavimo viešajam sek- 
toriui, tačiau jis yra kiekybinio, o ne kokybinio pobūdžio. 
Be to, būtina pažymėti, jog vadovavimas viešajam ir priva- 
čiam sektoriui turi savų privalumų ir trūkumų. Lyginant 
vadovavimą viešajam sektoriui su vadovavimu privačiam sek- 
toriui, būtina tai paminėti. 


Organizacijos 


Dažnai sakoma, kad šiuolaikinė visuomenė savo piliečius 
pavertė įvairių organizacijų nariais. Egzistuojant sudėtin- 
gam organizacijų tinklui, didėja reikalavimai ne tik valdy- 
mui, bet ir apskritai vadovavimui (Selznick, 1957). Orga- 
nizacijos, viešosios ar privačios, yra žmonių sukurtos 

institucijos, kurias galima sisteminti išskiriant tam tikrus 
bendrus bruožus. Kiekviena organizacija turi jai būdingą 
konstrukciją — nustatytą sąrangą, apibrėžiančią jos paskir- 
tį, struktūrą ir funkcijas. Organizacijos turi savo tikslus, 
kurių siekia įvairiomis veiklos formomis, daugiau ar ma- 
žiau atitinkančiomis organizacijų funkcinę paskirtį. Orga- 
nizacijoms svarbu vertybės ir tikslai, tačiau institucinės veik- 
los kokybė taip pat smarkiai priklauso nuo pasirinktų 
priemonių užsibrėžtiems tikslams siekti, kitaip tariant — 
nuo organizacinių technologijų. 

Kai organizacijų vadovai apibrėžia jų preferencijas, to- 
liau jau organizacijų vadybos reikalas yra parinkti praktiš- 
kas ir, reikia tikėtis, efektyvias technologijas. Organizaci- 
jos siekia tikrumo maksimaliai ribodamos tiek vidinį, tiek 
ir išorinį neapibrėžtumą. Siekdamos stabilumo, jos mode- 
liuoja savo veiklą taip, kad vienokia ar kitokia nauja struk- 
tūra taptų organizacijos sistemos dalimi. Galiausiai orga- 
nizacijos išlikimas priklauso nuo jos veiklos teisėtumo, o 
gyvybingumas — nuo jos aptarnaujamų vartotojų ar klientų 
atliekamo jos darbo įvertinimo. Šie parametrai būdingi kiek- 
vienai organizacijai (Pfiffner, Scherwood, 1960; Blau, 1974; 
Mintzberg, 1979, 1983). 

Pagal šias pagrindines organizacines savybes viešosios organi- 
zacijos paprastai skiriasi nuo privačiųjų. Kokias pasekmes tai su- 
kelia vadovavimo funkcijai viešosios ir privačios vadybos atveju? 


Sąranga 


Ir viešosios, ir privačios organizacijos stengiasi kurti savo vi- 
daus struktūrą formalios sąrangos priemonėmis, kai organi- 
zacijos nuostatai apibrėžia įvairių organizacijos skyrių san- 
darą ir funkcijas. Toks dokumentas daugiau ar mažiau nusako 
organizacijos tikrąją padėtų. Tiek viešojoje, tiek privačioje va- 
dyboje svarbią reikšmę turi neformali organizacija, kuri le- 
mia sėkmingą organizacijos veiklą (Bernard, 1938). Tačiau 

abiejų tipų organizacijose gerai suvokiama, kas yra jų sub- 
jektas, kokios grupės tvarko bendrąjį sprendimų priėmimo 
procesą ir kokios užsiima jų įgyvendinimu. 


Subjektas 


Subjekto turinio atžvilgiu egzistuoja aiškus skirtumas tarp vie- 
šųjų ir privačių organizacijų. Viešųjų organizacijų subjektas 
yra politinė institucija, vyriausybė arba tauta — priklausomai 
nuo to, kaip apibrėžia konstitucija. Viešosioms organizacijoms 
būdingas vienas aiškus politinis aspektas — viešoji organizacija 
yra visuomenės arba valdžios — centrinės, regioninės ar vieti- 
nės - įrankis. Tuo tarpu privati organizacija pavaldi žmonėms, 
turintiems privačių interesų šioje organizacijoje — jos akcinin- 
kams arba jos nariams. Jie noriai palaiko organizaciją, kol jos 
veikla atitinka jų interesus. 

Jei viešajai organizacijai dažniausiai būdingas privalomas po- 
būdis, nes dalyvavimas jos taryboje traktuojamas kaip pareiga 
visuomenei, tai dalyvavimas privačioje organizacijoje pagal in- 
teresus suteikia jai savanoriškumo pagrindą. Skiriasi ir verty- 
binis viešųjų organizacijų kontekstas, nes jos dirba bendrų in- 
teresų labui, bent jau teoriškai. 

Privatūs interesai skiriasi nuo viešųjų savanoriška asociacija nuo 
privalomos. Viešoji vadyba turi kitokius įsipareigojimus laiko po- 
žiūriu nei privati vadyba, dėl to gerokai skiriasi ir vadovavimas. 
Viešoji vadyba pagal ankstesnius įsipareigojimus paremta valdy- 
mo tradicijos tęstinumu, todėl, net ir esant itin nepalankioms 
aplinkybėms, viešosios organizacijos veikla nenutraukiama. Tuo 
tarpu privačioje vadyboje susiklosčius panašioms aplinkybėms or- 
ganizacija likviduojama. Privatus vadovavimas visiškai priklauso 
nuo suinteresuotų asmenų noro remti organizaciją finansais ar 
kitais ištekliais, o viešasis vadovavimas gali remtis valdžia, versda- 
mas piliečius palaikyti viešąją organizaciją. 

Viena yra vadovauti piliečiams, kita — palaikyti akcininkų 
ar profesinių sąjungų narių interesus. Valstybė negali ban- 

krutuoti ar nutraukti savo veiklos, nes ji nėra paprasta organi- 
zacija (Sharpe, 1985). Politinis elementas viešojoje vadyboje 
turi didelę įtaką vadovavimo funkcijai. Jis išplečia viešosios 
vadybos veiklos centrą nuo siaurų specifinių interesų link ne- 
apibrėžtos visuomeninių interesų sampratos. 

Visuomenės intereso sąvoka kaip nuostata daro didžiulį 
poveikį vadovavimo stiliui viešojoje vadyboje. Ja remiantis 
sustiprinama ir institucionalizuojama ypatinga etika, kurią We- 
beris dar vadina profesine (Beruf) (Parsons, 1947). Visuo- 
menės interesas įsikūnija administracijos bei specialistų elg- 
senoje ir nuostatose, jį siekiama palaikyti įvairiais priežiūros 
mechanizmais. 

Vis dėlto visuomenės interesų hipotezė nėra beribė viešojo- 
je vadyboje, lygiai kaip privačiame valdyme nėra visiškai ne- 
paisoma pareigos etikos. Visuomeninio pasirinkimo teorija at- 
kreipia dėmesį į tai, kokio svarbumo vaidmuo tenka viešųjų 
organizacijų vadovų privačių interesų funkcijai (Breton, 1974). 
Šiuo atžvilgiu viešoji vadyba skiriasi nuo privačiosios ne savo 
esme, bet mastu, nes viešųjų organizacijų vadovai rūpinasi sa- 
vo asmeniniais ar organizacijos interesais taip, kaip ir privačių 
organizacijų vadovai savais — jie veikia kaip organizacijos biu- 
džetą maksimizuojantys biurokratai (Niskanen, 1971) arba 
kaip į plėtimąsi orientuotos įstaigos (Downs, 1967). 

Be siaurų ir savanaudiškų interesų, privačios organizaci- 
jos vadovybė turi paisyti ir kitų aspektų. Vis dėlto subjek- 
to prigimtimi jos daro esminį poveikį viešosios ir privačios 
vadybos turiniui. 


Sprendimų priėmimas 


Vienas būdingų skirtumų tarp viešosios ir privačios vadybos 
yra skirtumas tarp viešosios ir privačios organizacijos valdy- 
bos sudėties. Privačios organizacijos valdybos sudėtis aiškiai 
atspindi organizacijos subjekto interesų išsidėstymą, kurį api- 
brėžia tam tikra balsavimo procedūra. Tuo tarpu viešosios 

organizacijos valdybos sudėtis grindžiama šiek tiek kitokiais 
principais. Jos valdybą gali sudaryti nusipelnę savo organi- 
zacijai nariai arba joje gali būti atstovaujama įvairiems inte- 
resams, apibrėžtiems pagal politinius ir profesionalumo kri- 
terijus. Taigi valdybų sudėtis skiriasi ne kokybiškai, bec 
kiekybiškai. 

Vadovauti privačiai organizacijai gali ne vien suinteresuo- 
ti asmenys, bet ir specialistai, o viešosios organizacijos vado- 
vybės sudėtis gali būti tam tikrų interesų atstovavimo išraiš- 
ka. Net ir tada, jei viešosios įstaigos vadovybė sudaroma pagal 
vienokią ar kitokią atstovavimo formulę, pripažįstant įvai- 
rius interesus, iš principo laikomasi požiūrio, jog pirmiausia 
būtina paisyti platesnių interesų, o ne vien tenkinti organi- 
zaciją sudarančių įvairių interesų grupių poreikius. Tuo tar- 
pu privačios organizacijos vadovybė vargu ar ryžtųsi siūlyti 
atskirti pačios organizacijos interesus nuo patikėtinių tarybą 
sudarančių grupių interesų. 


Sprendimų įgyvendinimas 


Viešoji organizacija nuo privačios skiriasi ir sprendimų įgy- 
vendinimo būdais, nes viešosiose organizacijose esti daug sun- 
kiau įdiegti efektyvias sprendimus įgyvendinančias struktūras 
(Pressman, Wildawsky, 1984). Sprendimus įgyvendinančios 
struktūros veikia kiekvienos organizacijos skyriuose bei terito- 
riniuose padaliniuose. Viešosiose organizacijose tokios struk- 
tūros daug pajėgesnės nei privačiose. 

Kiekvienos organizacijos sąranga nusako pagrindines jos su- 
dedamąsias dalis: subjektą, sprendimus priimančias ir sprendi- 
mus įgyvendinančias struktūras. Viešosios organizacijos visuo- 
meninė prigimtis pabrėžia organizacijos funkcinę paskirtį daug 
aiškiau nei privati organizacija (Crozier, 1964). Viešosios orga- 
nizacijos formalioji sąranga leidžia šalinti dviprasmybes ir kurti 
stabilumą, tačiau ji lygiai taip pat gali sąlygoti ir painiavą, kon- 
fliktus bei nelankstumą. Privačioje organizacijoje minėti struk- 


Viešoji vadyba, vadovavimas ir privatizacija 249 


tūros elementai nėra taip smulkiai išskirstyti, todėl ir jų įtaka 
organizacijos veiklai yra daug mažesnė. Sį skirtumą atspindi šių 
dviejų tipų organizacijų tikslo funkcijos. 


Tikslai 


Dažnai teigiama, kad privati vadyba nuo viešosios skiriasi tuo, 
jog privati vadyba laikosi vienintelio ir svarbiausio tikslo — 
pelno maksimizavimo, o viešoji vadyba siekia įgyvendinti dau- 
gelį tikslų. Taigi atrodytų, jog ir tikslų konfliktų turėtų dau- 
giau kilti viešosiose, palyginti su privačiomis organizacijomis. 

Standartinė nuomonė, kad viešosios organizacijos nuo pri- 
vačių skiriasi savo tikslais, buvo kritikuota teigiant, jog dau- 
gelio tikslų siekia ne tik viešoji, bet ir privati vadyba. Pelno 
maksimizavimas nėra vienintelis arba toks tikslas, kurį paprasta 
apibrėžti (March, Simon, 1958). Vis dėlto teigimas apie skir- 
tumus tarp tikslų nėra be pagrindo. 

Viešosios organizacijos siekia tikslų, kuriuos sunku kvanti- 
fikuoti, o tai reiškia, kad labai dažnai sunku įvertinti pasiektą 
rezultatą (Wildavsky, 1979). Viešosios organizacijos tikslas yra 
teikti paslaugas „gerai“, „tinkamai“ arba „efektyviai“, tačiau 
ką tai galėtų reikšti? Nėra tokios priemonės, kuri padėtų tiks- 
liai vertinti tokius tikslus. O privačiose organizacijose, kitaip 
nei viešosiose, egzistuoja tokia priemonė (pinigai) ir toks tiks- 
las (pelnas). Tačiau tai nereiškia, jog privačios organizacijos 
nesiekia kitų tikslų, išskyrus pelno maksimizavimą (Simon, 
1957), o viešosios organizacijos visiškai nesugeba apibrėžti savo 
siekiamų tikslų. Viešųjų organizacijų tikslai nuo privačių or- 
ganizacijų tikslų skiriasi laipsniu, kuriuo įmanoma matuoti jų 
programinius tikslus. 

Dažnai sakoma, jog viešosios organizacijos siekia dviejų svar- 
biausių tikslų: efektyvumo arba produktyvumo bei reikiamo 
proceso reikalavimų ir teisėtumo, ir manoma, kad jie priešta- 
rauja vienas kitam. Tačiau nereikia pamiršti, jog tikslų kon- 
fliktas egzistuoja ir privačiose organizacijose. Jos taip pat turi 

veikti laikydamosi tam tikrų deramo elgesio taisyklių. Ir nėra 
visada taip, jog sprendimas, padarytas laikantis reikiamo pro- 
ceso reikalavimų, bus mažiau efektyvus už sprendimą, kurį 
priimant teisėtumo paisyta mažiau. 

Kita vertus, tiesa yra ir tai, kad viešoji vadyba turi skirti 
daugiau dėmesio reikiamam procesui bei teisėtumui nei pri- 
vačios organizacijos. Egzistuoja nuomonė, jog viešosios or- 
ganizacijos reikalingos tam, kad pagarba reikiamam proce- 
sui bei teisėtumui būtų rodoma ir privačiose organizacijose. 
Privačioje vadyboje būtų mažiau paisoma teisėtumo ir tei- 
singų procedūrų, jei tai nebūtų akcentuojama viešosiose or- 
ganizacijose. 

Privati vadyba nuo viešosios skiriasi ne tuo, jog vieno tipo 
organizacija siekia vieno tikslo, o kito tipo — kelių kitokių tiks- 
lų, bet tuo, jog viešosios organizacijos susiduria su vienu sun- 
kumu - jų tikslai neturi kiekybinio apibrėžtumo, jie yra ko- 
kybinės prigimties. Todėl nepaprastai sunku įvertinti valstybės 
teikiamų prekių bei paslaugų naudingumą kitaip, nei apskai- 
čiuojant jų teikimo sąnaudas, - vadovai reikalauja pateisinti 
tokių paslaugų teikimą ne vien jų sąnaudomis. To neužtenka. 
Būtini ir kiti įteisinti šaltiniai, kuriais galima racionaliai išsi- 
aiškinti viešų prekių ir paslaugų paklausą (Brown, Jackson, 
1978; Bruin, 1991). 

Visuomenės lyderiai kelia sau tam tikrus tikslus ir naudoja- 
si tam tikrais ištekliais siekdami tuos tikslus įgyvendinti. Tam 
tikrų rezultatų pasiekiama, bet kas gali pasakyti, koks buvo 
tos veiklos efektyvumas arba produktyvumas (Etzioni, 1964)? 
Kokia yra gera sveikatos apsauga? Koks yra tinkamas aprūpi- 
nimas keliais bei komunikacijomis? Taigi susiduriama su su- 
dėtinga efektyvumo problema: ar numatyti tikslai jau pasiek- 
ti? O gal tai padaryti neįmanoma, nes tie tikslai neaiškūs arba 
iš viso nepasiekiami. 

Susiduriama ir su kita — produktyvumo - problema: kiek 
reikia išteklių, kad būtų pasiektas tam tikras paslaugų lygis? 
Bet jei reikalavimai paslaugų kokybei per aukšti, tuomet lėšų 
bus skiriama be galo, be krašto. Ir kaip žinot, koks yra tinka- 

mų paslaugų kokybės lygis? Poreikių kiekis beribis, tad kas 
galėtų pasakyti, kuriuos poreikius tenkinti, o kuriuos ne? 

Viešųjų organizacijų tikslų problema kyla iš jų kokybinės 
prigimties. Bepigu reikalauti viešųjų paslaugų kokybės, kai 
nereikia paisyti išlaidų. Privačiose organizacijose yra kiek ki- 
taip: čia sąnaudos ir veiklos rezultatai matuojami tais pačiais 
standartais. Vadovavimas viešojoje vadyboje sunkus ne todėl, 
kad čia siekiama daug tikslų, bet todėl, kad tie tikslai yra itin 
kokybiniai. 


Vertinimas 


Tikslų kokybinė prigimtis turi įtakos vertinant visuomeni- 
nės organizacijos valdymą. Tuo tarpu privačios organizaci- 
jos valdymas vertinamas tiek konkrečiais apskaičiavimais, 
gautais ištyrus santykį tarp išteklių ir jų panaudojimo re- 
zultatų, tiek ir vienokiais ar kitokiais satistakcijos kriteri- 
jais (Cyert, March, 1963). Viešosios organizacijos veiklos 
vertinimas nėra taip aiškiai apibrėžtas, nes jo kriterijai ski- 
riasi, o viešoji vadyba negali būti paremta tik pinigine arit- 
metika. Ji vertinama atsižvelgiant į to paties tipo organiza- 
cijos veiklą arba remiasi teisine tvarka, pagal kurią 
aukštesnio rango organizacijos tikrina žemesnės organiza- 
cijos veiklos teisėtumą. Veiklos patikrinimą taip pat gali 
inicijuoti kokia nors komisija, susipažinusi su organizaci- 
jos veikla ir priėjusi prie tam tikrų išvadų, kurios gali kelti 
įvairiausių abejonių ar prieštaravimų, nes našumo ar pro- 
duktyvumo samprata nėra tiksliai apibrėžta. 

Teisinis viešosios vadybos veiklos vertinimas yra nepalygi- 
namai svarbesnis negu privačios vadybos. Dėmesys teisinei re- 
vizijai ir priežiūrai reiškia tai, kad taisyklės turi būti aiškiai 
suformuluotos, o veiksmai — dokumentuoti. Teisinė revizija 
gali apimti teisinę ar tam tikrą teismo sistemą. Ji gali būti 
administracinio ar profesionalaus pobūdžio, taip pat finansi- 
nė arba vertinanti pagal užsibrėžtus tikslus. 

Įvertinti valstybinio valdymo veiklos našumą arba anali- 
zuoti produktyvumą nėra paprasta. Kartais beveik neįmano- 
ma patikrinti, kaip kai kurie tikslai buvo įgyvendinti, o prie- 
monių susikūrimas kitų tikslų labui išlaidų ir pajamų analizę 
daro nepriimtiną. Gali būti ir taip, jog efektyvumo katego- 
rija išvis netinka, nes organizacija teikia paslaugas pagal vi- 
sai kitus kriterijus (Mishan, 1981). Viešosios vadybos verti- 
nimo proceso neapibrėžtumas apsunkina vadovavimą 
organizacijai. Esant tokiems sunkumams, vadovavimas tam- 
pa dar problemiškesnis, nes nėra aišku, ko galima tikėtis iš 
personalo darbuotojų, o esant būtinybei — kuo juos pakeisti. 
Kita vertus, nėra gerai ir tai, kad vadovybė nepatiria dėl ver- 
tinimo kylančios įtampos. 

Taigi viešosios organizacijos veiklos vertinimas esti pro- 
blemiškas (Wildavsky, 1979). Tačiau tai nereiškia, jog daug 
lengviau tikrinti privačios organizacijos veiklą, nes tiksliai 
apibrėžti pelno maksimizavimo ribas irgi nėra paprasta. Ži- 
noma, tai neprilygsta sudėtingai revizijų ir priežiūros tvar- 
kai, kuri taikoma viešosioms organizacijoms. Be abejo, tos 
sudėtingos priežiūros procedūros riboja viešosios vadybos 
vadovavimo galimybes. 


Procedūrų viešumas 


Vadovavimas viešajai organizacijai negali būti slaptas. Jam bū- 
dingas orientavimasis į procesų atvirumą. Nors kai kurioms 
organizacijoms leidžiama slėpti savo veiklą už slaptumo šir- 
mos, vis dėlto viešajai vadybai būdinga, jog vadovams privalu 
viešai skelbti savo sprendimus ir sudaryti sąlygas visuomenei 
susipažinti su raštiškais dokumentais. Esama įvairių mecha- 
nizmų, kurie padeda tikrinti, kaip vadovaujama viešosioms or- 
ganizacijoms — tai atviri debatai, raštiški sprendimai, viešai 
skelbiami tarnybiniai paskyrimai, aiškūs sprendimų priėmi- 
mo bei naujų darbuotojų atrankos kriterijai, konkrečios ape- 
liacijos procedūros. Tokia viešumo atmosfera skiriasi nuo at- 

mosferos privačioje organizacijoje, kur slaptumas dažnai esti 
vykdomos veiklos sudedamoji dalis. 

Privačioje organizacijoje, kitaip nei viešojoje, informacija esti 
daugiau strateginio pobūdžio. Vadovaujantis viešosios vady- 
bos etika privalu teikti nešališką informaciją, tuo tarpu priva- 
čios vadybos principai su informacija liepia elgtis strategiškai, 
kad būtų apsaugoti organizacijos tikslai. Be to, skiriasi viešo- 
sios ir privačios vadybos specifika, nors to nereikėtų absoliu- 
tinti. Kadangi atviros ir patikimos informacijos teikimas vie- 
šojoje vadyboje savaime yra vertybė, daugelis priimtų įstatymų 
skirti saugoti ją. 

Viešosios vadybos veiklai būdinga atvirai svarstyti klausi- 
mus, susijusius su kiekvienu sprendimu, kad piliečiai turėtų 
realią galimybę žinoti, kokiais argumentais grindžiamas kiek- 
vienas sprendimas. Visai kitaip veikia privati vadyba, nes čia 
svarbiausia vertybė yra apsaugoti turimą informaciją. Tačiau, 
pavyzdžiui, valstybės biudžeto formavimo procese galima 
įžvelgti sąmoningą manipuliavimą informacija, o privačių or- 
ganizacijų vadovybė tam tikromis aplinkybėmis atvirai ir 1šsa- 
miai informacijai teikia ypatingos svarbos. 


Taisyklės 


Stiprus atvirumo akcentavimas turi įtakos įtvirtinant daugęe- 
lį taisyklių, nustatančių viešosios vadybos tvarką. Aiškūs įvai- 
rių situacijų apibrėžimai leidžia struktūrizuoti procesus ne- 
sunkiai numatomu būdu. Visos problemos turi būti 
vertinamos nustatytais būdais, sprendžiamos apibrėžtu bū- 
du ir įgyvendinamos tiksliai nurodyta tvarka. Taisyklės reg- 
lamentuoja visą viešosios vadybos vyksmą — darbuotojų pa- 
rinkimą, įdarbinimą bei atleidimą, atlyginimus, darbo krūvį, 
sprendimus priimančias bei juos vykdančias struktūras. Šios 
taisyklės išdėstytos oficialiuose dokumentuose, jų vykdymą 
kontroliuoja specialios institucijos, jos sudaro profesinės eti- 


kos kodekso pagrindą. 

Kai kurios taisyklės apibrėžia tai, kas savaime būdinga vie- 
šajai veiklai: nešališkumą, neutralumą, numatomumą. Kas be 
ko, reikalavimas griežtai laikytis šių taisyklių kartais kelia abe- 
jonių, tačiau kaip tik tai ir atskiria viešąją vadybą nuo priva- 
čios, kurios tokių pat taisyklių visuma neturi didelės reikš- 
mės. Kartais sakoma, jog šios taisyklės be reikalo varžo viešųjų 
institucijų valdymą. 

Tvirtinama, kad viešąją vadybą reikia išlaisvinti iš keleto 
taisyklių, ypač tokių, kurios kliudo efektyviai siekti tikslų. 
Tačiau būtina skirti taisykles, kurios reiškia paprasčiausius 
biurokratinius formalumus, nuo tų, kurios lemia viešumo 
esmę viešojoje vadyboje. 


Numatomumas 


Kaip ir kiti valdymo tipai, viešoji vadyba siekia stabilumo. 
Vadovaujant viešajai institucijai, būtina prisitaikyti prie ne- 
pastovaus gyvenimo, kada problemos keičiasi, o sprendimai 
sensta. Organizacijoms tenka susidurti su nuolatiniu įvairių 
įtakų srautu iš aplinkos, kurios veiksnių jos yra priverstos 
paisyti. Susidarius neapibrėžtoms situacijoms, viešosios va- 
dybos veiksmai skirsis nuo privačios vadybos sprendimų. Pri- 
vati vadyba stengsis veikti lanksčiai (Hedberg er al., 1976), 
viešoji vadyba, siekdama atsitverti nuo sumaišties, akcentuos 
inkrementalizmą (Wildavsky, 1984). Viešoji vadyba laiko- 
ma inkrementalia, o tai reiškia, kad jos programinis pagrin- 
das yra nuolat apibrėžiamas mažai ką joje keičiant. Įvairūs 
nukrypimai, žinoma, galimi, tačiau stabilumą pasiekti gali- 
ma apsaugant programinį pagrindą bei darant tik nedideles 
pataisas periferijoje. Esant neapibrėžtoms situacijoms, pri- 
vati vadyba veikia pagal aplinkybes, kai tuo tarpu viešoji va- 
dyba laikosi ankstesnių arba principinių įsipareigojimų (Bra- 
ybrooke, Lindblom, 1963). 

Inkrementalus požiūris į viešųjų sprendimų darymą pabrė- 
žia viešosios vadybos pastovumą. Privati vadyba negali tikėtis 

tokio pat stabilumo organizacijos plėtros ar delsimo atveju. 
Kita vertus, tenka pažymėti, jog inkrementalus požiūris į vie- 
šąjį sektorių susilaukė kritikos, nes jis neatsižvelgia į vadina- 
muosius nukrypimus nuo kurso arba rimtesnius nei periferi- 
niai veiklos politikos pokyčius. Galimas daiktas, kad didžioji 
veiklos politikos reformų dalis susijusi su jau egzistuojančių 
programų keitimu, bet tai nereiškia, kad neįmanomi ir dides- 


ni pokyčiai (žr. Hogwood, Peters, 1983). 


Technologijos 


Viešoji vadyba, lygiai tiek pat kaip ir privati vadyba, priklau- 
so nuo technologijų (Thompson, 1967). Neturėdami išsamios 
informacijos apie esamas technologijas, valstybinių instituci- 
jų vadovai negali siekti užsibrėžtų tikslų. Tačiau technologijų 
problema lieka labai opi, nes patikimų žinių apie priemonių 
ir tikslų sąveiką yra labai mažai. Hipotezės apie santykį tarp 
išteklių sąnaudų ir gaunamų rezultatų toli gražu ne visada 
pagrįstos (Rose, 1984). 

Viešajame sektoriuje egzistuoja vadinamoji šiukšliadėžės pro- 
cesų rizika, tai reiškia, kad ir tikslai neaiškūs, ir priemonės 
nepatikimos. Kokiu būdu viešosios vadybos vadovybė gali gauti 
patikimą informaciją apie numatytos programos vykdymą ir 
rezultatus? Galima teigti, jog šiukšliadėžės procesų rizika di- 
desnė viešojoje nei privačioje vadyboje, nes viešojoje vadyboje 
dalyvavimas ne toks pastovus, tikslai apibrėžtu ne taip aiškiai 
ir yra padrikesni, o priežasčių ir pasekmių santykis mažiau 
nuspėjamas. 

Aukštojo mokslo organizacijos dažnai esti pavyzdys tokių 
institucijų, kurias kamuoja dažni šiukšliadėžės procesai (En- 
derud, 1977). Tikėtina, kad valdymas „iš viršaus žemyn“, ar 
tai būtų valstybės lygiu vykdoma išsami universiteto reforma, 
ar vietiniu lygiu sprendžiamas mokslo įstaigos padalinių ko- 
ordinavimo būdas, patirs nesėkmę dėl tikslų ir priemonių ne- 
aiškumo ir nepatikimumo (Clark, 1983). 

Tiesa, būta empirinių pasvarstymų, jog šiukšliadėžės mo- 
delis tik iš dalies tinka aukštojo mokslo institucijoms (Trow, 
1984, 1985), nes ir tokio tipo organizacijos turi veiktu pagal 
racionalumo normas, siekdamos susidoroti su aplinkos kelia- 
momis problemomis, lygiai kaip ir kiekviena kita organizacija 
(Thompson, 1967). Vis daugiau viešųjų institucijų vadovų 
ieško galimybių papildyti savo žinias apie viešųjų programų 
technologijas, tačiau reikia pažymėti, jog kai kurių programų 
informacinė bazė esti neapibrėžto. 


Administracija ir specialistai 


Tiek privačiame, tiek ir viešajame vadovavime būtina de- 
rinti administracijos ir specialistų veiklą, kad organizacija 
dirbtų produktyviai. Abu valdymo tipai turi derinti admi- 
nistracijos reikalavimus su specialistų sprendimais (Parsons, 
1947). Galima teigti, jog įtampa tarp šių dviejų valdžios 
veiksnių yra kur kas didesnė viešosiose, o ne privačiose or- 
ganizacijose. 

Viešosios organizacijos prigimtis verčia vadovus atidžiau 
laikytis administracinių procedūrų, kurios riboja specialistų 
valdžią. Specialistų aplinka skiriasi nuo aplinkos, kurioje sie- 
kiama administracinio efektyvumo. Vis dėlto viešoji vadyba 
daugiau priklauso nuo specialistų kompetencijos (Benvenis- 
te, 1972). 

Viešojoje institucijoje valdymo funkcijas gali atlikti ir ad- 
ministracinis personalas, ir specialistai, todėl nėra lengva api- 
brėžti, kur turėtų vyrauti administracinė tvarka, o kur viską 
lemti specialistų sprendimai (Dunsire, 1973). Privačioje or- 
ganizacijoje specialistų kompetenciją galima suderinti su ben- 
draisiais vadybos tikslais, atskiriant funkcinį ir bendrąjį vado- 
vavimą, o viešojoje vadyboje toks atskyrimas paprastai 
nepraktikuojamas. Įtampa tarp įprastos administracinės tvar- 
kos ir specialistų reikalavimų yra tipiškas reiškinys viešojoje 
vadyboje. 

Į taisyklių laikymąsi orientuotas viešosios vadybos pobūdis 
stiprina administracinės dalies organizacijoje vaidmenį. Gerai 
žinomą administracijos dydžio hipotezę, esą organizacijos ad- 
ministracinio padalinio augimo santykinis dydis mažėja didė- 
jant organizacijos apimčiai (Starbuck, 1965), patvirtina em- 
piriniai privataus sektoriaus tyrimai, o kaip yra viešajame 
sektoriuje? Įstaigos augimo modeliuose suabejota galimybe pri- 
taikyti administracijos dydžio hipotezę administracijos pada- 
linių santykiniams dydžiui viešosiose organizacijose nustatyti 
(Downs, 1967). 

Kita vertus, socialinio draudimo institucijų (Blau, Scho- 
enherr, 1971) bei akademinių institucijų (Blau, 1974) tyri- 
mų išvados, kaip galima spręsti, patvirtina hipotezę, jog €esa- 
ma bendros tendencijos reikštis administracinei masto 
ekonomijai (Blau, 1974). Tačiau galima suabejoti, ar išau- 
gus viešajam sektoriui priklausančiai organizacijai neišryškės 
priešinga tendencija — biurokratizacija, kai viešojoje institu- 
cijoje administracinis padalinys ims plėstis kitų padalinių 
sąskaita. Aišku yra tik viena — viešoji vadyba neabejotinai 
pabrėžia administracijos svarbą. 


Organizacijos struktūra 


Viešųjų organizacijų vadovai sutinka, kad organizacijos turi 
bendradarbiauti. Viešajai vadybai būdinga įvairiai išreikšta or- 
ganizacijų tarpusavio priklausomybė (Hanf, Scharpf, 1978; 
Milward, 1982; Hjern, Hull, 1984). Ši priklausomybė vei- 
kiausiai sustiprėjo sudėtingoje šiuolaikinėje visuomenėje su jos 
gausiomis viešosios veiklos kryptimis. 

Viešoji vadyba nustojo būti kažkas paprasta, kam pakanka 
šalies valdžios aiškiai išdėstytų veiklos principų, pagrįstų išsa- 
miu viešosios veiklos tikslų ir priemonių žinojimu. Viešosios 
vadybos struktūrose kontrolę ir numatymą ėmė apsunkinti tar- 
porganizacinė priklausomybė tarp šalies, regiono ir vietos val- 
džios, taip pat tarp valstybinių ir privačių institucijų (Pres- 


258 VIEšASIS SEKTORIUS 


sman, Wildavsky, 1984; Scharpf et al., 1975; Jones, 1980; 
Barrett, Fudge, 1981; Rhodes, 1981). 

Viešosios vadybos kontrolės deficito teorija teigia, jog vie- 
šosios vadybos struktūrose hierarchija turi ribas. Tačiau tar- 
porganizacinio priklausomumo teorija teikia galimybių, ku- 
rios leidžia viešųjų organizacijų vadovams kompensuoti 
kontrolės stygių kuriant bei įgyvendinant įvairius planus kar- 
tu su privačių organizacijų vadovybe ir taip sustiprinti for- 
muojamos politikos numatomumą politikos tinklų ir geleži- 
nių žiedų prasme (Richardson, Jordan, 1979; Jordan, 1990; 
Rhodes, 1990). 

Viešojoje ir privačioje vadyboje atsakomybe dalijamasi skir- 
tingai. Viešojoje vadyboje hierarchinės pakopos paprastai api- 
brėžiamos detaliau, čia aukštesnės pakopos organizacijos atsa- 
ko už tam tikrus žemesnės pakopos organizacijų veiklos 
aspektus. Viešojoje vadyboje vyrauja centralizacija, tuo tarpu 
privačioje decentralizacija derinama su visiška atsakomybe, ma- 
tuojama kiekybiniais rodikliais. 

Viešųjų institucijų valdymo bei kontrolės metodai riboja 
tų institucijų vadovų veiklą, o privati vadyba daugiausia rūpi- 
nasi ne procedūromis, o rezultatais. Vadinasi, viešojoje vady- 
boje matome sudėtingą superordinacijos ir subordinacijos sis- 
temą, taisyklių, vienijančių autonomiją ir heteronomiją, 
įvairovę bei painią direktyvų sistemą, kuri aukštesniąją val- 
džią sujungia su žemesniąja (Peabody, Rourke, 1965; Shar- 
kansky, 1979). 

Viena teorija — sąlyginumo teorija (Pugh et al., 1969) — 
teigia, jog visų tipų organizacijos laikosi panašių struktūri- 
nių principų. Organizacijos struktūra priklauso nuo tokių 
sąlyginumo veiksnių, kaip jos amžius ir dydis, jos naudoja- 
ma techninė sistema, jos aplinkos tipas bei santykiai tarp 
vadovybės ir pavaldinių. Pagrindiniai organizacijos struktū- 
ros tipai — struktūros paprastumas, mechaninė biurokratija, 
specialistų biurokratijos tikslinis pobūdis (adhokratija) — ati- 
tinka ne visas, o tik kai kurias sąlyginumo veiksnių grupes 


(Mintzberg, 1979). 

Dažnai sakoma, kad viešoji vadyba labiausiai primena me- 
chaninės biurokratijos tipą. Tačiau viešojo sektoriaus plėtra 
verčia pripažinti, kad įvairovės viešosios vadybos struktūrose 
daugėja. Apskritai paėmus, kad ir koks būtų organizacijos ti- 
pas, jo struktūrinė sąranga iš esmės atspindi turinį. Šiai pana- 
šumo hipotezei nepritaria viešojo administravimo žinovai, kurie 
teigia, kad valdžios institucijos yra kitokios. 


Vartotojai ir klientai 


Privatus vadovavimas, kitaip nei valstybinis, reaguoja į varto- 
tojų poreikius. Jis yra orientuotas į rinką — vadinasi, vartoto- 
jai, nepatenkinti įmonių veikla, turi išėjimo galimybę (Hirs- 
chman, 1970). Privatus valdymas yra priklausomas nuo mainų 
santykių su klientais, ir tas abipusiškumas išlieka tol, kol išlieka 
konkurencija. 

Viešosios valdžios ir vartotojų santykių pagrindas yra kitas — 
valdžia. Tad ir valdymo įrankiai čia kiti. Kadangi viešoji vadyba 
pasižymi monopoliniais ypatumais, vartotojui belieka tik balso 
teisė, kuri esti daug silpnesnė nei išėjimo galimybė. Viešasis 
vadovavimas gali tikėtis vartotojo įmokų paprasčiausiai todėl, 
kad bus panaudota mokesčių valdžia, o tai rodo, jog viešoji va- 
dyba daugiausia remiasi nesavanoriškumo principu. Kita ver- 
tus, viešosios vadybos prigimtis yra kur kas labiau rūpybinė, 
todėl ji tinka skirstyti prekes ir paslaugas tais atvejais, kai stai- 
gūs vartotojų poreikių pokyčiai yra nepageidautini. 

Kadangi viešosios vadybos savybės yra pusiau monopolinės, 
tai turi įtakos ir vadovavimui, nes šiuo atveju daugiausia dė- 
mesio skiriama ilgalaikiam planavimui ir programų tęstinu- 
mui. Tuo tarpu privatus vadovavimas pirmiausia stengiasi re- 
aguoti į trumpalaikius vartotojų poreikių pokyčius ir 
prisitaikyti prie jų. Tačiau tai tėra laipsnio, o ne kokybinis 
skirtumas, nes privatus vadovavimas taip pat planuoja ilgiems 
laikotarpiams, o valstybinis valdymas reaguoja ir į piliečių pa- 
geidavimų pokyčius. 

Vadovavimo stiliai 


Radikalių skirtumų tarp vadovavimo viešosioms ir privačioms 
organizacijoms nėra, tačiau esama daug skirtumų, kuriuos su- 
dėjus gausime du vadovavimo stilių modelius — viešąjį ir pri- 
vatų. Pažvelkime į keletą šių skirtumų iš arčiau. 


J, NOVACIJOS 


Dažnai teigiama, kad privačių organizacijų vadovai nuo viešų- 
jų organizacijų vadovų skiriasi nevienodomis galimybėmis 
diegti naujoves. Viešųjų organizacijų vadovai įsileisti naujo- 
vių neskuba, jie laikosi nustatytos tvarkos bei tradicinės veik- 
los modelių — biurokratizmo. Kita vertus, teigiama, jog ne 
visada yra taip. Išanalizavęs dviejų viešųjų įstaigų veiklą pagal 
situacijos modelį Peteris Blau (1955) įrodė, kad darbo vietos 
garantija bei autonomija įstaigoje padeda formuotis teigiamam 
požiūriui į organizacinius pokyčius bei apskritai į socialinius 
pokyčius. Todel viešųjų organizacijų vadovai rūpinasi savo 
klientais, programų technologijomis ir veiklos kokybės geri- 
nimu. Vis dėlto privačiame sektoriuje dėmesys inovacijoms 
didesnis, nes norint išlikti reikia keistis. 


Motyvacija 


Klasikinė viešojo administravimo teorija teigia, jog viešųjų 
organizacijų vadovai nuo privačių organizacijų vadovų ski- 
riasi veiklos motyvais: kitaip nei pastarieji, viešųjų organi- 
zacijų vadovai orientuojasi į visuomenės interesus. Tuo tar- 
pu viešojo pasirinkimo teorija tokio skirtumo tarp 
visuomeninių ir privačių organizacijų vadovų neišskiria. 
Tiek vieni, tiek ir kiti siekia jų privačią tikslų funkciją mak- 
simizuoti. Tiek vieni, tiek ir kiti pabrėžia plėtros būtiny- 
bę, nes organizacijos plėtra prisideda prie jų privačių inte- 

resų įgyvendinimo. Viešųjų organizacijų vadovams siekiant 
užsibrėžtų tikslų, gali pernelyg išaugti biurokratinis apa- 
ratas. Tačiau yra galimybė privačias biurokratų ambicijas 
panaudoti visuomeniniams tikslams. Tam reikia pasitelkti 
tinkamą mechanizmą, nustatantį privačios naudos paskatas 
puoselėti visuomenines vertybes (Jonsson, 1985). 


Stabilumas 


Viešosios organizacijos vadovybė į aplinkos pokyčius reaguoja 
ne taip greitai kaip privačios organizacijos vadovai. Tačiau 
tai nereiškia, kad viešosios organizacijos vadovai gali tikėtis 
turėti tas pačias pareigas iki gyvos galvos. Jie privalo taikytis 
prie politinių pokyčių, taip pat ir prie kintančių aplinkos 
poreikių (žr. Kaufman, 1985). Kaip ir privačių organizacijų 
vadovai, jie veikia pasitikėjimo pagrindu, tačiau apskritai pa- 
ėmus viešųjų organizacijų vadovai savų subjektų atžvilgiu turi 
daugiau veiklos laisvės nei privačių organizacijų vadovybė. 
Viešosios institucijos retai panaikinamos visiškai, o visuome- 
ninių organizacijų vadovai retai keičiami. Kai kurios vadovų 
darbo vietos suteikiamos iki gyvos galvos, o tai reiškia, kad 
asmuo gali būti pakeistas tik teismo tvarka. 


Galia 


Viešųjų organizacijų vadovai, norėdami išlaikyti įtakingus pos- 
tus, turi mokėti derinti daugybę įvairiausių darbo įgūdžių. 
Jiems reikia gebėti rasti bendrą kalbą su politikais ir juos įti- 
kinu, kad būtina skirti daugiau lėšų jų vadovaujamoms insti- 
tucijoms ir kad tos institucijos yra labai reikalingos. Jie taip 
pat susiduria su įvairių interesų grupių siekiais dalyvauti pri- 
imant sprendimus, be to, privalo rūpintis savo organizacijos 
profesine kompetencija. Sėkmingai dirbantys viešųjų organi- 
zacijų vadovai gali naudotis didele veiksmų laisve. 

Teigiama, jog siekimas būti nepriklausomai būdingas vie- 
šajai valstybei, kita vertus, akivaizdu tai, kad valstybinių ins- 
titucijų vadovai taip pat gali tapti įvairių veiksnių, siekiančių 
daryti įtaką jų organizacijoms, aukomis. Nelengva suderinti 
ir įvairius pačios organizacijos specialistų bei administracijos 
keliamus reikalavimus. Organizacija gali tapti pernelyg pri- 
klausoma nuo tam tikrų interesų ir atsidurti koncernams bū- 
dingo sąveikavimo spąstuose (Olsen, 1983). 


Verslumas 


Vadovavimas privačiai organizacijai grindžiamas verslo prin- 
cipais: siekti tikslų efektyviausiomis priemonėmis, kurios ne- 
prieštarautų etikos, racionalumo ir maksimizavimo taisyklėms. 
Vadovavimas viešajai organizacijai remiasi administravimo 
principu: nustatytais sprendimų kriterijais pasiekti numatytą 
rezultatą. Skirtumo tarp verslumo ir administravimo nereikė- 
tų absoliutinti, tačiau tas skirtumas tarp viešosios ir privačios 
vadybos yra įgimtas, jis lemia vadovų įvairių sričių veiksmus. 
Tiek privačiame, tiek ir viešajame valdyme verslumas derina- 
mas su administravimu, tačiau jų derinys nevienodas. 


Pasidalijusi visuomenė 


Šiuolaikinė visuomenė iš esmės yra pasidalijusi į du sekto- 
rius — privatų ir viešąjį, abiem vadovaujama skirtingais ad- 
ministravimo principais. Ar šis dualizmas išliks? Esama nuo- 
monių, jog ateities visuomenėje biurokratija ir rinka tarp savęs 
susipins ir iš dalies peržengs jas skiriančią ribą. 

Nors tendencija atsirasti trečiajam sektoriui —- pelno nesie- 
kiančioms organizacijoms — nebėra tokia pat stipri kaip anks- 
čiau, vis dėlto nėra visai klaidinga prognozė, jog vadovavimo 
ir vadybos struktūrizavimas privačiose ir viešosiose organiza- 
cijose iš lėto nyksta. Vis daugiau viešųjų organizacijų nebesu- 

reikšmina valdžios svarbos, o pabrėžia paslaugų, kaip esminės 
bendravimo su klientais formos, svarbą. O privačios organiza- 
cijos nebeapsiriboja vien pelno maksimizavimu, jos pripažįsta 
ir kitus tikslus (Williamson, 1975, 1986; Mueller, 1986). 

Viešųjų ir privačių organizacijų vadovai ėmė suprasti, jog 
būtina palaikyti aljansinius ryšius su kitomis institucijomis 
bei siekti įvairių piliečių grupių paramos, patvirtinančios or- 
ganizacijos legitimumą. Šiame legitimumo priėmimo proce- 
se viešosios ir privačios organizacijos yra linkusios viena kitą 
paremti. Taigi sumažėjus skirtumams tarp viešųjų ir priva- 
čių organizacijų vadybos, šios organizacijos linkusios ben- 
dradarbiauti, abipusio priklausomumo kūrimu siekdamos iš- 
likti šiame nestabiliame pasaulyje. Spėjama, jog ateityje 
organizacijos bus dar daugiau susijusios ir priklausomos vie- 
na nuo kitos (Schmitter, 1983). Tačiau esama ir tokių nuo- 
monių, jog pernelyg didelė viešojo sektoriaus plėtra baigsis 
privatizavimu ir griežtesnėmis demarkacinėmis ribomis tarp 
viešojo ir privataus sektorių. 


Privatizavimas 


Didėjantis susižavėjimas privatizavimu, kaip strateginių prie- 
monių valstybės sektoriui reformuoti sistema, kyla iš nepasi- 
tenkinimo tradicine viešojo sektoriaus organizacine struktūra. 
Teigiama, jog Weberio tipo įstaigos modelis susiduria su rim- 
tomis vadovavimo bei efektyvumo problemomis. Kita vertus, 
didelio viešojo sektoriaus privatizavimas gerovės valstybėse gali 
reikšti labai skirtingus dalykus (Savas, 1982, 1987; Hanke, 
1987; Pirie, 1988). 

Privatizavimas susideda iš tikslų ir priemonių. Privatizavi- 
mo priemonių skalė driekiasi nuo viešosios nuosavybėj pakei- 
timo privačia nuosavybe iki privačios vadybos metodų įdiegi- 
mo viešajame sektoriuje. Nors ir didžiulio susidomėjimo 
sulaukia tokie įspūdingi pirmaeilių strateginių priemonių pa- 
vyzdžiai, kaip milžiniškų viešųjų įmonių pardavimas (Vickers, 

Yarrow, 1989), vis dėlto galima teigti, jog plačiausiai paplitęs 
privatizavimo tipas pasireiškia ieškant įvairių būdų reformuo- 
ti valstybės sektorių iš vidaus dėl privačios vadybos įtakos. 
Kokie yra privatizavimo tikslai? Pirmas ir svarbiausias tiks- 
las yra efektyvumas. Pagrindinis argumentas čia yra tas, jog 


7.1 lentelė. Du alternatyvūs organizacijų modeliai 


Pasiūla 
Įstaigos modelis Įmonės modelis 


men 
ns | 


tradicinis viešasis prekių ir paslaugų teikimas dideliu mastu 
stokoja efektyvumą ir produktyvumą keliančių mechanizmų. 
Viešojo šeimininkavimo paklausos pusėje svarbus vaidmuo ten- 
ka mokesčiams, kurie teikia signalus apie tai, kiek žmonės pa- 
sirengę mokėti, tačiau individualaus mokėtojo atveju sąnau- 
dos nesisieja su nauda. Pasiūlos pusėje įstaigos teikia prekes ir 
paslaugas beveik be jokios konkurencijos, taip faktiškai turė- 
damos monopolinę padėtį. Tai, kad nėra nei rinkliavų už kiek- 
vieną vartoti pateiktą vienetą, nei konkurencijos tarp gamin- 
tojų, yra pagrindinė kliūtis siekti efektyvumo viešajame 
sektoriuje (7.1 lentelė). 

Tradicinis viešojo sektoriaus organizavimo modelis - mo- 
kesčiai ir vienintelis tiekėjas (I tipas) — galėtų būti reformuo- 
tas, įvedus daugiau rinkliavų arba konkurencijos (IV tipas). 
Faktiškai privatizavimas kartu su savo alternatyviomis formo- 
mis reikštų žingsnį ir I į IV langelį, juolab kad yra keletas 
būdų šitaip siekti didesnio pasirinkimo ir konkurencijos. 

Antrasis ir bendresnis privatizavimo tikslas - kuo daugiau 
pasinaudoti privačiu sektoriumi bei jo mechanizmais, nes vi- 
suotinai pripažįstama, jog išplėtotas viešasis sektorius yra sil- 
pnas. Kalbant apie privatizavimą ir įvairius jo variantus, būti- 


Paklausa 

na atkreipti dėmesį ne tik į viešojo sektoriaus teikiamą naudą, 
bet ir į klaidingai suformuotos politikos arba prasto progra- 
mos įgyvendinimo riziką. Taigi išėjimo galimybė laikoma efek- 
tyvesne už balso teisę, kai piliečių nebetenkina teikiamos pre- 
kės bei paslaugos (Hirschman, 1970). Privatizuojant viešąsias 
paslaugas, išėjimo galimybė tampa itin aktuali, nes ji virsta 
piliečių nepasitenkinimą išreiškiančiu įrankiu. 

Privatizavimo priemonės susideda iš daugybės alternacy- 
vų, suteikiančių galimybę rinktis paklausos srityje bei suda- 
rančių sąlygas konkuruoti pasiūlos pusėje. Privatizavimo prie- 
mones sudaro: (1) mokesčių pakeitimas rinkliava, (2) paraiškų 
konkursas sutarčiai sudaryti, kai atsižvelgiama į keleto tiekė- 
jų (uek privačių, tiek ir valstybinių) siūlomas kainas; (3) vie- 
šojo turto nuoma paslaugas teikiantiems privatiems versli- 
ninkams; (4) valstybinių įmonių ar komunalines paslaugas 
teikiančių įmonių perdavimas privatiems verslininkams; (5) 
privačios vadybos metodų — tokių kaip naujų biudžeto for- 
mavimo ir veiklos vertinimo sistemų bei asmeninių paskatų 
mechanizmų — taikymas įstaigose; (6) konkurencijos sukūri- 
mas viešajame sektoriuje, sistemingai lyginant sąnaudas ir 
taikant efektyvumo kriterijus. 

Privatizavimas esti dviprasmiškas reiškinys, nes jis gali 
reikšti esminį viešojo sektoriaus sumažinimą ir viešosios nuo- 
savybės svarbiausiose pramonės šakose drastiškus apriboji- 
mus. Kita vertus, privatizavimas reiškiasi visapusiškomis ir 
gana švelniomis pastangomis pertvarkyti prekių ir paslaugų 
teikimą viešajame sektoriuje vadovaujantis tokiais rinkos 
principais kaip pasirinkimas ir konkurencija. Taigi privati- 
zavimo dviprasmiškumas pasireiškia tuo, jog nors ir esama 
poreikio privatizuoti, tačiau susiduriama su įvairiais vertini- 
mais, todėl privatizacija anaiptol ne visur vykdoma entuzias- 
tingai (Vickers, Wright, 1988). 

Devintąjį dešimtmetį gerovės valstybes ištikus krizei, tapo 
madinga, renkantis daugelį įvairių strategijų viešojo sektoriaus 
reformoms, naudotis privatizavimo terminu. Be abejo, dau- 
giausia dėmesio skirta kai kurių didelių valstybinių įmonių, 


266 VIEŠASIS SEKTORIUS 


sudariusių infrastruktūrą, išpardavimui. Tačiau vertinant il- 
galaike perspektyva, svarbiausia buvo tai, kad viešajame sekto- 
riuje pasklido rinkos vertybių sistema — privataus sektoriaus 
valdymo principai vis labiau tiko tiek apskritai viešųjų pro- 
gramų įgyvendinimui, tiek konkrečių valstybinių įmonių val- 
dymui. Taigi teko perimti naujus vadybos metodus, kurie rei- 
kalavo skaičiuoti produkcijos vieneto sąnaudas, amortizacijos 
schemas ir investuoto kapitalo rentabilumą. Kažkokiu būdu 
viešajame sektoriuje imta teikti didesnės reikšmės pinigams, 
nors socialinės vertybės ir toliau liko svarbios. 


Išvados 


„Derybų visuomenės“ modelis (Johansen, 1979) teigia, jog 
įsivyravus mišrios ekonomikos principams gali būti sunku nu- 
brėžti aiškią ribą tarp vadovavimo viešajai ir privačiai organi- 
zacijai. Abiejų tipų organizacijos siekia aibės tikslų, dirba su- 
dėtingoje aplinkoje, kur ne viena skirtingiems interesams 
atstovaujanti grupė siekia įtakos organizacijai, o veiklą regla- 
mentuoja daugybė taisyklių. Vis dėlto vadovavimas viešajai or- 
ganizacijai skiriasi nuo vadovavimo privačiai organizacijai dviem 
aspektais, kurie atspindi esminius viešosios ir privačios vady- 
bos skirtumus, tebeegzistuojančius mišrioje ekonomikoje. 
Pirma, viešųjų organizacijų vadovai orientuojasi į vienus tiks- 
lus, privačių - į kitus. Privačių organizacijų vadovai siekia mak- 
simizuoti arba patenkinti privačių tikslų funkciją, tuo tarpu 
viešųjų institucijų vadovai turi įgyvendinti visuomenės inte- 
resus. Nors pastaroji sąvoka esti labai bendra, vis dėlto galima 
teigti, jog viešųjų organizacijų vadovų motyvus lemia profesi- 
nė (Beruf) etika. Antra, viešųjų, kitaip nei privačių, organiza- 
cijų vadovai dirba kur kas pastovesnėje aplinkoje. Nebūdami 
apsaugoti nuo rizikos, staigių pokyčių ir ilgalaikių pertvarkų, 
jie gali pasikliauti tvirtu pagrindu, kuris laikui bėgant išlieka 
nepakitęs. Tai matyti 2x2 lentelėje (7.2 lentelė). Tradicinis 
viešosios organizacijos vadovo pavyzdys — I tipas, privačios — 

IV. Be šių dviejų stereotipų, esama ir daugiau skirtumų, ta- 
čiau laipsnio skirtumai tarp vadovavimo viešajai ir privačiai 
organizacijai apibūdinami būtent skirtumais tarp I ir IV tipų. 

Nors, bendrai paėmus, viešosios vadybos modeliai išstumia 
tradicinį viešojo administratoriaus vaidmenį, šis valstybės sek- 


7.2 lentelė. Vadovavimas viešosiose ir privačiose organizacijose 
Aplinka 
Stabili Nestabili 
Visuomenės 
interesai 


Orientacija 


Asmeniniai 
interesai 


toriuje kai kuriais atvejais dar lieka reikalingas. Taisyklių lai- 
kymasis grindžiamas valstybės, kaip Recbtsstaat, samprata. 
Kiekvienu atveju individui susidūrus su valdžios institucijo- 
mis, teisingumas ir sąžiningumas reikalauja, kad deramai or- 
ganizuotame procese būtų laikomasi visų apibrėžtų procedū- 
rų. Stiprias pozicijas viešojo administravimo sistemoje turi 
administracinė teisė, nes ji reguliuoja bylų tyrimus šalies ir 
vietos valdžios institucijose. Svarbios neoinstitucionalizmo su- 
dedamosios dalys yra konstitucinė ir administracinė teisė. 

Pažvelkime iš arčiau į visuomeninio pasirinkimo mokyklos 
atstovų pabrėžiamą interesų sąvoką ir naujojo institucionaliz- 
mo akcentuojamą institucijų sąvoką. Interesai suformuoja vei- 
kėjų motyvaciją, o institucijos sukuria dalį aplinkos, kurioje 
vyksta valstybės sektoriaus veikla. Šios sąvokos analizuojamos 
kituose trijuose skyriuose. 


8 
Vadybine valstybė 


prieš administracinę valstybę 


Vadybos paradigma, kilusi iš verslo administravimo mokymo, 
metė iššūkį viešojo administravimo mokslui. Manoma, kad bū- 
tent verslo administravimo vadybinis metodas leis įvykdyti vie- 
šojo sektoriaus reformą, pakeitus šiam sektoriui būdingą ad- 
ministravimo metodą. Vadybinę perspektyvą suderinus su 
viešuoju sektoriumi buvo sukurta nauja paradigma — viešoji 
vadyba. 

Atsakas į vadybos metodo iššūkį buvo labai greitas. Kursai 
ir programos, institutai ir mokyklos skubėjo prisitaikyti, keis- 
ti pavadinimus iš „viešojo administravimo“ į „viešąją vadybą “. 
Kadangi efektyvumo poreikis viešajame sektoriuje didėjo, per- 
ėjimas nuo viešojo administravimo prie viešosios vadybos lai- 
komas adekvačiu žingsniu. Įsivyraujanti vadybos metodo per- 
spektyva byloja apie augančią rinkos vertybių svarbą valstybės 
sektoriui. 

EBPO leidinyje Public Management Developments: Survey 
1993 pateikiama puiki ataskaita apie įvairias viešosios vady- 
bos raidos tendencijas šalyse, kuriose išplėtota ekonomika ne- 
atskiriama nuo demokratinės valstybės. Pažvelgus į 8.1 pa- 
veikslą matyti, kad 1989-1992 metais viešojo sektoriaus 
reforma buvo pagrindinis daugelio valstybių rūpestis. 

Daugelis toje apžvalgoje aptariamų reformų atitinka vady- 
bos sąvoką. Galima net būtų klausti, kurios viešojo sektoriaus 
reformos nebuvo skirtos vadybos funkcijų stiprinimui viešaja- 

8.1 pav. Priemonės, turėjusios įtakos viešojo sektoriaus dydžiui/struktūrai 


(EBPO, 1993:13) 


me sektoriuje. EBPO apžvalgoje rašoma, jog daugiau nei pusė 
visų EBPO šalių 1988-1992 m. laikotarpiu pradėjo esmines 
viešojo sektoriaus reformas vadybos srityje (8.2 pav.). Įdomiau- 
sios reformos vyko Australijoje ir Naujojoje Zelandijoje, kur 
buvo pradėta įgyvendinti visiškai nauja viešojo sektoriaus pa- 
slaugų teikimo koncepcija — vadybinė valstybė. 

Šiame skyriuje siekiama apžvelgti kai kurių vadybos mode- 
lių privalumus ir trūkumus. Negalima ignoruoti fakto, kad 
kai kuriems viešojo sektoriaus veiklos aspektams yra būtinas 
viešojo administravimo metodas, vadinasi, vadybinė valstybė 
nėra visais atžvilgiais pranašesnė už administracinę. Kita ver- 
tus, neketinu neigti ir rinkos vertybių svarbos viešojo sekto- 
riaus reformai. Šiame skyriuje ketinu išsiaiškinti, ar viešojo 

Šalių, vykdžiusių esmines reformas, skaičius (1989-1992) 


8.2 pav. Svarbiausios viešojo sektoriaus vadybos reformų sritys 


(EBPO 1993:15) 


sektoriaus pertvarkymas į grupę vidaus rinkų yra tinkamas bū- 
das vykdyti viešojo sektoriaus reformą; vidaus rinkų radimasis 
reiškia, jog viešajame sektoriuje visiškai pereinama prie naujos 
praktikos: sudaromos paraiškos konkursų sutartims teikti pre- 
kes ir paslaugas viešajame sektoriuje. 


Rinkos kryptis 


Nuo devintojo dešimtmečio pradžios ėmė didėti rinkos ver- 
tybių atrakcingumas bei jų tinkamumas. Jos paskatino 
pertvarkyti visas pagrindines viešojo sektoriaus sritis. Tai 
pasakytina apie visas EBPO šalis, nebent išskyrus Japoniją, 
kur suvokiama, jog opiai gyventojų senėjimo problemai 
spręsti prireiks kur kas didesnių valstybės išlaidų. Tuo car- 

pu Vestminsterio valstybėje, Napoleono valstybėje bei Šiau- 
rės ir Vokietijos gerovės valstybėse viešojo sektoriaus refor- 
mas vairuoja rinkos idealai. Vadybinės perspektyvos radi- 
masis sudaro vieną rinkos krypties dalį. Ši perspektyva 
orientuota į viešojo sektoriaus prekių ir paslaugų gamybą 
arba teikimą ir reikalauja kitokio organizavimo ir vadovavi- 
mo tipo - vidaus rinkų. Panašiai yra ir kitose valstybės sek- 
toriaus dalyse, kur taip pat ieškoma būdų rinkos vertybėms 
pritaikyti (8.1 lent.). 

Ekonomiškai išsivysčiusių šalių skirstomų išteklių viešaja- 
me sektoriuje dydis yra įspūdingas, tame sektoriuje veikia di- 
delis valstybinių įmonių skaičius. Bendras įvairių lygių vals- 
tybinių institucijų išskirstomų išteklių kiekis sudaro apie 
15-25 procentus BVP, o valstybinių įmonių darbuotojų skai- 
čius daugelyje šalių siekia šimtus tūkstančių. Taigi vadybos 
metodas pretenduoja į milžiniškus išteklius. 

Rinkos tendencijos būdingos ir kitoms viešojo sektoriaus 
dalims. Richardas A. Musgrave'as savo knygoje The Theory of 
Public Finance (1959) išskiria įvairias valstybės valdymo veik- 
los sritis. Musgrave'o apibūdintoje perskirstymo srityje, t. y. 
pajamų palaikymo ir išmokų srityje, vadybos metodas mažai 
naudojamas. Tačiau čia svarbu tai, kad rinkos kryptis reika- 
lauja suderinti paskatas, kitaip tariant — kad socialinės apsau- 
gos programos nekurtų arba neskatintų problemų, kurias jos 
turi spręsti — pavyzdžiui, nedarbo. Socialinio draudimo pro- 
gramose esama moralinės ir atvirkštinės atrankos rizikos, tai 
reiškia, jog išlaidos gali tapti nevaldomos, o žmonės ims ieš- 
koti progų, kaip savanaudiškiems tikslams panaudoti pajamų 
palaikymo programas. 

Musgrave'o išskirtoje stabilizavimo srityje naujoji klasiki- 
nės ekonomikos teorijos paradigma reikalauja kitokio valdžios 
vaidmens ekonomikoje. Autorius teigia, jog kuriant makroe- 
konominę politiką reikia įsisąmoninti, kad rinkos mechaniz- 
mai veikia daug greičiau nei teigia keinsizmas ir lenkia val- 
džios fiskalinės ir monetarinės politikos priemones iki šiol 
precedento neturėjusiu mastu. Valdžia makroekonominiams 

rodikliams gali turėti tik ribotą įtaką ir tik labai trumpą laiką, 
padarydama netikėtus sprendimus (Hoover, 1988). 

Rinkos filosofija iš pagrindų verčia suabejoti valstybiniu re- 
guliavimu. Ekonomikoje geriausi sprendimai randasi tik kon- 
kurencijos sąlygomis, o natūralių monopolijų ar infrastruktū- 


8.1 lentelė. Rinkos metodai ir viešasis sektorius 


Viešojo sektoriaus funkcijos Rinkos metodai 


Viešasis išteklių paskirstymas Vadyba 
Viešosios įmonės Privatizavimas 


Pajamų perskirstymo schemos Paskatų suderinamumas 
Valstybinis reguliavimas Dereguliavimas 

Makroekonominės politikos formavimas | Naujoji klasikinė ekonomikos teorija 
Biudžeto pajamų mobilizacija Rinkliavos/Vaučeriai 


ros srityje reguliavimo schemos visada pateiks „antrosios gali- 
mybės“ sprendimus, kurie nieko netenkins (Stigler, 1988). 

Šiame skyriuje aptarsime vadybos metodą ir jo tinkamumą 
skirstyti ištekliams viešajame sektoriuje. Reikia pažymėti, jog 
rinkos vertybių kryptis nesudaro nuoseklios filosofinės siste- 
mos. Ši kryptis jungia alternatyvias, viena kitai prieštaraujan- 
čias strategijas. Todel ir vadybos formų paieškos skiriasi nuo 
kurso į privatizavimą. Viešoji vadyba yra bandymas reformuo- 
ti viešąjį sektorių iš vidaus, tuo tarpu privatizavimas reiškia, 
kad viešojo sektoriaus funkcijos tiesiog atimamos. Viešąja va- 
dyba siekiama pakeisti viešąjį administravimą ir kartu išsau- 
goti didžiulį viešąjį sektorių. Panašių tikslų siekiama viešąsias 
įmones paverčiant akcinėmis bendrovėmis, kurios ir toliau lie- 
ka valstybės nuosavybė. 

Vadybos metodas teikia pirmenybę vidaus rinkoms, o pri- 
vatizavimo šalininkai mano, jog išorės rinkos efektyvesnės. Gi- 
linantis į viešojo sektoriaus reformą, ypač į Musgrave'o išskir- 
tą paskirstymo sritį, gali ateiti į galvą mintis, kad derėtų, užuot 
viešąjį administravimą keitus viešąja vadyba, visas viešojo sek- 
toriaus prekes ir paslaugas perleisti privačiam sektoriui. 

Gali susidaryti ir toks įspūdis, jog kartu su vadybos metodo 
atėjimu baigėsi ir alternatyvių būdų, galinčių sutvarkyti vie- 

šąjį prekių ir paslaugų teikimą, paieškos. Jos prasidėjo atme- 
tus racionalaus planavimo modelį, vėliau buvo pereita prie de- 
centralizavimo ir orientavimosi į rezultatus ir baigta radikaliu 
kvietimu įkurti šalies ir vietos valdžios institucijose vidines 
rinkas, šitaip Weberio hierarchinę tvarką pakeičiant trum- 


Produktai 
pakaitai 


Valstybės 
lėšos 


Viešojo sekto- 
riaus gaminto- 
jai konkurentai 


Paslaugų 


MEKčjai vartotojai 


Pirkėjai 


Privataus sek- 


toriaus konku- 
rentai 


8.3 pav. Vadybinėe valstybė ir vidaus rinkos (Flynn, 1993: 99) 


palaikėmis rangovinėmis sutartimis ir paraiškų konkursais — 
8.3 paveiksle pavaizduotas vidaus rinkos modelis. 

Iš 8.3 paveikslo matyti, jog performavus viešąjį sektorių į 
vidaus rinkų tinklą išaugs valstybinių įmonių valdytojų galios 
ir veiksmų laisvė. Būdami išsyk ir pirkėjai, ir tiekėjai, jie galės 
sėsti prie abiejų derybų stalo pusių, rengti paraiškų konkur- 
sus ir kartu sudaryti trumpalaikes sutartis. 

Tipinį Weberio įstaigos modelį, kai vieną tiekėją, susietą su 
įstaiga ilgalaikėmis sutartimis, pakeistų konkurencija tarp dau- 
gelio tiekėjų. Viešajame sektoriuje atsisakius hierarchinės tvar- 
kos ir pradėjus rengti paraiškų konkursus sutartims sudaryti, 
būtų galima atsisakyti ar apriboti ir viešojo administravimo 
praktiką. Kokie vis dėlto esti esminiai skirtumai tarp vadybos 
metodo ir viešojo administravimo sistemos? 

Viešųjų paslaugų teikimas iš esmės yra subjekto ir vykdyto- 
jo problema. Viešosios paslaugos turi paklausą tarp gyvento- 
jų, tačiau norint jas teikti būtina sukurti tinklą institucijų, 
kurios galėtų tai daryti. Visą laiką tipiškų paslaugų teikimo 

viešajame sektoriuje institucinio mechanizmo pavyzdys buvo 
įstaigos modelis, lygiai kaip įmonė buvo vyraujanti institucija 
privačiame sektoriuje. Paprastai sąveikoje tarp gyventojų reiš- 
kiamos paklausos ir įstaigos teikiamos pasiūlos tarpininkauja 
politikai, kurie atstovauja gyventojams ir finansuoja įstaigų 


8.2 lentelė. //galaikės sutartys prieš trumpalaikes sutartis 


Sutarčių sudarymas pasiūlos pusėje 


Ilgalaikės Trumpalaikės 
Sutarčių 
sudarymas 
paklausos 
pusėje Rinkliavos IV: Įmonė 


darbuotojus — tiek administraciją, tiek ir specialistus. Vadi- 
nasi, susiduriame su tipiškai dualistine subjekto ir vykdytojo 
santykių viešajame sektoriuje prigimtimi: iš vienos pusės — 
santykiai tarp politikų ir elektorato, iš kitos — santykiai tarp 
įstaigų bei ten dirbančių žmonių (administracijos ir specialis- 
tų) ir politikų. 

Įstaigos laikosi iš mokesčių valstybei, o įmonės nustato kai- 
nas savo gaminių vartotojams arba išlaidas kompensuojančius 
naudojimosi mokesčius. Šitaip išryškėja tradicinis skirtumas tarp 
dviejų klasikinių valdymo formų: I ir IV tipų 8.2 lentelėje. 

Posūkis link vidaus rinkų reiškia perėjimą iš I į II tipą. San- 
tykiai tarp politikų ir viešojo sektoriaus darbuotojų turėtų būti 
grindžiami trumpalaikėmis, o ne ilgalaikėmis sutartimis. Tam 
nebūtini vaučeriai, kaip III langelyje, arba konkurencinės rin- 
kos — kaip IV langelyje. 

Kai subjekto ir vykdytojo santykiai grindžiami ilgalaikėmis 
sutartimis, neišyengiamai iškils asimetrinės informacijos sąly- 
gojamos problemos. Įstaigoms kyla didelių sunkumų susidū- 
rus su asimetrinės informacijos sąlygotu oportunistiniu elge- 
siu, kai tie, kurie vieninteliai teikia viešąsias paslaugas, įgyja 
strateginių pranašumų. Tad ar įmanoma slinktis link simetri- 


Vadybine valstybė prieš administracinę valstybę 275 


nės informacijos, jei ilgalaikės sutartys, kurios būdingos įstai- 
gos modeliui, būtų pakeistos trumpalaikėmis sutartimis, o pra- 
dėjus rengti paraiškų konkursus atsirastų konkurencija tarp 
alternatyvių tiekėjų? 

Jei politikai bandys sudaryti sutartis su tiekėjais, vietoj 
asimetrinės informacijos atsiras nemenkų sandorio sąnau- 
dų problema. Norint teikti didžiąją dalį viešųjų paslaugų, 
būtina išmanyti sandorių specifiką, o jeigu dar tiekėjų nėra 
daug, oportunistiniai veiksmai tiesiog neišvengiami. Tai 
reiškia, jog vidaus rinkos modelyje pasiūla gali viršyti pa- 
klausą. Tik sutikdami su didžiulėmis sandorių sąnaudomis 
politikai įstengs pasiekti simetrinę informaciją tiekėjų at- 
žvilgiu. O kaip kitaip galima būtų racionaliai elgtis, turint 
grupę alternatyvių tiekėjų? Kai potencialių tiekėjų nėra daug 
ir dėl to kiekvienas gali elgtis strategiškai, sutartis sudaryti 
nera lengva. Kadangi vidaus rinkose rinkliavų nėra, lieka 
neišspręsta vartotojų paklausos dydžio viešosioms paslau- 
goms problema. 

Vidaus rinkos kaip viešųjų paslaugų teikėjos modelis yra 
visiška priešingybė tipiškam įstaigos modeliui, kur didelis ad- 
ministracijos bei specialistų skaičius dirba pagal ilgalaikes su- 
tartis, vadovaujami vienos politinės valdžios valdybos. Vidaus 
rinkos modelyje veikia dvi valdybos: viena rūpinasi paklausa 
bei prekių ir paslaugų pirkimu, o kita — pasiūla bei prekių ir 
paslaugų gamyba. 

Atsisakius hierarchinės sistemos, atsiranda derybiniai san- 
tykiai tarp pirkėjų ir pardavėjų del tokių vietos valdžios tei- 
kiamų paslaugų, kaip švietimas ar sveikatos apsauga. Derybos 
atnaujinamos kasmet, o už pasiūlą atsakinga taryba gali veikti 
savo nuožiūra ir pirkti iš bet kurio gamintojo, įskaitant ir iš 
vietos valdžios darbuotojų suformuotų gamybinių padalinių. 
Taigi sudarant trumpalaikes sutartis, nuo hierarchinės siste- 
mos pereinama prie paraiškų konkursų. Tačiau tuo pačiu me- 
tu didėja neapibrėžtumas, tampa sunkiau prognozuoti (Wil- 
liamson, 1990). Gali keistis ir sąnaudos, jei nuolatiniai tiekėjai 
nebegalės atnaujinti sutarčių. 

Vidaus rinkų strategija reiškia, jog nebepasitikima tradici- 
nėmis viešojo sektoriaus reformomis, aptartomis 6 skyriuje. 
Faktiškai vidaus rinkų pasitelkimas yra reakcija į tai, jog vie- 
šojo sektoriaus reformos gali nuvesti į vadinamuosius šiukšlia- 
dėžės procesus, kur tikslai dviprasmiški, o priemonės nepati- 
kimos (March, Olsen, 1976). Vis dėlto kokie yra vidaus rinkų 


strategijos trūkumai ir privalumai? 


Administracinė valstybė 


Perskaitę šį pavadinimą daugelis siūlytų nepamiršti, jog viešasis 
administravimas, kaip mokslinis metodas, niekada nebuvo mo- 
nolitinis sumanymas. Čia nuolat būta skirtingų nuomonių ir 
debatų tarp įvairių paradigmų ir mokyklų. Viešojo administra- 
vimo metodas visada buvo praktiškas ir lengvai pritaikomas, nes 
atmetė formalų modeliavimą ir perdėtą akademiškumą. 

Vis dėlto kad ir koks daugiabriaunis būtų viešasis admi- 
nistravimas, jis tvirtai laikosi kelių esminių pozicijų viešojo 
sektoriaus atžvilgiu. Šios esminės pozicijos ne visada dera tar- 
pusavyje, tačiau jos nusako aiškiai apibrėžtą valstybės perspek- 
tyvą. Viešojo administravimo metodas akcentuoja keletą prin- 
cipų, kurie apibrėžia, kokia yra ar turėtų būti šalies bei vietos 
valdžios institucijų veikla išplėtotos ekonomikos valstybėse. 
Tarp sąvokų „yra“ ir „turėtų būti“ mokyme apie viešąjį admi- 
nistravimą egzistuoja fundamentali painiava, nes tas moky- 
mas vienu metu yra ir teorinė, ir praktinė disciplina. 

Viešojo administravimo metodas yra gan laisva valstybės įstai- 
gų organizavimo schema - tai, kas viešajame sektoriuje yra vadi- 
nama „administravimu“. Šis metodas apima didelį skaičių įvairių 
modelių, kurie tarp savęs neturi nieko bendro. Tačiau visi kartu 
jie sudaro administracinės valstybės modelį — visišką priešingybę 
vadybinei valstybei, kurią rekomenduoja vadybos metodas. 

Viešojo administravimo schema paremta įsitikinimu, jog vie- 
šojo administravimo galimybė ir tinkamumas yra realus reiš- 
kinys. Remdamasis keliais modeliais — klasikine organizacijos 

teorija, Weberio biurokratijos teorija, viešosios teisės nuosta- 
tomis bei viešosios politikos modeliais — viešojo administravi- 
mo metodas nusako esmines visuomenės viešosios sąrangos 
maksimas ir išskiria principus, kuriais visada reikėtų vadovau- 
tis vykdant reformas. Kokie yra viešojo administravimo prin- 


8.3 lentelė. Viešasis administravimas prieš viešąją vadybą 


Viešojo administravimo perspektyva Viešosios vadybos metodas 


Taisyklės Tikslai 

Reikiamas teisinis procesas Efektyvumas 

Numatymas Prisitaikymas (adaptyvumas) 
Atsakomybė Kryptingumas 


Formalizmas: „byla“ Novatoriškumas 
Viešumas Slaptumas 
Skundas: balso teisė Išėjimo teisė 
Legalumas Veiksmingumas 
Pašaukimas Privatūs interesai 
Visuomenės interesai Pelnas 


cipai? Ką jie turi bendro su pagrindinėmis vadybos idėjomis? 
Pažvelkime į 8.3 lentelę. 

Viešojo administravimo sistema nustato viešojo sektoriaus pa- 
grindinio struktūrinio vieneto — vadinamosios įstaigos — veiklos 
taisykles. Įstaiga — tai valdžios instancija esant vienokiai ar kito- 
kiai demokratinio valdymo formai. Įstaiga naudojasi kai kurio- 
mis valdžios galiomis arba turi laisvę veikti savo nuožiūra. 

Nieko nuostabaus, jog susiformavęs viešosios teisės pagrindu 
viešasis administravimo metodas pirmiausia paremtas taisyklė- 
mis. Galiausiai viešosios teisės esmę ir sudaro administracinė 
teisė. Viešąjį sektorių sudaro valdžios galiomis arba kompeten- 
cija besinaudojančios įvairios institucijos, kurių veiklą teisinė 
valstybė — Recbtsstaat — privalo reguliuoti. Pagrindiniai konsti- 
tuciniai principai reikalauja teisės viešpatavimo, kitaip sakant, 
politikų bei viešojo sektoriaus darbuotojų veiksmų legalumo. 

Stiprios institucijų pozicijos viešajame sektoriuje atgraso nuo 
piktnaudžiavimo valdžia bei viešųjų įstaigų galiomis ir lėšo- 
mis. Viešojo sektoriaus veikla apima teises, pareigas ir kompe- 
tenciją, kurių priežiūrai būtini atitinkami procesai įvairiais val- 

džios ir jos funkcijų lygiais. Viešojo sektoriaus pagrindas yra 
procedūros. Įstatymų leidimas, vykdomosios funkcijos ir ad- 
ministravimas, teismo procesas — viskas reguliuojama įvairių 
institucijų taisyklių. 

Viešojo administravimo sistema pabrėžia administracinio 
aparato veiklos numaromumą. Visos administracinės teisės 
institucijos — deleguota teisinė kompetencija, sprendimų pri- 
emimo procesai, žalos atlyginimas, teisinė kontrolė, piliečių 
teisių kontrolierius — veikia išvien ir užtikrina numatomu- 
mą, tai yra sudaro piliečiams galimybę tvirtai žinoti, kaip 
bus sprendžiami jų reikalai. Numatomumas yra svarbus nu- 
spėjamumo ir atsakomybės elementas, o šiems teikiama di- 
delė reikšmė tuo atveju, jei piliečių reikalai sprendžiami vie- 
šojo administravimo metodu. 

Siekiant sustiprinti nuspėjamumą bei atsakomybę, viešojo 
administravimo sistemoje kiekvienas atvejis traktuojamas kaip 
vadinamoji situacija, o tai reiškia, kad jis bus sprendžiamas 
nesikeičiančia ir visuotinai priimta tvarka, vadovaujantis api- 
brėžtu taisyklių rinkiniu. Situacija — tai informacijos surinki- 
mo vienetas, kur apibrėžtu būdu telkiami duomenys tvarko- 
mi smulkiai aprašytu būdu. Jei veiksmai nebūtų suskirstyti į 
tokią situacijų sistemą, viešojo sektoriaus administratoriai ir 
specialistai negalėtų būti atsakingi, o piliečiai iš anksto neži- 
notų, kaip su jais elgsis valstybės institucijos. 

Viešojo administravimo sistema remia procedūrų viešumą. 
Viešumas yra būtina atsakomybės ir numatomumo sąlyga. Su 
nedidelėmis išimtimis piliečiams yra prieinama visa situacijos 
medžiaga, jei tik jie nori žinoti, kas buvo nutarta ir įvykdyta. 

Įstatymo viršenybės principu grindžiamoje valstybėje eg- 
zistuoja galimybė skųstis. Kurios nors situacijos sprendimas 
iš principo gali būti peržiūrėtas, t. y. nepatenkintieji sprendi- 
mo išvada turi turėti galimybę dėl skundo kreiptis aukštesniu 
valdžios lygmeniu arba į teismą prašydami pakeisti sprendi- 
mą ar skirti kompensaciją dėl padarytos skriaudos. Žalos atly- 
ginimo arba administracijos teisinės kontrolės idėja yra grin- 
džiama teisėtumo idėja. Viešojo administravimo metodas 

teigia, jog visi veiksmai arba procedūros viešajame sektoriuje 
yra labai svarbūs. 

Galiausiai yra dar viena viešojo administravimo sistemos su- 
dedamoji dalis — tai visuomenės interesas. Visuomenės inte- 
resas motyvuoja galutinį rezultatą arba užtikrina veiklos tiks- 
lingumą, pasireiškiantį geru jos atlikimu. Vadinasi, 
pateikiamos prekės ir paslaugos ne tik atitiks gyventojų porei- 
kius, bet ir įstatymų nustatytus reikalavimus. Kas viešajame 
sektoriuje verčia valdininką, gydytoją ir mokytoją dirbti viso- 
mis savo išgalėmis? Remiantis viešojo administravimo siste- 
mos principais, tarnyba valstybinėse institucijose grindžiama 
pašaukimu. Svarbiausias valstybės sektoriui priklausančių or- 
ganizacijų tikslas — tenkinti visuomenės interesus ir altruistiš- 
kai darbuotis bendruomenės labui. 

Vadybos metodą galima būtų laikyti veidrodiniu viešojo ad- 
ministravimo sistemos atspindžiu, jungiančiu įvairius organi- 
zacijos valdymo principus, atskleistus firmos teorijoje. Priva- 
čios organizacijos 7a:s0n d etre yra tikslai, kurių įvykdymą galima 
nustatyti įvairiomis efektyvumo matavimo priemonėmis. Pri- 
vataus sektoriaus organizacija — tai lyg rankų darbo mecha- 
nizmas, skirtas siekti vienokių ar kitokių tikslų tol, kol jos 
savininkai yra pasirengę ją remti. 

Vadybininkai sudaro ypatingą organizacijos darbuotojų gru- 
pę, kuri atsako už svarbiausias sprendimų priėmimo funkcijas. 
Jų darbo kokybė vertinama pagal organizacijos tikslų vykdymą. 
Galimybė veikti savo nuožiūra yra esminis vadybos funkcijų kom- 
ponavimo principas, reikalaujantis lankstumo, gebėjimo prisi- 
taikyti ir teikti nurodymus. Vadyba nesirūpina taisyklių vyk- 
dymu. Anaiptol, lankstumas ir gebėjimas prisitaikyti suponuoja 
netradicinius sprendimus, staigumą ir slaptumą. 

Organizacijos savininkai tikisi veiksmingos vadybininkų veik- 
los, tačiau tam reikia sudaryti tokią darbo sutartį, kuri paža- 
dintų jų privačius interesus. Savininkų ir vadybininkų veikla 
grindžiama subjekto ir vykdytojo santykiais, o gautas pelnas, 
paisant abiejų šalių interesų, vienaip ar kitaip pasidalijamas 
tarp savininkų ir darbuotojų. 

Ilgainiui vadybos metodas išplėtotos ekonomikos šalyse iš 
viešojo sektoriaus reformų proceso modeliavimo išstūmė vie- 
šąjį administravimą. Naujas terminas — viešoji vadyba — reiš- 
kia, jog į viešąjį sektorių prasiskverbė vadybinė perspektyva. 
Efektyvumas tapo svarbesnis už taisyklių laikymąsi, veiks- 
mingumas — už teisėtumą, lankstumas bei gebėjimas prisitai- 
kyti - už numatomumą ir atsakomybę. Jei viešoji veikla gali 
teikti pelną, tuomet pelningumas yra labai tinkamas tikslas 
greta visuomenės interesų, kuriems tarnaujama. 

Vadybos revoliucija prasiskverbė į viešąjį sektorių ir, viena, 
sustiprino vadybininkų vaidmenį, kita vertus —- pasuko valdy- 
mą vadybos filosofijos kryptimi. Vadybos revoliucija apima tiek 
įstaigas, kurios tvarko prekių bei paslaugų teikimą viešajame 
sektoriuje, tiek ir valstybines įmones. Tokios viešosios organi- 
zacijos, kaip ligoninės, mokyklos ir infrastruktūros padaliniai, 
gali būti tvarkomos kaip įmonės, o valstybinės įmonės — per- 
tvarkomos į akcines bendroves ir valdomos kaip privačios fir- 
mos. Kokie vadybinės valstybės privalumai ir trūkumai? 


Vadybinė valstybė 


Vadybos metodas apima daugelį veiklos organizavimo mode- 
lių (Cole, 1990; Appleby, 1991). Radikaliausias yra vidaus 
rinkos modelis, kuriam vykdant valstybės sektoriaus reformą 
skiriama vis daugiau dėmesio. Vidaus rinkos modelis atmeta 
Weberio įstaigos modelį ir pakeičia jį dviejų valdybų mecha- 
nizmu, kai viena vadyba rūpinasi pirkimu (paklausa), o kita — 
gamyba (pasiūla). Viešosios organizacijos performuojamos į 
gamybinius vienetus, kurie, norėdami sudaryti įvairias sutar- 
tis, turi vienodomis sąlygomis varžytis su kitais gamintojais, 
t. y. dalyvauti konkurencinėje kovoje dėl produkcijos kiekio ir 
kainų. Be to, valstybines įmones pertvarkius į valstybei ar vie- 
tos valdžiai priklausančias akcines bendroves pereita nuo ilga- 
laikių prie trumpalaikių sutarčių, drauge prarandant proce- 
dūrų viešumą ir orientuojantis veikiau į pelningumą nei į 

visuomenės interesus. Perėmus vadybos metodus viešųjų ins- 
titucijų veikloje atsirado ne tik teigiamų, bet ir neigiamų po- 
kyčių (8.4 lentelė). 

Vidaus rinkų atsiradimas viešajame sektoriuje padidino vady- 
bininkų manevro galimybes teikti prekes bei paslaugas pagal aiš- 


8.4 lentelė. Vadybinės valstybes privalumai ir trūkumai 


Privalumai Trūkumai 


Aiškūs tikslai Priemonių nepaisymas 
Produkcijos ir veiklos rezultatų Abejingumas nematerialioms 
įvertinimas vertybėms 

Sąnaudų reikšmės suvokimas Nereagavimas į paklausą 


Veiksmų laisvė Sandorių sąnaudos 

Darbo jėgos manevravimas Nebeskiriama dirbti iki gyvos galvos 
Pirkėjo ir gamintojo atskyrimas Mažo tiekėjų skaičiaus problema 
Konkurencija dėl tiekimo Nėra paklausos atskleidimo mechanizmų 
Motyvų skaidrumas: asmeniniai Institucijų trūkumas bei demokratijos 
interesai stygius 


kiai apibrėžtas užduotis, kurių vykdymą galima stebėti matuo- 
jant sąnaudas ir veiklos rezultatus. Vadybininkai gali padidinti 
efektyvumą — tiek veiksmingumą, tiek našumą, nes jiems suteik- 
ta veiksmų laisvė leidžia naudoti išlaidų mažinimo strategiją. Vi- 
daus rinkų esmę sudaro trumpalaikės sutartys pasiūlos pusėje, 
vadinasi, vadybininkai turi pakankamai erdvės veiklai reorgani- 
zuoti, nors ir trumpiems laikotarpiams. Galiausiai vadybininkams 
galima moketi rinkoje susiklostančius individualius atlyginimus, 
atsižvelgus į jų asmeninius vadovavimo sugebėjimus. Derybos 
dėl atlyginimo yra slaptos, todėl skirtingų vadybininkų atlygini- 
mai gali ženkliai skirus. Tai tik patvirtina, kad asmeninių intere- 
sų motyvas yra svarbus vadybos metodo esmės elementas. 
Vidaus rinkų įsitvirtinimas viešajame sektoriuje reiškia ad- 
ministracinės valstybės atmetimą. Reikiamoms procedūroms 
teikiama mažiau dėmesio negu produkcijos ir veiklos rezulta- 
tų efektyvumui, tad mažėja dėmesys nematerialioms vertybėms 
viešajame sektoriuje. Tinkamo proceso vertybės, pabrėžian- 
čios viešajame sektoriuje naudojamas priemones, tokias kaip 
antai lygiateisiškumas, procedūrų atvirumas, legalumas bei nu- 

matomumas, nėra per daug vertinamos, nes jų kiekis neapib- 
rėžiamas, 0 vertė neišmatuojama. 

Vidaus rinkų pagrindą sudaro trumpalaikės sutartys arba di- 
delio masto paraiškų konkursai. Esant tokiai vadybos sistemai, 
darbo vietos saugumas nėra garantuotas. Jei valstybės biudžetas 
kiekvienai įstaigai skiria jai iš anksto numatytą ir nekintamą 
dalį, kuri gali tik neženkliai padidėti arba sumažėti, tai vidinės 
rinkos atskiria pirkėją nuo gamintojo ir abi šalys bendradar- 
biauja rinkos sąveikos pagrindais. Taigi nuo hierarchijos biu- 
džeto formavime pereinama prie konkurencijos pasiūlos srityje. 

Vidaus rinkos suteikia vadybininkams didesnę veiksmų laisvę 
tiekiant prekes ir paslaugas. Jų nebesaisto ankstesni įsiparei- 
gojimai, jie gali sudaryti sutartis su tais, kurie siūlo mažiausią 
kainą. Tačiau vidaus rinkos modelis neišsprendžia pagrindi- 
nių problemų, susijusių su paklausa. Vartotojų poreikiai ir 
toliau bus pateikiami politinių rinkimų mechanizmais, nes 
vidaus rinkos modelyje bent kiek plačiau nenaudojamas ap- 
mokėjimas už paslaugas kaip paklausos tyrimo mechanizmas. 

Perėjus prie paraiškų konkursų bei trumpalaikių sutarčių su- 
darymo, naujoje vadybos praktikoje iškilo sandorių sąnaudų pro- 
blema. Tradicinis biudžeto formavimas pagal inkrementinį mo- 
delį sumažino sandorių sąnaudas vadinamosiomis standartinių 
procedūrų priemonėmis. Tuo tarpu vidaus rinkos neišvengia- 
mai didins sandorių sąnaudas, nes nebeliks nei ilgalaikių surar- 
čių, nei kitokių įstaigoms priskirtų užduočių. Vidaus rinkų s4- 
lygomis konkuruojama bus dėl visų biudžeto straipsnių, nes nė 
viena sritis nebeliks globojama metų metais. 

Išaugus sandorių sąnaudoms, išaugs ir oportunistinės elg- 
senos galimybės paraiškų konkursuose, tai būdinga sudarant 
trumpalaikes sutartis. Asmenys ar organizacijos, disponuojan- 
čios sandoriui sudaryti tinkamu turtu, gali imtis įvairiausių 
strateginio elgesio priemonių, siekdami pakelti jų parduoda- 
mo produkto kainą — šitaip susidarys mažo tiekėjų skaičiaus 
problema. Vadybos metodas garantuoja didesnį viešojo sekto- 
riaus efektyvumą, bet ar jam pavyks sukurti išteklių paskirsty- 
mo optimalumui būtinas sąlygas? 

Optimalumo sąlygos 


Pagrindinis vadybinės valstybės kūrimo tikslas — padidinti 
viešojo išteklių paskirstymo efektyvumą. Todėl ir vidaus rin- 
kų modelis tikrinamas išbandant, ar jis iš tikro duos efek- 
tyvius pagal Paretą rezultatus, tai yra pačius geriausius 
sprendimus. Nors ši rema labiau tiktų empiriniam tyrimui, 
vis dėlto, kol dar nėra aiškūs naujųjų vadybos sistemų re- 
zultatai, įdiegus tas sistemas skirtingose šalyse skirtingo- 
mis formomis bei skirtingu mastu norėtųsi išsakyti kai ku- 
rias abejones. 

Valstybės prekių ir paslaugų paskirstymas yra optimalus 
tuomet, kai vartotojo/piliečio ribinis noras mokėti prilygs- 
ta ribinėms prekių ir paslaugų gamybos sąnaudoms, 0 šios 
sumažinamos iki minimumo. Ar vidaus rinkoms pavyks (1) 
atskleisti ribinį norą mokėti ir (2) pasiekti gamybos sąnau- 
dų minimizavimą? Ar tikrai neįmanoma, kad esant vidinių 
rinkų režimui negali būti nei X neefektyvumo, nei Y ne- 
efektyvumo? 

Atsakymai į šiuos klausimus priklauso nuo to, kaip vady- 
binė valstybė elgsis su (a) informacija, (b) motyvais ir (c) 
oportunistine elgsena. Informacijos apie gyventojų preferen- 
cijas požiūriu vadybos metodas yra silpnas, nes čia nenaudo- 
jamas vartotojo mokėjimas už paslaugas. Lieka atviras ir klau- 
simas, ar įmanoma samdyti vadybininkus tokiu būdu, kad 
jie turėtų motyvus remti tokias sąlygas, kurios leidžia efek- 
tyviai paskirstyti išteklius. Esama rizikos, kad didelės san- 
dorių sąnaudos sumažins dėl padidėjusios konkurencijos gau- 
tą efektyvumo prieaugį. Galima įžvelgti ir oportunistinių 
veiksmų pavojų sudarant trumpalaikes sutartis, nes dispo- 
nuojantys sandorio turiniui būdingu turtu asmenys turės 
strateginį pranašumą, nes dalyvaus konkursuose dėl tokių biu- 
džetinių užsakymų. Keistis turės ir politikų vaidmuo, nes 
jie privalės pasirūpinti, kad oportunistinių veiksmų nesiim- 
tų patys vadybininkai. 

Išvados 


Įžvelgiame keletą požymių, bylojančių, jog viešąjį administ- 
ravimą gali išstumti viešoji vadyba kaip paradigma, interpre- 
tuojanti viešąjį sektorių, ypač organizavimo ir vadovavimo sri- 
tyse. Posūkis nuo viešojo administravimo sistemos link viešosios 
vadybos metodo, be abejo, yra dalis bendrų procesų, kurie 
vyksta vykdant viešojo sektoriaus reformą bei šalies ir vietos 
valdžios institucijoms ieškant efektyvesnių būdų viešosioms 
prekėms ir paslaugoms skirstyti. 

Kita vertus, tame performavimo procese esama ir trūkumų. 
Viešojo administravimo sistemos negalima lengvai pakeisti nau- 
juoju vadybos metodu, nes pirmasis turi savybių, kurių antra- 
sis nekompensuoja. Savo radikaliausiu variantu vadybos meto- 
das pasisako už perėjimą prie vidinių rinkų viešajame sektoriuje, 
drauge hierarchiją bei ilgalaikių sutarčių sudarymą pakeisda- 
mas trumpalaikėmis sutartimis ir konkursais sutartims sudary- 
ti. Plačiai perėjus prie vidinių rinkų, pakikų sandorių ir rango- 
vų kaitaliojimo išlaidos, kurios galėtų visai eliminuoti dėl 
padidėjusios konkurencijos padidėjusį efektyvumą. 

Be to, vidinės rinkos negalėtų būti orientuotos į nepinigi- 
nius tikslus, būdingus viešajam sektoriui, pirmiausia — skirti 
daugiau dėmesio teisėtumui ir su juo susijusioms vertybėms. 
Viešasis sektorius turėtų siekti daugiau nei efektyvumo. Kaip, 
įdiegus vadybos metodą, galima rūpintis procedūrų vertybė- 
mis, jau nekalbant apie teisę į skundą, žalos atlyginimą bei tei- 
sinę kontrolę? Viešajame sektoriuje teisingumo idėja yra pa- 
grindinė vertybė, tačiau kur jos vieta vidinių rinkų sistemoje? 

Vadybinė perspektyva siūlo naują valdymo modelį — alter- 
natyvą tradicinei viešojo administravimo sistemai. Ji paremta 
visiškai kitais žmogaus veiklos motyvais ir įvardija visai kito- 
kias institucijas. Norėdami geriau suprasti viešosios politikos 
formavimą ir jos įgyvendinimą, apžvelkime dvi pagrindines 
socialinių mokslų mokyklas, kurių viena akcentuoja paskatas 
(9 skyrius), o kita — taisykles (10 skyrius); paskui (12 skyriu- 


je) vel grįšime prie viešojo sektoriaus reformos klausimų. 


2 


Visuomeninio pasirinkimo 


metodas 


Ankstesniuose skyriuose ne kartą buvome užsiminę apie vi- 
suomeninio pasirinkimo metodą. Šiame skyriuje detaliau 
aptarsime jo pamatinę esmę, nes metodologinės prielaidos 
dažnai esti gana problemiškos. Ar socialinis tyrimas, nau- 
dojantis šiuo metodu, sukelia kokių nors ypatingų meto- 
dologinių sunkumų? 

Skirtumas tarp sąvokų „yra“ ir „turėtų būti“ žymi de- 
markacinę ribą tarp dviejų socialinių mokslų teorijų tipų: 
teorinių-empirinių ir norminių. Nors ir ne visos teorijos 
telpa į vienos ar kitos kategorijos rėmus, skirtumas tarp yra 
ir turėtų būti esti ypač reikalingas, nes jis padeda išskirti 
tiek numanomus, tiek ir aiškius norminius elementus tose 
teorijose, kurios skelbiasi moksliniu požiūriu esančios vi- 
siškai neutralios ir objektyvios. Laikydamiesi šios demarka- 
cinės ribos, kaip ją suprato Maxas Weberis (1949), aprarsi- 
me naujai pasirodžiusios visuomeninio pasirinkimo teorijos 
epistemologiją. 

Sakoma, jog norint suprasti viešojo sektoriaus politikos for- 
mavimą ir jos įgyvendinimą nereikėtų remtis visuomeninio 
pasirinkimo teorija, nes ji nėra tobula — mat nepajėgia at- 
skirti mokslo nuo vertybių. Ar šis kaltinimas pagrįstas? Ir 
nors nebūtina teigti, kad norminė teorija yra „nemokslinė“ 
iš prigimties, o jos ideologinis pagrindimas — „niekam tikęs“ 
sumanymas, demarkacinę ribą tarp „yra“ ir „turėtų būti“ rei- 
kia išlaikyti. 

Visuomeninis pasirinkimas ir 


Virdžinijos mokykla 


Virdžinijos mokyklos visuomeninio pasirinkimo teorijoje ne- 
sunku įžvelgti itin kritiškų teiginių, atskleidžiančių politikos 
prigimtį ir biurokratijos esmę. Vienas jų teigia, jog politinei 
elgsenai kartais būdingi įvairiausio pobūdžio trūkumai, kurie 
dažnai minimi įvairiuose mokslo darbuose: kitas pabrėžia, kad 
viešosios institucijos gyvenimas dažnai esti atgrasus — ši tema 
dažnai aptariama formalių organizacijų sociologijoje. Ir tai dar 
ne viskas — Virdžinijos mokyklos visuomeninio pasirinkimo 
teorijos variante aptiksime dar daugiau įvairiausios kritikos: 


Pastaruoju metu į nuosavybės teisių pamatinės nuostatas kėsinamasi daug 
rimčiau, nei kada nors per visą Jungtinių Valstijų dviejų šimtmečių istori- 
ją... Tačiau tai dar ne viskas. Gali būti, kad jau dabar stebime, kaip griūva 
stiprus mūsų konstitucinių teisių pagrindas, nors ir klausomės tų visų ple- 
palų apie „konstituciją“, kurią teisės tironai savaip mato savose giluminėse 
vizijose, skambant arnašavimo dūžiams (Buchanan, 1977: 93). 


Galimas daiktas, kad Jamesas Buchananas bandytų apginti 
tokį apibendrintą teiginį apie šiuolaikinio politinio gyvenimo 
gerovės valstybėje nesėkmes, tvirtindamas, jog tai tėra neutra- 
lus pastebėjimo elementas. Betgi nesunku Buchanano darbuose 
rasti veiksmo akcentavimo apraiškų: 


Valdžios nesugebėjimas dirbti vadovaujantis tradicinėmis efektyvumo normo- 
mis gali būti įrodytas tiek analitiškai, tiek empiriškai, tačiau tai daryti nemarau 
prasmės, nes nemanau, kad tokie įrodymai kažkokiu stebuklingu būdu gali 
prisidėti prie institucinės reformos vykdymo. Grįžimas prie konstitucinės re- 
voliucijos yra vienintelė patraukli alternatyva tam scenarijui, kuris vykdomas 
mūsų akyse. Prabėgs dešimtmetis ir švęsime dušimtąsias konstitucijos metines. 
Gal tai galėtų paspartinti dialogą, o paskui ir konkrečius veiksmus? 


Jei klausiama, kodėl revoliuciniai veiksmai yra tokie svar- 
būs, tai atsakymui nepakaks vien neutralios ir objektyvios vie- 
šojo sektoriaus analizės; reikės pasitelkti vienokią ar kitokią 
valstybės norminę teoriją. Šitaip Buchananas nuo visuomeni- 
nio pasirinkimo teorijos analizės pereina prie visuomeninio 
pasirinkimo veiksmų paieškų. 

Gordono Tullocko veikaluose taip pat aptiksime panašių 
apibendrinimų apie apgailėtiną politikos būklę. Kiekviena 
įstaiga Čia yra našta visuomenei: 


Ant mūsų sprando sėdi didžiulė ir faktiškai neveiksminga biurokratija. 
Jei šiame sektoriuje padidintume efektyvumą ekonominiu požiūriu, iš- 
augtų ir nacionalinės pajamos, paspartėtų augimo tempai. Žvelgiant iš 
politinės perspektyvos, sustiprėtų piliečių, kaip rinkėjų, vykdoma prie- 
žiūra daugelyje visuomenės gyvenimo sričių, padidėtų jų asmens laisvės 


(Tullock, 1965: 221). 


Kitų Virdžinijos mokyklos visuomenio pasirinkimo teoriją 
palaikančių mokslininkų darbuose jaučiame aiškų nepritari- 
mą šių dienų demokratijai, ne mažiau kliūva ir įprastiniam 
daugumos sprendimų mechanizmui: 


Valdžios — ypač federalinės — galių padidėjimas, o kartu ir vis didėjanti 
turto bei laisvės erozija nera nekomperentingų pareigūnų, skatinamų piktų 
kėslų, veiklos padariniai. Problemos šaknys glūdi tose paskatose, su kurio- 
mis paprasti žmonės susiduria egzistuojančioje daugumos valdžios siste- 


moje (Gwartney, Wagner, 1988: 54). 


Virdžinijos mokykla laikosi nuomonės, jog viešajam sek- 
toriui būdingi įgimti somatiniai sutrikimai politikos forma- 
vimo ir jos įgyvendinimo srityje. Politinės nesėkmės yra skau- 
desnės už rinkos ydas. Todėl kvietimas veikti reiškia, jog 
viešąjį sektorių būtina sugrąžinti į pradines pozicijas nauja 
politine revoliucija, kuri konstituciniais sandoriais apribotų 
valstybės — to tikrojo dvidešimtojo amžiaus Leviatano — ga- 
lias (Tullock, 1970; Buchanan, 1975a, 1977; Brennan, Bu- 
chanan, 1980). 

Čia kalbama apie Virdžinijos mokyklos požiūrį į išsivysčiu- 
s1ą valstybę su liberalia demokratine konstitucija, vedantį į 
visišką gerovės valstybės neigimą. Kas, Virdžinijos mokyklos 
supratimu, yra mokslas, o kas — ideologija? Virdžinijos mo- 
kyklos visuomeninio pasirinkimo teorijos variante aiškiai įžvel- 
giama norminė teorija, aiškinanti, kaip reikėtų keisti tokias 
visuomenes. Ar tas pats įžvelgiama ir bendroje visuomeninio 
pasirinkimo teorijoje? Būdami socialinių mokslų atstovai, tu- 
rėtume nepainioti neutralios ir objektyvios visuomeninio pa- 


288 VIEŠASIS SEKTORIUS 


sirinkimo teorijos analizės su visuomeninio pasirinkimo nor- 
miniais vertinimais ir išsiaiškinti, ar painiava tarp terminų „yra“ 
ir „turėtų būti“ neišvengiamai yra būdinga apskritai visai vi- 
suomeninio pasirinkimo teorijai apskritai. 


Visuomeninis pasirinkimas ir požiūriai 
į visuomeninio pasirinkimo metodą 


Visuomeninio pasirinkimo metodas išsiskiria iš kitų šios sri- 
ties metodų įvairovės. Skirtingos mokyklos skirtingai aiškina 
viešajame sektoriuje priimamus sprendimus bei jų įgyvendi- 
nimą; viena jų atmaina yra vadinamoji visuomeninio pasirin- 
kimo mokykla. Tačiau net ir čia, pačioje vadinamojoje visuo- 
meninio pasirinkimo mokykloje, yra daug skirtingų požiūrių, 
vieną iš jų propaguoja Virdžinijos mokykla. 

Dažnai nepritariant visuomeninio pasirinkimo modeliui 
teigiama, kad jis anaiptol nėra nešališkas mokslinio neutra- 
lumo požiūriu. Jis nepasižymi objektyvumu, nes iš prigim- 
ties yra orientuotas į rinkos vertybes. Jis kritiškai vertina vals- 
tybės bei socialinės rūpybos išlaidas paprasčiausiai dėl to, 
kad palankiai vertina rinkos pasiskirstymą ir rinkos vertybes 
dešiniosios ideologijos sumetimais. Tai rimtas pareiškimas, 
į kurį ypač derėtų atkreipti dėmesį tiems, kurie teigia, jog 
visuomeninio pasirinkimo teorija yra nauja inovacinių moks- 
liškai pagrįstų modelių grupė (McLean, 1987; Dunleavy, 
1991). Kokius kontrargumentus galėtume pateikti tokiam 
tvirtinimui, €są visuomeninio pasirinkimo metodo prigimtis 
yra fundamentaliai šališka? 

Yra dvi išeitys: arba sutikti su kaltinimais, bet teigti, kad 
kiekvienas vertinimas savaime yra vienaip ar kitaip šališkas, 
arba kaltinimus atmesti. Bendrosios visuomeninio pasirinki- 
mo teorijos kaltinimai moksliniu subjektyvumu ir mokslinio 
neutralumo nebuvimu nėra visiškai teisingi, nors Virdžinijos 
mokyklos visuomeninio pasirinkimo teorijos interpretacijoje 
aiškiai matomi ryškūs dešiniosios ideologijos bruožai. 

Etinis neutralumas ir mokslinis 


objektyvumas 


Etinio neutralumo ir mokslinio objektyvumo terminai yra re- 
guliacinės sąvokos. Jos išlieka prasmingos netgi tada, jei nėra 
tokių tekstų, kurie atitiktų neutralumo ar objektyvumo krite- 
rijus. Kaip ir tiesos sąvoka, jos svarbios vykdant mokslo tyri- 
mus, nes teikia mums kriterijus, kuriais remdamiesi galime 
vertinti argumentus. Kaip ne;manoma galutinai ir visam lai- 
kui įrodyti kokios nors teorijos teisingumo — kas nors ima ir 
įrodo priešingai, taip ir neutralumo bei objektyvumo kriteri- 
jus galima naudoti įrodinėjant argumentų šališkumą, nors vėlgi 
kas nors ims ir įrodys, kad tas ar kitas argumentas yra visiškai 
neutralus ir objektyvus. 

Esama nuomonių, jog etinis neutralumas ir mokslinis objek- 
tyvumas moksliniam darbui nėra svarbūs. Mokslinio atradimo 
logika — visiška anarchija, o tai reiškia, kad viskas, kas pasiteisi- 
na, yra leistina (Feyerabend, 1975). Kiti mano, jog etinio neut- 
ralumo ir mokslinio objektyvumo kriterijai nėra realūs, nes ne- 
galima tikėtis, kad viena ar kita teorija bus nešališka, nes savo 
buvimu ji teigia vienokią ar kitokią vertybę (Myrdal, 1970). 
Nei pirmoji, nei antroji nuomonė nėra įtikinama. Atrodo, atra- 
dimo kontekstą teks atskirti nuo paaiškinamojo konteksto 
(Scheffler, 1967b), nes moksliniai argumentai reikalauja paaiš- 
kinamojo pagrindo, kuriam vien asmeninių veiksnių nepakan- 
ka. Nors ir tiesa, kad socialinių mokslų idėjose dažnai esama 
vertybinio komponento (Myrdal, 1961), tai dar nereiškia, jog 
neutralumas ar objektyvumas yra iš principo neįmanomi (Na- 
gel, 1961). Iš to, kad dažni tiksuojamo šališkumo atvejai socia- 
linių mokslų teorijose, galima spręsti, jog etinio neutralumo ir 
mokslinio objektyvumo sąvokos yra svarbios ir pagrįstos. Teigi- 
nys, kad visuomeninio pasirinkimo metodas yra šališkas, ver- 
tintinas kaip labai rimtas pareiškimas, kurį būtina svarstyti. Ir 
neužtenka pasakyti, jog kiekvienas metodas subjektyvus. 

Aptariant etinį neutralumą ir mokslinį objektyvumą galima 
vadovautis vadinamąja silpnąja arba stipriąja epistemologine te- 

orija. Pasitelkę stžprigjg gynybą, susidurtume su esminiais meta- 
etikos argumentais apie vertybių padėtį arba tektų spręsti funda- 
mentalias epistemines problemas apie perspektyvos ir objekto san- 
tykį. S:/pnoji etinio neutralumo ir mokslinio objektyvumo sąvokų 
gynyba yra būtent tai, ko mums reikia, nes geriausia pradėti nuo 


9.1 lentelė. Visuomeninis pasirinkimas ir mokslinis neutralumas 


Visuomeninio Kiti viešojo 
pasirinkimo sektoriaus 
metodas metodai 


Mokslinis 
objektyvumas 


Mokslinis 
subjektyvumas 


to, jog tiesa tiek skiriasi nuo vertybių, kiek objektyvumas nuo 
subjektyvumo — būtent tokia yra klasikinė Weberio pozicija (We- 
ber, 1923). Moksliniai tyrimai vienaip ar kitaip skiriasi nuo eti- 
kos ar politinės ideologijos. Tai būtina suvokti, jei moksliniame 
darbe siekiama etikos neutralumo ir objektyvumo. 

Vadinasi, turime du atskirus reiškinius: vienu atveju — vi- 
suomeninio pasirinkimo metodą ir kitas viešojo sektoriaus per- 
spektyvas, kitu atveju — mokslinį objektyvumą ir subjektyvu- 
mą. Šiuos skirtingus reiškinius galima parodyti įvairiais 
deriniais (9.1 lentelė). 

Kaltinimai visuomeninio pasirinkimo metodui grindžiami 
tuo, jog šis neišvengiamai atsiduria III langelyje, kai tuo tarpu 
kiti viešojo sektoriaus tyrimo metodai — II langelyje. Esant 
tokioms aplinkybėms, turime iš arčiau pažvelgti į pagrindi- 
nius visuomeninio pasirinkimo epistemologijos elementus. 


Koks yra visuomeninio pasirinkimo metodas? 


Jei pradėsime nuo požiūrio, jog visuomeninio pasirinkimo me- 
todas yra šališkas — neva jis išreiškia dešiniąją viešojo sekto- 

riaus perspektyvą — būtina į viską pažvelgti iš arčiau, o kalti- 
nimą aiškiu ideologiniu šališkumu palikti atvirą. Juk, jei lai- 
kysimės nuostatos, kad visuomeninio pasirinkimo metodas yra 
mokslas apie politines nesėkmes (Buchanan, 1988), tuomet 
iš tikro esama rizikos, jog jau pačioje pradžioje susiduriame 
su šališkumu. Teiginys, kad politika, kaip praktinių sociali- 
nių problemų sprendimo mechanizmas, pasmerkta pražūčiai, 
yra ištikimybės klasikinei liberaliajai ideologijai, taip pat ir 
neokonservatyvizmo principams pavyzdys. Kodėl visuomeni- 
nio pasirinkimo metodas turi būtinai reikšti politines nesėk- 
mes ir nė vieno politinės sėkmės atvejo? 

Visuomeninio pasirinkimo metodas nedvejotinai skirtas su- 
prasti visuomeninį pasirinkimą formuojančius veiksnius, t. y. 
politiką ir biurokratiją. D. Muelleris viename solidžiame api- 
brėžime teigia: 

Visuomeninis pasirinkimas gali būti suprastas kaip ne rinkos sprendimų 

priėmimo ekonomika arba paprasčiausiai kaip ekonomikos teorijos pri- 

taikymas politikos moksle. Visuomeninio pasirinkimo turinys yra lygiai 
toks pat, kaip ir politikos mokslo: valstybės teorija, balsavimo taisyklės, 
rinkėjo elgsena, partinė politika, biurokracija ir taip toliau. Vis dėlto 


būtent ekonomikos teorija sudaro visuomeninio pasirinkimo metodolo- 


giją (1979: 1). 


Muellerio apibūdinimas yra ne tik išskirtinai aiškus, bet ir 
etiškai neutralus. Jis neteigia, kad visuomeninio pasirinkimo 
metodas yra mokslas apie nesėkmes. Jis taip pat nepasisako už 
kokį nors naivų politinį modelį, kuris garantuotų efektyvias 
priemones įvairiems tikslams siekti. 

Politikos ir ekonomikos metodo derinys dažnai laikomas 
viešojo sektoriaus išskirtiniu bruožu. Knygoje The Political 
Economy of Public Choice R. Sugdenas, pasitelkdamas sudė- 
tingesnes priemones, pateikia šiek tiek kitokius samprotavi- 
mus. Jis rašo: 


Mano tikslas - į ekonomikos teoriją integruoti dvi plačias temas: tradici- 
nės Pareto gerovės ekonomikos... ir socialinio pasirinkimo... Mano nuo- 
mone, abi šias teorijas reikėtų suprasti kaip vertybinių sprendimų, susiju- 
sių su visuomeniniu pasirinkimu, logikos analizę ...abi teorijos analizuoja 


292 VIEŠASIS SEKTORIUS 


logiką argumentų, kuriais galima remtis siekiant pateisinti tam tikrus vie- 
šuosius sprendimus arba tam ukrą viešųjų sprendimų priėmimo tvarką 


(Sugden, 1981: ix). 


Akivaizdu, kad gerovės ekonomika yra siauresnė už patį eko- 
nomikos metodą, o socialinis pasirinkimas — platesnis už po- 
litiką ir biurokratiją. Klaidinga pabrėžti vertybinius sprendi- 
mus ir jų pagrindimą, nes tuomet visuomeninio pasirinkimo 
metodo centre atsiduria moraliniai argumentai. Taigi etinio 
neutralumo problema tampa itin opi. Todėl Muellerio siūlo- 
mas visuomeninio pasirinkimo esmės ir metodo apibūdini- 
mas esti priimtinesnis. 

Jei visuomeninis pasirinkimas esti ekonomikos metodas, tai- 
komas viešojo sektoriaus analizei, tuomet kurie epistemologi- 
niai principai yra pagrindiniai? Visų lygių visuomeninio pasi- 
rinkimo modelių pamatą sudaro dvi esminės nuostatos: 
metodologinis individualizmas ir Žomo economicus modelis (Bu- 
chanan, 1975, 1984; Mueller, 1979, 1989; Sugden, 1981; 
Tullock, 1988). Taigi turime du principus: 


1. Viešajame sektoriuje veikiantys asmenys dirba taip, tarsi 
siektų maksimaliai įgyvendinti savo interesus. 

2. Visi socialiniai subjektai iš esmės yra individualiai veikian- 
čių asmenų grupės. 


Šios dvi metodologinės temos dažnai aptariamos įvairiau- 
sioje literatūroje, tačiau šiuo atveju užteks pasiaiškinti, ar mo- 
deliuojant veiklą viešojo sektoriaus teritorijoje šie du princi- 
pai sąlygoja kokias nors problemas mokslinio objektyvumo 
atžvilgiu. Ar tiesa, kad metodologinis individualizmas ir 5omo 
economicus modelis netiesiogiai sudaro sąlygas dešiniosios ide- 
ologijos šališkumams? 


Elgsenos postulatai 


Socialinių mokslų metodologinio individualizmo doktrina iš- 
kelia reikalavimą sprendimus priimančiuosius svarbiausius na- 

rius vertinti kaip individualius veikiančiuosius asmenis, o įvai- 
rias grupes — redukuoti iki veikiančiųjų asmenų ir jiems bū- 
dingų savybių (Hayek, 1955). Buchananas rašo: 

„Svarbiausi nariai yra priimantys sprendimus, dirbantys, vei- 
kiantys asmenys, o ne organizuotos sistemos, tokios kaip par- 
tijos, provincijos ar tautos“ (1984: 13). Metodologinio indi- 
vidualizmo doktriną Buchananas jungia su tipiškomis 
ekonominio būvio prielaidomis: „žmonės siekia maksimalios 
asmeninės naudos, o... jų siaurai suprantama ekonominė ge- 
rovė yra svarbi tos naudos sudedamoji dalis“ (1984: 13). 

Buchananas be išlygų pripažįsta, kad jungtis tarp metodo- 
loginio individualizmo ir asmeninių interesų aksiomos nėra 
svarbiausia, tačiau ji sudaro visuomeninio pasirinkimo per- 
spektyvos paritetinį pagrindą tarp viešojo sektoriaus ir jo visų 
padalinių bei rinkos veikimo būdų. Būtinai reikalinga funda- 
mentali simetrija tarp viešosios ir privačios veiklos, todėl tei- 
giantieji, jog politinei ir ekonominei elgsenai būdingi visiškai 
skirtingi individų modeliai, turėtų tai įrodyti (Buchanan, 
1984: 13-14). 

Derindami metodologinio individualizmo doktriną su as- 
meninių interesų maksimizavimu, susiduriame su bene svar- 
biausiomis problemomis, susijusiomis su viešojo sektoriaus 
struktūra ir viešosios veiklos motyvais. Ar politinės partijos, 
įstaigos ar nacionalinės valstybės yra niekas daugiau, kaip tik 
žmonių sambūriai? Ar socialinis pasirinkimas yra vien asme- 
ninių interesų funkcija? Jei sakome, kad asmeniniai interesai 
yra esminis motyvas, tai kodėl jis būtinai turi būti ekonomi- 
nis? O kur visuomenės interesai arba ideologija? 

Tullockas yra teigęs, jog šias rimtas problemas būtina spręsti 
pasitelkus visuomeninio pasirinkimo analizę, o ne palikti at- 
sakymų ieškoti tiems, kuriems šie painūs klausimai ir taip yra 
neaiškūs (1988: 158-170). Tačiau nežinia, ar pavyks supras- 
ti viešąjį sektorių ir jo sudėtingą mechanizmą, jei visuomeni- 
nio pasirinkimo metode esama redukcinio šališkumo tenden- 
cijų, teigiančių, jog kiekvienas individas, nepriklausomai nuo 
jo vaidmens ar pozicijos, veikia tik skatinamas vienokių ar ki- 

tokių motyvų, o svarbiausia — siaurų asmeninių interesų, ku- 
rie yra esminė veiklos paskata. 

Ber tai, ką praranda deskriptyvinis realizmas, gali kompen- 
suoti analitinė galia. Pasitelkus standartines ekonominio me- 
todo prielaidas bei turint stiprų teorinį pagrindą galima dary- 
ti argumentuotas išvadas. Dedukcinė galia išgaunama 
deskriptyvinio tikslumo kaina (Friedman, 1953). Pažvelkime 
iš arčiau į šias dvi sudedamąsias dalis: pirmiausia į asmeninių 
interesų maksimą, o tada — į metodologinį individualizmą. 
Savaime šios dvi prielaidos nesąlygoja vertybinio šališkumo vi- 
suomeninio pasirinkimo atžvilgiu. Tik papildę jas kitomis prie- 
laidomis, atsidursime Virdžinijos mokyklos dešiniosios ideo- 
logijos užkampyje. 


Interesų maksimizavimas 


Fundamentaliosios metodologijos prasme visa politinė veikla 
yra individų elgsena. Politikoje linkstama būti įvairių forma- 
lių organizacijų nariais, ar tai būtų politinės partijos, interesų 
grupės, ar viešosios institucijos. Būdami įvairių organizacijų 
nariai, individai įgyja politinių veiksmų pagrindą, kuris jiems 
padeda propaguoti organizacijos ideologiją bei pasaulėžiūrą. 
Jei individai yra esminiai viešojo sektoriaus vienetai, ar tai reiš- 
kia, jog dalyvaujančios viešojoje veikloje organizacijos yra tik 
atskirų asmenų grupės? Buchananas, regis, laikosi būtent to- 
kios nuomonės, pavyzdžiui, kalbėdamas apie socialinį teisin- 
gumą visuomenėje: „Čia, kaip ir efektyvumo siekimo arveju, 
žmonės nelinkę reikšti suinteresuotumą abstrakčiais distribu- 
ciniais idealais, kurie lemia vienokių ar kitokių politinių spren- 
dimų priėmimą. Jie veikiau stengsis siekti savų aiškiai apibrėžtų 
interesų“ (1988: 11). 

Politikai plačiąja šio žodžio prasme, t. y. ne tik politinių 
partijų nariai, bet ir organizuotų grupių atstovai, daro įvai- 
rius pareiškimus apie distribucinį teisingumą teigdami, kad 
panašaus pobūdžio idėjos iš esmės padeda tenkinti įvairius 

poreikius. Abstrakčios distribucinės ideologijos gali įvairiai aiš- 
kinti tokias teisingumo sąvokas, kaip nusipelnyti reikmės ar 
įgyti teisių (Miller, 1976). Iš tikro būtų neteisinga neigti, 
kad politiniai debatai daugiausia ir vyksta dėl tokių konku- 
ruojančių distribucinių idealų. Kita vertus, galima tai ginčyti 
teigiant, jog tokios abstrakčios sąvokos paprasčiausiai atspin- 
di siaurus asmeninius interesus — tačiau kieno? Ir kodėl tai 
būtinai turi pavienių asmenų „aiškiai apibrėžti interesai? 

Šią viešųjų motyvų teoriją pavadinkime „paprastumo teori- 
ja“. Ji teigia, kad viešoji veikla gali būti aiškinama konkrečiai 
apibrėžtų ekonominių asmeninių interesų požiūriu. Čia esa- 
ma dviejų esminių problemų. Viena, susiduriame su savanau- 
diškumo doktrina, kaip žmogaus pagrindine varomąja jėga. 
Kita vertus, yra kolektyvinės veiklos problema, kuri reiškia, 
jog visuomenės norai esti individualių norų sankaupos, susi- 
darančios ne tik apie asmeninius interesus, bet ir apie sociali- 
nius darinius apskritai. Kodėl visuomeninio pasirinkimo me- 
todas turėtų vadovautis paprastumo teorija? Juk jai tenka 
milžiniški sunkumai norint atskirti savanaudiškumą ir altruiz- 
mą vienoje pusėje ir ekonominius bei kitus interesus — kitoje. 
Jai taip pat tenka ir preferencijų problemos instituciniame kon- 
tekste sprendimas. 

Jei pradėsime nuo visuomeninio pasirinkimo teorijoje nu- 
rodomų tradicinių skirtumų tarp sprendimų priėmimo ir jų 
įgyvendinimo (Doel, 1979), tai galėsime tiksliai nurodyti ir 
esmines paprastumo teorijos negalias. Kai žmonės viešai gin- 
čijasi dėl vienokios ar kitokios politinės pozicijos rinkimų me- 
tu ar parlamente, ar tuomet jie gina aiškiai apibrėžtus asme- 
ninius ekonominius interesus? Galimas dalykas, kad jie 
ginčijasi už politikos alternatyvas, kurios yra socialios ta pras- 
me, jog jų įgyvendinimas būtų svarbus visiems, ne tik kalbė- 
tojui. Taigi ar neturėtume nubrėžti skiriamosios ribos tarp 
savanaudiškų interesų ir visuomenės interesų arba panašios ri- 
bos tarp privačių ir socialinių interesų? 

Paimkime biurokrato arba specialisto, dirbančio valstybi- 
nėje tarnyboje, atvejį. Kai jis dirba stengdamasis įgyvendinti 

iškeltus tikslus, ar taip pat siekia aiškiai apibrėžtų asmeninių 
ekonominių interesų? Arba jei įdeda daug pastangų tobulin- 
damas esamas technologijas, tai šitaip daro todel, kad jo pa- 
ties ekonominiai interesai „pastatyti ant kortos ? 

Kai kurie visuomeninio pasirinkimo teoriją palaikantys 
mokslininkai ne tik pripažįsta tokio skirtumo pagrįstumą, bet 
ir laikosi nuomonės, jog šie skirtumai yra gyvybiškai svarbūs 
analizuojant visuomeninio pasirinkimo metodą. Pacituosiu 
Michaelą Laverį: „Dvi bendrosios vertinimo kriterijų sistemos, 
kuriomis aš vadovausiuosi, turi ryšį su tiesioginėmis vartotojo 
išlaidomis ir gaunama nauda bei jo netiesioginiu domėjimusi 
kitų suvartojimu“ (1986: 58). Laveris brėžia ribą, kuri tradi- 
ciškai suprantama kaip riba tarp savanaudiškumo ir altruiz- 
mo. Juk kiekvienas žmogus viską vertina dvejopai: savanaudiš- 
kai ir altruistiškai. Vis dėlto abu interesų tipai yra asmeninio 
pobūdžio ta prasme, jog jie priklauso kalbamajam asmeniui. 
Todel būtina skirti ir kitaip — tarp vartotojų kontroliuojamų 
veiksmų ir išorės pasekmių pertekliaus efekto (Laver, 1986: 
65fE). Vadinasi, greta dviejų privačių ar asmeninių interesų — 
savanaudiškų arba altruistiškų — tipų turime atsižvelgti ir į 
socialines išlaidas bei naudą. Jei taip, tai kaip galima teigti, 
jog individai visuomeninio pasirinkimo sistemoje dirba asme- 
ninių, aiškiai apibrėžtų ekonominių interesų skatinami? Ką 
visa tai iš tikrųjų reiškia? 

Gali atrodyti, kad altruistinių interesų derinimas su socia- 
linėmis išlaidomis ir nauda riboja visuomeninio pasirinkimo 
metodo naudojimą, nustatant šio metodo pritaikymo sritį. Jei 
tai, ką Muelleris sako, yra tiesa — „esminis visuomeninį pasi- 
rinkimą sąlygojantis elgsenos postulatas ekonominiu požiūriu 
yra tas, kad žmogus egoistiškas, racionalus, maksimizuojantis 
naudą“ (1989: 2), tuomet tėra dvi alternatyvos. Vienu atveju 
tenka sutikti, kad visuomeninio pasirinkimo metodas stokoja 
fundamentalių politinių kategorijų, kuriomis nusakomi svar- 
būs politiniai institutai, antru atveju reikėtų pertvarkyti eko- 
nomikos teoriją taip, kad ji atsižvelgtų į interesų ar preferen- 
cijų įvairovę. 

Savo knygoje Se/fishness, Altruism and Rationality R. Mar- 
golis pasisako už antrąjį variantą, nors pažymi, kad ekono- 
minis modelis niekada nebuvo griežtai suvaržytas tik rinkai 
būdinga konkurencine elgsena: „svarbios ekonomikos teori- 
jos sritys neturi nieko bendra su empiriniais rinkos kainų ir 


9.2 lentelė. /nteresų tipai 


Asmeniniai Socialiniai 


kiekybių tyrimais, jos sprendžia daugelį įvairių klausimų (ge- 
rovės ekonomika, sprendimų priėmimų teorija, viešosios gė- 
rybės), kurie turi tiesioginį ryšį su platesnėmis socialinio pa- 
sirinkimo problemomis“ (1982: 10). Vis dėlto norėdamas 
išplėsti ekonomikos modelį iki visuomeninio pasirinkimo ap- 
rėpiamos srities, Margolis teigia, jog prie maksimalios nau- 
dos siekiančio individo būtina pridėti ir kitų subjektų. Paci- 
tuosiu: „mes turime puikų pagrindą tikėtis, kad gyvybingai 
politikos teorijai būtina praplėsti tradicinį racionalaus pasi- 
rinkimo modelį bent jau trimis kryptimis: suteikiant pagrin- 
dinį vaidmenį viešosioms gėrybėms tiesiogiai aiškinant al- 
truistinę motyvaciją; tiesiogiai aiškinant gebėjimą įtikinti“ 
(1982: 13). 

Maksimizavimo aksioma neišvengia sunkumų, nes nėra aišku, 
kokius interesus maksimizuoja viešojo sektoriaus pareigūnai. 9.2 
lentelėje matyti šiek tiek anksčiau aptartų skirtumų deriniai. 

Visuomeninio pasirinkimo metodo elgsenos aksiomą gali- 
ma aiškinti siaurąja prasme, o tai reiškia, jog ji apsiribotų tik 
I deriniu; tačiau galima aiškinti ir platesniu spektru, jungian- 
čiu įvairius derinius tiek, kiek jie bus susiję su nauda subjek- 
tui. Pagrindinė paprastumo teorijos alternatyva būtų peržiūreti 
preferencijas, interesus arba naudingumo struktūrą. 

Kai žmonių veikla yra visuomeninė, kodėl turėtume many- 
ti, kad jie siekia įgyvendinti savus (savanaudiškumas) arba ki- 
tų interesus (altruizmas)? Kodėl vienas negali būti priemonė 
antram! 

Akivaizdu, jog visuomeninė veikla siekia socialinių tikslų. 
Tai gali būti altruistiniai tikslai, visuomeninės sąnaudos ar 
kolektyvinė nauda. Kai ministras pirmininkas ar prezidentas 
valdo šalį, kai parlamentaras skatina priimti kokį nors įstaty- 
mą, kai biurokratas paiso taisyklių sistemos arba pilietis pasi- 
sako prieš branduolinį ginklą, tuomet jie visi kartu pasisako 
už interesus, kurie yra platesni nei jų asmeniniai aiškiai api- 
brėžti interesai. 

Galima ginčytis dėl pasirenkamų veiklos krypčių, nes ma- 
noma, jog jos suteikia daugiau abstrakčios laisvės ir galių ins- 
titucijoms arba grupėms, kurias savo ruožtu įvairūs individai 
vertina savanaudiškai arba altruistiškai. Kad ir kaip būtų, dok- 
trina, teigianti, kad individai vienaip ar kitaip maksimizuoja 
tam tikrą naudingumo funkciją, sudarytą iš jų pačių vertini- 
mų, neįrodo, jog jie kiekvienoje veiklos srityje būtinai siekia 
savų aiškiai apibrėžtų ekonominių interesų. Todėl taikant as- 
meninių interesų aksiomą būtina daryti išlygas. 


Metodologinis individualizmas 


Sujungus paprastumo teoriją su svaria metodologinio indi- 
vidualizmo doktrinos versija, išaiškėja visi sunkumai. Me- 
todologinis individualizmas — tai teorija, teigianti, jog įvai- 
rių formų socialiniai junginiai (tiesiog Žmonių grupės ar 
didelės formalios organizacijos) iš tikro yra ne kas kita, kaip 
žmonių bendrijos (Nagel, 1961). Vadinasi, socialinių jun- 
ginių savybes galima redukuoti iki individams būdingų sa- 
vybių. Redukcinė socialinės realybės sąrangos hipotezė su- 
kėlė daug ginčų dėl visumos prigimties. Jei atspirties tašku 
pasirinksime nuostatą, kad nėra kitų veikėjų, išskyrus žmo- 
nes, ar tuomet taip pat privalome neigti galimybę, jog žmo- 

nių organizacijai būdinga kolektyvinė veikla gali pasireikš- 
ti naujomis savybėmis, kurios nėra būdingos pavieniams in- 
dividams? 

Holizmo kontraredukcionizmo problema tampa opi, vos tik 
įžengus į visuomeninio pasirinkimo teritoriją. Čia, kur for- 
muojama ir įgyvendinama politika, didelis dalyvių skaičius 
padalytas į stambias grupes: institucijas, partijas, interesų gru- 
pes ir taip toliau. Kokie jų motyvai? Kas verčia šias formalias 
organizacijas užsiimti veikla viešojoje arenoje? 

Sujungus paprastumo teoriją su svaria metodologinio indi- 
vidualizmo interpretacija reikštų, kad individai, kurie užima 
svarbiausias pozicijas visuomeninio pasirinkimo sistemoje, pai- 
so savų aiškiai apibrėžtų ekonominių interesų (Breton, 1974). 
Todėl išeitų, jog valstybės pareigūnai siekia pakartotinai būti 
išrinkti ir gauti deramą atlygį (Downs, 1957); biurokratai dirba 
siekdami maksimizuoti savo atlyginimą, galią ir prestižą (Nis- 
kanen, 1971). Šiuo nesistengiama paneigti, kad tokie intere- 
sai gali turėti didelės reikšmės politikoje bei administravime. 
Tačiau klaidinga taip viską supaprastinti neatsižvelgiant į vie- 
ną svarbų elementą: grupių interesus. Kai organizacijos - po- 
litinės partijos, interesų grupės, piliečių judėjimai — imasi kon- 
krečios veiklos, tuomet ant kortos statomi daugiau nei aiškiai 
apibrėžti individų ekonominiai interesai. 

O kolektyvinė veikla — bene svarbiausias bruožas visuome- 
ninio pasirinkimo pritaikymo srityje — ir yra grupių interesai. 
Kolektyviniai interesai gali svyruoti nuo smulkių lobistinių 
grupių siaurų savanaudiškų interesų iki visai visuomenei svar- 
bių interesų. Tokie visuomeniniai interesai, kaip taika, gero- 
vė, sąžiningumas ir lygybė pagal įstatymą, viešajame sektoriu- 
je gali būti pasiekti tik visuomeninio pasirinkimo veiklos 
priemonėmis. Rentos siekimo elgsenos teorija tik patvirtina 
faktą, jog platūs socialiniai interesai puoselėjami dideliuose 
kolektyvuose (Buchanan et al., 1980; Tollison, 1982; Row- 
ley et al., 1988). 

Pradėjus analizuoti viešojo sektoriaus veiklą, iš karto tenka 
susidurti su sunkumais, atsirandančiais naudojantis tipiško- 

mis visuomeninio pasirinkimo motyvų prielaidomis. Tačiau 
nereikia pamiršti, jog kiekvienos prielaidos aiškinamoji galia 
yra ribota. Svarbu suvokti, kiek tinka būti naudojama asme- 
ninių interesų prielaida aiškinantis viešąją veiklą. Ar ta veikla 
bus sėkminga, priklausys nuo to, ar būta kitų prielaidų, lei- 
džiančių šioje srityje tiek pat integruoti žinias. Jei asmeninių 
interesų prielaida negali visko paaiškinti, tai nereiškia, kad ji 
apskritai nieko nepaaiškina. Be to, asmeninių interesų aksio- 
ma nėra norminė propozicija, teigianti, jog dirbantieji vieša- 
jame sektoriuje turi paisyti vien savų aiškiai apibrėžtų intere- 
sų. Prieš pereinant prie norminės visuomeninio pasirinkimo 
teorijos reikia aptarti dar keletą prielaidų. 


Wicksellio valstybės ideologija 


Virdžinijos mokyklos visuomeninio pasirinkimo metodo in- 
terpretacija nera vien pozityvinė valstybės sektoriaus teorija, 
paremta dviem esminėmis — naudingumo maksimizavimo ir 
metodologinio individualizmo - prielaidomis. Šio metodo 
interpretacijos esmę sudaro norminė teorija, teigianti, jog 
valstybės dešinės pakraipos neoliberali ideologija yra aiški 
kitados vyravusio vadinamojo Mančesterio liberalizmo atmai- 
na. Ji yra visiška priešingybė gerovės valstybei, kuri grindžiama 
išorinėmis pasekmėmis ir teisingumu. Norminiam metodui 
pagrindus padėjo valstybės teorija, kurią 1896 m. Knutas 
Wicksellis išdėstė savo studijoje A New Principle of Just Ta- 
xation (1967), kur nustatė politikos kūrimo sprendimų pri- 
ėmimo taisyklę — vieningumo taisyklę. Buchananas šią tai- 
syklę panaudojo kaip pagrindą sutartinei valstybės teorijai. 
Turint galvoje, kad Wicksellio idėja beveik neturėjo jokių 
praktinių pasekmių, toks jos pritaikymas yra nemenkas pa- 
siekimas. 

Buchananas teigia, jog neoliberali valstybės teorija sudaro 
visuomeninio pasirinkimo metodo esmę. Taip manyti klai- 
dinga. Jokie ypatingi ryšiai nesieja visuomeninio pasirinkimo 

metodo su kokia nors normine valstybės teorija, nusakančia 
jos valdymo struktūrų apimtį ir atitinkamą programinę struk- 
tūrą. Reikalavimas atskirti sąvokas „yra“ ir „turėtų būti“ ne- 
priklauso jokiai pozityvistinei mokslo filosofijai. Imtis pozity- 
vinės ir norminės valstybės sektoriaus analizės yra tiesiog 
įdomu, prasminga ir reikalinga. Tačiau kaip mokslinė plat- 
forma visuomeninio pasirinkimo metodas, matyt, logiškai ne- 
gali būti siejamas su vertybėmis, kurias remia Virdžinijos mo- 
kykla (Buchanan, 1984). 

Wicksellio valstybės teorija, paremta efektyvaus apmokesti- 
nimo principais, aiškiai pasisako už individualų guid pro guo 
taisyklės taikymą. Efektyvumas reikalauja, kad kiekvienas pi- 
lietis galėtų palyginti kurio nors valstybės biudžeto straipsnio 
vertę ir sąnaudas, naudodamas ribinius dydžius. Ribinė vertė 
atitiks ribines sąnaudas tuo atveju, jei apmokestinant bus pai- 
soma naudos principo, - kol nesusiduriame su viešosiomis gė- 
rybė. Išsisukinėtojo problemos atveju vienintelis mechaniz- 
mas, galintis garantuoti optimalų apmokestinimą, parūpinant 
lėšų viešosioms gėrybėms teikti, yra vieningumo taisyklė arba 
individualaus veto principas teisiniame kontekste (Musgrave, 
Peacock, 1967). 

Remdamasis Wicksellio sprendimo principu, Buchananas 
(1987) apibrėžia dvi normines taisykles, kurios, jo nuomone, 
sudaro visuomeninio pasirinkimo metodo esmę: politika kaip 
mainai ir ekonominis konstitucionalizmas arba kontraktoria- 
nizmas kaip pagrindas viešosios politikos formavimui. Šie du 
norminiai principai akivaizdžiai skiriasi nuo anksčiau minė- 
tųjų dviejų esminių visuomenės pasirinkimo metodo prielai- 
dų, nes vadovaudamiesi logine būtinybe visą viešojo sekto- 
riaus analizę jie nukreipia dešiniosios ideologijos kryptimi. 
Taip gauname du naujus principus: 


3. Politinė sąveika turi remtis savanoriškais mainais. 

4. Politikai, kaip savanoriškiems mainams, būtina kokia nors 
ekonominė konstitucija, kuri reglamentuotų santykius tarp 
valstybės ir individo. 

Akivaizdu, jog esminės visuomenės pasirinkimo metodo prie- 
laidos — (1) ir (2) (p. 294) — nesiremia fundamentaliais Wick- 
sellio valstybės ideologijos principais. Šiuo nenorima pasaky- 
ti, jog pavyks išvengti prieštaravimų, jei bus vadovaujamasi 
visomis keturiomis aksiomomis iš karto: esmė yra ta, kad rei- 
kėtų vadovautis kiekviena aksioma atskirai, nes (1) ir (2) nu- 
sako kas yra, o (3) ir (4) - kaip turėtų būti. 


Politika kaip mainai 


Politikos kaip mainų aksioma teigia, jog kiekviena viešosios 
politikos sritis yra paremta visų piliečių pritarimu, nes bū- 
tent vieningumo kriterijus lemia politiką bei jos tarnavimą 
visų piliečių interesams. Tai, žinoma, gana optimistiška poli- 
tikos prigimties interpretacija. Tačiau tai ne pozityvinė teori- 
ja, tai — valstybės etikos teorija. Visuomeninio pasirinkimo 
mechanizme, kurį, beje, visuomeninio pasirinkimo metodas 
siekia perprasti, politika pasireiškia daugeliu įvairių būdų, pra- 
dedant prievartos taikymu dėl koncernų interesų, susiforma- 
vusių vartotojų interesų sąskaita, ir baigiant tais atvejais, kai 
laimi bendri piliečių interesai. 

Galimi du Wicksellio vieningumo taisyklės aiškinimo bū- 
dai. Vienas iš jų — pozityvinis — teigia, jog politika — tai mai- 
nai tarp individų, kurie veikia neperžengdami politinių insti- 
tucijų ribų. Politika neturi nieko bendra su visuotinės gerovės 
apibrėžimu ir jos siekimu, nes tai aukščiausias tikslas, reiškian- 
tis daugiau nei individo interesai: „Jei nėra asmeninio intere- 
so, nėra jokio intereso“ (Buchanan, 1987: 338). Tokius ciks- 
lus visuomeninio pasirinkimo metodas siekia formuluoti taip, 
kad jie atitiktų individų interesus. Bet jei sakoma, kad politi- 
ka neturi nieko bendra su visuotine gerove, tuomet kas truk- 
do visuomeninio pasirinkimo metodui modeliuoti politiką kaip 
prievartą arba vienų interesų panaudojimą kitiems interesams? 
Kodėl politika yra tokia pat simetriška kaip ir rinkos mainai? 
Buchananas atsakytų: 

Valstybes veikloje esantis prievartos elementas sunkiai dera prie savanoriš- 
kų individų mainų modelio. Tačiau galima paklausti: koks prievartos ciks- 
las? Kodel individai privalo taikstytis su prievarta, būdinga kolektyvinei 
veiklai? Atsakymas akivaizdus. Individai nesipriešins valstybės bei politi- 
kos prievartai tol, kol esminiai konstituciniai „mainai“ tenkins jų interesus 


(1987: 338). 


Štai čia ir prasideda painiava tarp yra ir turėtų būti. Indi- 
vidai taikstosi su prievartos politika, nes jų priešingas elge- 
sys neatitiktų liberalios politikos vertybių. Tačiau to neuž- 
tenka, kad visuomeninio pasirinkimo metodas imtųsi 
politikos analizės, nes jo tikslas yra mokslinis neutralumas 
ir objektyvumas. 

Antrasis — norminis — Wicksellio vieningumo taisyklės aiš- 
kinimo būdas teigia, kad teisinga yra tik ta politika, kuriai 
vieningai pritaria visi piliečiai. Kodėl taip yra? Akivaizdu, jog 
Wicksellio teorijoje vieningumas suprantamas kaip socialinio 
teisingumo kriterijus, tačiau kodėl? Wicksellis rašo: „Būtų baisi 
neteisybė, jei kažkas būtų verčiamas prisidėti prie kokios nors 
veiklos, kuri neatitinka jo interesų ar net kardinaliai jiems prieš- 
tarauja (1967: 89). 

Nusprendus vieningumo kriterijų taikyti efektyvumui ir tei- 
singumui, logiška, kad bus prieita prie Wicksellio išvadų. Bet 
kodėl turėtume tai padaryti? Tai etikos problema, jungianti 
daug įvairių nuomonių apie tai, ko reikalauja socialinis teisin- 
gumas. Tačiau, jei nuspręsime, jog Wicksellio pozicija yra vie- 
nintelė priimtina, tuomet turėsime išsiversti be įvairiausių so- 
cialinių programų, kurios gali taip ir nesulaukti vieningo 
piliečių pritarimo, nes kokia turėtų būti programa, kuriai visi 
vieningai pritartų, leiskite paklausti? Prie tokios išvados priei- 
na Buchananas, kuris pritaikė Wicksellio teisingumo arba efek- 
tyvumo taisyklę egzistuojančiai gerovės valstybei. Tai ne moks- 
linė analizė. Tai — nei daugiau, nei mažiau — yra norminė 
teorija. Tačiau nereikėtų pamiršti ir to, kad vadovaudamasis 
etikos požiūriu Wicksellis atskyrė politinį teisingumą arba efek- 
tyvumą kaip vieningumą nuo socialinio teisingumo. Pastara- 
sis reikalauja, kad, nepaisant to, ar yra, ar nėra vieningai pri- 

tariama, kai kuriais atvejais derėtų atsisakyti asmeninio suin- 
teresuotumo socialinio teisingumo labui. 


Konstitucinė ekonomika 


Virdžinijos mokyklos visuomeninio pasirinkimo teorijos nor- 
minį aspektą itin išryškino ekonominio konstitucionalizmo ce- 
orija. Norminės viešosios politikos teorija apima politinių 
sprendimų priėmimo procesų taisykles, kurios galėtų atitikti 
vieningumo principą. Buchananas teigia: „Egzistuojančios kon- 
stitucijos, struktūros, taisyklės reikalauja kruopštaus tyrimo. 
Belieka tik spėlioti, ar šios taisyklės radosi visiems pritarus — 
kaip to reikalauja autentiška konstitucinė konvencija?“ (1987: 
341). Kadangi nėra tokios nuolat veikiančios konstitucinės re- 
vizinės sistemos, galima tik spėlioti, ką nutartų piliečiai, jei 
jiems konstitucinė veikla būtų prieinama. Taigi konstitucinės 
ekonomikos samprata — tai ne tikrovės analizė, bet politinės 
kritikos išraiškos mechanizmas. 

Konstitucinės ekonomikos samprata yra ne tik norminio 
pobūdžio, ji dar sudaro ir itin griežtos norminės politikos 
teorijos dalį. Ji ne tik stengiasi atbaidyti visuomeninio pa- 
sirinkimo tyrinėtojus nuo egzistuojančių politinių-ekono- 
minių institucijų vertinimo, bet ir draudžia remtis bet ko- 
kiais vertinimo principais, išskyrus vieningumo taisyklę. 
Anot Buchanano, valstybės veiklą vertinti etiniais kriteri- 
jais draudžiama: 


Nėra tokių kriterijų, kuriais remiantis būtų galima tiesiogiai vertinti poli- 
tiką. Netiesioginis vertinimas gali remus kai kuriais laipsnio matais, ku- 
riais vadovaudamasis politinis procesas padeda apibrėžtus individų priori- 
tetus paversti aiškiais politiniais rezultatais. Vertinimo centre atsiduria 
pats procesas kaip priešingybė galutinės būklės ar rezultatų struktūrai 


(1987: 339). 


Buchanano pabrėžiamas skirtumas tarp rezultatų ir pro- 
ceso kriterijų yra gerai pažįstamas etikos argumento anali- 
zei, bet kodėl visuomeninio pasirinkimo tyrinėtojas turėtų 

priimti sprendimą, kuris patinka Buchananui? Nera jokio 
mokslinio pagrindo teigti, jog politikos negalima vertinti 
utilitariniu arba Rawlso kriterijų požiūriu. Debarai dėl po- 
litinių bei ekonominių režimų vertinimo principų nėra be- 
prasmiai, o įvairius argumentus bei siūlymus derėtų kruopš- 
čiai apsvarstyti. Visuomeninio pasirinkimo metodas kaip 
toks negali įsipareigoti jokiai etikos doktrinai apie socialinį 
teisingumą arba tinkamą ekonominę konstituciją — papras- 
čiausiai dėl to, jog šiuo atveju susiduriame su aukščiausių 
vertybių pasirinkimu. Tai klausimas, į kurį socialiniai moks- 
lai, vadovaudamiesi vien savo specialiąja metodologija, ne- 


gali atsakyti (Brecht, 1959). 


Išvados 


Visuomeninio pasirinkimo metodas kritikuojamas dėl moks- 
linio neutralumo ir objektyvumo trūkumų. Teigiama, kad jo 
epistemologinė esmė apima politines vertybes, kurios priklauso 
kokiai nors ypatingai ideologijai. Todėl toji populiarėjanti vi- 
suomeninio pasirinkimo mokykla painioja, kas yra ir kas turė- 
tų būti, lygiai taip pat, kaip tai darė ankstesnioji politinė eko- 
nomija, tai yra marksistinio požiūrio sistema. Nors ir tenka 
pritarti, jog dažnai nėra lengva atskirti yra nuo turetų būti ir 
kad socialinių mokslų teorijos yra dažnai šališkos, vis dėlto 
labai svarbu laikytis mokslinio neutralumo ir objektyvumo 
principų taip, kaip juos suprato Weberis. Pasitelkus visuome- 
ninio pasirinkimo metodą turi būti įmanu suprasti visuome- 
ninio pasirinkimo mechanizmą, neužsiangažuojant jokiai po- 
litinei ideologijai. 

Visuomeninio pasirinkimo teorijos turėtų būti savarankiš- 
kos, apibrėžtos įprastais mokslinės analizės kanonais. Dvi sa- 
vitos visuomeninio pasirinkimo metodo prielaidos — metodo- 
loginis individualizmas ir asmeninių interesų motyvas — teikia 
būtinus ir pakankamus identifikavimo kriterijus. Čia etinės 
prielaidos nereikalingos. Tačiau šiuo nenorima neigti etikos 

argumentų svarbos ar teigti, jog visuomeninio pasirinkimo ty- 
rinėtojai turėtų užsiimti tiek moksliniais, tiek ir etiniais veik- 
los aspektais, pavyzdžiui, tipiškas visuomeninio pasirinkimo 
prielaidas papildyti politikos kaip mainų bei konstitucinės eko- 
nomikos sampratomis. Tačiau epistemologinės problemos iš- 
nyktų, jei mokslinis ir etikos aspektai būtų aiškiai atskirti. 
Nebūtina pritarti Virdžinijos mokyklos propaguojamoms vi- 
suomeninio pasirinkimo teorijos politinėms vertybėms tam, 
kad būtų galima rimtai analizuoti visuomeninio pasirinkimo 
mechanizmą. 

Visuomeninio pasirinkimo metodo esminė prielaida — as- 
meninių interesų maksimizavimo hipotezė — turėtų būti su- 
prantama kaip paprasčiausia prielaida, o ne aksioma. Jos po- 
tencialas priklauso nuo daugelio įdomių implikacijų, kurios 
išgaunamos pritaikius ją Downso politikams bei Niskaneno 
aprašytiems biurokratams. Tullockas teigia: 


Mano nuomone, didžiuma žmonių yra ypač suinteresuoti (išskyrus šeimos 
arvėjį) savanaudiškais siaurais tikslais. ...Esmė ta, jog ištekliai, kuriuos jie 
yra pasiruošę investuoti siekdami šių tikslų, dažniausiai yra daug mažesn! 
už tą kiekį, kurį jie nori investuoti, kad pasiektų aiškiai savanaudiškų 


tikslų (1970: 33). 


Asmeninių interesų prielaida neneigia altruistinės elgsenos 
viešajame sektoriuje ir neapsiriboja itin siaurais asmeniniais 
materialiniais interesais. Galiausiai ji gali padėti suprasti pa- 
reigos sąlygojamą elgseną, nes tokia elgsena gali būti priemo- 
nė siekti asmeninių interesų tikslo. 

Visuomeninio pasirinkimo metodas išskiria vieną esminį so- 
cialinio gyvenimo aspektą — interesus žmonių, kurie sudaro 
grupes ir organizacijas. Iš tikro tokia asmeninių interesų sam- 
prata, kuria šis metodas vadovaujasi, jungia įvairius motyvų 
elementus: norus, poreikius, prioritetus bei reikalavimus. Ji 
taip pat jungia tiek egoistinius ir materialistinius, tiek ir ben- 
drus kolektyvinius grupių bei organizacijų interesus. Neneig- 
damas altruistinių interesų buvimo, visuomeninio pasirinki- 
mo metodas atmeta objektyvių visuomeninių interesų 
sampratą. Vis dėlto interesai dažnai susikerta arba varžosi tar- 

pusavy, todėl atsiranda būtinybė nustatyti taisykles, kurios 
individualius interesus koordinuotų. Naujasis institucionaliz- 
mas yra socialinių mokslų metodas, kuris ypač pabrėžia antrą- 
jį esminį socialinio gyvenimo aspektą — institucijas. 

Ouid pro guo prielaida yra svarbiausia visuomeninio pa- 
sirinkimo metodui. Ji reiškia, kad piliečiai suteikia valsty- 
bės valdymo struktūroms arba valstybei išteklius ir galią, 
mainais tikėdamiesi prekių ir paslaugų, taip pat ir įstaty- 
mu grįstos visuomenės, kuri jiems duotų tiek, kiek jie jai 
atiduoda. 


10) 


Naujasis institucionalizmas 


Institucionalizmo paradigma itin sustiprėjo per pastaruosius 
du dešimtmečius. Jos atgimimas buvo reakcija į įvairias re- 
dukcines teorijas, kurios politinių organizacijų veiklą aiškino 
netgi politiniais veiksniais. Institucijos, ypač politinės, vado- 
vaujasi savita logika, todėl jos analizei būtini metodai, alter- 
natyvūs tiems redukciniams metodams, kurie politiką supranta 
tik kaip preferencijas (ekonomines būtybes) arba socialines 
struktūras (sociologines būtybes). Naujasis institucionalizmas 
reiškiasi dviem skirtingomis versijomis: pirmoji remiasi orga- 
nizacijų teorija, o antroji — naująja institucine ekonomika. Neo- 
institucionalistinėje literatūroje vyrauja bendra nuomonė, jog 
„institucijos yra svarbu“. Apskritai institucijos yra žmonių su- 
kurtas mechanizmas, varžantis sąveiką tarp individų (North, 
1990b). Antra vertus, institucijos yra taisyklės ir normos, ku- 
rios reiškiasi formaliomis ir neformaliomis teisėmis ir pareigo- 
mis, sudarančiomis palankias sąlygas formuoti stabiliai ir ga- 
na patikimai nuomonei apie kitų individų veiksmus. 
Neoinstitucionalistai nesutaria, kokius socialinius reiškinius 
priskirti „institucijoms“. Matthewsas (1986) išskiria keturis 
požiūrius: institucijos kaip nuosavybės teisės, kaip konvenci- 
jos, kaip įvairūs sutarčių tipai ir, atskirai, kaip sutartys dėl 
valdžios ar valdymo struktūrų, tokių kaip firma. Williamso- 
nas (1985:15) teigia: „Firmos, rinkos ir santykių sutartys yra 
svarbios ekonominės institucijos“, tuo tarpu Northas (1990b) 
pabrėžia būtinumą konceptualiai skirti žaidimo taisykles (ins- 

titucijas) ir strategijas (organizacijas), kurias kaip naudingiau- 
sias sau pasirenka socialinio žaidimo dalyviai (1990b; 5). Fir- 
mos irgi priskiriamos organizacijų tipui, kuris formuojasi pa- 
gal institucinės veiklos reikalavimus. Northo supratimu, 
organizacijos veikia kaip institucinių pokyčių pagrindinė jė- 
ga, kuri dažniausiai lieka inkrementalaus pobūdžio. 

Esminė problema čia yra ta, ar institucionalizmas apskri- 
tai įmanomas viešajame sektoriuje. Kaip reikėtų jį vertinti, 
jei mums pirmiausia rūpi viešasis sektorius? Ar įmanoma 
vadovautis neoinstitucionalizmo koncepcijomis modeliuo- 
jant viešąjį sektorių? 


Politika, ekonomika ir interesai 


Politikos mokslas ir ekonomika nėra tokie skirtingi, kaip 
anksčiau buvo manyta: tuomet aiškinta, kad politika yra val- 
džia ir jos formos, o ekonomika — pinigai ir išteklių skirsty- 
mas bei perskirstymas. Staatswissenschaft tiria viešąsias insti- 
tucijas, o Wžrtschaft — privačias. Senoji politinės ekonomijos 
mokykla tokio skyrimo nedarė, jai visuomenė buvo kartu ir 
valstybinė santvarka, ir ekonomika (Palgrave, 1894, III to- 
mas); Adamas Smithas teigė: „Politinė ekonomija, kaip moks- 
lo apie valstybės pareigūną ar įstatymo leidėją šaka, laikosi 
dviejų skirtingų tikslų: pirma, garantuoti žmonėms gausias 
pajamas arba lėšas pragyvenimui, arba, tiksliau pasakius, leis- 
ti jiems patiems pasirūpinti tokiomis pajamomis arba lėšo- 
mis pragyvenimui: antra, garantuoti valstybei arba visuome- 
nei tokias pajamas, kurių pakaktų viešosioms paslaugoms“ 
(1962, I tomas: 375). 

Nėra jokio pateisinimo bet kokiems radikaliems bandymams 
atskirti politiką nuo ekonomikos, antraip bus paneigiamas fak- 
tas, jog šie du socialiniai mokslai tiria tuos pačius reiškinius — 
institucijas ir interesus: čia taip pat nėra tas atvejis, kad sava- 
naudiški interesai reikštųsi vien rinkos institucijose ar kad vie- 
šosios institucijos rūpintųsi vien tik valdžia, o niekada pini- 

gais. Kodėl visuomeniniai interesai, jei tokie iš viso egzistuoja 
pasaulio socialinėse sistemose, negali reikštis tiek privačiose, 
tiek visuomeninėse institucijose? Kodėl manoma, jog valdžios 
mažiau siekiama rinkos institucijose, 0 pinigų — visuomeninė- 
se? Naujoji politinė ekonomija atmeta konceptualius skirtu- 
mus tarp politikos ir ekonomikos, nes jie neigia tų dviejų reiš- 
kinių artumą (Earwell et al., 1987, III tomas: 900-910): lygiai 
kaip ir rinka, viešasis sektorius sąveikai tarp asmenų ir institu- 
cijų siūlo taisykles, kurios koordinuoja ir jungia individų in- 
teresus, t. y. preferencijas, poreikius ar norus, vertybes ir įsiti- 
kinimus, visa, kas sudaro socialinį gyvenimą. 

Vyrauja vienas politinio tyrimo metodas, siekiantis nusta- 
tyti pavienių asmenų ar įvairių grupių interesus, kuriuos įvai- 
ria valstybine veikla jie siekia maksimaliai įgyvendintu. Toks 
politikos ir visuomeninio gyvenimo analizės metodas, atski- 
riantis politinio gyvenimo taisykles ir procedūras nuo egois- 
tinio, altruistinio, asmeninių ir kolektyvinių interesų pasau- 
lio, su kuriuo susiduria viešosios institucijos, turi senas 
tradicijas tiek politikos moksle, tiek ir ekonomikos teorijoje 
(Truman, 1951). 

Viešojo sektoriaus analizės problema — kaip, viena, išlaikyti 
pusiausvyrą tarp interesų teorijos ir naujojo institucionaliz- 
mo, t. y. tarp norų, poreikių ir preferencijų, kita vertus, tarp 
taisyklių, procedūrų ir institucijų. Gerovės ekonomikos teori- 
jos požiūris į institucijas ir interesus viešajame sektoriuje ap- 
ima tokias hipotezes, kurios neoinstitucionalistiniam meto- 
dui kelia abejonių, ypač rinkos ydų teorija, sudaranti išplėtotos 
ekonomikos valstybės racionalumo teorijos pagrindą (Schot- 
ter, 1985). 

Tradicinis gerovės ekonomikos metodas teigia, kad įvairūs 
rinkos ydų tipai sudaro palankias sąlygas viešosios politikos 
kryptims formuoti ir joms įgyvendinti. Naujasis instituciona- 
lizmas teigia, jog viešosios institucijos nėra neutralios politi- 
kos krypčių, kurias jos pačios priima, atžvilgiu. Viešosios ins- 
titucijos yra reikalingos, taip teigia dvi pagrindinės viena kitai 
priešingos naujojo institucionalizmo teorijos: sociologinis ins- 

titucijų variantas, aiškinantis, kad institucijos yra daugiau nei 
jos elementų suma (holistinis variantas), bei ekonominis ins- 
titucijų variantas, teigiantis, kad būtent institucijos raciona- 
liai reaguoja į individualius interesus ir jungia juos kolektyvi- 
nei veiklai (atomistinis variantas). 


Rinkos ydos ir ne rinkos ydos 


Rinka ar politika yra klasikinė politinės ekonomijos proble- 
ma. Ir nesvarbu, ar tai senoji mokykla (Adamo Smitho, Da- 
vido Ricardo ar Karlo Marxo), svarbiausią vaidmenį teikusi 
išteklių paskirstymui ir pajamų perskirstymui, ar naujoji srovė 
(Gordonas Tullockas, Jamesas Buchanas, Mancuras Olsonas 
ir Brunas Frey'us), tyrinėjanti sąveiką tarp valstybės santvar- 
kos ir ekonomikos. O kaip rinktis tarp rinkos ir valstybės? 
Tradicinė rinkos ydų teorija siūlo sisteminius kriterijus šiai 
esminei institucinio pasirinkimo problemai išspręsti (Mis- 
han, 1981). 

Egzistuoja keturi rinkos ydų tipai, arba situacijos, kai iš- 
teklių paskirstymui rinkos paskirstymo mechanizmų taikyti 
negalima. Tai yra techninio, arba ekonominio, pobūdžio ne- 
galios tipai, kada sprendimas išvis neįmanomas arba jis ne- 
efektyvus. Keturi rinkos ydos tipai yra šie: (1) teigiamos ir 
neigiamos šalutinės pasekmės; (2) masto ekonomija; (3) in- 
formacijos netobulumas; (4) pajamų ir turto paskirstymo tei- 
singumo problema. 

Rinkos ydų teorija teigia, kad viešųjų programų paklausą ir 
pasiūlą, taip pat ir išteklių paskirstymą, pajamų perskirstymą ir 
visuomeninį reguliavimą sąlygoja piliečių preferencijos anksčiau 
išvardytų (1)-(4) kategorijų klausimais, nedarant jokių insti- 
tucinių prielaidų. Charlesas Wolfas knygoje Markets or Go- 
vernments (1988) išskiria tokias dvi esmines gerovės ekonomi- 
kos funkcijas. 

Bendra viešųjų programų paklausa jungia pavienių visuo- 
meninių programų paklausą į vieną visumą, kuriai įtakos turi 

įvairiose rinkose pasireiškiančių šalutinių pasekmių skaičius 
(X), monopolijos laipsnis privačiame sektoriuje (M), infor- 
macinis netobulumas (I), viešųjų gėrybių poreikis (G), nely- 
gybės percepcija (E), mokesčių lygis (R) ir visuomeninės pro- 
gramos vieneto savikaina (P). X, M, I, G ir E veiksniai didina 
paklausą visuomeninėms programoms, o R ir P veiksniai ma- 
žina. Toks būtų bendriausias modelis, nustatantis paklausą iš 
visuomeninio namų ūkio pusės. 

Bendrąjį pasiūlos modelį sudaro tie patys veiksniai, kurie 
lemia kiekvienos viešosios programos pasiūlos jungtį į ben- 
drąją visų viešųjų programų pasiūlos visumą. Tai tokie veiks- 
niai: kaip tiksliai vienokia ar kitokia viešoji programa gali būti 
išmatuota (V), monopolijos laipsnis viešojoje programoje (m), 
kiek aiškus technologinis santykis tarp sąnaudų ir produkci- 
jos toje programoje (T), vieneto savikaina (P), mokesčių lygis 
(X) ir nacionalinės pajamos (Y). 

Šie modeliai apibrėžia nemažai viešojo sektoriaus veiklos są- 
lygų, tačiau nė viena iš jų nėra apsaugota nuo sunkumų. Eg- 
zistuoja itin didelė paklausa tiek viešųjų programų skaičiui, 
tiek ir jų visapusiškumui. Viešųjų programų paklausą didina 
įvairūs veiksniai; jos grupės, tiesiogiai gaunančios naudą iš šių 
programų, akcentuoja rinkos ydas; vyksta konkurencija tarp 
politinio elito, vedanti prie nepakankamo išlaidų įvertinimo 
bei naudos pervertinimo esama ir esminių neatitikimų tarp 
vartojimo ir mokėjimo. 

Šie paklausos srities trūkumai sąlygoja informacinį ne- 
pakankamumą, kuris veda prie mikro- ir makrotrūkumų. 
Mikronetobulumas reiškia, jog nėra sąsajos tarp naudos ir 
išlaidų, tai savo ruožtu sąlygoja esminę asimetriją, pasireiš- 
kiančią tuo, kad nauda telkiasi mažose, gerai organizuotose 
grupėse, o išlaidos išsklaidomos tyliajai daugumai. Makro- 
netobulumas pasireiškia, kai politinė dauguma naudoja vals- 
tybės biudžetą perskirstymo tikslams, taip sukurdama sau 
palankias sąlygas. Šie du paklausos trūkumai stumia tiek 
viešųjų programų skaičių, tiek ir jų dydį toli už racionalių 
ribų. 

Viešojo sektoriaus pasiūlos srityje esama keleto veiksnių, ku- 
rie didina valstybės biudžetą: sistemingos problemos nustatant 
ir įvertinant rezultatą, naudojimasis viešosiomis monopolijo- 
mis, gamybos technologijų neapibrėžtumas, taip pat ir natūra- 
lių vertinimo kriterijų nebuvimas (Wolf, 1988: 35-99). 


Pasiūla, paklausa 


Y Nacionalinės 
pajamos (Y) 


10.1 pav. Hipotetinės ne rinkos paklausos ir pasiūlos funkcijos 


Visus šiuos trūkumus sudėjus į vieną, susidaro didžiulė 
politikos (ne rinkos) nesėkmės tikimybė, kuri gali reikštis: 
(1) išlaidų atskyrimu nuo pajamų; (2) nereikalingomis ir nuo- 
lat augančiomis išlaidomis; (3) vidiniais veiksniais arba iš- 
laidomis, kurias sąlygoja privačių grupių buvimas viešosiose 
programose; (4) šalutinėmis pasekmėmis arba išlaidomis tre- 
tiesiems asmenims, atsirandančiomis dėl viešųjų programų 
veikimo; (5) paskirstymo neteisingumu, atsirandančiu dėl 
viešųjų programų. 

Ydos tikimybė tiek viešojo sektoriaus paklausos, tiek ir pa- 
siūlos srityje reiškia, kad viešojo sektoriaus pusiausvyros lie- 
ka neapibrėžtos, tuo tarpu pusiausvyrų kiekybė išlieka itin 
gera (10.1 pav.) 

Viešojo sektoriaus pusiausvyra Y paveiksle susidaro per toli 
į dešinę, nes tik visapusiška informacija gali sumažinti įvairių 
trūkumų įtaką paklausos ir pasiūlos didėjimui. Tradicinei ge- 

rovės ekonomikos rinkos ydų teorijai priešpriešinti visiškai nauji 
modeliai, kurie pripažįsta institucinių veiksnių įtaką piliečių 
preferencijoms viešosiose programose, taip pat įtaką agregavi- 
mo procesui, pavaizduotam paveiksle viešųjų programų pa- 
klausos ir pasiūlos kreivėmis. 


Sociologinis institucionalizmas 


Du žymiausi institucinio metodo atstovai yra Jamesas G. 
Marchas ir Johanas P. Olsenas (March, Olsen, 1984; March, 
1988; Olsen, 1988). Koks konkrečiai yra jų propaguojamas 
neoinstitucionalizmas? Sveikas protas sako, jog interesai ir 
institucijos yra atskiri socialinės realybės vienetai. Savo kny- 
goje Rediscovering Institutions (1989) Marchas ir Olsenas tei- 
gia priešingai. Pirmiausia jie mano, kad negalima atskirti in- 
teresų nuo institucijų; antra, institucijos yra svarbesnės už 
interesus visose tiek teigiamose, tiek ir neigiamose socialinė- 
se sąveikose. 

Marchas ir Olsenas kaip išeitį siūlo atgaivinti senąjį insti- 
tucionalizmą, kuris, kaip kadaise buvo aiškinama, iškreipė 
politinės analizės esmę (Eulau, 1963). Už apsiribojimą isto- 
rija ir konkrečiais atvejais institucionalizmas kaltintas loka- 
lizmu bei partikuliarizmu; sutelkęs dėmesį į formalias tai- 
sykles, jis nepaisė tikrojo gyvenimo elgsenos ir dėsnius 
primenančių jo reguliarumų. Esminis klausimas yra tas, ar 
naujasis institucionalizmas gali būti perkeltas į dešimtąjį de- 
šimtmetį, atrėmęs septintąjį dešimtmetį nukreiptą į jį bihe- 
vioristinio ir komparatyvistinio metodo kritiką (Powell, 
DiMaggio, 1991). 

Institucijų svarbos viešajame sektoriuje idėja susiduria su 
dviem problemomis. Pirma, kokiu būdu išskirti politines ins- 
titucijas iš bendros institucijų sistemos? Atsižvelgiant į politi- 
nes, ekonomines, socialines ir kultūrines institucijas, pagrin- 
diniai politinių institucijų bruožai apibūdinami taip: „Politinė 
tvarka nustato sistemą konfliktams spręsti ir kontroliuoti. Ji 

apibrėžia svarbiausias valdymo struktūras, jų atsiradimą ir po- 
kyčius, jų sąveiką, taip pat ir santykius su pavieniais pilie- 
čiais“ (Olsen, 1988: 22). 

Akivaizdu, kad politinės institucijos kuria politinę tvarką. 
Tačiau esama kelių mechanizmų, kuriais sprendžiami konfliktai 
ir koordinuojama visuomenės veikla. Ar kiekvienas iš jų yra 
politinės tvarkos dalis? Naujasis institucionalizmas atsako, jog 
valstybės koncepcija yra itin svarbi, nes apibrėžia tas institu- 
cijas, kurios yra politinės, o valstybės teorijos atgimimą jis 
priskiria institucionalistinei tendencijai (Skocpol, 1979, 1985; 
Dunleavy, O Leary, 1987). 

Jei institucionalizmo metodas negali išsiversti be valstybės 
sąvokos, tai kas yra valstybė? Tradicinis požiūris į valstybę ypač 
pabrėžia, kad svarbiausia yra ne tai, kad visa, kas valstybei 
būdinga — suverenumas, centralizacija, jėga — sudaryta iš ins- 
titucijų, bet kad valstybės institucijos apskritai yra išskirti- 
nės.Todėl teigti, kad valstybės koncepcija sudaro institucio- 
nalizmo esmę, yra visiškai neadekvatu, nes viešojo sektoriaus 
institucijų prilyginimas valstybei sukurtų tik naujų neišspręstų 
problemų. 

Institucionalizmas yra atsidūręs ties viena dilema: jis dife- 
rencijuotai vertina įvairių institucijų tipus — politinį, ekono- 
minį, socialinį — tačiau kai šiam tikslui griebiasi valstybės są- 
vokos, ją tuomet tenka moduliuoti taip, kad valstybės sąvokos 
apibrėžimas atspindėtų specifines politinių institucijų ypaty- 
bes. Be to, būtina žinoti, kas apskritai yra institucijos. Ar ins- 
titucija yra elgsenos sistema, ar taisyklių rinkinys, ar abu kar- 
tu sudėjus? Ir ar vienokia ar kitokia elgsenos ar taisyklių sistema 
galėtų vadintis institucija? Olsenas rašo: 


Institucijoms priklauso ne tik valdžia ir galia, bet ir kolektyvinė išmintis 
bei etika. Jos nubrėžia fizines, kognityvines ir moralines bendros veiklos 
kryptis; intervencijos ribas; konceptualų priežiūros objektyvą; darbotvar- 
kę, atmintį, teises ir pareigas, taip pat ir teisingumo koncepcijas bei simbo- 
lius, kurie mums aiškiai suprantami (1988: 35). 


Naujieji institucionalistai ne tik entuziastingai džiaugiasi, 
bet ir žavisi institucijų savybėmis (March, 1988). Vis dėlto 

reikia paklausti, ar institucijos negali būti kenksmingos, prie- 
šiškos ir neteisingos. Atrodytų, jog institucijoms būdinga tai, 
kas būdinga ir organizacijoms: kolektyvinė veikla, teisėtumas 
ir simbolizmas. 

Marchas ir Olsenas teigia, kad institucijos formuoja indivi- 
dualius veikiančiuosius asmenis: institucijos — tai visa, kas yra 
organizuota žmogaus veikla. Kaip patvirtinti šių instituciona- 
listinių teiginių teisingumą ir įrodyti, kad institucijos yra svar- 
besnės už individus? 

Naujasis institucionalizmas aiškina, kad institucijos egzistuoja 
ne tik socialinėje tikrovėje. Naujoji teorija taip pat pateikia sam- 
protavimų, kaip turėtų būti žiūrima į institucinius reiškinius 
ir kaip juos reikėtų aiškinti. Institucinė epistemologija apima 
du komponentus, vieną neigiamą, o kitą teigiamą. 

Neigiamas argumentas neigia du vyraujančius organizaci- 
nių reiškinių aiškinimus, t. y. kontekstinį metodą ir veikėjo 
metodą, pagal kuriuos politika suprantama kaip nepolitinių 
veiksnių šalutinis produktas. Vienas aiškinimas yra konteksto 
pobūdžio, todėl ir remiasi socialine struktūra, o kitas — re- 
dukcinis arba nukreiptas į individą (Olsen, 1988: 35). 

Daugybė metodų neišsiverčia be neigiamų argumentų: bi- 
heviorizmas, politinė sociologija, racionalaus ir socialinio pa- 
sirinkimo, visuomeninio pasirinkimo metodai ir t. t. Visiems 
jiems būdinga ta pati daroma klaidinga prielaida, jog politi- 
nius reiškinius, kaip ir visuomenines institucijas, galima aiš- 
kinti nepolitinių veiksnių kontekste. Šis neigiamas argumen- 
tas remiasi empirine propozicija, kurią nesunku iškraipyti. 
Norėdamas pagrįsti savo teiginius, institucionalizmas turi įti- 
kinamai įrodyti, kad nėra ir negali būti jokios viešojo sekto- 
riaus institucijų teorijos, kuri pateisintų tokius nukrypimus 
bandydama institucines savybes priskirti socialiniams veiks- 
niams ar nepastoviam individualiam pasirinkimui. Tačiau ga- 
li būti, kad kai kurie konteksto ar individualaus pasirinkimo 
metodai yra efektyvesni nei kiti ir kad įmanomos vienokios ar 
kitokios teorinės naujovės, kurios galėtų pasiūlyti vieną ar ki- 
tą adekvačią konteksto ar individo teoriją. 

Teigiamas argumentas aiškina, į ką labiausiai reikėtų kreip- 
ti dėmesį. 

Neoinstitucionalizmas siūlo pažvelgti į: (a) fizinę struktū- 
rą; (b) demografinę struktūrą; (c) istorijos raidą; (d) asmeni- 
nius ryšius; (e) laiko struktūrą (priimtų sprendimų laikas) (Ol- 
sen, 1988: 37). 

Institucijas galima nagrinėti kaip: (1) norminius potvarkius; 
(2) kognityvinius potvarkius; (3) simbolinius potvarkius. O 
kaip bus su institucijų veiklos aspektais? Ar institucijos pir- 
miausia yra normos, sistemos ar simboliai? Ir ar visa tai prisi- 
deda prie kolektyvinės veiklos, tai reikštų, kad kolektyvinės 
veiklos procesas vyksta ir duoda socialinius rezultatus? Lygiai 
kaip senasis institucionalizmas pervertino organizuotos kolek- 
tyvinės veiklos formalųjį aspektą, taip gali atsitikti ir su nau- 
juoju institucionalizmu. 

Institucinių pokyčių teorija, kurią propaguoja institucio- 
nalizmas, įdomi ir savo pasirinktos politikos perspektyvos po- 
žiūriu. Ji aiškina, kad institucinių procesų pokyčiai yra iš pri- 
gimties politinio pobūdžio. Vėlgi esama teigiamų ir neigiamų 
argumentų. Neigiami aiškina, jog institucionalizmas atmeta 
organizacinės sąrangos idėją, kuri reiškia, jog organizacijų nie- 
kada negalima restruktūrizuoti pagal formules politinių dek- 
retų priemonėmis ir kad efektyvus organizacijos gebėjimas pri- 
sitaikyti prie aplinkos poreikių yra tik iliuzija. 

Teigiami įrodinėjimai apie institucinę dinamiką aiškina, kad 
organizaciniai pokyčiai yra sudėtingas procesas, kuris jungia 
atsitiktinius rezultatus ir atsitiktinius veiksmus, tai reiškia, 
jog neįmanoma numatyti rezultatų, o pokyčių kontroliuoti 
įsakais. Naujasis institucionalizmas aiškina, kaip institucijos 
veikia socialinę dinamiką (Olsen, 1988: 44). 

Organizacinių pokyčių teorija, pabrėžianti inertiškumą, 
priešiškumą naujovėms, stichiškumą, netikėtumą ir neapgal- 
votumą, didelių valstybinio valdymo struktūrų epochoje at- 
rodo itin tinkama. Ar ji neišvengiamai siejasi su ontologiniu 
ir epistemologiniu institucionalizmu, yra neaišku. Aišku yra 
tai, kad ši teorija padeda suprasti veiklos politikos procesus 

tose šalyse, kurios tradiciškai rėmėsi hierarchinių sprendimų 
įgyvendinimu bei planavimo modeliais. 

Naujasis institucionalizmas nėra vien tik toks analizės me- 
todas, kuris leidžia tirti tai, kam nerodė dėmesio kiti vyrau- 
jantys politikos mokslo metodai. Tai teorija, aiškinanti nau- 
ją reiškinį - derybų visuomenę. Kodėl mums reikalinga 
naujoji institucionalizmo paradigma socialiniuose moksluo- 
se? Ne todel, kad institucijos yra tiek pat tikros kaip ir indi- 
vidai ir ne todėl, kad institucijos neįmanomos prisitaikymo 
prie aplinkos ar individualaus racionalaus veiksmo atžvilgiu, 
bet todėl, kad pastaruoju metu institucijos įsivyravo, tapo 
ryškios ir įtakingos. 

Naujasis institucionalizmas prilygsta naujajai valstybės te- 
orijai — teigdamas savą gerovės valstybės, viešojo sektoriaus 
vaidmens ir struktūros bei jo pasiturinčios visuomenės atei- 
ties sampratą. Kokio tipo valstybė yra įmanoma kapitalistinė- 
je demokratijoje? Olsenas siūlo keturis alternatyvius mode- 
lius: suverenią valstybę, moralių valstybių bendruomenę, 
klasikinę liberalią valstybę ir segmentuotą valstybę. 

Ilgas viešojo sektoriaus augimo procesas, prasidėjęs po Ant- 
rojo pasaulinio karo, reiškė, kad segmentuota derybų valstybė 
tapo vyraujančiu modeliu. Segmentuota valstybė skiriasi nuo 
suverenios valstybės, nes neturi pagrindinio kontrolės centro, 
taip pat ir bendrų valdžios šaltinių, o tai reiškia, kad parla- 
mento galios tapo apribotos. 

Segmentuota valstybė skiriasi nuo valstybės kaip moralios ben- 
druomenės, nes esminė sąveika vyksta tarp organizuotų intere- 
sų, 0 ne pavienių piliečių, ir yra sąlygojama kolektyvinės veik- 
los logikos, o ne apeliacijų į moralę. Segmentuota valstybė skiriasi 
ir nuo valstybės sergėtojos, nes rinkos procesus čia nuolat per- 
traukia derybos tarp monopolistų ir oligopolistų tiek valstybės, 
tiek ir privačiame sektoriuje. Didelių valstybės valdymo struk- 
tūrų metas kartu yra ir silpnos valdžios bei jos galių perdavimo 
viešosioms ir privačioms organizacijoms metas. 

Devintąjį dešimtmetį prasidėjo valstybės modelių, jų pri- 
valumų ir trūkumų prežiūrėjimo procesas. Segmentuotos vals- 

tybės modelis buvo kritikuojamas kitų modelių šalininkų. Su- 
verenios valstybės modelio šalininkai norėtų matyti daugiau 
demokratinių sprendimų atstovaujamose asamblėjose, taip pat 
ir stipresnio politinio vadovavimo; valstybės-sergėtojos šalinin- 
kai norėtų biudžeto paskirstymą pakeisti rinkos paskirstymu; 
o valstybės-bendruomenės modelio šalininkai propaguoja to- 
kius moraliai patrauklius gyvenimo būdus, kurie garantuoja 
individo teises ir ekologinį balansą. 

Tai ir yra naujojo institucionalistinio argumento esmė: kad 
ir kokie būtų konkurencijos tarp alternatyvių valstybės mode- 
lių rezultatai, kad ir kokie kompromisai būtų pasiekti tarp šių 
modelių implikacijų, visa, kas vyksta, gali būti suprasta tik 
institucionalistinio metodo dėka, nes „ant kortos pastatyta“ 
yra nei daugiau, nei mažiau — O institucijos, kurias žmonės 
pasirinktų, jei konstitucinė veikla jiems būtų prieinama. Nau- 
jasis institucionalizmas, kaip ir naujoji kultūros teorija, sten- 
giasi padėti išsiaiškinti elementarias politinių institucijų for- 
mas be jokių metodologinių suvaržymų, ribojančių bet kokių 
diskusijų mastą ir gylį. 

Sociologinis neoinstitucionalizmas propaguoja tris pagrin- 
dines idėjas: (1) institucijos yra svarbus socialinių sistemų ele- 
mentas (ontologija); (2) instituciniams reiškiniams būtina spe- 
ciali socialinių mokslų metodologija (epistemologija); ir (3) 
institucijos lemia interesus (metafizika). 

Labai svarbūs yra „institucijų“ termino semantiniai aspek- 
tai, nes manoma, kad institucijų reikšmė socialiniam gyvenimui 
yra didelė; vis dėlto nurodoma arba apsistojama ties visiems 
suprantama „institucijos“ termino reikšme. Kaip politinių ins- 
titucijų pavyzdį Marchas ir Olsenas pateikia valstybę, teisinę 
tvarką, įstatymų leidybą arba parlamentinę asamblėją; tačiau 
ar šių socialinių sistemų nesudaro įvairios institucijų grupės? 
Nėra abejonių, kad daug žadančio naujojo politinio institu- 
cionalizmo ateitis priklauso nuo to, kaip toli bus pažengta 
apibrėžiant „institucijos“ teorinę ir empirinę reikšmę. „Ins- 
titucija“ apibrėžia ne tik taisykles, bet ir technologijas bei kul- 
tūras; kaip mums tuomet atskirti vienokios ar kitokios sociali- 

nės sistemos instituciją nuo elgsenos, orientuotos į taisykles, 
technologijas ir kultūrą? 

Nauja yra ne ontologinė hipotezė, aiškinanti, kad institu- 
cijų vaidmuo yra labai svarbus socialiniam gyvenimui, o me- 
todologinė idėja, jog institucijoms būtina aiški epistemolo- 
gija (konkrečiai interpretacinė hermeneutika), kuri dar 
niekada taip aiškiai ir glaustai nebuvo pateikta. Velgi čia esa- 
ma tiek teigiamų, tiek neigiamų argumentų. Neigiami argu- 
mentai teigia, kad didesnė viešųjų institucijų analizės dalis 
yra redukcinio pobūdžio. Tiek vyraujantis požiūris į politi- 
ką ir administravimą, sistemų perspektyvą (socialinę struk- 
tūrą), tiek racionalaus pasirinkimo perspektyva (individua- 
lios preferencijos) nepripažįsta, jog visuomenės institucijos 
yra Sui generis pavyzdys. 

Teigiami argumentai teigia, kad institucijas apskritai, o ypač 
viešąsias institucijas, reikia vertinti pagal tai, kaip jos sprendžia 
vieną pagrindinių socialinių mokslų problemų: kas palaiko so- 
cialinio gyvenimo rvarką ir kas atsako už socialinių sistemų veiks- 
mingumą? Neoklasikinis sprendimų priėmimo modelis, aiški- 
nantis socialinę tvarką kaip grynai racionalaus asmeninių interesų 
maksimizavimo rezultatą, paremtas ekonominio būvio prielai- 
domis, o tuo tarpu sociologinis modelis nurodo struktūrinius 
veiksnius, stabilizuojančius individualią elgseną. 

Remdamiesi tokiu socialinės tvarkos nesėkmės galimybės aiš- 
kinimu, Marchas ir Olsenas teigia, kad tokie reiškiniai, kaip 
taisyklės, įstatymai ir normos, užtikrina socialinių sistemų eg- 
zistavimą. Ir jų negalima redukuoti iki interesų koncepcijos ar 
socialinės struktūros sampratos. Institucijos nuo interesų ski- 
riasi taip, kaip skiriasi taisyklės vienoje ar kitoje socialinėje 
sistemoje. Tiek viena, tiek ir kita yra prasmingi reiškiniai, 0 jų 
egzistavimo pagrindas priklauso tik nuo to, kaip jų taisykles 
interpretuos veikiantys subjektai. Institucinės taisyklės varžo 
elgseną, nes jos pateikia veiksmui motyvus, bet ne priežastis. 

Taigi standartines socialinių mokslų priežastingumo ir re- 
dukcijos iki asmeninio ar sociologinio funkcionalizmo sąvokas 
reikia keisti hermeneutikos sąvokomis. Tik perpratus vienos 

ar kitos socialinės sistemos vadinamąją taisyklių Sinn!', gali- 
mas logiškas jos veiksmų paaiškinimas. Jokia redukcija negali 
visuomeninių institucijų paversti autonominiais veikėjais. Ta- 
čiau kaip paaiškinti ar numatyti elgseną viešosiose institucijo- 
se, nepasitelkus į pagalbą interesų sąvokų? 

Institucijos yra svarbesnės už interesus; institucijos formuoja 
pavienių asmenų norus ir reikmes, jų preferencijas. Atrodytų, 
kad tokia pozicija ir taip jau rizikinga, tačiau Marchas ir Ol- 
senas eina toliau ir apsistoja ties holizmo doktrina (Nagel, 
1961), kuri teigia, jog visuomeninės institucijos sukuria tokią 
socialinę realybę, kuri apima daugiau nei veikiančiuosius as- 
menis. Naujai susiformavusios institucijų kaip organizuotų so- 
cialinių sistemų savybės leidžia viešosioms institucijoms pasi- 
rinkti savo gyvenseną, kurią perprasti net socialinių mokslų 
atstovams nėra lengva. 

Institucijos yra daugiau nei svarbi sveiko proto elgsenos da- 
lis bei jos prilyginimas taisyklėms ir interesams, nes jos for- 
muoja ar netgi lemia individualias preferencijas ar interesus. 
Šiokių tokių neaiškumų kelia tokia tezė, kad (1) viešosios ins- 
titucijos yra tiek pat svarbios, kaip ir individualūs interesai ar 
preferencijos; be didelių abejonių būtų galima sutikti su teze 
(2), jog hermeneutikos metodologija gali paaiškinti instituci- 
jas; tačiau tezė (3), teigianti, kad institucijos lemia interesus, 
iš tiesų yra sunkiai priimtina. 

Marchas ir Olsenas pritaria (3) tezei sakydami, jog tai, kad 
neįmanoma individualių interesų sujungti į grupinius spren- 
dimus apeinant institucines agregavimo taisykles — vadina- 
masis kelio nepriklausomumas —- rodo, kad jokia logiška at- 
skirtis tarp institucijų ir interesų yra neįmanoma. Iš tikro 
esama kelių kolektyvinio pasirinkimo situacijų, kai rezultatus 
lemia ne tik veikiančių individualių interesų funkcija, bet ir 
pasitelkiama į pagalbą institucija (Riker, 1982). 

Tačiau tokia išvada išplaukia ne iš prielaidų apie institu- 
cijų ir interesų sąveiką. Priešingai, institucijų sąranga yra di- 


'Sinn (vokiečių k.) - prasmė - Vert. past. 

džiulės politinės svarbos, nes institucijos daro įtaką kolekty- 
vinių sprendimų priėmimų pasekmėms, kurios susijusios su 
asmenų ir grupių interesais. Svarbu yra tai, kad socialinės 
pasekmės priklauso ne tik nuo konfrontuojančių ir 
kolaboruojančių interesų, bet ir nuo vienos ar kitos institu- 
cijos, per kurią vyksta sąveika ir kuri atlieka esminį vaidme- 
nį, brėždama konceptualią atskirtį, viena, tarp socialinės sis- 
temos institucijų, ir kita vertus, tarp grupinių interesų, kurie 
skatina asmenis veikti konkrečioje sistemoje. 


Ekonominis neoinstitucionalizmas 


Naujoji ekonominė valstybės teorija — naujoji institucinė eko- 
nomika arba neoinstitucinė ekonomika — teigia, kad norint 
racionaliai parinkti politines institucijas reikia gerai pasvars- 
tyti, kokios taisyklės tinka įvairių sąveikų modeliams visuo- 
menėje. Užuot gilinęsis į institucijas tokias, kokios jos yra, 
institucinis metodas ekonomikoje bando endogenizuoti tai, 
kas tradiciškai laikoma egzogeniška. Įvairios šiuolaikinės ek- 
nomikos pozicijos numato tolesnę institucijų teorijos plėtotę, 
teorijos, kuri yra ypač svarbi įvairioms viešojo sektoriaus in- 
rerpretacijoms (Hodgson, 1988; Bromley, 1989; Heap, 1989; 
Eggertson, 1990). 

Naujoji Oliverio Williamsono institucinės ekonomikos 
samprata išsirutuliojo į originalią firmos teoriją (William- 
son, 1986) ir pasireiškė įžvalgomis į šiuolaikinę kapitalizmo 
instituciją (Williamson, 1985). Neoinstitucinė Coase'o, 
Demsetzo, De Allesio, Alchiano ir Cheungo ekonomika pa- 
brėžia šias implikacijas, kurias sukelia (a) informacijos są- 
naudos, (b) sandorių sąnaudos ir (c) nuosavybės teisių su- 
varžymai konkurencijoje tarp kontraktinių susitarimų, iš kurių 
valstybės valdymo struktūros gali rinktis. Norint suformu- 
luoti bendrą sąveikos tarp interesų ir institucijų viešajame 
sektoriuje teoriją, reikia pereiti prie subjekto ir vykdytojo 
schemos, kuri iš dalies priklauso visuomeninio pasirinkimo 

teorijos mokyklai ir iš dalies — neoklasikinės paradigmos ne- 
tradicinėms temoms taikymo metodui (Stiglitz, 1987). 


Sandorių sąnaudos 


Ekonomikos srityje naujasis institucionalizmas daugiausia dė- 
mesio skiria valstybei, nes ji nustato sutartinių sąrangų pagrin- 
dus, kurie priklauso nuo esamų technologijų ir skiriamų lėšų. 
Kadangi tiek technologijos, tiek ir išteklių apimtis keičiasi, pra- 
dedamas procesas naujoms sutartims sudaryti ir tame procese 
valstybės vaidmuo itin svarbus, nes, įvedusi institucinių naujo- 
vių, ji gali minimizuoti sandorių sąnaudas. Esamos interesų 
struktūros ne tik sudaro viešųjų institucijų konstrukcinius vie- 
šųjų sprendimų priėmimo ir įgyvendinimo blokus, bet ir turi 
įtakos viešųjų institucijų darybai, o tik po to politikos formavi- 
mui. Institucinė sąranga viešajam sektoriuje sudaro vadinamą- 
sias struktūriškai indukuotas pusiausvyras, kurios gali būti ra- 
cionaliai pakeistos — priešingai nei teigia sociologinis 
institucionalizmo variantas (Shepsle, Weingast, 1981). 

Savo garsiame straipsnyje The Problem of Social Cost 
(1960) Coase'as teigia, kad jei sandorių sąnaudos nedidelės, 
tai išteklių paskirstymo rezultatai kryps efektyvumo pusėn. 
Iš tikro esama kelių argumentų, kurie priskiriami Coase'o 
teoremai (Veljanovski, 1982), tačiau bendrai paėmus ši te- 
orema teigia, kad paskirstymo efektyvumas nereikalauja vie- 
šosios politikos, nes geresnių rezultatų minimizuojant san- 
dorių sąnaudas galima siekti, pavyzdžiui, sukuriant ar aiškiai 
apibrėžiant nuosavybės teises. Tęsiant šią mintį būtų gali- 
ma pridurti, kad valstybė yra racionali priemonė sandorių 
sąnaudoms valdyti (North, 1981, 1990a, b). Išplėtota iki 
galutinių išvadų ekonominė viešųjų institucijų teorija pa- 
prasčiausiai baigtųsi ekonominiu konstitucionalizmu (Bu- 
chanan, 1986). 

Beveik visoje neoinstitucionalizmo literatūroje analizuojant 
socialines pasekmes ir institucijas ypač daug dėmesio skiriama 

mainų problemoms bei sandorių sąnaudų svarbai. Neoinstitu- 
cionalizmo siūlomi modeliai nutolsta nuo neoklasikinių eko- 
nominių modelių, kurie savo išvadas grindžia prielaida, jog san- 
dorių sąnaudos mainų procese yra nulinės. Coase'o pastebėjimai 
šiuo atveju turi ypatingos svarbos: tik nulinių sandorių sąnaudų 
pasaulyje pradinis nuosavybės teisių perleidimas neturėtų įta- 
kos išteklių paskirstymui ekonomikoje, tačiau distribucinės pa- 
sekmės liktų. Apibendrinant būtų galima pasakyti, kad tuo at- 
vėju, jei sandorių sąnaudos lygios nuliui, institucijos 
(nuosavybės teisių sistemos) neturi įtakos rezultatams (išteklių 
paskirstymui visuomenėje). Išvada čia ta, kad neoklasikinės eko- 
nomikos modeliui, kaip ir bet kuriam kitam modeliui, kuris 
nepripažįsta sandorių sąnaudų svarbos, nepavyks skirti reikia- 
mo dėmesio institucijų egzistavimui. Williamsono žodžiais ta- 
riant: „sandorių išlaidų pozicija (ekonominių kapitalizmo ins- 
titucijų atžvilgiu) teigia, kad tų institucijų pagrindinis tikslas 
ir efektas yra sandorių sąnaudų taupymas“ (1985: 1). 

Iš tikro ši esminė hipotezė tiek part ar net dar daugiau tiktų 
politinėms institucijoms, nes pagrindiniai visuomeninėje dar- 
botvarkėje vyraujantys klausimai dažniausiai gvildena sociali- 
nes problemas su didelėmis sandorių sąnaudomis; tai klausi- 
mai, kurių negalima išspręsti privačiais sandoriais. 

Neoklasikinė ekonomikos teorija aiškina sąveiką tarp nau- 
dingumą maksimizuojančių individų tam tikroje apibrėžtoje 
institucinėje struktūroje (Matthews, 1986: 903). Individua- 
lus pasirinkimas ir veiksmas paremti nekintamomis preferen- 
cijomis ir racionalių alternatyvų bei jų pasekmių svarstymų, 
kai pasirenkama būtent ta alternatyva, kuri teikia aukščiausią 
laukiamo naudingumo lygį. Pasirinkimo procesas vyksta vie- 
noje tam tikroje institucinėje struktūroje, kur vyrauja visapu- 
siškai apibrėžtos nuosavybės teisės ir kur garantuojamas jų vyk- 
dymas. Kai kurie autoriai, pvz., Williamsonas, nuėjo dar toliau 
ir pasiūlė naują susaistyto racionalumo individualaus pasirin- 
kimo alternatyviame modelyje koncepciją. Williamsono (1975) 
riboto racionalumo koncepcija daugiau ar mažiau atitinka Her- 
berto Simono koncepciją. Ji svarsto ribotas žmonių galimybes 

gauti informaciją apie esamas alternatyvas bei pasekmes, ap- 
doroti turimą informaciją ir perduoti ją kalbos reikiamomis 
galimybėmis. Vadovaudamasis tokiu pasirinkimo modeliu, ku- 
ris aiškiai skiriasi nuo racionalaus modelio, Williamsonas spren- 
džia tokius pat klausimus, kuriuos nagrinėja ir kiti neoinsti- 
tucionalizmą propaguojantys mokslininkai, — visiems rūpi 
išsiaiškinti, kur institucijų pradžia. 

Reikia pažymėti, kad sandorių sąnaudų problema nėra vi- 
siškai aiški. Ji ir toliau lieka savotišku liekamuoju reiškiniu: 
sandorių sąnaudos yra visa tai, kas išleista, kad sutartis būtų 
pasirašyta, nepaisant to, ar tos sanaudos yra asmeninio, ar so- 
cialinio pobūdžio. Ar įmanoma išmatuoti sandorių sąnaudų 
sumažėjimą pereinant nuo individualių sutarčių sistemos prie 
hierarhinės sistemos, būdingos įmonei arba įstaigai? Į ką rei- 
kėtų atsižvelgti, kai sakoma, kad valdžia sumažino sandorių 
sąnaudas reformuodama tokią instituciją, kaip nuosavybės tei- 
sės ar vietos valdžios struktūra? 


Analizės lygmenys 


Neoinstitucinė ekonomika prasideda nuo supratimo, jog savo 
tikslų individas sieks daug efektyviau, jei stengsis pakeisti ins- 
titucinius suvaržymus, kurie jam trukdo, užuot paprasčiau- 
siai taikęsis prie institucinės struktūros, kurios neva neįmano- 
ma pakeisti. Esant tobulos konkurencijos sąlygoms gamintojas 
bandys ieškoti sąjungininkų arba sieks palankaus valstybės re- 
guliavimo, nes tik taip išvengs grėsmę keliančios konkurenci- 
jos, galinčios sumažinti pelno maržą. Taigi susiduriama su 
institucijų pasirinkimo problema, kuriai būdingos politinės 
potekstės. 

Esama trijų analizės lygmenų (Eggertson, 1990). Svarbiau- 
sias skirtumas yra tarp pirmojo ir kitų dviejų lygmenų. P/r- 
majame lygmenyje svarbiausias vaidmuo tenka rezultatams ir 
tam, kaip juos lemia institucinė sistema derinyje su individų 
preferencijomis. Šiame analizės lygmenyje institucijos yra eg- 

zogeninės. Ekonominiai rezultatai priklauso tiek nuo indivi- 
dų preferencijų, tiek ir nuo nuosavybės teisių struktūros bei 
mainų organizavimo visuomenėje. Politinių institucijų, tar- 
kim, susijusių su įstatymų leidyba, politiniai rezultatai pri- 
klauso nuo nusistovėjusių įstatymų leidimo institucijų taisyk- 
lių ir normų bei išrinktų atstovų preferencijų. 

Jei kas ieško paralelių politikoje, padėti čia galėtų įstatymų 
leidimo institucijos bei viešosiose įstaigose priimamų spren- 
dimų analizė. Čia rezultatas yra sprendimas: sprendimą lemia 
institucija arba veikiančios politinės taisyklės išvien su politi- 
kų ir ar biurokratų interesais. Kita paralelė sutinkama litera- 
tūroje tema „ar politika svarbu?“, kur keliamas klausimas, ar 
politinių partijų preferencijos turi įtakos viešajai politikai. 

Antrojo analizės lygmens centre atsiduria institucijos. Insti- 
tucijų struktūra, kuri pirmajame lygmenyje turi įtakos inte- 
resų siekimui, čia pasireiškia kaip sąveikos tarp individų (arba 
grupių), siekiančių savų interesų, pasekmė. Tiek antrojo, tiek 
ir trečiojo lygmens analizės tikslas yra aiškintis institucinę 
struktūrą, o ne tos struktūros poveikį rezultatams. Trumpai 
tariant, institucijos yra endogeninės. 

Čia randame visą šūsnį literatūros firmos teorijos klausi- 
mais. Vienoje ar kitoje nuosavybės teisių ir politinių taisyk- 
lių struktūroje atsiranda įvairūs mainų organizavimo būdai 
(Alchian, Demsetz, 1972; Williamson, 1975; Clarke, 
McGuiness, 1987; Coase, 1988). Ekonominės organizacijos 
modelius bei subjekto ir vykdytojo modelius galima išplėsti 
iki įstatymų leidimo institucijų bei viešųjų įstaigų — tai yra 
iki organizacijų, kurios dalyvauja apibrėžiant, nusprendžiant 
ir įgyvendinant oficialiąsias visuomenės taisykles. Toks me- 
todas pabrėžia, kad mainų ir kontrolės problemos yra vieno- 
dai būdingos tiek rinkoms bei firmoms, tiek ir įstatymų lei- 
dimo institucijoms bei viešosioms įstaigoms (Moe, 1984; 
Weingast, 1989). 

Antrajame analizės lygmenyje aiškinamasi, kaip veikiantieji 
asmenys tarp savęs reguliuoja sandorio mechanizmus, neban- 
dydami keisti esminių politinių ir ekonominių visuomenės tai- 

syklių. Šiuo atveju ekonominės organizacijos analizę taip pat 
galima praplėsti iki viešojo sektoriaus. Tik svarbu laikytis ta- 
koskyros tarp institucinių pokyčių, kuriuos dažniausiai sąly- 
goja sprendimai politinių institucijų, turinčių oficialius vi- 
suomenės įgaliojimus priimti tokio pobūdžio sprendimus, ir 
tokių pokyčių, kurie daugiau ar mažiau atsirado priėmus mi- 
nėtuosius sprendimus. Tai, kad ne visos institucijos priklauso 
nuo politinių sprendimų, paaiškėja tuomet, kai galvoje turi- 
mi tokie neoficialūs suvaržymai kaip visuomenės normos. 

Trečiajame lygmenyje analizuojama nuosavybės teisių siste- 
ma, valstybinės bei viešosios institucijos, tarp jų ir valdžios 
taisyklės, darbotvarkės kontrolė ir sprendimų priėmimas. Nort- 
has (1990b) šias formalias taisykles dalija į tris kategorijas: 
politines taisykles (valdžios įgaliojimai, darbotvarkės kontrolė 
ir sprendimai), ekonomines taisykles (nuosavybės teisės) ir in- 
dividualias sutartis. Politinės ir ekonominės taisyklės tyrinė- 
jamos trečiajame analizės lygmenyje, pagal kurį ekonominių 
taisyklių studijoms būtinas tam tikras valstybės modelis, pa- 
grindinės veikiančios taisyklės, taip pat apimami ir interesai. 
Tuo tarpu politinių taisyklių studijoms būtinas politinių in- 
teresų grupinis modelis, kur poliukams tektų būti pagrindi- 
niais veikiančiaisiais asmenimis. Sutartys, kita vertus, anali- 
zuojamos antrajame analizės lygmenyje, kur daugiausia 
dėmesio skiriama privatiems veikiantiesiems asmenims, ieš- 
kantiems kontraktinių problemų sprendimų pagal šiaip jau 
nekintamas politikos ir ekonomikos taisykles. Aptariamų ins- 
titucijų pavyzdžiai yra šie: nuosavybės teisių sistemos (Dem- 
setz, 1967; Furubotn, Pejovich, 1972), įvairūs sutarčių tipai, 
tarp jų ir firmos valdymo tipas (Williamson, 1975, 1986) bei 
politinių organizacijų struktūra ir praktika (Weingast, Mars- 
hall, 1988; North, 1990a). 

Kai tam tikros sandorių sąnaudos neišvengiamos, susitarimo — 
pavyzdžiui, dėl optimalaus aplinkos užteršimo ar jo sumažini- 
mo — išlaidos trukdys priimti vienokį ar kitokį sprendimą, ku- 
ris leistų maksimaliai padidinti bendrą naudą per sklandų iš- 
teklių perskirstymo procesą, aptartą šiek tiek anksčiau. Proceso 

sklandumą lemia kelios papildomos prielaidos: nuosavybės tei- 
sės, visiškai apibrėžtos pagal visų vertinamų rodiklių ribi- 
nius dydžius, išsami be jokių sąnaudų visoms šalims priei- 
nama informacija apie atitinkamas išlaidų kreives ir nėra 
pajamų efekto. Taigi rezultatai priklausys nuo pradinio tei- 
sių paskirstymo. 

Coase'o teoremos pagrįstumas iš esmės priklauso nuo to, ar 
strateginių veiksmų sąlygotos sąnaudos bus laikomos pagrin- 
dinėmis sandorių išlaidomis. Ši sąnaudų sąvoka dviprasmė vei- 
kiausiai dėl to, jog esti itin dažnai vartojama. Nuosavybės tei- 
sių apibrėžtoje sistemoje sandorių sąnaudos gali būti 
suprantamos kaip sąnaudos, atsirandančios perleidžiant nuo- 
savybės teisių komplektus. Apskritai sandorių sąnaudos daž- 
niausiai suprantamos kaip tokios sąnaudos, kurios esti suda- 
rant, kontroliuojant ir įgyvendinant sutartį. Sutarties sudarymo 
sąnaudos susideda iš sąnaudų, kurios atsiranda ieškant sutar- 
ties partnerių, renkant informaciją ir derantis. Teigiamų san- 
dorio sąnaudų pasekmė yra ta, kad šitaip siekiama įrodyti, jog 
institucijos turi prasmę. Reikėtų pabrėžti ir tai, kad ši išvada 
yra apibendrinamojo pobūdžio, ji tinka veikiančiųjų asmenų 
veiklos analizei tiek privačiame, tiek ir viešajame sektoriuje. 

Williamsonas (1975, 1986) priskiria firmą komparatyvinei 
institucinei sistemai, nes firmą jis supranta kaip institucinę 
sąrangą, kuri vienokiomis ar kitokiomis aplinkybėmis sando- 
rių sąnaudų atžvilgiu išlieka veiksmingiausias būdas organi- 
zuoti mainus. Tačiau lieka neaišku, kokiomis aplinkybėmis 
firma turėtų juos organizuoti: viduje ar per rinką. Valdymo 
struktūros turi būti susijusios su sandoriais, nes tada sumažė- 
tų sandorių sąnaudos. 

Williamsonas išskiria du žmogiškuosius ir du aplinkos 
veiksnius, kuriuos kartu sudėjus galima paaiškinti sąlyginai 
didesnes sutarčių rašymo ir įgyvendinimo išlaidas, būdingas 
rinkai, palyginti su išlaidomis vidinėje organizacijoje. Žmo- 
giškieji veiksniai apima susaistytą racionalumą ir oportuniz- 
mą, o aplinkos veiksniai — neapibrėžtumą ir nedidelio daly- 
vių skaičiaus problemą. 

Ribotas racionalumas pasireiškia tada, kai individai turi ri- 
botas galimybes gauti/apdoroti informaciją bei ją skleisti. In- 
dividai negali tvarkyti didelių informacijos kiekių, nes jiems 
per sunku numatyti visus galimus atsitiktinumus sudėtingoje 
ir permainingoje aplinkoje. Oportunizmas pasireiškia asmeni- 
nių interesų labui sąmoningai manipuliuojant informacija tiek 
apie mainų objekto savybes, tiek ir apie asmenines preferenci- 
jas bei intencijas. Neapibrėžtumas turėtų greičiausiai būti va- 
dinamas „sudėtingumu“, nes aplinka yra sudėtinga ir permai- 
ninga. Nedidelio dalyvių skaičiaus problema reiškia tai, kad tik 
labai nedaug veikiančiųjų asmenų dalyvauja mainuose. 

Riboto racionalumo ir neapibrėžtumo derinys reikštų, kad 
neįmanoma sudaryti sutarčių, kurios numatytų visus atsitik- 
tinumus, galinčius atsirasti per ilgą laiką. Kiekvienas bandy- 
mas priimti racionalius sprendimus atsieis labai brangiai. Vie- 
nas rinkos siūlomų sprendimų šiai koordinavimo problemai 
spręsti būtų neužbaigtos ilgalaikės sutartys arba periodinės 
trumpalaikės sutartys. 

Vis dėlto šios dvi alternatyvos nėra apsaugotos nuo proble- 
mų, galinčių iškilti, kai esant nedidelio dalyvių skaičiaus pro- 
blemai susidaro palankios sąlygos pasireikšti oportunizmui. 
Kaip tik šios sąlygos tik patvirtina tai, kad konkurencinis spau- 
dimas nepanaikina potencialių galimų oportunistinių veiks- 
mų pagausėjimo. Neužbaigtos sutartys sudaro palankias sąly- 
gas pasireikšti sutarties ketinimų neatitinkančiai elgsenai, ypač 
tuomet, kai iškyla nenumatytų atvejų. Būtinybė suderinti ir 
patikslinti sutarties turinį verčia svarstyti trumpalaikes sutar- 
tis. Trumpalaikių sutarčių problemos, iškylančios derybų me- 
tu tarp monopolistų tiek iš vienos, tiek ir iš kitos pusės, yra 
visiškai aiškios. Kiekviena sandorio šalis suinteresuota ne tik 
realizuoti pelno potencialą dalyvaudama mainuose, bet ir per- 
imti didžiausią įmanomą šio potencialo proporciją. 

Nors nedidelio dalyvių skaičiaus problema pradžioje ne- 
pasireiškia, tačiau ji ima skleistis tada, kai sutarties partne- 
riai investuoja į specifinį sandorio kapitalą ir įgyja specifines 
tam sandoriui kvalifikacijas. Dėl šio proceso pasidaro ypač 

svarbu palaikyti santykius tarp sutartį sudariusių šalių, nes 
sutarties nutraukimo pasekmės būtų labai sunkios. Sutartį 
sudaryti rinkos sąlygomis yra rizikinga, nes auga finansi- 
niai įsipareigojimai, kuriems įtakos turi įvairios vilkinimo 
strategijos. 

Williamsonas teigia, kad sutarčių, sudarytų vidinės orga- 
nizacijos, o ne rinkos sąlygomis, privalumai yra sąlyginiai. 
Jie pasireiškia tik tuo, jog organizacijos subgrupėms beveik 
nelieka jokių galimybių imtis oportunistinių veiksmų, nes 
jų elgesys atidžiai stebimas, o paskatų sistema sukurta taip, 
kad tarnautų organizacijos interesams. Be to, iškilę nesusi- 
pratimai išsprendžiami greičiau nei rinkos sistemoje. Tuo 
tarpu ribototo racionalumo privalumai reiškiasi laipsnišku 
požiūriu į mainų procesą bei bendromis pastangomis suma- 
žinti neapibrėžtumą. 

Firmos teorijos pagrindu susiformavo kitos panašios teori- 
jos, kurios aiškina įstatymų leidimo institucijų (Weingast, 
Marshall, 1988; North 1990a) bei valdžios institucijų veiklą 
(Moe, 1984). Įstatymų leidimo institucijų (politinių taisyk- 
lių) tikslas yra užtikrinti įstatymo vykdymo mechanizmus ir 
taip palengvinti mainus tarp įstatymų leidimo institucijoms 
priklausančių narių (Weingast, Marshall, 1988). Mainų pro- 
blemos įstatymų leidimo institucijose turi įtakos sandorio są- 
naudoms, kurias galima sumažinti pagal įstatymų nustatytas 
taisykles, struktūrizuojančias sprendimų priėmimo procesą. 
Pavyzdžiui, JAV Kongresas yra sutvarkytas taip, kad jo sąran- 
ga tarnauja jo narių interesams. Esmė tokia, jog mainų ne 
rinkos formos gali daug geriau pasitarnauti šiam tikslui nei 
gryni rinkos mainai. 

Pagrindiniai šios neoinstitucinės teorijos principai yra du. 
Tai, viena, interesai — įstatymų leidėjų tikslai ir preferencijos, 
ir, kita vertus, sandorių sąnaudos. Teorija daro prielaidą, jog 
įstatymų leidėjai atstovauja savo rinkėjų, o ypač politiškai ak- 
tyvių grupių interesams. Kongrese, pavyzdžiui, atstovaujama 
įvairiems interesams, tačiau, norėdama pasiekti tam tikrų po- 
litinių sprendimų daugumos balsavimo priemonėmis, kiek- 

vienas įstatymų leidėjas, veikdamas jo atstovaujamų interesų 
labui, privalo dalyvauti mainuose kartu su kitais įstatymų lei- 
dėjais, atstovaujančiais kitiems interesams. 

Sandorių sąnaudos didėja iškilus tam tikroms mainų pro- 
blemomis, būdingoms būtent tiems mainams. Ypač aktuali 
yra vykdymo problema. Jei įstatymų leidėjas sutinka pritarti 
įstatymo projektui, kuriuo jis pats visiškai nesuinteresuotas, 
mainais už paramą įstatymo projektui, kuriuo jis yra itin su- 
interesuotas, atsiranda pagunda sulaužyti susitarimą. Pavyz- 
džiui, jei pateikiami balsuoti įstatymo projektai būna vienas 
po kito, kaip tai dažniausiai atsitinka, už paskutinį įstatymo 
projektą bus balsuojama prieš, nors susitarta buvo balsuoti 
už. Dėl vieno ar kito įstatymo projekto galima derėtis iš naujo 
tuo atveju, jei jis garantuoja nuolatinį, o ne trumpalaikį nau- 
dingumą. Jam bus pritarta tik pasikeitus visuomenės požiū- 
riui vienu ar kitu klausimu, iš naujo pakoregavus įstatymo 
projekto turinį ir t. t. Vadinasi, tik gana detaliai sudarytas 
sandoris numato panašius nenumatytus atvejus bei oportu- 
nistinių veiksmų galimybę, o tai lemia aukštą sandorio kainą 
už rinkos prekybą balsavimo alternatyvomis. Tai reiškia, kad 
kitos institucijos galėtų sumažinti sandorio kainą ir sandorius 
palengvinti. Tokio pobūdžio instituciją sudaro įstatymų lei- 
dimo komitetų sistema, susidedanti iš trijų dalių: jurisdikci- 
jos decentralizavimas komitetams, turintiems teisę vetuoti status 
guo keitimą per darbotvarkės kontrolę, vyresniškumo sistema 
skirstant įstatymų leidėjų pareigas įvairiuose komitetuose ir 
viešųjų konkursų mechanizma vakansijos atveju. 

Status guo keiumo kontrolė garantuoja sandorio peržiūrė- 
jimo problemų išsprendimą. Nors už sandorio peržiūrėjimą 
gali pasisakyti dauguma, komitetas kontroliuoja darbotvar- 
kę ir stabdo pokyčius. Šiuo atveju kuris nors įstatymų leidė- 
jas savo įtaką daugelyje veiklos krypčių formavimo sričių iš- 
maino į disproporcinę įtaką veiklos krypčių formavimo srityse, 
kurios jį domina asmeniškai, šitaip kartu sumažindamas ir 
simultaniškumo stokos problemą. Tai daug veiksmingesnis 
būdas sumažinti sandorių sąnaudas, kartu sumažinant ir ex 


332 VIEŠASIS SEKTORIUS 


post oportunizmo galimybę, nei alternatyvus rinkos sprendi- 
mas sudaryti sudėtingą sutartį, kuri apimtų visus galimus 
atsitiktinumus. 

Kita neoinstitucionalizmo literatūroje vyraujanti tema — 
tai nuosavybės teisių mokykla, kuriai pagrindus suformavo 
Coase'as. Jos dėmesio centre — tiek nuosavybės teisės, jų po- 
veikis ekonominiams rezultatams, tiek ir nuosavybės teisių 
formavimasis. Ji analizuoja bendros nuosavybės poveikį iš- 
teklių paskirstymui ir vadovaujasi modeliais, kur racionalu- 
mas visuomenės lygmenyje daugiau ar mažiau numanomas 
besąlygiškai, bei tokiais modeliais, kurie daugiausia dėmesio 
skiria įvairių veikiančiųjų asmenų interesams. Demsetzas 
(1967) aiškinasi, kaip rutuliojasi nuosavybės teisės, kad jos 
gali internalizuoti išorinius veiksnius tuomet, kai internali- 
zacijos rezultatai viršija internalizacijos sąnaudas, tai yra ka- 
da yra apibrėžiamos teisės ir užtikrinamas jų vykdymas. 
Nuostolių ir naudos santykiui turi įtakos nemaža dalis įvai- 
rių veiksnių, tarp jų ir išteklių, kuriems priskiriamos ir tei- 
sės, vertė. Tokio modelio prielaida yra efektyvios ekonomi- 
nės taisyklės (nuosavybės teisės). 

Northas (1981), kita vertus, pateikia interesų grupių nuo- 
savybės teisių modelį pagal kurį, nuosavybės teisės formuojasi 
kartu su grupių interesais, 0 grupių nuostolių ir naudos ana- 
lizė atliekama atsižvelgiant į stiprią derybinę galią. Tokio tipo 
analizė yra labai artima politikos mokslui, nes reikalauja mo- 
deliuoti politinį procesą ir politines taisykles visuomenėje. 


Institucinė teleologija 


Jei institucijų raison d etre yra taupyti sandorių sąnaudas (Dem- 
setz, 1967), tai racionalumas pasireikš arba vienokiu ar kito- 
kiu racionaliu institucijos pasirinkimu, arba nematoma kon- 
kurencijos ranka. Racionalus arba efektyvus sprendimas 
priimamas vadovaujantis vienu iš dviejų principų: (a) projek- 
tavimu arba (b) atranka. Jei instituciniai pokyčiai racionalūs, 

tuomet pastarasis mechanizmas garantuos optimalų rezultatą 
visai visuomenei net ir tais atvejais, jei individualūs veiksmai 
motyvuojami asmeniniais interesais. 

Northas aprašo tris pagrindines išsamaus institucijų kilmės 
aiškinimo problemas. Pirma, kad ir kaip aiškiai būtų apibrėž- 
ta naujų institucinių susitarimų tiekimo funkcija, ji neturėtų 
būti laikoma savaime suprantama — kaip galima sudaryti me- 
niu organizacinių formų, kurias nustato visuomenė, vadovau- 
damasi besikeičiančiomis santykinėmis kainomis? Antra, de- 
rybų problema apima dideles sandorių sąnaudas, galinčias 
trukdyti šalims sudaryti institucinį sandorį, kuris būtų nau- 
dingas joms pačioms. Trečia, iškyla intertiškumo problema 
(Matthews, 1986: 913-915), nes sudėtingos sandaros insti- 
tucijoms, tarnaujančioms vieniems ar kitiems tikslams, yra gana 
sudėtinga keistis. 

Institucijos gali būti efektyvios — ta prasme, kad jos gali 
gerai tarnauti interesams tų, kurie jas sukūrė. Bet ar šių 
institucijų veikla tarnaus plačiajai visuomenei, priklausys 
nuo santykių tarp įstatymų leidimo institucijų ir visuome- 
nės. Northas (1981) teigia, kad valdžios atstovas, paisantis 
savų interesų, gali sukurti tokias nuosavybės teisių siste- 
mas, kurios bus neefektyvios visuomenės atžvilgiu. Ir darys 
jis tai tiek savisaugos sumetimais, tiek ir del žinybų bei 
išlaidų matavimo suvaržymų. Vienoks ar kitoks institucijos 
pasirinkimas, nedalyvaujant (ar neatstovaujant) visoms su- 
interesuotosioms šalims, gali baigtis šalutinėmis pasekmė- 
mis, kada išryškėja takoskyra tarp dalyvio efektyvumo ir glo- 
balinio efektyvumo. 

Natūralios atrankos argumentas, taikomas viešojo sekto- 
riaus institucijoms ir esminėms ekonomikos taisyklėms, strin- 
ga, kai tenka priminti faktą, jog nėra autopiloto, kuris vai- 
ruotų tokių institucijų plėtrą teisingu keliu. Taisyklių 
pakeitimai daromi sprendimais, o ne visuminiais pokyčiais 
institucijų populiacijoje. Instituciniai sprendimai priklauso 
nuo suinteresuotųjų šalių suvokimo bei interesų, taip pat ir 
jų tam tikros derybinės galios. Matomą sandorių ranką gali 

paveikti konkurencinis spaudimas, tačiau ji nėra tokia efek- 
tyvi šalinant neeftektyvumą, kaip manoma esant nematomą 
konkurencijos ranką. 

Jei efektyvumo nebus pasiekta racionaliame atrankos pro- 
cese, tuomet vienintelė išeitis belieka projektavimas. Ra- 
cionalus institucijų pasirinkimas yra toks, kuris „apskritai 
paėmus, kolektyvo manymu, sukels mažiausią ex post ap- 
gailestavimą“, — teigia Shepsle'as (1989: 139n). Šiuo atve- 
ju efektyvi institucijų sistema būtų kolektyvinio pasirinki- 
mo proceso siektas rezultatas — vadinamoji „pusiausvyros 
institucija . 

Socialinio pasirinkimo literatūroje yra įrodyta, jog balsa- 
vimo procedūrų rezultatų negalima nuspėti vadovaujantis rin- 
kėjų preferencijomis. „Rezultatas X galėtų būti pusiausvyra, 
jei nebūtų Y, kurį pasirenka lemiamą balsą turinti atstovų 
koalicija (žinoma kaip atstovų dauguma)“ (Shepsle, 1989: 
136). Balsavimo procesuose tokių pusiausvyrų dažniausiai 
nera, kada iš trijų ar daugiau alternatyvų reikia prieiti prie 
vieno bendro esminio sprendimo. Kiekviena alternatyva X 
gali pralaimėti alternatyvai Y lemiamu daugumos vieningu 
balsavimu. Iš tikro ne tik kiekviena alternatyva gali pralai- 
mėti, bet ir kiekviena alternatyva gali laimėti, — tai priklau- 
sys nuo taško, ties kuriuo sustabdomas sprendimų priėmi- 
mo procesas (Kelly, 1986). 

Faktinis balsavimo procesas neatskleidžia nuolatinės kaitos, 
kurią numatė formalioji teorija, padėjusi iš naujo atrasti insti- 
tucijas (Riker, 1980; Shepsle, 1989). Vienoje ar kitoje insti- 
tucijų, formalių ar neformalių taisyklių sistemoje pusiausvyra 
paprastai egzistuoja. Dažniausiai esama netgi keletas pusiau- 
svyrų (Shepsle, 1986). Taisyklės gali varžyti darbotvarkę, įvai- 
rių klausimų pateikimą balsavimui, tų klausimų svarbos aiš- 
kinimąsi, įvairių alternatyvų pasirodymą balsavimo procese, 
balsavimo tvarką ir t. t. 

Vis dėlto tie, kurie mano, kad užsibrėžtos veiklos rezultatai 
duoda jiems nepageidaujamą efektą, kylantį dėl vienokios ar 
kitokios institucijų konfigūracijos, gali bandyti keisti tas ins- 

titucijas. Jie vadovaujasi instituciniais interesais, kylančiais iš 
jų pačių užsibrėžtos veiklos interesų. Taigi susiduriame su ne- 
sibaigiančiu regresu, kur joks institucijų pasirinkimas negali 
būti nevaržomas, o tai reiškia, kad tikėtis kolektyvinio pasi- 
rinkimo proceso nuolatinių rezultatų negalima. Taigi efekty- 
vių institucijų racionalus pasirinkimas yra neįmanomas. Pati 
pusiausvyros institucijos, kaip racionalios atrankos iš alternaty- 
vių taisyklių sistemų rezultato, sąvoka apima socialinės teleo- 
logijos fragmentus arba teigia, jog visuomenė vienaip ar kitaip 
priima geriausią sprendimą nepaisant visokių oportunistinės 
elgsenos tipų. 

Vanbergas ir Buchananas (1989) išskaido konstitucinių pre- 
ferencijų arba institucinių interesų sąvoką į dvi dalis: konsti- 
tucines teorijas (kognityvinės) ir konstitucinius (vertinamuo- 
sius). Individo konstitucinės teorijos yra jo supratimas apie 
tai, kokių faktinių rezultatų galima tikėtis iš alternatyvių tai- 
syklių. Kita vertus, konstituciniai interesai yra įvairių rezulta- 
tų įvertinimas. Kadangi teorijos nėra iki galo apibrėžtos, indi- 
vidai atsiduria ties neapibrėžtumo riba (Vanberg, Buchanan, 
1989: 54). Kuo didesnis interesų homogeniškumas, tuo di- 
desnė pusiausvyros sprendimo tikimybė. 

Ner jei pusiausvyra ir būtų pasiekta, nėra garantijų, kad ji 
bus efektyvi, racionali ar optimali. Nesugebėjimas aiškiai su- 
formuluoti konstitucinių teorijų iš tikro pasitarnauja dery- 
bų problemos sprendimui, kada institucijų formavimo pro- 
cese pirmenybė teikiama efektyvumui. Antra vertus, 
informacijos trūkumas tik labiau apsunkina supratimą to, 
kokios institucijos yra iš tiesų visuomenei efektyvios. Insti- 
tucinio efektyvumo negali garantuoti nei racionalaus pasi- 
rinkimo, nei natūralios atrankos procesai. 


Subjekto ir vykdytojo modelis 


Dėl žmonių sąveikavimo atsiranda didelės sandorių sąnaudos, 
sąlygojamos intertemporalinės sąveikos prigimties bei sando- 

rio sudėtingumo, be to, iškyla subjekto ir vykdytojo proble- 
mos (Suglitz, 1987). Subjekto ir vykdytojo santykis yra sude- 
damoji valstybės institucijų dalis, jis ypač dažnai sutinkamas 
nustatant esmines veiklos kryptis demokratijos sąlygomis. Vi- 
suomenės interesų politika arba esminių veiklos krypčių nu- 
statymas bei jų įgyvendinimas viešajame sektoriuje apima ti- 
piškas problemas, būdingas subjekto ir vykdytojo santykiams 
privačiame sektoriuje. Esminių veiklos krypčių nustatymo pro- 
cese bei jų įgyvendinimo pakopose galima įžvelgti tipiškas ša- 
lies gyventojų, kaip subjekto, pastangas stebėti ir kontroliuoti 
politikų ir įstaigų, kaip vykdytojų, veiklą laikantis sutartyje 
išvardytų sąlygų. 

Subjekto ir vykdytojo problema kuriant kompensacinę siste- 
mą arba sutartį, kuri skatintų vykdytoją tiek veikti subjekto 
interesų labui, tiek ir stebėti 1r kontroliuoti susitarimą, nėra 
būdinga vien privataus sektoriaus kredito bei draudimo insti- 
tucijoms. Subjekto ir vykdytojo modelis, pagal kurį vykdyto- 
jo veiklos rezultatai priklauso nuo jo pastangų bei nepastebi- 
mo atsitiktinio kintamojo, leidžia analizuoti daugelį esminių 
veiklos krypčių problemų vienoje, pavyzdžiui, institucinio pa- 
sirinkimo, sistemoje. 

Esama dviejų sandorių sąnaudų tipų, sutinkamų socialinė- 
je sąveikoje. Pirma, tai informacijos išlaidos, susidarančios kau- 
piant žinias apie kolektyviniam veiksmui būtinas išankstinės 
sąlygas. Kiekvienas dalyvis nori žinoti ne tik kitų dalyvių pre- 
ferencijas, bet ir technologijas, taikomas kolektyvinėje veiklo- 
je. Antra, motyvacijos sąnaudos, kurios susidaro koordinuo- 
jant du ar daugiau dalyvių kolektyvinėje akcijoje. Subjekto ir 
vykdytojo modelio taikymas demokratinėje valstybėje yra vie- 
nas iš būdų spręsti sandorių sąnaudų, būdingų kolektyvinei 
veiklai, problemas. 

Viešoji veikla valstybės priemonėmis sąlygoja dvejopą sub- 
jekto ir vykdytojo santykių demokratinėje valstybėje pobū- 
dį. Viena, egzistuoja ryšys tarp gyventojų, kaip subjekto, ir 
vykdytojų, kaip gyventojų valdytojų. Kita vertus, valdytojai 
priima į darbą personalą, kuris aktyviai dirba, kad įgyven- 

dintų valdytojų pageidavimus, tai reiškia, jog pastarieji, t. y. 
valdytojai, tampa jų subjektais. Toks dvejopas subjekto ir 
vykdytojo santykis tarp elektorato, valdžios ir administraci- 
jos yra daug reikšmingesnis nei atskirtis tarp politikų ir ad- 
ministracijos. 

Subjekto ir vykdytojo struktūrai valstybės lygmenyje bū- 
dingas dviprasmiškumas, oportunistinė elgsena, moralinė ri- 
zika bei atvirkštinė atranka. Faktas, kad demokratinės vals- 
tybės institucijos priklauso nuo subjekto ir vykdytojo 
struktūros, jokiais būdais nesulaiko vykdytojo nuo šio san- 
tykio apsukimo ir savęs pavertimo subjektu. Nevalia daryti 
jokių geranoriškų prielaidų apie valstybės veiksmus. Gali- 
mybė apsukti tokią subjekto ir vykdytojo struktūrą valsty- 
bėje, gyventojus padarant tarnaujančius valstybės interesams 
juolab verčia rasti tokius institucinius mechanizmus, kurie 
apribotų tiek oportunistinę elgseną, tiek ir apsaugotų nuo 
moralinės rizikos bei atvirkštinės atrankos pavojų. Kad ir kaip 
būtų, vykdytojo veiksmų laisvės suvaržymas pareikalaus san- 
dorių sąnaudų. 

Būtina pabrėžti, kad mažiausią įmanomą manevro laisvę 
vykdytojui veikti subjekto vardu suteikia referendumo mo- 
delis. Šiuo atveju gyventojai daugumos balsavimu nuspren- 
džia kiekvieną klausimą, pavesdami įgyvendinimą tiems, ku- 
rie užima valstybinius postus. Čia daroma prielaida, kad 
vykdytojo veikla yra visa stebima gyventojų ir kad kiekvienas 
klausimas gali būti išspręstas ir įgyvendintas pagal žmonių 
apibrėžtas sąlygas. Sandorių sąnaudos, kurios susidaro iš taip 
arti stebint ir kontroliuojant vykdytojų veiklą, čia gali būti 
stulbinamai didelės. 

Jeigu būtų galima kiekvieną esminį klausimą atskirai pa- 
teikti objektyviam balsavimui, tuomet viešojo sektoriaus fis- 
kalinė iliuzinė ekspansija galėtų būti sustabdyta. Tačiau tam 
reikėtų kontroliuoti darbotvarkę, užkertant galimybę atsirasti 
Arrowo ciklams bei manipuliavimui preferencijomis (Moulin, 
1983; Nurmi, 1987). Kol darbotvarkę sudaro daugiau nei dvi 


alternatyvos ir kol daugumos taisykle naudojasi daugiau nei 

dviejų Žmonių grupė, neišvengiamai teks susidurti su neatiti- 
kimais tarp individo preferencijų iš gyventojų pusės ir to, ką 
vykdytojas laiko esant geriausia alternatyva referendumo me- 
tu. Kaip liberalioje demokratinėje valstybėje elektoratas gali 
suvaržyti savo viešuosius vykdytojus — politikus ir valstybės 
tarnautojus — tiek, kad šie veiktų pagal sutartį, sudarytą įvai- 
riomis kontigūracijomis: kaip skelbiama konstitucijoje, kaip 
sutarta rinkimų dieną ar priimant į darbą? 

Būtų nepraktiška politinėje institucijoje vykdytoją paversti 
automatiniu gyventojų norų įgyvendintoju ir šitaip bandyti 
spręsti vykdytojo tarnavimo subjektui viešajame sektoriuje 
problemą. Šiandien pasaulio demokratinėse valstybėse yra 
būdinga išlaikyti atstumą tarp renkančiųjų ir išrinktųjų. Tai 
turi įtakos įvairioms subjekto ir vykdytojo problemoms, ku- 
rios sprendžiamos privataus sektoriaus analize (Ross, 1973; 
Mueller, 1986; Williamson, 1986; Ricketts, 1987). Kaip 
gyventojai (subjektas) turėtų palaikyti sąveiką su politinė- 
mis partijomis ir politikais kaip vykdytojais, jei lieka neaiš- 
ku, kokios veiklos subjektas tikisi iš vykdytojo, kai vykdyto- 
jo veiklos negalima visapusiškai arba be didelių išlaidų stebėti 
ir kontroliuoti? 

Sąveikos tarp rinkėjų ir politikų, taip pat ir sąveikos tarp 
politikų ir viešųjų įstaigų tradiciniai visuomeninio pasirinki- 
mo modeliai sprendžia svarbiausią subjekto ir vykdytojo pro- 
blemą, kaip viena žmonių grupė turėtų stebėti ir kontroliuoti 
kitos grupės veiklą sutartiniuose santykiuose, kurių didžiau- 
sias neapibrėžtumas kyla iš ribotos stebėsenos, riboto raciona- 
lumo, asimetrinės informacijos ir strateginių sprendimų (Mu- 
eller, 1989). Kaip turėtų būti tvarkoma politinė sutartis tarp 
elektorato, politikų ir valstybės tarnautojų, atsižvelgiant į san- 
dorių sąnaudas viešajame sektoriuje, sprendžiant ir įgyvendi- 
nant viešąją politiką? 

Kiekvienoje institucinėje aplinkoje neišvengiamai iškyla 
rimtų problemų, dėl kurių atsiranda dviprasmybės dėl atly- 
gio vykdytojui, dėl veiksmų bei sprendimų, kurių iš jo tiki- 
masi, dėl priežastinio ryšio tarp veiksmų ir rezultatų, taip 

pat ir dėl viešosios politikos aplinkos realios padėties. Čia 
aptarsime du modelius, kurie susiformavo subjekto ir vyk- 
dytojo struktūros pagrindu, nors panašiai galėtų būti aiški- 
nami ir kiti modeliai, kaip, pavyzdžiui, Hotellingo - Dow- 
nso modelis (Enelow, Hinich, 1984) ar Bretono paklausos 
vyriausybės politikai bei vyriausybės politikos pasiūlos logi- 
kos modelis (Breton, 1974). 

Asimetrinė informacija, moralinė rizika ir atvirkštinė atranka 
apibūdina santykius tarp elektorato ir jo vykdytojų. Neaišku- 
mų kyla, kada tenka aiškinus, ar vykdytojo veiksmai vienomis 
ar kitomis aplinkybėmis buvo teisingi ar daugumos grindžia- 
mi, ir kada aiškinamasi, ar rezultatai yra visiškai priimtini sub- 
jektui, kad būtų galima suteikti vykdytojo reikalaujamą atly- 
gį. Politikai stengsis įrodyti, jog veiksmai, kurių pageidavo 
subjektas, nebuvo realūs naujame kontekste arba kad rezulta- 
tus paveikė tam tikros situacijos. Politikai tvirtins, kad skirtu- 
mus tarp pageidautų ir faktinių rezultatų nulemia pati rinki- 
mų sutartis, kurioje slypi moralinė rizika. Oportunizmas 
interpretuojant politinės sutarties dviprasmiškus terminus gali 
būti patraukli strategija. Brennano ir Buchanano (1980) pa- 
jamų maksimizavimo modelis analizuoja subjekto ir vykdyto- 
jo tipo santykius tarp elektorato ir asmenų, nustatančių esmi- 
nes veiklos kryptis. 

Esminių veiklos krypčių nustatymas demokratinėje valsty- 
bėje apima ne tik tos ar kitos programos struktūros, bet ir jos 
tikslų bei priemonių pasirinkimą. Į jį taip pat įeina progra- 
mos įgyvendinimo pakopa, valstybės tarnautojų, kaip admi- 
nistratorių arba specialistų, veikla. Siekiant įgyvendinti esmi- 
nes veiklos kryptis iškyla tipinė dviguba subjekto ir vykdytojo 
problema viešajame sektoriuje, nusakoma problemišku sche- 
miniu deriniu: politikai ir administracija. Greta rinkimų cik- 
lo, kada išrenkami politikai ir apibrėžiama darbotvarkė, vy- 
riausybė turi pasamdyti valstybės tarnautoją politikos 
sprendimams vykdyti. 

Įgyvendinimo pakopoje būtina valstybei, siekiančiai įvyk- 
dyti politinius tikslus, stebėti ir kontroliuoti veiklos progra- 

mą. Tarp valstybės ir jos tarnautojų turi būti sudaromos su- 
tartys, aiškiai apibrėžiančios, ko valstybė tikisi mainais už at- 
lygį valstybės tarnautojui. Sandorio sąnaudos, kurios susidaro 
įdarbinant ir stebint bei kontroliuojant valstybės pareigūnus, 
verčia valstybę dažniausiai remtis įstaigos modeliu tvarkant 
įvairią valstybinę veiklą. Įstaigos veiklos pagrindas yra subjek- 
to ir vykdytojo santykis tarp politikų iš vienos pusės ir valsty- 
bės tarnautojų — iš kitos. 

Niskaneno biudžetą maksimizuojančios įstaigos teorija yra 
itin artima subjekto ir vykdytojo sąveikai. Ji pabrėžia asimet- 
rinę informaciją santykiuose tarp politikų ir įstaigų. Niskane- 
no išvada, jog įstaigos kaip vykdytojos padėtis visuomet bus 
strategiškai pranašesnė savo subjekto, vyriausybės, atžvilgiu, 
susilaukė didelio dėmesio. Tačiau tai nėra vienintelis mode- 
lis, kuris aiškintųsi biurokratiją pagal subjekto ir vykdytojo 
sąveiką (žr. 2 skyrių). 

Demokratinėje valstybėje piliečių interesai turi tokį pat sta- 
tusą, kaip ir vartotojų suverenumo principas decentralizuoto- 
je ekonomikoje. Vis dėlto piliečio suverenumo principas turi 
atsižvelgti į subjekto ir vykdytojo santykių problemas, kurios 
iškyla valdant valstybę. Sandorių sąnaudos, būdingos kolek- 
tyvinei veiklai, sąlygoja savanoriškų mainų, teikiant viešąsias 
gėrybes, metodo žlugimą. Valstybė pasiūlo apmokestinimą kaip 
būdą spręsti išsisukinėtojo problemą kolektyvinėje veikloje. 
Kartu būtinybė pasinaudoti priverstiniu mainų mechanizmu 
sąveikai tarp žmonių valdyti sąlygoja dvi subjekto ir vykdyto- 
jo problemas politiniame gyvenime. Pirmoji susijusi su politi- 
kų stebėjimu ir kontroliavimu iš piliečių pusės, a2:7r07i spren- 
džia, kaip politikai turėtų stebėti ir kontroliuoti valstybės 
tarnautojus, įgyvendinančius viešąją politiką. 


Išvados 


Į institucijas galima žiūrėti kaip į žmogaus sukurtą apynasrį 
socialinei sąveikai pažaboti. Esama esminio skirtumo tarp as- 

meninių interesų siekimo neperžengiant tam tikros nusisto- 
vėjusios sistemos ribų bei pastangų pakeisti šią sistemą. Jei 
šiuos veiksmus laikysime alternatyviomis priemonėmis asme- 
niniams tikslams, tiek egoistiniams, tiek ir altruistiniams, siek- 
ti, tuomet institucijų determinantus bus galima analizuoti toje 
pačioje analitinėje sistemoje, kaip ir racionalius veiksmus tam 
tikroje esamoje institucinėje struktūroje. Toks požiūris į san- 
tykį tarp institucijų ir interesų suteikia interesams pirmenybę 
institucijų atžvilgiu, o tai visiškai prieštarauja pozicijai, kurią 
remia sociologinis neoinstitucionalizmo variantas. 

Sveikas protas sako, kad nebūtina laikytis metodiškos pozi- 
cijos dviejų esminių socialinės sistemos elementų — taisyklių 
arba normų bei interesų, kurie skatina veikti žmones toje sis- 
temoje — atžvilgiu. Sveikas protas sako, kad tiek politikos, tiek 
ir ekonomikos mokslas analizuoja, kaip įvairūs interesai randa 
sau vietą įvairių tipų institucijose, kurios turi įtakos kolekty- 
vinės sąveikos rezultatams esamoje sistemoje. Viešosios insti- 
tucijos apima daugelį grupinių interesų, taip pat ir tokius sa- 
vanaudiškus interesus, kaip asmeniniai troškimai ir reikmės. 
Privačios institucijos paprastai remiasi ekonominio būvio mo- 
tyvais, tačiau ir čia esama daug vietos įvairiausiems grupiniams 
interesams reikštis. 

Toks išeities taškas atrodytų priimtinas, tačiau jį neigia dvi 
svarbios politinio mokslo metodologijos: visuomenės interesų 
dogma — iš vienos, ir naujojo institucionalizmo holizmas — iš 
kitos pusės. Ginču ginamas sveikas protas, nes balansavimas 
tarp institucijų ir interesų, taisyklių ir preferencijų, procedū- 
rų ir poreikių politiniame gyvenime yra nuolatinis. Nesant 
institucijų, individai ir grupės negali sąveikauti, koordinuo- 
damos savo pastangas ar spręsdamos tarpusavio konfliktus. Jei 
būtų atsisakyta interesų, kodėl tuomet asmenys turėtų tarp 
savęs elgtis taikiai ar vaizdingai? 

Visuomet galima užduotį tokį klausimą apie viešąsias insti- 
tucijas: cu bono?“ Institucijas galima pakeisti taip, kad inte- 


"Cut bono (lor.) - kokiam tikslui? — Vert. pass. 

resai jose būtų sutelkti visiems daugiau ar mažiau priimtines- 
niais būdais, o tai leistų daryti prielaidą, jog institucijos nėra 
svarbesnės už interesus. Jei toks racionalus požiūris į institu- 
cinį pasirinkimą yra tik iliuzija, tai kodėl mums tokį nerimą 
kelia viešųjų ir privačių institucijų vertinimas remiantis poli- 
tiniais ir ekonominiais kriterijais? Pažvelkime į viešojo sekto- 
riaus vertinimo logiką. 

Neoinstitucionalizmas ekonomikoje reiškia, kad instituci- 
nis pasirinkimas yra labai svarbus formuojant viešąją politiką. 
Kokiais kriterijais turėtų vadovautis vyriausybė reformuoda- 
ma ar kurdama institucijas: efektyvumo normomis ar etiniais 
socialinio teisingumo principais? Kokius konkrečius aspektus 
apimtų šie kriterijai? 


11 


Našumas, efektyvumas ir 


VerHLNIMAS 


Sparti viešojo sektoriaus plėtra septintąjį ir aštuntąjį dešimt- 
metį tik patvirtino atsiradus daug esminių pokyčių santykiuose 
tarp viešojo ir privataus sektoriaus. Stiprus mokesčių valsty- 
bės plėtojimasis — savita visuomenizacija — reiškė, kad gerovės 
valstybėje piliečiai kaip niekada anksčiau ėmė pasitikėti viešąja 
politika. Valdymo struktūrų plėtra reiškė, kad dabar didelis 
visuomenės išteklių dalies telkimas bei paskirstymas įvairioms 
programoms perėjo šalies ar vietos valdžios kompetencijai. Ši- 
taip buvo sumažinta rinkų apimtis. 

Gamybos priemonių nuosavybės problema — kapitalizmas 
prieš socializmą — nebėra tokia aktuali, kaip nebėra aktualūs 
ir svarstymai apie planinės ekonomikos bei rinkos ekonomi- 
kos privalumus ir trūkumus. Vis dėlto išlieka viena itin svar- 
bi problema — kaip rasti pusiausvyrą tarp viešojo sektoriaus 
ir privataus sektoriaus (Dooley et al., 1979). Kalbant iš es- 
mės, tai norminė problema, apimanti dviejų pagrindinių ko- 
lektyvinio pasirinkimo metodų ypatumus. 

Kokiais reikėtų vadovautis kriterijais norint nuspręsti, ko- 
kias prekes ir paslaugas skirstyti per biudžetą, o kokias per 
rinkas? Kokio dydžio turėtų būti vyriausybės perskirstymo pa- 
dalinys? Ir ar esama kokių nors galimybių derinti visuomeni- 
nės ir privačios veiklos sąveikas? 

Šiuo atveju susiduriame su dviejų tipų problemomis: vie- 
šojo sektoriaus programų vertinimo standartų ir norminių 
kriterijų, kurie nustatytų, ar pasirinktos esminės veiklos 

kryptys yra geros ar teisingos. Čia kalbėsime apie vertini- 
mą, o konkrečiai — apie veiksmingumą ir efektyvumą, kai 
tuo tarpu 10 skyriuje jau aptarėme aiškiai norminį požiūrį 
į politikos formavimą, visą dėmesį skirdami dviem teisin- 
gumo modeliams. 

Vertinimo kriterijų klausimas niekada nekėlė tokių nesu- 
sipratimų, kaip, tarkim, politikos formavimo norminių kri- 
terijų problema, nors greičiausiai esminio epistemologinio 
skirtumo tarp jų dviejų nesama. Mokslas apie esminių veik- 
los krypčių nustatymą (Lerner, Lasswell, 1951) visuomet bu- 
vo praktinio pobūdžio, ieškantis būdų pagerinti viešąją va- 
dybą (Mercalfe, Richards, 1987). Vertybės ir konkreti 
politika yra neatsiejamai susipynę dalykai, ar tai būtų tokios 
instrumentinės vertybės kaip veiksmingumas ir efektyvumas, 
ar aukščiausios vertybės kaip teisingumas ir nešališkumas 
(Paul, Russo, 1982). Šiuo atveju susiduriame su esmine pro- 
blema, kaip aiškiai apibrėžti efektyvumo sąvokas analizuo- 
jant viešąją politiką. 

Iš tikro konkrečių politikos krypčių, kaip atskiros dis- 
ciplinos, analizė ne tik teoriškai aiškinasi, kaip veikia vieni 
ar kiti pasirinkti konkrečios veiklos politikos principai vie- 
šajame sektoriuje, bet ir duoda praktinius patarimus, kaip 
geriau paruošti siūlymus viešajam sektoriui reformuoti bei 
jo veiklai tobulinti (Nagel, Neef, 1979; Meltsner, Bellavi- 
ta, 1983). 

Aaronas Wildavsky'is knygoje Speaking Truth to Power 
(1979) pabrėžia, kad konkrečios politikos analizė nėra tai- 
komųjų socialinių mokslų disciplina, tarnaujanti viešųjų ins- 
titucijų tikslams. Viešojo sektoriaus egzistavimo mokslinė sam- 
prata bei analizė neturėtų būti itin sureikšminta. Bet šalia 
to yra klausimai apie tai, kokios privalo būti viešosios progra- 
mos — būtent į tai nukreipta politikos analizė, kuri ieško 
būdų įvertinti viešųjų programų vykdymo rezultatus pagal 
efektyvumo kriterijus. 

Apibrėžimai 


Kad ir kokie būtų pasirinkti konkrečios politikos formavimo 
bei įgyvendinimo metodai, neišvengiamai teks susidurti su vie- 
šojo sektoriaus efektyvumo problema. Įvairiuose įstaigų bei 
biurokratijos elgsenos modeliuose slypi nesutarimai dėl dvie- 
jų hipotezių apie įstaigos veiklą, kurią reikia vertinti remian- 
tis empirinių tyrimų rezultatais. Kai kurie apibrėžimai yra ten- 
dencingi konkrečios politikos arba įstaigos veiklos atžvilgiu, 
nuo pat pradžių tvirtindami, kad politikos formavimas yra pa- 
grįstas racionalumu, o biurokratija išsiskiria nelankstumu. 

Viena ar kita viešosios politikos programa vienoje ar ke- 
liose įstaigose paprasčiausiai yra grupė žmonių — tam tikra 
vyriausybės dalis — kuri dirba efektyviai arba neefektyviai. 
Kad ir koks būtų pasirinktas metodas sprendimams priim- 
ti, jiems įgyvendinti ar vadybai analizuoti, politikos arba 
įstaigos veiklos vertinimo problema lieka atvira, o tai reiš- 
kia, kad būtina empiriškai pagrįsti konkrečias politikos 
kryptis bei įstaigų veiklą. 

Taigi net jei ir pavyktų mums išvardyti įvairius tradiciškai 
priskiriamus biurokratijai ypatumus — beasmeniškumą, hie- 
rarchiją, teisėtą valdžią, dydžio maksimizavimą, kontrolės ne- 
buvimą, nelankstumą —- mums vis dėlto reikės neefektyvaus 
darbo įrodymų, kad galėtume teigti, jog įstaigos dirba nuos- 
tolingai. Tą patį galima pasakyti ir apie viešosios politikos mo- 
delius bei įgyvendinimo modelius. Kaip tiksliau apibrėžti vie- 
šojo sektoriaus neefektyvumo sampratą? 

Nors ir esama keleto organizacinio efektyvumo apibrėži- 
mų sociologinėje literatūroje, mes remiamės dažniausiai ci- 
tuojamais Etzioni'io organizacinio efektyvumo ir organiza- 
cinio veiksmingumo apibrėžimais. Amitai Etzioni knygoje 
Modern Organizations rašo: „(1) Tam tikros konkrečios or- 
ganizacijos faktinį veiksmingumą apibrėžia laipsnis, kuriuo 
ji įvykdo savo tikslus. (2) Organizacijos efektyvumas matuo- 
jamas išteklių kiekiu, sunaudotu produkcijos vienetui paga- 


minti“ (1964: 6). 

Esmė yra ta, kad čia esama esminio skirtumo: viena, pro- 
duktyvumas yra „išteklių kiekis, sunaudotas produkcijos vie- 
netui pagaminti“, ir, antra vertus, veiksmingumas yra laips- 
nis, kuriuo organizacija įvykdo savo tikslus“ (Etzioni, 1964: 8). 
Skirtumas tarp produktyvumo ir veiksmingumo, arba tikslų 


11.1 lentelė. Veiksmingumas ir produktyvumas 


Veiksmingumas 
Tikslų Tikslų 
įvykdymas neįvykdymas 


Išlaidų 
minimizavimas 


Produktyvumas 


įgyvendinimo, leidžia daryti išvadą, jog įstaigos gali pasiekti 
puikių rezultatų pagal vieną rodiklį, tačiau visai prastų — pa- 
gal kitą. „Efektyvumo“ terminas dažnai pasitelkiamas, kai rei- 
kia vertinti organizacijos veiklą, vis dėlto tai dviprasmiškas žo- 
dis, reiškiantis arba produktyvumą, arba veiksmingumą. Tai 
matyti iš 2x2 lentelės (11.1 lentelė). 

Pažvelkime į II ir III kategorijas iš arčiau. Gali pasirody- 
ti, kad II kategorija prieštarauja pati sau: juk kaip gali vie- 
šosios institucijos būti efektyvios ir tuo pat metu gaminti 
produkciją, kuri neturi nieko bendra su jų užsibrėžtais tiks- 
lais arba kuri prieštarauja užsibrėžtiems tikslams? Keistai 
atrodo ir III kategorija: kaip viešosios institucijos gali būti 
veiksmingos, jei tuo pat metu jos nuostolingai naudoja tu- 
rimus išteklius? 

Galima klausti, ar daug pagelbsti Etzioni'io siūloma klasi- 
fikacija. Argi nesakytume, kad įstaiga dirba nuostolingai, jei 
ji efektyviai atliktų beprasmę veiklą? Ar nebandytume prieš- 
tarauti prieš egzistavimą tokios įstaigos, kuri, nors ir įvykdo 
visus iškeltus uždavinius, tačiau neišgali optimaliai paskirsty- 
ti turimų išteklių? Tačiau Etzioni'io siūloma klasifikacija aiš- 
kiai rodo, kad neturėtume visą dėmesį sutelkti tik į išlaidų 

mažinimą, atsižvelgti reikėtų ir į produkciją ar rezultatą, ku- 
rio siekiama, kitaip sakant — standartą. 

Konkrečios politikos formavimo bei įstaigos bendras efek- 
tyvumas negali būti vienintelė tikslų siekimo funkcija arba 
būti suvokiamas vien kaip išlaidų mažinimas. Efektyvumo lygtį 
sudaro du nariai, taip teigia Rolandas McKeanas knygoje Effi- 
ciency in Government through Systems Analysis: 

Veiklos pasekmės yra dviejų tipų: (1) tie teigiami pasiekimai, kurios 

norime didinti, arba tikslų pasiekimas, ir (2) tos neigiamos pasekmės, 

kurias norime mažinti - nuostolių patyrimas. Nei pirmas, nei antras tipas 
atskirai paėmus negali būti atskiras kriterijus: pasiekimų maksimizavi- 

mas neatsižvelgiant į išlaidas arba išteklių ribotumą vargiai įmanomas, o 


išlaidų minimizavimas nepaisant kitų alternatyvų pasekmių yra nesąmo- 


ne (1958: 34). 


Jei prieisime prie išvados, kad bendras efektyvumas viešaja- 
me sektoriuje yra tai, ką siūlo Etzioni'is, tuomet galėsime teig- 
ti, jog efektyvumas pasiekiamas maksimizuojant pasiekimus, 
atėmus išlaidas. Tačiau pasiekimų/išlaidų maksimizavimo kri- 
terijus reikalauja, kad pasiekimai ir išlaidos būtų lyginami re- 
miantis tam tikru bendru standartu, kuris vargu ar gali būti 
turint galvoje įstaigų produkciją. 

Žinoma, vieni tikslai svarbesni už kitus, tai reiškia, kad vie- 
noje veikloje susitaikyti su išlaidomis yra lengviau nei kitoje. 
Viešajame sektoriuje efektyvumas atlieka tiek prekių ir paslau- 
gų tiekimo (tikslai), tiek ir išteklių paskirstymo (produktyvu- 
mas) funkciją, teigiama knygoje The Search for Government 
Efficiency (Downs, Larkey, 1986). 


Matavimo aspektai 


Efektyvumą produktyvumo prasme galima įvertinti pasi- 
telkus į pagalbą per ilgą laikotarpį registruojamus duome- 
nis, kurie parodo vieno ar dviejų dešimtmečių produkcijos 
ir išlaidų rezultatus. Produktyvumas yra lyginimas. Veiks- 
mingumas tuo tarpu yra tiesioginis, jis sužinomas išsiaiški- 

nus, ar programa vykdo jai iškeltus tikslus. Produktyvumo 
ir veiksmingumo įvertinimo problemos sprendžiamos re- 
miantis veiklos lygtimis. 

Pirma, esama dviejų produktyvumo įvertinimo lygčių: veik- 
los produkcijos/išteklių sąnaudų, taip par ir išteklių sąnaudų/ 
sąnaudų išlaidų. Gauname pagrindinį efektyvumo matą vieša- 
jame sektoriuje: paslaugų produkcija/sąnaudų išlaidos. Antra, 
veiksmingumas matuojamas tokiu būdu: rezultatai/produkci- 
ja, taip pat ir rezultatų vertė/rezultatai: jais remiamės norėda- 
mi prieiti prie esminės veiksmingumo lygties, būtent — rezul- 
tatų vertė/paslaugų produkcija. Sudėję abi lygtis, gauname šrai 
tokį bendro efektyvumo apibrėžimą per formulę nauda/išlai- 
dos, rezultatų vertė/išteklių išlaidos. 

Jei produktyvumo raidos laiko vienetais įvertinimo pro- 
blemos yra aiškios, tai veiksmingumo įvertinimas viešaja- 
me sektoriuje taip pat lieka problemiškas. Taigi eidami to- 
liau aiškinsimės efektyvumo vertinimo matus. Jei imsimės 
lyginti paskirstomuosius išteklius, privalome vienaip ar ki- 
taip vadovautis kokybės konstanta. Tik tuomet, kai pro- 
dukcija yra vienodos kokybės, galima lyginti išteklių pa- 
naudojimo efektyvumą. 

Esant tam tikram paslaugų kokybės lygiui, neefektyvumas 
nustatomas dviem būdais: socialinis efektyvumas prieš įstai- 
gos efektyvumą. Siekdama aprūpinti savo piliečius tam tikru 
prekių bei paslaugų kiekiu tam tikrame kokybės lygmenyje, 
visuomenė gali pasinaudoti vienu iš savo pagrindinių paskirs- 
tymo mechanizmų: rinka arba įstaiga. Kalbėdami apie efek- 
tyvumą turime nepainioti klausimo, kuri iš šių dviejų paskirstymo 
mechanizmo formų yra efektyviausia (socialinis efektyvumas), 
su klausimu, kaip organizuoti įstaigų arba politikos progra- 
mų veiklą, kad ji būtų kuo efektyviausia. 

Visiškai įmanoma, kad įstaiga ar programa gali būti efek- 
tyvi Leibensteino X efektyvumo (nei naudos, nei nuosto- 
lių) prasme, bet socialiai neefektyvi — jei savanoriškų mai- 
nų mechanizmai būtų efektyvesni. Tai matyti iš 2 x 2 
lentelės (11.2 lentelė). 

Norint pasakyti, ar įstaiga efektyvi, ar ne, nepakanka apsi- 
stoti tik ties ja pačia. Pirma, turime paklausti, ar rinkos, ar 
koks nors kvazirinkos mechanizmas galėtų teikti prekes ar pa- 
slaugas efektyviau nei įstaiga. Nuspręsti, ar rinka, ar biurok- 
ratija yra pranašesnė tam tikrų prekių ir paslaugų tiekimo at- 


11.2 lentelė. X neefektyvumas ir socialinis efektyvumas 


Socialinis Socialinis 
efektyvumas  neefektyvumas 


Įstaigos 
efektyvumas 


Įstaigos 
neefektyvumas 


žvilgiu, nėra lengva. Būtina remus viena ar kita teorija, aiški- 
nančia prekių ir paslaugų prigimtį bei jų santykį su dviem 
esminiais sprendimų mechanizmų tipais — rinkos prieš biu- 
rokratiją arba viešąją politiką. 

Sunku spręsti ir apie įstaigos efektyvumą. Išlaidų skirtu- 
mai tarp įstaigų gali priklausyti nuo jų tiekiamų prekių ir 
paslaugų kokybės bei kiekybės. Jei įstaigos produkcija 
nekinto, tuomet įmanoma nustatyti ir nuostolius. Tačiau to- 
kiu atveju iškils problema, kaip nustatyti laipsnį, kuriuo įstai- 
ga turi sumažinti išlaidas, kad paslaugų lygis išliktų nepaki- 
tęs. Tai nereiškia, jog teigiame, kad sprendimai apie 
efektyvumą turi būti grindžiami vien įstaigų pertekline pro- 
dukcija, tačiau tai jau kita problema, kurią empiriškai iš- 
spręsti daug sunkiau, nes paklausa įstaigų prekėms ir pa- 
slaugoms nėra lengvai išmatuojama. 

Veiksmingumas ir produktyvumas viešojo išteklių paskirs- 
tymo srityje sukelia ne tik sunkias teorinio pobūdžio proble- 
mas. Tiek svarbūs, kiek ir problemiški yra vertinimo aspektai. 
Richardas Murray'us (1987) parodė, kaip galima teoriškai ir 
empiriškai spręsti pagrindines viešojo sektoriaus efektyvumo 
ar produktyvumo problemas. 

Viešojo sektoriaus veiksmingumui ir efektyvumui paskirta 
nemažai studijų (Borcherding et al., 1982; Mueller, 1989). 
Ne visada lengva paaiškinti efektyvumo ir veiksmingumo ana- 
lizės išvadas, o ypač tikslų įgyvendinimo arba veiksmingumo 
analizės rezultatus. Esama įvairių analizės tipų: (1) įvairių pro- 
gramų skirtingose viešojo sektoriaus dalyse produktyvumo rai- 
dos per tam tikrą laiko atkarpą tyrimas; (2) tų pačių paslaugų 
produktyvumo gretinimas tarp valstybės ir privataus sekto- 
riaus; (3) skirtingų viešųjų programų veiksmingumo analizė; 
(4) panašių viešojo ir privataus sektoriaus programų veiksmin- 
gumo lyginimas. Kai yra galimybės išsamiai sugretinti viešojo 
ir privataus sektoriaus „panašių“ prekių ir paslaugų programų 
produktyvumą, tuomet dažniausiai įvairiose šalyse prieinama 
prie bendros išvados, kad privatus teikimas yra efektyvesnis 
už viešąjį, jei visos kitos aplinkybės nesiskiria. 

Kad ir kaip būtų, išvados, kad privatus teikimas yra efekty- 
vesnis ir veiksmingesnis, dar nereiškia, kad privatizacija yra 
vienintelė tinkama alternatyva viešojo sektoriaus reformoje. Pri- 
vatus teikimas yra pranašesnis už viešąjį ne todėl, kad yra kon- 
kretus savininkas, bet todėl, kad yra konkurencija paskirstant 
išteklius. Vadinasi, jei viešajame sektoriuje atsirastų daugiau 
konkurencinių mechanizmų, tuomet produktyvumas ir efek- 
tyvumas išaugtų, o valstybė ir toliau liktų savininku. Kaip 
pavyzdį pateiksime sistemingus išlaidų sugretinimus tarp pa- 
našių viešojo sektoriaus padalinių, iš vienos pusės, ir admi- 
nistracinio dydžio principo taikymo — iš kitos. 


Sąlyginis išlaidų lyginimas 


Nustatyti, kad įstaiga neefektyvi, yra sunku, nes tam reika- 
lingi gana tikslūs empiriniai matavimai. Būtina kruopščiai 
nustatyti įstaigos veiklos tipą, apibrėžti jos produkcijos pri- 
gimties ypatumus. Šią užduotį palengvina atskirtis tarp ad- 
ministracinės įstaigos elgsenos ir įstaigos, teikiančios paslau- 
gas, elgsenos. Tokia atskirtis yra analitinė, nes abiejų tipų 

elgsena būdinga daugumai didelių viešųjų įstaigų, tarybų ar 
valdžios institucijų. 

Antroji atskirtis susijusi su takoskyra tarp sektorinio ir lon- 
gitudinio metodų. Tarkim, kad turime daug viešojo admi- 
nistravimo vienetų — Centrines įstaigas, regioninės ar vietos 
valdžios subjektus, vietos valdžios poskyrius; tyrinėti santyki- 
nį šių įstaigų efektyvumą galime remdamiesi longitudiniu me- 
todu arba atlikdami tarpsektorinius sugretinimus. 

Išvados apie efektyvumą remiantis vienais kriterijais skirsis 
nuo išvadų, daromų vadovaujantis kitais kriterijais. Viena įstai- 
ga gali būti efektyvesnė už kitą; tačiau jos veikla gali būti ne- 
be tokia efektyvi kaip kadaise, arba priešingai. Esama dviejų 
skirtingų neefektyvumo tipų: administracinis neefektyvumas 
ir paslaugų teikimo neefektyvumas. 

Vadovaujantis daugiau ar mažiau hierarchine struktūra vie- 
šasis sektorius tradiciškai dalijamas į įvairios veiklos sektorius. 
Žemesnio rango vienetai šioje struktūroje užsiima prekių bei 
paslaugų teikimu, o aukštesnio rango padaliniai ar žinybos 
atsako už administracinę veiklą, rengia biudžetinės paraiškas, 
konkrečios politikos siūlymus bei priima sprendimus dėl prin- 
cipinių klausimų, tiesiogiai susijusių su įstatymų vykdymu. 
Administracinis darbas vyksta ir žemesnio rango padaliniuo- 
se, kur jis apima personalo administravimą ir bendrą padali- 
nio fiskalinę vadybą. 

Šias administracines funkcijas galima atskirti ir analizuoti 
atskirai nuo paslaugų funkcijų, visą dėmesį sutelkiant admi- 
nistracinio efektyvumo nagrinėjimui. Administracinio efekty- 
vumo analizė gali vadovautis longitudine administracinės funk- 
cijos raida paslaugų funkcijos atžvilgiu siekiant išsiaiškinti, ar 
administracinė funkcija įvairiuose lygiuose auga greičiau už 
paslaugų funkciją — procesas, kuris galėtų vadintis „biurokra- 
tizavimu“ (Meyer, 1985). 

Administracinio efektyvumo analizė gali lygiai taip pat rem- 
tis ir tarpsektorinio gretinimo metodu, padedančiu nustatyti 
administracinės funkcijos dydį ir išsiaiškinti, ar, pavyzdžiui, 
visos vietos valdžios institucijos sunaudoja tokį pat administ- 

racinių išteklių kiekį paslaugoms teikti; arba aiškintis skirtu- 
mus tarp centrinių valstybinių institucijų, priklausančių įvai- 
riems veiklos sektoriams. 

Tarpsektorinė administracinio efektyvumo analizė itin pa- 
ranki aiškinantis administracinės masto ekonomijos hipotezę. 
Masto ekonomijos hipotezė reiškia, kad administracinis kom- 
ponentas skirtingose vietos valdžios institucijose — nemaišyti 
su paslaugų funkcijomis — bus bendro institucijos dydžio funk- 
cija, vadinasi, išaugus organizacijai sąlyginai sumažės admi- 
nistracinės išlaidos (Blau, 1973). 

Paslaugų neefektyvumas yra kitokio pobūdžio. Jį taip pat 
galima analizuoti pasitelkus tarpsektorinį arba longitudinį 
analizės metodą, tačiau būtina turėti galvoje paslaugų lygio 
sąvokos svarbą. Viešasis prekių ir paslaugų teikimas įstaigos 
veikloje yra itin įvairus, kaip įvairios yra ir išlaidos: ta pati 
programa įvairiuose centrinės valdžios skyriuose, regioninės 
ar vietos valdžios daliniuose reikalauja skirtingų išlaidų; ta- 
čiau imti ir sutapatinti išlaidų svyravimus su paslaugų ne- 
efektyvumu negalima, nes skiriasi prekių ir paslaugų teiki- 
mo kokybė ir kiekybė. Tik darydami prielaidą, jog paslaugų 
lygis yra konstanta, galėsime išsiaiškinti išlaidų svyravimą 
neefektyvumo aspektu. 

Taigi paslaugų neefektyvumo hipotezė reikalauja išsamios 
viešųjų gėrybių ir paslaugų teikimo analizės, kad neefekty- 
vumas nebūtų tapatinamas su išlaidomis, kurios susidaro 
esant aukštesniam paslaugų lygiui, arba su tokiomis išlai- 
domis, kurias neišvengiamai tenka patirti susiklosčius vie- 
nokioms ar kitokioms išorinėms aplinkybėms. Paslaugų ne- 
efektyvumo tyrinėjimas siejasi su viešosios politikos 
nukrypimu įvairiuose centrinės, regioninės ir vietos valdžios 
institucijų lygiuose analize (Sharpe, Newton, 1984). Kokį 
mastą siekia X neefektyvumas įstaigos veikloje? X efektyvu- 
mo samprata pabrėžia, kad yra svarbu atsižvelgti į kuo dau- 
giau įvairių veiksnių, turinčių įtakos įstaigos produkcijai, 
ar ji apimtų paslaugų gamybą, ar administracines funkcijas 


(Leibensrein, 1966). 

Dažnai teigiama, kad valstybės valdymo struktūrų veikla 
gali būti matuojama tik išlaidomis. Nacionaline sąskaityba ne- 
teikia pagamintų prekių ir paslaugų vertės dėl tos paprastos 
priežasties, kad paklausa toms prekėms ir paslaugoms neatsi- 
skleidžia standartinėmis kainomis. Pasiruošimas mokėti išryš- 
kėja rinkimų procese, kuris nelabai tiksliai parodo įvairių pre- 
kių ir paslaugų ribinę vertę. Vadinamosios Lindahlo kainos 
yra mokesčiai, kuriuos įvairios grupės yra pasiruošusios mokė- 
ti už prekių ir paslaugų paketus. Taigi biudžeto sudarymo 
procese kiekvienos prekės ir paslaugos ribinė vertė negali tiks- 
liai atsiskleisti. 

Tačiau valstybinis teikimas apima ne tik išlaidas. Išsikerojusi 
vyriausybė pirmiausia ir iš esmės užsiima ne viešųjų gėrybių 
administravimu, bet daugelio dalomų prekių ir paslaugų ga- 
myba. Viešoji vadyba privalo garantuoti gamybos našumą ir 
efektyvumą. Našumo ir efektyvumo vadyba viešajame sektoriu- 
je yra svarbiausia viešosios vadybos užduotis, kuri vis dar kelia 
daug diskusijų. Našumo ir efektyvumo kriterijais vadovauja- 
masi tiek administravime, tiek ir teikiant paslaugas. Kaip turė- 
tų būti įdiegtas vienoks ar kitoks mechanizmas viešajame sekto- 
riuje, kuris didintų našumą ir efektyvumą administravimo ir 
paslaugų gamybos srityse? Jei kainos ir pelno derinys yra esmi- 
nis motyvas siekiant našumo ir efektyvumo privačiame sekto- 
riuje, nieko panašaus į šį mechanizmą nera viešojoje vadyboje. 
Štai čia ir yra didelio sektoriaus, teikiančio viešąsias prekes ir 
paslaugas, problema. 

Privataus sektoriaus efektyvumas yra garantuotas ne to- 
dėl, kad organizacijos yra privačios, ir ne todėl, kad jos vei- 
kia rinkose, kur didelį vaidmenį turi kainos. Rinkos prana- 
šesnės už viešąjį sektorių ir biudžeto sudarymą, nes čia veikia 
tvirtai nusistovėjusi konkurencinė aplinka. Tačiau konkuren- 
cija nebūtinai turi būti siejama su privačiu sektoriumi ar rin- 
kos vykdomu paskirstymu. Konkurencija yra lyginimo re- 
zultatas, organizacijos viešajame sektoriuje taip pat gali būti 
lyginamos. Viešoji vadyba turi remtis sąlyginio išlaidų lygi- 
nimo sistemomis. 


354 VIEšASIS SEKTORIUS 

Sąlyginio išlaidų lyginimo sistema galėtų būti pagrindinė 
atrama reguliariai ir nuolat vertinant viešųjų organizacijų iš- 
laidų ir veiklos rezultatus. Esama ir naujų pasiūlymų, jog pa- 
našaus pobūdžio organizacijas galima būtų lyginti vadovau- 
jantis tam tikrais standartizuotais rodikliais ir kad vertinimo 
rezultatai turėtų lemti biudžetinį procesą, taip nubaudžiant 
didžiausius išlaidautojus ir prastus atlikėjus bei apdovanojant 
geriausiai dirbusius ir mažiausiai išleidusius. Tokie sąlyginiai 
teikiančių panašią produkciją organizacijų — universitetų ir 
kolegijų, apygardų tarybų, savivaldybių, regioninių valstybi- 
nės valdžios institucijų — išlaidų lyginimai apima efektyvumo 
sampratą dviem esminiais viešųjų organizacijų funkcijų aspek- 
tais: administracijos ir paslaugų gamybos. 

Taigi decentralizaciją galima derinti su trimačiu biudže- 
to modeliu bei veiklos skenavimu. Vis dėlto ne mažiau už 
šiuos naujus pokyčius svarbus yra ir dėmesys produkcijai 
bei rezultatams, bet ne sąnaudoms; jei ši ex post perspekty- 
va nesiejama su sisteminiais išlaidų ir veiklos lyginimais, 
bus prarastas esminis elementas. 


Dydžio hipotezė 


Dydžio hipotezė yra pamatinė organizacinės analizės mintis. 
Ji numato, jog organizacijos administracinio komponento san- 
tykinis dydis mažės kaip to padalinio bendro dydžio funkcija. 
Šios hipotezės reikšmė administracinio našumo ir efektyvumo 
viešajame sektoriuje analizei yra didžiulė. 

Dydžio hipotezė yra pavyzdys tokios teorijos, kuri organi- 
zacijų struktūrą sieja su jos kontekstu. Vadinamoji sąlyginu- 
mo teorija teigia, kad struktūriniai ypatumai lemia esmines 
institucijų savybes, o kontekstiniai kintamieji dydžiai daugiau- 
sia paaiškina tokius ypatumus. 

Astono organizacinės analizės programos išvados palaiko 
tokį požiūrį: „Organizacijos struktūra glaudžiai siejasi su kon- 
tekstu, kuriame ji veikia, todėl daugumą organizacijos struk- 

tūrinių pokyčių galima paaiškinti kontekstiniais veiksniais“ 
(Pugh et al., 1969: 91). 

Organizacijos administracijos santykinis dydis yra orga- 
nizacijos struktūrinė savybe, o bendras dydis — esminė kon- 
tekstinė savybe (Hall, 1974). Organizacijos dydis siejamas 
su keletu struktūrinių savybių, tokių kaip funkcinė speciali- 
zacija, vaidmens specializacija, standartizacija ir formaliza- 
cija (Pugh er al., 1963; Pugh, Hickson, 1976). Reikia pažy- 
mėti, kad dydis turi daug matmenų, kurių santykis su 
struktūrinėmis savybėmis gali visiškai skirtis (Kimberly, 
1976; Astley, 1985). Be to, dydis yra ryškiausia organizaci- 
jų viešajame sektoriuje savybė. 

Teoriniu požiūriu dydžio hipotezė teigia, kad organizaci- 
jos turėtų būti administracinės masto ekonomijos pavyzdys. 
Dydžio hipotezę galima suformuluoti remiantis bendrais te- 
oriniais pasvarstymais apie organizacinę struktūrą ir organi- 
zacinį kontekstą. Organizacinio diferencijavimo teorija tei- 
gia: „Augantis dydis sąlygoja organizacijų struktūrinę 
diferenciaciją kartu su kitomis dimensijomis mažėjančiu grei- 
čiu“ (Blau, 1974: 302). 

Tai reiškia, kad vidutinio struktūrinio komponento propor- 
cinis dydis mažėja didėjant organizacijos dydžiui, taip pat tai, 
kad kuo didesnė organizacija, tuo platesnis kontrolės stebėji- 
mo spindis (Blau, 1974: 305-309). Kadangi administracinis 
organizacijos komponentas yra struktūrinio komponento da- 
lis, vadinasi, „didelio masto projektai mažina administracinių 
pridėtinių išlaidų proporcinį dydį, o ypač valdytojų ir kon- 
trolierių papildomą priėmimą į darbą“ (Blau, 1974: 311). 

Augantis organizacijos dydis skatina struktūrinę diferencia- 
ciją mažėjančiu greičiu, nes dydžiui augant didėja poreikis 
geresniam koordinavimui ir bendravimui tarp diferencijuotų 
struktūrų. Vadinasi, yra ir priešinga tendencija, kuri teigia, 
jog „struktūrinė diferenciacija organizacijose didina administ- 
racinį komponentą“ (Blau, 1974: 314). 

Tokiu atveju dydis daro dvejopą poveikį organizacijos ad- 
ministraciniam komponentui: tiesioginį, kuris mažina sąlygi- 

nį administracijos dydį, ir netiesioginį, kuris didina administ- 
raciją. Dydžio hipotezėje daroma prielaida, kad tiesioginė pa- 
sekmė bus iš pradžių didesnė už netiesioginę, tačiau vėliau 
sudėtinga struktūra, skatinanti administracinio komponento 
augimą, persvers administracinės masto ekonomijos efektą, nes 
organizacijos dydis ir toliau augs. Taigi: „Augant organizaci- 
jos dydžiui vadybos pridėtinių išlaidų taupymas yra didesnis 
tarp palyginti mažesnėse nei palyginti didesnėse organizaci- 
jose, nors — o galbūt todėl, kad vadybos pridėtinės išlaidos 
yra didesnės mažuose, o ne dideliuose organizaciniuose viene- 
tuose“ (Blau, 1974: 319). 

Konceptualiąja prasme dydžio hipotezė kelia keletą esmi- 
nių problemų, kurios atsiranda kuriant administracinio efek- 
tyvumo koncepciją ir įvertinant administracinį efektyvumą pa- 
gal skirtumus tarp įvairių personalų tipų įvairiose 
organizacijose. Atskirtis tarp administracinių ir neadminist- 
racinių funkcijų ar veiklos funkcijų yra giliai įsišaknijusi ad- 
ministracinėje teorijoje (Hood, Dunsire, 1981). Vis dėlto nė- 
ra lengva ją išlaikyti įvairių tipų organizacijose. 

Kartais atskirtis tarp administratorių ir už gamybą ar pa- 
slaugų teikimą atsakingo personalo yra tiesioginio pobūdžio. 
Ji gali atsiskleisti oficialiuose dokumentuose, kur atitinkamas 
biudžeto straipsnis išskiria administravimą kaip specifinę funk- 
ciją. Kitais atvejais gali būti daug sunkiau nuspręsti, ką va- 
dinti administravimu, o kas priklauso vykdomajai/operacinei 
veiklai. Administracinis komponentas gali apimti bendrąją va- 
dybą, priežiūros personalą, personalo administravimą, planavi- 
mo arba apskritai pagalbinį personalą. 

Analizuodami užimtumo užtikrinimo žinybas, Blau ir Scho- 
enherras (1971) rėmėsi trimis administracinių proporcijų ma- 
tais. Jie išskyrė vadybos proporciją (priežiūros personalo pro- 
centinė dalis), personalo proporciją (viso personalo laiko, 
paskirto darbuotojų ir techninio pobūdžio veiklai, procentinė 
dalis) bei raštvedžių proporciją (žemos kvalifikacijos persona- 
lo procentinė dalis). Blau ir Schoenherras teigia, kad tik pir- 
mieji du matai apima administracinį organizacijos komponen- 

tą. Nors būtų galima laikytis ir platesnės administracinio kom- 
ponento koncepcijos — esama pasiūlymų įtraukti ir visų rūšių 
pagalbinį personalą (Hall, 1974: 124-128). 

Dydžio hipotezės studijose visgi dažniausiai laikomasi siau- 
resnės administracijos koncepcijos sampratos. Ligoninių atve- 
ju Andersonas ir Warkovas (1961) administraciniam kompo- 
nentui priskyrė darbuotojus, užimtus bendruoju ligoninės 
administravimu. Analizuodamas dydžio hipotezę Amerikos 
aukštojo mokslo švietimo sistemoje, Blau (1973) išskyrė ad- 
ministracijos darbuotojų santykį su dėstytojų skaičiumi ir su 
bendru dėstytojų ir techninių darbuotojų skaičiumi. 

Kuo aukštesnę hierarchinę padėtį užima įstaiga, tuo ma- 
žiau darosi aiškus skirtumas tarp administratorių ir gamybi- 
nio personalo. Centrinės valdžios įstaigos užsiima jai būdinga 
bendrąja administracine veikla, o tai reiškia, kad vargu ar yra 
prasmė matuoti jų administracinio komponento dydį. Šiuo 
nenorima paneigti skirtumo tarp administracinio organizaci- 
jos komponento ir jos neadministracinių komponentų svar- 
bos, tačiau norima perspėti tuos, kurie laikosi prielaidos, kad 
organizacijos administracinis komponentas yra lengvai nusta- 
tomas ir įvertinimas. Norint vadovautis dydžio hipoteze, svarbu 
įvardyti, kas yra administravimas ir kas paslaugų teikimas kiek- 
vienu tiriamos organizacijos atvėju. 

Empiriniu požiūriu dydžio hipotezės statusas dar nėra api- 
brėžtas. Savo organizacijų augimo ir plėtros teorijų apžvalgoje 
Williamas Starbuckas (1965) teigia, kad empiriniai pavyzdžiai 
neparodo, kaip augantis organizacijos dydis yra susijęs su or- 
ganizacijos administraciniu komponentu. Vis dėlto Hallas, su- 
sipažinęs su įvairiausio pobūdžio literatūra, tvirtina, kad ap- 
skritai pakanka argumentų, palaikančių dydžio hipotezę: 


Išsamūs organizacijų administracinio komponento dydžio jų santykyje su 
bendru organizacijos dydžiu tyrimai veda prie išvados, jog esama tendenci- 
jos link išlenktos linijinės priklausomybės, o tai reiškia, kad administraci- 
nis komponentas mažėja savo dydžiu augant organizacijos dydžiui, tačiau 
labai didelėse organizacijose sąlyginis administracinis komponento dydis 
vėl ima didėti — tačiau nepasiekdamas tokio lygio, kokį jis turi mažose 
organizacijose (1974: 138). 

Šiuo atveju reikia pabrėžti tą faktą, kad sisteminis vadovavi- 
masis dydžio principu galėtų pasitarnauti keliant administra- 
cinį efektyvumą tiek šalies, tiek ir vietos valdžios institucijose. 
Organizacijas, teikiančias panašias paslaugas, būtų galima ly- 
ginti pagal jų administracinio komponento sąlyginį dydį ir 
šitaip būtų išsiaiškinta, ar esama administracinės masto eko- 
nomijos. Jei ne, tuomet gal būtų galima sukurti mechaniz- 
mus, kurie garantuotų, kad, pavyzdžiui, įvairių dydžių uni- 
versitetai arba mažos ir didelės vietos valdžios institucijos 
realizuotų įmanomą masto ekonomiją administracinėje srity- 
je. Kyla klausimas, ar našumą arba efektyvumą paremiantys 
mechanizmai gali būti įdiegti viešajame sektoriuje, kur esama 
institucinių kliūčių. Asimetrijos teorija teigia, jog šios kliūtys 
yra labai atsparios pokyčiams. 


Institucinės kliūtys 


Asimetrijos teorija teigia, kad jėgos, kurios turi interesų ir re- 
mia viešojo sektoriaus plėtrą, yra stipresnės už jėgas, kurios 
turi interesų ir siekia stiprinti privatų sektorių. Esminė asi- 
metrija veikia trijuose viešojo sektoriaus lygmenyse: sprendi- 
mų priėmimo, gamybos ir finansavimo. Sprendimų asimetrija 
pasireiškia pusiausvyros trūkumu tarp kolektyvinių sprendi- 
mų, priimtinų visiems gyventojams, ir iš kolektyvinės veiklos 
gaunama nauda, kuri tampa privati ta prasme, kad ja naudo- 
jasi tik kelios specialių interesų grupės, o ne bendrų interesų 
siekiantys piliečiai (Kristensen, 1987a). 

Gamybos asimetrija pasireiškia skirstant išteklius viešosios 
politikos priemonėmis, nes, viena, nėra efektyvumo kriterijų, 
kurie reguliuotų sąveiką tarp įvairių gamintojų grupių — to- 
kių kaip valdininkai ar specialistai — interesų, kita vertus, ir 
vartotojų grupių, veltui beieškančių aiškių veiksmingumo ar 
produktyvumo kriterijų. 

Finansinė asimetrija pasireiškia praraja tarp prekių ir pa- 
slaugų suvartojimo viešajame sektoriuje ir faktinio mokesčio 

už šį suvartojimą. Tam tikrų prekių ir paslaugų suvartojimas 
yra dažniausiai visiškai nemokamas, už bendrą viešojo sekto- 
riaus pasiūlos lygį sumokama bendraisiais mokesčiais ir rin- 
kliavomis. Tai stiprina asimetriją tarp tų, kurie gauna naudos 
iš viešojo sektoriaus, ir tų, kurie gamina jo prekes ir paslaugas. 
Ar iš tikro esama tokių didelių asimetrinių neatitikimų insti- 
tucinėje viešojo sektoriaus sistemoje? 

Viešasis sektorius yra iš esmės kolektyvinis namų ūkis, tel- 
kiantis išteklius ir paverčiantis juos prekine, paslaugų ir pini- 
gine produkcija. Pagrindinis sistemą valdantis mechanizmas 
yra biudžetas — valstybės biudžetas, papildytas regioniniais ar 
vietos valdžios biudžetais. Šie viešieji biudžetai yra kolektyvi- 
niai, priklausantys grupei žmonių, kurie gyvena vienoje geog- 
rafinėje vietovėje. Esminiai biudžeto mechanizmo bruožai pa- 
skirstant išteklius ir perskirstant pinigus ir skiria viešąjį sektorių 
nuo rinkos paskirstymo mechanizmo. Viešieji biudžetai turi 
tiek pasiūlos, tiek ir paklausos pusę. Kaip jau minėta šiek tiek 
anksčiau, sąveika tarp pasiūlos ir paklausos viešojo biudžeto 
sudarymo procese yra iš principo asimetrinė pasiūlos naudai. 
Biudžetas yra per didelis teikiamos kokybės prasme, tačiau jis 
taip pat yra ir per brangus efektyvumo prasme. 

Kai priimami sprendimai dėl biudžeto paskirstymo ir biu- 
džeto perskirstymo, siauri interesai įvairių biudžetinių pro- 
gramų pasiūlos srityje, kurie gauna naudą kitų sąskaita, yra 
pranašesni įvairių ir didelių piliečių grupių interesų atžvilgiu 
prekių ir paslaugų pasiūlos srityje, kur naudos galėtų turėti 
visi. Dividendai iš kelių biudžeto straipsnių yra gyvybiškai 
svarbūs specialių interesų grupėms, kai tuo tarpu bendrieji 
interesai dažniausiai būna padriki ir neskatina žmonių nau- 
dotis padėtimi, nes yra aišku, jog nauda nebus skirtinga. 

Gaminant prekes ir paslaugas viešajame sektoriuje biudže- 
tas pripažįsta tik sąnaudas, nes nėra tokio mechanizmo, ku- 
riuo būtų efektyviai nustatoma paklausa. Kas galėtų pasakyti, 
kokiame taške biudžeto straipsnio kiekybės ar kokybės ribinė 
vertė prilygsta ribinėms sąnaudoms? Tai reiškia, kad gamin- 
tojai visada gali sakyti, kad jiems visko trūksta ir kad daugiau 

išteklių labai teigiamai paveiktų veiksmingumą, taigi kad ir 
koks būtų biudžetinių išlaidų lygis, ten, kur asignavimai, vi- 
sada bus ir prašymų. Kadangi viešajame sektoriuje gamina- 
mos prekės ir paslaugos dažnai yra nepasveriamos - kas neno- 
rėtų susirgęs gauti geresnę sveikatos priežiūrą, kas galėtų neigti 
akademinių institucijų kultūrinę vertę ir kas galėtų neigti, kad 
perskirstymai vargšų, ligonių ir visų kitų skurstančiųjų labui 
neturi ribinės vertės? — tai viešajame sektoriuje nėra jokių na- 
tūralių būdų sąnaudoms nustatyti. 

Mokėjimas už biudžetinių programų suvartojimą remiasi 
formule, kad bendras biudžetas privalo kažkokiu būdu padeng- 
ti savo išlaidas tuo metu turimais finansiniais instrumentais. 
Kadangi kiekviena programa kainuoja labai nedaug visumos 
procentinio santykio atžvilgiu, visuomet bus paklausos kiek- 
vienam biudžeto straipsniui perviršis. Tačiau kai bendro biu- 
džeto bendrosios išlaidos padalijamos visiems, prarandama pa- 
skara kovoti su bendru finansų padidėjimu. Paskata ieškoti 
ypatingų prekių, paslaugų ir pinigų yra stipresnė nei bendras 
interesas nedidinti bendrojo biudžeto. 

Asimetrijos teorija teigia, kad šiuolaikinė valstybė remiasi 
dviejų esminių biudžeto funkcijų — išteklių paskirstymo ir per- 
skirstymo — fundamentaliu painiojimu. Gerovės valstybė kartu 
su savo programomis neturi jokio loginio paaiškinimo, kaip 
naudoti turimas biudžetinės priemones, t. y. tikrųjų viešųjų 
gėrybių teikimą ir rinkos ydų taisymą. Gerovės valstybė yra 
didelė valdžios struktūra — ne pinigais išreiškiant, o tuo, kad 
ji siekia perskirstyti prekes ir paslaugas. Pasirinkimas čia yra 
valstybės pasirinkimas, siekiant, kad kiekvienas gautų tą pačią 
paslaugą už tą pačią kainą. Pagrindinė to priežastis — tvirta 
gamintojų grupių pozicija. 

Jei asimetriniai santykiai, kurie sutinkami viešajame sektoriu- 
je, didina viešųjų programų neveiksmingumo riziką, kokių prie- 
monių tokiu atveju reikėtų imtis? Kai kurie siūlytų privatizaciją 
(Kristensen, 1987b). Būtų galima pasiremti daugeliu empirinių 
studijų, kurios aiškina hipotezę, jog labai dažnai efektyvumas yra 
daug aukštesnis privačioje gamyboje nei visuomeninio teikimo 

srityje (Mueller, 1989). Tačiau esama viešųjų programų, kurias 
nėra taip lengva privatizuoti dėl rinkos ydų rizikos arba dėl inte- 
resų ar piliečių grupių pasipriešinimo. 

Baigsime itin aptariama decentralizavimo kaip veiksmingu- 
mą ir efektyvumą viešajame sektoriuje keliančios strategijos 
tema. Reikia pasakyti, kad „decentralizavimo“ termino reikš- 
mė taip pat yra diskutuotina. Jis gali reikšti keletą permainų 
procesų: (1) įstaigų geografinį perkėlimą iš urbanistinės zo- 
nos į periferiją; (2) privatizavimą; (3) didesnį dėmesį įgyven- 
dinimui nei planavimui ir politikos formavimui; (4) šalies val- 
džios funkcijų perdavimą vietos valdžios institucijoms; (5) 
centrinės valdžios sprendimų priėmimo galimybių perdavimą 
vietos valdžios lygiams viešajame sektoriuje; (6) vietos valdžios 
institucijų dalyvavimą priimant sprendimus; (7) vietos val- 
džios institucijų galimybę tartis su centrine valdžia ir ją veik- 
ti; (8) numanomų institucijų formalizavimą; (9) organizacijų 
integravimą. 

Decentralizavimo sąvoką galima aiškinti ir remiantis tik 
jos (4), (5) ir (6) reikšme. Ar centralizavimo arba decentra- 
lizavimo mechanizmu turėtų būti naudojamasi teikiant ge- 
ros kokybės paslaugas? Šiuo atveju nėra konkretaus atsaky- 
mo, nes tai priklauso nuo apskaičiavimo kiekvieno teikiamo 
vieneto atžvilgiu privalumų ir trūkumų. Centralizavimo pri- 
valumai — tai lygybė ir koordinavimas; trūkumai — hierar- 
chija ir pernelyg didelis standartizavimas. Decentralizavi- 
mo privalumai — tai lankstumas ir gebėjimas prisitaikyti; 
trūkumai — tradicionalizmas ir nelygybė. 


Išvados 


Galbūt viešoji vadyba yra iš tiesų labai problemiška, kaip tei- 
gia kai kurie idealaus Weberio tipo modelio kritikai? O gal- 
būt viešoji vadyba yra visiškai niekam tikusi, kaip teigia vi- 
suomeninio pasirinkimo modeliai? Esant didelėms valdymo 
struktūroms viešoji vadyba siekia kelti efektyvumą tiek admi- 

nistravimo, tiek ir paslaugų teikimo srityje. Tačiau efektyvu- 
mas įmanomas tik įvedus santykinių išlaidų lyginimo siste- 
mas. Viešojoje vadyboje nėra tokios nuolatinės ir sistemingos 
konkurencijos tarp panašaus pobūdžio organizacijų, kurios dė- 
ka būtų vertinamos sąnaudos su produkcija. 


11.3 lentelė. Įstaigos efektyvumo formos 


Tarpsektorinis Longitudinis 


Administra- 


Prekės ir 
paslaugos 


Norint iškelti artimas mokslinei analizei, besivadovaujan- 
čiai tiksliai apibrėžtomis duomenų bazėmis, hipotezes apie 
viešųjų programų neefektyvumą, siūlome daryti keletą išsky- 
rimų. Pirma, turime nepainioti socialinio efektyvumo su įstai- 
gos ar programos efektyvumu, nes vienos prekės ir paslaugos 
yra efektyviau teikiamos rinkų, o kitos tinkamesnės viešajai 
vadybai. Geriausias būdas įstaigų ar programų efektyvumui 
kelti yra surasti vietos kvazirinkos institucijoms viešajame 
sektoriuje. 

Antra, įstaigos efektyvumą galima analizuoti keturiais skir- 
tingais būdais (11.3 lentelė). Jei bus laikomasi įvairių į sekto- 
rius orientuotų sistemų, tuomet atskirtis tarp administraci- 
nės funkcijos ir paslaugų funkcijos gali būti vaisinga. Įstaigos 
arba konkrečios politikos neeftektyvumas gali reikšti tai, kad 
administracinis komponentas sistemoje yra per didelis vienų 
ar kitų standartų atžvilgiu arba kad prekių ir paslaugų teiki- 
mas yra per brangus esamų standartų atžvilgiu. Administraci- 
nį neefektyvumą galima suprasti kaip proceso reiškinį — biu- 
rokratizavimą — kurį galima paaiškinti pasitelkus longitudinį 
metodą. Arba administracinis efektyvumas gali reikšti, kad mas- 
to ekonomijos administracinė funkcija yra realizuojama tarp- 
sektorinio palyginimo analize. 

Efektyvumo tyrimas viešosios institucijos ar programos pa- 
slaugų funkcijoje yra daug sudėtingesnis — čia esama daugiau 
išlaidų skirtumų aiškinimų viešųjų programų realizavimo sri- 
tyje, nei vien efektyvumo stoka. Paslaugų neefektyvumas gali 
būti laikomas likutiniu, kai pripažįstami išlaidų svyravimai, 
atsirandantys dėl paslaugų lygio (kokybės ar kiekybės) pasi- 
rinkimo išorinių sąlygų kaitaliojimosi. Tačiau esama ir kitų 
vienodai tinkamų taikyti kriterijų — tokių, pavyzdžiui, kaip 
socialinis teisingumas, apie kurį kalbėsime netrukus. 


Priedas: keli pagrindinių terminų matai 


Produktyvumas=produkcija/sąnaudos. 
Veiksmingumas=produkcijos/sąnaudų pasekmės. 
Darbo produktyvumas=produkcija/darbo sąnaudos. 
Sąnaudų produktyvumas=produkcija/sąnaudos. 


Lia r 


Pridėtinės vertės produktyvumas=produkcija x pirkimų kainos/darbo są- 
naudos=pridėtinė vertė/darbo sąnaudos. 

6. Privačios firmos efektyvumas=produkcija x kainos/kainos=produktyvumas 
x sąnaudos, arba bendrosios pajamos/sąnaudos=produkcija/sąnaudos x pro- 
dukcijos kainos/sąnaudų kainos=produktyvumas x produkcijos kainos/są- 
naudų kainos (Murray, 1978). 


Skirtumą tarp vidinio ir išorinio efektyvumo, arba produktyvumo ir veiksmin- 
gumo, galima pavaizduoti lygčių sistema. 


Produktyvumas arba vidinis efektyvumas. Sąnaudos/Išlaidos x Produkcija/ 
Sąnaudos, ir gauname Produkcija/Sąnaudos. 


Veiksmingumas arba išorinis efektyvumas: Pasekmės/Produkcija x Nauda/ 
Pasekmės, ir gauname Nauda/Produkcija. 


Sudėję abi lygtis, gauname: Produkcija/Sąnaudos x Nauda/Produkcija, ir gau- 
name Nauda/Sąnaudos. 

Institucijos ir efektyvumas 


viešajame sektoriuje 


Demokratinėje valstybėje konkrečių politikos krypčių forma- 
vimo proceso ir jų įgyvendinimo pakopų esmę sudaro tai, kad 
politikai stengiasi laikytis sutarties su savo elektoratu sąlygų. 
Visuomeninė sutartis jungia rinkimų areną, parlamentinį te- 
atrą ir valstybinių žinybų struktūrą. Visuomeninė sutartis yra 
pagrindai visai viešojo sektoriaus veiklai: išteklių paskirstymui, 
reguliavimui ir perskirstymui. Šiame skyriuje aptarsime visuo- 
meninių sutarčių logiką efektyvumo problemos viešajame sek- 
toriuje aspektu, t. y. sieksime įsigilinti į viešąjį išteklių pa- 
skirstymą ir viešąjį reguliavimą. 

Pradedant gvildenti bet kokią viešojo sektoriaus efektyvu- 
mo problemą, būtina atsižvelgti į tas klaidas, iš kurių pasimo- 
kė visuomeninio pasirinkimo mokyklos atstovai ir neoinstitu- 
cionalistinio metodo šalininkai. Visuomeninio pasirinkimo 
modelis, sutelkdamas dėmesį į interesus, kuriuos žmonės ar 
įvairios Žmonių grupės įneša į politines institucijas, siekdami 
realizuoti tuos interesus per įvairią valstybės veiklą, viešojo sek- 
toriaus analizės objektu laiko motyvaciją. Tuo tarpu neoinsti- 
tucinės mokyklos atstovai teigia, jog suprasti viešojo sekto- 
riaus darbą padeda taisykles arba visuomeninės institucijos, 
sudarančios įvairių valdymo formų pagrindą. 

Efektyvumas viešajame sektoriuje reiškia rezultatą, nors jis 
ir būtų vienas iš kelių galimų. Efektyvumo norma neišven- 
giama bet kokioje vyriausybės paskirstymo ir reguliavimo pa- 
dalinio teorijoje. Vyriausybės perskirstymo padalinys, užsii- 

mantis tik pajamų ir turto paskirstymu, susiduria ir su kita 
problema — socialinio teisingumo problema. Pagrindinė prie- 
žastis, kodėl vyriausybė efektyvumo normai teikia tokios ypa- 
tingos svarbos, yra ta, kad viešajame sektoriuje turėtų būti yra 
stipresnis už yra. Turėdami galvoje vieną ar kitą viešąją pro- 
gramą, galime visada užduoti guid pro guo klausimą: ar šiuo 
atveju už sumokėtus pinigus gavome gerą prekę, gal esama 
alternatyvių būdų organizuoti tą ar kitą viešąją programą, 
kad ji būtų daug efektyvesnė? 

Matyt, išskyrus minimalų viešųjų gėrybių rinkinį, nėra ki- 
to akivaizdaus ir logiško būdo viešojo sektoriaus egzistavimui 
paaiškinti. Ir net tuomet, kai manoma, kad viešosios progra- 
mos yra būtinos rinkoms papildyti esant įvairioms rinkų ydų 
rūšims, iškyla efektyvumo klausimas, kadangi esama įvairių 
alternatyvų viešosioms programoms organizuoti. Kokios val- 
dymo formos ar institucinės sistemos išsirutulioja į efektyvias 
viešąsias programas? Kaip įmanoma įvertinti viešojo sektoriaus 
alternatyvias institucijas, neatsižvelgiant į paskatų suderina- 
mumą arba esminį vaidmenį, kurį visuomeninio pasirinkimo 
metodas priskiria savanaudiškiems interesams? 


Valdymo formos, paskatos ir efektyvumas 


Iš esmės yra du mechanizmai sąveikai tarp žmonių koordi- 
nuoti: valstybė ir rinka. Kai dėl vienų ar kitų priežasčių — 
šalutinių pasekmių, masto ekonomijos, neišsamios informa- 
cijos — rinkas ištinka ydos, tuomet turi įsikišti valstybė. Vals- 
tybė gali papildyti rinką imdamasi pati tiekti prekes ir pa- 
slaugas arba reguliuodama rinkas. Svarbiausia vyriausybės 
problema yra sukurti paskirstomąsias ir reguliacines institu- 
cijas, kurių veikla sąlygotų efektyvius rezultatus. Vėlgi esa- 
ma dviejų mechanizmų arba valdymo formų - ilgalaikis su- 
sitarimas ir trumpalaikis susitarimas. 

Debarai dėl gerovės valstybės ateities tiesiogiai susiję su tin- 
kamų valdymo formų paieškomis, kurios kartais vadinamos 

„mechanizmo“ arba „institucine sąranga“. Tipiškoje gerovės 
valstybėje esant apie 25 procentams bendro vidaus produkto, 
o valstybiniam reguliavimui esant griežtam, bent jau macuo- 
jant išleistų įstatymų ir kitų norminių teisės aktų skaičiumi, 
viešojo administravimo ir viešosios politikos srityse nesiliauja 


12.1 lentelė. Viešojo sektoriaus valdymo formos 


Ilgalaikės sutartys Įstaigos modelis Priežiūros institucijos modelis 
Trumpalaikės sutartys Vidaus rinkos modelis Antimonopolinis modelis 


debatai dėl efektyviausių valdymo formų. 12.1 lentelėje ma- 
tome pagrindines alternatyvas. 

Ginčai del viešojo sektoriaus reformos gerovės valstybėse 
netyla, nes čia suprantama, kad tradicinė viešojo sektoriaus 
institucija, žinyba ar valstybinės valdžios institucija yra ne- 
efektyvi. Taigi atkakliai ieškoma naujų institucijų, kurios bū- 
tų efektyvesnės, o tų ieškojimų kryptis — privatizavimas. Iš 
esmės įvairios privatizavimo strategijos teikia pirmenybę to- 
kioms valdymo institucijoms, kurios laikosi trumpalaikių su- 
tarčių praktikos. Kodėl ilgalaikės sutartys laikomos neefek- 
tyvia valdymo forma? 

Tradiciniame viešajame administravime dvi svarbiausios už- 
duotys šalies ir vietos valdžios išteklių paskirstymo ir viešojo 
reguliavimo srityje atitenka unikaliai ir ypatingai valstybės ins- 
titucijai — įstaigai. Įstaiga kaip klasikinė valdymo forma vieša- 
jame sektoriuje veikia vadovaudamasi racionalumo sąlyga pa- 
gal nusistovėjusius subjekto ir vykdytojo santykius. Įstaigos 
subjektai, tai yra politikai arba piliečiai, visada siekia gauti 
visus atsakymus į klausimus apie ekonominę šalies ar vietos 
valdžios organizaciją, o konkrečiai į esminį klausimą — ar įstaiga, 
arba viešoji žinyba, efektyviai teikia prekes ir paslaugas arba 
reguliuoja privatų sektorių. 

Niskaneno biudžetą maksimizuojančios įstaigos teorija yra 
vienas būdas modeliuoti subjekto ir vykdytojo sąveiką įstaigos 


Institucijos ir efektyvumas viešajame sektoriuje 367 
institucijoje. Ši teorija pabrėžia, kad vykstant sąveikai tarp po- 
litikų ir įstaigos yra asimetrinė informacija, kadangi ji paremta 
prielaida apie pasyvų politinį subjektą (Niskanen, 1971). To- 
kio pat pobūdžio problema iškyla, kai valstybė vietoj viešojo 
išteklių paskirstymo kaip priemonės rinkai papildyti imasi vals- 
tybinio reguliavimo, - taip teigia Stigleris savo valstybinio re- 
guliavimo modelyje. 

Bandymas kontroliuoti veikiančiuosius asmenis reguliavi- 
mo sistemomis turi įtakos neefektyvumo problemai, kurią aiš- 
kinasi vadinamasis patraukimo į savo pusę modelis (Stigler, 
1988). Apibendrintas valstybinio reguliavimo modelis rentos 
siekimo modelio forma teigia, kad valdžiai nėra kito kelio kaip 
sumokėti rentą už informacinį pranašumą, kuriuo išsiskiria 
jos prižiūrimieji (Tollison, 1982). Įgyvendinti optimalius 
sprendimus pagal viešosios priežiūros schemas lygiai taip pat 
neįmanoma, kaip ir priimti geriausius sprendimus skirstant 
išteklius viešosios politikos priemonėmis. 

Šiuo atveju pasiremkime vienu labai paprastu modeliu ir 
pažvelkime į sunkumus, kurie iškyla siekiant efektyvumo vie- 
šojo išteklių paskirstymo ir valstybinio reguliavimo srityje. Ben- 
dra vienos ar kitos viešosios programos paklausa galėtų būti 
užrašyta taip: 


BP = ax - bx? (1) 
O bendrosios sąnaudos — taip: 
BS = cx + dx? (2) 


Geriausias įmanomas sprendimas būtų tuomet, kai įvykdo- 
ma kainos ir ribinių sąnaudų atitikimo sąlyga. Taigi turime: 


E SE A (3) 
Os 2(d + b) 

Racionalumo arba efektyvumo viešajame sektoriuje pa- 
ieškos galiausiai susiveda į tai, kad reikia rasti tam tikrą 
institucinę schemą optimaliam sprendimui įgyvendinti. To- 
kiu atveju vyriausybė gali pavesti įstaigai pačiai gaminti rei- 

kiamas prekes ir paslaugas arba leis tai padaryti kuriai nors 
firmai, kuri turės paklusti tos įstaigos prižiūrimai regulia- 
vimo schemai. 

Pagrindinė įstaigos problema yra ta, kad atlikdama savo du 
esminius vaidmenis — išteklių paskirstymo ir reguliavimo ins- 


P paklausa 

RS ribinės sąnaudos 

RI rmbinės pajamos 

G.„„ Monopolinė pusiausvyra 


Š r, G, optimali pusiausvyra 
2 „ Niskaneno pusiausvyra 
g O 

“ 

2 P. MC 

5] 

mų 

“ 

a 


Ga L O, Kiekis 


12.1 pav. Efektyvumo nuostoliai esant viešajam reguliavimui ir 
biudžetiniam paskirstymui 


titucijos — ji negalės automatiškai rasti ir įgyvendinti O | 
12.2 paveiksle parodytos dvi išeitys, kurios gali išspręsti etek- 
tyvumo problemą viešajame sektoriuje. 

Paveiksle matyti, kad vyriausybės užduotis yra rūpintis kai 
kurių prekių ir paslaugų teikimu. Vyriausybė galinti pasi- 
naudoti dviem mechanizmais: viešuoju išteklių paskirstymu 
įstaigos dėka arba viešojo reguliavimo schema, kuri patiki 
verslininkui tiekti kokią nors prekę ir paslaugą. Žinant pi- 
liečių preferencijas (sutikimą mokėti = P) ir turint esamas 
technologijas (ribinės sąnaudos = pasiūla), geriausias spren- 
dimas tokiu atveju būtų tiekti kiekį O. Tačiau kaip vy- 
riausybei nustatyti ir pasiekti 0 Kokios institucijos būtų 
tinkamos spręsti šį esminį efektyvumo viešajame sektoriuje 
klausimą? 

Jei vyriausybė įkurs kokią nors įstaigą toms prekėms teik- 
ti, tuomet esama rizikos, jog ji gali tapti Niskaneno apibū- 

dinta biudžetą maksimizuojančia įstaiga. Tokia įstaiga pro- 
dukcijos kiekio klausimą sprendžia pagal taisyklę BK = BP, 
kuri duoda tokį sprendimą: 


„ a-c 
ET (4) 


Šis sprendimas, Onis, yra neefektyvus, nes visi į dešinę nuo 
Oopr esantys sprendimai sąlygoja didesnes už vertę ribines 
sąnaudas. Ypatinga įstaigos ekonomika valstybės išteklių pa- 
skirstymo atžvilgiu reiškiasi per dideliu produkcijos kiekiu. 

Bet jei vyriausybė nori leisti tiekti tą prekę ar paslaugą 
kuriai nors firmai pagal tam tikrą reguliavimo schemą, tuo- 
met atsiranda monopolinių veiksmų arba rentos siekimo ri- 
zika. Tai reiškia, kad tiekiamą kiekį nulems firmos pajamas 
maksimizuojanti elgsena, grindžiama sąlyga, kad ribinės pa- 
jamos lygios ribinėms sąnaudoms. Priežiūros institucija ne- 
sugebės užkirsti kelio tam, kad sprendimas atsidurtų O. 
iš kairės, tai yra: 


"a-c 
On" Žr B 6) 


Tai reiškia, kad viešasis reguliavimas bus nenašus - per ma- 
žas kiekis bus tiekiamas per aukštomis kainomis. 

Tiek viešojo išteklių paskirstymo, tiek ir viešojo reguliavi- 
mo neefektyvumą sąlygoja tos pačios su įstaiga susijusios pro- 
blemos, t. y. kaip išvengti asimetrinės informacijos perei- 
nant prie ilgalaikių sutarčių sudarymo praktikos. Asimetrinė 
informacija nusako sąveiką tarp politikų ir įstaigų esant vie- 
šajam išteklių paskirstymui, taip pat ir sąveiką tarp regulia- 
vimo žinybos bei jos reguliuojamos firmos. Asimetrinė in- 
formacija dėsningai veda į neefektyvumą. Vienintelis būdas 
išvengti asimetrinės informacijos viešajame sektoriuje — tai 
sukurti naujus institucinius mechanizmus, kurie garantuo- 
tų informacijos simetriją. Šiam atvejui esama įvairių institu- 
cinių reformų tipų, kuriuos ir apžvelgsime kalbėdami apie 
viešojo sektoriaus reformą: sutarčių sudarymą, viešus pirki- 

mo konkursus, dereguliavimą ir vidaus rinkas. Jei ilgalaikės 
sutartys, institucionalizuotos įstaigos įkūrimu, nėra veiks- 
mingos pagal efektyvumo normas, tai kaip paaiškinti tai, kad 
įstaigos apskritai egzistuoja? 


Ilgalaikės sutartys ir sandorių sąnaudos 


Ilgalaikių sutarčių pranašumai turbūt aiškiausiai yra išdėstyti 
Williamsono firmos teorijoje (Williamson, 1975). Jis hierar- 
chiją lyginamojoje institucinėje sistemoje supranta kaip są- 
rangą, kuri tam tikruose organizaciniuose kontekstuose yra efek- 
tyviausias būdas didelėms mainų sandorio išlaidoms išvengti. 
Tik čia lieka neaišku, kokiomis aplinkybėmis visa tai pasiekti: 
per rinką — sudarant trumpalaikes sutartis, ar kuriant valdy- 
mo struktūras — sudarant ilgalaikes sutartis? 

Šitoks problemos formulavimas - rinka ar hierarchija — ly- 
giai tiek pat tinka ir diskusijai apie politinių institucijų refor- 
mą, vykstančiai viešosios politikos bei viešojo administravimo 
srityse. Viešosios politikos darbotvarkėje yra įrašytos sociali- 
nės problemos, kurių sprendimai reikalauja didelių sandorio 
sąnaudų; tai yra tokie klausimai, kurių neįmanoma išspręsti 
trumpalaikiais sandoriais rinkose, remiantis paprasčiausia są- 
vanoriškų mainų sistema. Viešasis sektorius čia naudojasi savo 
pagrindiniu instituciniu mechanizmu - įstaiga, siekdamas tvar- 
kyti viešąjį išteklių paskirstymą ir viešąjį reguliavimą, nes tai 
taupo sandorių sąnaudas kolektyvinės veiklos problemų logi- 
kos atžvilgiu, ypač didelėse grupėse. 

Williamsonas savo teorijoje išskiria du žmogiškuosius ir du 
aplinkos veiksnius — roboto racionalumo, oportunizmo, ne- 
apibrėžtumo ir mažų skaičių problemą, kurie paaiškina, kodėl 
trumpalaikių sutarčių sudarymo ir vykdymo sąnaudos yra di- 
desnės nei vidinės organizacijos išlaidos. Trumpalaikių sutar- 
čių sudarymo sunkumai išryškėja, kai veikiantieji asmenys in- 
vestuoja į tam sandoriui būdingą kapitalą ir įgyja sandoriui 
būdingas kvalifikacijas. Tačiau ir vidinė arba vertikali viešojo 

sektoriaus organizacija, kaip jau matėme šiek tiek anksčiau, 
taip pat neduoda efektyvių rezultatų. 

Trumpalaikių sutarčių tendencija didinti sandorių sąnaudas 
yra įspėjimas tiems, kurie pasisako už drastišką viešojo sekto- 
riaus reformą. Iš tikro sąnaudų svyravimus lemti gali tiek vi- 
dinių rinkų panaudojimas išteklių paskirstymo tikslams, tiek 
ir masinis dereguliavimas. Būtina kuo skubiau išnagrinėti nau- 
jausius eksperimentus dideliu mastu panaudojant vidaus rin- 
kas ir taip pat labai plačiai dereguliuojant keletą rinkų, nes 
abiem atvejais ilgalaikių sutarčių sudarymas buvo pakeistas 
trumpalaikėmis sutartimis. 

Vykstanti viešosios vadybos revoliucija, kuri nuo tradicinės vie- 
šojo administravimo sistemos, itin akcentavusios tinkamas pro- 
cedūras, perėjo prie veiklos, orientuotos į tikslus, reiškia, jog pir- 
menybė pradėta teikti trumpalaikėms sutartims. Nors viešosios 
vadybos sistema jungia platų valdymo idėjų spektrą, jos radika- 
liausias variantas yra vidaus rinkos institucija. Analogiškai dere- 
guliavimas preferuoja trumpalaikes sutartis, nes manoma, kad 
pašalinus teisines monopolijas atsiras daugiau tiekėjų. Reguliavi- 
mo schemų, kurių laikėsi reguliavimo institucijos, atsisakymas 
gali būti derinamas su perėjimu prie priešingo pobūdžio veiklos, 
būtent antimonopolinių institucijų, tokių kaip konkurencijos re- 
žimo kartu su monopolinių suokalbių stebėjimo žinyba. 

Tačiau ar sandorių sąnaudos yra kritinis kintamasis? Neoins- 
titucionalizmas teigia, kad valstybės vaidmuo apibrėžiant kon- 
traktorinius susitarimus priklauso nuo esamų technologijų ir 
gamtos turtų. Technologijoms ir turtams keičiantis, praside- 
dant naujų vadinamųjų pusiausvyros sutarčių procesui, insti- 
tucinių naujovių srityje valstybės vaidmuo tampa ypač reikš- 
mingas. Grupiniai interesai, pasireiškiantys savanaudiškais arba 
plačiais kolektyviniais interesais, padaro poveikį viešųjų insti- 
tucijų pasirinkimui dar prieš imantis politikos formavimo. 

Neoinstitucionalizmas laikosi nuomonės, jog visiškai įmano- 
ma racionaliai parinkti visuomenines institucijas, tik būtina gerai 
apsvarstyti, kokios taisyklės būtų tinkamiausios sąveikos mode- 
liams visuomenėje. Užuot priėmę institucijas ir interesus to- 

kius, kokie jie yra, instituciniai metodai siekia endogenizuoti 
tai, kas tradiciškai laikoma egzogeniška. Įvairios minties srovės 
ekonomikos organizacijos teorijoje veda prie institucijų teorijos 
plėtotės, kuri yra itin svarbi valstybės sektoriaus analizei (Hod- 
gson, 1988; Bromley, 1989; Eggertson, 1990). 

Sandorių išlaidų sąvoka yra esminė neoinstitucinėje litera- 
tūroje ir ekonominės organizacijos teorijoje. Kalbant konkre- 
čiau, sandorių išlaidomis laikomos visos sąnaudos, susidaran- 
čios pradedant, stebint ir vykdant susitarimą. Sandorio derybų 
sąnaudos apima sutarties partnerių paieškos, informacijos rin- 
kimo ir sutarties sudarymo išlaidas. 

Neoinstitucionalizmas nutolsta nuo neoklasikinio ekonomi- 
kos modelio, kuris teigia, kad dalyvaujant mainuose sandorių 
išlaidos yra nulinės. Ronaldas Coase'as (1960) tvirtino, kad kai 
sandorių išlaidos yra nulinės, susidariusios nuosavybės teisės 
jokios įtakos išteklių paskirstymo rezultatams ekonomikoje ne- 
turi, nors gali turėti distribucinių pasekmių. Bendrai paėmus, 
kai sutarčių sudarymo išlaidos yra nulinės, institucijos — tokios 
kaip privačios nuosavybės teisių sistemos, — neturi jokio povei- 
kio paskirstymo rezultatams. Esmė yra ta, kad neoklasikinis mo- 
delis nepripažįsta sandorių išlaidų svarbos ir todėl institucijų 
egzistavimui neskiria reikiamo dėmesio. 

Sandorių išlaidų mažinimas tampa pagrindiniu tikslu ins- 
titucijų pasirinkimo srityje. Jei sandorių išlaidos nedidelės, 
išteklių paskirstymas savanoriškų mainų dėka kryps link efek- 
tyvumo. Savanoriškais mainais galima pasitikėti kur kas dau- 
giau, jei valstybė sumažins sandorių išlaidas, pavyzdžiui, su- 
kurdama arba aiškiau apibrėždama nuosavybės teises. Perimant 
šį argumentavimą iš privataus sektoriaus — aiškinant firmos 
(Coase, 1937) ir vertikalios integracijos (Williamson, 1986) 
institucijas — į viešąjį sektorių, įstaigą arba žinybą galima lai- 
kyti racionalia priemone sandorių išlaidoms valdyti. Šitaip vie- 
šųjų institucijų ekonomikos teorijos išvados nuveda ją prie eko- 
nominio konstitucionalizmo (Buchanan, 1991). 

Valdymo sistemos siūlo įvairias institucijas sąveikai reguliuoti. 
Naujasis institucionalizmas teigia, kad bus pasirenkama ta val- 

dymo sistema, kuri mažina sąnaudas, susidarančias sudarant ir 
įgyvendinant sutartis. Tačiau sandorių išlaidų mažinimo hipote- 
zėje yra vienas trūkumas. Ji favorizuoja vieną valdymo formą — 
trumpalaikius sandorius, kada sandorių sąnaudos yra mažos, ir 
kitą valdymo formą —- ilgalaikius sandorius, kada sandorių 
sąnaudos yra didelės. Tačiau tokios institucijos, kurios savo veik- 
l4 grindžia ilgalaikių sutarčių sudarymu — pavyzdžiui, įstaigos — 
neišvengiamai susiduria su problemomis, kurios atsiranda esant 
asimetrinei informacijai, sąlygojančiai neefektyvumą. Taigi be- 
derindami naujas neoinstitucionalizmo idėjas su visuomeninio 
pasirinkimo tyrimų rezultatais atsiduriame prieš dilemą: didelės 
sandorių sąnaudos ar asimetrinė informacija. Tačiau vienas as- 
pektas turbūt bus bendras abiem reiškiniams — tai oportunisti- 
nių veiksmų problema. 

Neoinstitucionalistinė hipotezė apie institucijų pasirinkimą 
esant kolektyvinio racionalumo normai skamba itin utilitariai. 
Kodel pasirinkimo dalyviai suranda ir įgyvendina institucijas, ku- 
rios maksimizuoja socialinę gerovę? Kodėl savanaudiški interesai 
negali sutrukdyti veikiantiesiems asmenis rinktis strategijas, ga- 
rantuojančias Pareto optimalius rezultatus, ypač tuomet, kai kal- 
bama apie dideles grupes, kur ir taip pakanka kolektyvinės veik- 
los problemų? Posnerio (1992) hipotezė apie visuomenes, 
nustatančias ir įgyvendinančias ekonomiškiausias valdymo for- 
mas, yra kažkuria prasme panaši į institucinę teleologiją, kuriai 
sunku susitaikyti su visuomeninio pasirinkimo išvadomis apie 
institucines negalias, iš esmės sąlygotas trumparegystės. Paban- 
dykime pasirinkti kitą atskaitos tašką, oportunistinės elgsenos 
prielaidą, t. y. savanaudiškų interesų siekimą apgaulės būdu. 


Trumpalaikių sutarčių sudarymas 
viešajame sektoriuje 
Nepriklausomai nuo to, ar kai kam labiau patinka trumpalai- 


kės ar ilgalaikės sutartys, viešajame sektoriuje pagrindinis kon- 
traktinės sėkmės ar nesėkmės maras yra efektyvumas. Viešo- 

sios sutartys, sudaromos tiek šalies, tiek ir vietos valdžios struk- 
tūrose, apima dvi pagrindines efektyvumo rūšis: vidinį efek- 
tyvumą, arba produktyvumą, ir išorinį efektyvumą, arba veiks- 
mingumą. Kontraktuodamas vykdytojus atitinkamiems 
uždaviniams viešajame sektoriuje, subjektas sukuria vienokią 
ar kitokią valdymo sistemą, kuri skatina vykdytoją veikti ir 
stengtis įvykdyti visus subjekto jam iškeltus uždavinius. Sub- 
jekto ir vykdytojo perspektyva apima paiešką tokių mechaniz- 
mų, kurie leistų subjektui stebėti, ar vykdytojas vykdo sutar- 
tyje numatytas sąlygas ir, esant būtinybei, imtis sankcijų 
sandoriui įgyvendinti. Svarbiausias vykdytojo veiklos vertini- 
mo kriterijus yra efektyvumas. 

Stebėsenos problema egzistuoja sudarius tiek trumpalaikes, 
tiek ir ilgalaikes sutartis. Jei sudaroma trumpalaikė sutartis, 
tuomet iškyla matavimo priemonių problemų, kai iškeltus už- 
davinius įgyvendina keletas asmenų - grupinė veikla. Jei pasi- 
renkama ilgalaikė sutartis, susiduriame su moralinės rizikos 
problemomis, kurios kyla iš slepiamos informacijos ar slaptų 
veiksmų. Abu šie reiškiniai yra oportunistinės elgsenos ir jos 
pasekmių įrodymas. 

Efektyvumas iš tikro yra veiksminga kriterijų sistema val- 
dymo formoms ar institucijų veiklai įvertinti. Tačiau esama 
įvairių efektyvumo sampratų, kuriomis galima alternatyviai 
naudotis vertinant viešųjų institucijų darbą. Būtina atsižvelg- 
ti į įvairius efektyvumo tipus, kada, viena, daromas skirtumas 
tarp viešojo išteklių paskirstymo, ir, kita vertus — tarp viešojo 
reguliavimo. 

Pirma, egzistuoja X efektyvumo klausimas. Savo grynąja 
prasme Leibensteino „X neefektyvumo“ sąvoka apibūdina to- 
kią firmą, kuri nesistengia mažinti gamybos sąnaudų, tuo tik 
sukeldama papildomą sąstingį perteklinių išlaidų forma. Vi- 
siška priešingybė yra „paskirstomasis efektyvumas, kada fir- 
mos gamina pagal žemiausią įmanomą ar techniškai galimą 
ribinių sąnaudų kreivę. X efektyvumo mastas privačiame sek- 
toriuje priklauso nuo išorinių rinkų daromo spaudimo firmoms 
(Leibenstein, 1966). Visomis šiomis sąvokomis galima vado- 


Institucijos ir efektyvumas viešajame sektoriuje 375 


vautis ir analizuojant santykį tarp efektyvumo ir viešojo sek- 
toriaus institucijų. 

Viešojo išteklių paskirstymo srityje būtina nepainioti pro- 
duktyvumo su veiksmingumu. Produktyvumu matuojama vals- 
tybės institucijos produkcija, o veiksmingumu rezultatai. Vie- 
šojo reguliavimo srityje daugiausia dėmesio skiriama 
rezultatams, o tai reiškia, kad veiksmingumas čia yra svarbiau- 
sias matas. Kai vyriausybė nusprendžia prekes ir paslaugas teikti 
pati, susiduriama su dualistine produktyvumo ir veiksmingu- 
mo problema. Kai vyriausybė samdo firmą, kuri gamintų pre- 
kes ir paslaugas pagal vieną ar kitą reguliavimo sistemą, tuo- 
met ypač paisoma veiksmingumo. 

Įvairiose srityse vyriausybė gali rinktis ir spręsti, ar jai su- 
daryti ilgalaikę sutartį, kuri įpareigotų valstybinę instituciją 
vykdyti paskirstymo ir reguliavimo užduotis, ar rinktis trum- 
palaikį sandorį ir taip sukurti vidines rinkas viešajame sekto- 
riuje. Kai vyriausybė įkuria įstaigą, tuomet iškyla dualistinė 
efektyvumo - vidinio ir išorinio — vertinimo problema, o tuo 
metu vidaus rinkų veikloje svarbiausias mato vienetas yra 
veiksmingumas. 

Įvertinant produktyvumą reikia žiūrėti, ar įstaiga galėjo pa- 
teikti daugiau produkcijos su tuo pačiu turimų išteklių kie- 
kiu. Jei buvo įmanoma ką nors pakeisti, kas galėjo garantuoti 
aukštesnę darbo kokybę su esamomis sąnaudomis, tuomet įstai- 
ga apibūdintina kaip X neefektyvi, t. y. sąlygojanti sąstingį. 
Produktyvi įstaiga būtų „X efektyvi“, jei ji maksimizuotų pro- 
dukciją su turimais ištekliais. 

Antra, egzistuoja socialinio efektyvumo problema. Veiks- 
mingumo įvertinimas vadovaujasi socialinių tikslų įgyvendi- 
nimo mastu. Socialinis efektyvumas yra šiuo atveju esminė 53- 
voka, o žinyba socialiai efektyvi tuomet, jei ji maksimizuoja 
skirtumą tarp bendro naudingumo ir bendrųjų išlaidų. Veiks- 
mingumas viešojo išteklių paskirstymo ir viešojo reguliavimo 
srityje reikalauja, kad būtų įgyvendinamos tos programos, ku- 
rios viešosios politikos veikloje įstengia pasiekti ribinio nau- 
dingumo lygybę ribinėmis sąnaudomis. 

Norint įvertinti viešojo sektoriaus institucijų darbą efekty- 
vumo matais bei išvengti tiek socialinio neefektyvumo, tiek ir 
X neefektyvumo atvejų, reikia imtis institucinių pertvarkų. 
Taigi turint omeny, kad įvertinant efektyvumą iškyla daug 
sunkumų, o ypač įvertinant išorinį efektyvumą arba veiksmin- 
gumą, pastangos institucine sąranga pagerinti efektyvumą lieka 
viešojo sektoriaus analizės esmė. 

Šiuo metu diskusijose dėl viešojo sektoriaus reformos vy- 
rauja tendencija pabrėžti trumpalaikių sutarčių sudarymą. 
Trumpalaikėms sutartims teikiama pirmenybė tiek viešojo iš- 
teklių paskirstymo, tiek ir viešojo reguliavimo srityse. Pirmuoju 
atveju turime vidaus rinkos modelį, antruoju — dereguliavimo 
modelį, tiriantį infrastruktūros arba masto ekonomijos reiški- 
nius, ir derybų modelį, analizuojantį šalutines pasekmes pa- 
gal Coase'o teoriją. Būtina gerai išanalizuoti trumpalaikių su- 
tarčių viešajame sektoriuje privalumus ir trūkumus. 


Institucinė sąranga 


Bendra viešojo sektoriaus institucinė problema gali būti su- 
formuluota taip: kaip sudaryti tokius sandorius, kurie sustip- 
rintų tikimybę, kad viešasis sektorius suras ir įgyvendins pa- 
čius geriausius sprendimus paskirstymo ir reguliavimo 
problemoms spręsti? Šiems viešojo administravimo ir viešo- 
sios vadybos sunkumams atsirasti turi įtakos neapibrėžtumas 
ir oportunizmas, slypintys subjekto ir vykdytojo tipo santy- 
kiuose tarp visos politinės struktūros ir jos įgaliotinių įstaigo- 
se bei reguliavimo sistemose. 

Institucijas viešajame sektoriuje būtina sutvarkyti taip, kad 
jos visos taptų panašios savo paskatomis. Tai reiškia, kad jos 
turi išlikti ganėtinai tvirtos oportunistinių veiksmų galimy- 
bės atveju, kurių pasekmių nepaisė tradicinis viešasis admi- 
nistravimas ar gerovės ekonomikos teorija. Per dešimtąjį de- 
šimtmetį naujajai vadybinei valstybei, bepakeičiančiai 
administracinę valstybę, dar nepavyko išspręsti subjekto ir vyk- 

dytojo problemų, kildinamų iš oportunistinės elgsenos. Kad 
ir kaip būtų, tokia elgsena reiškiasi didelėmis sandorių išlai- 
domis bei moralinės rizikos reiškiniais. 

Viešojoje vadyboje neišvengiamai teks ieškoti atsakymų į to- 
kius rimtus klausimus, kaip, tarkim, koks turėtų būti valdy- 
tojo atlyginimas, kokius sprendimus valdytojas turėtų priim- 
ti, neaiškumų bus ir dėl priežastinio ryšio rezultatų, taip pat 
ir del įvairių aplinkos įrakų formuojant ir įgyvendinant viešąją 
politiką. Viešojo administravimo metodą keičiant vadybine sis- 
tema pirmenybė teikiama trumpalaikėms sutartims, o ypač 
ten, kur vidinės rinkos pakeičia įstaigas. Tačiau ar naujosios 
vadybinės valstybės institucijos garantuos efektyvumą? 

Instituciniai atsakai į biudžetą — maksimizuojančią biurok- 
ratiją viešojo išteklių paskirstymo srityje ir rentos siekimą — 
viešajame reguliavime buvo posūkis prie tokių institucijų, ku- 
rios skatina konkurenciją viešajame sektoriuje. Atrodo, kad tai 
derama institucinė naujovė kovojant su X neefektyvumais. O 
kaip su socialiniu efektyvumu? 

Nors ir daug išradingumo parodyta kuriant naujus mecha- 
nizmus, garantuojančius mažesnes išlaidas tiekiant prekes ir 
paslaugas viešosios politikos priemonėmis, labai mažai dėmėe- 
sio skirta viešojo šeimininkavimo paklausai. O socialinio efek- 
tyvumo negalima pasiekti nepaisant piliečių preferencijų ir 
nesistengiant jų išsiaiškinti. Dėmesys viešojo šeimininkavimo 
pasiūlai reiškia, kad sunkios problemos, susijusios su paklau- 
sos išsiaiškinimo mechanizmais, dar kol kas nėra išspręstos. 

Bandymai susidoroti su išsisukinėjimo problema viešajame 
sektoriuje sukuriant suderintų paskatų mechanizmus (Hurwicz, 
1972) baigėsi sprendimų priėmimo sistemomis (pvz., Clarke'o 
mokesčių ar Groveso-Ledyardo mechanizmai (Groves, Ledy- 
ard, 1977)), kurias praktiškai įgyvendinti yra labai sunku. Pa- 
grindinė viešojo sektoriaus institucijų silpnoji vieta ir toliau lieka 
paklausa, nes nėra praktiškų ir strategiškai patikimų mechaniz- 
mų atskleisti ribinį norą mokėti, arba mechanizmų, kurie pri- 
lygintų ribinius norus ribinėms sąnaudoms, kaip to reikalauja 
socialinis efektyvumas. Stebina, kad viešajame šeimininkavime 

nesistengiama plačiau pasinaudoti klientų mokesčiu, nes kaip 
tik jis teikia informaciją apie piliečių ribinį norą mokėti. 

Galima sakyti ir tai, kad viešojo šeimininkavimo paklausa 
tebėra labai apleista ir kad daugiau dėmesio reikėtų skirti aiš- 
kinantis, kaip galima tiksliau nustatyti ribinį norą mokėti už 
viešojo sektoriaus programas, jei iš tiesų įmanoma sukurti to- 
kius institucinius mechanizmus, kurie būtų panašūs savo pa- 
skatomis. Esama iš tikrųjų painių problemų kuriant institu- 
cijas, kurios nustatytų piliečių paklausą viešojo sektoriaus 
veiklai, — tai jau anksčiau buvo suvokta viešųjų finansų te- 
orijoje grynųjų viešųjų gėrybių klausimu. Tai, kad yra sunku 
rasti ir įgyvendinti optimalias apmokestinimo sistemas ir kad 
vyriausybės vis dažniau imasi deficitinio išlaidavimo, reiškia, 
jog būtina analizuoti tas institucijas, kurios reguliuoja paklausą 
viešosioms programoms. 


Viešoji įmonė — ypatinga institucija? 


Paskutinį dešimtmetį viešojo sektoriaus institucinės naujovės 
įgijo ypatingą svarbą, nes tokios tvirtos institucijos, kaip įstaiga 
ar reguliavimo žinyba, susilaukė daug kritikos. Diskusijoje 
apie viešojo sektoriaus reformą užsimenama apie vieną įdomų 
institucinio nuosmukio reiškinį, kurį būtina pasiaiškinti. Pa- 
sitikėjimas viešosiomis įmonėmis kaip išskirtinėmis instituci- 
jomis tolydžio mažėja. Vykstant privatizacijos procesams vie- 
šosios įmonės atsidūrė reformos taikiny, nes prieita prie išvados, 
kad jos yra neefektyvios. Visa tai atrodo kaip kaltinimas, ta- 
čiau jis nėra visiškai teisingas. 

Viešoji įmonė — tai ypatinga institucijų grupė, esanti kažkur 
viduryje tarp įstaigos ir firmos. Ji priklauso viešajam sektoriui, 
tačiau yra savarankiškas juridinis asmuo, turintis savo biudžetą. 
Jei, priešingai įstaigai, ji yra juridinis asmuo ir, priešingai fir- 
mai, ji nėra akcinė bendrovė, tuomet kas yra viešoji įmonė? 

Viešųjų įmonių veikla telkiasi infrastruktūroje, ko ir reika- 
lautų rinkos ydų teorija, grindžiama masto ekonomija. Jas ra- 

sime teikiant pašto, geležinkelių, telekomunikacijų ir elektros, 
vandens ir kanalizacijos paslaugas. Viešosios įmonės dažniau- 
siai yra didelės, jose dirba tūkstančiai valstybės tarnautojų. 
Tačiau tokia valdymo forma laikoma pasenusia. Vyriausybės 
imasi dviejų priemonių: (1) viešosios įmonės pertvarkomos į 
valstybei priklausančias akcines bendroves arba (2) jos priva- 
tizuojamos ir parduodamos privačiam sektoriui. Kartais vy- 
riausybės pirmiausia žengia (1) žingsnį, o tuk vėliau (2). 

Viešųjų įmonių reputacija yra labai prasta daugiausia to- 
dėl, kad politikai pikrnaudžiauja šia valdymo forma. Kartais 
viešosioms įmonėms skiriamos tokios užduotys, kurias pui- 
kiausiai gali atlikti privačios firmos. Taip labai dažnai atsitin- 
ka su vadinamosiomis paravalstybinėmis įmonėmis trečiojo pa- 
saulio šalyse. Milžiniškus nuostolius čia tenka padengti 
vyriausybėms, o kartais tam net prireikia deficitinių išlaidų. 
Būna ir tokių atvejų, kada vyriausybė gana atmestinai kontro- 
liuoja finansinę valstybinės įmonės veiklą, o tai neišvengiamai 
sąlygoja oportunistinę elgseną. Esminis klausimas čia toks — 
ar viešoji įmonė kaip institucija gali patenkinti tiek socialinio 
efektyvumo, tiek ir X efektyvumo reikalavimus? 

Siekdamos sustiprinti socialinį efektyvumą, vyriausybės daž- 
nai reikalauja, kad viešosios įmonės nustatytų mažą klientų 
mokestį, dėl to viešosios įmonės kapitalo bazei tenka per ma- 
žai dėmesio. Kadangi nėra nustatytų pelningumo kriterijų, 
nedaug yra ir paskatų X efektyvumu kelti, o ką jau kalbėti 
apie kokią nors informaciją, susijusią su valstybės kapitalo ren- 
tabilumu. Kai vyriausybės pakeitė visuomenės interesų poli- 
tiką valstybinių įmonių atžvilgiu, jos kartais ima perlenkti laz- 
dą, reikalaudamos apie 10 proc. pelno. Tai pakėlė X 
efektyvumą, tačiau drauge iškėlė ir socialinio efektyvumo klau- 
simą: kodėl viešosios įmonės turėtų gauti pelną, kai savinin- 
kas yra pati visuomenė? 

Įtampa tarp išorinio ir vidinio efektyvumo yra būdinga 
viešajai įmonei kaip institucijai, kurios padėtis tarp įstaigos 
ir firmos yra tarpinė. Viešąją įmonę pertvarkyti į akcinę ben- 
drovę veikiausiai yra būtina, nes privačių bendrovių įstaty- 

mas ir sutarčių įstatymas yra sklandesnės valdymo formos 
nei viešoji teisė ir jos pagrindinis įrankis — administracinė 
teisė. Tačiau, jei viešoji įmonė vykdo socialiai naudingas funk- 
cijas, pvz., stabdo monopolijų radimąsi, ją panaikinus, gali 
padidėti neetektyvumas. 

Viešąsias įmones pertvarkius į akcines bendroves, asmenys, pre- 
tenduojantys į valdytojo pareigas, turi dalyvauti viešuose kon- 
kursuose. Labai dažnai atsitinka taip, kad pereinant nuo vienos 
valdymo formos prie kitos valdytojai reikalauja padidinti jų atly- 
ginimus, tačiau tai tik oportunistinės elgsenos arba savanaudiškų 
tikslų siekimo apgaulės būdu pavyzdys. Iš tikro tai tėra vadina- 
mosios „citrinos“ problemos variantas. 

G. Akerlofas (1970) ištyrė vieną įdomų rinkos ydos atvejį, 
kada vartotojai negali nustatyti produkto kokybės, kaip tai daž- 
nai atsitinka naudotų automobilių, vadinamųjų „citrinų“, tur- 
guje. Tokiame turguje prastos prekių rūšys, nes vartotojai yra 
pasiruošę mokėti tik už prastas prekes, todėl pardavėjas ir par- 
davinės tik šlamštą. Tai ir yra asimetrinės informacijos ir at- 
virkštinės atrankos pavyzdys, kuris gali skatinti įsikišti trečiąją 
šalį — pavyzdžiui, vyriausybę arba draudimo bendroves. Vady- 
bininkų rinka gali susidurti su tokiais pat sunkumais, išskyrus 
tuos atvejus, kai tokio pobūdžio pareigos yra tinkamai rekla- 
muojamos ir garantuojama atvira konkurencinė procedūra, kai 
tiek privataus, tiek ir viešojo sektoriaus vadybininkai gali at- 
skleisti savo nurodomą kainą, kuri nusakytų, kiek turėtų būti 
mokama už vadybininko pareigas atsiradus naujoms užduotims, 
kurias tektų spręsti perėjus prie naujos valdymo formos. Tokie 
signalai pasitarnautų kaip priešnuodis „citrinų“ problemai. 


Išvados 


Neoinstitucines paradigmas socialinių mokslų srityje pravar- 
tu studijuoti jau vien dėl to, kad galima daug pasimokyti iš 
viešojo sektoriaus institucinės sąrangos patirties. Siekiant su- 
vokti viešąjį sektorių, reikia atsižvelgti į interesus ir instituci- 

jas, taip pat ir į tai, kaip jie sąveikauja kuriant strategijas tarp 
veikiančiųjų asmenų šalies ir vietos valdžios institucijose. 

Įstaiga laikoma tinkama institucine priemone koordinavi- 
mo problemoms viešajame sektoriuje spręsti. Tiesa yra ir tai, 
kad riboto racionalumo, oportunizmo, neapibrėžtumo ir ma- 
žų skaičių problema vertikalią organizaciją paverčia daug ra- 
cionalesne viešajame sektoriuje nei valstybės sektoriaus vady- 
bininkų sudaromos horizontalios trumpalaikės sutartys. Tačiau 
įstaiga su savo hierarchinėmis institucijomis neišsprendžia ra- 
cionalumo arba efektyvumo viešajame sektoriuje problemos, 
nes ji maitinama asimetrine informacija. 

Įstaigos, veikiančios viešojo išteklių paskirstymo ar viešojo 
reguliavimo srityje, kritika teigia, kad ji nesukuria instituci- 
jų, kurios priimtų ir įgyvendintų geriausius sprendimus vie- 
šajame sektoriuje. Siekdamas neutralizuoti biudžeto maksi- 
mizavimo ir rentos siekimo tendencijas, naujasis 
institucionalizmas pasiūlė sutartis ir viešuosius konkursus, 
t. y. vidaus rinkas, tačiau šios naujos institucijos neturi stra- 
tegijų, padedančių išvengti oportunistinės elgsenos. Kas kon- 
troliuoja valdytojus naujoje vadybinėje valstybėje? Reikia pa- 
žymėti, kad viešasis išteklių paskirstymas ir viešasis 
reguliavimas nėra atskirti vienas nuo kito, — ką vienose šaly- 
se vyriausybė tvarko pagal išteklių paskirstymo schemą, ki- 
tose tai daro pagal reguliavimo schemą. Antai švietimo pa- 
slaugas gali teikti vietos valdžios institucijos ir universitetai 
kaip vienintelės valstybinės valdžios institucijos, arba tai ga- 
li daryti viešajam sektoriui nepriklausančios (ne pelno) or- 
ganizacijos, privačios ar trečiojo sektoriaus institucijos, ku- 
rias prižiūri ir daugiau ar mažiau finansuoja valstybė. Abiejų 
valdymo formų atveju tiek socialinio, tiek ir X efektyvumo 
klausimas lieka aktualus. Metas pažvelgti į kitą esminį vals- 
tybės sektoriaus veiklos tikslą — socialinį teisingumą. 

Etika ir normines politikos 


modeliai 


Kalbant apie etiką viešosios politikos kontekste, gali kilti ne- 
sutarimų dėl tos politikos krypčių analizės ir jos tyrimų po- 
būdžio. Weberio mokyklos socialinių mokslų atstovai buvo 
puikiai perpratę skirtumą tarp yra ir turetų būti ir tą tradicinį 
socialinės analizės susitelkimą ties faktų tyrinėjimu tiek atlie- 
kant teorinio, tiek ir empirinio pobūdžio analizę (Weber, 
1949). Tačiau tektų sutikti su Robertu Goodiniu, kuris savo 
knygoje „Politinė teorija ir visuomenės interesų politika“ (Po- 


lstical Theory and Public Policy) rašo: 


Net jei ir būtų galima atskirti faktus nuo vertybių — ir debatuose apie 
viešąją politiką dedama daug pastangų palaikant mitą, daug kalbama apie 
tai, kad laikas būtų baigti, neva tai padaryti galima - šioje knygoje tvirtai 
laikomasi nuomonės, kad tai neturėtų būti daroma. Reikėtų vadovautis 
tiek empirine, tiek ir etikos teorija kartu, pratėgiui, siekiant brėžti gaires 
viešosios politikos formavimui (1982: 4). 


Imantis politikos krypčių analizės, nederėtų pamiršti ir We- 
berio raginimo laikytis etikos neutralumo principų (Weber, 
1949; Brecht, 1959). Kadangi politikos krypčių analizė daug 
dėmesio skiria tikslams ir priemonėms, taip pat ir vertybių 
klausimams, svarbu laikytis atskirties tarp politikos krypčių 
mokslinių tyrimų ir tinkamų politikos krypčių problemų 
sprendimų nagrinėjimo vadovaujantis moraliniais kriterijais, — 
taip išvensime bet kokių pozityvistinių pretenzijų, jog vienas 
tikslas yra prasmingesnis už kitą. 

Viešosios politikos principai grindžiami tokiomis morali- 
nėmis kategorijomis kaip socialinis teisingumas. Teisingumo 
sąvokos etinė interpretacija gali pagelbėti aiškinantis nenu- 
trūkstantį politikos krypčių formavimą. Tokias normas gali- 
ma laikyti standartais, kurie padeda įvertinti egzistuojančias 
politikos krypčių programas. Vadinasi, pagrįstas būtų klausi- 
mas, koks yra viešosios politikos ryšys su įvairiomis teisingu- 
mo teorijomis. Vadovaujantis visuomeninio pasirinkimo mo- 
deliais galima numatyti milžinišką prarają tarp idealų ir 
tikrovės. Todel esminė viešosios politikos norminės analizės 
problema — kaip priimti tokius konkrečius ir apibrėžtus spren- 
dimus, kuriuos vyriausybė galėtų įgyvendinti po socialinio tei- 
singumo vėliava (Bromley, 1989; Heap, 1989). Kaip tik tuo 
būtent ir užsiima vyriausybės perskirstymo padalinys. 


Normines politikos metodai 


Čia ne vieta išsamiai ir detaliai nagrinėti norminės politikos 
modelius. Bandysime parodyti, kaip galima socialinį teisingu- 
mą aiškintis politikos krypčių kontekste (Walzer, 1983). 

Į klausimus apie viešojo sektoriaus dydį ir viešosios politi- 
kos vaidmenį visuomenėje jau atsakė vadinamieji pozityviniai 
metodai, kurie tyrinėjo didelių valdymo struktūrų augimo de- 
terminantus ir aiškinosi jų valdymo pasekmes. Atėjo laikas pa- 
pildyti tokius standartinius pozityvinius metodus (pvz., in- 
krementinius ir demografinius) daugiau pasvarstymais apie tai, 
kas yra privatu, o kas vieša. Apibrėžti sprendimo priėmimo 
kriterijus, kurie padėtų atskirti viešąjį sektorių nuo privataus, 
yra iš tiesų sudėtinga, nes svarbu, kad šie sprendimo priėmi- 
mo kriterijai apimtų ir viešosios politikos deramo vaidmens 
klausimus. 

Visuomeninis pasirinkimas yra sprendimas apie tai, kokia 
socialinė struktūra iš esamo alternatyvų rinkinio turėtų būti 
įgyvendinama. Formaliai žiūrint, kolektyvinis pasirinkimas 
susiveda į socialinės gerovės funkcijos specifikavimą (ekono- 

mistų žargonu kalbant), kur gerovės visuomenėje lygis yra 
kažkokiu būdu priklausomas nuo jos piliečių gaunamo nau- 
dingumo. Viešosios politikos ir rinkos kaip kolektyvinio pa- 
sirinkimo mechanizmų privalumai ir trūkumai priklauso nuo 
to, kaip aiškiai kiekvienas mechanizmas apibrėžia socialinės 
gerovės funkciją. 

Socialinį sprendimą sudaro du dalykai: tai, kas yra realu, ir 
tai, ko trokštama. Taigi esama dviejų vertinimo kriterijų rū- 
šių, padedančių nuspręsti, ką rinktis — viešąją politiką ar rin- 
ką: pasirinkimo procese dalyviai pamato, kaip vienas ar kitas 
pasirinktas mechanizmas geba parinkti technologijas arba ki- 
tokias įvairių alternatyvų grupes; paaiškėja vertė (etinių savy- 
bių sistema) arba pasirinkto mechanizmo savybė išsirinkti pa- 
čią geriausią alternatyvą. Žinomiausi norminės politikos 
formavimo arba socialinės gerovės funkcijos specifikacijos me- 
todai apima toliau išvardytas sistemas. 


Utilitarinė sistema 


Socialinio teisingumo utilitarinio apibrėžimo tinkamumas vie- 
šajai politikai atrodo neabejotinas. Juk kas begali būti akivaiz- 
džiau už tai, kad politikos kryptys turėtų kelti piliečių gauna- 
mą naudingumą? Daugelis politikos krypčių yra neabejotinai 
įgyvendinamos remiantis kokia nors naudingumo interpreta- 
cija ir skelbiant, kad jos tarnauja bendram labui (Sen, Wil- 
liams, 1982). 

Kodėl tuomet nepaskelbus, kad pagrindinis viešosios politi- 
kos tikslas yra atitikti utilitarinį teisingumo kriterijų? Kodėl 
nesusiradus kokio nors naudingumo mato kaip įvairių politikos 
krypčių veiklos vertinimo priemonės? Darosi aišku, kad utilita- 
rinis modelis yra itin parankus politikai formuoti, tačiau jis 
susiduria su didelėmis teorinio pobūdžio problemomis, nes pa- 
čioje naudingumo sąvokoje glūdi painiava. Iš tikro yra daug 
utilitarinių modelių sistemų, bet niekaip nepavyksta susitarti, 
kokiu modeliu derėtų naudotis viešosios politikos srityje. 

Pirma, yra klasikinis ucilitarinis modelis, kuris teigia, kad 
būtina siekti bendro naudingumo maksimizavimo. Antra, yra 
ir vidutinio naudingumo modelis, maksimizuojantis vidutinį 
piliečių naudingumą per visas įmanomas programas. Trečia, 
turime Harsanyi'o (1977) beasmeniškumo modelį, pagal kurį 
maksimizuojamas tas naudingumas, kuriam pritartų nešališ- 
kas asmuo, jei jo paties elgsena taps taisykle. Ketvirta, egzis- 
tuoja neoklasikinis fon Neumanno ir Morgensterno naudin- 
gumo modelis, kuris naudingumų matą pakeičia tikimybės 
eksperimentu. 

Utilitarinio metodo problema kyla iš to, jog naudingu- 
mas yra itin sunki samprata, norint jį suvokti tiek praktine 
(tai turi būti matuojama?), tiek ir teorine prasme. Ar visos 
naudingumo rūšys yra vertos teisingumo? Tarkim, atsiranda 
kažkokia viešosios politikos kryptis, kurios naudingumo ma- 
tas pagal kurį nors jo rodiklį yra itin aukštas, tačiau pati ji 
laikoma neteisinga, tad kas tuomet? Nesunku rasti politikos 
krypčių pavyzdžių, kurios gali būti daugumai daug naudin- 
gesnės už kitas politikos kryptis, tačiau neteisingos mažu- 
mos atžvilgiu. Kaip formuoti politikos kryptis vadovaujantis 
utilitariniais kriterijais (Sen, 1982)? 


Sutartinė sistema 


Naudingumo sąvokos bei naudingumo agregavimo sąvokos su- 
dėtingumai paskatino Rawlsą (1971) suformuluoti tokį tei- 
singumo principą, kuris būtų nepriklausomas nuo bet kokių 
naudingumo, gerovės ir malonumų matų — teisingumo kaip 
dorumo. Dorumo principas yra Kanto taisyklė, kurią kiekvie- 
nas rinktųsi pagrindiniu viešosios politikos principu, jeigu tek- 
tų pasirinkti norminius principus specialiai tam nepasiruo- 
šus. Skirtumų principas teigia, kad mažiausiai privilegijuotųjų 
prioritetai turėtų būti maksimizuojami tuo atveju, jei po to 
bus suteikiama visiška įmanoma laisvė tiek jiems, tiek ir vi- 
siems kitiems. Skirtumų principas yra efektyvumo principo — 

Pareto optimumo - ir stipraus lygybės, kaip perskirstymo kri- 
terijaus principo, derinys. 

Kadangi kiekvieno individo gebėjimai natūraliai skiriasi, pir- 
miausia būtina maksimizuoti neturtingųjų turtą, kiekvienam 
suteikiant laisvas galimybes. Tuomet perskirstymo mechaniz- 
mai būtų reikalingi tol, kol jų daroma žala paskatų sistemai 
imtų sąlygoti tokias pasekmes, kai sunkiai besiverčiančiųjų pa- 
dėtis pradėtų blogėti, nes imtų mažėti bendroji gamyba. Tai- 
gi esama paties tikriausio kompromiso tarp bendrų visuome- 
nės pajamų ir lygybės su viena paprasta sąlyga, jog visų laisvė 
yra viršesnė už lygybę. Netrukus aptarsime, kiek šis principas 
tinka viešajai politikai formuoti. 


Procedūrinė sistema 


Jei utilitariniais modeliais, taip pat ir Rawlso modeliu, buvo 
galima pagrįsti įvairias politikos krypčių programas, Bucha- 
nano ir Nozickio siūlomi modeliai, nors ir labai skirdamiesi 
savo pagrindinėmis prielaidomis, pasisako už valstybę, kurios 
įsipareigojimai viešajai politikai būtų minimalūs. Buchana- 
nas (1977) palankiai vertina tik tokias politikos kryptis, ku- 
rios garantuoja efektyvumą, apibrėžiamą Pareto principu. 

Jis suformulavo dvi skirtingas politikos krypčių programas — 
apsauginę valstybę ir produktyvią valstybę. Pirmasis viešosios 
politikos tipas yra orientuotas į vidinį ir išorinį saugumą, ga- 
rantuojantį sutarties neliečiamumą. Antrasis politikos kryp- 
čių tipas nukreiptas į grynai kolektyvines paslaugas. Tai ir yra 
vienintelis viešosios politikos pagrindas su ta išimtimi, kad 
piliečiai, pasinaudoję daugumos taisykle, gali imti ir iš naujo 
sukurti nuosavybės teises pagal kokį nors teisėtumo principą. 
Neaiškinama, kaip tokius perskirstymus pateisinti, tačiau so- 
cialinio teisingumo sąvoka teigia, kad tai priklauso tik nuo 
politikos nustatymo proceso konstitucinėje aplinkoje. 

Nė viena tikslo valstybė nėra teisinga savaime, kaip teigia 
utilitarizmo šalininkai ar Rawlsas; jei būtų pritarta vieningu- 

mui kaip sprendimo principui, Pareto optimumas viešųjų gė- 
rybių teikimo srityje būtų garantuotas, tačiau Buchananas būtų 
linkęs vietoj vieningumo taisyklės pasirinkti daugumos prin- 
cipus vien dėl to, kad egzistuoja besikeičiančios sprendimų 
sąnaudos (Buchanan, Tullock, 1962; Buchanan, 1986). Bet 
kodėl dauguma visada įgyvendins tik teisingas ir efektyvias 
politikos kryptis? 

Jei atmesime politikos kūrimą, Nozickio (1974) įgaliojimo 
principas yra daug radikalesnis. Jis teigia, jog socialinio tei- 
singumo pagrindą sudaro teisingai suteikti įgaliojimai ir tin- 
kamai perduotos teisės. Visa tai paremta teisingu sąveikos pro- 
cesu. Nereikia jokių politikos krypčių, išskyrus tokias, kurios 
aiškina ir nustato teisingumą tiek nuosavybės teisių, tiek ir 
nuosavybės teisių sandorių srityje. Nozickio minimalioje vals- 
tybėje geriausia viešoji politika yra jokia politika, o tai neati- 
tinka distribucinių valstybės uždavinių, kuriuos valstybei ke- 
lia du norminiai modeliai. Šiuos modelius netrukus aptarsime. 


Paskirstymo modeliai ir viešoji politika 


Nauja susidomėjimo paskirstymo problemomis banga aštun- 
tąjį dešimtmetį žadėjo naujas viešosios politikos perspektyvas. 
Imta domėtis pagrindiniais viešosios politikos tikslais, aiškin- 
tis, ar jos paiso teisingumo, o jei taip, tai kokiu mastu. Kad ir 
kokia būtų viešoji politika — ribinė ar visapusiška, racionali ar 
simbolinė — ji yra paskirstomojo pobūdžio, kuriam įvertinti 
būtina viena ar kita teisingumo teorija. Jei į vyriausybę žiūri- 
ma kaip į socialinės reformos įrankį, tuomet koks yra visų vie- 
šųjų programų bendras tikslas? Daugelį viešosios politikos kryp- 
čių galima vykdyti dėl neutralumo efektyvumo kriterijų 
atžvilgiu, valstybei pakeičiant rinkos ydas, tačiau negalima ne- 
užduoti klausimo - kam tai turėtų būti naudinga? 
Apžvelgsime du alternatyvius sprendimus tikrųjų viešosios 
politikos tikslų klausimu. Vienas jų teigia, kad valstybė priva- 
lo maksimizuoti bendrą gerovę arba naudingumą, o kitas lai- 

kosi nuomonės, jog vyriausybė turėtų garantuoti individua- 
lias teises (Frey, 1984; Waldron, 1984; Dworkin, 1987). Ką 
tai reiškia viešosios politikos formavimui? 

Dabartinis konfliktas tarp utilitarizmo ir kontraktarizmo sie- 
jamas su socialinio teisingumo apibrėžimu. Klausimas, kas yra 
teisinga veika, yra platesnio pobūdžio problema nei siekis iš- 
siaiškinti viešosios politikos tikslus. Kartą išsiaiškinus, ko ti- 
kimasi iš vyriausybės, drauge ir išsprendus teisingumo pro- 
blemą etikos srityje, teisingumo klausimas visuomenėje virto 
perskirstymo problema, kuri ypač svarbi viešajai politikai. 
Kiekviena egzistuojanti socialinė santvarka gali būti laikoma 
galima socialinės gerovės tarp individų ar jų grupių paskirsty- 
toja, kurią galima keisti renkantis viešosios politikos kryptis. 

Kiekviena politikos kryptis siekia tam tikrų interesų kitų 
interesų sąskaita, bet vienas klausimas išlieka: kas yra teisinga 
viešoji politika? Esant didelių socialinių grupių skirtingų in- 
teresų priešpriešai, kaip turėtų elgtis valstybė, norinti stiprin- 
ti socialinį teisingumą? 

Tai yra norminio pobūdžio klausimas, kaip ir socialinės 
gerovės funkcijos paieškų problema, apimanti distribucinį 
sprendimą esant tam tikroms gamybos galimybėms gerovės 
ekonomikos struktūroje. Atsižvelgiant į Pareto optimalius 
sprendimus, galiausiai būtina nuspręsti, kaip vienos grupės 
interesai bus siejami su kitos grupės interesais. Kurių interesų 
siekti yra teisinga ir kokiu mastu tai reikėtų daryti? Perskirs- 
tymo problema egzistuoja visose viešosios politikos srityse, ar 
tai būtų apmokestinimas, ar išteklių paskirstymas. Kaip rei- 
kėtų ją spręsti? 

Paskirstymo problemos galima išvengti, pašalinus ją iš kas- 
dienės viešosios politikos, tačiau problema vis tiek kils kur 
nors kitur. Buchananas (1975) teigia, kad paskirstymo pro- 
blema yra konstitucinio pobūdžio, todėl ji ir turėtų būti spren- 
džiama remiantis konstitucine sutartimi, nubrėžiant ribą tarp 
anarchijos ir Leviatano. Konstitucija būtų paskirstymo sutar- 
tis, nustatanti apsauginės valstybės ir produktyvios valstybės 
dydį. Bet kuri konstitucija teisinga? Kadangi jokių nepriklau- 

somų socialinio teisingumo kriterijų Buchanano pozityvisti- 
nėje ekonomikoje būti negali, teisingoji konstitucija yra tokia 
sutartis, kuriai kiekvienas pritaria - Wicksellio vieningumo 
taisyklė arba Pareto optimumas gerovės ekonomikoje. 

Vis dėlto kai tarp žmonių nėra sutarimo, kai esama funda- 
mentalios interesų priešpriešos, koks turėtų būti sprendimas, 
kuriam visi pritartų? Jei perskirstymo problema kelia įvairias 
prieštaras kasdieniame politikos formavime, kodėl ji turėtų 
sumažėti konstitucinėje aplinkoje? Klausimas „kam tai nau- 
dinga“ virsta klausimu „kas sprendžia“, jei remsimės Bucha- 
nano (1977) siūlymu, kuriame pats procesas užima teisin- 
gumo kriterijaus vietą. Kodėl vieningumas užtikrins teisingą 
visuomenę? 

Esama nuomonių, jog perskirstymo problema yra pseudo- 
problema, reikalaujanti įvardyti galutinę santvarką, link ku- 
rios visuomenė turėtų būti kreipiama (Nozick, 1974). Tačiau 
visų tikslo santvarkų įgyvendinti neįmanoma, nes socialinis 
gyvenimas yra nenuspėjamas ir nekontroliuojamas. 

Nozickis perskirstymo problemas siūlo spręsti sutelkiant dė- 
mesį į doras procedūras. Kiekviena socialinė santvarka, užsii- 
manti gerovės paskirstymu tarp įvairių interesų, gyvuos tol, 
kol laikysis teisingų procedūrų. Jei taip, tai kas yra teisinga 
procedūra? Nozickis (1974) teigia, jog Žmogus turi teisę į tai, 
ką paveldėjo ar įsigijo. Kodėl? Todėl, kad tokia visuomenė yra 
geresnė nei visuomenė, kur tokios teisės nepaisoma - tą buvi- 
mą „geresne“ nustatant palyginus su kokia nors idealia galuti- 
ne būsena. 

Teigiama, kad etinis paskirstymo problemos sprendimas 
reikalauja, jog visi realūs gyvenimiški interesai būtų pašalin- 
ti kaip nesvarbūs. Sprendimo pasirinkimas turėtų būti eti- 
nio pobūdžio, o tai reiškia, kad geriausia yra laikytis nešališ- 
ko požiūrio. Taigi Rawlsas (1971: 136-142) teigia, kad 
paskirstymo problema turėtų būti sprendžiama prisidengus 
nežinojimu; o Harsany'is (1977) reikalauja, jog žmogus, kuris 
įvertina savo interesus, turėtų vienodai traktuoti įvairias so- 
cialines grupes. 

Pirma, tai nėra realaus gyvenimo perskirstymo problema, su 
kuria viešoji politika susiduria kiekvieną dieną, nes kad ir ko- 
kiais būdais ją spręstum, ji vis tiek lieka: kaip išsirinkti tinkamą 
gerovės paskirstymo būdą? Pasirinkimas prisidengus nežinoji- 
mu ar vienodo tikimumo prielaida yra tolygus maksimino tai- 
syklei arba vidutinio naudingumo maksimizavimui, tačiau ką 
reiškia rinktis realaus gyvenimo kebliose situacijose, kada inte- 
resus reikia lyginti ir vienus interesus mainyti į kitus? 

Antra, jei pakeistume kriterijus, kurie padeda išsirinkti 
vieną paskirstymo būdą iš daugybės kitų vadinamosiose eti- 
nėse pozicijose, gautume tik tai, kad ta pati problema pasi- 
kartos kita forma. Vadinasi, turime žinoti, kaip yra pasi- 
skirstę prioritetai tarp įvairių grupių, kad paskui kas nors 
galėtų rinktis nežinomybės sąlygomis. Mums taip pat de- 
rėtų žinoti paskirstymo kriterijus, valdančius gerovę įvai- 
riose grupėse, kuriose kiekvienas žmogus turi vienodą tiki- 
mybę atsidurti. 

Kad ir kaip būtų žiūrima į perskirstymo problemą, svar- 
biausi čia lieka teisingumo kriterijai. Vyriausybė gali nustaty- 
ti šiais kriterijais esant bendro naudingumo skaičiavimą arba 
individualių teisių apsaugą. Kaip viešoji politika turėtų įgy- 
vendinti šiuos du paskirstymo problemos sprendimus? 


Viešosios politikos kūrimo tikslai 


Atrodo, kad kalbant apie viešąją politiką bus sunku išsiversti 
be tikslų sampratos. Viešosios politikos racionalusis aiškini- 
mas teigia, jog priemonių ir tikslų sąvokos yra ypač svarbios 
analizuojant politikos krypčių nustatymą ir įgyvendinimą. 
Priemonių ir tikslų paradigmos kritika susideda iš dviejų tei- 
ginių tipų, silpnesnio ir stipresnio. Silpnasis variantas teigia, 
kad viešajai politikai kartais būdingi dviprasmiški tikslai ir ne- 
patikimos technologijos. Kad ir kaip būtų, priemonių ir tiks- 
lų modelis yra idealus, nes tinka analizuoti politikos kūrimo 
ir jos įgyvendinimo galimybes; konkretūs politikos kūrimo at- 

vėjai daugiau ar mažiau primena racionalųjį modelį, tačiau 
identiški netampa (Simon, 1957). 

Stiprusis variantas aiškina, kad priemonių ir tikslų modelis 
esti visiškai netinkamas, nes viešosios politikos kryptys negali 
turėti aiškiai apibrėžtų tikslų ir patikimų priemonių (Press- 
man, Wildavsky, 1984). Viešosios politikos formavimas yra 
gyvas procesas, kuriame tikslai negali būti atskirti nuo prie- 
monių ar rezultatų (Ham, Hill, 1984); o esant sistemingam 
neapibrėžtumui taktika ir strategija tampa universaliomis prie- 
monėmis viešosios politikos kryptims nustatyti, kada spren- 
dimai ieško pasirinkimo galimybių tarp dalyvių padrikame 
sprendimų priėmimo procese (March, Olsen, 1976). 

Vis dėlto jei šiukšliadėžės modelis tinka kiekvienam viešo- 
sios politikos formavimo procesui, tuomet gal viešosios politi- 
kos krypčių turėtų būti kiek galima mažiau? Kodėl turėtume 
prisidėti prie politikos krypčių nesėkmių didinimo ar jų pa- 
tologijos plėtros? Ką tuomet veikia teisingumas socialiniame 
gyvenime? Mums ir vel tenka prisiminti skirtumą tarp stip- 
riojo ir silpnojo šiukšliadėžės modelio aiškinimų (3 skyrius). 
Remiantis stipriuoju aiškinimu, visos viešojo sektoriaus pro- 
gramos ima priminti šiukšliadėžės procesus, o tai reiškia, kad 
nebėra prasmės aiškintis, ką viešosios politikos analitikai galė- 
tų veikti biurokratijos sistemoje (Meltsner, 1976). Silpnasis 
aiškinimas tik įspėja mus, kad šiukšliadėžės procesai gali atsi- 
rasti įvairiose viešojo sektoriaus srityse. 

Tad jeigu viešosios politikos kūrimui skiriama ypatinga vieta, 
o šiukšliadėžės modeliu galima paaiškinti visus tuos procesus, 
kur dėl vienos ar kitos priežasties kažkas nepavyko, tuomet 
mes ir vėl grįžtame prie tikslų įvertinimo problemos formuo- 
jant ir įgyvendinant viešosios politikos kryptis. Kokių tikslų 
turėtų būti siekiama viešojoje politikoje? 

Tikslai — tai santvarkos, kurių trokšta keletas žmonių ar in- 
dividų grupių. Valstybės veikla viešosios politikos pavidalu yra 
nukreipta į tikslų įgyvendinimą vienomis ar kitomis priemo- 
nėmis — nors šie tikslai ir priemonės gali ne visai atitikti racio- 
nalaus sprendimo modelį ar idealaus tipo biurokratiją. Esant 

didžiulei viešosios politikos krypčių tikslų įvairovei didelėse 
valstybinio valdymo struktūrose (Rose, 1984), kažin ar įma- 
nomas koks nors bendras visų tikslų vardiklis? Esama keleto 
esminių alternatyvių pagrindinių viešosios politikos tikslų aiš- 
kinimų. Tai imter alia utilitarizmas ir kontraktarizmas, kurie 
remiasi esminėmis teisingumo atskirtimis tarp naudingumo, 
nuopelnų ir poreikių (žr. Miller, 1976). 

Pirmuoju atveju sakoma, kad viešosios politikos kryptys 
turėtų padėti kurti visuotinę gerovę — laimę, o antruoju 
atveju teigiama, kad viešoji politika turėtų stengtis įgyven- 
dinti individų teises, kurios kyla iš vienokio ar kitokio su- 
sitarimo tarp šių žmonių dėl atitinkamos santvarkos, ku- 
rioje jie norėtų būti ir paremti, jei galėtų tinkamai pasirinkti 
institucijas. Jei viešoji politika yra pastangos įgyvendinti 
programas, kurios siekia įgyvendinti iškeltus tikslus, tuo- 
met kaip tuos tikslus nustatyti? Kokie yra sisteminiai kri- 
terijai, kurie padėtų pasirinkti tikslus? Kokiu mastu utili- 
tarinė ir kontraktarinė teorijos padeda spręsti esminių tikslų 
paieškos kriterijų problemą viešosios politikos formavimo 
ir jos įgyvendinimo procese? 


Paprastasis utilitarizmo modelis 


Aprarsime pagrindinį utilitarizmo modelį, kad galėtume iš- 
siaiškinti svarbiausią utilitarizmo idėją — Didžiosios Laimės 
Principą (Broad, 1930; Sidgwick, 1967). Ir nors šiuolaikinė 
diskusija apie utilitarizmo vietą etikoje apima daugelį sudė- 
tingų klausimų (Harsanyi, 1977; Sen, Williams, 1982; 
Smart, Williams, 1987), labiausiai iškeliamos Bentamo uti- 
litarinės teorijos svarbiausios idėjos - maksimizuoti didžiausią 
laimę kiek galima didesniam žmonių skaičiui (Lyons, 1965; 
Hodgson, 1967; Regan, 1980; Parfit, 1984) — poveikį vie- 
šajai politikai. Nesiimsime išsamiai analizuoti įgimtų utili- 
tarinio metodo problemų, kurios apima tiek išsamaus nau- 
dingumo išmatavimo, tiek ir tarpasmeninio naudingumo 

lyginimų aspektus (Sen, 1970). Jei ucilitarinis metodas gali 
būti naudingas, tuomet kokios paskirstymo pasekmės gali 
kilti viešosios politikos formavime? 

Visuomenė susideda iš tam tikro individų skaičiaus, kiek- 
vienam jų priklauso tam tikras vedančių laimės link veiksnių 
skaičius. Tokie vedantys laimės link veiksniai gali būti vie- 
naip ar kitaip susiję su pinigais. Be to, šiuos veiksnius kiek- 
vienas individas patiria su tam tikru „laimės intensyvumu“, 
kuris yra laimės kiekio vienam vedančio laimės link veiksnio 
vienetui matas, o tai reiškia, kad turėdamas tam tikrą pinigų 
sumą individas patiria tam tikro laipsnio laimę. 

Šiais dviem teiginiais galime nusakyti, jog individo laimė 
yra pinigų ir jausmų intensyvumo funkcija. Laimė priklauso 
nuo šių dviejų sąvokų, ir matematiniu požiūriu yra aišku, kad 
įmanoma turėti vieną ir tą patį kiekį iš begalinio skaičiaus de- 
rinių, sudarytų iš pinigų turėjimo ir jausmų intensyvumo. 

Vieno ar kito individų skaičiaus visuomenė turi bendrą lai- 
mės kiekį, kuris yra paprasčiausia kiekvieno individo laimės 
suma. Akivaizdu, jog utilitarizme modelyje lemiama sąvoka 
yra laimės jausmų intensyvumas. Žvelgdami į artimiausią at- 
eitį galime daryti prielaidą, kad kiekvieno individo turima pi- 
niginė nuosavybė bus gana stabili; tuomet individo laimės ir 
bendros visuomenės laimės determinantas bus įvairių indivi- 
dų jausmų intensyvumai. 

Remiantis utilitarine teorija teigiama, kad tam tikras lai- 
mės kiekis gali būti perskirstytas tarp individų, — taip mėgi- 
nama priartėti prie „doresnės“ visuomenės, kurioje vyrautų 
Didžiosios Laimės Principas. Iš laimės apibrėžimo aiškėja, 
kad laimės perskirstymas logiškai išplaukia iš pinigų turėji- 
mo perskirstymo, kurį turėtų atlikti valstybė viešosios poli- 
tikos priemonėmis. Vadinasi, problema yra tinkamai perskirs- 
tyti pinigus. 

Tarkim, kad kintant individo turimam pinigų kiekiui kei- 
čiasi ir jo jausmų intensyvumas. Atrodo, būtų protinga ma- 
nyti ir taip, kad didėjant pinigų kiekiui drauge didėja ir jaus- 
mų intensyvumas, bent jau iki tam tikros ribos. Santykį tarp 

intensyvumo ir pinigų galima pavaizduoti matematiškai re- 
miantis dviem lygtimis, kaip matyti iš 13.1a paveikslo. 
Santykis tarp intensyvumo ir pinigų gali būti nelinijinis, 
kaip, pavyzdžiui, kreivė J, 13.1a paveiksle; intensyvumo 
funkcija gali būti modeliuojama apimant vietos maksimumą — 

13.1 pav. Urilitarinės laimės funkcijos 


kreivę J, paveiksle. Bet pirmiausia pažvelkime į nelinijinį san- 
tykį, asimptotiškai pavaizduotą paveiksle, t. y. kai milijo- 
nierius uždirba savo dešimtąjį milijoną, tai gali nesuteikti 
jam tiek džiaugsmo, kiek pirmasis uždirbtas milijonas. Rem- 
damiesi šia nelinijine priklausomybe galime teigti, kad jei- 
gu yra manoma, jog kiekvienam individui būdinga lygiai to- 
kia pati aukščiausia intensyvumo funkcijos riba, tuomet 
pinigų paskirstymas bendrai laimei (BL) neturi jokio povei- 
kio. Kiekviena visuomenė turi tokį pat laimės lygį nepriklau- 
somai nuo pinigų paskirstymo. Jei manysime, kad kiekvieno 
individo aukščiausia riba yra kitokia, tuomet ir laimė skirsis 
kartu su pinigų paskirstymu, taigi išeina, kad tik nelygioje 
visuomenėje yra didžiausias bendras laimės kiekis. 

Eikime toliau prie intensyvumo funkcijos, kuri kyla link 
maksimumo ir paskui leidžiasi link nulio. Tai reiškia, kad kuo 
daugiau pinigų gaunate už tam tikros esamos ribos, tuo nein- 

tensyviau jūs tai jaučiate (J, kreivė 13.1 pav.). Vadinasi, indi- 
viduali laimė būtų didėjanti pinigų turėjimo funkcija, tačiau 
didėjimo laipsnis kaskart vis mažėtų (13.1 pav.). 

iuo atveju turime tradicinį pavyzdį, kuriuo visada remia- 
masi norint įrodyti, kad utilitarizmas propaguoja lygybę 


13.1 lentelė. Bendroji laimė ir pajamų perskirstymas 


(Musgrave, 1959). Tačiau tik nuo realios tikrovės priklau- 
sys, ar mažėjanti pinigų ribinė naudingumo kreivė (RN) yra 
tikroji kreivė. Kodėl neginčijama tiesa yra tai, kad pinigų 
ribinio naudingumo kreivė yra būtent ta, kuri pažymėta 
13.1b paveiksle? 

Įsivaizduokime visuomenę su dviem individais —- 1 ir 2. Abu 
jie turi po tam tikrą pinigų pluoštą M1 ir M2, kurių pirma- 
me yra mažiau pinigų nei antrame; panagrinėkime bendrą lai- 
mę visuomenėje, kada tam tikra c suma yra pervedama iš vie- 
no individo kitam. Individas 1 turi tam tikrą pinigų sumą, 
kuri yra lygi 1 (tūkstančiui svarų), o individas 2 turi pinigų 
sumą, kuri lygi 10 (tūkstančių svarų). Apskaičiavę bendrą lai- 
mę pagal įvairius c santykius, gauname rezultatus, parodytus 
13.1 lentelėje. 

Iš 13.1 lentelės matyti, kad laimės maksimizavimas reiškia, 
jog pajamos turi būti dalijamos po lygiai abiem toje iš dviejų 
individų susidedančioje visuomenėje. Toks standartinį paskirs- 
tymo sprendimą teikia utilitarizmas. Pacituosime vieną klasi- 


kinių tekstų — A. C. Pigou The Economics of Welfare: 


Akivaizdu, kad bet koks pajamų pervedimas iš sąlyginai turtingo žmogaus 
sąlyginai neturtingam panašaus temperamento žmogui turėtų padidinti ben- 

drą pasitenkinimo sumą, nes toks būdas leidžia patenkinti daug intensy- 
vesnius norus mažiau intensyvių norų sąskaita (1962: 89). 


Vis dėlto Pigou perskirstymo sprendimas nėra visiškai aiš- 
kus. Laimės paskirstymas visuomenės nariams yra neapib- 
rėžtas tol, kol nežinome individų intensyvumo funkcijos 
prigimties. Tai empirinė problema - galbūt vyriausybei tai 
padaryti yra neįmanoma. Tipiškas utilitarinis sprendimas 
remiasi prielaida, jog egzistuoja ypatinga intensyvumo funk- 
cija, būtent — ribinis mažėjantis pinigų naudingumas. Ar 
tai tiesa? 

Pigou gerovės teiginiai buvo ypač sukritikuoti Robbinso „Esė 
apie ekonomikos mokslo prigimtį ir svarbą“ (An Essay on the 
Nature and Significance of Economic Science), kurioje griežtai 
atmetama Pigou pasitelkta naudingumo funkcija. Šiek tiek pa- 
cituosime: 


Tarkime, kad mes skirtingai suprantame A pasitenkinimą, kurį jis gau- 
na iš £1000, ir B pasitenkinimą, kurį jis patiria turėdamas dvigubai 
daugiau. Net ir pasiteiravus jų apie tai, nieko gero nesužinosime. Tar- 
kim, jų nuomonės bus skirtingos. A gali teigti, kad pasitenkinimo paty- 
rė daugiau būdamas ribinėje padėtyje nei B. Tuo tarpu B gali sakyui, 
kad priešingai — jis pasitenkinimo patyrė daugiau nei A. Nėra reikalo 
būti vergiškiems bihevioristams, kad suprastume, jog čia nėra jokių 
mokslinių įrodymų (1932: 139). 


Toliau Robbinsas teigė, kad tipiška utilitarinio naudingu- 
mo funkcija, kuria grindžiama lygybė pajamų perskirstymo 
srityje, yra užslėpta vertybinė premisa: 


kadangi giliai savo širdyse mes suprantame, jog skirtingų žmonių, turinčių 
panašų pinigų kiekį, pasitenkinimas nėra vienodos vertės, būtų kvaila, jei 
ir toliau vaizduotume, kad mūsų reiškinių schema buvo moksliškai pagrįs- 
ta. Ją galime pateisinti tik bendro patogumo labui. Arba ji gali būti patei- 
sinama apeliuojant į galutinius pareigos standartus. Tačiau jos negalima 
pateisinti pasitelkus bet kurį pozityvųjį mokslą (1932: 141). 


Čia ne vieta aiškintis, ar antroji Robbinso kritikos eilutė 
yra teisinga. Pigou utilitarinio sprendimo problema yra ta, 
kad vykdydamos viešąją politiką bei perskirstydamos paja- 
mas ir turtą vyriausybės negali laikytis Pigou naudingumo 

funkcijos kaip savaime suprantamos. Mažėjantis pinigų ri- 
binis naudingumas yra tas pats, kas rizikos vengimo prielai- 
da (Varian, 1987), tačiau kas leidžia manyt, kad visi žmo- 
nės vengia rizikos? Pritarus Robbinso kvietimui vadovautis 
aiškiomis vertybinėmis premisomis kaip perskirstymo spren- 
dimo pagrindu, galima prieiti prie visiškai skirtingų išvadų. 
Dabar nuo norminės viešosios politikos sprendimų sistemos 
pereikime prie perskirstymo klausimo. 


Paprastasis Rawlso modelis 


Aiškindamiesi Rawlso sprendimo esmę remsimės paprastu 
ekonominiu dviejų asmenų A ir B modeliu. Taip pat vado- 
vausimės prielaida, kad tiek A, tiek ir B gali patys apsirū- 
pinti tam tikru pajamų kiekiu — Ma ir Mb. Tačiau jei jie 
bendradarbiautų, savo pajamas galėtų padidinti ženkliai, 
tai yra — Mairb > Ma + Mb. Kaip reikėtų šias papildomas 
pajamas padalyti? Tarkim, kad A, turtingo žmogaus, darbo 
įnašas yra daug didesnis už B, neturtingo žmogaus, darbo 
įnašą. Jei pajamos susidaro pagal ribinio produktyvumo te- 
oriją, tuomet jas reikėtų dalyti apytikriai 90 ir 10 procen- 
tų santykiu. Tačiau Rawlsas teigia, kad nuopelnas nėra tei- 
singas pajamų paskirstymo principas: 
Ribinis darbo produktas priklauso nuo pasiūlos ir paklausos. Kiek indivi- 
das prisideda savo darbu, priklauso nuo to, kokia yra paklausa jo turi- 
miems įgūdžiams įvairiose firmose, o tai savo ruožtu priklauso nuo paklau- 
sos tų firmų produktams. Individo įnašui įtakos turi ir tai, kiek yra panašų 
talentą turinčių pasiūlymų. Tuomet nėra pagrindo manyt, kad individo 
įnašas sąlygoja teisingas pajamas, nebent tik tuo atveju, jei pagrindiniai 
rinkos veiksniai ir jų suteikiamos galimybės yra deramai reguliuojami. Ir 
tai reiškia... kad pagrindinė struktūra kaip visuma yra teisinga (1971: 308). 


Teisingumas ar dorumas reikalauja kitokio paskirstymo prin- 
cipo. Tarkim, kad vyriausybė pati sau užsibrėžia tikslą įvyk- 
dyti tą perskirstymą viešąja politika, apmokestindama A ir gau- 
tas pajamas pervesdama B. Tokia viešoji politika turėtų įtakos 

rinkos rezultatams, o socialinę santvarką pastūmėtų arčiau tei- 
singumo kriterijaus — skirtumo principo. 

Įvertindami Rawlso sprendimą susiduriame su trimis skir- 
tingomis problemomis: 


1. Ką iš tikro reiškia skirtumo principas darant perskirstymo 
sprendimus? 

2. Žinodama konkrečias perskirstymo sprendimų charakte- 
ristikas, ar vyriausybė galėtų juos įgyvendinti? 

3. Jei sprendimai žinomi ir gali būti įgyvendinami, ar jie yra 
iš tikro teisingi? 


Norėdami aptarti šias problemas detaliau, pradėsime nuo 
ekonomikos modelio, kur apmokestinimo tarifai daro poveikį 
bendrai gamybos apimčiai, o drauge ir pajamų dydžiui, kurį 
reikia dalyti tarp A ir B. Ieškodami apibrėžtų paskirstymo pro- 
blemos sprendimų, remsimės keturiomis taisyklėmis, išdėsty- 
tomis Rawlso knygoje A Theory of Justice (1971): (a) laisvės 
principu, (b) lygių galimybių taisykle, (c) Pareto optimumu 
ir (d) skirtumo principu. 

Paprastumo dėlei laikysimės nuostatos, kad gamyba iki 
apmokestinimo, O, lygi vienetui, kuris visas atitenka A; t 
rodo apmokestinimo tarifą, nustatytą A, kad būtų galima 
pajamas pervesti B. Remdamiesi efektyvumo ir lygybės 
kompromiso principu darome prielaidą, kad bendra gamy- 
ba sumažės kaip apmokestinimo tarifo funkcija — kaip pa- 
rodyta 13.2 paveiksle. Kuo didesnis apmokestinimo tari- 
fas, tuo mažesnės bendrosios pajamos, nes veikia darbo 
motyvaciją mažinantis apmokestinimo efektas. Tikslesnę 
kreivės formą aptarsime atsižvelgdami į trijų modelių siū- 
lomas galimybes. Kaip galima būtų produkcijos kiekį, su- 
kurtą bendromis A ir.B pastangomis, padalyti tarp A ir B, 
vadovaujantis trijomis galimybėmis arba atvejais, pažymė- 
tais 13.2 paveiksle? 

1 atvejis: tarkim, kad priklausomybė tarp bendrųjų pajamų 
ir mokesčių tarifo yra linijinė. Matome, kad maksimali įma- 
noma gamyba bus pasiekta, kai apmokestinimo tarifas lygus 

nuliui. Kokį gamybos ir pervedamų išmokų derinį mums pa- 
sirinkti? Yra trys galimi kriterijai: (a) maksimizuoti gamybą; 
(b) maksimizuoti mažiausiai privalumų turinčią poziciją, tai 
yra — B; (c) padalyti į lygias dalis, po 50 procentų kiekvie- 
nam, o tai reiškia, kad mokesčių tarifas būtų 0,5. 


3 atvejis 

13.2 pav. Rawlso teisingumo sprendimai 


Jei nuspręsime padidinti gamybą, tuomet vargu ar B susido- 
mės šiuo sprendimu, be to, tai toks sprendimas, kurį atmeta ir 
Rawlso siūlomas metodas. Skirtumo principas yra pranašesnis 
už gamybos maksimizavimo taisyklę. Jei laikysimės skirtumo 
principo, tuomet O. = G,. Laikymasis skirtumo principo šiuo 
atveju reiškia, kad bendra gamyba bus pusės įmanomo dydžio. 
O bendros šitaip gautos pajamos bus padalytos po lygiai tarp A 
ir B. Kada priklausomybė tarp bendros gamybos ir apmokesti- 
nimo tarifo yra linijinė, tuomet lygybės sprendimas yra toks 
pat, kaip ir sprendimas pagal skirtumo principą. 

2 atvejis: tarkim, kad funkcija yra įgaubta, tai reiškia, kad A 
nesumažins noro bendradarbiauti taip greitai, kaip linijiniu 

atveju. Gamybos apimties praradimai šiuo atveju yra daug ma- 
žesni, o lygybės sprendimas ir sprendimas pagal skirtumo prin- 
cipą nėra tokie patys. 

3 atvejis: galiausiai tarkim, kad funkcija yra išgaubta, tai 
reiškia, jog pradžioje turtingasis žmogus mažina savo darbo 
pastangas didėjančiu laipsniu. Tuomet turime kur kas dides- 
nius gamybos apimties praradimus. Tokiu atveju lygybės 
sprendimas nėra toks pat, kaip skirtumo principo sprendimas, 
nes mažiausiai pranašumų turinčios pozicijos maksimizavimas 
reiškia, jog pasirenkamas toks mokesčių tarifas, iš kurio as- 
muo gautų daugiau, nei esant tarifui t= 0,5. 

Dabar galime atsakyti į tris klausimus apie Rawlso spren- 
dimą paskirstymo problemai, kurią minėjome anksčiau. 
Rawlso sprendimai pavaizduoti 13.2 pav. kaip F, G ir H. 
Jie visi maksimizuoja mažiausiai pranašumų turinčią pozi- 
ciją — B, kada mokesčių pajamų dydis ribojamas nustatant 
t mokesčių tarifą gamybai arba pajamoms, gautoms ben- 
dromis A ir B pastangomis ir pervedant pajamas iš asmens 
A asmeniui B. 

Linijiniu atveju F pozicijoje skirtumo taisyklės sprendimas 
yra toks pat, kaip ir griežtos lygybės principas. Linijine funk- 
cija judant į diagramos kairę, galima padidinti tik A dalį. F 
pasirinkimas reiškia bendrųjų pajamų praradimą, kurį Raw- 
Isas yra pasiruošęs priimti, nes skirtumo principas pranašesnis 
už maksimalios produkcijos principą. Pasirinkę 0,5 mokesčių 
tarifą, maksimizuojame B dalį, o tuomet belieka susitaikyti su 
nelygybe, jei ji naudinga B. 

Vadinasi, mes negalime pasirinkti, pavyzdžiui, 0,3 mokes- 
čių tarifo, kuris B duotų tik bendros gamybos 0,3 x 0,7 = 
0,21 dalį, kai tuo tarpu skirtumo sprendimas duotų 0,25. 
Tačiau nuostoliai visuomenei dideli. O A daliai skirtumo prin- 
cipas 0,5 x 0,5 = 0,25 yra gerokai nepalankesnis už bet kokį 
kitą sprendimą, esantį diagramos kairėje, pavyzdžiui, 0,7 x 
0,7 = 0,49. Skirtumo sprendimas teigia, kad 0,25 + 0,25 = 
0,5 yra teisingesnis už 0,21 + 0,49 = 0,7. Galima tik spėlioti, 
kodėl taip yra. Tai pirmasis atvejis. 

Eikime dabar prie įgaubtos kreivės, tai yra 2 atvejo. Skir- 
tumo sprendimas yra G, kur B dalis maksimizuojama dėka 
0,7 mokesčių tarifo, kuris yra daug naudingesnis B nei A. B 
gauna 0,7 x 0,71 = 0,49, o A belieka tik 0,71 - 0,49 = 0,22. 
Taigi mažiausiai pranašumų turinčios pozicijos maksimiza- 
vimas gali reikšti dar vienos nelygybės susidarymą, į kurią 
Rawlsas neatkreipė dėmesio. Tuo tarpu judant į diagramos 
kairiąją pusę, mažėjantis mokesčių tarifas bendroms paja- 
moms reiškia, kad bendros pajamos auga, o A dalis didėja. 
Kodel yra teisingiau globoti B nei, pavyzdžiui, pasirinkti ly- 
gybės sprendimą? 

Pabaigai aprarkime išgaubrąją funkciją, tai yra 3 atvejį. Čia 
skirtumo sprendimas yra ties H pozicija, tai reiškia, kad mes 
turėtume susitaikyti su didesne nelygybe judėdami į diagra- 
mos dešinę nuo 0,5 mokesčių tarifo, nes poslinkis link 0,4 
mokesčių tarifo padidintų B dalį. Kadangi gamybos apimties 
praradimai čia labai dideli, B daliai tenka tik 0,19, o A gauna 
0,27. Jei judėsime dar toliau į kairę, padidinsime bendrąją 
gamybą, o drauge ir A dalį: pavyzdžiui, esant 0,3 mokesčių 
tarifui turėsime 0,18 + 0,42 = 0,60. Kodėl pirmasis sprendi- 
mas yra teisingesnis už antrąjį? 


Teisinga sąveika ir kompensavimas 


Susipažinus su įvairiomis „teisingumo“ sampratomis tam- 
pa akivaizdu, kad šis terminas susijęs su institucijomis (Bar- 
ry, 1989; Reiman, 1990; Miller, Walzer, 1995). Todėl sie- 
kiant apibrėžti teisingumo sampratą bandoma apibrėžti ir 
bendras žmogaus elgesio normas politiniu ir ekonominiu 
atžvilgiu. 

Brianas Barry'is teigia, kad esama dviejų alternatyvių po- 
žiūrių į teisingumą: (a) abipusės naudos arba savitarpiškumo 
ir (b) nešališkumo. Pirmuoju atveju Barry'io teiginys yra la- 
bai panašus į Knuto Wicksellio daromą skirtumą tarp efekty- 
vumo ir teisingumo. Barry'is rašo: 

Atramos taškas turi būti savaime teisingas, o šalys - gerai informuotos ir 
gerai priderintos. Tuomet, kai nepavyksta pasiekti susitarimo ir visos šalys 
lieka su savo status guo, būtų galima sakyti, kad standartinis sandorio 
atramos taškas yra teisingas. Tačiau dažnai gali būti ir taip, kad derybinė 
šalių galia bus tokia nelygi, jog kiekviena galimybė sudaryti sandorį tarp 
šalių kels pagrįstą įtarumą (1995: 50-51). 


Wicksellis (1967) taip pat skatino imtis ir ex ante poky- 
čių įvairių dalyvių atraminėse pozicijose ir taip stiprinti efek- 
tyvumo mechanizmą, kuris iš esmės reiškia savitarpiškumą 
arba abipusę naudą. Perskirstymui dažnai esti būdinga ex 
post pokyčių forma, kada vyriausybės naudojasi apmokesti- 
nimu kaip teisingumo pajamų ir gerovės paskirstymo prie- 
mone (3 skyrius). 

Teisingumo apibrėžimo problemos esmė — kaip nustatyti 
tokius kriterijus, kurie būdami institucijose sustiprintų tei- 
singumą socialiniame gyvenime. Galima daryti skirtumą, vie- 
na, tarp taisyklių sistemos, kita vertus — tarp jų taikymo kon- 
krečiais atvejais. Šis skirtumas svarbus, kada norima įvertinti 
institucijas politikos krypčių atžvilgiu: (1) Ar pačios taisyklės 
yra teisingos? (2) Ar taisyklės teisingai taikomos? Antrasis klau- 
simas yra teisinio pobūdžio, o pirmasis klausimas kelia etines 
problemas. 

Jei teisingumo kriterijus būtų toks paprastas, kad alterna- 
tyvios taisyklių sistemos galėtų atitikti jį skirtingu laipsniu, 
tuomet klausimas dėl teisingų institucijų galėtų būti išspręs- 
tas empiriniais tyrinėjimais. Tada gautume: 


(AP1) „X yra teisinga institucija“ = apibr. „X turi 
tikslingas pasekmes“ 


tai gali būti patikrinta apskaičiavus, pavyzdžiui, tikslą ati- 
tinkančių taisyklių funkcionavimo pasekmių skaičių, kaip tai 
būdinga konsekvencinei etikai. 

AP1 nenaudai reikia pažymėti, kad tikslas vis dėlto priklau- 
so nuo to, ką vertinantis subjektas laiko vertybėmis. Teisin- 
gumo aspektai paprastai apima vertybes, kurios įvairiems žmo- 
nėms dažnai esti skirtingos. Kas yra teisinga institucija 

vieniems, gali būti nepriimtina kitai grupei, turinčiai savo ver- 
tybes. Tokiu atveju gauname: 


(AP2) „X yra teisinga institucija“ = apibr. „X yra 
institucija, kurią vertina G grupė“ 


tai, atrodo, visiškai atitinka komunitarinės etikos nuosta- 
tas. Vis dėlto AP2 iškelia kitą problemą: ką daryti, jei dviejų 
grupių, G1 ir G2, sampratos apie teisingas institucijas ski- 
riasi? Jei tai, kas teisinga G1, gali tuo pat metu būti netei- 
singa grupei G2, tuomet veikiausiai teisingumas bus susita- 
rimo reikalas. Jei institucijos yra iš tiesų teisingos, tuomet 
gal jos yra teisingos visoms ir kiekvienai grupei. Taigi ga- 
liausiai turime: 


(AP3) „X yra teisinga institucija“ = apibr. „X yra 
institucija, kurios niekas negali pagrįstai atmesti“ 


AP3 gali faktiškai apimti API ir AP2, tokiu atveju nė vie- 
na grupė neatmeta teisingų institucijų ir bus atsižvelgta į 
visas atitinkamas vertybes, nes niekas neturi priežasties prieš- 
tarauti. 

AP3 yra vadinamas „Scanlono metodu“, pavadintu T. M. 
Scanlono vardu, kuris aiškinasi, kaip etinėje diskusijoje nuspręs- 
ti, kas teisinga, o kas ne. Pacituosime iš Scanlono knygos: 

Veiksmas yra neteisingas, jei jo įvykdymui vienomis ar kitomis aplinkybė- 

mis nepritaria bet kokia atsakinga už bendrą elgsenos reguliavimą taisyklių 


sistema, kurios niekas negali pagrįstai atmesti, nes ji yra informuoto, ne- 
prievartinio bendro susitarimo pagrindas (1982: 110). 


Tuo pat metu pripažįstama, kad Scanlono metodas jokiais 
būdais neišsprendžia teisingumo kriterijų nustatymo proble- 
mos. Kurių kriterijų protingi vyrai ir protingos moterys neat- 
mestų? Nešališkumo? Laisvės? Lygybės? 

Maryt, kad teisingumo sampratos neįmanoma atskirti nuo 
esminių teisinių sąvokų. Esminis klausimas yra toks, kiek 
šis ryšys yra artimas. Jei kas nors paklaustų, kas yra teisin- 
gumas, tuomet, atrodytų, būtų teisinga sakyti, kad tai su- 

siję su įstatymu; bent jau tai galėtų sudaryti dalį atsaky- 
mo. Tuomet turime štai ką: 


(AP4) „X yra teisinga“ = apibr. „X yra teisėta“ 


Nors teisinis teisingumo sampratos apibrėžimas dažnai tinka 
viešojo administravimo srityje, vargiai jis yra tinkamas apskri- 
tai. Esme čia ta, kad ne visada beprasmiška arba ne vietoje bus 
paklausti: vis dėlto ar teisėtos institucijos iš tikro yra teisingos? 

Problema su AP4 yra ta, kad ja nepavyks baigti diskusijos 
apie tai, kas yra teisinga. Teigdami, kad kažkas, kas yra teisė- 
ta, nėra teisinga, prieštaravimo nesukursime, nors AP4 tai drau- 
džia. Jei institucija yra teisinga, nes yra teisėta, tuomet tokia 
institucija negali būti neteisinga. Tačiau tikrai yra daug insti- 
tucijų atvejų, kurias sankcionuoja įstatymas, o žmonės jas ga- 
lėtų pagrįstai atmesti. Iš tikro teisėtumas yra tokia pat paini 
samprata kaip ir teisingumas, nes klausimai, kas yra įstaty- 
mas, priklauso nuo svarstymų apie teisingumo sampratą (Dwor- 
kin, 1986). Dažnai teigiama, jog teisingumas yra dora arba 
kad teisingumas reikalauja doros, o tai yra artima teisingumo 
sampratos etinėms konotacijoms. 

Doros samprata svarbi, kai kalbama apie institucijų įver- 
tinimą, sutelkiant dėmesį institucijų veiklai ir rezultatams. 
Dora nusako, kaip kuri nors institucijų struktūra traktuoja 
žmones. Elgtis su kuo nors dorai reiškia, kad tos institucinės 
sistemos veiksmai ar institucinės veiklos rezultatai yra pa- 
grįsti. Institucijos yra garbingos tiek, kiek jų sankcionuoti 
veiksmai ar tų veiksmų sąlygoti rezultatai reiškia, kad su žmo- 
nėmis elgiamasi dorai. Doros institucijos skatina dorus veiks- 
mus ir dorus rezultatus. 

Doros apibrėžimas turėtų paaiškinti, kaip reikėtų dorai elgtis 
su dviejų (ar didesne) žmonių X ir Y grupe. Taigi turime štai ką: 


(AP5) „Su X ir Y elgiamasi dorai, naudojant Z ir 
vadovaujantis W“ = apibr. „Su X ir Y elgiamasi 
vadovaujantis kriterijais c,, c,... c., apibūdinančiais 


Z ir W“ 

X ir Y gali būti ir vienos šeimos broliai ir seserys, ir patyru- 
sieji bei naujokai šachmatų klube, ir įvairios visuomeninės kla- 
sės, didelio masto bendruomenės ar grupės visuomenėje arba 
ekonomikoje. Z apims naudą, sąnaudas, atlygius, bausmes, 
naštą, malones, leidimus, pareigas, kompetencijas ir taip to- 
liau. W nusakys gebėjimus, poreikius, troškimus, talentą, ga- 
bumus, pasiekimus ir taip toliau. 

Jau buvo užsiminta, kad įvairiose žmonių sąveikos srityse 
doro elgesio kriterijai yra suvokiami skirtingai (Walzer, 
1983). Ekonominės institucijos ir politinė sistema turi skir- 
tingus elgesio su žmonėmis kriterijus. Vis dėlto dora reika- 
lauja to, kad būtų vienodai elgiamasi su kiekvienu, nes dora 
Kanto analizėje reiškia universalizuotumą. Su visais žmonė- 
mis, ar jie priklausytų X ar Y kategorijai, privalu elgtis vie- 
nodai, naudojant Z ir vadovaujantis W. Akivaizdu, kad dora 
apima tam tikrą bendrą visoms teisingumo sritims kriterijų 
c, tačiau ar nešališkumas yra tas pars, kas ir lygybe (Nagel, 
1991; Barry, 1995)? 

Nešališkumas yra kaip tik toks bendras kriterijus, kuriuo 
galima vadovautis, kada su X ir Y grupėms priklausančiais žmo- 
nėmis elgiamasi dorai. Taigi gauname štai ką: 


(AP6) „Su X ir Y elgiamasi dorai naudojant Ž ir 
atsižvelgiant į W“ = apibr. „Su X ir Y elgiamasi 
dorai tiek pagal Z, tiek ir W“ 


Pavyzdžiui, su nusikaltėliais gali būti elgiamasi nešališkai, 
skiriant bausmę ar išteisinant atsižvelgiant į padarytą nusikal- 
timą (W); su pretendentais į darbą gali būti elgiamasi nešališ- 
kai vadovaujantis konkurso nuostatomis (Z) bei atsižvelgiant 
į kandidatų pasiekimus ar gebėjimus (W) ir taip toliau. Lai- 
kantis nešališkumo sampratos, svarbiausia turėti kriterijus, ku- 
rie padėtų elgtis su žmonėmis, jei iš tiesų su jais norima elgtis 
dorai, tai yra spręsti pagal Z ir W turinį. 

Nešališkas elgesys, kaip galima spręsti, atitinka Scanlo- 
no testo reikalavimus. Daugeliu atvejų niekas negalėtų pa- 
grįstai paneigti, kad grupėje, kurią sudaro A ir B, su kiek- 

vienu žmogumi elgiamasi teisingai, jei su juo elgiamasi ne- 
šališkai naudojant Z bei atsižvelgiant į W. Vis dėlto elgtis 
su žmonėmis nešališkai nereiškia, jog „kiekvienu rūpina- 
masi vienodai“. Nešališkas elgesys su X ir Y priklauso nuo 
to, ką apima Z ir W. Jei X ir Y skiriasi W atžvilgiu, tuomet 
nešališkumas gali reikšti ir kitokią elgseną pagal Z. Tokio 
skirtumo nedarant kai kuriais atvejais gali kilti prieštaravi- 
mų dėl šališkos elgsenos. Antai jei nusikaltėliai skiriasi pa- 
darytų nusikaltimų pobūdžiu (W), tuomet elgesys su jais 
pagal Z gali skirtis, nes proporcingumo principas reikalau- 
ja bausmę susieti su nusikaltimu. Skirtingų gebėjimų (W) 
žmonės susilauks skirtingo atlyginimo (Z), nes antraip su 
jais nebūtų elgiamasi nešališkai. Nešališkumas nėra tas pats, 
kas lygybė. 

Reikia pažymėti, kad nešališkumas turi dvejopą vartoseną. 
Pirma, jis yra taikomas esančioms institucijoms siekiant įver- 
tinti, ar jos įgyvendinamos nešališkai. Antra, pačios egzistuo- 
jančios institucijos gali būti įvertintos pagal nešališkumo kri- 
terijų. Nei vienas, nei kitas atvejis nereiškia, kad nešališkumas 
reiškia „rodyti visiems vienodą dėmesį“, nes su X ir Y gali 
būti elgiamasi skirtingai priklausomai nuo santykio tarp Z ir 
W. Ką nešališkumas abiem atvejais draudžia daryti, tai su X ir 
Y elgtis skirtingai neatsižvelgiant į Z ir W. 

Neįmanoma neužsiminti apie ekonomiką ir valstybės kiši- 
mąsi į rinkas. Dabartinės diskusijos apie teisingumo sąvokos 
pasekmes koncentras yra ekonominių atlyginimų paskirsty- 
mas. Kad ir kaip būtų, teisingumas yra paskirstymo sąvoka, ir 
ieškoma tokios teisingumo teorijos, kuri tiktų pajamų ir turto 
bet kokioje visuomenėje paskirstymo problemai spręsti. To- 
kia teorija turėtų didžiulę reikšmę sprendžiant viešosios poli- 
tikos klausimus apie tai, ką valstybė turėtų daryti rinkos vei- 
kimo ir rinkos veikimo rezultatų atžvilgiu. 

Teisingumas kaip visuotinė dora žmonių sąveikoje yra vie- 
nas dalykas, o teisingumas pajamų paskirstymo ir palaikymo 
srityje — kitas. Kokie čia yra paskirstymo kriterijai? Turime 
štai ką: 

(AP7) „X yra teisingas pajamų ir gerovės 
paskirstymas“ = apibr. „X paskirsto pajamas ir 
turtą, vadovaudamasis kriterijumi C“ 


Sunkiausia nustatyti kriterijų C, arba kriterijų grupę C, jei 
norima remtis ne vienu iš jų. Kandidatų netrūksta: poreikiai, 
nuopelnai, apibendrintas naudingumas, laisvė, apsirūpinimas ir 
lygybė. Tačiau kurio iš jų niekas negalėtų pagrįstai atmesti, kai 
šie kriterijai pasireiškia skirtingomis pasekmėmis? Galingas kri- 
terijus yra nešališkumas, nes jis draudžia diskriminaciją. Tačiau 
ar jis deramai galingas nustatyti būtinas ir pakankamas sąlygas, 
kurioms esant pajamų ir turto paskirstymas būtų teisingas? 

Nešališkumas yra labai tinkamas kriterijus, kada prireikia 
perskirstymo kriterijų — kodėl X, o ne Y turėtų gauti pajamų 
kompensavimą, jei abu yra ligoniai, bedarbiai, seni, jauni ar 
dar kitaip tinkami dalyvauti viešojo sektoriaus perskirstymo 
programose? Tačiau kai tenka konkretizuoti teisingo pajamų 
ir gerovės paskirstymo kriterijus, prireikia kažko daugiau. 

Ekonomikoje įvairūs veikėjai sąveikauja tarpusavyje esant 
daugiau ar mažiau tiksliai apibrėžtoms institucijoms, kurios 
valdo sąveiką įvairiose rinkose tarp darbo, kapitalo, prekių ir 
paslaugų. Teisingumas reikalauja, kad sąveika būtų dora, o 
tai reiškia, kad yra sistema nešališkų institucijų, realizuojamų 
nešališku būdu. Doram žaidimui dar reikalingi tokie papildo- 
mi dalykai kaip pagrįsta galimybė, išmatuojama, be kitų da- 
lykų, sandorių išlaidomis. 

Ar gali rinkos sudaryti šią sąlygą doram žaidimui, kaip su- 
daro nešališkumui? Rinkos tikrai turi institucijas, veikiančias 
pagal nešališkumo principą, kurio vykdymas užtikrinamas įvai- 
riais būdais (Williamson, 1985). Ar rinkos ūkio institucijas 
galima patobulinti — neabejotinai svarbus klausimas, susijęs 
su viešosios politikos formavimu, nes esama nuomonių, kad 
valstybės kišimąsi galima padidinti kiekybiškai ar sustiprinti 
kokybiškai. 

Tačiau iškyla visai kitokio pobūdžio — teisingumo - klausi- 
mas, vertinant, ar rinkos veiklos rezultatai yra priimtini. Čia 

kalbama apie visiškai kitokį dalyką — apie pajamų palaikymą 
arba jų kompensavimą patyrus nuostolius dėl nepalankių ap- 
linkybių, nesėkmingos veiklos ar susidūrus su nesėkmėmis. 
Tokie poreikiai gali būti teisingi net ir tuomet, jei institucijų 
veikla buvo dora. Gerovės valstybei tada iškyla vienas kritinis 
klausimas: kiek saugumo arba nuostolių kompensavimo turė- 
tų teikti vyriausybė? Kokio pajamų lygio nė vienas negalėtų 
pagrįstai atmesti? Pajamų ir turto paskirstymas gali būti visiš- 
kai nešališkas, tačiau pasireikšti ženkliais pajamų skirtumais — 
tol, kol nėra diskriminacijos. 

Diskutuojant apie teisingumą žvelgiant iš konkrečių politi- 
kos krypčių perspektyvos reikėtų apimti tokias atskirtis: 


1) nešališkos institucijos ir nešališkas institucijų pritaikymas; 

2) nešališkos institucijos už konkurencingą sąveiką tarp žmo- 
nių, ir institucijos, kompensuojančios pajamas tiems, ku- 
riems blogiau sekasi konkurencingoje sąveikoje. 


Kaip matome, teisingumui būdinga institucinė prigim- 
tis: tačiau kaip nustatyti teisingas institucijas? Teiginį, esą 
nešališkumas yra esminė teisingumo sąvoka, reikia panag- 
rinėti nuodugniau. Būtina daryti tam tikras atskirtis pa- 
čioje nešališkumo sampratoje ir taip pat skirti ją nuo lygy- 
bės sampratos. Socialinio teisingumo teorija galėtų 
pasitarnauti viešojo sektoriaus reformai, jei ji pateiktų spren- 
dimus dviem skirtingoms problemoms: (1) Kurios institu- 
cijos yra doros, kada kalbama apie konkurencingą žmonių 
sąveiką? (2) Kurios institucijos yra teisingos, kada kalbama 
apie pajamų kompensavimą tiems, kuriems ne taip gerai 
sekasi konkurencingoje sąveikoje? 


Išvados 
Viešoji politika yra vyriausybės įrankis teisingumui visuome- 


nėje stiprinti perskirstant pajamas iš jas turinčiųjų tiems, ku- 
rie jų neturi. Perskirstomos taip pat gali būti prekės ir paslau- 

gos, turint omenyje, kad esama tam tikrų perskirstymo pasek- 
mių. Kas tuomet yra teisingumas? 

Čia stengiamės pabrėžti, kad teisingumo teorijų siūlomi 
sprendimai dažniausiai būna neapibrėžti arba per sunkūs vy- 
riausybei įgyvendinti. Valstybė gali siekti maksimizuoti ben- 
drą naudingumą ar apsaugoti individualias teises į būtiniau- 
sias gėrybes. Atrodytų savaime suprantama ir tai, kad 
vyriausybė turėtų maksimizuoti didžiausią laimę didžiausiam 
žmonių skaičiui. Tačiau tokio bendro pobūdžio taisyklę įgy- 
vendinti nėra lengva, nes vyriausybei reikia žinoti priklauso- 
mybę tarp tokių laimę kuriančių veiksnių, kaip pinigai ir lai- 
mės intensyvumas. Yra įmanomi įvairūs laimę kuriančių 
veiksnių paskirstymai išlaikant tą patį visuotinį bendros lai- 
mės lygį, o tai reiškia, kad vyriausybė neturi kriterijaus reikia- 
mai paskirstymo formai nustatyti. Tik padarius keletą empi- 
rinių prielaidų, kurias vis tiek įmanoma būtų atmesti, galima 
padaryti lygybės principą atitinkantį sprendimą. 

Rawlso sprendimas — skirtumo principas — užkrauna sun- 
kią naštą ant vyriausybės pečių. Prieš nustatydama perveda- 
mųjų išmokų dydį, kuris maksimizuotų mažiausiai privilegi- 
juotųjų apsirūpinimą, vyriausybė privalo žinoti mokesčių tarifo 
įtaką bendrajai gamybai. Ar efektyvumo ir lygybės kompro- 
misas yra linijinė, įgaubta ar išgaubta funkcija? Bet rimčiausia 
problema, su kuria susiduria sprendimai pagal skirtumo prin- 
cipą, yra šių sprendimų orientavimasis į teisingumą. Tie trys 
Rawlso sprendimai - F, G, H — anaiptol nėra visiškai aiškūs. 
Visuomenei būtų naudingiau nuo jų atsiriboti. Kodėl Rawlso 
tvirtinimai teisingi? Tiek utilitariniai, tiek ir Rawlso sprendi- 
mai yra neapibrėžti, tačiau kontraktinė Rawlso interpretaci- 
jos pozicija siūlo sprendimus, kurie vargiai yra savaime teisin- 
gi, o utilitarinių sprendimų vyriausybė visiškai nepajėgia 
įgyvendinti. 

Paskirstymo teorija viešajai politikai ir valstybės teorijai yra 
esminis dalykas ir rūpestis. Paskirstymo teorija turi siūlyti api- 
brėžtus sprendimus, aiškintis, ką vyriausybė turėtų daryti so- 
cialiniam teisingumui užtikrinti. Du dažniausiai aptariami nor- 

miniai modeliai yra utilitarizmas ir kontraktarizmas. Tačiau 
utilitarinis metodas nesiūlo nedviprasmiškų sprendimų, jis kelia 
pernelyg didelius reikalavimus vyriausybės kognityviems ge- 
bėjimams; Didžiausios Laimės Principas yra paprasčiausiai ne- 
įgyvendinamas. Remiantis Rawlso metodu galima padaryti tris 


E egalitarinis sprendimas 
N Nozickio sprendimas 
N R Rawlso sprendimas 
N U utilitarinis sprendimas 


Uždirbantieji mažas pajamas 


Uždirbantieji dideles pajamas 


13.3 pav. Perskirstymo sprendimai (adaptuota iš Musgrave, 
Musgrave, 1989: 82-85) 


alternatyvius sprendimus, tačiau akivaizdu, kad jie nėra gei- 
džiami. Norminė viešoji politika turi paisyti tiek sprendimų 
realumo — vertinant pagal galimybes vyriausybei juos įgyven- 
dinti, tiek jų geidžiamumo - vertinant socialinio teisingumo 
aspektu. 

Pabaigoje derėtų atkreipti skaitytojo dėmesį į skirtingą efek- 
tyvumo sampratos statusą, lyginant su teisingumo samprata. 
Nors ir nėra lengva nustatyti efektyvumą naudojant patiki- 
mus ir pripažintus rodiklius, bet efektyvumo teorija egzistuo- 
ja ir dėl jos esminių charakteristikų mokslininkai sutaria. Ga- 
liausiai vidinio ir išorinio efektyvumo, produktyvumo ir 
veiksmingumo, taip pat ir socialinio efektyvumo bei X ne- 
efektyvumo sąvokas galime išvesti iš Pareto teorijos. Tuo tar- 
pu teisingumo teorijoje tokio nuomonių sutapimo nėra. Kas 
yra teisingas pajamų paskirstymas vienoje sampratoje, yra ne- 

teisingas kitoje. Richardas ir Peggy Musgrave'ai sukūrė pui- 
kią diagramą, kurioje pateikė įvairius teisingumo nustatymo 
problemos, susijusios su pajamų skirstymu apmokestinant, 
sprendimus (13.3 pav.). 

Kiekvienas diagramos taškas reiškia socialinio teisingumo 
alternatyvią teoriją: N - tai Nozickio teisių perdavimo spren- 
dimas, R — Rawlso skirtumo principas, E ir E* — griežtai ega- 
litariniai sprendimai, kur tik E yra realiai įmanomas, turint 
omenyje susikeitimą tarp darbo pastangų ir apmokestinimo, 
kada aukštesni apmokestinimo tarifai, nustatyti siekiant per- 
vesti pajamas iš daug uždirbančiųjų mažai uždirbantiesiems, 
pakenkia pirmųjų paskatoms dirbti, šitaip sumažindami ben- 
drąsias visuomenės pajamas. Punktas U — tai vienas iš utilita- 
rinio sprendimo tipų, kur daugiau uždirbantysis pradžioje 
stengiasi kompensuoti savo pajamų nuostolius, atsiradusius 
dėl apmokestinimo, padidindamas savo darbo pastangas. 


Pabaiga 


Kas yra politikos mokslai? 


Sunykus viešojo administravimo metodui, viešajam sektoriui 
atsivėrė įvairių naujų galimybių. Viena tokių perspektyvų yra 
tai, kas anksčiau kartais būdavo vadinama „politikos krypčių 
analize“ arba platesne sąvoka — „politikos mokslais“. Įveikda- 
ma sustabarėjusį viešąjį administravimą, ši perspektyva teigė 
turinti naują teorinę schemą, leidžiančią kitaip pažvelgti į vie- 
šąjį sektorių. Yrant viešojo administravimo mokyklai, atsirado 
daugybė įvairių požiūrių — organizacijų teorijos, sprendimų 
analizės, vertinimo tyrimo, veiklos krypčių nustatymo, vady- 
bos mokslų, ir visi jie pretendavo būti naujais daliniais viešojo 
sektoriaus tyrimo metodais. 

Tačiau turint galvoje tai, kad šis politikos metodas atsirado 
kaip kandidatas teorinės schemos vaidmenyje pakeisti viešojo 
administravimo mokyklą, kyla klausimas — ar tikrai yra kaž- 
koks apibrėžtas politikos metodas viešajam sektoriui vertinti? 
Ar tas politikos metodas tikrai galėtų padėti suformuluoti ben- 
drą viešosios politikos teoriją? 

Kai po Antrojo pasaulinio karo iškilo viešosios politikos 
metodas, jis įkūnijo visiškai naują požiūrį į šalies ir vietos 
valdžios veiklos sampratą. Pasenę pasirodė ne tik tradiciniai 

viešojo administravimo perspektyvos principai, naujų moks- 
linių priemonių bei metodų reikalavo ir viešosios politikos 
mokslas. Tas tikėjimas ypatinga politikos perspektyva arba 
politikos metodologija nuolat rasdavo atgarsį viename ar ki- 
tame modelyje, nes politikos perspektyva tapo populiari, jos 
pritaikymas plito, o septintojo dešimtmečio pabaigoje itin 
padaugėjo politikos tyrinėjimų. 


Politikos krypus 


Politikos analizės metodas ne tik galėtų būti savarankiška moks- 
linė disciplina su vien jai būdinga valstybės sektoriaus anali- 
zės technika, bet ir teikti rimtas gaires praktiškiems valdžios 
vyrams apie tai, kaip spręsti socialines visuomenės problemas. 
Jau pirmame stambesniame veikale, skelbusiame politikos tra- 
diciją - klasikine tapusia knygoje The Political Sciences (re- 
daktoriai D. Lerneris ir RH. D. Lasswellas, 1951) — buvo sude- 
rinti du iš esmės skirtingi sumanymai: politikos formavimo 
mokslas ir mokslas, reikalingas politikai formuoti. 

Lasswellas politikos erdvę apibrėžia kaip pasirinkimų ai- 
bę. Jis rašė: „Žodis „politika“ visuotinai vartotojamas nusa- 
kyti svarbiausiems pasirinkimams, tiek daromiems organi- 
zuotame, tiek privačiame gyvenime“ (Lasswell, 1951: 5)!. 
Greičiausiai tokiu bendru politikos apibrėžimu niekada griež- 
tai nesivadovauta, nes ryšys tarp politikos ir viešojo sekto- 
riaus išliko labai glaudus. 

Lasswellas teigia, kad politikos kryptį sudaro trys elemen- 
tai: (1) politikos tyrinėjimo metodai; (2) politikos tyrimo 
rezultatai; (3) atradimai tų disciplinų, kurios daro didžiau- 
sią įnašą, tenkindamos šio meto intelekto reikmes (Lasswell, 


'Praverstų pažymėti, kad kol kas lietuvių kalboje terminas „politika“ vartojamas tik 
jo siaurąja prasme. Kaip nurodo G. Vitkus, „politika - tai bendro žmonių gyvenimo 
visuomenėje organizavimo ir nuolatinio reguliavimo veikla“ (G. Vitkus. Politologi- 
ja. V.: Danielius, 1998, 8 p.). Viešojo administravimo srityje lietuviškas terminas 
„politika“ vartojamas ir kita prasme atitikdamas anglų „policy“ turinį... — Vert. past. 

1951: 4). Nėra aišku, koks yra skirtumas tarp pirmųjų dvie- 
jų politikos krypčių elementų. Kad ir kaip būtų, Lasswellas 
užsiminė apie skirtumą tarp dviejų politikos tyrimo rūšių, 
smarkiai būdingų politikos procesui. Politikos analizė galė- 
tų reikšti viena iš dviejų: politikos proceso analizę — aprašy- 
mą ir paaiškinimą, arba politikos formavime naudojamų me- 
todų kūrimą - patarimų arba rekomendacijų. 

Lasswello akiratyje politikos analizė nėra vien paprastas po- 
litikos kaip viešųjų ar privačių pasirinkimų, „paaiškinančių po- 
litikos formavimo ir politikos vykdymo procesą“, supratimas. 
Kita medalio pusė yra aktyvisto samprata. Politikos analitikas 
privalo kaupti informaciją ir teikti politikos problemų inter- 
pretavimą konkrečiu klausimu - politikos problemos yra „fun- 
damentalios ir dažnai ignoruojamos problemos, kylančios žmo- 
gui siekiant prisitaikyti visuomenėje“, „pasauliniuose epochos 
revoliuciniuose procesuose“. 

Tačiau ne tik politikos moksluose, bet ir kitose viešojo 
sektoriaus disciplinose randame šią įtampą tarp objektyvu- 
mo ir subjektyvumo, tarp vertybių neutralumo ir vertybių 
teisingo parinkimo, tarp aiškinimo ir patarinėjimo. Kam 
reikalinga kurti specialią discipliną viešajam sektoriui ana- 
lizuoti, jei ji negali tesėti viešosios politikos formavimo įgy- 
vendinimo pažadų? O gal vis dėlto metodologija, kuri tai- 
koma aiškinant politikos rezultatus, galėtų pasitarnauti ir 
iš naujo modeliuojant priemones, naudojamas nuolatinia- 
me politikos formavimo procese? Šitaip politikos analizės 
metodas galėtų sukurti sistemą intelektualių priemonių, ku- 
riomis būtų galima pagerinti įvairius žingsnius politikos 
cikle, pradedant paklausa, sprendimų įgyvendinimu ir bai- 
giant rezultatais, kurie vėl grįžta į procesą (Weimar, Vi- 
ning, 1992). 

Beveik nuo pat pradžių politikos mokslų idėjose laikėsi ši 
įtampa tarp aprašymo ir rekomendavimo. Dar kartą pacituo- 
sime Lasswellą: „politikos mokslo metodui būdingos ne tik 
žinios apie patį politikos formavimo procesą, bet ir pastangos 
kaupti bei vertinti iš pačių įvairiausių šaltinių gautų žinių, 

kurios galėjo turėti reikšmės sprendžiant pagrindines šio me- 
to politikos krypčių problemas“ (Lasswell, 1951: 14). 

Taigi politikos kryptis apima keletą fundamentalių klausi- 
mų, į kuriuos politikos proceso raidoje buvo pasiūlyta įvairių 
atsakymų. Pacituosime iš Christopherio Hamo ir Michaelio 
Hillo knygos The Policy Process in the Modern Capitalist State, 
kurioje autoriai skiria „politikos analizę“ nuo „analizės, tar- 
naujančios politikai“ (1984: 4). 

Viena, turime politikos proceso viešajame sektoriuje pagrin- 
dinių savybių nustatymo problemą. Kita vertus, yra klausi- 
mas apie tai, kokius deramus metodus reikėtų naudoti politi- 
kos formavimo procese, kad būtų pagerinta viešųjų programų 
kokybė. Be to, dar yra teorinės pozicijos ir praktinių reko- 
mendacijų suderinimo problema. 

Pusiausvyra tarp teorinių ir praktinių politikos analizės už- 
duočių gali būti pasiekta skirtingais keliais. Lasswellas iškėlė 
praktinius politikos krypties aspektus, tačiau griežtai perspėjo 
apie itin glaudaus kontakto tarp politikos analitikų ir politinio 
gyvenimo pavojus. Yehezkalas Droras savo knygoje Public Poli- 
cymaking Reexamined (1974) laikosi priešingos nuomonės. 


Optimalus politikos kūrimas 


Viešosios programos paremtos didesniu ar mažesniu visuome- 
nėje veikiančių kauzalinių mechanizmų pažinimu. Jos taip pat 
apima norminius pasvarstymus apie prioritetinius tikslus ir 
priemonių tinkamumą. Ar yra tokia socialinių mokslų teorija, 
kuri galėtų patobulinti kognityvinį ir norminį visuomeninių 
pasirinkimų formavimo ir įgyvendinimo pagrindą? Galbūt vi- 
sa viešojo sektoriaus analizė turėtų būti nukreipta ieškoti prie- 
monių, kurios padėtų tobulinti politikos kūrimą? Ar yra koks 
nors optimalus būdas politikos procesui struktūrizuoti? 
Droras itin optimistiškai vertina politikos analizės teikia- 
mas praktines pamokas. Jis rašo: „Šiuolaikinė sistemų anali- 
zės, ekonomikos teorijos, sprendimų priėmimo teorijos, vady- 

bos mokslų, politikos mokslų ir kitų disciplinų literatūra siūlo 
gausios medžiagos, kuri leidžia sukonstruoti optimalų poli- 
tikos kūrimo modelį“ (1974: 31). Kaip galėtų atrodyti poli- 
tikos kūrimas ir kaip jį reikėtų kurti viešojo sektoriaus anali- 
zės pagrindu? 

Droras išskiria šiuos optimalaus politikos kūrimo kompo- 
nentus: (1) kokybinių žinių panaudojimą; (2) racionalų bei 
ekstraracionalų komponentą; (3) ekonominį racionalumą; (4) 
metapolitikos kūrimą; (5) grįžtamojo ryšio mechanizmus. Ka- 
dangi kiekybės informacijos, tiesiogiai tinkamos politikos for- 
mavimo tikslams, lyg ir nėra, teks tenkintis kokybine. Eks- 
traracionalūs mechanizmai — tai intuicija, nerutininė elgsena 
ir spėjamasis vertinimas. Tiek įvairių politikos krypčių, tiek 
ir nepolitikos tikslams, taip part ir įvairių rūšių politikos tiks- 
lams, apimantiems trumpo laikotarpio ir ilgo laikotarpio 
politikos ir metapolitikos kūrimą, poreikiai ištekliams yra 
skirtingi. Politikos kūrimas gali būti trijų rūšių: (1) meta- 
politikos kūrimas, skirtas politikos kūrimo metodologijai, (2) 
politikos esminiams klausimams spręsti kūrimas ir (3) pa- 
kartotinis politikos formavimas, arba politikos kūrimas re- 
miantis grįžtamojo ryšio informacija apie įsigaliojusią ir įgy- 
vendintą politiką. Grįžtamojo ryšio informacija yra svarbi tiek 
metapolitikos kūrimui ir esminiams politiniams klausi- 
mams, kada pirmuoju atveju informacija darytų struktūri- 
nio pobūdžio poveikį politikos kūrimo proceso tobulini- 
mui, o antruoju informacija galėtų būti panaudota jau 
egzistuojančioms programoms keisti siekiant padidinti tei- 
giamų rezultatų tikimumą. 

Taigi politikos mokslas yra principų sistema, reguliuojanti 
tiek bendrą politikos kūrimo procesą, tiek ir mažiausias detales 
kiekvienoje atskiroje politikos srityje. Tokia politikos taisyklių 
sistema garantuoja optimalias veiklos kryptis — bent jau šito 
tikimasi. Tačiau šių principų nepakanka, reikia ir „optimalios 
politikos formavimo struktūros“ (Dror, 1974: 198). 

Ar iš tikro esame pasiruošę vieną ar kitą politikos kryptį 
vadinti „optimalia“ vien dėl to, kad ji atitinka Droro išdėsty- 

tas formalias sąlygas? Galbūt optimalaus politikos kūrimo metu 
reikėtų laikytis kai kurių esminių vertybių ir tikslų? Galbūt 
politikos kūrimo optimalumas reikalauja ir vienokio ar kito- 
kio to proceso struktūrizavimo? Droras pateikia kelias sąlygas 
optimaliai politikos kūrimo struktūrai pasiekti, tačiau jos tik 
formalios: daugelio ir įvairių grupių dalyvavimas; minimalus 
politikos kūrimo formalizavimo laipsnis, įvairias politikos už- 
duotis patikint skirtingoms grupėms; gausa tarp grupių ir 
užduočių, taip pat ir vienų grupių izoliavimas nuo kitų; gru- 
pių integracija ir periodinė struktūros peržiūra ir reforma 
(Dror, 1974; 197-213). Norėtųsi turėti griežtesnių reika- 
lavimų, bent jau tam, kad politikos formavimo struktūra būtų 
laikoma optimalia. 

Optimalių politikos krypčių ar optimalių politikos kūrimo 
procesų idėja yra sunkiai apčiuopiama. Visiškai neaišku, kaip 
nustatyti optimalumą remiantis turimomis žiniomis apie vie- 
šąjį sektorių, kai jos yra ypač heterogeninės ir išsklaidytos per 
keletą socialinių mokslų disciplinų. Antra vertus, ar idėja su- 
kurti naują tarpdisciplininį politikos mokslą nereikštų gali- 
mybės pradėti kaupti sistemines žinias apie politikos krypčių 
orientavimą? 

Taigi Droras suformuluoja dar vieną tipinę idėją apie ne- 
priklausomos tyrimų srities išplėtojimą, šį kartą taikomą poli- 
tikos mokslams; jis siūlo sudaryti politikos specialistų grupę, 
kuri turėtų veikti kur nors netoli nuo šalies valdžios instituci- 
jų. Droras rašo: 


Remiantis optimalaus modelio ir faktinio politikos kūrimo lyginimo rezul- 
ratais, viena pagrindinių rekomendacijų būtų įkurti ir įgyvendinti specia- 
lias organizacijas politikos analizei atlikti... Specialių organizacijų, kurios 
stengtųsi naujai pažvelgti į esminius politikos klausimus, įkūrimas yra bū- 
tinas (nors ir nepakankamas) žingsnis, viešosios politikos kūrimą priarti- 
nant prie optimalumo standartų (Dror, 1974: 261). 


Idėja sutelkti specialistus, išmanančius viešąją politiką ir 
jos įgyvendinimo būdus, tam tikrose atskirose institucijose 
skamba patraukliai, nes ji galėtų uždėti teisėtumo ir atsa- 
komybės aurą visam sumanymui. Tačiau tai kelia daug abe- 

jonių, nes remiamasi silpna hipoteze, jog analizuojant po- 
litikos kryptis skirtingose institucinėse sąrangose bus pri- 
eita prie skirtingų išvadų. Kad ir kokia organizacija imtųsi 
analizuoti politiką, yra aišku, kad gautų išvadų kokybė ir 
rekomendacijos priklausys tik nuo to, kaip buvo daromas 
tyrimas, o ne nuo jo formalių aspektų. Esama nuomonių, 
kad politikos analizė išsiskiria kaip disciplina, o ne organi- 
zacinės atributikos savybėmis. Kokiais metodais turėtų 
įprastai naudotis politikos analitikas? 


Politikos analizės priemonės 


Politikos analizės skirstymas į politikos analizę ir analizę po- 
litikai gali pasirodyti sunkiai suprantamas dalykas. Kodėl so- 
cialinių mokslų disciplina negalėtų atlikti iškart abiejų funk- 
cijų? Mokslininkų darbe, kuris kartais siejamas su vadinamąja 
politikos tyrimo organizacija, pabrėžiama, kad politikos ana- 
lizė būtų tiek teorinė, tiek ir praktinė. Tuo tarpu, pavyz- 
džiui, Nagelui ir Neefui bet kokį radikalų skyrimą tarp ži- 
nių, kurios naudojamos kuriant politiką, ir žinių, kurios 
padėtų modeliuoti patį politikos procesą, būtų labai sunku 
pagrįsti. Cituojame: 
Galima sakyti, kad politikos analizė arba politikos tyrimai gali būti apibū- 
dinami kaip alternatyvių viešosios politikos krypčių prigimties, priežasčių 
ir pasekmių studija. Kartais politika apibrėžiama detaliau, nurodant į me- 
todus, naudojamus analizuojant viešąją politiką. Tačiau pagrindiniai me- 


todai nesiskiria nuo socialinių mokslų ir mokslinių metodų apskritai (Na- 


gel, Neef, 1979: 221). 


Tačiau politikos kryptyje yra viena stipri srovė, kurios 
šalininkai teigia, jog politikos analizė yra daugiau amatas 
nei mokslas. 

Edwardas S. Ouade'as savo knygoje Analysis for Public De- 
cisions (1976) suformuluoja argumentą už tai, kad politikos 
analizė būtų laikoma analize, tarnaujančia politikai formuo- 
ti. Anot šio praktinio politikos krypties interpretavimo, re- 

komenduotina, kad jau nuo pat pradžių politikos analizė pri- 
pažintų, jog ji negali laikytis griežtų socialinių mokslų rei- 
kalavimų. Jis rašo: 
mokslui pirmiausia rūpi tiesos paieškos, jis siekia suprasti ir numatyti. 
Politikos analizė siekia padėti sprendimus priimantiems asmenims priimti 
geresnį sprendimą, nei kad jis būtų kitokiomis aplinkybėmis. Taigi moks- 
lui rūpi veiksmingas realaus pasaulio valdymas - net jei šitai būtų atlieka- 
ma nevisiškai suprantant esminius reiškinius (Ouade, 1976: 21). 


Gali atrodyti keista, kad politikos analizės negalima dera- 
mai įvertinti vadovaujantis tiesos sąlyga. Mintis, jog politikos 
analizė taikoma realaus pasaulio valdymui, o ne tiesos apie 
įvairius reiškinius paieškoms, gali atrodyti nedvejotinu jos ga- 
limybių ribotumo pripažinimu. Vis dėlto ar turėtume sutikti 
su tokiu politikos analizės „teritoriniu“ apribojimu? Dauge- 
liui politikos mokyklos adeptų Ouade'o siūlomi apribojimai 
atrodo siauri, o politikos analizės tikslai ir priemonės juose 
fundamentaliai supainioti. Kaip gali politikos hipotezė būti 
naudojama realaus pasaulio reiškiniams tvarkyti, jei jai nerūpi 
tiesa apie tą pasaulį? 

Politikos analizės sutapdinimas su analize, reikalinga poli- 
tikai, paprastai grindžiamas daugeliu metodų, kurie, kaip tei- 
giama, sudaro specifinį politikos židinį. Šiam politikos instru- 
mentų rinkiniui Ouade'as priskiria štai ką: operacijų tyrimą, 
sistemų analizę, išlaidų ir veiksmingumo analizę, išlaidų ir nau- 
dos analizę (daugiau apie įvairias administracines doktrinas 
žr. Hood, Jackson, 1991). Pats Ouade'as apibūdina politikos 
analizės modelį, apimantį tiek intelektualinį mastymą, tiek ir 
socialinę sąveiką su asmenimis, nustatančiais esmines veiklos 
kryptis. Jis rašo: 

Taigi esama trijų pakopų, susijusių su politikos analize. Pirma, atradimas 

bandant rasti alternatyvą, kuri būtų priimtina ir geriausia iš visų įmanomų; 

antra, pritarimas stengiantis, kad teikiamos išvados būtų priimtos ir įtrauktos 
nustatant politiką ar priimant sprendimus; trečia, įgyvendinimas, kada ste- 
bima ir kontroliuojama, kad atitinkama politikos kryptis ar sprendimas 
būtų įgyvendinami, nekeičiant jų tiek, kad jų įgyvendinimas taptų nebepa- 
tenkinamas (Ouade, 1976: 254) 

Akivaizdu, kad Ouade'as galvoje turi tam tikrą daugiau ar 
mažiau radikalų racionalaus sprendimų priėmimo modelį. Ste- 
bina tai, kad šitaip apibrėžiant politikos analizę nedaroma jo- 
kio skirtumo tarp „politikos“ ir „politikos analizės“. 

Aš nesuprantu, kodėl politikos analitikas turėtų rūpintis po- 
litikos formavimo ir politikos įgyvendinimo procesu. Galbūc 
politikos procese atsirado naujų aplinkybių, todėl reikia nau- 
jos politikos? Galbūt įgyvendinimo pakopoje pavyksta paste- 
bėti, kad vienos ar kitos politikos krypties trūkumai buvo ne- 
pakankamai įvertinti, ir tai reiškia, kad politikos pokyčiai yra 
iš tiesų sveikintini? Be abejo, politikos analizė galėtų padėti 
politikos formuotojams pagerinti tiek politikos kryptis, tiek 
ir jų įgyvendinimo galimybes. Kiekvienas geras patarimas iš 
politikos analizės pusės priklauso nuo tiesos politikos kūrėjų 
pozicijos, o ne nuo to, kaip jie smarkiai trokšta sėkmės toje 
politikos kryptyje. Pasak Nagelo ir Neefo, „politikos analizė 
nėra kažkas metodiškai nauja“ (1979: 221-222). 


Menas ir amatas politikos analizėje 


Lieka neaišku, ar tokie griežti politikos analizei taikomi origi- 
nalumo ir masto kriterijai nebuvo būdingi visai politikos rai- 
dai apskritai. Kita reikšminga tendencija politikos kryptyje 
buvo požiūris į politikos analizę kaip būtent į politikos anali- 
zę. Wildavsky'io knygoje Speaking Trutb to Power (1979) jau 
girdėti nuosaikesnės praktinės politikos mokyklos ambicijos, 
o jos intelektualinės pretenzijos apibrėžiamos detaliau. Wil- 
davsky'is susiaurina visos mokyklos keliamus tikslus, sukon- 
kretina būdus, kuriais politikos analizės imasi jų siekti. 

Vis dėlto net ir Wildavsky'io apdairioje interpretuotėje nu- 
skamba mintis, jog politikos analizė yra atskiras socialinis ty- 
rimas, vykdomas jo nuosavos metodologinės struktūros gali- 
mybėmis. Politikos analizė drauge yra ir menas, ir amatas, 
teigia Wildavsky'is. Kokie, konkrečiau kalbant, yra metodai ir 
priemonės, naudojami politikos analizėje? 

Turbūt pagrindinis Wildavsky'io teiginys yra tas, jog po- 
litikos analizė nėra kokia nors tradicinė priemonė, naudo- 
jama priimant viešosios politikos sprendimus ir juos įgy- 
vendinant. Politikos analizė yra menas, kur kūrybiškumo, 
būtino siekiant nuodugnaus pažinimo, neįmanoma išgauti 
tik mechaniškai taikant tokias informacines sistemas kaip 
planavimą, programavimą, biudžeto sudarymo sistemas 
(PPBS), nulinio pagrindo biudžeto sudarymą (NPBS) ir va- 
dybą pagal tikslus (VPT), programos, įvertinimo, peržiū- 
rėjimo priemones (PĮPP) ir socialinius rodiklius (Coombs, 
Jenkins, 1992; Henley et al., 1993). Wildavsky'is rašo: „Po- 
litikos analizė yra taikomojo pobūdžio subsritis, kurios tu- 
rinio negalima apibrėžti tos disciplinos ribomis, nes tas tu- 
rinys priklauso nuo atitinkamo laikotarpio aplinkybių ir 
konkrečios problemos prigimties“ (1979: 15). Čia mes vėl- 
gi susiduriame su mintimi, jog egzistuoja atskiras viešosios 
politikos socialinis mokslas — taikomasis socialinis tyrimas, 
kuriam būdinga tarpdisciplininė orientacija. Galbūt savai- 
me teisinga, kad politikos analizė yra tai, ko tikimasi poli- 
tikos mokykloje. Nors kartais verta suabejoti esmingiausio- 
mis prielaidomis. 

Kodėl politikos analizė turėtų veikiau būti taikomasis so- 
cialinis mokslas, o ne grynasis socialinis tyrimas? Kodėl so- 
cialinė teorija negali modeliuoti politikos proceso ir jo įvai- 
rių komponentų taip, kad jis tiktų praktinei politikai? Be 
to, tarpdiscipliniškumo reikalavimas yra betikslis, nes poli- 
tikos mokslai, ekonomika, sociologija, psichologija ir taip pri- 
sidės prie analizės. 

Politikos analizė yra menas, nes grindžiamas socialiniu tyrinė- 
jimu, kuris vadovaujasi mokslinio tyrimo standartiniais kanonais. 

Wildavsky is rašo: 


Analizė yra vaizduotė. Įtikėję ateitimi praeityje, analitikai stengiasi anali- 
zuoti įvykius, lyg jie būtų jau įvykę. Atsidėję „minties eksperimentams" , jie 
tiria, kas galėjo įvykti, kad pasiūlytų geresnius sprendimus, jei kam nors 
panašaus būtų lemta įvykti. Vietoj žmonių atsisakoma teorijų. Tai, žino- 


ma, rizikinga (1979: 16). 

Originalumo socialiniame tyrime, kaip ir kūrybiškumo me- 
ne, negarantuos vienoks ar kitoks priemonių (instrumentų) 
rinkinys, kaip tai būdinga amatui. Svarbiau nei meistrystė yra 
mokslinė fantazija, nevaržoma jokių apribojimų, kurie gali eg- 
zistuoti atliekant taikomąjį tyrimą. 

Politikos analizė yra amatas, nes tai problemas sprendžianti 
veikla. Wildavsky'is rašo: „Politikos analizė, trumpai tariant, 
yra veikla, kurianti problemas, kurios gali būti išspręstos. Kiek- 
vienai politikos krypčiai būdinga įtampa tarp išteklių ir tiks- 
lų, planavimo ir politikos, skepticizmo ir dogmos. Problemų 
sprendimas ir yra laikinas šių įtampų atslūgimas“ (1979: 17). 

Kaip politikos kryptims būdingi tikslai ir priemonės, taip 
politikos analizė turi susidaryti iš teorijų apie tikslų ir priemo- 
nių sąryšį. Politikos analizei būdingas racionalumas — priemo- 
nėmis siekiama tikslų, ir atsakomybė — turint deramus išteklius 
siekiama tinkamų tikslų. Kadangi politikos analizei būdinga dis- 
kutuotina ir įvairias vertybes jungianti medžiaga, ji turi būti 
praktinio, įvertinančio ir rekonstrukcinio pobūdžio. 

Tačiau net ir praktinės rekomendacijos turi turėti stiprų 
teorinį pamatą. Svarbiau už tikslų ir išteklių nustatymą spren- 
dimus priimančiose organizacijose yra kauzalinė hipotezė apie 
tai, kokį poveikį priemonės daro tikslams. Priimtinų spėjimų 
apie priemonių ir tikslų santykį padarymas priklauso nuo dog- 
mos ir skepticizmo, tačiau nuo to priklauso ir visos žinios apie 
žmones apskritai. Wildavsky'is rašo: „Taigi politikos analizei 
užduotys ir stresai yra tokie: derinti išteklius su tikslais, išlai- 
kant pusiausvyrą tarp socialinės sąveikos ir intelektualinio mąs- 
tymo, kad šitaip galima būtų išmokti nubrėžti liniją tarp skep- 
ticizmo ir dogmos“ (1979: 19). 

Vargu ar kas drįstų neigti tokį politikos analizės apibūdini- 
mą. Bet esama vieno trūkumo. Nors apibūdinimas tikrai api- 
brėžia visa, kas įprastai vyksta politikos tyrinėjimuose, jis tuo 
pat metu nesugeba paaiškinti, kaip politikos kryptis skiriasi 
nuo įprastai vykdomo socialinio tyrimo. 

Išvados 


„Viešajai politikai“, kaip ir „politikos“, „viešojo administravimo“ 
ir „viešosios vadybos“ terminams, būdinga dvejopa reikšmė, nu- 
sakanti tiek mokslą apie kokį nors dalyką, tiek ir patį tyrinėjamą 
objektą. „Viešosios politikos“ terminas gali reikšti ir viešąjį sekto- 
rių, pasireiškiantį tokiomis formomis kaip viešasis išteklių pa- 
skirstymas, pajamų perskirstymas ir viešasis reguliavimas, ir tam 
tikrą sistemą ar metodą, kuris tas formas tyrinėja. Tiesą pasakius, 
viešoji politika kaip akademinė disciplina pasirodė naujų kursų, 
fakultetų, institutų ir mokyklų pavidalu, kur pasenusią viešojo 
administravimo sistemą pakeitė politikos analizė. 

Tačiau tame siekyje suformuoti atskirą socialinio mokslo 
krypų, politikos analizę iškyla dvi problemos: 


1. Ar egzistuoja toks išskirtinis metodas aiškintis viešąjį sek- 
torių, kad galėtume be dvejonių kalbėti apie politikos ana- 
lizę kaip tikrai atskirą meną ir amatą? 

2. Ar politikos analizė ateityje galėtų sukurti naują bendrą 
pažiūrų sistemą viešajam sektoriui tyrinėti? 


Norėčiau atsakyti „ne“ į abu klausimus. Nematau ir jokios 
naudos iš politikos mokyklos siekių realizavimo. Politikos ana- 
lizė yra pirmiausia ir daugiausia analizė. Kaip tokiai jai būtini 
tiek racionalūs, tiek ir iracionalūs komponentai įprastai atlie- 
kant socialinį tyrimą. 

Kadangi viešosios politikos populiarumas išblėso, prasidėjo 
intensyvios naujų viešojo sektoriaus ir jo organizacijų mode- 
lių paieškos. Atsiranda naujos sampratos, modeliai ir meto- 
dai, tinkami perorientuoti tradicinį viešąjį administravimą, dė- 
mesį sutelkiant į motyvų ar interesų ir institucijų ar taisyklių 
vietą viešajame sektoriuje. 

Viešojo sektoriaus, kad ir koks jis būtų amorfiškas didelių 
valstybinio valdymo struktūrų amžiuje, dėmesio centre visada 
buvo biurokratija. Kadangi biurokratijos samprata nėra tiks- 
liai apibrėžta, o be to, dar ir kelianti įvairius ginčus, tai tradi- 
cinė viešojo administravimo teorinė sąranga turi ir trūkumų. 

Nėra jokio paaiškinimo nei apie laipsnį, kuriuo viešojo sekto- 
riaus problemos kyla dėl biurokratinių sistemų veiklos, nei 
apie laipsnį, kuriuo viešojo sektoriaus biurokratija skiriasi nuo 
privataus sektoriaus biurokratijos. Tai tiesa, kad biurokratijos 
sampratos siejasi su dar viena esmine samprata — valstybe, ta- 
čiau septintąjį ir aštuntąjį dešimtmetį pasirodęs viešosios po- 
litikos metodas nesugebėjo išsamiai paaiškinti, kaip veikia 
įstaigos valstybės sektoriuje. 

Buvo pripažinta, kad neišvengta trūkumų, kada pirmiausia 
buvo imtasi biurokratinės perspektyvos. Esmė yra ta, kad ne- 
galima įžvelgti ryšio tarp šio termino prasmės ir įprastinio jo 
referavimo. Įstaigos (biurai) egzistuoja visame viešajame sek- 
toriuje visais valdžios lygmenimis — tokia yra tiksli sąvokos 
reikšmė. O kokia yra numanoma jos reikšmė? Šiuo atveju su- 
siduriame su esminių prieštaravimu ir priešingomis nuomo- 
nėmis sprendžiant, ką būtų galima vadinti pagrindinėmis įstai- 
gos savybėmis: efektyvumą, nešališkumą, socialinį racionalumą 
ar švaistymą, šališkumą ir griežtumą. 

Vargu ar politikos metodas išsprendė visas problemas, iš 
prigimties būdingas viešojo administravimo metodui. Kaip 
ir viešojo administravimo metodas, visuomenės interesų vie- 
šosios politikos modeliai nesugebėjo paaiškinti, kaip intere- 
sai ir institucijos sąveikauja tarpusavyje viešajame sektoriu- 
je. Jei klasikinės viešojo administravimo sistemos iš viršaus 
žemyn nukreipto politikos formavimo modelio, arba vadi- 
namosios napoleoniškosios valstybės sampratos, nepakanka 
norint suprasti viešąjį sektorių įvairiomis jo apraiškos for- 
momis, kaip antai išteklių paskirstymas, perskirstymas ir re- 
guliavimas, tuomet reikia dairytis kokio nors naujo metodo, 
kuris pripažintų privačių paskatų ir viešųjų institucijų vaid- 
menį. Žinoma, egzistuoja tik vyriausybei būdingų funkcijų 
sistema, tačiau kaip mums išsiaiškinti jos taisykles ir jos per- 
sonalo motyvus? 

Galima sakyti ir tai, kad politikos metodas(ai) pabandė su- 
kurti vientisą paradigmą viešajam sektoriui analizuoti iš poli- 
tikos mokslų pozicijų. Jis siekė suvienijimo, kai viešojo admi- 

nistravimo sistema jau buvo daugiau ar mažiau sugriauta, po 
Antrojo pasaulinio karo pradėjus plisti naujiems metodams 
(žr. White, Adams, 1994). Tačiau nors tas metodas ir įstengė 
integruoti politiką ir administravimą daug didesniu mastu nei 
tai pavyko viešojo administravimo metodui, vis dėlto politi- 
kos metodas lieka tik dar viena eilinė sistema viešajam sekto- 
riui analizuoti greta tokių metodų kaip vadybos, visuomeni- 
nio pasirinkimo ir neoinstitucionalistinis metodas. 

Reikia sutikti su tuo, jog žvelgiant į ateitį nematyti jokios naujos 
viešajam sektoriui tinkamos sintezės iš politikos mokslų ir viešojo 
administravimo pusės, todėl itin įvairių bei konkurencingų vie- 
šąjį sektorių aiškinančių metodų egzistavimo neišvengsime. No- 
rint išsiaiškinti dabartinių tyrimų problemų perspektyvą ir poli- 
tikos mokslų vaidmenį joje, galima kalbėti apie dvi pagrindines 
sintezes, esančias dabartinės įvairių perspektyvų gausos priekyje: 
viešojo administravimo praktinį mokslą ir administracinio vyro/ 
moters organizacinėje teorijoje teorinį modelį. 

Vyriausybės administravimo praktinį mokslą plėtojo įvai- 
rių šalių mokslininkai apie 1900 metus. Galima būtų pami- 
nėti tokius vardus kaip Maxas Weberis, Woodrowas Wilso- 
nas, Frederickas W. Tayloras ir Henris Fayolas. Buvo 
pabrėžtinai akcentuotos norminės problemos reformuojant vy- 
riausybę bei tokie veiklos vertinimo kriterijai kaip efektyvu- 
mas ir atskaitingumas. Šio metodo stiprioji pusė pasireiškė jo 
rekomendacijomis kurti modernias vyriausybes, kurios vyk- 
dytų legalumo arba įstatymo viršenybės principu grindžiamos 
valstybės, taip pat ir techninio efektyvumo reikalavimus. Pa- 
grindinis trūkumas buvo tas, kad viešojo administravimo prak- 
tinis mokslas stokojo teorijos apie tai, kaip viešasis sektorius 
veikia iš tikrųjų — yra kartais stulbinamai nutoldavo nuo prak- 
tinių rekomendacijų, nuo turetų būti. 

Jei praktinis viešojo administravimo mokslas suformulavo 
pirmą ir norminę sintezę, dėmesį telkiančią į tai, kaip su bazi- 
ne viešojo sektoriaus medžiaga — situacijomis tvarkytis neut- 
raliu, objektyviu ir efektyviu būdu, tai organizacijų teorija pa- 
siūlė antrą ir realistinę sampratą apie tai, kaip administracinis 

vyras/moteris veikia vyriausybinėse institucijose. Anot tokių 
mokslininkų kaip Herbertas A. Simonas, Jamesas G. Marchas, 
Duighras Waldo, Charlesas E. Lindblomas ir Aaronas Wil- 
davsky'is, yra gali būti šiek tiek nutolęs nuo turėtų būti. Gyve- 
nimą administracinėje valstybėje sąlygoja ribotas racionalu- 
mas ir patenkinama elgsena paisant inkrementalių kriterijų, 
kurie nukrypsta nuo racionalumo normų. 

Vis dėlto įtampos tarp gyvenimo ir normos nepanaikinsi ty- 
rinėdamas viešąjį sektorių. Mums ne tik reikia daugiau žinių 
apie tai, kaip viešosios programos iš tikrųjų veikia, mus taip pat 
domina reforma ir įvertinimas norminių kriterijų požiūriu. Ke- 
turi pagrindiniai metodai, kuriais teigiamas viešasis sektorius — 
(a) vadybos; (b) visuomeninio pasirinkimo; (c) viešosios politi- 
kos; (d) neoinstitucionalistinis — skirtingai vertina šiuos du klau- 
simus. Galima suabejoti, ar šiems metodams nėra būdingas per 
didelis heterogeniškumas, tai reikštų, kad ir toks jų klasifikavi- 
mas yra beprasmis. Tačiau kad ir kaip būtų, du pirmieji meto- 
dai, (a) ir (b), stipriai orientuojasi į įvertinimą ir efektyvumą — 
kaip turėtų būti, kai tuo tarpu du paskutinieji, (c) ir (d), akcen- 
tuoja supratimą ir paaiškinimą — kaip yra. 

Vadybos perspektyvoje pagrindinė samprata yra tikslo sam- 
prata, visuomeninio pasirinkimo metode tai - savanaudiškumo 
samprata, o neoinstitucionalizme — taisyklė, arba kaip tai dar 
yra vadinama - institucija. Politikos perspektyva — tai greičiausiai 
toks metodas, kuris yra labiausiai priartėjęs prie grynojo politi- 
kos mokslo ir viešojo administravimo problemų, nes šios per- 
spektyvos naudojama politikos ar viešųjų programų samprata 
yra nedviprasmiškai nukreipta į tai, kokius sprendimus ar ne- 
sprendimus priima politikai vyriausybėje ir parlamente. 

